\begin{RTL}
\NormalFont\ShortTitle{فَلَتِ}

{\MT عَلَ شَ مَسٍنيِ

\par }{\MT عَننَبِ ثْلُ نَشَن سّبّ

\par }{\MT فَلَتِ دَنشَنِيَتْي حَمَ مَ

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP يِ كِتَابُي قِندِشِ بَتَاشّ نَن نَ عَلَ شَ شّيرَ ثْلُ نَشَن سّبّ دَنشَنِيَتْي حَمَ مَ، نَشٍيٍ نُ سَبَتِشِ فَلَتِ بْشِ مَ. تّمُي دَنفِشِ، ثْلُ نُ بَرَ كَوَندِ تِ نَا، عَلَكٌ مِشِيٍ شَ دَنشَنِيَ عِسَ مَ. نَ بِرِن سّبّشِ عِسَ شَ شّيرَيٍ شَ تَرُشُي كُي، سٌرَ ١٣ نُن ١٤.

\par }{\IP عِسَ شَ وَلِ تٌ قْلْ عِسِرَيِلَ بْشِ مَ، دَنشَنِيَتْي سِنفٍيٍ يُوِقِيٍ نَن نُ فبٌ عٍ يَ مَ. يُوِقِ شِلِ بَ، عِسِرَيِلَ شِلِ بَ، بْنسْي كٍرٍن نَن شِلِ عَ رَ. عٍ نَشَ لَ عَ رَ عَ عِسَ نَن قِندِشِ عَلَ شَ مِشِ سُفَندِشِ رَ، عٍ شَ نَمِحْنمّيٍ نَشَن شَ قٍ مَسٍن عٍ شَ كِتَابُي كُي. عٍ مُ عِسَ شَ سّرِيّ تٌنفٌشِ عَلْ دِينّ نّينّ، بَرِ مَ عٍ عَ تٌشِ كِ نَشّ، عِسَ شَ سّرِيّ بَرَ يُوِقِيٍ شَ دِينّ رَكَمَلِ، عَلْ عَلَ نُ بَرَ عَ مَسٍن كِ نَشّ. نَ كُي، عٍ تٌ قِندِ عِسَيَنكَيٍ رَ، عٍ مُ عٍ شَ دِينّ سّرِيّ رَبّحِن نَشَن نُ سّبّشِ تَوُرٍتَ مُنسَ نُن يَبُرَ دَوُدَ كُي. عٍ نَشَ عِسَ شَ سّرِيّ سَ سّرِيّ بٌورٍ قَرِ.

\par }{\IP نَ سٍسٍ مُ نُ قِندِشِ قٍ شْرْشْي رَ نَ كَوَندِ نُ تِمَ تّمُي نَشّ يُوِقِيٍ نَن فبَنسَن بّ، كْنْ عِسَ شَ شّيرَيٍ تٌ نَ مَسٍنيِ كَوَندِ سِ فبّتّيٍ بّ، قٍ ندٍيٍ نَشَ مِنِ. سِ فبّتّيٍ تَن تٌ قِندِ عِسَيَنكَيٍ رَ، عٍ تَن مُ نُ تِنشِ يُوِقِيٍ شَ نَامُنيِيٍ شَ سَ عِسَ شَ سّرِيّ قَرِ، بَرِ مَ عِسَ شَ سّرِيّ نُ بَرَ عٍ وَ سَ.

\par }{\IP نَ كُي، يُوِقِ عِسَيَنكَ ندٍيٍ نَشَ سِ فبّتّ عِسَيَنكَيٍ شِلِ كَنَ عٍ شَ سُننَتَرٍيَ شَ قٍ رَ. عٍ نَشَ عَ قَلَ عَ عِسَيَنكَ نَشَن مُ سُننَشِ، عَ مُ فّشِ كِسِ سْتْدٍ. ثْلُ تٌ نَ شَشِلِ مّ، عَ نَشَ نَ قٍ مَتَندِ، عَ قَلَقٍ رَ شَ كِسِ سْتْمَ عِسَ شَ سّرّشّ سَابُي نَن نَ، مِشِ هَيِ مُ نَ سُننّ مَ كِسِ شَ قٍ رَ. عَ مُ عَ قَلَ سُننّ مُ قَن. عَ عَ قَلَ نّ سُننّ، شَ نَ مُ عَ رَ يَامَرِ فبّتّ، عَ مُ نْمَ مِشِ رَكِسِدٍ. عِسَ شَ سّرّشّ نَن فبَنسَن نْمَ نَ رَبَدٍ.

\par }{\IP نَ فَلَنبُي نَشَن سٌ يُوِقِ عِسَيَنكَيٍ نُن سِ فبّتّيٍ عِسَيَنكَيٍ تَفِ، عَ نْمَ شَشِلِ فبٍفبٍ قِدٍ وٌن قَن مَ. دِينّ قٍيٍ نَ نَ، عَ لَنمَ وٌن شَ نَشٍيٍ رَبَ، كْنْ عٍ مُ وٌن نَكِسِمَ. نَامُنيِ ندٍيٍ نَ نَ، وٌن نْمَ نَشٍيٍ رَبَدٍ، كْنْ عَ مُ لَنمَ وٌن شَ عٍ قِندِ تٍكُ رَ كِسِ شَ قٍ رَ. نَ بِرِن تَفِ رَ سَقٍ ندٍدِ شْرْشْ، كْنْ عَلَ شَ كِتَابُييٍ نْمَ لْننِ قِدٍ وٌن مَ نٍيٍ شَ قٍ رَ.

\par }{\IP بَقٍ نَ قٍ رَ، عَننَبِ ثْلُ شَ كِتَابُي فَلَتِ دَنشَنِيَتْييٍ بّ، عَ مَن دَنشَنِيَتْي حّرّ كِ مَسٍنمَ وٌن بّ. شَنُنتٍيَ نَن قِندِشِ عِسَيَنكَيٍ شَ يَامَرِ سِنفٍ رَ. عَلَ شَشِلِ سّنِيّنشِ، نَشَن سَبَتِشِ دَنشَنِيَتْي بْحّ كُي، نَ نَن عَ رَحّرّ مَ عَلَ شَ كِرَ شْن مَ. نَ تِدٍ فبٌ، بَرِ مَ شَ نَ مُ عَ رَ سٍنتَنّ قٍ بِرِن نَبَمَ نّ عَلَكٌ عَ شَ عَ رَحّرّ كِرَ فبّتّ شْن مَ، نَشَن قِندِشِ يُنُبِ كِرَ رَ. عَلَ شَ وٌن نَتَنفَ نَ مَ. عَمِنَ.

\par }{\MT عَلَ شَ مَسٍنيِ

\par }{\MT عَننَبِ ثْلُ نَشَن سّبّ

\par }{\MT فَلَتِ دَنشَنِيَتْي حَمَ مَ



\par }\ChapOne{1}{\SH شّيبُي
\par }
{\PP \VerseOne{1‏-2}ﭑ تَن ثْلُ نُن ﭑ نفَشَكٍرٍنيِيٍ، مُشُ بَرَ دَنشَنِيَتْي حَمَيٍ شّيبُ نَشٍيٍ نَ فَلَتِ بْشِ مَ. مِشِ يٌ مُ ﭑ شّيشِ. عَلَ شَ مِشِ سُفَندِشِ عِسَ نُن بَبَ عَلَ نَشَن عَ رَكٍلِشِ قَشّ مَ، عٍ تَن نَن ﭑ شّيشِ.

\VS{3}وٌن بَبَ عَلَ نُن وٌن مَرِفِ عِسَ، عَلَ شَ مِشِ سُفَندِشِ، عٍ شَ هِننّ نُن بْحّسَ قِ وٌ مَ.

\VS{4}عِسَ عَ يّتّ بَشِ سّرّشّ رَ وٌن مَ يُنُبِيٍ شَقَرِقٍ نَن نَ، عَ شَ وٌن نَتَنفَ يِ وَشَتِ حَاشِ مَ، عَلْ وٌن بَبَ عَلَ وَ مَ عَ شْن مَ كِ نَشّ.

\VS{5}تَنتُي نَ عَلَ بّ عَبَدَن. عَمِنَ.


\par }{\SH فَلَتِكَيٍ فبِلٍنقٍ عَلَ شَ كِرَ قْشْ رَ
\par }
{\PP \VS{6}ﭑ دّ بَرَ عِشَرَ وٌ تٌ فبِلٍنقٍ وٌ شِلِمَ قْشْ رَ يِ عِكْرّشِ رَ، نَشَن بَرَ وٌ شِلِ عَ شَ مِشِ سُفَندِشِ شَ هِننّ سَابُي رَ. وٌ نَ بِرَقٍ مَسٍنيِ فبّتّ نَن قْشْ رَ،

\VS{7}نَشَن مُ قِندِشِ مَسٍنيِ قَنيِ رَ. مِشِ ندٍيٍ وَ مَ وٌ شَشِلِ عِقُقٍ، عٍ شَ عَلَ شَ مِشِ سُفَندِشِ شَ شِبَارُ قَنيِ مَقِندِ.


\par }{\PP \VS{8}كْنْ شَ عَ سَ لِ مُشُ تَن، شَ نَ مُ عَ رَ عَلَ شَ مَلٍكّ ندٍ نَشَ مَسٍنيِ تِ وٌ بّ، نَشَن مُ لَنشِ نَ مَسٍنيِ قَنيِ مَ نَشَن مَسٍنشِ وٌ بّ عَ سِنفٍ رَ، دَنكَرِ نَ نَ كَنيِ بّ.

\VS{9}ﭑ شَ فبِلٍن نَ مَ عَ قِرِن ندٍ. شَ مِشِ يٌ قَ مَسٍنيِ ندٍ تِدٍ وٌ بّ، نَشَن مُ لَنشِ نَ مَسٍنيِ قَنيِ مَ نَشَن مَسٍنشِ وٌ بّ عَ سِنفٍ رَ، دَنكَرِ نَ نَ كَنيِ بّ.


\par }{\SH ثْلُ شَ شّيرَيَ
\par }
{\PP \VS{10}نَ كُي، ﭑ نَ ندٍ سَفٌ رَبَقٍ، عِبُنَدَ مَ بَ كَ عَلَ؟ وٌ حْشْ عَ مَ عَ ﭑ وَ مَ عَدَ مَدِ سَفٌ نَن نَبَقٍ؟ شَ نَ نَ عَ رَ نُ، ﭑ مُ قِندِ مَ عَلَ شَ مِشِ سُفَندِشِ شَ كٌنيِ رَ.

\VS{11}ﭑ نفَشَكٍرٍنيِيٍ، ﭑ شَ عَ قَلَ وٌ بّ عَ ﭑ شِبَارُ قَنيِ نَشَن عِبَمَ عَ مُ قَتَنشِ عَدَ مَ شَشِلِ شَ رَ.

\VS{12}ﭑ مُ عَ سْتْ مِشِ شَ رَ. مِشِ يٌ مُ ﭑ شَرَنشِ عَ رَ. عَلَ شَ مِشِ سُفَندِشِ عِسَ يَتِ نَن عَ مَسٍنشِ ﭑ بّ.


\par }{\PP \VS{13}وٌ بَرَ عَ مّ عَ سِنفٍ ﭑ نُ بِرَشِ يُوِقِيٍ شَ دِينّ قْشْ رَ سّنبّ رَ كِ نَشّ. ﭑ نُ عَلَ شَ دَنشَنِيَتْي حَمَيٍ حَشَنكَتَمَ نّ عَ حَاشِ رَ عَلَكٌ ﭑ شَ عٍ سْنتْ.

\VS{14}ﭑ شَرَنيِ نَشَن نَبَشِ يُوِقِيٍ شَ دِينّ كُي، عَ دَنفِ ﭑ بٌورٍيٍ شَ شَرَنيِ رَ. ﭑ نُ بِرَ مَ ﭑ بٍنبَيٍ شَ نَامُنيِيٍ قْشْ رَ سّنبّ نَن نَ.


\par }{\PP \VS{15}كْنْ عَلَ نُ بَرَ ﭑ سُفَندِ كَقِ ﭑ بَرِ تّمُي. عَ نَشَ ﭑ شِلِ عَ شَ هِننّ رَ،

\VS{16}عَ قَ عَ شَ دِ مَسٍن ﭑ بّ، عَلَكٌ ﭑ شَ عَ شَ قٍ كَوَندِ تِ سِ فبّتّيٍ تَفِ. عَ تٌ ﭑ شِلِ نَ مَ، ﭑ مُ مَرَ سِ قٍن مِشِ يٌ رَ،

\VS{17}ﭑ مُ سِفَ دَرِ سَلَمُ مِشِيٍ يِرٍ نَشٍيٍ سِنفٍ قِندِ عِسَ شَ شّيرَيٍ رَ ﭑ تَن بّ. ﭑ نَشَ سِفَ كٍرٍن نَ عَرَبُ بْشِ مَ. نَ دَنفِ شَنبِ ﭑ نَشَ فبِلٍن دَ مَسِ تَا كُي.


\par }{\PP \VS{18}حّ سَشَن تٌ دَنفِ، ﭑ نَشَ سِفَ دَرِ سَلَمُ، عَلَكٌ ﭑ شَ ثِيّرِ كٌلٌن. ﭑ نَشَ لُ عَ شْنيِ شِ قُ نُن سُولِ.

\VS{19}ﭑ مُ عِسَ شَ شّيرَ فبّتّ تٌ نَ تّمُي، قٌ عِسَ شُنيَ يَكِ.

\VS{20}ﭑ شَ عَ قَلَ وٌ بّ عَلَ يَ شْرِ، ﭑ نَشَن سّبّقٍ وٌ مَ، وُلٍ يٌ مُ نَ عَ كُي.


\par }{\PP \VS{21}نَ حّرّ دَنفِ شَنبِ، ﭑ نَشَ سِفَ سِرِيَ نُن سِلِسِ بْشِ مَ.

\VS{22}عِسَيَنكَ حَمَيٍ نَشٍيٍ نُ نَ يُدَيَ، نٍيٍ مُ نُ ﭑ كٌلٌنشِ نَ تّمُي،

\VS{23}كْنْ عٍ نُ بَرَ عَ مّ عَ مِشِ نَشَن نُ عٍ تْورْ مَ، عَ عَ بَرَ قِندِ دَنشَنِيَ كَوَندِلَ رَ. «سِنفٍ عَ نُ وَ مَ نَ دَنشَنِيَ شُن نَكَنَقٍ، كْنْ يَكْسِ عَ نَ عَ كَوَندِقٍ.»

\VS{24}نَ كُي، عٍ نَشَ عَلَ مَتْشْ ﭑ مَ قٍ رَ.




\par }\Chap{2}{\SH ثْلُ نُن عِسَ شَ شّيرَيٍ
\par }
{\PP \VerseOne{1}حّ قُ نُن نَانِ تٌ دَنفِ كٍلِقٍ نَ بِيَاسِ سِنفٍ مَ، ﭑ مَن نَشَ فبِلٍن دَرِ سَلَمُ. بَرَنَبَسِ نُن تِتٌ نُ نَ ﭑ قْشْ رَ.

\VS{2}عَلَ نُ بَرَ عَ مَسٍن ﭑ بّ ﭑ شَ سِفَ نَا عَلَكٌ ﭑ شَ دّنتّفّ سَ عٍ بّ ﭑ شِبَارُ قَنيِ نَشَن عِبَمَ سِ فبّتّيٍ تَفِ. ﭑ مُ نَ دّنتّفّ سَ عٍ بِرِن شَ بّ، قٌ دَنشَنِيَتْي كُنتِفِيٍ، بَرِ مَ ﭑ مُ نُ وَ مَ ﭑ مَ وَلِ شُن شَ رَكَنَ.


\par }{\PP \VS{3}كْنْ هَلِ تِتٌ فِرّكِكَ نَشَن نُ نَ ﭑ قْشْ رَ، عٍ مُ عَ كَرَشَن عَ شَ سُننَ.

\VS{4}مِشِ سُننَقٍ نُ بَرَ قِندِ حْشْنسْسْي رَ مُشُ تَفِ، بَرِ مَ مِشِ ندٍ نَشٍيٍ مُ قِندِشِ دَنشَنِيَتْييٍ رَ، نٍيٍ نَشَ سٌ مُشُ يَ مَ فُندٌ كُي. عٍ نُ وَ مَ وٌن مَ شْرّيَ نَن نَبّنقٍ، عَلَ شَ مِشِ سُفَندِشِ عِسَ نَشَن قِشِ وٌن مَ، عَلَكٌ وٌن مَن شَ فبِلٍن كٌنيِيَ كُي.

\VS{5}كْنْ مُشُ مُ تِن نَ شَشِلِ رَ قٍقٍ مَ، عَلَكٌ وٌ نَشَ بَ عِسَ شَ نْندِ كِرَ شْن مَ.


\par }{\PP \VS{6}ﭑ مُ ﭑ شَشِلِ تِشِ مِشِيٍ رَ حَمَ بِرَشِ نَشٍيٍ قْشْ رَ، بَرِ مَ عَلَ مُ مِشِ يٌ رَقِسَمَ عَ بٌورٍ بّ. عٍ تَن مُ سٍسٍ سَ ﭑ مَ مَسٍنيِ قَرِ.

\VS{7}عٍ نَشَ عَ تٌ عَلَ نَن نَ شّيرَيَ تَشُشِ ﭑ نَ، ﭑ شَ عِسَ شَ شِبَارُ قَنيِ عِبَ سِ فبّتّيٍ بّ، عَلْ ثِيّرِ عَ رَبَمَ يُوِقِيٍ بّ كِ نَشّ.

\VS{8}عَلَ نَشَن ثِيّرِ شّي عَ شَ وَلِ رَبَدٍ يُوِقِيٍ تَفِ، عَ تَن نَن ﭑ قَن شّي عَ شَ وَلِ رَبَدٍ سِ فبّتّيٍ تَفِ.

\VS{9}يَكِ، ثِيّرِ، نُن يَيَ نَشٍيٍ قِندِشِ كُنتِفِ شُنفبٍيٍ رَ دَنشَنِيَتْييٍ تَفِ، عٍ نَشَ ﭑ نُن بَرَنَبَسِ رَ سّنّ عَ نفَشَكٍرٍن كِ مَ عٍ تٌ عَ كٌلٌن عَلَ هِننّشِ ﭑ نَ كِ نَشّ. عٍ نَشَ لَن عَ مَ عَ مُشُ شَ شّيرَيَ رَبَ سِ فبّتّيٍ تَفِ، عٍ تَن قَن شَ عَ رَبَ يُوِقِيٍ تَفِ.

\VS{10}عٍ مَن نَشَ مُشُ مَيَندِ مُشُ شَ سٍتَرٍيٍ مَلِ مُشُ شَ وَلِ كُي. قٍ نَن نَ كِ ﭑ نُ وَ مَ نَشَن نَبَقٍ عَ قَنيِ رَ.


\par }{\SH يُوِقِيٍ نُن سِ فبّتّيٍ
\par }
{\PP \VS{11}ثِيّرِ تٌ قَ عَنتِيْكِ، ﭑ نَشَ عَ مَتَندِ، بَرِ مَ عَ نُ بَرَ تَنتَن.

\VS{12}بٍينُن يَكِ شَ مِشِ ندٍيٍ شَ سِفَ عَ يِرٍ، عَ نُ عَ دّفٍمَ عَ نُن سِ فبّتّيٍ. كْنْ عٍ تٌ عَ شْنيِ لِ، عَ نَشَ فبِلٍن مِشِيٍ قْشْ رَ نَشٍيٍ قِندِشِ سِ فبّتّيٍ رَ. عَ نُ بَرَ فَاشُ يَكِ شَ مِشِيٍ يَ رَ، بَرِ مَ عٍ نُ لَشِ عَ رَ عَ دَنشَنِيَتْييٍ لَنشِ نّ عٍ شَ سُننَ.

\VS{13}يُوِقِ فبّتّيٍ نَشَ بِرَ عَ شَ قِلَنكَقُيحَ قْشْ رَ، هَن عٍ نَشَ بَرَنَبَسِ قَن نَتَنتَن.


\par }{\PP \VS{14}ﭑ تٌ عٍ شَ تِنشِنتَرٍيَ تٌ، نَشَن مُ لَنشِ عَلَ شَ نْندِ مَ، ﭑ نَشَ عَ قَلَ ثِيّرِ بّ عٍ بِرِن يَ شْرِ، «هَلِ عِ تٌ قِندِشِ يُوِقِ رَ، عِ نَ حّرّقٍ سِ فبّتّيٍ شَ نَامُنيِ كِ نَن مَ، نَشَن مُ قِندِ يُوِقِ شَ نَامُنيِ رَ. مُنقٍ رَ عِ عَ قَلَمَ سِ فبّتّيٍ بّ عٍ شَ حّرّ يُوِقِيٍ حّرّ كِ مَ؟»


\par }{\PP \VS{15}وٌن تَن نَشٍيٍ بَرِشِ يُوِقِيَ كُي، نَشٍيٍ مُ قِندِشِ يُنُبِتْييٍ رَ سِ فبّتّيٍ تَفِ،

\VS{16}وٌن عَ كٌلٌن مِشِ يٌ مُ نْمَ عَلَ شَ سّرِيّ بِرِن نَبَتُدٍ، عَ قَ لُ عَ مُ تَنتَن نَ شَ عَ قِندِ تِنشِنتْي رَ. عَ قِندِ مَ تِنشِنتْي رَ عَ تٌ دَنشَنِيَشِ عَلَ شَ مِشِ سُفَندِشِ عِسَ مَ. نَ كُي، وٌن بَرَ دَنشَنِيَ عَلَ شَ مِشِ سُفَندِشِ عِسَ مَ، عَلَكٌ وٌن شَ تِنشِن نَ دَنشَنِيَ سَابُي رَ. وٌن مُ نْمَ عَلَ شَ سّرِيّ بِرِن نَتِنمّدٍ، هَن وٌن شَ قِندِ تِنشِنتْييٍ رَ. مِشِ يٌ مُ نْمَ عَلَ شَ سّرِيّ بِرِن نَتِنمّدٍ، هَن عَ قَ قِندِ تِنشِنتْي رَ.


\par }{\PP \VS{17}شَ وٌن نَ تِنشِنيِ قٍنقٍ عَلَ شَ مِشِ سُفَندِشِ سَابُي رَ، وٌن قَ يُنُبِ ندٍ رَبَ، نَ عَ مَسٍنمَ يُنُبِ رَقَن عَلَ شَ مِشِ سُفَندِشِ مَ؟ عَستْقُلَهِ.

\VS{18}ﭑ مُ لَمَ عَ رَ سْنْن ﭑ نْمَ عَلَ شَ يَامَرِ بِرِن نَتِنمّدٍ، هَن ﭑ شَ قِندِ تِنشِنتْي رَ. شَ عَ سَ لِ ﭑ بَرَ فبِلٍن نَ شَشِلِ مَ، نَ مُ قِندِ عَلَ شَ سّرِيّ رَ.

\VS{19}ﭑ تٌ عَ تٌ ﭑ مُ نْمَ عَلَ شَ سّرِيّ بِرِن نَتِنمّدٍ، ﭑ نَشَ نَ شَشِلِ لُ نَ، عَلَكٌ ﭑ مَ حّرّ كِ قَنيِ شَ قِندِ تَنتُي رَ عَلَ بّ.

\VS{20}عَلَ شَ مِشِ سُفَندِشِ قَشَ كِ نَشّ وُرِ مَفَلَنبُشِ مَ، ﭑ وَشْنقٍ قَن بَرَ قَشَ نَ كِ. يَكْسِ ﭑ مُ بِرَ مَ ﭑ وَشْنقٍ قْشْ رَ. عَلَ شَ مِشِ سُفَندِشِ نَن ﭑ مَ دُنِحّءِفِرِ رَحّرّ مَ. ﭑ ﭑ مَ دُنِحّءِفِرِ رَحّرّ مَ دَنشَنِيَ نَن سَابُي رَ. ﭑ بَرَ دَنشَنِيَ عَلَ شَ دِ مَ نَشَن عَ يّتّ بَشِ سّرّشّ رَ ﭑ بّ عَ شَ شَنُنتٍيَ شَ قٍ رَ.

\VS{21}ﭑ مُ تِنمَ عَلَ شَ هِننّ رَبٌلٌدٍ. شَ عَ سَ لِ ﭑ نْمَ عَلَ شَ يَامَرِيٍ رَتِنمّدٍ هَن ﭑ شَ قِندِ تِنشِنتْي رَ، عَ لِمَ عَلَ شَ مِشِ سُفَندِشِ شَ قَشّ تِدٍ يٌ مُ نَ وٌن مَ كِسِ شَ قٍ رَ.




\par }\Chap{3}{\SH دَنشَنِيَتْييٍ قِندِشِ عِبُرَهِمَ شَ دِيٍ نَن نَ
\par }
{\PP \VerseOne{1}وٌ تَن فَلَتِكَ شَشِلِتَرٍيٍ، ندٍ وٌ مَدَشُشِ؟ عَ مَسٍنشِ نّ وٌ بّ عَ قِيشّ رَ عَ عَلَ شَ مِشِ سُفَندِشِ بَنبَن نّ وُرِ مَفَلَنبُشِ مَ.

\VS{2}وٌ عَ قَلَ ﭑ بّ مُنسٍ عَ نِيَشِ وٌ شَ عَلَ شَشِلِ سّنِيّنشِ سْتْ. وٌ عَ سْتْشِ عَلَ شَ سّرِيّ رَتِنمّقٍ نَن سَابُي رَ، كَ وٌ عَ سْتْشِ نّ بَرِ مَ وٌ دَنشَنِيَشِ عَلَ شَ مَسٍنيِ مَ وٌ نَشَن مّشِ؟

\VS{3}وٌ شَشِلِ مُ نَ؟ سِنفٍ وٌ شَشِلِ نُ تِشِ عَلَ شَشِلِ سّنِيّنشِ نَن نَ، كْنْ يَكْسِ وٌ لَشِ وٌ يّتّ كَن سّنبّ نَن نَ. مُنقٍ رَ؟

\VS{4}وٌ بَرَ تْورْ عَلَ شَشِلِ سْتْقٍ رَ، يَكْسِ مُنقٍ رَ وٌ وَ مَ نَ بّحِنقٍ؟ نَ بَرَ قِندِ قٍ قُقَقُ رَ وٌ بّ؟

\VS{5}عَلَ عَ شَشِلِ سّنِيّنشِ قِمَ وٌ مَ، عَ مَن كَابَنَكٌي رَبَمَ وٌ تَفِ. عَ وٌ كِمَ نّ، بَرِ مَ وٌ بَرَ عَ شَ سّرِيّيٍ رَبَتُ، كَ عَ وٌ كِمَ نّ بَرِ مَ وٌ بَرَ دَنشَنِيَ عَلَ شَ مَسٍنيِ مَ وٌ نَشَن مّشِ؟


\par }{\PP \VS{6}وٌ شَ عِبُرَهِمَ شَ قٍ مَتٌ. عَ تٌ دَنشَنِيَ عَلَ مَ، عَ نَشَ تِنشِنيِ سْتْ عَلَ مَبِرِ.

\VS{7}نَ نَن نَ كِ، مِشِ نَشَن دَنشَنِيَ عَلَ مَ، نَ بَرَ قِندِ عِبُرَهِمَ شَ دِ رَ.

\VS{8}كِتَابُي نَ نَن يَتِ قَلَ بٍينُن عَ شَ رَبَ، عَ قَلَقٍ رَ عَلَ قَمَ سِ فبّتّيٍ رَتِنشِندٍ عٍ شَ دَنشَنِيَ سَابُي رَ. عَ نَشَ نَ مَسٍنيِ قَنيِ مَسٍن سِنفٍ نُ، عَ تٌ عَ قَلَ عِبُرَهِمَ بّ، «سِ بِرِن قَمَ نّ دُبَ سْتْدٍ عِ تَن سَابُي رَ.»

\VS{9}نَ كُي، دَنشَنِيَتْي بِرِن دُبَ سْتْمَ نّ عَلْ عِبُرَهِمَ دَنشَنِيَتْي.

\VS{10}مِشِ نَشَن كَتَمَ عَلَ شَ يَامَرِيٍ رَتِنمّدٍ عَلَكٌ عَ شَ كِسِ سْتْ، نَ قِندِشِ مِشِ دَنكَشِ نَن نَ، بَرِ مَ عَ سّبّشِ كِتَابُي كُي، «مِشِ نَشَن مُ يَامَرِ بِرِن نَبَمَ، نَشٍيٍ سّبّشِ عَلَ شَ سّرِيّ كِتَابُي كُي، عَ دَنكَشِ.»

\VS{11}مِشِ يٌ مُ نْمَ عَلَ شَ يَامَرِيٍ بِرِن نَبَتُدٍ، نَ شَ عَ قِندِ تِنشِنتْي رَ. عَ سّبّشِ كِتَابُي كُي، «تِنشِنتْي كِسِمَ عَ شَ دَنشَنِيَ نَن سَابُي رَ.»


\par }{\PP \VS{12}عَ مَن سّبّشِ، «مِشِ نَشَن عَلَ شَ يَامَرِيٍ بِرِن نَبَتُمَ، عَ كِسِمَ نٍيٍ نَن سَابُي رَ.» شَشِلِ قِرِن نَن عَ رَ. نَشَن عَ شَشِلِ تِمَ دَنشَنِيَ رَ، عَ مُ نْمَ عَ شَشِلِ تِدٍ يَامَرِيٍ رَتِنمّقٍ رَ.

\VS{13}عَلَ شَ مِشِ سُفَندِشِ بَرَ وٌن شُنسَرَ دَنكّ مَ، وٌن نَشَن سْتْ بَرِ مَ وٌن مُ عَ شَ يَامَرِ بِرِن نَتِنمّشِ. عَ وٌن شُنسَرَ نّ، عَ تٌ وٌن مَ دَنكّ تٌنفٌ عَ شَ كٌتٍ رَ. عَ قِندِ مِشِ دَنكَشِ رَ عَ قَشَ كِ نَن مَ، بَرِ مَ عَ سّبّشِ كِتَابُي كُي، «دَنكّ نَ مِشِ بّ نَشَن فبَكُمَ وُرِ مَ.»

\VS{14}عَ بَرَ وٌن شُنسَرَ عَلَكٌ عَلَ هّيرِ نَشَن قِشِ عِبُرَهِمَ مَ، عَ شَ دَنفِ سِ فبّتّيٍ مَ عَلَ شَ مِشِ سُفَندِشِ عِسَ سَابُي رَ. نَ كُي، وٌن مَ دَنشَنِيَ سَابُي رَ، وٌن نْمَ عَلَ شَشِلِ سّنِيّنشِ سْتْدٍ نَشَن لَايِدِشِ وٌن بّ.


\par }{\SH عَلَ شَ سَاتّ نُن عِبُنَدَ مَ شَ وَلِ
\par }
{\PP \VS{15}ﭑ نفَشَكٍرٍنيِيٍ، ﭑ شَ مِسَالِ ندٍ مَسٍن وٌ بّ. مِشِ مُ نْمَ سَاتّ مَسَرَدٍ، شَ نَ مُ عَ رَ عَ كَنَدٍ، سَاتّ نَشَن تٌنفٌشِ عِبُنَدَ مَ شَ سّرِيّ كِ مَ. عَننَبِ عِبُرَهِمَ شَ سَاتّ لُمَ نَ كِ نّ.

\VS{16}عَلَ نَشَ لَايِدِ ندٍيٍ تٌنفٌ عِبُرَهِمَ نُن عَ شَ دِ بّ. كِتَابُي مُ عَ قَلَمَ «دِيٍ،» وْيّنيِ نَشَن وَ مَ عَ قَلَقٍ «مِشِ وُيَشِ.» كِتَابُي عَ قَلَمَ «عَ نُن عَ شَ دِ.» وْيّنيِ نَ عَ رَ نَشَن وَ مَ عَ قَلَقٍ «مِشِ كٍرٍن.» نَ مِشِ كٍرٍن قِندِشِ عَلَ شَ مِشِ سُفَندِشِ نَن نَ.

\VS{17}ﭑ وَ مَ نَشَن قَلَقٍ وٌ بّ، عَ عَلَ شَ سّرِيّ، نَشَن سّبّشِ حّ كّمّ نَانِ حّ تٌنفٌ سَشَن دَنفِ شَنبِ عَلَ شَ سَاتّتٌنفٌي عِبُرَهِمَ بّ، نَ سّرِيّ مُ نْمَ نَ لَايِدِ سِنفٍ كَنَدٍ.

\VS{18}شَ وٌن كِسِ سْتْمَ كّ رَ، بَرِ مَ وٌن عَلَ شَ يَامَرِيٍ رَتِنمّمَ، وٌن مُ عَ سْتْمَ سْنْن عَلَ شَ لَايِدِ سَابُي رَ. عَلَ عَ قِ عِبُرَهِمَ مَ لَايِدِ نَن نَ عَ يّتّ شَ هِننّ شَ قٍ رَ.


\par }{\PP \VS{19}شَ نَ نَن عَ رَ، مُنقٍ رَ عَلَ عَ نِيَ عَ شَ يَامَرِيٍ شَ سّبّ كِتَابُي كُي؟ عَ عَ شَ يَامَرِيٍ سّبّ نّ يُنُبِيٍ شَ قٍ رَ، بٍينُن عَ شَ دِ لَايِدِشِ شَ قَ. مَلٍكّيٍ نَشَ قَ نَ سّرِيّ رَ، عٍ نَ سٌ سَابُي ندٍ يِ رَ.

\VS{20}سَابُي تَن لُمَ مِشِ قِرِن نَن تَفِ، كْنْ عَلَ تَن، كٍرٍن نَن عَ رَ.


\par }{\PP \VS{21}عَلَ شَ سّرِيّ نُن عَلَ شَ لَايِدِيٍ عٍ بٌورٍ مَتَندِ مَ؟ عَدٍ دٍ! شَ وٌن نُ نْمَ كِسِ سْتْدٍ عَلَ شَ يَامَرِيٍ رَبَتُي نَن نَ نُ، نَ نُ نْمَ نّ وٌن قِندِدٍ تِنشِنتْييٍ رَ.

\VS{22}كْنْ عَلَ شَ كِتَابُي عَ مَسٍنشِ نّ وٌن بّ عَ دُنِحَ مِشِ بِرِن عَلَ شَ يَامَرِيٍ مَتَندِ مَ، عٍ قِندِ يُنُبِتْييٍ رَ. نَ كُي، عَلَ نَشَن لَايِدِشِ مِشِيٍ بّ، نَشٍيٍ لَمَ عَ رَ، عٍ قَ دَنشَنِيَ عَلَ شَ مِشِ سُفَندِشِ عِسَ مَ، عٍ نْمَ نَ سْتْدٍ.


\par }{\PP \VS{23}بٍينُن مِشِ شَ نْ كِسِ سْتْدٍ دَنشَنِيَ سَابُي رَ، وٌن نُ نَ كَتَقٍ عَلَ شَ يَامَرِيٍ رَتِنمّدٍ، عَلَكٌ وٌن شَ كِسِ، كْنْ وٌن مُ نْ.

\VS{24}نَ كُي، سّرِيّ بَرَ وٌن شُرُ هَن بٍينُن عَلَ شَ مِشِ سُفَندِشِ شَ قَ عَلَكٌ وٌن شَ تِنشِنيِ سْتْ دَنشَنِيَ سَابُي رَ.

\VS{25}كْنْ دَنشَنِيَ تٌ بَرَ قَ، وٌن مُ نَ سّرِيّ شَ شُرُي بُن مَ سْنْن،

\VS{26}بَرِ مَ وٌ بِرِن بَرَ قِندِ عَلَ شَ دِيٍ رَ، وٌ تٌ دَنشَنِيَشِ عَلَ شَ مِشِ سُفَندِشِ عِسَ مَ.

\VS{27}وٌ تَن نَشٍيٍ بَرَ وٌ شُنشَ يٍ شْورَ عَلَ شَ مِشِ سُفَندِشِ شِلِ رَ، وٌ نُن عَلَ شَ مِشِ سُفَندِشِ نَن قَ عَ رَ.

\VS{28}يُوِقِ نُن فِرّكِ، كٌنيِ نُن شْرّ، شّمّ نُن فِنّ، وٌ بِرِن كٍرٍن عَلَ شَ مِشِ سُفَندِشِ عِسَ عِ.

\VS{29}شَ وٌ بَرَ قِندِ عِسَ عَلَ شَ مِشِ سُفَندِشِ فبٍ رَ، وٌ بَرَ قِندِ عِبُرَهِمَ شَ دِيٍ نُن كّتٌنفٌي رَ عَلْ عَلَ عَ لَايِدِشِ كِ نَشّ.




\par }\Chap{4}{\SH كٌنيِ نُن دِ
\par }
{\PP \VerseOne{1}ﭑ وَ مَ نَشَن قَلَقٍ، كّ تٌنفٌمَ، عَ دِ مّدِ تّمُي، هَلِ عَ بَبَ كّ تٌ قِندِشِ عَ فبٍ رَ، عَ لُشِ عَلْ كٌنيِ نَشَن مُ فّشِ عَ يّتّ سْتْدٍ.

\VS{2}عَ لُمَ يَتِفِيٍ نُن كَرَ مْشْيٍ شَ يَامَرِ نَن بُن مَ، هَن عَ بَبَ نَ تِن تّمُي نَشّ عَ شَ عَ يّتّ سْتْ.

\VS{3}وٌن تَن قَن تٌ مُ نُ عَلَ شَ مِشِ سُفَندِشِ عِسَ كٌلٌن، وٌن نُ لُشِ نّ عَلْ دِ مّدِيٍ. وٌن نُ نَ دُنِحَ قٍ كٌبِيٍ شَ كٌنيِيَ نَن بُن مَ.

\VS{4}وَشَتِ تٌ كَمَلِ، عَلَ نَشَ عَ شَ دِ شّي دُنِحَ مَ فِنّ ندٍ سَابُي رَ. عَ نَشَ بَرِ عَلَ شَ سّرِيّ بُن مَ،

\VS{5}عَلَكٌ عَ شَ مِشِيٍ شُنسَرَ نَشٍيٍ نُ نَ عَلَ شَ سّرِيّ شَ كِيتِ بُن مَ. عَ نَشَ وٌن شُنسَرَ عَلَكٌ وٌن شَ قِندِ عَلَ شَ دِيٍ رَ.

\VS{6}وٌ تٌ قِندِ عَ شَ دِيٍ رَ، عَلَ نَشَ عَ شَ دِ شَشِلِ رَ سٌ وٌ بْحّ عِ، شَشِلِ نَشَن شِلِ تِمَ، «ن بَ.»

\VS{7}نَ نَن عَ رَ وٌ بَرَ مِنِ كٌنيِيَ كُي، وٌ بَرَ قِندِ عَلَ شَ دِيٍ رَ. وٌ تٌ قِندِشِ عَ شَ دِيٍ رَ، عَلَ مَن بَرَ وٌ قِندِ عَ كّتٌنفٌي رَ.


\par }{\PP \VS{8}سِنفٍ وٌ مُ نُ عَلَ كٌلٌن. دُنِحَ قٍ كٌبِيٍ نَن نُ قِندِشِ وٌ مَرِفِ رَ، عَ قَ لِ نٍيٍ نُن عَلَ تَفِ عِكُيَ.

\VS{9}يَكْسِ وٌ بَرَ عَلَ كٌلٌن. عَلَ بَرَ وٌ قَن كٌلٌن. مُنسٍ قَ عَ نِيَشِ سْنْن وٌ مَن فبِلٍنمَ نَ دُنِحَ قٍيٍ مَ نَشٍيٍ سّنبّ نُن تِدٍ مُ فبٌ؟ وٌ مَن وَ مَ لُقٍ عٍ شَ كٌنيِيَ بُن مَ؟

\VS{10}وٌ مَن بَرَ بِرَ يَامَرِيٍ قْشْ رَ، نَشٍيٍ عَ قَلَمَ لْشْي ندٍيٍ نُن كِكٍ ندٍيٍ تِدٍ فبٌ عٍ بٌورٍ بّ. وٌ وَشَتِ ندٍيٍ نُن حّ ندٍيٍ رَقِسَ عٍ بٌورٍ بّ.

\VS{11}ﭑ فَاشُ نّ وٌ نَشَ ﭑ مَ شَرَنيِ رَبٌلٌ، ﭑ مَ وَلِ شَ لُ ﭑ مَ قُ.


\par }{\PP \VS{12}ﭑ نفَشَكٍرٍنيِيٍ، ﭑ بَرَ وٌ مَيَندِ، وٌ لُ عَلْ ﭑ تَن، بَرِ مَ ﭑ قَن لُشِ نّ عَلْ وٌ تَن. وٌ مُ قٍ كٌبِ يٌ رَبَ ﭑ نَ.

\VS{13}وٌ عَ كٌلٌن عَ ﭑ مَ قُرٍ نَن عَ نِيَ، عَ سِنفٍ سِنفٍ ﭑ شَ وٌ كَوَندِ عِسَ شَ مَسٍنيِ قَنيِ رَ.

\VS{14}نَ نُ شْرْشْ وٌ بّ، كْنْ ﭑ مَ قٍ مُ وٌ بْحّ رَحَاشُ وٌ مَ، وٌ مُ وٌ مَكُيَ ﭑ نَ. وٌ ﭑ نَسّنّ نّ عَلْ عَلَ شَ مَلٍكّ ندٍ، شَ نَ مُ عَ رَ عَلَ شَ مِشِ سُفَندِشِ عِسَ.

\VS{15}وٌ شَ نَ سّيوّ قٌرِ نَ مِندٍن؟ سِنفٍ ﭑ مَ قٍ نُ رَقَن وٌ مَ هَن وٌ نُ نْمَ تِندٍ وٌ يَيٍ يَتِ بَدٍ ﭑ بّ.

\VS{16}ﭑ نْندِ قَلَقٍ وٌ بّ، نَ بَرَ عَ نِيَ ﭑ شَ قِندِ وٌ يَشُي رَ؟

\VS{17}نَ مِشِيٍ وَ مَ وٌ شَ بِرَ عٍ قْشْ رَ، كْنْ نَ مُ قِندِ مَ قٍ قَنيِ رَ وٌ بّ. عٍ وَ مَ وٌن تَفِ عِسٌقٍ، عَلَكٌ وٌ شَ لُ عٍ تَن مَبِرِ.

\VS{18}شَ وٌ فبَتَ قٍ قَنيِ رَبَقٍ رَ، نَ مُ حَاشُ. وٌ شَ نَ مْولِ رَبَ تّمُي بِرِن، هَلِ ﭑ مُ نَ وٌ يِرٍ.

\VS{19}ﭑ مَ دِيٍ، ﭑ مَن نَ تْورْقٍ وٌ بّ عَلْ فِنّ شَ تْورّ دِتِنيِ رَ، هَن عَلَ شَ مِشِ سُفَندِشِ حّرّ كِ سَبَتِمَ وٌ عِ تّمُي نَشّ.

\VS{20}عَ شْلِ ﭑ مَ وٌن بِرِن شَ لُ يِرٍ كٍرٍن، عَلَكٌ وٌن شَ وٌن بٌرٍ قَهَامُ، بَرِ مَ يَكْسِ ﭑ بَرَ هَنمّ وٌ شَ قٍ رَ.


\par }{\SH هَفَرَ نُن سَرَ شَ مِسَالِ
\par }
{\PP \VS{21}وٌ تَن نَشٍيٍ وَ مَ كِسِ سْتْقٍ عَلَ شَ يَامَرِيٍ رَتِنمّقٍ سَابُي رَ، وٌ مُ عَ كٌلٌن عَلَ شَ سّرِيّ نَشَن قَلَشِ؟

\VS{22}عَ سّبّشِ كِتَابُي كُي عَ دِ قِرِن نَن نُ نَ عِبُرَهِمَ يِ رَ. كٌنيِ فِنّ نَشَ كٍرٍن بَرِ عَ بّ، شْرّ فِنّ قَن نَشَ دِ فبّتّ بَرِ عَ بّ.

\VS{23}عَ نَشَن سْتْ كٌنيِ فِنّ سَابُي رَ، نَ بَرِشِ نّ عَلْ عِبُنَدَ مَ بِرِن بَرِشِ كِ نَشّ، كْنْ عَ نَشَن سْتْ شْرّ فِنّ سَابُي رَ، عَ بَرِشِ لَايِدِ نَن كُي.

\VS{24}نَ فِنّ قِرِنيِ مِسَالِشِ سَاتّ قِرِن نَن نَ. سَاتّ نَشَن شِرِشِ سِنَيِ فٍيَ قَرِ نَن عَ نِيَمَ مِشِ شَ لُ كٌنيِيَ كُي. هَفَرَ مِسَالِشِ نَ سَاتّ نَن نَ،

\VS{25}نَشَن شِرِشِ سِنَيِ فٍيَ قَرِ عَرَبُ بْشِ مَ. عَ مِسَالِشِ دَرِ سَلَمُ قَن نَ، نَشَن نَ كٌنيِيَ كُي عَ نُن عَ شَ دِيٍ.

\VS{26}كْنْ دَرِ سَلَمُ نَشَن نَ عَرِيَننَ، شْرّ تَا نَن عَ رَ. وٌن نفَ نَن نَ كِ.

\VS{27}عَ سّبّشِ كِتَابُي كُي،

\par }{\Q «عِ تَن نَشَن مُ دِ بَرِ مَ، عِ شَ حّلّشِن.

\par }{\Q عِ تَن نَشَن مُ دِ بَرِ تْورّ كٌلٌن،

\par }{\Q عِ شُي رَ مِنِ، عَ عِتٍ حّلّشِنيِ كُي،

\par }{\Q بَرِ مَ فِنّ نَشَن شَ شّمّ بَرَ مّي عَ رَ،

\par }{\Q عَ شَ دِ وُيَمَ نّ،

\par }{\Q دَنفِ شّمّ تَا عِدْشْي رَ.»


\par }{\PP \VS{28}وٌ تَن نفَشَكٍرٍنيِيٍ، وٌ بَرَ قِندِ لَايِدِ دِيٍ رَ عَلْ عِسِيَفَ.

\VS{29}نَ وَشَتِ، دِ نَشَن بَرِشِ عِبُنَدَ مَ كِ مَ، عَ نَشَ دِ بٌورٍ تْورْ، نَشَن بَرِشِ عَلَ شَشِلِ سّنبّ سَابُي رَ. هَن يَ عَ نَ نَ كِ نّ.

\VS{30}مُنسٍ سّبّشِ كِتَابُي كُي؟ عَ سّبّشِ، «عِ شَ كٌنيِ فِنّ نُن عَ شَ دِ كٍرِ، بَرِ مَ كٌنيِ فِنّ شَ دِ نُن شْرّ فِنّ شَ دِ مُ كّ عِتَشُنمَ.»

\VS{31}ﭑ نفَشَكٍرٍنيِيٍ، نَ نَن عَ رَ وٌن مُ قِندِشِ كٌنيِ فِنّ شَ دِيٍ شَ رَ. وٌن قِندِشِ شْرّ فِنّ شَ دِيٍ نَن نَ.




\par }\Chap{5}{\SH دَنشَنِيَتْي شَ شْرّيَ
\par }
{\PP \VerseOne{1}عَلَ شَ مِشِ سُفَندِشِ بَرَ وٌن شُنسَرَ، عَلَكٌ وٌن شَ شْرّيَ سْتْ. نَ كُي، وٌ شَ تِ عَ قَنيِ رَ. وٌ نَشَ تِن كٌنيِيَ ندٍ يٌ شَ دْشْ وٌ قَرِ سْنْن.


\par }{\PP \VS{2}ﭑ تَن ثْلُ، ﭑ شَ نْندِ قَلَ وٌ بّ، شَ وٌ تِن نَ مِشِيٍ شَ وٌ سُننَ، عَلَ شَ مِشِ سُفَندِشِ شَ وَلِ تِدٍ يٌ مُ نَ وٌ بّ سْنْن.

\VS{3}ﭑ مَن شَ عَ قَلَ وٌ بّ، شّمّ نَشَن تِنمَ عٍ شَ عَ سُننَ، عَ لَنمَ عَ شَ عَلَ شَ يَامَرِ بِرِن نَتِنمّ.

\VS{4}وٌ تَن نَشٍيٍ وَ مَ تِنشِنيِ سْتْقٍ يَامَرِيٍ رَتِنمّقٍ سَابُي رَ، وٌ نُن عَلَ شَ مِشِ سُفَندِشِ تَفِ بَرَ عِكُيَ. عَلَ مُ هِننّمَ وٌ رَ سْنْن.

\VS{5}وٌن وٌن شَشِلِ تِمَ عَلَ شَشِلِ رَ وٌن مَ دَنشَنِيَ كُي، عَلَكٌ وٌن شَ تِنشِنيِ سْتْ وٌن شَشِلِ تِمَ نَشَن نَ.

\VS{6}شَ مِشِ بِرَشِ عَلَ شَ مِشِ سُفَندِشِ عِسَ قْشْ رَ، سُننّ نُن سُننَتَرٍيَ تِدٍ يٌ مُ نَ عَ بّ. قٍ كٍرٍن نَن تِدٍ فبٌ؛ مِشِ شَ دَنشَنِيَ عَلَ مَ، عَ شَ مِشِ شَنُ.


\par }{\PP \VS{7}وٌ نُ نَ حّرّقٍ عَ قَنيِ رَ. ثٍ، ندٍ عَ نِيَشِ وٌ شَ نْندِ رَبٌلٌ؟

\VS{8}نَشَن وٌ بّندُنشِ نَ كِ، نَ مُ قِندِشِ عَلَ رَ نَشَن وٌ شِلِ.

\VS{9}لّبِنِ دٌندٌرٌنتِ نْمَ قَرِن فبٍفبٍ رَتٍدٍ.

\VS{10}ﭑ بَرَ لَ وٌ رَ عَلَ سَابُي رَ، مِشِ يٌ قَ عَ شَ قَ وٌ يَ عِسٌ، وٌ مُ تِنمَ نَ شَشِلِ مْولِ رَ. نَ كَنيِ قَمَ نّ عَ سَرٍ سْتْدٍ.

\VS{11}ﭑ نفَشَكٍرٍنيِيٍ، شَ عَ لِ نُ هَن يَ ﭑ نَ كَوَندِ تِقٍ مِشِيٍ شَ سُننَ، مُنقٍ رَ يُوِقِيٍ لُمَ ﭑ حَشَنكَتَ رَ؟ شَ عَ سَ لِ نُ ﭑ نَ كَوَندِ مْولِ تِمَ، عِسَ شَ سّرّشّ وُرِ مَفَلَنبُشِ مَ، عَ مُ قِندِ مَ وْيّن شْرْشْي رَ مِشِيٍ بّ نُ.

\VS{12}ﭑ وَ مَ نّ نَشٍيٍ نَ وٌ يَ عِسٌقٍ، هَلِ عٍ مُ عَ دَن سُننّ قٍ فبَنسَن مَ. عٍ شَ عٍ شّمّيَ بِرِن بَ نَ.


\par }{\SH دَنشَنِيَتْي حّرّ كِ
\par }
{\PP \VS{13}ﭑ نفَشَكٍرٍنيِيٍ، عَلَ وَ مَ وٌ شَ لُ شْرّيَ كُي، كْنْ وٌ نَشَ نَ شْرّيَ مَقِندِ يُنُبِ رَ. وٌ وٌ بٌرٍ مَلِ شَنُنتٍيَ كُي.

\VS{14}عَلَ شَ سّرِيّ بِرِن نَ يِ يَامَرِ كٍرٍنيِ نَن كُي؛ وٌ شَ وٌ بٌورٍ عَدَ مَدِ شَنُ عَلْ وٌ يّتّ.

\VS{15}شَ وٌ لُمَ وٌ بٌرٍ تْورْ رَ، وٌ نُ وٌ بٌرٍ حَشَنكَتَ، وٌ عَ نِيَ دْيِن، شَ نَ مُ عَ رَ وٌ وٌ بٌرٍ شَ قٍ شُن نَكَنَمَ نّ.


\par }{\PP \VS{16}ﭑ وَ مَ نَشَن قَلَقٍ وٌ بّ، وٌ شَ عَ لُ عَلَ شَشِلِ شَ وٌ رَحّرّ. وٌ نَشَ بِرَ وٌ يّتّ وَشْنقٍ حَاشِيٍ قْشْ رَ.

\VS{17}عَدَ مَ وَشْنقٍ حَاشِ نُن عَلَ شَشِلِ سّنِيّنشِ، عَ كٍرٍن مُ عَ رَ. نَ قِرِنيِ نَ عٍ بٌرٍ فٍرٍقٍ، عَلَكٌ وٌ نَشَ وٌ وَشْنقٍ رَبَ.

\VS{18}شَ عَلَ شَشِلِ نَ وٌ رَحّرّقٍ، وٌ شَشِلِ مُ تِمَ وٌ شَ يَامَرِ رَتِنمّشِيٍ رَ سْنْن.


\par }{\PP \VS{19}يُنُبِتْي وَشْنقٍيٍ نَن يَ؛ لَنفٌيحَ، سّنِيّنتَرٍحَ، سْن كٌبِ،

\VS{20}كُيٍ بَتُقٍ، دُورٍيَ، شْننَنتٍيَ، لَنتَرٍيَ، تْونّ، بْحّ تٍقٍ، فٍينِ قٍنقٍ عِ يّتّ بّ، سْنشْقٍ، بٌورٍ رَقِسَقٍ عَ بٌورٍ بّ،

\VS{21}مِلَنتٍيَ، سِيسِقٍ، شُلُنيِ حَاشِيٍ، نُن نَ مَنِيّيٍ. ﭑ مَن شَ عَ قَلَ وٌ بّ، مِشِ نَشٍيٍ حّرّ مَ نَ كِ، عٍ مُ عَرِيَننَ سْتْمَ كّ رَ مُكُ.


\par }{\PP \VS{22}كْنْ عَلَ شَشِلِ سّنِيّنشِ شَ كّوَلِيٍ نَن يَ؛ شَنُنتٍيَ، سّيوّ، بْحّسَ، دِحّ، يَرَوَ سّ، قَنيِ، لَنلَنتٍيَ،

\VS{23}بْحّ بّشِيَ، نُن يّتّ سُشُي. تْنيِ يٌ مُ نَ نَ قٍ مْولِيٍ مَ.

\VS{24}عَلَ شَ مِشِ سُفَندِشِ عِسَ قْشِرَبِرّيٍ بَرَ يُنُبِتْي وَشْنقٍ رَبّحِن عَ نُن قٍ حَاشِ بِرِن.

\VS{25}وٌن تٌ كِسِ سْتْ عَلَ شَشِلِ سّنِيّنشِ سَابُي رَ، وٌن شَ بِرَ عَ قْشْ رَ.

\VS{26}وٌن نَشَ وٌن يّتّ عِفبٌ، وٌن نَشَ وٌن بٌرٍ رَشْنْ، وٌن نَشَ مِلَ وٌن بٌرٍ مَ.




\par }\Chap{6}{\SH دَنشَنِيَتْييٍ شَ مَلِ
\par }
{\PP \VerseOne{1}ﭑ نفَشَكٍرٍنيِيٍ، شَ وٌ بَرَ مِشِ ندٍ سُشُ يُنُبِ كُي، وٌ تَن نَشٍيٍ شَ دَنشَنِيَ تِلِنشِ، وٌ شَ عَ مَقُرُكُ عَلَكٌ عَ شَ فبِلٍن عَلَ مَ. كْنْ وٌ شَ وٌ حّنفِ سَ وٌ يّتّ شْن مَ، عَلَكٌ وٌ قَن نَشَ بِرَ نَ يُنُبِ كُي.

\VS{2}وٌ وٌ بٌرٍ مَلِ وٌ شَ كٌتٍ شَنِندٍ. نَ كُي، وٌ عَلَ شَ مِشِ سُفَندِشِ شَ سّرِيّ نَن نَتِنمّمَ.

\VS{3}شَ مِشِ عَ يّتّ عِفبٌمَ، عَ نَ عَ يّتّ مَدَشُقٍ.

\VS{4}كَنكَن شَ عَ يّتّ حّرّ كِ مَتٌ، شَ عَ قَن، شَ عَ مُ قَن. عَ نَشَ عَ بٌورٍ حّرّ كِ مَتٌ، عَ قَ عَ قَلَ، «ﭑ قَن بٌورٍ بّ.» نَ كُي، عَ شَ عَ يّتّ كٍرٍن فبَنسَن مَتٌ،

\VS{5}عَلَكٌ كَنكَن شَ عَ يّتّ شَ كٌتٍ شَنِن.


\par }{\PP \VS{6}مِشِ نَشَن شَرَنيِ سْتْمَ عَلَ شَ مَسٍنيِ شَ قٍ رَ، عَ لَنمَ عَ شَ عَ كَرَ مْشْ كِ قٍ قَنيِ مْولِ بِرِن نَ.


\par }{\PP \VS{7}مِشِ يٌ نَشَ وٌ مَدَشُ. عَدَ مَدِ مُ نْمَ عَلَ مَدَشُدٍ. كَنكَن قَمَ عَ يّتّ شَ وَلِ سَرٍ سْتْدٍ نّ.

\VS{8}مِشِ نَشَن بِرَ مَ عَ يّتّ وَشْنقٍ حَاشِ قْشْ رَ، عَ قَمَ نّ سْنتْدٍ نَ شَشِلِ كٌبِ شَ قٍ رَ. كْنْ مِشِ نَشَن بِرَ مَ عَلَ شَشِلِ وَشْنقٍ قْشْ رَ، عَ قَمَ كِسِدٍ عَلَ شَشِلِ نَن سَابُي رَ.

\VS{9}وٌن نَشَ تَفَن قٍ قَنيِ رَبَقٍ رَ. شَ وٌن مُ تَفَن، وٌن قَمَ نّ سَرٍ قَنيِ سْتْدٍ عَ وَشَتِ.

\VS{10}شَ وٌن نْمَ قٍ قَنيِ ندٍ رَبَدٍ، وٌن شَ عَ رَبَ مِشِ بِرِن بّ. عَ فبٍنفبٍنيِ وٌن شَ عَ رَبَ وٌن نفَشَكٍرٍنيِ دَنشَنِيَتْييٍ بّ دَنفِقٍ مِشِ بِرِن نَ.


\par }{\SH حُنفُي
\par }
{\PP \VS{11}وٌ يِ سّبّلِ مَتٌ، عَ شْرِ شُنفبٌ، بَرِ مَ ﭑ نَ عَ سّبّقٍ ﭑ يّتّ بّلّشّ نَن نَ.


\par }{\PP \VS{12}مِشِ نَشٍيٍ نَ وٌ كَرَشَنقٍ وٌ شَ سُننَ، عٍ وَ مَ نّ حَمَ شَ عٍ مَتْشْ. عٍ نَ نَ رَبَقٍ نّ عَلَكٌ عٍ نَشَ حَشَنكَتّ سْتْ كَوَندِ شَ قٍ رَ، نَشَن عَلَ شَ مِشِ سُفَندِشِ شَ سّرّشّ مَسٍنمَ.

\VS{13}سُننَمِشِيٍ يَتِ مُ عَلَ شَ يَامَرِ بِرِن نَتِنمّمَ، كْنْ عٍ وَ مَ وٌ تَن شَ سُننَ، عَلَكٌ عٍ شَ شِلِ قَنيِ سْتْ نَ شَ قٍ رَ.

\VS{14}كْنْ ﭑ تَن، ﭑ وَ مَ شِلِ قَنيِ سْتْقٍ وٌن مَرِفِ عِسَ عَلَ شَ مِشِ سُفَندِشِ شَ سّرّشّ نَن مَ قٍ رَ، نَشَن بَرَ عَ نِيَ ﭑ حّرّ كِ نُن دُنِحَ حّرّ كِ، عٍ تَفِ شَ عِكُيَ.

\VS{15}سُننّ نُن سُننَتَرٍيَ تِدٍ يٌ مُ نَ نَ. قِندِقٍ مِشِ نّينّ رَ، نَ نَن تِدٍ فبٌ.

\VS{16}عَلَ شَ بْحّسَ نُن هِننّ قِ مِشِ بِرِن مَ نَشٍيٍ بِرَ مَ نَ سّرِيّ قْشْ رَ، عَ نُن عَ شَ حَمَ عِسِرَيِلَ.


\par }{\PP \VS{17}عَ دْنشْي رَ، مِشِ يٌ نَشَ ﭑ تْورْ، بَرِ مَ عِسَ شَ تْورّ قْشِ نَ ﭑ قَتٍ مَ.

\VS{18}ﭑ نفَشَكٍرٍنيِيٍ، وٌن مَرِفِ عِسَ، عَلَ شَ مِشِ سُفَندِشِ شَ هِننّ وٌ شَشِلِ رَ. عَمِنَ.

\par }\end{RTL}
