\begin{RTL}
\NormalFont\ShortTitle{سُوكِ}

{\MT عَننَبِ سُلٍمَنِ شَ سُوكِ قِسَمَنتٍ

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عَننَبِ سُلٍمَنِ، نَشَن نُ قِندِشِ عِسِرَيِلَ مَنفّ رَ عَ بَبَ دَوُدَ دَنفِ شَنبِ، عَ نُ بَرَ كِتَابُي ندٍيٍ سّبّ عَلَ شَ لْننِ شَ قٍ رَ. عَلَتَلَ نُ بَرَ قٍ فبٍفبٍ مَسٍن عَ بّ عَ شَ مَنفّيَ كُي، نَشٍيٍ بَرَ قِندِ لْننِ شُنفبٍ رَ دُنِحَ بِرِن بّ.

\par }{\IP يِ كِتَابُي كُي، عَلَ بَرَ لْننِ مْولِ فبّتّ مَسٍن سُلٍمَنِ بّ، نَشَن قِندِشِ شَنُنتٍيَ رَ شّمّ نُن فِنّ تَفِ. تَوُرٍتَ مُنسَ عَ مَسٍنمَ وٌن بّ، عَلَتَلَ تٌ شّمّ دَا، عَ نَشَ عَ تٌ عَ هَيِ نُ نَ فِنّ مَ. عَ نَشَ عٍ قِرِن دَا عَلَكٌ عٍ شَ كَقُ عٍ بٌورٍيٍ رَ، عٍ شَ وُيَ. نَ كُي وٌن عَ كٌلٌنمَ شَنُنتٍيَ نَشَن نَ شّمّ نُن فِنّ تَفِ، عَ قِندِشِ عَلَ سَفٌ نَن نَ. شَ عَ سَ لِ شّمّ، شَ نَ مُ عَ رَ فِنّ، عَ وَ مَ نَ قٍ مْولِ شْن قُتِ مُ نَ نَشَن نَ، نَ تّمُي عَ بَرَ قِندِ يُنُبِ رَ. يّنّ مُ رَقَن عَلَ مَ، كْنْ قُتِ شِرِقٍ شّمّ نُن فِنّ تَفِ، عَلَتَلَ يَتِ نَن نَ يَمَرِشِ.

\par }{\IP «سُلٍمَنِ شَ سُوكِ قِسَمَنتٍ» عَ نَ بِرِن مَسٍنمَ تَالِ وْيّنيِ رَ. شّمّ وَ مَ فِنّ شْن، فِنّ قَن وَ مَ شّمّ شْن. عٍ بَرَ عٍ بٌورٍ شَنُ هَن عٍ وَ مَ لُقٍ يِرٍ كٍرٍن تُن. نَ شَنُنتٍيَ مْولِ مُ حَاشُ. عَلَ وَ مَ نَ شْن مِشِيٍ بّ نَشٍيٍ بَرَ نَتّ تٌنفٌ عٍ شَ قُتِ شِرِ. عَلَ قٍ نَشَن دَاشِ، نَ مُ نْمَ قِندِدٍ يُنُبِ رَ شَ عَ رَوَلِمَ عَ رَوَلِ كِ مَ.

\par }{\IP عَلَ شَ نَ سّرِيّ مَسٍن وٌن بّ، عَلَكٌ وٌن شَ لُ سّنِيّنيِ كُي عَلْ عَلَتَلَ وَ مَ عَ شْن مَ كِ نَشّ. عَمِنَ.

\par }{\MT عَننَبِ سُلٍمَنِ شَ سُوكِ قِسَمَنتٍ



\par }\ChapOne{1}{\SH فِنّ شَنُشِ شَ حّلّشِنيِ
\par }
{\PP \VerseOne{1}عَننَبِ سُلٍمَنِ شَ سُوكِ قِسَمَنتٍ نَن يَ؛


\par }{\SP فِنّ شَ مَسٍنيِ عَ شَنُنتٍنيِ بّ

\par }{\Q \VS{2}«عِ شَ ﭑ مَسُنبُ.

\par }{\Q عِ شَ شَنُنتٍيَ حْشُن وّنِ بّ.


\par }{\Q \VS{3}عِ شِرِ حْشُنمّ لُشِ نّ عَلْ لَبُندّ،

\par }{\Q نَشَن شِرِ قَنيِ مِنِمَ.

\par }{\Q نَ نَن عَ رَ عِ رَقَن فِنّدِ مّ بِرِن مَ.


\par }{\Q \VS{4}عِ شَ ﭑ تٌنفٌ، وٌن شَ سِفَ.

\par }{\Q مَنفّ شَ ﭑ شَنِن عَ شْنيِ.

\par }{\SP فِنّدِ مّيٍ شَ مَسٍنيِ فِنّ بّ

\par }{\Q عِ شَ قٍ نَ عَ نِيَمَ وٌن شَ لُ سّيوّ كُي.

\par }{\Q عِ شَ شَنُنتٍيَ حْشُن وّنِ بّ.

\par }{\Q نْندِ نَ مِشِ بّ عِ رَقَنشِ نَشَن مَ.»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{5}«دَرِ سَلَمُ فِنّدِ مّيٍ، ﭑ كِرِ قْورْ،

\par }{\Q كْنْ ﭑ تٌقَن عَلْ كٍدَرِ شَ كِرِ بَنشِيٍ،

\par }{\Q عَلْ دُفِ نَشٍيٍ فبَكُشِ عَننَبِ سُلٍمَنِ شْنيِ.


\par }{\Q \VS{6}وٌ نَشَ ﭑ كِرِ قْورْشِ مَتٌ،

\par }{\Q سٌفٍ نَن ﭑ قْورْشِ.

\par }{\Q ﭑ نفَ شَ دِ شّمّيٍ نُ شْنْشِ ﭑ مَ،

\par }{\Q عٍ نُ ﭑ شّيمَ عٍ شَ وّنِ بِلِيٍ رَوَلِدٍ.

\par }{\Q ﭑ مُ نْ ﭑ حّنفِ سَدٍ ﭑ فبٍ شْن مَ.»


\par }{\SP فِنّ شَ مَسٍنيِ عَ شَنُنتٍنيِ بّ

\par }{\Q \VS{7}«ﭑ شَنُنتٍنيِ، عِ شَ عَ قَلَ ﭑ بّ

\par }{\Q عِ شُرُ سٍيٍ دّ مَدٌنمَ دّننَشّ،

\par }{\Q عَلَكٌ ﭑ نَشَ لُ عِ قٍن نَ مَلَبُي تّمُي

\par }{\Q عِ بٌورٍيٍ شَ شُرُ سٍ فْورّيٍ يَ مَ.»


\par }{\SP شّمّ شَ مَسٍنيِ فِنّ بّ

\par }{\Q \VS{8}«فِنّ تٌقَنيِ قِسَمَنتٍ،

\par }{\Q شَ عِ مُ نَ يِرٍ كٌلٌن،

\par }{\Q عِ شَ ﭑ مَ يّشّييٍ قْشِ قٍن،

\par }{\Q عِ شَ عِ فبٍيٍ دّ مَدٌن ﭑ مَ فْورّ لٌنفٌرِ رَ.


\par }{\Q \VS{9}ﭑ شَنُنتٍنيِ،

\par }{\Q عِ تٌقَن عَلْ مِسِرَ مَنفّ شَ سٌي،

\par }{\Q نَشَن عَ رَفِسٍ بّندُنمَ.


\par }{\Q \VS{10}عِ شَ تُلِرَ سٌييٍ بَرَ عِ شّرّيٍ رَتٌقَن،

\par }{\Q عِ كْنيِ رَيَبُ كْنمَفٌرٍ كُي.


\par }{\Q \VS{11}وٌن شَ مَرَتٌقَن سٍ فبّتّيٍ قٍن،

\par }{\Q نَشٍيٍ يَءِلَنشِ شّيمَ نُن فبٍتِ رَ.»


\par }{\SP فِنّ شَ مَسٍنيِ عَ شَ شّمّ شَ قٍ رَ

\par }{\Q \VS{12}«ﭑ مَ لَبُندّ شِرِ نُ مّمَ،

\par }{\Q مَنفّ شَ شُلُنيِ يِرٍ.


\par }{\Q \VS{13}ﭑ شَنُنتٍنيِ مَنِيَشِ سٍ سَسٍ نَن نَ،

\par }{\Q نَشَن فبَكُشِ ﭑ شِحّيٍ تَفِ،

\par }{\Q سٍ شِرِ قَنيِ سَشِ عَ كُي.


\par }{\Q \VS{14}عَ شِرِ لُشِ نّ عَلْ سَنسِ قُفٍ شِرِ،

\par }{\Q نَشٍيٍ كٍلِشِ وّنِ بِلِيٍ يَ مَ عٍن فٍدِ بْشِ مَ.»


\par }{\SP شّمّ شَ مَسٍنيِ فِنّ بّ

\par }{\Q \VS{15}«ﭑ شَنُنتٍنيِ، عِ تٌقَن، عِ تٌقَن.

\par }{\Q عِ يَيٍ رَيَبُ عَلْ فَنبّ.»


\par }{\SP فِنّ شَ مَسٍنيِ شّمّ بّ

\par }{\Q \VS{16}«ﭑ شَنُنتٍنيِ، عِ تٌقَن، عِ تٌقَن.

\par }{\Q وٌن نَ دّننَشّ،

\par }{\Q حٌوفٍ قَنيِ بَرَ قِندِ وٌن مَ سَدٍ رَ،


\par }{\Q \VS{17}سّدِرِ وُرِ سَلٌنيِيٍ بَرَ قِندِ وٌن مَ بَنشِ شُنيِ رَ،

\par }{\Q سِثِرّ وُرِ بَرَ قِندِ وٌن مَ بَنشِ كَنكٍ رَ.»




\par }\Chap{2}{\SH شَنُنتٍنيِيٍ شَ تٌقَنيِ
\par }
{\SP فِنّ شَ مَسٍنيِ شّمّ بّ

\par }{\Q \VerseOne{1}«ﭑ تَن لُمَ نّ عَلْ سَنسِ قُفٍ تٌقَنيِ،

\par }{\Q نَشَن مْولِ تٌمَ سَرْن فُلُنبَ يِرٍ.»


\par }{\SP شّمّ شَ مَسٍنيِ فِنّ بّ

\par }{\Q \VS{2}«عِ تَن لُشِ نّ عَلْ سَنسِ قُفٍ تٌقَنيِ تُنبٍيٍ يَ مَ.

\par }{\Q عِ تٌقَن فِنّدِ مّيٍ بِرِن بّ.»


\par }{\SP فِنّ شَ مَسٍنيِ عَ شَ شّمّ شَ قٍ رَ

\par }{\Q \VS{3}«ﭑ شَنُنتٍنيِ لُشِ نّ عَلْ مَنفٌي بِلِ وٌندِ كُي.

\par }{\Q عَ قَن سّفّتَلَيٍ بِرِن بّ.

\par }{\Q ﭑ بَرَ وَ لُقٍ عَ شَ نِينِ بُن مَ،

\par }{\Q عَ شَ قٍ رَقَن ﭑ مَ عَلْ مَنفٌي رَقَنمَ مِشِ مَ كِ نَشّ.


\par }{\Q \VS{4}عَ بَرَ ﭑ شَنِن عَ شْنيِ،

\par }{\Q عَ شَ شَنُنتٍيَ بَرَ قِندِ حّلّشِنيِ رَ ﭑ بّ.»


\par }{\SP فِنّ شَ مَسٍنيِ عَ شَ شّمّ بّ

\par }{\Q \VS{5}«دٌنسٍ حْشُنمّ سٌ ﭑ يِ، ﭑ كِ مَنفٌي،

\par }{\Q بَرِ مَ شَنُنتٍيَ نَشَن نَ ﭑ بْحّ كُي،

\par }{\Q عَ بَرَ ﭑ سّنبّ بَ ﭑ يِ رَ.


\par }{\Q \VS{6}ﭑ شُنيِ نَ ﭑ شَنُنتٍنيِ بّلّشّ،

\par }{\Q عَ نَ ﭑ مَقُرُكُقٍ عَ يِرٍقَنيِ رَ.»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{7}«دَرِ سَلَمُ فِنّدِ مّيٍ، ﭑ بَرَ وٌ مَيَندِ،

\par }{\Q تْوكّ نُن شٍلِ شِلِ رَ نَشٍيٍ نَ وُلَ عِ،

\par }{\Q وٌ نَشَ شَنُنتٍيَ رَشُنُ، وٌ نَشَ عَ رَكٍلِ،

\par }{\Q بٍينُ عَ وَ مَ عَ شْن مَ تّمُي نَشّ.»


\par }{\SP فِنّ شَ مَسٍنيِ عَ شَ شّمّ شَ قٍ رَ

\par }{\Q \VS{8}«ﭑ شَنُنتٍنيِ شُي نَ عَ رَ،

\par }{\Q عَ نَ قَقٍ عَ فِ رَ فٍيَيٍ قَرِ.


\par }{\Q \VS{9}عَ فِمَ عَلْ تْوكّ، عَ تُفَنمَ عَلْ شٍلِ.

\par }{\Q عَ نَ بٍ وٌن مَ تّتّ شَنبِ رَ،

\par }{\Q عَ نَ بٍ مَتٌقٍ وُندّرِ رَ.


\par }{\Q \VS{10}عَ نَشَ عَ قَلَ ﭑ بّ،

\par }{\Q ‹ﭑ شَنُنتٍنيِ تٌقَنيِ، كٍلِ، عِ شَ قَ،


\par }{\Q \VS{11}بَرِ مَ حّمّ تّمُي بَرَ دَنفِ،

\par }{\Q تُنّ مُ بِرَ مَ سْنْن.


\par }{\Q \VS{12}سَنسِ نَ بٌفِقٍ دَاشَ،

\par }{\Q حّلّشِن وَشَتِ بَرَ عَ لِ،

\par }{\Q شْنِيٍ نَ عٍ شُي رَ مِنِقٍ وٌن مَ بْشِ مَ.


\par }{\Q \VS{13}شْرّ بِلِ نَ بٌفِقٍ،

\par }{\Q وّنِ بِلِ نَ قُفَقٍ، عَ شِرِ قَن.

\par }{\Q ﭑ شَنُنتٍنيِ، كٍلِ، عِ شَ قَ.


\par }{\Q \VS{14}ﭑ مَ فِنّ، عِ نَشَ عِ نْشُن

\par }{\Q عَلْ فَنبّ عَ نْشُنمَ فّمّيٍ لٌنفٌرِ رَ كِ نَشّ.

\par }{\Q مِنِ، ﭑ وَ مَ عِ شُي حْشُنمّ مّقٍ،

\par }{\Q ﭑ وَ مَ عِ يَتَفِ تٌقَنيِ تٌقٍ.›»


\par }{\SP شّمّ شَ مَسٍنيِ عَ شَ مِشِيٍ بّ

\par }{\Q \VS{15}«وٌ شُلُمَسٍيٍ سُشُ،

\par }{\Q نَشٍيٍ وَ مَ مُشُ شَ وّنِ بِلِ قُفَشِيٍ كَنَقٍ.»


\par }{\SP فِنّ شَ مَسٍنيِ شّمّ بّ

\par }{\Q \VS{16}«ﭑ شَنُنتٍنيِ قِندِشِ ﭑ فبٍ نَن نَ،

\par }{\Q ﭑ قَن قِندِشِ عَ فبٍ نَن نَ.

\par }{\Q عَ عَ شَ شُرُ سٍيٍ دّ مَدٌنمَ سَنسِ قُفَشِيٍ يَ مَ.


\par }{\Q \VS{17}ﭑ شَنُنتٍنيِ، بٍينُ كُيٍ شَ عِبَ،

\par }{\Q عِ شَ فبِلٍن، عِ شَ عِ فِ عَلْ تْوكّ،

\par }{\Q عِ شَ عِ فِ فٍيَيٍ قَرِ عَلْ شٍلِ.»




\par }\Chap{3}{\SH فِنّ عَ شَنُنتٍنيِ قٍنقٍ
\par }
{\SP فِنّ شَ مَسٍنيِ شّمّ شَ قٍ رَ

\par }{\Q \VerseOne{1}«كْي رَ ﭑ بَرَ ﭑ شَنُنتٍنيِ قٍن ﭑ مَ سَدٍ مَ،

\par }{\Q كْنْ ﭑ مُ عَ تٌشِ.


\par }{\Q \VS{2}ﭑ نَشَ كٍلِ، ﭑ نَشَ مِنِ تَا كُي،

\par }{\Q ﭑ شَ ﭑ شَنُنتٍنيِ تٌ، كْنْ ﭑ مُ عَ تٌشِ.


\par }{\Q \VS{3}ﭑ تٌ تَا كَنتَمَيٍ لِ، ﭑ نَشَ عٍ مَشْرِن،

\par }{\Q ‹وٌ بَرَ ﭑ شَنُنتٍنيِ تٌ؟›


\par }{\Q \VS{4}ﭑ تٌ دَنفِ عٍ رَ،

\par }{\Q ﭑ نَشَ ﭑ شَنُنتٍنيِ لِ يِرٍ ندٍ،

\par }{\Q ﭑ نَشَ عَ سُشُ، ﭑ مُ عَ لُ،

\par }{\Q ﭑ نَشَ عَ شَنِن ﭑ نفَ شْنيِ،

\par }{\Q عَ شَ كٌنكٌي كُي ﭑ بَرِشِ دّننَشّ.»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{5}«دَرِ سَلَمُ فِنّدِ مّيٍ، ﭑ بَرَ وٌ مَيَندِ،

\par }{\Q تْوكّ نُن شٍلِ شِلِ رَ نَشٍيٍ نَ وُلَ عِ،

\par }{\Q وٌ نَشَ شَنُنتٍيَ رَشُنُ، وٌ نَشَ عَ رَكٍلِ،

\par }{\Q بٍينُ عَ وَ مَ عَ شْن مَ تّمُي نَشّ.»


\par }{\BB \par }
{\Q \VS{6}«ندٍ نَ قَقٍ كٍلِقٍ فبٍنفبٍرٍن يِرٍ؟

\par }{\Q عَ نَ شُبٍ رَتٍقٍ عَلْ تُورِ.

\par }{\Q نَ تُورِ لُشِ نّ عَلْ سُرَيِ تُورِ نَشَن شِرِ قَن.


\par }{\Q \VS{7}سُلٍمَنِ رَفِسٍ نَ عَ رَ،

\par }{\Q عِسِرَيِلَ شَ سْورِ فبَنفبَلَنيِ تٌنفٌ سٍننِ نَ عَ مَتِقٍ،


\par }{\Q \VS{8}سَنتِدّفّمَ نَ عٍ بِرِن يِ رَ،

\par }{\Q عٍ قَتَ فٍرٍ رَ، عٍ قَتَ مِشِ مَكَنتَدٍ كْي رَ.


\par }{\Q \VS{9}مَنفّ سُلٍمَنِ رَفِسٍ نَ عَ رَ،

\par }{\Q عَ يَءِلَنشِ وُرِ قَنيِ رَ نَشَن كٍلِشِ لِبَن.


\par }{\Q \VS{10}عَ رَشُنمَشِ شّيمَ، فبٍتِ، نُن دُفِ فبٍيلِ رَ.

\par }{\Q دَرِ سَلَمُ فِنّيٍ نُ بَرَ دُفِ دّفّ سُلٍمَنِ رَفِسٍ رَشُنمَقٍ رَ،

\par }{\Q مَنفّ شَ مَرَقَنيِ شَ قٍ رَ.


\par }{\Q \VS{11}سِيٌن فِنّدِ مّيٍ، وٌ شَ مَنفّ سُلٍمَنِ مَتٌ،

\par }{\Q مَنفّ تْنشُمَ نَ عَ شُن مَ،

\par }{\Q عَ نفَ نَشَن سٌشِ عَ يِ رَ عَ شَ قُتِ شِرِ لْشْي.

\par }{\Q نَ لْشْي عَ نُ سّيوَشِ كِ قَنيِ رَ.»




\par }\Chap{4}{\SH فِنّ مَنِيَشِ سَنسِ يِرٍ نَن نَ
\par }
{\SP شّمّ شَ مَسٍنيِ فِنّ بّ

\par }{\Q \VerseOne{1}«ﭑ شَنُنتٍنيِ، عِ تٌقَن، عِ تٌقَن.

\par }{\Q عِ يَيٍ رَيَبُ عَلْ فَنبّ،

\par }{\Q عٍ نْشُنشِ مَقٍلٍنيِ كُي.

\par }{\Q عِ شُنسّشّ فبٌ.

\par }{\Q عٍ لُشِ نّ عَلْ سِ فْورّ نَشَن فٌرٌ مَ فَلَدِ فٍيَ قَرِ.


\par }{\Q \VS{2}عِ حِنيِ قِيشّ عَلْ يّشّي فْورّ نَشَن شَبٍ مَشَبَشِ،

\par }{\Q عٍ كٍلِشِ مَشَدٍ.

\par }{\Q عِ حِنيِ كٍرٍن مُ بَشِ،

\par }{\Q عٍ بِرِن نَ عٍ بٌورٍ سّيتِ مَ.


\par }{\Q \VS{3}عِ دّ تٌقَن،

\par }{\Q عِ دّ كِرِ لُشِ نّ عَلْ لُوتِ فبٍيلِ.

\par }{\Q عِ شّرّ تٌقَن عَلْ مَنفٌي نَشَن عِشَبَشِ عَ تَفِ.

\par }{\Q عٍ مَكٌتٌشِ عِ شَ مَقٍلٍنيِ كُي.


\par }{\Q \VS{4}عِ كْنيِ قِلِنشِ،

\par }{\Q عَ لُشِ عَلْ دَوُدَ شَ يِرٍ مَكَنتَشِ عِتٍشِ.

\par }{\Q عِ شَ كْنمَفٌرٍ مَنِيَشِ سْورِيٍ شَ مَكَنتَسٍيٍ نَن نَ،

\par }{\Q نَشٍيٍ فبَكُشِ سْورِ بَنشِ كَنكٍ.


\par }{\Q \VS{5}عِ شِحّ قِرِنيِ لُشِ نّ عَلْ بٌلٍ شَ فُلِيٍ،

\par }{\Q نَشٍيٍ عٍ دّ مَدٌنمَ سَنسِيٍ تٌقَنيِ تَفِ.


\par }{\Q \VS{6}سٌفٍ نَ فٌرٌ، كْي نَشَ سٌ،

\par }{\Q ﭑ تٍمَ نّ لَبُندّ نُن سُرَيِ نَ دّننَشّ.


\par }{\Q \VS{7}ﭑ شَنُنتٍنيِ، عِ تٌقَن،

\par }{\Q سٍسٍ مُ لُشِ عِ شَ تٌقَنيِ رَ.


\par }{\Q \VS{8}ﭑ مَ فِنّ، وٌن شَ كٍلِ لِبَن،

\par }{\Q وٌن شَ كٍلِ لِبَن عَمَنَ فٍيَ قَرِ،

\par }{\Q سٍنِرِ نُن شٍرِ مٌن فٍيَيٍ قَرِ،

\par }{\Q يّتّيٍ نُن بَرَتّيٍ نَ دّننَشّ.


\par }{\Q \VS{9}ﭑ مَ فِنّ، عِ ﭑ سٌندٌنيِ رَ سّيوَ مَ.

\par }{\Q ﭑ شُنيَ، عِ نَ عِ يَ تِ ﭑ نَ، ﭑ بْحّ حّلّشِنمَ نّ.

\par }{\Q عِ شَ كْنمَفٌرٍ تٌقٍ رَقَن ﭑ مَ.


\par }{\Q \VS{10}ﭑ مَ فِنّ، عِ شَ شَنُنتٍيَ حْشُن ﭑ بّ،

\par }{\Q دَنفِقٍ وّنِ رَ.

\par }{\Q عَ شِرِ قَن دَنفِقٍ لَبُندّ رَ.


\par }{\Q \VS{11}ﭑ مَ فِنّ، عِ دّ كِرِ حْشُن كُمِ بّ،

\par }{\Q عِ نّنيِ حْشُن دَنفِ كُمِ نُن شِحّ رَ.

\par }{\Q عِ شَ دُفِ شِرِ لُشِ نّ عَلْ لِبَن شِرِ قَنيِ.»


\par }{\BB \par }
{\Q \VS{12}«ﭑ مَ فِنّ، عِ قِندِشِ ﭑ فبٍ نَن نَ،

\par }{\Q عَلْ سَنسِ يِرٍ تّتّ رَبِلِنشِ نَشَن نَ.

\par }{\Q ﭑ شُنيَ، عِ لُشِ نّ عَلْ ﭑ مَ كْلْنيِ،

\par }{\Q نَشَن بَلَنشِ، مِشِ فبّتّ مُ نْمَ يٍ بَدٍ نَا.


\par }{\Q \VS{13}عِ قَن عَلْ سَنسِ يِرٍ سَنسِ مْولِ بِرِن نَ دّننَشّ،

\par }{\Q عَلْ مَنفٌي، لَالِ، سَنسِ شِرِ قَنيِ،


\par }{\Q \VS{14}سَنسِ قُفٍ نٍرٍقُنيِ،

\par }{\Q وُرِ بِلِ نَشَن قُحِ حْشُن،

\par }{\Q وُرِ بِلِ نَشَن شِرِ قَن،

\par }{\Q سُرَيِ مْولِ بِرِن كٍلِشِ نَشٍيٍ مَ.


\par }{\Q \VS{15}عِ لُشِ نّ عَلْ يٍ نَشَن مِنِمَ بْشِ مَ،

\par }{\Q نَشَن عَ نِيَمَ لِبَن سَنسِ بِرِن شَ قَن.»


\par }{\SP فِنّ شَ مَسٍنيِ شّمّ بّ

\par }{\Q \VS{16}«قٌيٍ قَنيِ شَ قَ كٍلِقٍ كْولَ مَ،

\par }{\Q كٍلِقٍ يِرٍ قَنيِ مَ،

\par }{\Q عَلَكٌ ﭑ مَ سَنسِ شِرِ شَ تٍ.

\par }{\Q ﭑ شَنُنتٍنيِ شَ قَ ﭑ يِرٍ،

\par }{\Q عَ شَ سَنسِ بٌفِ قَنيِ دٌن نَشٍيٍ قِندِشِ عَ فبٍ رَ.»




\par }\Chap{5}{\SH شّمّ شَ تٌقَنيِ
\par }
{\SP شّمّ شَ مَسٍنيِ فِنّ بّ

\par }{\Q \VerseOne{1}«ﭑ شَنُنتٍنيِ، ﭑ بَرَ سٌ ﭑ مَ سَنسِ يِرٍ.

\par }{\Q ﭑ شُنيَ، ﭑ بَرَ ﭑ مَ سُرَيِ مَلَن،

\par }{\Q ﭑ بَرَ كُمِ دٌن،

\par }{\Q ﭑ بَرَ وّنِ نُن شِحّ مِن.

\par }{\Q ﭑ بَرَ عَ قَلَ ﭑ بٌورٍيٍ بّ عٍ قَن شَ عٍ مِن،

\par }{\Q عٍ شَ شَنُنتٍيَ كٌلٌن.»


\par }{\SP فِنّ شَ مَسٍنيِ شّمّ شَ قٍ رَ

\par }{\Q \VS{2}«ﭑ نُ نَ شِقٍ، كْنْ ﭑ بْحّ مُ شِشِ،

\par }{\Q عَ ﭑ شَنُنتٍنيِ شُي مّشِ،

\par }{\Q نَشَن نُ بَرَ نَادّ كْنكْن.»

\par }{\SP شّمّ شَ مَسٍنيِ فِنّ بّ

\par }{\Q «ﭑ مَافِنّ، ﭑ دْشْفِنّ، نَادّ رَبِ ﭑ بّ.

\par }{\Q ﭑ مَ تْوكّ فِنّ، نَشَن شَ تٌقَنيِ مَنِيّ مُ نَ.

\par }{\Q شِنِ بَرَ ﭑ شُنيِ شِنبٍلِ،

\par }{\Q عَ بَرَ ﭑ شُنسّشّ بُندَ.»


\par }{\SP فِنّ شَ مَسٍنيِ شّمّ بّ

\par }{\Q \VS{3}«ﭑ حَن نُ بَرَ ﭑ مَ دُفِ بَ،

\par }{\Q قٌ ﭑ مَن شَ عَ رَفٌرٌ ﭑ مَ؟

\par }{\Q ﭑ حَن نُ بَرَ ﭑ سَنيِ مَشَ،

\par }{\Q قٌ ﭑ مَن شَ تِ بْشِ مَ؟


\par }{\Q \VS{4}ﭑ شَنُنتٍنيِ نَشَ عَ بّلّشّ رَ سٌ نَادّ لٌنفٌرِ رَ،

\par }{\Q عَلَكٌ عَ شَ عَ رَبِ.

\par }{\Q ﭑ بْحّ نَشَ سّيوَ عَ شَ قٍ رَ.


\par }{\Q \VS{5}ﭑ نَشَ كٍلِ عَلَكٌ ﭑ شَ نَادّ رَبِ ﭑ شَنُنتٍنيِ بّ.

\par }{\Q لَبُندّ نُ نَ ﭑ بّلّشّ مَ،

\par }{\Q تُرٍ نُ نَ ﭑ بّلّشّسٌلٍيٍ مَ.

\par }{\Q نَ بِرِن نَشَ لُ نَادّ رَبِ سٍ مَ.


\par }{\Q \VS{6}ﭑ نَشَ نَادّ رَبِ ﭑ شَنُنتٍنيِ بّ،

\par }{\Q كْنْ عَ حَن نُ بَرَ سِفَ.

\par }{\Q ﭑ بْحّ نَشَ سُننُن.

\par }{\Q ﭑ نَشَ عَ قٍن، كْنْ ﭑ مُ عَ تٌشِ.

\par }{\Q ﭑ نَشَ عَ شِلِ، كْنْ عَ مُ ﭑ مَ شِلِ رَتِنشِ.


\par }{\Q \VS{7}تَا كَنتَمَيٍ تٌ ﭑ تٌ،

\par }{\Q عٍ نَشَ ﭑ سُشُ، عٍ ﭑ بْنبْ،

\par }{\Q عٍ ﭑ مَ شِنبٍلِ دُفِ مُحَ.»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{8}«دَرِ سَلَمُ فِنّدِ مّيٍ،

\par }{\Q ﭑ بَرَ وٌ مَيَندِ،

\par }{\Q شَ وٌ بَرَ ﭑ شَنُنتٍنيِ تٌ،

\par }{\Q وٌ شَ عَ قَلَ عَ بّ عَ شْلِ بَرَ ﭑ سُشُ شَنُنتٍيَ شَ قٍ رَ.»


\par }{\SP فِنّدِ مّيٍ شَ مَسٍنيِ فِنّ بّ

\par }{\Q \VS{9}«فِنّ تٌقَنيِ قِسَمَنتٍ،

\par }{\Q عِ شَنُنتٍنيِ قَن عَ بِرِن بّ؟

\par }{\Q عِ بَرَ مُشُ مَيَندِ

\par }{\Q بَرِ مَ عَ قَن عَ بِرِن بّ؟»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{10}«ﭑ شَنُنتٍنيِ كِرِ قِيشّ، عَ رَفبٍيلِ.

\par }{\Q عَ كٌلٌن حْشُن نَ شّمّ وُلُ قُ يَ مَ.


\par }{\Q \VS{11}عَ شُنيِ لُشِ نّ عَلْ شّيمَ قَنيِ،

\par }{\Q عَ شُنسّشّ عِقْورْشِ عَلْ شَشَ قْورّ شَبٍ.


\par }{\Q \VS{12}عَ يَيٍ رَيَبُ عَلْ فَنبّ نَشٍيٍ تِشِ شُرٍ دّ رَ،

\par }{\Q عٍ قِيشّ عَلْ شِحّ، عٍ يَنبَمَ عَلْ دِيَمَن.


\par }{\Q \VS{13}عَ شّرّيٍ لُشِ نّ عَلْ لَبُندّ يَءِلَندٍ،

\par }{\Q عَ دّ كِرِ مَنِيَشِ سَنسِ قُفٍ تٌقَنيِ نَن نَ،

\par }{\Q عَ شِرِ حْشُن.


\par }{\Q \VS{14}عَ بّلّشّ تٌقَن عَلْ بّلّشّسٌلٍرَ سٌي شّيمَ دَاشِ،

\par }{\Q دِيَمَن نَ نَشَن مَ.

\par }{\Q عَ قَتٍ لُشِ نّ عَلْ سِلِ حِنيِ قِيشّ،

\par }{\Q فّمّ تٌقَنيِ مْولِ ندٍ، يٍيٍ مَسٌشِ نَشَن مَ.


\par }{\Q \VS{15}عَ سَنيِ سّنبّ فبٌ عَلْ قَنيٍ قِيشّ،

\par }{\Q نَشَن تِشِ شّيمَ قَرِ.

\par }{\Q عَ تٌقَن عَلْ لِبَن،

\par }{\Q عَ عِتٍ عَلْ سّدِرِ وُرِ بِلِيٍ.


\par }{\Q \VS{16}عَ دّ عِحْشُن، عَ شَ قٍ بِرِن قَن.

\par }{\Q دَرِ سَلَمُ فِنّدِ مّيٍ، ﭑ شَنُنتٍنيِ نَ نَ كِ نّ،

\par }{\Q ﭑ دّ قَن بٌورٍ نَن عَ رَ.»




\par }\Chap{6}{\SH فِنّ شَ تٌقَنيِ
\par }
{\SP فِنّدِ مّيٍ شَ مَسٍنيِ فِنّ بّ

\par }{\Q \VerseOne{1}«فِنّ تٌقَنيِ قِسَمَنتٍ،

\par }{\Q عِ شَنُنتٍنيِ سِفَشِ مِندٍن؟

\par }{\Q عَ سِفَ مِندٍن مَبِرِ عَلَكٌ وٌن بِرِن شَ عَ قٍن؟»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{2}«ﭑ شَنُنتٍنيِ بَرَ سِفَ عَ شَ سَنسِ يِرٍ،

\par }{\Q سٍ شِرِ قَنيِ نَ دّننَشّ،

\par }{\Q عَلَكٌ عَ شَ عَ مَحّرّ،

\par }{\Q عَ شَ سَنسِ قُفٍ تٌقَنيِ ندٍ بَ.


\par }{\Q \VS{3}ﭑ قِندِشِ ﭑ شَنُنتٍنيِ فبٍ نَن نَ،

\par }{\Q عَ قَن قِندِشِ ﭑ فبٍ نَن نَ.

\par }{\Q عَ لُمَ عَ مَحّرّ رَ سَنسِ قُفٍ تٌقَنيِيٍ يَ مَ.»


\par }{\SP شّمّ شَ مَسٍنيِ فِنّ بّ

\par }{\Q \VS{4}«ﭑ دّ قَن بٌورٍ، عِ تٌقَن عَلْ تِرِ سَ،

\par }{\Q عِ رَيَبُ عَلْ دَرِ سَلَمُ،

\par }{\Q عِ سّنبّ فبٌ عَلْ عِسِرَيِلَ شَ سْورِيٍ.


\par }{\Q \VS{5}عِ نَشَ عِ يَ تِ ﭑ نَ،

\par }{\Q شَ نَ مُ عَ رَ ﭑ شَشِلِ عِقُمَ نّ.

\par }{\Q عِ شُنسّشّيٍ فبٌ.

\par }{\Q عٍ لُشِ نّ عَلْ سِ فْورّ نَشَن فٌرٌ مَ فَلَدِ فٍيَ قَرِ.


\par }{\Q \VS{6}عِ حِنيِ قِيشّ عَلْ يّشّي فْورّ نَشَن شَبٍ مَشَبَشِ،

\par }{\Q عٍ كٍلِشِ نَشٍيٍ مَشَدٍ.

\par }{\Q عِ حِنيِ كٍرٍن مُ بَشِ،

\par }{\Q عٍ بِرِن دّحّشِ.


\par }{\Q \VS{7}عِ شّرّ تٌقَن عَلْ مَنفٌي نَشَن عِشَبَشِ عَ تَفِ.

\par }{\Q عٍ نْشُنشِ عِ شَ مَقٍلٍنيِ بُن مَ.


\par }{\Q \VS{8}مَنفّ فِنّ تٌنفٌ سٍننِ نْمَ لُدٍ نَا،

\par }{\Q مَنفّ شَ كٌنيِ فِنّ تٌنفٌ سٌلٌمَسَشَن قَن لُ نَا،

\par }{\Q عَ نُن عَ شَ فِنّدِ مّ تٌقَنيِ فبٍفبٍ نَشَن كْنتِ مُ كٌلٌن.


\par }{\Q \VS{9}كْنْ فِنّ كٍرٍن ثٍتِ نَن ﭑ يِ نَشَن دَنفِ عٍ بِرِن نَ.

\par }{\Q عَ كٍرٍن نَن نَ عَ نفَ بّ،

\par }{\Q نَشَن نَقَنشِ عَ مَ دَنفِقٍ عٍ بِرِن نَ.

\par }{\Q فِنّدِ مّيٍ، مَنفّ فِنّيٍ، نُن مَنفّ شَ فِنّيٍ،

\par }{\Q عٍ بِرِن عَ مَتْشْمَ يِ وْيّنيِ رَ،


\par }{\Q \VS{10}‹ندٍ نَ يِ فِنّ رَ،

\par }{\Q نَشَن يَنبَمَ عَلْ سُبَشّ نَءِيَلَنيِ،

\par }{\Q نَشَن تٌقَن عَلْ كِكٍ،

\par }{\Q نَشَن قَتٍ يَنبَمَ عَلْ سٌفٍ،

\par }{\Q نَشَن مَمِرِن عَلْ تُنبُي فَالِ؟›»


\par }{\SP فِنّ شَ مَسٍنيِ عَ شَ قُتِ شَ قٍ رَ

\par }{\Q \VS{11}«ﭑ وَ مَ فٌرٌقٍ سَنسِ يِرٍ،

\par }{\Q عَلَكٌ ﭑ شَ سَنسِ نّينّ تٌ فُلُنبَ كُي،

\par }{\Q عَلَكٌ ﭑ شَ عَ كٌلٌن شَ وّنِ بِلِ بَرَ بٌفِ،

\par }{\Q شَ مَنفٌي بَرَ قُفَ.


\par }{\Q \VS{12}ﭑ مُ نُ عَ كٌلٌن

\par }{\Q شَ ﭑ يّتّ قَمَ تٍدٍ ﭑ مَ حَمَ شَ مَنفّ رَفِسٍ كُي.»




\par }\Chap{7}{\SH فِنّ نُن شّمّ شَ شَنُنتٍيَ
\par }
{\SP فِنّدِ مّيٍ شَ مَسٍنيِ فِنّ بّ

\par }{\Q \VerseOne{1}«سُلَمِكَ، عِ شَ فبِلٍن، عِ شَ فبِلٍن،

\par }{\Q عَلَكٌ مُشُ شَ عِ مَتٌ.»

\par }{\SP شّمّ شَ مَسٍنيِ فِنّيٍ بّ

\par }{\Q «مُنقٍ رَ وٌ سُلَمِكَ مَتٌمَ

\par }{\Q عَ قَرٍ بٌرٌنقٍ كِ نَشّ حَمَ يَ مَ؟»


\par }{\SP شّمّ شَ مَسٍنيِ فِنّ بّ

\par }{\Q \VS{2}«مَنفّ شَ دِ، عِ سَنيِ تٌقَن سَنكِرِ كُي.

\par }{\Q عِ تَفِ بِلِنيِ رَيَبُ عَلْ شُنمَسٍ مِشِ نَشَن يَءِلَنشِ.


\par }{\Q \VS{3}عِ قُرِ دِفِلِن، عَ رَقٍشِ قٍ قَنيِ رَ،

\par }{\Q عِ تَفِ لُشِ عَلْ مّنفِ مَلَنشِ،

\par }{\Q عَ رَبِلِنشِ سَنسِ قُفٍ تٌقَنيِيٍ رَ.


\par }{\Q \VS{4}عِ شِحّ قِرِنيِ لُشِ عَلْ شٍلِ شَ فُلِيٍ.


\par }{\Q \VS{5}عِ كْنيِ قِلِنشِ،

\par }{\Q عَ لُشِ عَلْ يِرٍ مَكَنتَشِ عِتٍشِ،

\par }{\Q نَشَن يَءِلَنشِ سِلِ حِنيِ رَ.

\par }{\Q عِ يَيٍ لُشِ عَلْ يٍ رَفَتَدٍيٍ شّسِبْن،

\par }{\Q بَتِ رَبِمِ نَادّ سّيتِ مَ.

\par }{\Q عِ حْي لُشِ عَلْ لِبَن شَ يِرٍ مَكَنتَشِ،

\par }{\Q نَشَن يَ رَقِندِشِ دَ مَسِ مَ.


\par }{\Q \VS{6}عِ شُنيِ لُشِ عَلْ كَرٍ مٍلٍ فٍيَ،

\par }{\Q عِ شُنسّشّ لُشِ عَلْ دُفِ فبٍيلِ.

\par }{\Q مَنفّ مُ نْمَ عَ يَ بَدٍ نَشَن نَ.


\par }{\Q \VS{7}ﭑ شَنُنتٍنيِ، عِ تٌقَن،

\par }{\Q ﭑ شَنُنتٍنيِ قَنيِ، عِ رَقَن ﭑ مَ.


\par }{\Q \VS{8}عِ كُيَ عَلْ تُفِ بِلِ،

\par }{\Q عِ شِحّ مِسَالِشِ نَشَن بٌفِيٍ رَ.


\par }{\Q \VS{9}ﭑ بَرَ عَ قَلَ ﭑ يّتّ بّ،

\par }{\Q ‹ﭑ شَ تٍ نَ تُفِ كْن نَ،

\par }{\Q ﭑ شَ نَ بٌفِ سُشُ.›

\par }{\Q عِ شِحّ مِسَالِشِ وّنِ بِلِ بٌفِ نَن نَ،

\par }{\Q عِ دّ شِرِ حْشُن عَلْ مَنفٌي،


\par }{\Q \VS{10}عِ دّ رَقَن ﭑ مَ دَنفِقٍ وّنِ رَ.»

\par }{\SP فِنّ شَ مَسٍنيِ شّمّ بّ

\par }{\Q «عِيٌ، عَ مَنِيَشِ وّنِ نَن نَ،

\par }{\Q نَشَن قِندِشِ ﭑ شَنُنتٍنيِ فبٍ رَ،

\par }{\Q وٌن قِرِن نَشَن مِنمَ.


\par }{\Q \VS{11}ﭑ بَرَ قِندِ ﭑ شَنُنتٍنيِ فبٍ رَ،

\par }{\Q عَ شْلِ نَ ﭑ تَن نَن مَ.


\par }{\Q \VS{12}ﭑ شَنُنتٍنيِ، وٌن شَ مِنِ دَاشَ،

\par }{\Q وٌن شَ كْي رَدَنفِ تَا شُنشُرِيٍ كُي.


\par }{\Q \VS{13}وٌن كُرُنمَ نّ سِفَقٍ رَ وّنِ بٌفِ بِلِ مَتٌدٍ،

\par }{\Q وٌن شَ عَ تٌ شَ عٍ قُفَشِ،

\par }{\Q وٌن شَ عَ مَتٌ شَ مَنفٌي قَن قُفٍ بَرَ مِنِ.

\par }{\Q مّننِ ﭑ ﭑ مَ شَنُنتٍيَ مَسٍنمَ نّ عِ بّ.


\par }{\Q \VS{14}شَنُنتٍيَ حْشُن عَلْ سَنسِ بٌفِ.

\par }{\Q ﭑ نَ قٍ قَنيِ قٌرِ نُن عَ نّينّ رَفَتَشِ عِ تَن نَن بّ.»




\par }\Chap{8}{\SH شَنُنتٍيَ سّنبّ فبٌ
\par }
{\BB \par }
{\SP فِنّ شَ مَسٍنيِ شّمّ بّ

\par }{\Q \VerseOne{1}«شَ عِ قِندِشِ ﭑ تَارَ شّمّمَ نَن نَ نُ،

\par }{\Q ﭑ نفَ شِحّ قِشِ نَشَن مَ،

\par }{\Q ﭑ نُ نْمَ عِ مَسُنبُدٍ مِشِ يَ شْرِ ﭑ مُ يَافِمَ نَ رَ.


\par }{\Q \VS{2}ﭑ نُ نْمَ عِ شَنِندٍ ﭑ نفَ يِرٍ،

\par }{\Q عِ شَ قِندِ ﭑ كَرَ مْشْ رَ،

\par }{\Q ﭑ قَ وّنِ قَنيِ نُن مَنفٌي يٍ سٌ عِ يِ رَ.»


\par }{\SP فِنّ شَ مَسٍنيِ فِنّدِ مّيٍ بّ

\par }{\Q \VS{3}«ﭑ شُنيِ نَ ﭑ شَنُنتٍنيِ بّلّشّ،

\par }{\Q عَ نَ ﭑ مَقُرُكُقٍ عَ يِرٍقَنيِ رَ.


\par }{\Q \VS{4}دَرِ سَلَمُ فِنّدِ مّيٍ، ﭑ بَرَ وٌ مَيَندِ،

\par }{\Q وٌ نَشَ شَنُنتٍيَ رَشُنُ، وٌ نَشَ عَ رَكٍلِ،

\par }{\Q بٍينُ عَ وَ مَ عَ شْن مَ تّمُي نَشّ.»


\par }{\SP فِنّدِ مّيٍ شَ مَسٍنيِ فِنّ شَ قٍ رَ

\par }{\Q \VS{5}«ندٍ نَ يِ فِنّ رَ نَشَن كٍلِشِ فبٍنفبٍرٍن يِرٍ،

\par }{\Q عَ عَ شَنُنتٍنيِ بّلّشّ سُشُشِ؟»

\par }{\SP فِنّ شَ مَسٍنيِ شّمّ بّ

\par }{\Q «ﭑ بَرَ عِ رَشُنُ مَنفٌي بِلِ بُن مَ،

\par }{\Q عِ نفَ تْورْشِ عِ بَرِدٍ دّننَشّ.


\par }{\Q \VS{6}ﭑ شَ قِندِ عِ كٍرٍن فبٍ رَ،

\par }{\Q عَلْ عِ شَ تْنشُمَ نَشَن فبَكُشِ عِ كْن مَ،

\par }{\Q شَ نَ مُ عَ رَ نَشَن نَسٌشِ عِ بّلّشّسٌلٍ رَ،

\par }{\Q بَرِ مَ شَنُنتٍيَ سّنبّ فبٌ دَنفِقٍ قَشّ رَ.

\par }{\Q ﭑ وَ مَ عِ شْن ﭑ يّتّ بّ،

\par }{\Q عَلْ عَلِفِيَمَ وَ مَ مِشِيٍ شْن مَ كِ نَشّ.

\par }{\Q شَنُنتٍيَ سّنبّ فبٌ عَلْ تّ،

\par }{\Q عَلَتَلَ نَشَن نَدّشّشِ، عَ مُ شُبٍنمَ.


\par }{\Q \VS{7}بَا يٍ مُ نْمَ شَنُنتٍيَ رَشُبٍندٍ،

\par }{\Q شُرٍ يٍ مُ نْمَ عَ بَدٍ.

\par }{\Q مِشِ نَشَن وَ مَ عَ هَرِفٍ بِرِن مَسَرَقٍ شَنُنتٍيَ رَ،

\par }{\Q مِشِ نَ كَنيِ مَيٍلٍمَ نّ.»


\par }{\SP فِنّ تَارَ شّمّمَيٍ شَ مَسٍنيِ

\par }{\Q \VS{8}«شُنيَ فِنّمَ نَ مُشُ يِ رَ،

\par }{\Q عَ مُ مْشِ سِندٍن، عَ شِحّيٍ شُرُن.

\par }{\Q مُشُ قَمَ مُنسٍ رَبَدٍ عَ بّ

\par }{\Q مِشِ نَ عَ قٍن تّمُي نَشّ؟


\par }{\Q \VS{9}شَ عَ لُشِ عَلْ تّتّ نَشَن بَلَنشِ،

\par }{\Q مُشُ عَ يّنسّمَ نّ فبٍتِ رَ،

\par }{\Q كْنْ شَ عَ لُشِ عَلْ نَادّ نَشَن نَبِشِ،

\par }{\Q مُشُ عَ بَلَنمَ نّ.»


\par }{\SP فِنّ شَ مَسٍنيِ شّمّ بّ

\par }{\Q \VS{10}«ﭑ تَن لُشِ نّ عَلْ تّتّ نَشَن مُ رَبِمَ،

\par }{\Q ﭑ شِحّيٍ قِندِشِ يِرٍ مَكَنتَشِيٍ نَن نَ.

\par }{\Q نَ كُي ﭑ بَرَ قِندِ ﭑ شَنُنتٍنيِ شَ بْحّسَ رَ.


\par }{\Q \VS{11}وّنِ سَنسِ بِلِ يِرٍ نُ نَ سُلٍمَنِ يِ رَ بَلِ هَمٌن.

\par }{\Q عَ نَشَ عَ تَشُ عَ شَ وَلِكّيٍ رَ،

\par }{\Q نَشٍيٍ نُ لَنمَ عٍ شَ فبٍتِ كْبِرِ كٌلٍ وُلُ قِ نَ شَ قٍ رَ.


\par }{\Q \VS{12}ﭑ تَن نَن ﭑ مَ وّنِ بِلِيٍ يِرٍ مَكَنتَمَ.

\par }{\Q عِ بَرَ فبٍتِ كٌلٍ وُلُ سْتْ،

\par }{\Q عِ شَ وَلِكّيٍ بَرَ فبٍتِ كٌلٍ كّمّ قِرِن سْتْ.»


\par }{\SP شّمّ شَ مَسٍنيِ فِنّ بّ

\par }{\Q \VS{13}«عِ تَن نَشَن نَ سَنسِ يِرٍ،

\par }{\Q عِ بٌورٍيٍ وَ مَ عِ شُي رَ مّقٍ،

\par }{\Q كْنْ ﭑ تَن نَن نَ رَ مّمَ.»


\par }{\SP فِنّ شَ مَسٍنيِ شّمّ بّ

\par }{\Q \VS{14}«ﭑ شَنُنتٍنيِ،

\par }{\Q عِ شَ عِ فِ عَلْ شٍلِ،

\par }{\Q عِ شَ عِ فِ عَلْ تْوكّ تٍقٍ رَ فٍيَيٍ قَرِ،

\par }{\Q سُرَيِ حْشُنمّ نَ دّننَشّ.»

\par }\end{RTL}
