\begin{RTL}
\NormalFont\ShortTitle{عَننَبِ سٌقٌنِ}

{\MT عَننَبِ سٌقٌنِ شَ كِتَابُي

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عَننَبِ سٌقٌنِ نَشَ كَوَندِ تِ مَنفّ يٌسِيَ شَ وَشَتِ يُدَيَ بْشِ مَ. عِسِرَيِلَكَيٍ نُ بَرَ سٌ قٍ حَاشِ كُي نَ وَشَتِ، هَن عَلَتَلَ نُ وَ مَ عٍ حَشَنكَتَقٍ. بٍينُ عَ شَ نَ رَبَ، عَ نَشَ عَننَبِ سٌقٌنِ شّي عَلَكٌ عَ شَ نَ تَفِ رَبَ عٍ بّ، عَ شَ كَتَ عِسِرَيِلَكَيٍ رَفبِلٍندٍ عٍ وَشْنقٍ حَاشِ قْشْ رَ.

\par }{\IP نَ مَسٍنيِ مَنِيَشِ عِسِرَيِلَ نَمِحْنمّ فبٍفبٍ شَ مَسٍنيِ نَن نَ. نَ كُي عٍ مِشِيٍ شَ يُنُبِيٍ مَسٍنمَ عٍ بّ عَ قِيشّ رَ، عَلَكٌ عٍ شَ عَ كٌلٌن عٍ نَ قٍ نَن كُي نَ كِ نَشَن مُ رَقَنشِ عَلَ مَ. عِسِرَيِلَكَيٍ نُ بِرَ مَ كُيٍيٍ نَن قْشْ رَ، عٍ نَشٍيٍ لِشِ كَنَان بْشِ مَ عٍ مِنِ مِسِرَ بْشِ رَ تّمُي نَشّ. نَ قٍ نَشَ عَلَ رَشْنْ، بَرِ مَ عَ مُ وَ مَ عَ قِرِن ندٍ شْن مَ. عِسِرَيِلَكَيٍ مَن نُ قٍ حَاشِ رَبَ رَ عٍ بٌورٍيٍ رَ. مِشِ نَشَن نُ بَرَ سّنبّ سْتْ مَنفّيَ كُي، شَ نَ مُ عَ رَ نَاقُلِ قٍ كُي، عَ نُ سٍتَرٍيٍ تْورْ مَ. نَ قٍ مْولِ مُ رَقَن عَلَ مَ، بَرِ مَ عَ عَ حّنفِ سَشِ عَدَ مَدِ شَ قٍ شْن مَ، عَ مُ تِنمَ عَ شَ تْورْ.

\par }{\IP عَننَبِ سٌقٌنِ تٌ فّ نَ يُنُبِ مَسٍندٍ عِسِرَيِلَكَيٍ بّ، عَ نَشَ عَ قَلَ عَ عَلَتَلَ قَمَ نّ عٍ حَشَنكَتَدٍ نَ شَ قٍ رَ. نَ كِيتِ مَفَاشُ. عَلَ شَ شْنّ سّنبّ فبٌ. عَلَ شَ حَشَنكَتّ مُ نْمَ مِشِ ندٍ رَقِسَدٍ عَ بٌورٍ بّ. نَ كُي عِسِرَيِلَكَيٍ نُن سِ فبّتّ بِرِن نَ نَ كِيتِ بُن مَ. عَدَ مَ بِرِن نَشَن عَلَتَلَ مَتَندِ مَ، عٍ قَمَ نّ عَ شَ شْنّ كٌلٌندٍ كِيتِ وَشَتِ.

\par }{\IP كْنْ مَسٍنيِ فبّتّ قَن نُ سَشِ نَ وْيّنيِ شْرْشْي قَرِ. عَننَبِ سٌقٌنِ نَشَ عَ قَلَ عَ عَلَتَلَ وَ مَ مِشِ رَكِسِقٍ. عَ وَ مَ عٍ مَلِقٍ عَلَكٌ عٍ شَ فبِلٍن قٍ حَاشِ قْشْ رَ، عٍ شَ لُ عَلَ شَ كِرَ شْن مَ نَشَن نْمَ قِندِدٍ بْحّسَ رَ عٍ بّ. عَلَ شْنْمَ نّ مِشِ حَاشِيٍ مَ بَرِ مَ عٍ شَ يُنُبِيٍ مُ رَقَنشِ عَ مَ، كْنْ عَ مَن عٍ شَنُمَ نّ عَ بْحّ بِرِن نَ. نَ نَن عَ تٌشِ عَننَبِ سٌقٌنِ بَرَ كِسِ مَسٍنيِ سَ حَشَنكَتّ مَسٍنيِ قَرِ. وٌن شَ عَ كٌلٌن عَلَ يُنُبِيٍ شْنشِ، كْنْ عَ يُنُبِتْييٍ شَنُمَ نّ، عَ وَ مَ عٍ رَفبِلٍنقٍ عٍ شَ قٍ حَاشِيٍ قْشْ رَ. عَلَ شَ نَ لْننِ رَ سٌ وٌن سٌندٌنيِ كُي. عَمِنَ.

\par }{\MT عَننَبِ سٌقٌنِ شَ كِتَابُي



\par }\ChapOne{1}{\SH عَلَتَلَ شَ شْنّ يُدَيَ بّ
\par }
{\PP \VerseOne{1}عَلَتَلَ شَ مَسٍنيِ نَن يَ، عَ نَشَن تِشِ عَننَبِ سٌقٌنِ بّ. سٌقٌنِ قِندِ كُو سِ شَ دِ نَن نَ، فّدَلَيَ شَ مَمَدِ، عَمَرَيَ تٌلٌبِتّ، شٍسٍكِيَ بْنسْي. عَ مَسٍنيِ تِ نّ يُدَيَ مَنفّ يٌسِيَ شَ وَشَتِ، نَشَن قِندِشِ عَمٌن شَ دِ رَ.


\par }{\Q \VS{2}«عَلَتَلَ شَ مَسٍنيِ نَن يَ؛

\par }{\Q ﭑ بِرِن حْنمَ نّ دُنِحَ بّندّ قُحِ قَرِ.


\par }{\Q \VS{3}ﭑ عَدَ مَ نُن سُبٍ حْنمَ نّ،

\par }{\Q ﭑ شْنِ بَ كٌورٍ مَ،

\par }{\Q ﭑ يّشّ بَ بَا مَ.

\par }{\Q ﭑ مَرَتَنتَنيِ نُن مِشِ حَاشِ حْنمَ نّ،

\par }{\Q ﭑ عَدَ مَدِيٍ بَ دُنِحَ بّندّ قُحِ قَرِ.

\par }{\Q عَلَتَلَ شَ مَسٍنيِ نَن نَ كِ.»


\par }{\BB \par }
{\Q \VS{4}«ﭑ نَن ﭑ بّلّشّ عِتَلَمَ نّ يُدَيَ نُن دَرِ سَلَمُكَيٍ شِلِ مَ.

\par }{\Q ﭑ بَلِ كُيٍ بَمَ نّ، نَشٍيٍ لُشِ بْشِ مَ.

\par }{\Q ﭑ عٍ شَ بَتُي يَرٍرَتِيٍ نُن سّرّشّدُبّيٍ سْنتْمَ نّ.


\par }{\Q \VS{5}ﭑ مِشِيٍ هَلَكِمَ نّ،

\par }{\Q نَشٍيٍ تُنبُييٍ بَتُمَ عٍ شَ بَنشِ قَرِ.

\par }{\Q ﭑ قِلَنكَقُييٍ حَشَنكَتَمَ نّ،

\par }{\Q نَشٍيٍ عٍ كَلِ عَلَتَلَ شِلِ رَ،

\par }{\Q عٍ مَن عٍ كَلِ مْلْكْ كُيٍ شِلِ رَ.


\par }{\Q \VS{6}ﭑ مِشِيٍ رَبّحِنمَ نّ نَشٍيٍ بَرَ فبِلٍن عَلَتَلَ قْشْ رَ،

\par }{\Q نَشٍيٍ مُ عَلَتَلَ قٍنمَ،

\par }{\Q نَشٍيٍ مُ بِرَ مَ عَ شَ مَرَ سِ قْشْ رَ.»


\par }{\BB \par }
{\Q \VS{7}«وٌ سَبَرِ مَرِفِ عَلَتَلَ بّ،

\par }{\Q بَرِ مَ عَ شَ لْشْي شُنفبٍ نَ قَقٍ.

\par }{\Q عَلَتَلَ تَن سّرّشّ نَن بَمَ.

\par }{\Q عَ مِشِ ندٍيٍ سُفَندِشِ نَ نَن مَ.


\par }{\Q \VS{8}عَلَتَلَ شَ سّرّشّ لْشْي،

\par }{\Q ﭑ مَنفّ شَ دِيٍ نُن كُنتِفِيٍ هَلَكِمَ نّ،

\par }{\Q عَ نُن مِشِ نَشٍيٍ سِ فبّتّ شَ دُفِيٍ رَفٌرٌ مَ عٍ مَ.


\par }{\Q \VS{9}ﭑ مِشِيٍ هَلَكِمَ نّ نَشٍيٍ تُفَنمَ سٌدٍ دّ رَ،

\par }{\Q نَشٍيٍ عٍ مَرِفِ شَ بَنشِ رَقٍمَ فٍرٍ نُن يَنقَنتٍيَ رَ.»


\par }{\BB \par }
{\Q \VS{10}«عَلَتَلَ شَ مَسٍنيِ نَن يَ؛

\par }{\Q نَ لْشْي مِشِ فبٍلٍفبٍلٍمَ نّ،

\par }{\Q كٍلِقٍ تَا نَادّ مَ نَشَن شِلِ يّشّ نَادّ،

\par }{\Q هَن تَا نّينّ،

\par }{\Q كٍلِقٍ تَا قَرِ فٍيَيٍ مَ،


\par }{\Q \VS{11}هَن مَكِتِ يِرٍ،

\par }{\Q بَرِ مَ يُلّيٍ شَ قٍ بَرَ كَنَ،

\par }{\Q ﭑ بَرَ عٍ بِرِن قَشَ.


\par }{\Q \VS{12}نَ وَشَتِ ﭑ دَرِ سَلَمُ يِرٍ بِرِن مَتٌمَ نّ عَ قَنيِ رَ،

\par }{\Q عَلَكٌ ﭑ شَ مِشِ سْنتْ،

\par }{\Q نَشٍيٍ دْشْشِ عٍ شَ نَاقُلِ مَكَنتَقٍ رَ،

\par }{\Q عٍ عَ قَلَقٍ عٍ بْحّ كُي،

\par }{\Q ‹قٍ قَنيِ يٌ، قٍ حَاشِ يٌ،

\par }{\Q عَلَ مُ قَمَ قٍقٍ رَبَدٍ ﭑ نَ.›


\par }{\Q \VS{13}عٍ شَ نَاقُلِ لْيمَ نّ،

\par }{\Q عٍ شَ بَنشِيٍ كَنَ.

\par }{\Q عٍ بَرَ بَنشِ تِ، كْنْ عٍ مُ سَبَتِمَ نَ كُي.

\par }{\Q عٍ بَرَ وّنِ بٌفِ سِ، كْنْ عٍ مُ نَ وّنِ مِنمَ سْنْن.»


\par }{\BB \par }
{\Q \VS{14}عَلَتَلَ شَ لْشْي شُنفبٍ بَرَ مَكْرّ،

\par }{\Q عَ فبٍ مُ لُشِ عَ شَ قَ.

\par }{\Q سّنبّمَيٍ قَمَ نّ فبٍلٍفبٍلٍدٍ

\par }{\Q عَلَتَلَ شَ لْشْي مَفَاشُشِ مَ.


\par }{\Q \VS{15}شْنّ لْشْي نَ عَ رَ، تْورّ لْشْي نَ عَ رَ،

\par }{\Q فبَلٌي لْشْي نَ عَ رَ، دِ مِ لْشْي نَ عَ رَ،

\par }{\Q نُشُي عِقْورْشِ لْشْي نَ عَ رَ.


\par }{\Q \VS{16}فٍرٍ شُي مِنِمَ نّ نَ لْشْي تَا سّنبّمَيٍ شِلِ مَ،

\par }{\Q عٍ شَ يِرٍ مَكَنتَشِيٍ شِلِ مَ.


\par }{\BB \par }
{\Q \VS{17}عَلَتَلَ نَشّ، «ﭑ عَدَ مَدِيٍ تْورْ مَ نّ نَ لْشْي،

\par }{\Q عٍ قَ حّرّ عَلْ دْنشُييٍ،

\par }{\Q بَرِ مَ عٍ بَرَ يُنُبِ رَبَ عَلَتَلَ رَ.

\par }{\Q نَ كُي عٍ سْنتْمَ نّ عَ حَاشِ رَ،

\par }{\Q عٍ وُلِ رَ مِنِ بْشِ مَ عَ فبٍفبٍ رَ،

\par }{\Q عٍ بِنبِيٍ وْلّ حٌوفٍ شْورَ.


\par }{\Q \VS{18}عٍ شَ شّيمَ نُن فبٍتِ مُ نْمَ عٍ رَتَنفَدٍ

\par }{\Q عَلَتَلَ شَ شْنّ لْشْي مَ.

\par }{\Q دُنِحَ بِرِن فَنمَ نّ نَ لْشْي عَ حَاشِ رَ

\par }{\Q عَلَتَلَ شَ شْنّ شَ قٍ رَ،

\par }{\Q بَرِ مَ عَ شَ حَمَ بَرَ بِرَ عَلَ فبّتّيٍ قْشْ رَ.

\par }{\Q نَ كُي دُنِحَ مِشِ بِرِن سْنتْمَ نّ.»




\par }\Chap{2}{\SH عَلَتَلَ شَ شْنّ يُدَيَ نُن سِ فبّتّيٍ مَ
\par }
{\Q \VerseOne{1}«سِ يَافِتَرٍ، وٌ شَ وٌ يّتّ مَتٌ،


\par }{\Q \VS{2}بٍينُ وَشَتِ شَ كَمَلِ،

\par }{\Q بٍينُ عَلَتَلَ شَ شْنّ شَ وٌ لِ،

\par }{\Q بٍينُ عَلَتَلَ شَ لْشْي شْرْشْي شَ قَ وٌ مَ.

\par }{\Q نَ لْشْي دَنفِمَ نّ عَلْ مَالٍ لَفِ قٌيٍ نَشَن تُتُنمَ.


\par }{\Q \VS{3}وٌ تَن مِشِ مَفٌرٌشِ نَشٍيٍ نَ عِسِرَيِلَ،

\par }{\Q وٌ شَ عَلَتَلَ قٍن، وٌ شَ عَ شَ سّرِيّ رَبَتُ،

\par }{\Q وٌ شَ تِنشِنيِ، نُن يّتّ مَفٌرٍ قٍن.

\par }{\Q تّمُندٍ نَ كُي وٌ نْمَ نّ رَتَنفَدٍ عَلَتَلَ شَ شْنّ لْشْي مَ.»


\par }{\BB \par }
{\Q \VS{4}«فَسَ رَبّحِنمَ نّ، عَسِكَلْن كَنَ،

\par }{\Q عَسِدٌدِ كٍرِ حَمَ يَ شْرِ، عٍكِرٌن تَلَ.


\par }{\Q \VS{5}حَشَنكَتّ نَ وٌ بّ،

\par }{\Q وٌ تَن نَشٍيٍ سَبَتِشِ بَا دّ رَ،

\par }{\Q وٌ تَن نَشٍيٍ كٍلِشِ كِرّتِ.

\par }{\Q عَلَتَلَ بَرَ نَتّ تٌنفٌ وٌ شَ قٍ رَ،

\par }{\Q كَنَانكَ نَشٍيٍ نَ قِلِسِتَ بْشِ مَ،

\par }{\Q ﭑ وٌ شُن نَكَنَمَ نّ هَن مِشِ بِرِن حْن وٌ يِ.


\par }{\Q \VS{6}شُرُ سٍيٍ قَمَ نّ لُدٍ وٌ شَ بْشِ مَ،

\par }{\Q وٌ شْنيِ قِندِ فْورّ رَ شُرُ سٍ دّ مَدٌنيِيٍ بّ.


\par }{\Q \VS{7}نَ بْشِ قِندِ مَ يُدَيَكَ مِشِ دْنشْييٍ نَن فبٍ رَ،

\par }{\Q عٍ قَ عٍ شَ شُرُ سٍيٍ دّ مَدٌندٍ نَا.

\par }{\Q نُنمَرٍ تّمُي عٍ عٍ مَلَبُمَ نّ عَسِكَلْن شَ بَنشِيٍ كُي،

\par }{\Q بَرِ مَ عٍ مَرِفِ عَلَتَلَ قَمَ نّ عٍ مَلِدٍ،

\par }{\Q عَ عٍ شَ مِشِ سُشُشِيٍ رَفبِلٍن عٍ شْنيِ.»


\par }{\BB \par }
{\Q \VS{8}«ﭑ بَرَ مٌوَبَكَيٍ شَ كٌنبِيٍ مّ،

\par }{\Q عَمٌنِكَيٍ شَ وْيّن بّشُشِيٍ بَرَ ﭑ لِ.

\par }{\Q عٍ بَرَ ﭑ مَ حَمَ رَيَافِ،

\par }{\Q عٍ بَرَ دَنفِ نَانِنيِ رَ.»


\par }{\BB \par }
{\Q \VS{9}«ﭑ تَن عِسِرَيِلَ مَرِفِ عَلَتَلَ، شِلِ شُنفبٍ كَنيِ،

\par }{\Q ﭑ بَرَ ﭑ كَلِ مٌوَبَ لُمَ نّ عَلْ سٌدٌ مَ،

\par }{\Q عَمٌنِكَيٍ لُ عَلْ فٌمٌرَكَيٍ،

\par }{\Q عٍ شَ بْشِ كَنَ، حٌوفٍ حَاشِ نُن قْشّ لُ نَا.


\par }{\Q \VS{10}عٍ نَ سْتْمَ عٍ شَ يّتّ عِفبٌحَ نَن مَ.

\par }{\Q عٍ بَرَ عَلَتَلَ شِلِ شُنفبٍ كَنيِ شَ حَمَ رَيَافِ،

\par }{\Q عٍ بَرَ تٍ عَ شَ حَمَ شِلِ مَ.


\par }{\Q \VS{11}عَلَتَلَ مَفَاشُ، عَ عٍ حَشَنكَتَمَ نّ عَ حَاشِ رَ.

\par }{\Q عَ كُيٍ بِرِن كَنَمَ نّ دُنِحَ مَ،

\par }{\Q سِ بِرِن قَ عَلَتَلَ بَتُ عٍ شْنيِ.»


\par }{\BB \par }
{\Q \VS{12}«وٌ تَن كُسِكَيٍ،

\par }{\Q وٌ قَن سْشْمَ نّ ﭑ مَ سَنتِدّفّمَ رَ.»


\par }{\BB \par }
{\Q \VS{13}«عَلَ عَ سّنبّ رَ مِنِمَ نّ كْولَ مَ، عَ قَ عَسِرِيَ سْنتْ.

\par }{\Q عَ نِنٍوٍ شُن نَكَنَمَ نّ، عَ نَ قِندِ فبٍنفبٍرٍن يِرٍ رَ.


\par }{\Q \VS{14}شُرُ سٍيٍ لُمَ نّ عٍ دّ مَدٌن نَ نَ تَا كُي،

\par }{\Q عَ نُن وُلَءِ سُبٍ مْولِ بِرِن.

\par }{\Q يُبّ نُن شُندِ كْي رَدَنفِمَ نّ نَ بَنشِ كَنَشِيٍ قَرِ.

\par }{\Q نَادّ نُن وُندّرِ بِرِن كَنَشِ، عٍ شَ وُرِ بَرَ بْرْ.


\par }{\Q \VS{15}يِ تَا شُنفبٍ نَشَن نُ لُمَ حّلّشِن نَ،

\par }{\Q نَشَن بْحّ نُ سَشِ،

\par }{\Q نَشَن نُ بَرَ عَ قَلَ عَ يّتّ بّ،

\par }{\Q ‹ﭑ كٍرٍن نَن تِدٍ فبٌ،›

\par }{\Q عَ شُن بَرَ رَكَنَ هَن عَ بَرَ قِندِ وُلَءِ سُبٍيٍ شْنيِ رَ.

\par }{\Q دَنفِ مِشِ بِرِن يٌمَ نّ عَ مَ سْنْن،

\par }{\Q عَ قِندِ دّءِ سِفِ رَ عٍ بّ.»




\par }\Chap{3}{\SH عَلَتَلَ شَ شَنُنتٍيَ
\par }
{\Q \VerseOne{1}«حَشَنكَتّ نَ عِ بّ، تَا مَتَندِلَ سّنِيّنتَرٍ،

\par }{\Q نَشَن لُمَ مِشِ تْورْ رَ.


\par }{\Q \VS{2}عَ مُ ﭑ شُي سُشُمَ، عَ مُ ﭑ مَ مَرَ سِ رَبَتُمَ،

\par }{\Q عَ مُ عَ شَشِلِ تِمَ عَلَتَلَ رَ، عَ مُ مَكْرّشِ عَ مَرِفِ عَلَ رَ.


\par }{\Q \VS{3}عَ شَ كُنتِفِيٍ لُمَ نّ عَلْ يّتّ

\par }{\Q نَشٍيٍ عٍ شُي رَ مِنِمَ حَمَ تَفِ،

\par }{\Q عَ شَ كِيتِسَمَيٍ لُشِ عَلْ وُلَءِ بَرٍ

\par }{\Q نَشٍيٍ سُبٍ دٌنمَ كٍرٍن نَ.


\par }{\Q \VS{4}عَ شَ نَمِحْنمّيٍ قِندِشِ يّتّ عِفبٌييٍ نُن يَنقَنتٍيٍ نَن نَ،

\par }{\Q عَ شَ سّرّشّدُبّيٍ بَرَ قٍ سّنِيّنشِيٍ نْشْ،

\par }{\Q عَ بَرَ عَلَ شَ سّرِيّ مَتَندِ.


\par }{\Q \VS{5}كْنْ عَلَ نَن تِنشِن نَ مِشِيٍ يَ مَ.

\par }{\Q عَ مُ مِشِ مَدَشُمَ،

\par }{\Q لْشْ يٌ لْشْ عَ شَ نْندِ يَنبَمَ.

\par }{\Q عَ تَن مُ لَنلَنتٍيَ كَنَمَ،

\par }{\Q كْنْ تِنشِنتَرٍ مُ يَافِ كٌلٌن.»


\par }{\BB \par }
{\Q \VS{6}«ﭑ بَرَ سِيٍ حَشَنكَتَ،

\par }{\Q ﭑ بَرَ عٍ شَ يِرٍ مَكَنتَشِيٍ رَبِرَ،

\par }{\Q ﭑ بَرَ عٍ شَ كِرَيٍ كَنَ.

\par }{\Q مِشِ يٌ مُ نَ عٍ شَ تَايٍ كُي سْنْن،

\par }{\Q عٍ بِرِن شُن نَكَنَشِ.


\par }{\Q \VS{7}ﭑ نُ بَرَ عَ قَلَ عٍ بّ،

\par }{\Q ‹شَ وٌ فَاشُ ﭑ يَ رَ،

\par }{\Q شَ وٌ ﭑ مَ مَرَ سِ سُشُ،

\par }{\Q وٌ شُن مُ رَكَنَمَ.›

\par }{\Q كْنْ عٍ فبَتَ قٍ حَاشِ رَبَدٍ.

\par }{\Q نَ نَن عَ تٌشِ ﭑ بَرَ عٍ حَشَنكَتَ.


\par }{\Q \VS{8}عَلَتَلَ شَ مَسٍنيِ نَن يَ؛

\par }{\Q وٌ شَ مَمّ تِ، لْشْي قَمَ عَ لِدٍ

\par }{\Q ﭑ مَ نَتّ كَمَلِمَ تّمُي نَشّ.

\par }{\Q ﭑ بَرَ عَ قَلَ وٌ بّ،

\par }{\Q نَ لْشْي ﭑ سِيٍ حَشَنكَتَمَ نّ ﭑ مَ شْنّ حَاشِ رَ،

\par }{\Q دُنِحَ بِرِن شَ كَنَ.»


\par }{\BB \par }
{\Q \VS{9}«ﭑ قَمَ سِيٍ رَ سّنِيّندٍ،

\par }{\Q عَلَكٌ عٍ شَ عَلَتَلَ شِلِ قَلَ،

\par }{\Q عٍ بِرِن شَ عَ رَبَتُ لَنيِ كُي.


\par }{\Q \VS{10}كٍلِقٍ يِرٍ مَكُيٍ دَنفِقٍ كُسِ شُرٍيٍ رَ،

\par }{\Q ﭑ بَتُلَيٍ قَمَ نّ سّرّشّيٍ رَ ﭑ بّ.


\par }{\Q \VS{11}نَ لْشْي وٌ مُ يَافِمَ سْنْن وٌ شَ قٍ رَبَشِيٍ رَ،

\par }{\Q وٌ قٍ حَاشِ نَشٍيٍ رَبَشِ ﭑ نَ،

\par }{\Q بَرِ مَ ﭑ يّتّ عِفبٌييٍ بَمَ نّ وٌ يَ مَ،

\par }{\Q عَلَكٌ يّتّ عِفبٌحَ شَ حْن ﭑ مَ فٍيَ سّنِيّنشِ يِرٍ.


\par }{\Q \VS{12}ﭑ تْورْ مِشِيٍ نُن مِشِ مَفٌرٌشِيٍ لُمَ نّ وٌ يَ مَ،

\par }{\Q نَشٍيٍ شَشِلِ تِمَ عَلَتَلَ رَ.


\par }{\Q \VS{13}عِسِرَيِلَ دْنشْي مُ قٍ حَاشِ رَبَمَ سْنْن،

\par }{\Q عٍ مُ وُلٍ قَلَمَ، عٍ مُ مِشِ مَدَشُمَ.

\par }{\Q عٍ لُمَ نّ عٍ مَلَبُ رَ بْحّسَ كُي،

\par }{\Q مِشِ يٌ مُ عٍ تْورْ مَ سْنْن.»


\par }{\BB \par }
{\Q \VS{14}سِيٌن مِشِيٍ، وٌ شَ عَلَ مَتْشْ.

\par }{\Q عِسِرَيِلَ، وٌ شَ سّيوَ.

\par }{\Q دَرِ سَلَمُ، وٌ شَ حّلّشِن وٌ بْحّ بِرِن نَ.


\par }{\Q \VS{15}عَلَتَلَ شَ شْنّ بَرَ فبِلٍن وٌ قْشْ رَ،

\par }{\Q عَ بَرَ وٌ يَشُييٍ رَفبِلٍن عٍ شْنيِ.

\par }{\Q عِسِرَيِلَ مَنفّ عَلَتَلَ بَرَ لُ وٌ تَفِ.

\par }{\Q وٌ نَشَ فَاشُ، وٌ مُ تْورْ مَ سْنْن.


\par }{\Q \VS{16}نَ لْشْي عَ عَ قَلَمَ نّ دَرِ سَلَمُ بّ،

\par }{\Q «سِيٌن مِشِيٍ، وٌ نَشَ فَاشُ،

\par }{\Q لِمَنِيَ نَشَ بَ وٌ يِ رَ.»


\par }{\Q \VS{17}وٌ مَرِفِ عَلَتَلَ وٌ رَكِسِمَ نَ وٌ يَ مَ.

\par }{\Q عَ سّيوَ مَ نّ وٌ شَ قٍ رَ،

\par }{\Q عَ وٌ مَدُندُ عَ شَ شَنُنتٍيَ رَ،

\par }{\Q عَ حّلّشِن وٌ رَ عَ شُي عِتٍشِ رَ.


\par }{\BB \par }
{\Q \VS{18}عَلَتَلَ نَشّ، «ﭑ سُننُنيِ بَمَ نّ وٌ شَ سَلِيٍ كُي،

\par }{\Q ﭑ وٌ بَ وٌ شَ يَافِ شْرْشْي كُي.


\par }{\Q \VS{19}نَ لْشْي ﭑ وٌ يَشُييٍ حَشَنكَتَمَ نّ،

\par }{\Q ﭑ تْورْ مِشِيٍ رَكِسِ،

\par }{\Q ﭑ مِشِ كٍرِشِيٍ رَفبِلٍن عٍ شْنيِ.

\par }{\Q ﭑ عٍ شَ يَافِ حْشْمَ نّ مَتْشْي نُن بِنيّ رَ يِرٍ بِرِن.


\par }{\Q \VS{20}نَ لْشْي ﭑ وٌ رَفبِلٍنمَ نّ وٌ شْنيِ.

\par }{\Q ﭑ وٌ مَلَنمَ نّ عَلَكٌ وٌ شَ مَتْشْي نُن بِنيّ سْتْ،

\par }{\Q دُنِحَ حَمَنّ بِرِن كُي.

\par }{\Q ﭑ وٌ رَفبِلٍنمَ نّ، وٌ قَ نَ تٌدٍ.

\par }{\Q عَلَتَلَ شَ مَسٍنيِ نَن نَ كِ.»

\par }\end{RTL}
