\begin{RTL}
\NormalFont\ShortTitle{عَننَبِ نٍهٍمِ}

{\MT عَلَ شَ مَسٍنيِ عَننَبِ نٍهٍمِ بّ

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عِسِرَيِلَ بْنسْي قُ نُن قِرِن تٌ عٍ مَرِفِ شَ كِرَ بّحِن، عَلَ نَشَ عَ نِيَ سِ فبّتّ شَ نْ عِسِرَيِلَ رَ، عٍ عٍ كٍرِ عٍ شَ بْشِ مَ، عٍ عٍ قِندِ كٌنيِيٍ رَ. نَمِحْنمّ نُ نَ بِرِن كٌلٌنمَ، عٍ قَ عَ قَلَ كّنّ مَ، بٍينُن عَ شَ رَبَ. عٍ شَ مَسٍنيِ كُي، عٍ نُ عَ قَلَمَ عَ عَلَتَلَ عَ نِيَمَ عٍ شَ شَنِن كٌنيِيَ كُي عٍ شَ يُنُبِيٍ شَ قٍ رَ، عٍ مَن نُ عَ قَلَمَ عَ عَلَتَلَ عٍ رَفبِلٍنمَ نّ عٍ شَ بْشِ مَ حّ تٌنفٌ سٌلٌقٍرٍ دَنفِ شَنبِ.

\par }{\IP عَننَبِ نٍهٍمِ شَ وَشَتِ، نَ حّ تٌنفٌ سٌلٌقٍرٍ نُ بَرَ كَمَلِ. عَننَبِ عٍسِدِرَ سِ نُ بَرَ وَلِ قْلْ دَرِ سَلَمُ تِقٍ رَ، كْنْ وَلِ نُ بَرَ رَتِ. نٍهٍمِ تٌ نَ قٍ كٌلٌن، عَ نَشَ لُ سُننُنيِ كُي. مَنفّ شُنفبٍ نَشَ نَ سُننُنيِ رَكْرْ سِ، عَ قَ عَ مَشْرِن عَ سُننُنشِ قٍ نَشَن مَ. نٍهٍمِ تٌ فّ نَ تَفِ رَبَدٍ، عَ نَشَ مَنفّ مَيَندِ عَ شَ تِن عَ شَ سِفَ وَلِدٍ دَرِ سَلَمُ. مَنفّ نَشَ تِن، عَ قَ عَ مَلِ نَ بِيَاسِ كُي.

\par }{\IP عَننَبِ نٍهٍمِ تٌ دَرِ سَلَمُ لِ، عَ نَشَ تّتّ تِقٍ وَلِ مَتٌ عَ قَنيِ رَ. عَ نَشَ عَ قَلَ حَمَ بّ، عٍ بِرِن شَ كَقُ عٍ بٌورٍ مَ نَ وَلِ رَبَقٍ رَ. نَ وَلِ تٌ سْونّيَ قْلْ، عِسِرَيِلَ يَشُييٍ نَشَ قٍ بِرِن نَبَ عَلَكٌ وَلِ شَ كَنَ. كْنْ عٍ مُ نْ نٍهٍمِ نُن عِسِرَيِلَ حَمَ رَ. وَلِ نَشَ كَمَلِ، حَمَ قَ سَلِ شُنفبٍ رَبَ عَلَتَلَ تَنتُقٍ رَ.

\par }{\IP عِسِرَيِلَ شَ تَرُشُي قِندِشِ مَسٍنيِ بٍلٍبٍلٍ نَن نَ عَلَ شَ مِشِيٍ بّ تّمُي بِرِن. عَلَتَلَ تٌ عِسِرَيِلَ سُفَندِ عَ شَ حَمَ رَ، عَ نَشَ عٍ يَمَرِ عٍ شَ لُ عَ شَ كِرَ شْن مَ، شَ نَ مُ عَ رَ، عَ نَشّ عٍ قَمَ حَشَنكَتّ حَاشِ سْتْدٍ. نَ تٌ فّ كَمَلِدٍ يَتِ يَتِ، عَلَ نَشَ هِننّ عٍ رَ، عَ قَ عٍ رَفبِلٍن عَ شَ كِرَ مَ عَلَكٌ عٍ شَ لُ هّيرِ كُي. عَلَتَلَ نَ نَن نَبَمَ عَ شَ مِشِيٍ بِرِن بّ هَن وٌن مَ وَشَتِ. عَلَ شَ وٌن يَ رَبِ نَ نْندِ مَ. عَمِنَ.

\par }{\MT عَلَ شَ مَسٍنيِ عَننَبِ نٍهٍمِ بّ



\par }\ChapOne{1}{\SH نٍهٍمِ شَ عَلَ مَشَندِ
\par }
{\PP \VerseOne{1}عَننَبِ نٍهٍمِ، شَكَلَيَ شَ دِ، شَ مَسٍنيِ نَن يَ. عَتَسَكَسِ شَ مَنفّيَ حّ مْشْحّن ندٍ، كِسِلٍوِ كِكٍ رَ، ﭑ تَن نٍهٍمِ نُ سَبَتِشِ سُسٍ تَا سّنبّمَ نَن كُي.

\VS{2}نفَشَكٍرٍنيِ شَنَنِ نُن شّمّ ندٍيٍ نَشَ قَ، كٍلِ يُدَيَ بْشِ مَ. ﭑ نَشَ عٍ مَشْرِن يُوِقِيٍ شَ قٍ مَ، نَشٍيٍ كٍلِ كٌنيِيَ كُي، عٍ قَ سَبَتِ يُدَيَ. ﭑ مَن نَشَ عٍ مَشْرِن دَرِ سَلَمُ تَا شَ قٍ مَ.

\VS{3}عٍ نَشَ ﭑ يَابِ، «نَشٍيٍ كٍلِشِ كٌنيِيَ كُي، عٍ سِفَ يُدَيَ، عٍ نَ تْورّ نُن يَافِ نَن كُي. دَرِ سَلَمُ تّتّ يِرٍ ندٍ كَنَشِ، عَ نَادّيٍ فَنشِ.»


\par }{\PP \VS{4}ﭑ تٌ نَ مَسٍنيِ مّ، ﭑ نَشَ وَ، ﭑ نَشَ سُن، ﭑ نَشَ كٌورٍ مَنفّ مَشَندِ. ﭑ نَشّ،

\VS{5}«عَلَتَلَ، عَلَ نَشَن نَ كٌورٍ مَ، عَلَ شُنفبٍ نَشَن مَفَاشُ، نَشَن سَاتّ مَبَنبَنشِ مِشِيٍ بّ نَشٍيٍ عَ شَنُشِ، عٍ قَ بِرَ عَ شَ يَامَرِيٍ قْشْ رَ،

\VS{6}عِ شَ عِ تُلِ مَتِ عِ شَ كٌنيِ شَ مَشَندِ رَ. عِ شَ ﭑ تٌ. كْي نُن يَنيِ رَ ﭑ عِ مَشَندِ مَ عِ شَ كٌنيِ عِسِرَيِلَكَيٍ بّ. مُشُ بَرَ يُنُبِ رَبَ عِ رَ، ﭑ تَن، ﭑ مَ دٍنبَيَ، نُن عِسِرَيِلَكَيٍ بِرِن.

\VS{7}مُشُ بَرَ قٍ حَاشِ رَبَ عِ رَ. مُشُ بَرَ عِ شَ مَسٍنيِ، عِ شَ سّرِيّ، نُن عِ شَ يَامَرِيٍ مَتَندِ، عِ نَشٍيٍ قِ عِ شَ كٌنيِ عَننَبِ مُنسَ مَ.

\VS{8}عِ عَ قَلَ نّ عِ شَ كٌنيِ عَننَبِ مُنسَ بّ، ‹شَ وٌ مُ لُمَ تِنشِنيِ كُي، ﭑ قَمَ نّ وٌ رَيٍنسٍندٍ حَمَنّيٍ كُي.

\VS{9}كْنْ شَ وٌ سَ وٌ يّتّ رَفبِلٍن ﭑ مَ، وٌ مَن بِرَ ﭑ مَ سّرِيّ قْشْ رَ، ﭑ سَ وٌ تٌنفٌمَ نّ يِرٍ مَكُيٍ، ﭑ قَ وٌ رَ يِرٍ ﭑ دّننَشّ سُفَندِشِ ﭑ شِلِ مَتْشْقٍ رَ.›

\VS{10}مُشُ تَن نَن نَ عِ شَ كٌنيِيٍ رَ، عِ شَ حَمَ، عِ نَشٍيٍ رَ مِنِشِ كٌنيِيَ كُي عِ سّنبّ رَ.

\VS{11}مَرِفِ، ﭑ بَرَ عِ مَشَندِ، عِ شَ تِن عِ تُلِ مَتِدٍ عِ شَ كٌنيِيٍ شَ مَشَندِ رَ، نَشٍيٍ فَاشُمَ عِ شِلِ رَ. عِ شَ سْونّيَ رَبَ ﭑ بّ تٌ. ﭑ سِفَمَ مَنفّ نَشَن شْن، عِ شَ عَ نِيَ عَ شَ هِننّ ﭑ نَ.»

\par }{\PP نَ تّمُي ﭑ تَن نَن نُ نَ مَنفّ شَ مِنسٍ رَدَنفِمَ رَ.




\par }\Chap{2}{\SH عَننَبِ نٍهٍمِ سِفَقٍ دَرِ سَلَمُ
\par }
{\PP \VerseOne{1}مَنفّ عَتَسَكَسِ شَ مَنفّيَ حّ مْشْحّن ندٍ نِسَن كِكٍ رَ، مَنفّ نُ نَ دّفٍقٍ تّمُي نَشّ، ﭑ نَشَ وّنِ سٌ عَ يِ رَ سُننُنيِ كُي. ﭑ تٌ مُ نُ دَرِشِ نَ مْولِ رَ،

\VS{2}مَنفّ نَشَ ﭑ مَشْرِن، «عِ سُننُنشِ مُنقٍ رَ؟ عِ مُ قُرَشِ، كْنْ عِ بْحّ تَن مُ رَقَنشِ عِ مَ.» ﭑ نَشَ فَاشُ عَ شَ وْيّنيِ رَ.

\VS{3}ﭑ نَشَ عَ يَابِ، «عَلَ شَ سِمَيَ فبٍفبٍ قِ عِ مَ! ﭑ سُننُنشِ نّ بَرِ مَ ﭑ بٍنبَيٍ رَفَتَشِ تَا نَشَن كُي، عَ بِرِن بَرَ كَنَ، عَ نَادّيٍ قَن بَرَ فَن.»

\VS{4}مَنفّ نَشَ عَ مَسٍن ﭑ بّ، «عِ وَ مَ مُنسٍ شْن مَ؟» ﭑ نَشَ كٌورٍ عَلَ مَشَندِ ﭑ بْحّ مَ،

\VS{5}ﭑ قَ مَنفّ يَابِ، «مَنفّ، شَ عِ حَنِفٍ قَنيِ رَبَمَ ﭑ تَن عِ شَ كٌنيِ بّ، عَ لُ ﭑ شَ سِفَ يُدَيَ بْشِ مَ، عَلَكٌ ﭑ شَ تَا رَكٍلِ ﭑ بٍنبَيٍ رَفَتَشِ دّننَشّ.»


\par }{\PP \VS{6}مَنفّ نَشَ ﭑ مَشْرِن، عَ شَ فِنّ نُ دْشْشِ عَ سّيتِ مَ، عَ نَشّ، «عِ شَ بِيَاسِ بُمَ هَن مُن تّمُي؟» ﭑ تٌ شِ كْنتِ قَلَ عَ بّ ﭑ فبِلٍنمَ نَشَن مَ، مَنفّ نَشَ تِن ﭑ شَ سِفَ.

\VS{7}ﭑ مَن نَشَ مَنفّ مَشَندِ، «مَنفّ، شَ عِ بَرَ تِن، عَ شْلِ ﭑ مَ عِ شَ كّيدِ سّبّ ﭑ نَشَن سٌمَ نَاكِرِ فٌمِنَيٍ يِ رَ، عَلَكٌ عٍ شَ عَ لُ ﭑ شَ دَنفِ عٍ شَ بْشِ مَ هَن ﭑ يُدَيَ لِ.

\VS{8}عِ شَ كّيدِ فبّتّ سّبّ مَنفّ شَ قْتْن مَكَنتّ عَسَقِ مَ، عَلَكٌ عَ شَ وُرِيٍ سٌ ﭑ يِ رَ ﭑ نَشٍيٍ يَءِلَنمَ عَلَ شَ هْرْ مْبَنشِ تّتّ نَادّيٍ رَ، عَ نُن ﭑ نَشٍيٍ رَوَلِمَ تّتّ نُن ﭑ مَ بَنشِ وَلِ كُي.» مَنفّ نَشَ نَ بِرِن نَبَ ﭑ بّ، بَرِ مَ ﭑ مَرِفِ عَلَ حّنفِ سَشِ ﭑ مَ قٍ شْن مَ.


\par }{\PP \VS{9}ﭑ تٌ شُرٍ شُنفبٍ عِفِرِ، ﭑ نَشَ نَ كّيدِيٍ سٌ نَاكِرِ مَنفّيٍ يِ رَ، مَنفّ عَتَسَكَسِ نَشٍيٍ سّبّ عٍ مَ. سْورِ مَنفّيٍ نُن سٌي رَفِيٍ نُ بَرَ ﭑ مَتِ نَا.

\VS{10}سَنبَلَتِ شٌرٌنكَ نُن عَ شَ مَلِمَ تٌبِيَ عَمٌنِكَ تٌ ﭑ مَ قٍ مّ، عٍ بْحّ نَشَ رَحَاشُ عٍ مَ، بَرِ مَ عٍ مُ نُ تِنمَ مِشِ شَ عِسِرَيِلَكَيٍ مَلِ.


\par }{\PP \VS{11}ﭑ تٌ سٌ دَرِ سَلَمُ، ﭑ نَشَ شِ سَشَن نَبَ مّننِ.

\VS{12}ﭑ مُ قٍقٍ قَلَ مِشِ يٌ بّ عَلَ نَشَن مَسٍنشِ ﭑ بّ ﭑ بْحّ كُي ﭑ شَ عَ رَبَ دَرِ سَلَمُ. نَ تّمُي ﭑ نُن شّمّ ندٍيٍ نَشَ مِنِ كْي رَ. ﭑ مَ سٌي فبَنسَن نُ نَ مُشُ يِ رَ.

\VS{13}مُشُ نَشَ مِنِ تَا كُي فُلُنبَ نَادّ رَ، مُشُ قَ سِفَ دَرَفٌن دُلَ بِرِ رَ شُرُ سٍ فبِ نَادّ يِرٍ. ﭑ تٌ دَرِ سَلَمُ تّتّ بِرِن نَبِلِن، ﭑ نَشَ عَ تٌ يِرٍ ندٍ كَنَشِ، نَادّيٍ قَن فَنشِ.

\VS{14}ﭑ نَشَ سِفَ دُلَ نَادّ بِرِ مَنفّ شَ يٍ يِرٍ نَ دّننَشّ، كْنْ ﭑ مَ سٌي مُ دَنفِدٍ سْتْ.

\VS{15}نَ كُي ﭑ نَشَ تّتّ مَتٌ كٍلِقٍ قٌلٍ رَ، هَن ﭑ سٌ تَا كُي فُلُنبَ نَادّ رَ.


\par }{\PP \VS{16}تَا مَنفّيٍ مُ نُ عَ كٌلٌنشِ ﭑ نُ نَ وَلِ نَشَن كُي. ﭑ مُ نُ سٍسٍ تَفِ رَبَشِ يُوِقِيٍ، سّرّشّدُبّيٍ، قٌرِيٍ، كِيتِسَيٍ، نُن كُنتِفِيٍ بّ.

\VS{17}نَ تّمُي ﭑ نَشَ عَ مَسٍن عٍ بّ، «وٌ وٌن مَ تْورّ تٌشِ! دَرِ سَلَمُ بَرَ فّ كَنَدٍ. تّ بَرَ عَ نَادّيٍ فَن. وٌ قَ، وٌن شَ دَرِ سَلَمُ تّتّ يَءِلَن. نَ نَن عَ تٌمَ وٌن مُ لُمَ يَافِ كُي سْنْن.»

\VS{18}ﭑ نَشَ عَ يَشَرَن عٍ بّ ﭑ مَرِفِ عَلَ حّنفِ سَشِ ﭑ شْن مَ كِ نَشّ. ﭑ مَن نَشَ مَنفّ شُنفبٍ شَ وْيّنيِ مَسٍن عٍ بّ. عٍ تٌ نَ بِرِن مّ، عٍ نَشَ ﭑ يَابِ، «وٌن كٍلِ، وٌن شَ عَ يَءِلَن.» عٍ نَشَ لِمَنِيَ نَ نَتّ شَ قٍ رَ.


\par }{\PP \VS{19}سَنبَلَتِ شٌرٌنكَ، عَ مَلِمَ تٌبِيَ عَمٌنِكَ، نُن فٍسٍمِ عَرَبُكَ تٌ يِ قٍ مّ، عٍ نَشَ يٌ قْلْ مُشُ مَ، عٍ نُ قَ عَ قَلَ مُشُ بّ، «وٌ نَ مُنسٍ رَبَقٍ بٍ؟ وٌ وَ مَ مَنفَسَنيِ مَتَندِقٍ نّ؟»

\VS{20}ﭑ نَشَ عٍ يَابِ، «عَلَ نَشَن نَ كٌورٍ مَ، نَ نَن قَمَ شُننَكٍلِ قِدٍ مُشُ مَ. عَ شَ كٌنيِيٍ نَن مُشُ رَ. مُشُ قَمَ كٍلِدٍ، مُشُ شَ بٍ يَءِلَن. كْنْ وٌ تَن، سٍسٍ مُ بٍ نَشَن قِندِ مَ وٌ فبٍ رَ. دَرِ سَلَمُ، وٌ شْنيِ مُ عَ رَ.»




\par }\Chap{3}{\SH دَرِ سَلَمُ تّتّ يَءِلَنقٍ
\par }
{\PP \VerseOne{1}عٍلِيَسِبُ سّرّشّدُبّ كُنتِفِ نُن عَ نفَشَكٍرٍنيِ سّرّشّدُبّيٍ نَشَ كٍلِ، عٍ تّتّ نَادّ ندٍ يَءِلَن نَشَن شِلِ يّشّي نَادّ. عٍ تٌ فّ، عٍ نَشَ وَلِ مَسٍن حَمَ بّ، عٍ عَلَ مَشَندِ عَ شَ قٍ رَ. عٍ تّتّ رَحْن نَ كِ نّ قْلْقٍ مٍيَ يِرٍ مَكَنتَشِ مَ، سَ دْشْ شَنَنّلِ يِرٍ مَكَنتَشِ رَ.


\par }{\PP \VS{2}يٍرِكٌ شّمّيٍ نَشَ تّتّ يِرٍ ندٍ يَءِلَن عٍ سّيتِ مَ.

\par }{\PP عِمِرِ شَ دِ سَبُدُ نَشَ تّتّ يِرٍ ندٍ يَءِلَن نٍيٍ سّيتِ مَ.


\par }{\PP \VS{3}هَسٍنٍيَ شَ دِيٍ نَشَ تّتّ نَادّ يَءِلَن نَشَن شِلِ يّشّ نَادّ. عٍ نَشَ نَادّ سٍيٍ بِرِن يَءِلَن عَلَكٌ عَ شَ سّنبّ سْتْ، عَ مَن شَ بَلَن عَ قَنيِ رَ.


\par }{\PP \VS{4}عُرِ شَ دِ مٍرٍ مٌتِ، نَشَن قِندِشِ هَكْسِ شَ مَمَدِ رَ، نَشَ تّتّ يِرٍ ندٍ يَءِلَن هَسٍنٍيَ شَ وَلِ سّيتِ مَ.

\par }{\PP بٍرٍكِيَ شَ دِ مٍسُلَمَ، نَشَن قِندِشِ مٍسٍسَبٍلِ شَ مَمَدِ رَ، نَشَ وَلِ مٍرٍ مٌتِ شَ وَلِ سّيتِ مَ.

\par }{\PP بَاننَ شَ دِ سَدْكِ نَشَ وَلِ مٍسُلَمَ شَ وَلِ سّيتِ مَ.


\par }{\PP \VS{5}تٍكٌوَ نَشَ تّتّ يِرٍ ندٍ يَءِلَن سَدْكِ شَ وَلِ سّيتِ مَ، كْنْ عٍ شَ كُنتِفِيٍ مُ تِن لُدٍ وَلِ يَرٍرَتِيٍ شَ يَامَرِ بُن مَ.


\par }{\PP \VS{6}ثَسٍيَ شَ دِ يٌيَدَ نُن بّسٌدٍيَ شَ دِ مٍسُلَمَ نَشَ يٍسَنَ نَادّ يَءِلَن. عٍ نَشَ نَادّ عِسٍيٍ بِرِن يَءِلَن عَلَكٌ عَ شَ سّنبّ سْتْ، عَ مَن شَ بَلَن عَ قَنيِ رَ.


\par }{\PP \VS{7}مّلَتَيَ فَبَيٌنكَ، يَدٌن مٍرٌنٌتِكَ، فَبَيٌنكَيٍ، نُن مِسِثَكَيٍ، نَشٍيٍ كٍلِ فٌمِنَ تَا نَاكِرِ مَ، نٍيٍ نَشَ وَلِ يٌيَدَ نُن مٍسُلَمَ شَ وَلِ سّيتِ مَ.


\par }{\PP \VS{8}شَرِهَيَ شَ دِ يُسِيّلِ، نَشَن قَتَ شّيمَ رَوَلِدٍ، نَشَ تّتّ يِرٍ ندٍ يَءِلَن مّلَتَيَ شَ وَلِ سّيتِ مَ.

\par }{\PP شَنَنِيَ، نَشَن لَبُندّ رَقَلَمَ، نَشَ تّتّ يِرٍ ندٍ يَءِلَن يُسِيّلِ شَ وَلِ سّيتِ مَ. عٍ نَشَ دَرِ سَلَمُ تّتّ يَءِلَن هَن عَ عِفبٌدٍ.


\par }{\PP \VS{9}شُرُ شَ دِ رّقَيَ، نَشَن نَ دَرِ سَلَمُ سّيتِ مَنفّ رَ، نَشَ وَلِ شَرِهَيَ نُن شَنَنِيَ شَ وَلِيٍ سّيتِ مَ.


\par }{\PP \VS{10}شَرُ مَقِ شَ دِ يّدَيَ نَشَ وَلِ رّقَيَ شَ وَلِ سّيتِ مَ، عَ شَ بَنشِ يَ رَ.

\par }{\PP شَسَبٍنٍيَ شَ دِ شَتُسِ نَشَ وَلِ يّدَيَ شَ وَلِ سّيتِ مَ.


\par }{\PP \VS{11}شَرِ مَ شَ دِ مَلَكِيَ نُن مٌوَبَ ثَشَتِ شَ دِ شَسُبُ، نَشَ تّتّ يِرٍ ندٍ يَءِلَن نُن يِرٍ مَكَنتَشِ نَشَن شِلِ تَامِ فَندٍ.


\par }{\PP \VS{12}هَلٌشٍسِ شَ دِ سَلُمُ، نَشَن نَ دَرِ سَلَمُ سّيتِ شُنيِ رَ، نَشَ وَلِ سُشُ مَلَكِيَ نُن شَسُبُ سّيتِ مَ.


\par }{\PP \VS{13}شَنُن نُن سَنٌوَكَيٍ نَشَ فُلُنبَ نَادّ يَءِلَن. عٍ نَشَ نَادّ عِسٍيٍ بِرِن يَءِلَن عَلَكٌ عَ شَ سّنبّ سْتْ، عَ شَ بَلَن عَ قَنيِ رَ. عٍ مَن نَشَ تّتّ يَءِلَن هَن شُرُ سٍ حَحّ نَادّ رَ. نَ شَ كُيّ نْنفْن يَ وُلُ كٍرٍن.


\par }{\PP \VS{14}رٍكَبُ شَ دِ مَلَكِيَ، نَشَن نَ بٍتِ هَكٍرٍ مِ مَنفّ رَ، نَشَ حَحّ نَادّ يَءِلَن. عَ نَشَ نَادّ عِسٍيٍ بِرِن يَءِلَن عَلَكٌ عَ شَ سّنبّ سْتْ، عَ شَ بَلَن عَ قَنيِ رَ.


\par }{\PP \VS{15}كٌلِشٌسٍ شَ دِ سَلُمُ، نَشَن نَ مِسِثَ مَنفّ رَ، نَشَ دُلٌنيِ نَادّ يَءِلَن. عَ نَشَ نَادّ عِسٍيٍ بِرِن يَءِلَن عَلَكٌ عَ شَ سّنبّ سْتْ، عَ شَ بَلَن عَ قَنيِ رَ. عَ مَن نَشَ تّتّ يَءِلَن قْلْقٍ شّيرَ يٍ يِرٍ مَ، مَنفّ شَ لَاكْي قّ مَ، سَ دْشْ دَوُدَ شَ تَا فٌرٌدٍ رَ.


\par }{\PP \VS{16}عَسِبُكِ شَ دِ نٍهٍمِ، نَشَن نَ بٍتِ سُرُ سّيتِ مَنفّ رَ، نَشَ تّتّ يَءِلَن هَن مَنفّ دَوُدَ شَ فَبُرِ، هَن يٍ رَفَتَ يِرٍ، هَن سْورِ حَلَمَيٍ شَ بَنشِ.


\par }{\PP \VS{17}بَنِ شَ دِ رٍشُمِ، نَشَن كٍلِ لٍوِ بْنسْي مَ، نَشَ وَلِ نٍهٍمِ شَ وَلِ سّيتِ مَ.

\par }{\PP شَسَبِيَ، نَشَن نَ كٍيِلَ سّيتِ مَنفّ رَ، نَشَ وَلِ رٍشُمِ شَ وَلِ سّيتِ مَ.


\par }{\PP \VS{18}شٍنَدَدِ شَ دِ بَقَيَ، نَشَن نَ كٍيِلَ سّيتِ مَنفّ رَ، نَشَ وَلِ عَ نفَشَكٍرٍنيِ شَسَبِيَ شَ وَلِ سّيتِ مَ.


\par }{\PP \VS{19}يٍسُوَ شَ دِ عٍسٍرِ، نَشَن نَ مِسِثَ تَا مَنفّ رَ، نَشَ تّتّ يَءِلَن فٍرٍ سٌسٍيٍ بَنشِ يَ رَ، هَن تّتّ تُشُي رَ.


\par }{\PP \VS{20}سَبَيِ شَ دِ بَرُكِ، نَشَ تّتّ يَءِلَن قْلْقٍ نَ تُشُي رَ، سَ دْشْ سّرّشّدُبّ شُنفبٍ عٍلِيَسِبُ شَ بَنشِ رَ.


\par }{\PP \VS{21}عُرِيَ شَ دِ مٍرٍ مٌتِ، نَشَن قِندِشِ هَكْسِ شَ مَمَدِ رَ، نَشَ تّتّ يَءِلَن قْلْقٍ عٍلِيَسِبُ شَ بَنشِ نَادّ رَ، هَن عَ شَ بَنشِ دَنشِ دّننَشّ.


\par }{\PP \VS{22}سّرّشّدُبّ نَشٍيٍ كٍلِ دَرِ سَلَمُ رَبِلِنيِ رَ، نٍيٍ نَشَ تّتّ يَءِلَن مٍرٍ مٌتِ شَ وَلِ سّيتِ مَ.


\par }{\PP \VS{23}بُنيَمِن نُن شَسُبُ نَشَ تّتّ يَءِلَن نَشَن نُ نَ عٍ شَ بَنشِ يَ رَ.

\par }{\PP مَاسٍيَ شَ دِ عَسَرَيَ، نَشَن قِندِشِ عَنَنَيَ شَ مَمَدِ رَ، عَ نَشَ تّتّ يَءِلَن عَ شَ بَنشِ قّ مَ.


\par }{\PP \VS{24}شٍنَدَدِ شَ دِ بِنُوِ نَشَ تّتّ يَءِلَن قْلْقٍ عَسَرَيَ شَ بَنشِ، هَن تّتّ تُشُي رَ.


\par }{\PP \VS{25}يُسَيِ شَ دِ ثٍلَلِ نَشَ تّتّ يَءِلَن نَ تُشُي يَ رَ، يِرٍ مَكَنتَشِ نَ دّننَشّ، قْلْقٍ مَنفّ شَ بَنشِ، هَن فٍيلِ يِرٍ.

\par }{\PP ثَرٌ سٌ شَ دِ ثّدَيَ نَشَ تّتّ يَءِلَن يُسَيِ شَ وَلِ سّيتِ مَ.


\par }{\PP \VS{26}هْرْ مْبَنشِ وَلِكّ نَشٍيٍ نُ نَ عٌقٍلِ فٍيَ قَرِ دَرِ سَلَمُ تَا كُي، نٍيٍ نَشَ تّتّ يَءِلَن هَن يٍ نَادّ، نَشَن نُ نَ سٌفٍتٍدٍ مَبِرِ، يِرٍ مَكَنتَشِ قّ مَ.


\par }{\PP \VS{27}تٍكٌوَ نَشَ تّتّ يَءِلَن قْلْقٍ يِرٍ مَكَنتَشِ، هَن تّتّ عٌقٍلِ فٍيَ لِمَ دّننَشّ.


\par }{\PP \VS{28}سّرّشّدُبّيٍ نَشَ تّتّ يَءِلَن هَن سٌييٍ شَ نَادّ. كَنكَن نُ وَلِمَ عَ يّتّ شَ بَنشِ يَ رَ.


\par }{\PP \VS{29}عِمٍرِ شَ دِ سَدْكِ قَن نَشَ تّتّ يَءِلَن عَ شَ بَنشِ يَ رَ.

\par }{\PP سّكَنَيَ شَ دِ سٍمَيَ، نَشَن سٌفٍتٍدٍ نَادّ مَكَنتَمَ، نَشَ تّتّ يَءِلَن سّرّشّدُبّيٍ شَ وَلِ سّيتِ مَ.


\par }{\PP \VS{30}سٍلٍمِيَ شَ دِ شَنَنِيَ نُن سَلَقِ شَ دِ سٍننِ ندٍ شَنُن نَشَ تّتّ يَءِلَن سٍمَيَ شَ وَلِ سّيتِ مَ.

\par }{\PP بٍرٍكِيَ شَ دِ مٍسُلَمَ نَشَ تّتّ يَءِلَن سٍلٍمِيَ نُن شَنُن شَ وَلِ سّيتِ مَ، عَ شَ كٌنكٌي يَ رَ.


\par }{\PP \VS{31}مَلَكِيَ، نَشَن شّيمَ وَلِمَ، نَشَ تّتّ يَءِلَن مٍسُلَمَ شَ وَلِ سّيتِ مَ، قْلْقٍ هْرْ مْبَنشِ وَلِكّيٍ شَ بَنشِيٍ نُن يُلّيٍ شَ بَنشِ، سَ دْشْ مِقِكَدٍ نَادّ هَن كٌنكٌي عِتٍشِ تُشُي رَ.


\par }{\PP \VS{32}مِشِ نَشٍيٍ شّيمَ وَلِمَ، عَ نُن يُلّيٍ، نٍيٍ نَشَ تّتّ يَءِلَن كٌنكٌي عِتٍشِ تُشُي رَ نُن يّشّي نَادّ لَن تَفِ.


\par }{\PP \VS{33}سَنبَلَتِ تٌ عَ كٌلٌن عٍ نَ تّتّ يَءِلَنقٍ، عَ نَشَ شْنْ كِ قَنيِ رَ.

\VS{34}عَ نَشَ يٌ يُوِقِيٍ مَ. عَ نَشَ عَ قَلَ عَ نفَشَكٍرٍنيِيٍ نُن سْورِ سَمَرِكَيٍ يَ شْرِ، «يِ يُوِقِ كٌبِلَيٍ نَ مُنسٍ رَبَقٍ؟ عٍ شَ وَلِ سْونّيَمَ نّ؟ عٍ قَمَ سّرّشّيٍ بَدٍ نَا؟ عٍ نْمَ نَ وَلِ رَ؟ عٍ نْمَ نَ فّمّ فَنشِيٍ رَكٍلِدٍ سْنْن؟»

\VS{35}تٌبِيَ عَمٌنِكَ، نَشَن نُ نَ عَ قّ مَ، نَ نَشَ عَ قَلَ، «عٍ نَ تّتّ تِمَ كِ نَشّ، هَلِ شُلُمَسٍ نْمَ نَ رَبِرَدٍ.»


\par }{\PP \VS{36}نَ كُي عَننَبِ نٍهٍمِ نَشَ عَلَ مَشَندِ، عَ نَشّ، «مُشُ مَرِفِ عَلَ، يَندِ، عِ شَ عِ تُلِ مَتِ مُشُ رَ بَرِ مَ عٍ نَ يٌقٍ مُشُ مَ. عِ شَ نَ سَرٍ رَفبِلٍن عٍ مَ، عٍ شَ قِندِ كٌنيِيٍ رَ عٍ يَشُييٍ شَ بْشِ مَ.

\VS{37}عِ نَشَ دِحّ عٍ مَ. عِ نَشَ عٍ شَ يُنُبِيٍ شَقَرِ، بَرِ مَ عٍ بَرَ مُشُ كٌنبِ، مُشُ تَن نَشٍيٍ نَ دَرِ سَلَمُ تّتّ يَءِلَنقٍ.»


\par }{\PP \VS{38}مُشُ نَشَ نَ تّتّ يَءِلَن هَن عَ تَفِ، بَرِ مَ حَمَ نُ بَرَ عَ حَنِفٍ عٍ شَ نَ وَلِ سُشُ سّنبّ رَ.




\par }\Chap{4}{\SH تّتّ وَلِ كَنَقٍ
\par }
{\PP \VerseOne{1}سَنبَلَتِ، تٌبِيَ، عَرَبُكَيٍ، عَمٌنِكَيٍ، نُن عَسِدٌدِكَيٍ تٌ عَ مّ عَ دَرِ سَلَمُ تّتّ بَرَ يَءِلَن قْلْ، عٍ نَشَ شْنْ كِ قَنيِ رَ.

\VS{2}عٍ بِرِن نَشَ لَن عٍ شَ سِفَ فٍرٍ سٌدٍ دَرِ سَلَمُ، نَ وَلِ شَ كَنَ.


\par }{\PP \VS{3}نَ كُي مُشُ نَشَ مُشُ مَرِفِ عَلَ مَشَندِ، عَ شَ مُشُ كَنتَ. مُشُ مَن نَشَ يِرٍ مَكَنتّيٍ تِ كْي نُن يَنيِ رَ مُشُ يَشُييٍ شَ قٍ رَ.

\VS{4}كْنْ يُدَيَكَيٍ نُ عَ قَلَمَ، «مُشُ بَرَ تَفَن. تّتّ شَ كَنّ فبٌ هَن وٌن حَن مُ نْمَ تّتّ نّينّ رَكٍلِدٍ كْرّ.»

\VS{5}مُشُ يَشُييٍ نُ عَ قَلَمَ، «عٍ مُ قَمَ وٌن تٌدٍ هَن وٌن سٌ عٍ تَفِ، وٌن قَ عٍ قَشَ. نَ كُي عٍ شَ وَلِ قَمَ دَندٍ.»


\par }{\PP \VS{6}يُوِقِ نَشٍيٍ نُ سَبَتِشِ عٍ يَشُييٍ سّيتِ مَ، نٍيٍ نَشَ قَ عَ قَلَ مُشُ بّ هَن دْشْ قُ، «وٌ قَ مُشُ شْنيِ.»

\VS{7}ﭑ نَشَ سْورِيٍ تِ شَبِلّ كِ مَ شَرٍ رَ، تّتّ دّننَشّ مُ عِتٍ، عٍ شَ مّننِ كَنتَ سَنتِدّفّمَ، شَلِ، نُن تَنبّ رَ.

\VS{8}ﭑ تٌ فّ نَ بِرِن مَتٌدٍ، ﭑ نَشَ عَ قَلَ كُنتِفِيٍ نُن كِيتِسَيٍ بّ حَمَ يَ شْرِ، «وٌ نَشَ فَاشُ عٍ يَ رَ. وٌ شَ رَتُ وٌ مَرِفِ مَفَاشُشِ مَ. وٌ شَ فٍرٍ سٌ وٌن نفَشَكٍرٍنيِيٍ بّ، وٌ شَ دِ شّمّيٍ نُن وٌ شَ دِ فِنّيٍ، وٌ شَ فِنّيٍ نُن وٌ شَ بَنشِيٍ شَ قٍ رَ.»

\VS{9}يَشُييٍ تٌ عَ مّ مُشُ بَرَ عٍ حَنِفٍ كٌلٌن، عَلَ نَشَ عٍ شَ نَتّ كَنَ. مُشُ بِرِن مَن نَشَ فبِلٍن تّتّ يِرٍ، كَنكَن نَشَ عَ شَ وَلِ سُشُ.


\par }{\PP \VS{10}كٍلِ نَ لْشْي مَ ﭑ مَ مِشِيٍ سّيتِ كٍرٍن نُ وَلِمَ تّتّ يِرٍ، بٌورٍ سّيتِ نُ مِشِيٍ مَكَنتَمَ تَنبّيٍ، كَنكٍ مَكَنتَسٍيٍ، نُن شَلِيٍ رَ. كُنتِفِيٍ تِشِ يُدَيَكَيٍ سّيتِ مَ.

\VS{11}وَلِكّ نَشٍيٍ نُ تّتّ يَءِلَنمَ، نُن نَشٍيٍ نُ كٌتٍ مَشَنِنمَ، عٍ نُ وَلِمَ فٍرٍ سٌسٍ سُشُشِ عٍ بّلّشّ،

\VS{12}سَنتِدّفّمَ شِرِشِ عٍ تَفِ. عٍ نُ وَلِ نَ كِ نّ. نَشَن قٍرِ قٍمَ عَلَكٌ مِشِ شَ عَ كٌلٌن عٍ يَشُييٍ نَ قَقٍ، عَ نُ تِشِ ﭑ تَن سّيتِ مَ.

\VS{13}ﭑ نَشَ عَ قَلَ كُنتِفِيٍ نُن كِيتِسَيٍ بّ، حَمَ يَ شْرِ، «وَلِ فبٌ، وَلِكّيٍ تَفِ عِكُيَ عٍ بٌورٍ رَ. وٌن بِرِن نَيٍنسٍنشِ تّتّ رَ.

\VS{14}وٌ نَشَن نَبَمَ، وٌ نّقّ قٍرِ شُي مّ تّمُي نَشّ، وٌ بِرِن شَ وٌ مَلَن مُشُ سّيتِ مَ. وٌن مَرِفِ عَلَ نَن فٍرٍ سٌمَ وٌن بّ.»


\par }{\PP \VS{15}مُشُ نُ وَلِمَ نَ لَهَلّ نَن نَ. تَنبّيٍ نَ حَمَ سّيتِ كٍرٍن بّلّشّ عِ، كٍلِقٍ سُبَشّ هَن تُنبُييٍ مِنِ تّمُي.

\VS{16}نَ تّمُي يَتِ ﭑ مَن نَشَ عَ قَلَ حَمَ بّ، «بِرِن نُن عَ شَ كٌنيِ شَ شِ دَرِ سَلَمُ كُي عَلَكٌ وٌن شَ تَا كَنتَ كْي رَ، وٌن مَن شَ وَلِ يَنيِ رَ.»

\VS{17}ﭑ تَن، ﭑ نفَشَكٍرٍنيِيٍ، ﭑ مَ كٌنيِيٍ، ﭑ مَ كَنتَمِشِ نَشٍيٍ نُ بِرَشِ ﭑ قْشْ رَ، هَلِ مُشُ شَ دُفِيٍ، مُشُ مُ عٍ رَتٍ مُشُ مَ. كَنكَن كٍرٍن كٍرٍنمَ شَ فٍرٍ سٌسٍ نَن نُ سُشُشِ عَ يِ رَ، هَلِ عَ سِفَمَ يٍ بَدٍ تّمُي.




\par }\Chap{5}{\SH كٌنيِيَ نُن دٌنِ
\par }
{\PP \VerseOne{1}لْشْي ندٍ يُدَيَ حَمَ، شّمّيٍ نُن فِنّيٍ، نَشَ كَلَمُي سَ عٍ نفَشَكٍرٍنيِ ندٍيٍ شَ قٍ رَ.

\VS{2}ندٍيٍ نَشَ عَ قَلَ، «مُشُ شَ دِ شّمّيٍ نُن دِ فِنّيٍ بَرَ وُيَ. مُشُ وَ مَ مّنفِ شْن مَ عَلَكٌ مُشُ شَ بَلٌ.»

\VS{3}مِشِ فبّتّيٍ نَشَ عَ قَلَ، «مُشُ بَرَ مُشُ شَ شّيٍ، وّنِ بِلِيٍ، نُن بَنشِيٍ دْشْ سّيكّ، عَلَكٌ مُشُ شَ بَلٌي سْتْ كَامّ تّمُي.»

\VS{4}مِشِ فبّتّيٍ قَن نَشَ عَ قَلَ، «مُشُ بَرَ مُشُ شَ شّيٍ نُن مُشُ شَ وّنِ بِلِيٍ دْشْ سّيكّ رَ، عَلَكٌ مُشُ شَ دُوتِ قِ مَنفّ مَ.

\VS{5}نَ كُي، هَلِ وٌن بِرِن قِندِشِ وُلِ كٍرٍن قَسّ كٍرٍن نَن نَ، مُشُ شَ دِيٍ بَرَ قِندِ مُشُ نفَشَكٍرٍنيِيٍ شَ كٌنيِيٍ رَ. مُشُ شَ دِ فِنّ فبٍفبٍ قِندِشِ كٌنيِيٍ رَ، مُشُ مُ نْمَ سٍسٍ رَ. مُشُ شَ كْبِرِ بَرَ حْن، مُشُ شَ شّيٍ نُن وّنِ بِلِيٍ بَرَ قِندِ مِشِ فبّتّيٍ فبٍ رَ.»


\par }{\PP \VS{6}ﭑ تٌ عٍ شَ كَلَمُي مّ، ﭑ بْحّ نَشَ تٍ عَ حَاشِ رَ.

\VS{7}ﭑ نَشَ نَتّ تٌنفٌ ﭑ شَ كَلَمُي سَ كُنتِفِيٍ نُن كِيتِسَيٍ مَ. ﭑ نَشَ عٍ مَشْرِن، «مُنقٍ رَ وٌ وٌ نفَشَكٍرٍنيِيٍ دٌنِمَ كْبِرِ عَلَكٌ وٌ شَ فٍينِ سْتْ؟» ﭑ نَشَ مَلَنيِ بٍلٍبٍلٍ شِلِ نَ شَ قٍ رَ.

\VS{8}ﭑ نَشَ عَ قَلَ عٍ بّ، «وٌن بَرَ وٌن نفَشَكٍرٍنيِ يُوِقِيٍ شُن سَرَ كَاقِرِيٍ مَ. يَكْسِ وٌ وٌ نفَشَكٍرٍنيِيٍ يَتِ نَن مَتِمَ وٌ بٌرٍ مَ؟» عٍ مُ نْ سٍسٍ يَابِدٍ، عٍ بِرِن نَشَ دُندُ.

\VS{9}ﭑ مَن نَشَ عَ قَلَ عٍ بّ، «وٌ نَشَن نَبَشِ عَ مُ قَن قٍوٌ! وٌ مُ فَاشُمَ عَلَ يَ رَ عَلَكٌ كَاقِرِيٍ نَشَ وٌن نَيَافِ؟

\VS{10}ﭑ تَن، ﭑ نفَشَكٍرٍنيِيٍ، نُن ﭑ مَ وَلِكّيٍ، مُشُ قَن بَرَ عٍ دٌنِ كْبِرِ نُن مّنفِ، كْنْ عَ مُ لَنمَ وٌن شَ فٍينِ قٍن نَ كُي.

\VS{11}وٌ شَ عٍ شَ شّيٍ رَفبِلٍن عٍ مَ، عٍ شَ وّنِ بِلِيٍ، عٍ شَ عٌلِوِ بِلِيٍ، عَ نُن عٍ شَ بَنشِيٍ. وٌ مَن شَ وٌ شَ فٍينِ رَفبِلٍن عٍ مَ، نَشَن قِندِشِ كْبِرِ، مّنفِ، وّنِ، نُن تُرٍ رَ.»

\VS{12}عٍ نَشَ ﭑ يَابِ، «مُشُ نَ بِرِن نَفبِلٍنمَ نّ عٍ مَ. مُشُ مُ سٍسٍ بَمَ عٍ يِ رَ. عِ نَشَن قَلَشِ، مُشُ نَ نَن نَبَمَ.» نَ شَنبِ كْرّ ﭑ نَشَ سّرّشّدُبّيٍ شِلِ. ﭑ نَشَ دٌنِتِيٍ رَكَلِ عٍ شَ وْيّنيِ مَ سّرّشّدُبّيٍ يَ شْرِ.

\VS{13}ﭑ مَن نَشَ ﭑ مَ دٌنمَ يُبَ قِتٌ، ﭑ نَشَ عَ عِكُيُكُيُ، ﭑ قَ عَ قَلَ، «عَلَ شَ يِ مْولِ رَبَ مِشِ رَ نَشَن مُ عَ شَ لَايِدِ رَكَمَلِمَ. عَلَ شَ نَ كَنيِ شَ بَنشِ نُن عَ هَرِفٍ بِرِن بَ عَ يِ رَ، عَ شَ لُ سٍتَرٍحَ كُي.» مِشِ مَلَنشِيٍ نَشَ عَ رَتِن، «عَمِنَ.» عٍ نَشَ عَلَتَلَ مَتْشْ. نَ دَنفِ شَنبِ، حَمَ نَشَ نَ لَايِدِ رَكَمَلِ.


\par }{\PP \VS{14}كَبِ ﭑ نَشَ قِندِ فٌمِنَ رَ يُدَيَ، قْلْ عَتَسَكَسِ شَ مَنفّيَ حّ مْشْحّن ندٍ مَ هَن عَ حّ تٌنفٌ سَشَن نُن قِرِن ندٍ مَ، ﭑ تَن نُن ﭑ نفَشَكٍرٍنيِيٍ مُ بَلٌ دُوتِ رَ، نَشَن قِندِ فٌمِنَ سَرٍ رَ.

\VS{15}سِنفٍ مَنفّيٍ نُ حَمَ تْورْ مَ عَ حَاشِ رَ. عٍ نُ تَامِ، وّنِ، نُن فبٍتِ كِلٌ تَفِ بَمَ عٍ يِ دُوتِ رَ. عٍ شَ وَلِكّيٍ قَن نُ مِشِيٍ تْورْ مَ. كْنْ ﭑ مُ نَ قٍ مْولِ رَبَ، بَرِ مَ ﭑ فَاشُمَ عَلَ يَ رَ.

\VS{16}ﭑ بَرَ ﭑ يّتّ قِ نَ تّتّ وَلِ مَ، ﭑ تَن نُن ﭑ مَ مِشِ بِرِن. مُشُ مُ بْشِ يٌ سْتْ نَ كُي.

\VS{17}يُوِقِيٍ نُن كُنتِفِيٍ، مِشِ كّمّ مِشِ تٌنفٌ سُولِ، نُن شْحّ نَشٍيٍ كٍلِ حَمَنّ مَ، عٍ بِرِن نُ عٍ دّفٍمَ ﭑ شْنيِ نّ.

\VS{18}لْشْي بِرِن نِنفٍ كٍرٍن، يّشّي سٍننِ، نُن شْنِيٍ نُ رَقَلَمَ دٌنسٍ رَ. شِ قُ يٌ شِ قُ، وّنِ قَن نَقَلَمَ. نَ بِرِن كُي ﭑ مُ تِن فٌمِنَ سَرٍ رَ سُشُدٍ، بَرِ مَ حَمَ نُ تْورْقٍ تّتّ وَلِ شَ قٍ رَ.


\par }{\PP \VS{19}«ﭑ مَرِفِ عَلَ، عِ شَ رَتُ ﭑ مَ وَلِ شَ قٍ رَ، ﭑ نَشَن نَبَشِ يِ حَمَ بّ.»




\par }\Chap{6}{\SH عِسِرَيِلَ يَشُييٍ كَتَقٍ وَلِ كَنَدٍ
\par }
{\PP \VerseOne{1}سَنبَلَتِ، تٌبِيَ، فٍسٍمِ عَرَبُكَ، نُن مُشُ يَشُي بِرِن تٌ عَ مّ عَ مُشُ بَرَ فّ تّتّ يَءِلَندٍ، يَلٍ يٌ مُ نُ نَ عَ مَ سْنْن، نَادّ فبَكُقٍ فبَنسَن نَن نُ قَ لُشِ،

\VS{2}سَنبَلَتِ نُن فٍسٍمِ نَشَ شّيرَ شّي ﭑ شْن مَ، عَ قَلَقٍ، «قَ، وٌن شَ وٌن بٌرٍ تٌ كٍقِرِ مِ دَاشَ، عٌنٌ فُلُنبَ كُي.» عٍ نُ وَ مَ قٍ حَاشِ نَن نَبَقٍ ﭑ نَ.

\VS{3}كْنْ ﭑ نَشَ شّيرَيٍ شّي يِ يَابِ رَ، «وَلِ فبٍفبٍ نَ ﭑ يِ رَ، ﭑ مُ نْمَ فٌرٌدٍ وٌ يِرٍ، شَ نَ مُ عَ رَ وَلِ كَنَمَ نّ.»

\VS{4}عٍ نَشَ شّيرَ شّي ﭑ يِرٍ سَنمَيَ نَانِ، كْنْ ﭑ نَ يَابِ كٍرٍنيِ نَن قِ عٍ مَ.


\par }{\PP \VS{5}عَ سَنمَيَ سُولِ ندٍ، سَنبَلَتِ نَشَ عَ شَ كٌنيِ شّي ﭑ يِرٍ، بَتَاشّ ندٍ نَ عَ يِ رَ، نَشَن سّبّشِ مِشِ بِرِن مَ.

\VS{6}يِ نَن نُ سّبّشِ، «سِ بِرِن بَرَ قٍ ندٍ مّ وٌ شَ قٍ رَ. فٍسٍمِ قَن نَشّ عَ نْندِ نَ عَ رَ. عٍ نَشّ عَ عِ تَن نُن يُوِقِيٍ وَ مَ مَنفَسَنيِ مَتَندِقٍ، نَ نَن عَ تٌشِ وٌ نَ تّتّ يَءِلَنقٍ. عٍ مَن نَشّ عَ عِ تَن يَتِ وَ مَ قِندِقٍ عِسِرَيِلَ مَنفّ رَ.

\VS{7}عِ بَرَ نَمِحْنمّيٍ سُفَندِ نَشٍيٍ قَمَ عَ قَلَدٍ دَرِ سَلَمُكَيٍ شَ لُ عِ شَ مَنفّيَ بُن مَ، عِ شَ قِندِ يُدَيَ مَنفّ رَ. مَنفّ شُنفبٍ قَمَ نَ وْيّنيِ بِرِن مّدٍ. عَوَ، عِ شَ قَ، وٌن شَ وٌن بٌرٍ تٌ.»


\par }{\PP \VS{8}ﭑ نَشَ عَ يَابِ، «عِ نَشَن بِرِن قَلَشِ يِ كِ، نْندِ كٍرٍن مُ نَ عَ كُي. عِ تَن نَن يِ وُلٍ قَلَشِ.»

\VS{9}يِ مِشِ بِرِن نُ وَ مَ مُشُ بْحّ نَن نَمِنِقٍ تُن. عٍ عٍ مَحْشُن نّ لِمَنِيَ بَمَ مُشُ يِ رَ، مُشُ قَ وَلِ دَن. «ﭑ مَرِفِ، سّنبّ قِ ﭑ مَ.»


\par }{\PP \VS{10}لْشْي ندٍ ﭑ نَشَ سِفَ سٍمَيَ شْنيِ، دّلَيَ شَ دِ، مٍهٍتَبٍلِ شَ مَمَدِ. عَ نُ عَ يّتّ بَلَنشِ بَنشِ كُي. عَ نَشَ عَ قَلَ ﭑ بّ، «وٌن شّي عَلَ شَ هْرْ مْبَنشِ كُي، وٌن شَ نَادّيٍ مَبَلَن وٌن مَ، بَرِ مَ عٍ قَمَ كْي رَ عِ قَشَدٍ.»

\VS{11}ﭑ نَشَ عَ يَابِ، «ﭑ شَ ﭑ فِ؟ شّمّ مُ نَ ﭑ تَن نَ؟ ﭑ نْمَ سٌدٍ عَلَ شَ هْرْ مْبَنشِ كُي، ﭑ مَن شَ بَلٌ؟ عَدَ مَ بِرِن شَ مُ سٌمَ مّننِ. ﭑ تَن مُ سٌمَ نَا قٍوٌ.»

\VS{12}ﭑ نَشَ عَ كٌلٌن عَلَ شَ مُ عَ شّيشِ. تٌبِيَ نُن سَنبَلَتِ نُ بَرَ عَ سَرٍ قِ عَلَكٌ عَ شَ نَ وْيّنيِ مْولِ قَلَ ﭑ بّ.

\VS{13}عٍ بَرَ وَ ﭑ شَ فَاشُ، ﭑ شَ بِرَ عٍ شَ وْيّنيِ قْشْ رَ، ﭑ شَ يُنُبِ سْتْ نَ كُي، عَلَكٌ عٍ شَ ﭑ شِلِ كَنَ، عٍ شَ ﭑ نَيَافِ.


\par }{\PP \VS{14}«ﭑ مَرِفِ عَلَ، عِ شَ رَتُ تٌبِيَ، سَنبَلَتِ، نٌوَدِيَ، نُن نَمِحْنمّيٍ وُلٍ قَلّيٍ شَ قٍ حَاشِ مَ، عٍ نَشَن نَبَشِ ﭑ نَ عَلَكٌ عٍ شَ ﭑ بْحّ رَ مِنِ عَ عِ.»


\par }{\PP \VS{15}تّتّ نَشَ فّ يَءِلَندٍ عٍلُلُ كِكٍ، شِ مْشْحّن نُن سُولِ. مُشُ نَشَ نَ وَلِ رَبَ شِ تٌنفٌ سُولِ نُن قِرِن بُن مَ.

\VS{16}مُشُ يَشُييٍ تٌ يِ قٍ مّ، عٍ نَشَ فَاشُ كِ قَنيِ رَ. سِ بِرِن نَشَ يَافِ مُشُ رَبِلِنيِ، عٍ قَن نَشَ عَ كٌلٌن مُشُ نْشِ نَ بِرِن نَبَدٍ مُشُ مَرِفِ عَلَ نَن سَابُي رَ.


\par }{\PP \VS{17}نَ سَشَنيِ بُن مَ، يُدَيَ كُنتِفِ فبٍفبٍ نُ بَتَاشّيٍ رَ سَنبَمَ تٌبِيَ مَ، عٍ قَن عَ شَ بَتَاشّيٍ مَسْتْمَ.

\VS{18}يُدَيَكَ فبٍفبٍ نُ بَرَ سَاتّ تٌنفٌ عَ بّ مَرَكَلِ رَ، بَرِ مَ عَ بِتَنيِ نَن نُ نَ سّكَنَيَ رَ، عَرَ شَ دِ. يٍهٌشَنَن نُ بَرَ بٍرٍكِيَ شَ دِ مٍسُلَمَ دْشْ.

\VS{19}تّمُي بِرِن عٍ نُ عَ شَ قٍ قَنيِ عِقَلَمَ ﭑ يَ شْرِ، عٍ مَن ﭑ مَ وْيّنيِيٍ رَدَنفِمَ عَ مَ. تٌبِيَ نُ بَتَاشّيٍ رَ سَنبَمَ ﭑ مَ عَلَكٌ ﭑ شَ فَاشُ.




\par }\Chap{7}{\SH تَا مَكَنتَ كِ
\par }
{\PP \VerseOne{1}تّتّ نُن نَادّيٍ تٌ فّ يَءِلَندٍ، نَادّ مَكَنتّيٍ، بّيتِبَيٍ، نُن لٍوِكَيٍ بِرِن نَشَ عٍ شَ وَلِ سُشُ.

\VS{2}ﭑ نَشَ ﭑ مَ يَامَرِيٍ سٌ ﭑ شُنيَ شَنَنِ يِ رَ، عَ نُن شَنَنِيَ نَشَن نُ نَ سْورِيٍ شُن مَ دَرِ سَلَمُ. نَ نُ بَرَ قِندِ مِشِ هَفِفّ رَ، عَ نُ تِنشِن، عَ مَن نُ فَاشُمَ عَلَ يَ رَ.

\VS{3}ﭑ نَشَ عَ قَلَ عٍ بّ، «وٌ نَشَ تَا نَادّيٍ رَبِ هَن سٌفٍ شْنْ تّمُي، عٍ مَن شَ بَلَن سَابِ رَ وٌ يَ شْرِ. دَرِ سَلَمُكَيٍ قَن يِرٍ مَكَنتَمَ نّ، كَنكَن شَ لُ عَ شَ بَنشِ نَادّ رَ.»

\VS{4}دَرِ سَلَمُ نُ شُنفبٌ، كْنْ نَ تّمُي مِشِ مُ نُ وُيَ، بَنشِيٍ قَن مُ نُ فّشِ تِدٍ.


\par }{\PP \VS{5}ﭑ مَرِفِ عَلَ نَشَ عَ رَ سٌ ﭑ شَشِلِ كُي، ﭑ شَ كُنتِفِيٍ، كِيتِسَيٍ، نُن حَمَ مَلَن، ﭑ شَ كْنتِ تِ. ﭑ نَشَ تَرُشُي بُكِ تٌ. مِشِ نَشٍيٍ سِنفٍ تٍ، عٍ شِلِيٍ نُ سّبّشِ نَ كُي. عَ سّبّشِ،

\VS{6}«بَبِلْن مَنفّ نٍبُكَدَنسَرِ نَشَ قَ يِ مِشِيٍ رَ كٍلِقٍ دَرِ سَلَمُ. عٍ نَشَ لُ كٌنيِيَ كُي، هَن عٍ فبِلٍنشِ دَرِ سَلَمُ نُن يُدَيَ تّمُي نَشّ. كَنكَن نَشَ سِفَ عَ شْنيِ.

\VS{7}سٌرٌبَبٍلِ، يٌسُوٍ، نٍهٍمِ، عَسَرَيَ، رَامِيَ، نَشَمَنِ، مٌرٌدٍكَيِ، بِلٍسَن، مِسِثٍرٍتِ، بٍفِقَيِ، نٍشُمَ، نُن بَاننَ نَشَ عٍ مَتِ. عِسِرَيِلَكَيٍ شِلِيٍ نُن عٍ كْنتِ نَن يِ كِ؛


\par }{\Q \VS{8}ثَرٌ سٌ شَ دِيٍ، مِشِ وُلُ قِرِن، مِشِ كّمّ، مِشِ تٌنفٌ سٌلٌقٍرٍ نُن قِرِن.


\par }{\Q \VS{9}سّقَتَيَ شَ دِيٍ، مِشِ كّمّ سَشَن، مِشِ تٌنفٌ سٌلٌقٍرٍ نُن قِرِن.


\par }{\Q \VS{10}عَرَ شَ دِيٍ، مِشِ كّمّ سٍننِ، مِشِ تٌنفٌ سُولِ نُن قِرِن.


\par }{\Q \VS{11}مٌوَبَ ثَشَتِ شَ دِيٍ، نَشٍيٍ قَتَنشِ يٍسُوَ نُن يٌوَبَ مَ، مِشِ وُلُ قِرِن، مِشِ كّمّ سٌلٌمَسَشَن، مِشِ قُ نُن سٌلٌمَسَشَن.


\par }{\Q \VS{12}عٍلَمَ شَ دِيٍ، مِشِ وُلُ كٍرٍن، مِشِ كّمّ قِرِن، مِشِ تٌنفٌ سُولِ نُن نَانِ.


\par }{\Q \VS{13}سَتُ شَ دِيٍ، مِشِ كّمّ سٌلٌمَسَشَن، مِشِ تٌنفٌ نَانِ نُن سُولِ.


\par }{\Q \VS{14}سَكَيِ شَ دِيٍ، مِشِ كّمّ سٌلٌقٍرٍ، مِشِ تٌنفٌ سٍننِ.


\par }{\Q \VS{15}بِنُوِ شَ دِيٍ، مِشِ كّمّ سٍننِ، مِشِ تٌنفٌ نَانِ نُن سٌلٌمَسَشَن.


\par }{\Q \VS{16}بِبَيِ شَ دِيٍ، مِشِ كّمّ سٍننِ، مِشِ مْشْحّن نُن سٌلٌمَسَشَن.


\par }{\Q \VS{17}عَسِفَدِ شَ دِيٍ، مِشِ وُلُ قِرِن، مِشِ كّمّ سَشَن، مِشِ مْشْحّن نُن قِرِن.


\par }{\Q \VS{18}عَدٌنِكَمَ شَ دِيٍ، مِشِ كّمّ سٍننِ، مِشِ تٌنفٌ سٍننِ نُن سٌلٌقٍرٍ.


\par }{\Q \VS{19}بٍفِقَيِ شَ دِيٍ، مِشِ وُلُ قِرِن، مِشِ تٌنفٌ سٍننِ نُن سٌلٌقٍرٍ.


\par }{\Q \VS{20}عَدِن شَ دِيٍ، مِشِ كّمّ سٍننِ، مِشِ تٌنفٌ سُولِ نُن سُولِ.


\par }{\Q \VS{21}عَتّرِ شَ دِيٍ، نَشٍيٍ قَتَنشِ شٍسٍكِيَ رَ، مِشِ تٌنفٌ سٌلٌمَنَانِ نُن سٌلٌمَسَشَن.


\par }{\Q \VS{22}شَسُمَ شَ دِيٍ، مِشِ كّمّ سَشَن، نُن مِشِ مْشْحّن نُن سٌلٌمَسَشَن.


\par }{\Q \VS{23}بٍسٍيِ شَ دِيٍ، مِشِ كّمّ سَشَن، مِشِ مْشْحّن نُن نَانِ.


\par }{\Q \VS{24}شَرِقِ شَ دِيٍ، مِشِ كّمّ، مِشِ قُ نُن قِرِن.


\par }{\Q \VS{25}فَبَيٌن شَ دِيٍ، مِشِ تٌنفٌ سٌلٌمَنَانِ نُن سُولِ.


\par }{\Q \VS{26}بّتّلّيمُكَيٍ نُن نٍتٌقَكَيٍ، مِشِ كّمّ، مِشِ تٌنفٌ سٌلٌمَسَشَن نُن سٌلٌمَسَشَن.


\par }{\Q \VS{27}عَنَتْتِكَيٍ، مِشِ كّمّ، مِشِ مْشْحّن نُن سٌلٌمَسَشَن.


\par }{\Q \VS{28}بٍتِ عَسَمَقٍتِكَيٍ، مِشِ تٌنفٌ نَانِ نُن قِرِن.


\par }{\Q \VS{29}كِرِيَتِ يٍيَرِ مِ، كٍقِرَكَيٍ، نُن بٍرٌتِكَيٍ، مِشِ كّمّ سٌلٌقٍرٍ، مِشِ تٌنفٌ نَانِ نُن سَشَن.


\par }{\Q \VS{30}رَ مَكَيٍ نُن فٍبَكَيٍ، مِشِ كّمّ سٍننِ، مِشِ مْشْحّن نُن كٍرٍن.


\par }{\Q \VS{31}مِكِمَسِكَيٍ، مِشِ كّمّ، مِشِ مْشْحّن نُن قِرِن.


\par }{\Q \VS{32}بٍتٍلِكَيٍ نُن عَيِكَيٍ، مِشِ كّمّ، مِشِ مْشْحّن نُن سَشَن.


\par }{\Q \VS{33}نٍبٌكَ ندٍيٍ، مِشِ تٌنفٌ سُولِ نُن قِرِن.


\par }{\Q \VS{34}عٍلَمَكَ ندٍيٍ، مِشِ وُلُ كٍرٍن، مِشِ كّمّ قِرِن، مِشِ تٌنفٌ سُولِ نُن نَانِ.


\par }{\Q \VS{35}شَرِ مَ شَ دِيٍ، مِشِ كّمّ سَشَن، مِشِ مْشْحّن.


\par }{\Q \VS{36}يٍرِكٌ شَ دِيٍ، مِشِ كّمّ سَشَن، مِشِ تٌنفٌ نَانِ نُن سُولِ.


\par }{\Q \VS{37}لٌدِ شَ دِيٍ، شَدِدِ شَ دِيٍ، نُن عٌنٌ شَ دِيٍ، مِشِ كّمّ سٌلٌقٍرٍ، مِشِ مْشْحّن نُن كٍرٍن.


\par }{\Q \VS{38}سٍنَا شَ دِيٍ، مِشِ وُلُ سَشَن، مِشِ كّمّ سٌلٌمَنَانِ، نُن مِشِ تٌنفٌ سَشَن.»


\par }{\PP \VS{39}«سّرّشّدُبّيٍ كْنتِ نَن يِ كِ؛

\par }{\Q يّدَيَ شَ دِيٍ، نَشٍيٍ قَتَنشِ يٍسُوَ شَ دٍنبَيَ رَ، مِشِ كّمّ سٌلٌمَنَانِ، مِشِ تٌنفٌ سٌلٌقٍرٍ نُن سَشَن.


\par }{\Q \VS{40}عِمٍرِ شَ دِيٍ، مِشِ وُلُ كٍرٍن، مِشِ تٌنفٌ سُولِ نُن مِشِ قِرِن.


\par }{\Q \VS{41}ثَسُرَ شَ دِيٍ، مِشِ وُلُ كٍرٍن، مِشِ كّمّ قِرِن، مِشِ تٌنفٌ نَانِ نُن سٌلٌقٍرٍ.


\par }{\Q \VS{42}شَرِ مَ شَ دِيٍ، مِشِ وُلُ كٍرٍن، مِشِ قُ نُن سٌلٌقٍرٍ.»


\par }{\PP \VS{43}«لٍوِكَيٍ كْنتِ نَن يِ كِ؛

\par }{\Q يٍسُوَ، كَدَ مِيّلِ، نُن هٌدَقِيَ شَ دِيٍ، مِشِ تٌنفٌ سٌلٌقٍرٍ نُن نَانِ.»


\par }{\PP \VS{44}«بّيتِ بَيٍ كْنتِ نَن يِ كِ؛

\par }{\Q عَسَقِ شَ دِيٍ، مِشِ كّمّ، مِشِ تٌنفٌ نَانِ نُن سٌلٌمَسَشَن.»


\par }{\PP \VS{45}«نَادّ مَكَنتّيٍ كْنتِ نَن يِ كِ؛

\par }{\Q سَلُمُ شَ دِيٍ، عَتّرِ شَ دِيٍ، تَلَمْن شَ دِيٍ،

\par }{\Q عَكُبُ شَ دِيٍ، شَتِتَ شَ دِيٍ، نُن سٌبَيِ شَ دِيٍ،

\par }{\Q مِشِ كّمّ، مِشِ تٌنفٌ سَشَن نُن سٌلٌمَسَشَن.»


\par }{\PP \VS{46}«هْرْ مْلِنفِرَ وَلِكّيٍ كْنتِ نَن يِ كِ؛

\par }{\Q سِشَ شَ دِيٍ، شَسُقَ شَ دِيٍ، تَبَيٌتِ شَ دِيٍ،


\par }{\Q \VS{47}كٍرٌ سِ شَ دِيٍ، سَيَ شَ دِيٍ، ثَدٌن شَ دِيٍ،


\par }{\Q \VS{48}لٍبَنَ شَ دِيٍ، شَفَبَ شَ دِيٍ، سَلَمَيِ شَ دِيٍ،


\par }{\Q \VS{49}هَنَن شَ دِيٍ، فِدّلِ شَ دِيٍ، فَشَرِ شَ دِيٍ،


\par }{\Q \VS{50}رٍيَيَ شَ دِيٍ، رٍ سِن شَ دِيٍ، نٍكٌدَ شَ دِيٍ،


\par }{\Q \VS{51}فَسَمَ شَ دِيٍ، عُسَ شَ دِيٍ، ثَسٍيَ شَ دِيٍ،


\par }{\Q \VS{52}بِسَيِ شَ دِيٍ، مٍوُنِمَ شَ دِيٍ، نٍقُسِمَ شَ دِيٍ،


\par }{\Q \VS{53}بَكِبُكِ شَ دِيٍ، شَكُقَ شَ دِيٍ، شَرِشُرِ شَ دِيٍ،


\par }{\Q \VS{54}بَسِلُتِ شَ دِيٍ، مٍشِدَ شَ دِيٍ، شَرَ سَ شَ دِيٍ،


\par }{\Q \VS{55}بَرَكْسِ شَ دِيٍ، سِسٍرَ شَ دِيٍ، تٍمَ شَ دِيٍ،


\par }{\Q \VS{56}نٍسِيَ شَ دِيٍ، نُن شَتِقَ شَ دِيٍ.»


\par }{\PP \VS{57}«سُلٍمَنِ شَ وَلِكّيٍ شَ دِيٍ كْنتِ نَن يِ كِ؛

\par }{\Q سٌتَيِ شَ دِيٍ، سٌقٍرٍتِ شَ دِيٍ، ثٍردِدَ شَ دِيٍ،


\par }{\Q \VS{58}يَالَ شَ دِيٍ، دَرَكْن شَ دِيٍ، فِدّلِ شَ دِيٍ،


\par }{\Q \VS{59}سّقَتَيَ شَ دِيٍ، شَتِلِ شَ دِيٍ،

\par }{\Q ثٌكّرّتِ هَسٍبَيِمِ شَ دِيٍ، نُن عَمٌن شَ دِيٍ.»


\par }{\PP \VS{60}«هْرْ مْبَنشِ وَلِكّيٍ نُن سُلٍمَنِ شَ وَلِكّيٍ، مِشِ كّمّ سَشَن، مِشِ تٌنفٌ سٌلٌمَنَانِ، نُن قِرِن.»


\par }{\PP \VS{61}«مِشِيٍ نَن يِ كِ نَشٍيٍ كٍلِ تٍلِ مٍلَ، تٍلِ شَرَ سَ، كّرُبُ، عَدَن، نُن عِمٍرِ، كْنْ عٍ مُ نْ عَ مَسٍندٍ عَ عِسِرَيِلَ دِيٍ يَتِ يَتِ نَن عٍ رَ؛


\par }{\Q \VS{62}دّلَيَ شَ دِيٍ، تٌبِيَ شَ دِيٍ، نُن نٍكٌدَ شَ دِيٍ، مِشِ كّمّ سٍننِ، مِشِ تٌنفٌ نَانِ نُن قِرِن.»


\par }{\PP \VS{63}«يِ مِشِيٍ نُ نَ سّرّشّدُبّيٍ يَ مَ؛ شَبَيَ شَ دِيٍ، هَكْسِ شَ دِيٍ، نُن بَرَ سِلَيِ شَ دِيٍ، نَشَن نُ بَرَ بَرَ سِلَيِ فَلَدِكَ شَ دِ فِنّ ندٍ دْشْ، عٍ قَ نَ شِلِ سَ عَ شُن مَ.

\VS{64}عٍ نَشَ عٍ رَ مِنِ سّرّشّدُبّ وَلِ كُي بَرِ مَ عٍ مُ نْ عٍ شِلِيٍ تٌدٍ تَرُشُي كُي.

\VS{65}فٌمِنَ نَشَ عٍ يَامَرِ، عٍ نَشَ سّرّشّدُبّ دٌنسٍ سّنِيّنشِ دٌن هَن سّرّشّدُبّ ندٍ شَ عَلَ سَفٌي مَشْرِن عُرِ مِ نُن تُمِمِ مَ.»


\par }{\PP \VS{66}«حَمَ بِرِن كْنتِ لَنشِ مِشِ وُلُ تٌنفٌ نَانِ نُن قِرِن، مِشِ كّمّ سَشَن تٌنفٌ سٍننِ نَن مَ.

\VS{67}عٍ شَ كٌنيِيٍ كْنتِ لَنشِ مِشِ وُلُ سٌلٌقٍرٍ، مِشِ كّمّ سَشَن تٌنفٌ سَشَن نُن سٌلٌقٍرٍ نَن مَ. بّيتِبَ كّمّ قِرِن تٌنفٌ سُولِ نُن سُولِ قَن نُ نَ عٍ يَ مَ. حَمَ نُ بَرَ شُرُ سٍ فبٍفبٍ شَنِن نَا؛ سٌي كّمّ سٌلٌقٍرٍ، تٌنفٌ سَشَن، نُن سٍننِ، سٌقَلٍ كّمّ قِرِن، تٌنفٌ نَانِ، نُن سُولِ،

\VS{68}حْشْمّ كّمّ نَانِ، تٌنفٌ سَشَن، نُن سُولِ، سٌقَلٍ مْولِ ندٍ وُلُ سٍننِ، كّمّ سٌلٌقٍرٍ مْشْحّن.»


\par }{\PP \VS{69}«دٍنبَيَ كَنيِيٍ نَشَ سٍيٍ قِ عَلَكٌ وَلِ شَ رَبَ. فٌمِنَ نَشَ شّيمَ كٌلٍ وُلُ كٍرٍن، ثْوتِ قَنيِ تٌنفٌ سُولِ، نُن سّرّشّدُبّ دُفِ كّمّ سُولِ، تٌنفٌ سَشَن قِ وَلِ شَ قٍ رَ.

\VS{70}دٍنبَيَ كَنيِيٍ نَشَ شّيمَ كٌلٍ وُلُ مْشْحّن، نُن فبٍتِ كٌلٍ وُلُ قِرِن نُن كّمّ قِرِن قِ وَلِ شَ قٍ رَ.

\VS{71}حَمَ نَشَن لُشِ نَا نَشَ شّيمَ كٌلٍ وُلُ مْشْحّن، نُن فبٍتِ كٌلٍ وُلُ قِرِن، نُن سّرّشّدُبّ دُفِ تٌنفٌ سٍننِ نُن سٌلٌقٍرٍ قِ وَلِ شَ قٍ رَ.»


\par }{\PP \VS{72}«سّرّشّدُبّيٍ، لٍوِكَيٍ، هْرْ مْبَنشِ نَادّ مَكَنتّيٍ، بّيتِبَيٍ، نُن هْرْ مْبَنشِ وَلِكّيٍ، نُن عِسِرَيِلَكَ بِرِن نَشَ سَبَتِ عٍ شْنيِ.»




\par }\Chap{8}{\SH عَلَ شَ سّرِيّ شَرَنقٍ
\par }
{\PP \VerseOne{1}كِكٍ سٌلٌقٍرٍ ندٍ، عِسِرَيِلَكَيٍ نُ بَرَ سَبَتِ عٍ شَ تَايٍ كُي. نَ تّمُي عٍ بِرِن نَشَ عٍ مَلَن دَرِ سَلَمُ تَا كُي نَادّ يَ رَ، نَادّ نَشَن شِلِ «يٍ نَادّ.» عٍ نَشَ عَ قَلَ سّرِيّ كَرَ مْشْ عٍسِدِرَ سِ بّ عَ شَ قَ تَوُرٍتَ مُنسَ رَ عَلَتَلَ نَشَن قِشِ عِسِرَيِلَ مَ.

\VS{2}عٍسِدِرَ سِ نَشَ قَ عَ رَ حَمَ يِرٍ؛ شّمّيٍ، فِنّيٍ، نُن مِشِ نَشٍيٍ بِرِن نْمَ مَسٍنيِ قَهَامُدٍ. يِ مَلَنيِ تِ كِكٍ سٌلٌقٍرٍ ندٍ شِ سِنفٍ لْشْي نّ.


\par }{\PP \VS{3}كٍلِ فّيسّفّ مَ عَ سَ دْشْ يَنيِ تَفِ رَ، عٍسِدِرَ سِ نُ كِتَابُي شَرَنمَ حَمَ بّ نَشَن نُ مَلَنشِ «يٍ نَادّ» يَ رَ. شّمّيٍ، فِنّيٍ، نُن مِشِ نَشٍيٍ بِرِن نْمَ مَسٍنيِ قَهَامُدٍ، عٍ نَشَ عٍ تُلِ مَتِ عَ قَنيِ رَ نَ شَرَنيِ رَ.

\VS{4}سّرِيّ كَرَ مْشْ عٍسِدِرَ سِ نُ تِشِ سٍ ندٍ قَرِ نَشَن يَءِلَنشِ وُرِ رَ عَلَكٌ مِشِ شَ عَ تٌ. مَتِتِيَ، سٍمَ، عَنَيَ، عُرِيَ، شِلِكِيَ، نُن مَاسٍيَ نُ تِشِ عَ يِرٍقَنيِ مَ. ثّدَيَ، مِكَيٍلِ، مَلَكِيَ، شَسُمَ، شَسَبَدَنَ، سَكَرِ، نُن مٍسُلَمَ نُ تِشِ عَ كْولَ مَ.

\VS{5}عٍسِدِرَ سِ نَشَ كِتَابُي رَبِ حَمَ يَ شْرِ. عَ نُ نَ دّننَشّ حَمَ بِرِن عَ تٌشِ. عَ تٌ كِتَابُي رَبِ، بِرِن نَشَ تِ.

\VS{6}عٍسِدِرَ سِ نَشَ مَرِفِ شُنفبٍ عَلَتَلَ تَنتُ. حَمَ نَشَ عَ رَتِن، «عَمِنَ. عَمِنَ.» عٍ نَشَ عٍ بّلّشّ عِتَلَ، عٍ عٍ مَقٍلٍن بْشِ مَ عَلَتَلَ يَ عِ.

\VS{7}لٍوِكَ يٍسُوَ، بَنِ، سٍرٍبِيَ، يَمِن، عَكُبُ، سَبّتَيِ، هٌدِيَ، مَاسٍيَ، كٍلِتَ، عَسَرَيَ، يٌسَبَدِ، هَنَن، نُن ثّلَيَ نَشَ يِ سّرِيّ تَفِ رَبَ حَمَ بّ نَشَن تِشِ.

\VS{8}عٍ نَشَ تَوُرٍتَ مُنسَ، عَلَ شَ سّرِيّ، شَرَن حَمَ بّ عَ قَنيِ رَ، عٍ مَن عَ قَسَرِ عَلَكٌ بِرِن شَ عَ قَهَامُ.


\par }{\PP \VS{9}حَمَ تٌ نَ سّرِيّ مّ، عٍ نَشَ سُننُن، عٍ وَ قْلْ. نَ نَن عَ تٌشِ فٌمِنَ نٍهٍمِ، سّرّشّدُبّ نُن سّرِيّ كَرَ مْشْ عٍسِدِرَ سِ، نُن لٍوِكَ نَشٍيٍ نُ حَمَ شَرَنمَ، نٍيٍ نَشَ عَ قَلَ بِرِن بّ، «تٌ شَ قِندِ سَلِ لْشْي رَ وٌن مَرِفِ عَلَتَلَ بّ. وٌ نَشَ سُننُن، وٌ نَشَ وَ.»

\VS{10}عٍسِدِرَ سِ مَن نَشَ عَ قَلَ عٍ بّ، «وٌ سِفَ، وٌ شَ دٌنسٍ قَنيِ دٌن، وٌ شَ وٌ مِن عَ قَنيِ رَ، وٌ مَن شَ ندٍ سٌ سٍتَرٍيٍ يِ رَ، بَرِ مَ تٌ بَرَ قِندِ سَلِ لْشْي رَ وٌن مَرِفِ بّ. وٌ نَشَ سُننُن، بَرِ مَ عَلَتَلَ شَ سّيوّ سّنبّ قِمَ نّ وٌ مَ.»

\VS{11}لٍوِكَيٍ قَن نَشَ حَمَ مَسَبَرِ، عٍ نُ قَ عَ قَلَ، «وٌ وٌ سَبَرِ، بَرِ مَ تٌ بَرَ قِندِ سَلِ لْشْي رَ عَلَ بّ. وٌ نَشَ سُننُن.»

\VS{12}عٍ بِرِن نَشَ فبِلٍن عٍ شْنيِ، عٍ شَ سَ عٍ دّفٍ، عٍ مَن شَ عٍ مِن. عٍ نَشَ دٌنسٍ رَ سَنبَ عٍ بٌورٍيٍ مَ حّلّشِنيِ كُي، عَلْ عَ قَلَ عٍ بّ كِ نَشّ.


\par }{\SH بَفٍ تِ سَلِ
\par }
{\PP \VS{13}نَ كُيٍ عِبَ، دٍنبَيَ كَنيِيٍ عِسِرَيِلَكَيٍ يَ مَ، سّرّشّدُبّيٍ، نُن لٍوِكَيٍ نَشَ عٍ مَلَن سّرِيّ كَرَ مْشْ عٍسِدِرَ سِ يِرٍ عَلَكٌ عٍ شَ تَوُرٍتَ مُنسَ رَ مّ.

\VS{14}يِ سّرِيّ كُي، عَلَتَلَ نَشَن سٌ عَننَبِ مُنسَ يِ رَ، عَ سّبّشِ عِسِرَيِلَكَيٍ شَ بَفٍيٍ تِ، عٍ شَ لُ عٍ كُي كِكٍ سٌلٌقٍرٍ ندٍ سَلِ تّمُي.

\VS{15}يِ سَلِ لْشْي مَ، عَ لَن نّ عٍ شَ عَ قَلَ عِسِرَيِلَكَيٍ بِرِن بّ، عَ نُن نَشٍيٍ نَ دَرِ سَلَمُ، «وٌ شَ مِنِ وُلَ عِ عٌلِوِ سَلٌنيِ، مِرِتِ سَلٌنيِ، تُفِ قّنسّ، نُن تُقُ سَلٌنيِ قٍندٍ، عَلَكٌ وٌ شَ بَفٍيٍ تِ عَلْ عَ سّبّشِ كِ نَشّ.»


\par }{\PP \VS{16}نَ كُي عِسِرَيِلَكَيٍ نَشَ مِنِ وُرِ سَلٌنيِيٍ سّفّدٍ. عٍ نَشَ بَفٍيٍ تِ عٍ شَ بَنشِيٍ قَرِ، تَندٍ مَ، هْرْ مْبَنشِ تّتّ كُي، نُن يٍ نَادّ نُن عٍقِرَ مِ شَ نَادّ يَ رَ.

\VS{17}حَمَ، نَشٍيٍ بِرِن كٍلِ كٌنيِيَ كُي، عٍ نَشَ بَفٍيٍ تِ عٍ لُمَ نَشٍيٍ كُي. نَ نَشَ قِندِ سّيوّ بٍلٍبٍلٍ رَ. كَبِ نُنُ شَ دِ يٌسُوٍ تّمُي، عٍ مُ نُ نَ مْولِ رَبَ.


\par }{\PP \VS{18}لْشْ يٌ لْشْ، عٍ نُ قَ تَوُرٍتَ مُنسَ شَرَن، كٍلِقٍ سَلِ قْلْ لْشْي هَن عَ رَحْن لْشْي. عٍ نَشَ نَ رَبَ شِ سٌلٌقٍرٍ بُن مَ. عَ سٌلٌمَسَشَن ندٍ، عٍ بِرِن نَشَ عٍ مَلَن، عٍ قَ سَلِ بٍلٍبٍلٍ رَبَ عَلْ عَ سّبّشِ كِ نَشّ.




\par }\Chap{9}{\SH حَمَ شَ سُنيِ
\par }
{\PP \VerseOne{1}نَ كِكٍ شِ مْشْحّن نُن نَانِ لْشْي، عِسِرَيِلَكَيٍ نَشَ عٍ مَلَن عٍ شَ سُنيِ سُشُ. عٍ نَشَ سُننُن دٌنمَ رَفٌرٌ عٍ مَ، عٍ بّندّ مَسٌ عٍ قَتٍ مَ.

\VS{2}عِسِرَيِلَ بْنسْي نَشَ لُ يِرٍ كٍرٍن، شْحّ يٌ مُ نُ نَ عٍ يَ مَ. عٍ نَشَ عٍ شَ يُنُبِ نُن عٍ بَبَيٍ شَ يُنُبِ مَسٍن عَلَ بّ.

\VS{3}كُيٍ تٌ عِبَ، عٍ نَشَ تِ، عٍ عٍ تُلِ مَتِ تَوُرٍتَ مُنسَ شَرَنيِ رَ، عٍ مَرِفِ عَلَتَلَ نَشَن سٌشِ عٍ يِ رَ. سٌفٍ تٌ شْنْ قْلْ، عٍ نَشَ عٍ شَ يُنُبِ مَسٍن عٍ مَرِفِ عَلَتَلَ بّ، عٍ مَن نَشَ تُوبِ عَ بّ هَن سٌفٍ نَشَ تٍ عَ قَنيِ رَ.


\par }{\PP \VS{4}لٍوِكَ يٍسُوَ، بَنِ، كَدَ مِيّلِ، سّبَنَيَ، بُنِ، سٍرٍبِيَ، بَنِ، نُن كٍنَنِ نَشَ تِ وُرِ يَءِلَنشِ مَ، عٍ قَ عٍ مَرِفِ عَلَتَلَ شِلِ عٍ شُي عِتٍشِ رَ.

\VS{5}لٍوِكَ يٍسُوَ، كَدَ مِيّلِ، بَنِ، شَسَبٍنٍيَ، سٍرٍبِيَ، هٌدِيَ، سّبَنَيَ، نُن ثٍتَشِيَ نَشَ عَ مَسٍن حَمَ بّ، «وٌ كٍلِ، وٌ شَ وٌ مَرِفِ عَلَتَلَ تَنتُ، دَنيِ مُ نَ نَشَن مَ.»

\par }{\PP «مُشُ بَرَ عِ شِلِ شُنفبٍ مَتْشْ، نَشَن دَنفِ تَنتُي نُن مَتْشْي بِرِن نَ.

\VS{6}عِ تَن نَن نَ مُشُ مَرِفِ عَلَتَلَ رَ، عِ كٍرٍن، نَشَن كٌورٍ نُن تُنبُييٍ دَا، نَشَن بْشِ نُن عَ عِسٍيٍ بِرِن دَا، نَشَن بَا نُن يّشّ بِرِن دَا. عِ بَرَ نَ نِمَسٍ بِرِن دَا. هَلِ تُنبُي نَشٍيٍ نَ كٌورٍ مَ، عٍ قَن بَرَ تُوبِ عِ بّ.

\VS{7}عِ تَن نَن نَ مَرِفِ عَلَتَلَ رَ نَشَن عَننَبِ عِبُرَ مَ سُفَندِشِ، عَ عَ رَ مِنِ عُرُ كَلِدِ بْشِ كُي، عَ عِبُرَهِمَ شِلِ سَ عَ شُن مَ.

\VS{8}عِ نَشَ عَ تٌ عَ بْحّ تِنشِن عِ يَ عِ. عِ نَشَ سَاتّ تٌنفٌ عَ بّ، عِ شَ كَنَان بْشِ قِ عَ بْنسْي مَ، كَنَانكَيٍ، شِتِكَيٍ، عَمٌرِكَيٍ، ثٍرِ سِكَيٍ، يٍبُسُكَيٍ، نُن فِرِفَسَكَيٍ نُ نَ دّننَشّ. عِ بَرَ نَ سَاتّ رَكَمَلِ، بَرِ مَ عِ تِنشِن.»


\par }{\PP \VS{9}«عِ نَشَ مُشُ بٍنبَيٍ شَ سُننُنيِ تٌ مِسِرَ بْشِ مَ، عِ مَن نَشَ عٍ شُي مّ شُلُنيُمِ بَا مَ.

\VS{10}عِ نَشَ كَابَنَكٌي نُن تْنشُمَيٍ رَبَ قِرَوُنَ، عَ شَ وَلِكّيٍ، نُن عَ شَ حَمَ بِرِن شِلِ مَ، بَرِ مَ عِ بَرَ عَ كٌلٌن عٍ بَرَ عٍ يّتّ عِفبٌ مُشُ بٍنبَيٍ مَ. نَ كُي عِ بَرَ شِلِ مَفَاشُشِ سْتْ، نَشَن نَ عِ يِ رَ هَن تٌ.

\VS{11}عِ نَشَ بَا بٌلٌن عٍ يَ شْرِ عَلَكٌ عٍ شَ فِرِ. عٍ نَشَ فِرِ عٍ شَرَشِ رَ بَا تَفِ، كْنْ نَشٍيٍ نُ بِرَشِ عٍ قْشْ رَ، عِ نَشَ يٍ رَدِن نٍيٍ شُن مَ، عِ عٍ رَدُلَ عَلْ فّمّ فٌرٌ مَ يٍ بْتِنِ مَ كِ نَشّ.

\VS{12}يَنيِ رَ، عِ نَشَ نُشُي قِندِ عٍ رَحّرّ سٍ رَ. كْي رَ، عِ نَشَ تّ تِ عٍ بّ نَشَن كِرَ عِيَلَنمَ، عٍ عٍ حّرّ مَ نَشَن نَ.»


\par }{\PP \VS{13}«عِ نَشَ فٌرٌ تُرُ سِنِنَ فٍيَ قَرِ، عِ قَ وْيّن عٍ بّ كٍلِ كٌورٍ مَ. عِ نَشَ سّرِيّ تِنشِنشِ، نْندِ، مَرَ سِ نُن يَامَرِ قَنيِيٍ مَسٍن عٍ بّ.

\VS{14}عِ شَ وَلِكّ مُنسَ سَابُي رَ، عِ نَشَ عِ شَ مَلَبُي لْشْي سّنِيّنشِ شَ قٍ مَسٍن عٍ بّ، عِ شَ يَامَرِ، عِ شَ مَرَ سِ، نُن عِ شَ سّرِيّ.

\VS{15}كَامّ تٌ عٍ سُشُ، عِ نَشَ تَامِ رَفٌرٌ عٍ مَ كٍلِ كٌورٍ. يٍ شْلِ نُ نَ عٍ مَ تّمُي نَشّ، عِ نَشَ يٍ رَ مِنِ فّمّ لٌنفٌرِ رَ. عِ نَشَ عٍ شّي بْشِ تٌنفٌدٍ عِ عِ رَكَلِ نَشَن نَ سٌقٍ رَ عٍ يِ رَ.»


\par }{\PP \VS{16}«كْنْ مُشُ بٍنبَيٍ نَشَ قِنسِرِوَلِيَ رَبَ عٍ شَ يّتّ عِفبٌحَ كُي. عٍ مُ عٍ تُلِ مَتِ عِ شَ يَامَرِ رَ.

\VS{17}عٍ مُ تِن عِ شُي رَتِنمّدٍ. عٍ مُ رَتُ عِ شَ كَابَنَكٌي مَ، عِ نَشٍيٍ رَبَ عٍ بّ. عٍ نَشَ عٍ كٌبٍ تِ عِ رَ، عٍ مَن نَشَ نَتّ تٌنفٌ فبِلٍنقٍ رَ كٌنيِيَ كُي. عٍ مَنفّ ندٍ سُفَندِ نَ نَن مَ. كْنْ عِ تَن مُ عٍ رَبّحِن، بَرِ مَ عَلَ نَن لَنشِ عِ مَ نَشَن دِحّمَ، نَشَن كِنِكِنِمَ، نَشَن هِننّمَ. عِ شَ شْنّ مُ مَقُرَ. عِ شَ شَنُنتٍيَ فبٌ.

\VS{18}عِ مُ عٍ رَبّحِن هَلِ عٍ تٌ نِنفٍ كُيٍ يَءِلَن يْشُي رَ، عٍ قَ عَ قَلَ، ‹مُشُ شَ عَلَ نَن يِ كِ نَشَن مُشُ رَ مِنِ مِسِرَ بْشِ مَ.› عٍ تٌ قٍ حَاشِ قَلَ عِ شَ قٍ رَ، عِ مُ عٍ رَبّحِن قٍقٍ مَ.

\VS{19}عِ شَ قٌنِسِرٍيَ كُي عِ مُ عٍ رَبّحِن فبٍنفبٍرٍنيِ مَ. عِ مُ نُشُي بَ عٍ يَ رَ، نَشَن نُ عٍ رَحّرّ مَ يَنيِ رَ. عِ مُ تّ بَ نَا، نَشَن نُ كِرَ عِيَلَنمَ عٍ بّ كْي رَ.

\VS{20}عِ نَشَ عِ شَشِلِ قَنيِ سٌ عٍ يِ رَ عَلَكٌ عٍ شَشِلِ شَ قَن. عِ نَشَ مَنَ تَامِ نُن يٍ سٌ عٍ يِ رَ عَلَكٌ عٍ شَ بَلٌ.

\VS{21}حّ تٌنفٌ نَانِ بُن مَ، عِ حّنفِ سَشِ عٍ شَ قٍ شْن مَ فبٍنفبٍرٍنيِ مَ. عٍ هَيِ نُ نَ سٍ نَشَن بِرِن مَ، عِ نَشَ نَ سٌ عٍ يِ رَ. عٍ شَ دُفِيٍ مُ كَنَ، عٍ سَنيِيٍ مُ قُنتُ.»


\par }{\PP \VS{22}«عِ نَشَ مَنفّيَيٍ نُن سِ فبّتّيٍ سٌ عٍ يِ رَ، بْشِ نَشٍيٍ نُ نَ عٍ شَ بْشِ نَانِنيِ رَ. عٍ نَشَ مَنفّ سِشْن شَ بْشِ شّسِبْن تٌنفٌ، عٍ مَن نَشَ مَنفّ عٌفٌ شَ بْشِ بَسَن تٌنفٌ.

\VS{23}عِ نَشَ عٍ شَ دِيٍ رَوُيَ دَنفِقٍ تُنبُييٍ رَ نَشٍيٍ نَ كٌورٍ مَ. عِ نَشَ نَ بْشِ سٌ عٍ يِ رَ عِ نَشَن لَايِدِ عٍ بَبَيٍ بّ.

\VS{24}عٍ شَ دِيٍ نَشَ نَ بْشِ سْتْ. عِ نَشَ كَنَانكَيٍ نُن عٍ شَ مَنفّيٍ رَفٌرٌ عٍ يَ عِ، عِ نَشَ عٍ سَ عٍ بّلّشّ عِ، عَلَكٌ عٍ شَ عٍ وَشْنقٍ رَبَ عٍ رَ.

\VS{25}عٍ نَشَ تَايٍ نُن بْشِ قَنيِيٍ سْتْ، عَ نُن بَنشِ نَشٍيٍ رَقٍشِ هَرِفٍ رَ، كْلْنيِيٍ، وّنِ بِلِيٍ، عٌلِوِ بِلِيٍ، نُن سَنسِ فبٍفبٍ نَشٍيٍ بٌفِمَ عَ قَنيِ رَ. عٍ نَشَ عٍ دّفٍ، عٍ نَشَ لُفَ بَلٌي قَنيِ رَ، عٍ نَشَن سْتْ عِ شَ هِننّ سَابُي رَ.»


\par }{\PP \VS{26}«كْنْ عٍ مُ لُ عِ شَ يَامَرِ بُن مَ. عٍ نَشَ عِ مَتَندِ، عٍ نَشَ عٍ كٌبٍ تِ عِ شَ سّرِيّ رَ. عٍ نَشَ عِ شَ نَمِحْنمّيٍ قَشَ، نَشٍيٍ نُ بَرَ كَوَندِ تِ عٍ بّ عٍ شَ فبِلٍن عِ مَ. عٍ نَشَ قٍ حَاشِ فبٍفبٍ رَبَ عِ رَ.

\VS{27}نَ كُي عِ نَشَ عٍ سَ عٍ يَشُييٍ بّلّشّ عِ، نَشٍيٍ بَرَ عٍ حَشَنكَتَ. كْنْ عٍ تٌ عِ شِلِ عٍ شَ تْورّ كُي، عِ نَشَ عٍ شَ مَشَندِ سُشُ كٌورٍ مَ. عِ نَشَ مَرَكِسِمَيٍ شّي عٍ شْن مَ، نَشٍيٍ بَرَ عٍ بَ عٍ يَشُييٍ بّلّشّ عِ.

\VS{28}عٍ تٌ مَلَبُي سْتْ، عٍ مَن نَشَ قٍ حَاشِ رَبَ قْلْ عِ رَ. نَ كُي، عِ نَشَ عٍ رَبّحِن عٍ يَشُييٍ يِ رَ، نَشٍيٍ بَرَ نْ عٍ رَ. كْنْ عٍ تٌ فبِلٍن عِ شِلِ رَ، عِ مَن نَشَ عٍ شَ مَشَندِ سُشُ كٌورٍ مَ عِ شَ قٌنِسِرٍيَ سَابُي رَ. عِ بَرَ عٍ رَتَنفَ سَنمَيَ وُيَشِ.

\VS{29}عِ نَشَ قٍ بِرِن نَبَ، عَلَكٌ عٍ شَ بِرَ عِ شَ سّرِيّ قْشْ رَ، كْنْ عٍ نَشَ عٍ يّتّ عِفبٌ، عٍ مُ عٍ تُلِ مَتِ عِ شَ يَامَرِيٍ رَ. عٍ نَشَ تٌندِ عِ شَ سّرِيّ رَبَتُدٍ، نَشَن نْمَ عَ رَبَتُمَيٍ رَكِسِدٍ. عٍ نَشَ عٍ كٌبٍ تِ عِ رَ، عٍ مُ عِ شُي رَبَتُ قٍقٍ مَ.»


\par }{\PP \VS{30}«عِ نَشَ لُ عٍ سّيتِ مَ كَبِ تّمُي شْنكُيٍ. عِ نُ عٍ رَلِمَنِيَمَ عِ شَشِلِ رَ عِ شَ نَمِحْنمّيٍ سَابُي رَ، كْنْ عٍ مُ عٍ تُلِ مَتِ عِ رَ. نَ كُي عِ نَشَ عٍ سَ سِ فبّتّيٍ بّلّشّ عِ.

\VS{31}كْنْ هَلِ عِ تٌ نَ رَبَ، عِ تٌندِ نّ عٍ سْنتْدٍ عِ شَ قٌنِسِرٍيَ شَ قٍ رَ. عِ مُ عٍ رَبّحِن كٍرٍنيِ رَ، بَرِ مَ عَلَ نَن نَ عِ رَ نَشَن هِننّمَ مِشِيٍ رَ، نَشَن كِنِكِنِمَ عٍ مَ.»


\par }{\PP \VS{32}«يَكْسِ، عِ تَن مُشُ مَرِفِ عَلَ شُنفبٍ، عِ سّنبّ فبٌ، عِ مَفَاشُ، عِ عِ شَ سَاتّ رَكَمَلِمَ، عِ هِننّمَ مِشِ رَ. يَندِ، عِ شَ عِ حّنفِ سَ مُشُ شَ تْورّ شْن مَ، مُشُ شَ مَنفّيٍ، مُشُ شَ كُنتِفِيٍ، مُشُ شَ سّرّشّدُبّيٍ، مُشُ شَ نَمِحْنمّيٍ، مُشُ بَبَيٍ، نُن مُشُ شَ حَمَ بِرِن. كَبِ عَسِرِيَ مَنفّيٍ شَ تّمُي، هَن تٌ مُشُ نَ تْورّ نَن كُي.

\VS{33}عِ بَرَ قٍ تِنشِنشِ رَبَ مُشُ بّ. عِ تَن بَرَ دُفُتّفّحَ رَبَ، كْنْ مُشُ تَن بَرَ قٍ حَاشِ رَبَ عِ رَ.

\VS{34}مُشُ شَ مَنفّيٍ، مُشُ شَ كُنتِفِيٍ، مُشُ شَ سّرّشّدُبّيٍ، نُن مُشُ بَبَيٍ مُ بِرَ عِ شَ سّرِيّ قْشْ رَ. عٍ مُ عٍ تُلِ مَتِشِ عِ شَ يَامَرِ نُن عِ شَ مَسٍنيِ رَ.

\VS{35}هَلِ عِ تٌ هَرِفٍ نُن بْشِ قَنيِ سَ عٍ شَ مَنفّيَ بُن مَ تّمُي نَشّ، عٍ مُ عِ شُي رَبَتُ، عٍ مُ فبِلٍن عٍ شَ وَلِ حَاشِيٍ قْشْ رَ.

\VS{36}تٌ لْشْي مُشُ نَ كٌنيِيَ نَن كُي. مُشُ بَرَ قِندِ كٌنيِيٍ رَ بْشِ مَ عِ دّننَشّ قِشِ مُشُ بٍنبَيٍ مَ، عَلَكٌ عٍ شَ بَلٌ نَ بْشِ قَنيِ سَابُي رَ.

\VS{37}كْنْ نَ بْشِ بٌفِ قَنيِ بِرِن لُمَ مَنفّ فبّتّيٍ نَن بّ، مُشُ نَ نَشٍيٍ بُن مَ مُشُ شَ يُنُبِيٍ شَ قٍ رَ. عٍ عٍ وَشْنقٍ رَبَمَ مُشُ قَتٍيٍ نُن مُشُ شَ شُرُ سٍيٍ رَ. مُشُ نَ تْورّ بٍلٍبٍلٍ نَن كُي.»




\par }\Chap{10}{\SH حَمَ شَ نَتّ تٌنفٌشِ
\par }
{\PP \VerseOne{1}نَ بِرِن كُي، مُشُ بَرَ يِ نَتّ سّبّشِ تٌنفٌ، مُشُ شَ مَنفّيٍ، لٍوِكَيٍ، نُن مُشُ شَ سّرّشّدُبّيٍ شَ تْنشُمَ دْشْشِ عَ مَ.

\VS{2}عٍ شِلِيٍ نَن يِ كِ؛

\par }{\Q فٌمِنَ نٍهٍمِ شَكَلَيَ شَ دِ، سٍدٍكِيَ،


\par }{\Q \VS{3}سٍرَيَ، عَسَرَيَ، يٍرٍ مِ،


\par }{\Q \VS{4}ثَسُرَ، عَمَرَيَ، مَلَكِيَ،


\par }{\Q \VS{5}شَتُسِ، سّبَنَيَ، مَلُكُ،


\par }{\Q \VS{6}شَرِ مَ، مٍرٍ مٌتِ، عَبَدِيَسِ،


\par }{\Q \VS{7}دَنِيّلِ، فِنّتْن، بَرُكِ،


\par }{\Q \VS{8}مٍسُلَمَ، عَبِيَ، مِيَمِن،


\par }{\Q \VS{9}مَاسِيَ، بِلِفَيِ، نُن سٍمَيَ.

\par }{\Q سّرّشّدُبّيٍ نَن نَ كِ.


\par }{\PP \VS{10}لٍوِكَيٍ نَن يِ كِ؛

\par }{\Q عَسَنَيَ شَ دِ يٍسُوَ، شٍنَدَدِ شَ دِ بِنُوِ، كَدَ مِيّلِ،


\par }{\Q \VS{11}نُن عٍ نفَشَكٍرٍنيِيٍ،

\par }{\Q سّبَنَيَ، هٌدِيَ، كٍلِتَ، ثّلَيَ، هَنَن،


\par }{\Q \VS{12}مِكَ، رٍشٌبٌ، شَسَبِيَ،


\par }{\Q \VS{13}سَبُدُ، سٍرٍبِيَ، سّبَنَيَ،


\par }{\Q \VS{14}هٌدِيَ، بَنِ، نُن بّنِنُ.


\par }{\PP \VS{15}كُنتِفِيٍ نَن يِ كِ؛

\par }{\Q ثَرٌ سٌ، مٌوَبَ ثَشَتِ، عٍلَمَ، سَتُ، بَنِ،


\par }{\Q \VS{16}بُنِ، عَسِفَدِ، بِبَيِ،


\par }{\Q \VS{17}عَدٌنِيَ، بٍفِقَيِ، عَدِن،


\par }{\Q \VS{18}عَتّرِ، شٍسٍكِيَ، عَسُرُ،


\par }{\Q \VS{19}هٌدِيَ، شَسُمَ، بٍسٍيِ،


\par }{\Q \VS{20}شَرِقِ، عَنَتْتِ، نٍبَيِ،


\par }{\Q \VS{21}مَفَثِيَسِ، مٍسُلَمَ، شٍسِرِ،


\par }{\Q \VS{22}مٍسٍسَبٍلِ، سَدْكِ، يَدُوَ،


\par }{\Q \VS{23}ثّلَتَيَ، هَنَن، عَنَيَ،


\par }{\Q \VS{24}هٌسٍيَ، شَنَنِيَ، شَسُبُ،


\par }{\Q \VS{25}هَلٌشٍسِ، ثِلِشَ، سٌبٍكِ،


\par }{\Q \VS{26}رٍشُمِ، شَسَبَنَ، مَاسٍيَ،


\par }{\Q \VS{27}عَهَيَ، هَنَن، عَنَن،


\par }{\Q \VS{28}مَلُكُ، شَرِ مَ، نُن بَاننَ.


\par }{\PP \VS{29}«حَمَ دْنشْي بِرِن، سّرّشّدُبّيٍ، لٍوِكَيٍ، نَادّ مَكَنتّيٍ، بّيتِبَيٍ، هْرْ مْبَنشِ وَلِكّيٍ، نُن مِشِ نَشٍيٍ بِرِن مِنِ سِ فبّتّيٍ يَ مَ عٍ بِرَ عَلَ شَ سّرِيّ قْشْ رَ، عٍ شَ فِنّيٍ، عٍ شَ دِ شّمّيٍ، عٍ شَ دِ فِنّيٍ، نُن مِشِ نَشٍيٍ بِرِن قٍ قَهَامُمَ،

\VS{30}نٍيٍ بِرِن نَشَ كَقُ عٍ نفَشَكٍرٍنيِ كُنتِفِيٍ مَ. عٍ نَشَ عٍ رَكَلِ عٍ شَ بِرَ عَلَ شَ سّرِيّ قْشْ رَ، عَلَ شَ كٌنيِ مُنسَ نَشَن قِشِ عٍ مَ، عٍ شَ عٍ مَرِفِ عَلَتَلَ شَ يَامَرِ، عَ شَ مَسٍنيِ، نُن عَ شَ سّرِيّ بِرِن نَبَتُ.»


\par }{\PP \VS{31}«مُشُ نَشَ نَتّ تٌنفٌ مُشُ شَ تٌندِ مُشُ شَ دِيٍ قِدٍ يِ بْشِ مِشِيٍ مَ. مُشُ قَن شَ تٌندِ عٍ شَ دِ فِنّيٍ قٍندٍ مُشُ شَ دِ شّمّيٍ بّ.

\VS{32}مُشُ مُ سٍسٍ سَرَ مَ مَلَبُي لْشْييٍ نُن سَلِ لْشْييٍ، يِ بْشِ مِشِيٍ قَمَ نَشٍيٍ رَ عَلْ مّنفِ، شَ نَ مُ عَ رَ سٍ فبّتّ. حّ سٌلٌقٍرٍ ندٍ بِرِن نَ، مُشُ مُ بْشِ رَوَلِمَ، مُشُ مَن دِحّمَ نّ دٌنِيٍ بِرِن مَ.

\VS{33}حّ يٌ حّ مُشُ شَ فبٍتِ ندٍ بَ، عَ شَ رَوَلِ مُشُ مَرِفِ عَلَ شَ هْرْ مْبَنشِ كُي،

\VS{34}عَلْ سّرّشّ تَامِ، سَنسِ شْرِ نَشٍيٍ بَمَ سّرّشّ رَ لْشْ يٌ لْشْ، سّرّشّ فَن دَاشِ نَشٍيٍ بَمَ لْشْ يٌ لْشْ، نَشٍيٍ بَمَ مَلَبُي لْشْييٍ، نَشٍيٍ بَمَ كِكٍ نّينّ تِ لْشْييٍ، نَشٍيٍ بَمَ سَلِ لْشْييٍ، نَشٍيٍ بَمَ سّنِيّنيِ شَ قٍ رَ، نَشٍيٍ بَمَ عِسِرَيِلَ شَ يُنُبِ شَقَرِقٍ رَ، عَ نُن وَلِ نَشَن بِرِن نَبَمَ مُشُ مَرِفِ عَلَ شَ بَنشِ كُي.»


\par }{\PP \VS{35}«سّرّشّدُبّيٍ، لٍوِكَيٍ، نُن حَمَ بِرِن نَشَ نَتّ تٌنفٌ عَلَ شَ مَلِ رَ، شَبِلّيٍ نَشٍيٍ قَمَ يٍفٍ رَ عَ وَشَتِ كِ مَ، نَشَن فَنمَ عَلَ شَ بَنشِ كُي، عَلْ عَ سّبّشِ كِتَابُي كُي كِ نَشّ.

\VS{36}مُشُ نَشَ نَتّ تٌنفٌ حّ يٌ حّ مُشُ شَ مُشُ شَ بْشِ دَشَمُي سِنفٍيٍ نُن مُشُ شَ سَنسِ بٌفِ سِنفٍيٍ شَنِن عَلَتَلَ شَ بَنشِ.

\VS{37}مُشُ مَن شَ مُشُ شَ دِ شّمّ سِنفٍيٍ نُن مُشُ شَ شُرُ سٍ دِ سِنفٍيٍ شَنِن سّرّشّدُبّيٍ شْن مَ، مُشُ مَرِفِ عَلَ شَ بَنشِ كُي، عَلْ عَ سّبّشِ كِتَابُي كُي كِ نَشّ.»


\par }{\PP \VS{38}«مُشُ نَشَ نَتّ تٌنفٌ، مُشُ شَ مُشُ شَ قَرِن شُن سِنفٍيٍ، سَنسِ بٌفِ سِنفٍيٍ، وّنِ نّينّ، نُن تُرٍ نّينّ شَنِن مُشُ مَرِفِ عَلَ شَ هْرْ مْبَنشِ بِلِيٍ كُي سّرّشّدُبّيٍ بّ. مُشُ مَن شَ قَرِلّ قِ لٍوِكَيٍ مَ. عٍ لُمَ سِفَ رَ نَ قَرِلّ قْشْ رَ مُشُ وَلِمَ دّننَشّ.

\VS{39}عٍ شَ نَ رَبَ هَرُنَ بْنسْي سّرّشّدُبّ ندٍ يَ شْرِ. عٍ شَ قَرِلّ بَ نَ قَرِلّ نَن كُي، عٍ قَ نَ تَن شَنِن هْرْ مْبَنشِ بِلِيٍ كُي، دَشَمُي رَفَتَمَ دّننَشّ.

\VS{40}عِسِرَيِلَكَيٍ نُن لٍوِكَيٍ شَ نَ مّنفِ، وّنِ نّينّ، نُن تُرٍ نّينّ شَنِن نَ بِلِيٍ كُي هْرْ مْبَنشِ شَ سٍيٍ سَشِ دّننَشّ. سّرّشّدُبّيٍ، نَادّ كَنتَيٍ، نُن بّيتِبَيٍ قَن نَ مّننِ نّ. مُشُ مُ مُشُ مَرِفِ عَلَ شَ هْرْ مْبَنشِ رَبٌلٌمَ!»




\par }\Chap{11}{\SH يُوِقِ نَشٍيٍ قَ دَرِ سَلَمُ
\par }
{\PP \VerseOne{1}حَمَ كُنتِفِيٍ نَشَ سَبَتِ دَرِ سَلَمُ تَا سّنِيّنشِ، عَ نُن مِشِ فبّتّيٍ نَشٍيٍ سُفَندِشِ عَلَ شَ مَلِ رَ. مِشِ قُ يٌ مِشِ قُ، كٍرٍن نَشَ سُفَندِ دْشْقٍ رَ دَرِ سَلَمُ. مِشِ دْنشْي نَشٍيٍ لُشِ، نٍيٍ نَشَ سَبَتِ تَا فبّتّيٍ.

\VS{2}حَمَ نَشَ دُبَ مِشِيٍ بّ، نَشٍيٍ بَرَ تِن لُدٍ دَرِ سَلَمُ.


\par }{\PP \VS{3}عِسِرَيِلَكَيٍ، سّرّشّدُبّيٍ، لٍوِكَيٍ، هْرْ مْبَنشِ وَلِكّيٍ، نُن سُلٍمَنِ شَ كٌنيِيٍ شَ دِيٍ، نَشٍيٍ مُ نُ نَ دَرِ سَلَمُ، نٍيٍ نَشَ سَبَتِ عٍ شْنيِ، عٍ شَ تَايٍ كُي يُدَيَ بْشِ مَ.


\par }{\PP \VS{4}بْشِ مَنفّ نَشٍيٍ سَبَتِ دَرِ سَلَمُ، ندٍيٍ كٍلِ يُدَ بْنسْي نُن بُنيَمِن بْنسْي نّ. نَشٍيٍ كٍلِشِ يُدَ بْنسْي، نٍيٍ شِلِيٍ نَن يِ كِ؛ عَتَيَيَ نُن مَاسٍيَ. عَتَيَيَ بَبَ شِلِ يُسِيَ. نَ قَن بَبَ شِلِ سَكَرِ. نَ قَن بَبَ شِلِ عَمَرَيَ. نَ قَن بَبَ شِلِ سّقَتَيَ. نَ قَن بَبَ شِلِ مَهَلَلٍلِ. نَ قَن بَبَ شِلِ ثٍرٍ سِ.

\VS{5}مَاسٍيَ بَبَ شِلِ بَرُكِ. نَ قَن بَبَ شِلِ كٌلِشٌسٍ. نَ قَن بَبَ شِلِ شَسَيَ. نَ قَن بَبَ شِلِ عَدَيَ. نَ قَن بَبَ شِلِ يٌيَرِبُ. نَ قَن بَبَ شِلِ سَكَرِ. نَ قَن بَبَ شِلِ سٍلَهَ.

\VS{6}نَ كُي، ثٍرٍ سِ شَبِلّ نَشٍيٍ سَبَتِ دَرِ سَلَمُ، عٍ قِندِشِ مِشِ كّمّ نَانِ، مِشِ تٌنفٌ سٍننِ نُن سٌلٌمَسَشَن نَن نَ.


\par }{\PP \VS{7}نَشٍيٍ كٍلِشِ بُنيَمِن بْنسْي، نٍيٍ شِلِيٍ نَن يِ كِ؛ سَلُ، نُن عَ قْشِرَبِرّيٍ فَبَيِ نُن سَلَيِ. سَلُ بَبَ شِلِ مٍسُلَمَ. نَ قَن بَبَ شِلِ يٌوٍدِ. نَ قَن بَبَ شِلِ ثّدَيَ. نَ قَن بَبَ شِلِ كٌلَيَ. نَ قَن بَبَ شِلِ مَاسٍيَ. نَ قَن بَبَ شِلِ عِتِيّلِ. نَ قَن بَبَ شِلِ يّسَيَ.

\VS{8}نٍيٍ شَ مِشِيٍ مَلَنشِ مِشِ كّمّ سٌلٌمَنَانِ، مِشِ مْشْحّن نُن سٌلٌمَسَشَن.

\VS{9}سِكِرِ شَ دِ يٌوٍلِ نَن قِندِشِ عٍ شَ مَنفّ سِنفٍ رَ. عٍ شَ مَنفّ قِرِن ندٍ لَنشِ هَسّنُوَ شَ دِ يُدَ نَن مَ.


\par }{\PP \VS{10}نَشٍيٍ قِندِشِ سّرّشّدُبّيٍ رَ، نٍيٍ شِلِيٍ نَن يِ كِ؛ يٌيَرِبُ شَ دِ يّدَيَ، يَكِن،

\VS{11}سٍرَيَ، نُن عٍ وَلِ بٌورٍيٍ. سٍرَيَ بَبَ شِلِ شِلِكِيَ. نَ قَن بَبَ شِلِ مٍسُلَمَ. نَ قَن بَبَ شِلِ سَدْكِ. نَ قَن بَبَ شِلِ مٍرَيٌتِ. نَ قَن بَبَ شِلِ عَشِتُبَ، عَلَ شَ بَنشِ يَرٍرَتِ.

\VS{12}نٍيٍ بِرِن مَلَنشِ مِشِ كّمّ سٌلٌمَسَشَن، مِشِ مْشْحّن نُن قِرِن. عَدَيَ قَن نُ نَ، عَ نُن عَ وَلِ بٌورٍ نَشٍيٍ قِندِ دٍنبَيَ كَنيِيٍ رَ. عَدَيَ بَبَ شِلِ يٍرٌشَمَ. نَ قَن بَبَ شِلِ ثّلَلَيَ. نَ قَن بَبَ شِلِ عَمَسِ. نَ قَن بَبَ شِلِ سَكَرِ. نَ قَن بَبَ شِلِ ثَسُرَ. نَ قَن بَبَ شِلِ مَلَكِيَ.

\VS{13}نٍيٍ بِرِن مَلَنشِ مِشِ كّمّ قِرِن، مِشِ تٌنفٌ نَانِ نُن قِرِن. عَمَسَيِ قَن نُ نَ، عَ نُن عَ وَلِ بٌورٍ نَشٍيٍ قِندِ كُنتِفِيٍ رَ. عَ بَبَ شِلِ عَسَرّلِ. نَ قَن بَبَ شِلِ عَشٍسَيِ. نَ قَن بَبَ شِلِ مٍسِلٍمٌتِ. نَ قَن بَبَ شِلِ عِمٍرِ.

\VS{14}نٍيٍ بِرِن مَلَنشِ مِشِ كّمّ، مِشِ مْشْحّن نُن سٌلٌمَسَشَن. هَفِدٌلِ شَ دِ سَبَدِيّلِ نَن قِندِ عٍ شَ يَرٍرَتِ رَ.


\par }{\PP \VS{15}نَشٍيٍ قِندِشِ لٍوِكَيٍ رَ، نٍيٍ شِلِيٍ نَن يِ كِ؛ سٍمَيَ، نَشَن بَبَ شِلِ شَسُبُ. نَ قَن بَبَ شِلِ عَسِرِكَمَ. نَ قَن بَبَ شِلِ شَسَبِيَ. نَ قَن بَبَ شِلِ بُنِ.

\VS{16}سَبّتَيِ نُن يٌسَبَدِ، لٍوِكَيٍ شَ مَنفّ نَشٍيٍ نُ عَلَ شَ بَنشِ يَءِلَنمَ.

\VS{17}مَتَنِيَ، نَشَن بَبَ شِلِ مِكَ. نَ قَن بَبَ شِلِ سَبَدِ. نَ قَن بَبَ شِلِ عَسَقِ، مَنفّ نَشَن عَلَ مَتْشْي نُن عَلَ مَشَندِ رَبَمَ. بَكِبُكِيَ نَن قِندِ نَ مَنفّ قِرِن ندٍ رَ. عَبٍدَ، نَشَن بَبَ شِلِ سَمُوَ. نَ قَن بَبَ شِلِ فَلَلِ. نَ قَن بَبَ شِلِ يٍدُتُن.

\VS{18}لٍوِكَ نَشٍيٍ نُ سَبَتِشِ دَرِ سَلَمُ، عَلَ شَ تَا سّنِيّنشِ، عٍ مَلَنشِ مِشِ كّمّ قِرِن، مِشِ تٌنفٌ سٌلٌمَسَشَن نُن نَانِ.


\par }{\PP \VS{19}نَشٍيٍ نُ هْرْ مْبَنشِ نَادّيٍ مَكَنتَمَ، نٍيٍ شِلِيٍ نَن يِ كِ؛ عَكُبُ، تَلَمْن، نُن عٍ نفَشَكٍرٍنيِيٍ نَشٍيٍ نُ نَادّيٍ مَكَنتَمَ. نٍيٍ مَلَنشِ مِشِ كّمّ، مِشِ تٌنفٌ سٌلٌقٍرٍ نُن قِرِن.


\par }{\PP \VS{20}عِسِرَيِلَكَيٍ، سّرّشّدُبّيٍ، نُن لٍوِكَ نَشٍيٍ لُشِ، عٍ تَن سَبَتِشِ يُدَيَ تَايٍ نَن كُي عٍ شْنيِ.


\par }{\PP \VS{21}هْرْ مْبَنشِ وَلِكّيٍ سَبَتِشِ عٌقٍلِ فٍيَ نَن قَرِ. سِشَ نُن فِسٍثَ نَن قِندِ عٍ شَ مَنفّيٍ رَ.

\VS{22}لٍوِكَ نَشٍيٍ سَبَتِشِ دَرِ سَلَمُ، عٍ شَ مَنفّ قِندِشِ يُسَيِ نَن نَ. عَ بَبَ شِلِ بَنِ. نَ قَن بَبَ شِلِ شَسَبِيَ. نَ قَن بَبَ شِلِ مَتَنِيَ. نَ قَن بَبَ شِلِ مِكَ. نَ قَن بَبَ شِلِ عَسَقِ، نَشَن قِندِشِ بّيتِبَيٍ شَ مَنفّ رَ عَلَ شَ بَنشِ كُي.

\VS{23}بّيتِبَ بِرِن نُ نَ مَنفّ شُنفبٍ شَ يَامَرِ نَن بُن مَ لْشْي بِرِن.


\par }{\PP \VS{24}ثٍتَشِيَ قِندِشِ مَنفّ شَ مَرَ سِمَ نَن نَ حَمَ بّ. عَ بَبَ شِلِ مٍسٍسَبٍلِ. نَ قَن بَبَ شِلِ سٍرَ. نَ قَن بَبَ شِلِ يُدَ.


\par }{\PP \VS{25}يُدَ بْنسْي مِشِيٍ سَبَتِشِ كِرِيَتِ عَرَبَ، دِبٌن، يٍكَبٍسٍيلِ،

\VS{26}يٍسُوَ، مٌلَدَ، ثّلّتِ،

\VS{27}شَسَرِ، بٍرِ سٍيبَ،

\VS{28}سِكِلَفَ، مٍكٌنَ،

\VS{29}رِ مْن، سٌرَهَ، يَرَ مُتِ،

\VS{30}سَنٌوَ، عَدُلَمَ، لَكِسِ، عَسٍكَ، عٍ نُن عٍ رَبِلِنيِيٍ. عٍ نَشَ سَبَتِ قْلْقٍ بٍرِ سٍيبَ مَ سَ دْشْ هِنٌمَ فُلُنبَ رَ.

\VS{31}بُنيَمِن بْنسْي مِشِيٍ سَبَتِشِ فٍبَ، مِكِمَسِ، عَيَ، بٍتٍلِ، نُن عٍ رَبِلِنيِيٍ نّ.

\VS{32}عٍ مَن سَبَتِشِ عَنَتْتِ، نٌبَ، عَنَنَيَ،

\VS{33}شَسٌرِ، رَ مَ، فِتَيِمِ،

\VS{34}شَدِدِ، سٍبٌيِمَ، نٍبَلَتِ،

\VS{35}لٌدِ، عٌنٌ، نُن سٍ يَءِلَنمَيٍ شَ فُلُنبَ قَن كُي.

\VS{36}لٍوِكَ ندٍيٍ نَشٍيٍ كٍلِشِ يُدَيَ، نٍيٍ نَشَ سَبَتِ بُنيَمِن بْشِ مَ.




\par }\Chap{12}{\SH سّرّشّدُبّيٍ نُن لٍوِكَيٍ
\par }
{\PP \VerseOne{1}سّرّشّدُبّيٍ نُن لٍوِكَيٍ نَن يِ كِ، نَشٍيٍ فبِلٍن دَرِ سَلَمُ عٍ نُن سَلَتِيٍلِ شَ دِ سٌرٌبَبٍلِ نُن يٍسُوَ رَ؛

\par }{\Q سٍرَيَ، يٍرٍ مِ، عٍسِدِرَ سِ،


\par }{\Q \VS{2}عَمَرَيَ، مَلُكُ، شَتُسِ،


\par }{\Q \VS{3}سّكَنَيَ، رٍشُمِ، مٍرٍ مٌتِ،


\par }{\Q \VS{4}عِدٌ، فِنّتْن، عَبِيَ،


\par }{\Q \VS{5}مِيَمِن، مٌوَدِيَ، بِلِفَ،


\par }{\Q \VS{6}سٍمَيَ، يٌيَرِبُ، يّدَيَ،


\par }{\Q \VS{7}سَلُ، عٍمْكِ، شِلِكِيَ، نُن يّدَيَ.

\par }{\MM سّرّشّدُبّ كُنتِفِيٍ نَن نَ كِ، نُن عٍ نفَشَكٍرٍنيِ نَشٍيٍ نُ نَ يٍسُوَ شَ وَشَتِ.


\par }{\PP \VS{8}لٍوِكَيٍ نَن يِ كِ؛

\par }{\Q يٍسُوَ، بِنُوِ، كَدَ مِيّلِ،

\par }{\Q سٍرٍبِيَ، يُدَيَ، نُن مَتَنِيَ.

\par }{\MM عٍ نُ قِندِشِ بّيتِبَ مَنفّيٍ نَن نَ.

\VS{9}عٍ نفَشَكٍرٍنيِيٍ بَكِبُكِيَ نُن عُننِ نُ تِمَ عٍ يَ رَ نَ وَلِ كُي.


\par }{\PP \VS{10}يٍسُوَ قِندِ نّ يٌيَكِمَ بَبَ رَ. يٌيَكِمَ قِندِ نّ عٍلِيَسِبُ بَبَ رَ. عٍلِيَسِبُ قِندِ نّ يٌيَدَ بَبَ رَ.

\VS{11}يٌيَدَ قِندِ نّ يٌنَتَن بَبَ رَ. يٌنَتَن قِندِ نّ يَدُوَ بَبَ رَ.


\par }{\PP \VS{12}يٌيَكِمَ شَ وَشَتِ، سّرّشّدُبّ شَبِلّيٍ نُن عٍ شُنيِيٍ نَن يَ؛

\par }{\Q مٍرَيَ نَن قِندِ سٍرَيَ شَبِلّ شُنيِ رَ.

\par }{\Q شَنَنِيَ نَن قِندِ يٍرٍ مِ شَبِلّ شُنيِ رَ.


\par }{\Q \VS{13}مٍسُلَمَ نَن قِندِ عٍسِدِرَ سِ شَبِلّ شُنيِ رَ.

\par }{\Q يٍهٌشَنَن نَن قِندِ عَمَرَيَ شَبِلّ شُنيِ رَ.


\par }{\Q \VS{14}يٌنَتَن نَن قِندِ مَلُكُ شَبِلّ شُنيِ رَ.

\par }{\Q يُسُقُ نَن قِندِ سّبَنَيَ شَبِلّ شُنيِ رَ.


\par }{\Q \VS{15}عَدِنَ نَن قِندِ شَرِ مَ شَبِلّ شُنيِ رَ.

\par }{\Q شّلّكَيِ نَن قِندِ مٍرَيٌتِ شَبِلّ شُنيِ رَ.


\par }{\Q \VS{16}سَكَرِ نَن قِندِ عِدٌ شَبِلّ شُنيِ رَ.

\par }{\Q مٍسُلَمَ نَن قِندِ فِنّتْن شَبِلّ شُنيِ رَ.


\par }{\Q \VS{17}سِكِرِ نَن قِندِ عَبِيَ شَبِلّ شُنيِ رَ.

\par }{\Q ثِلِتَيِ نَن قِندِ مِنيَمِن نُن مٌوَدِيَ شَبِلّ شُنيِ رَ.


\par }{\Q \VS{18}سَمُوَ نَن قِندِ بِلِفَ شَبِلّ شُنيِ رَ.

\par }{\Q يٍهٌنَتَن نَن قِندِ سٍمَيَ شَبِلّ شُنيِ رَ.


\par }{\Q \VS{19}مَتٍنَيِ نَن قِندِ يٌيَرِبُ شَبِلّ شُنيِ رَ.

\par }{\Q يُسَيِ نَن قِندِ يّدَيَ شَبِلّ شُنيِ رَ.


\par }{\Q \VS{20}كَلَيِ نَن قِندِ سَلَيِ شَبِلّ شُنيِ رَ.

\par }{\Q عٍبٍرِ نَن قِندِ عٍمٍكِ شَبِلّ شُنيِ رَ.


\par }{\Q \VS{21}شَسَبِيَ نَن قِندِ شِلِكِيَ شَبِلّ شُنيِ رَ.

\par }{\Q نٍتَنٍيلِ نَن قِندِ يّدَيَ شَبِلّ شُنيِ رَ.


\par }{\PP \VS{22}سّرّشّدُبّ شِلِيٍ نُن لٍوِكَ دٍنبَيَ كَنيِيٍ شِلِيٍ نُ سّبّشِ عٍلِيَسِبُ، يٌيَدَ، يٌنَتَن، نُن يَدُوَ شَ وَشَتِ، ثٍرِ سٍ مَنفّ دَرِيُسِ شَ مَنفّيَ بُن مَ.

\VS{23}لٍوِكَ دٍنبَيَ كَنيِيٍ شِلِيٍ نُ سّبّشِ تَرُشُي بُكِ كُي هَن عٍلِيَسِبُ شَ مَمَدِ يٌنَتَن شَ وَشَتِ.

\VS{24}لٍوِكَيٍ شَ مَنفّيٍ شَسَبِيَ، سٍرٍبِيَ، كَدَ مِيّلِ شَ دِ يٌسُوٍ، نُ عَلَتَلَ مَتْشْمَ تّمُي نَشّ، عٍ نفَشَكٍرٍنيِيٍ نُ تِشِ عٍ يَ عِ، عَلْ عَلَ شَ مِشِ دَوُدَ عَ يَمَرِ كِ نَشّ.


\par }{\PP \VS{25}مَتَنِيَ، بَكِبُكِيَ، عَبَدِيَسِ، مٍسُلَمَ، تَلَمْن، نُن عَكُبُ نُ هْرْ مْبَنشِ نَادّيٍ كَنتَمَ،

\VS{26}يٌسُوٍ شَ دِ يٌيَكِمَ شَ وَشَتِ كُي، يٌسَدَكِ شَ مَمَدِ. نَ وَشَتِ نٍهٍمِ نَن نُ نَ فٌمِنَ رَ، عٍسِدِرَ سِ نَن نُ نَ سّرّشّدُبّ نُن سّرِيّ كَرَ مْشْ رَ.


\par }{\SH دَرِ سَلَمُ تّتّ رَبِ
\par }
{\PP \VS{27}دَرِ سَلَمُ تّتّ رَبِ، عٍ شّيرَيٍ شّي نّ لٍوِكَيٍ بِرِن مَ يُدَيَ بْشِ مَ، عَلَكٌ عٍ شَ قَ دَرِ سَلَمُ حّلّشِن شُلُنيِ تِدٍ بّيتِيٍ رَ، نَشٍيٍ بَمَ مَشَ سٍيٍ نُن كْرَ مْولِ ندٍيٍ شُي رَ.

\VS{28}بّيتِبَيٍ نَشَ قَ كٍلِقٍ دَرِ سَلَمُ قَرِ مَ، عَ نُن نٍتٌقَ قْشْييٍ رَ،

\VS{29}بٍتِ فِلِفَلِ، فٍبَ، نُن عَسَمَقٍتِ.

\VS{30}سّرّشّدُبّيٍ نُن لٍوِكَيٍ نَشَ عٍ يّتّ رَ سّنِيّن، عٍ مَن نَشَ حَمَ، نُن تَا نَادّيٍ نُن تَا تّتّ قَن نَسّنِيّن.


\par }{\PP \VS{31}ﭑ نَشَ يُدَيَ مَنفّيٍ رَتٍ تّتّ كْن نَ. ﭑ مَن نَشَ بّيتِبَ حَمَ قِرِن سُفَندِ. حَمَ سِنفٍ شَ حّرّ تّتّ كْن نَ يِرٍقَنيِ مَ، شُرُ سٍ نَادّ مَبِرِ.

\VS{32}هٌسَيَ نُن يُدَيَ مَنفّيٍ سّيتِ نَشَ بِرَ يِ حَمَ قْشْ رَ،

\VS{33}عٍ نُن عَسَرَيَ، عٍسِدِرَ سِ، مٍسُلَمَ،

\VS{34}يُدَ، بُنيَمِن، سٍرَيَ، يٍرٍ مِ،

\VS{35}سّرّشّدُبّ نَشٍيٍ قٍرِ قٍمَ، يٌنَتَن شَ دِ سَكَرِ، نَشَن بٍنبَيٍ قِندِشِ سٍمَيَ، مَتَنِيَ، مِكٍ، سَبُدُ، نُن عَسَقِ رَ.

\VS{36}سَكَرِ نفَشَكٍرٍنيِيٍ سٍمَيَ، عَسَرّلِ، مِلَلَيِ، فِلَلَيِ، مَايِ، نٍتَنٍيلِ، يُدَ، نُن شَنَنِ نَشَ بِرَ عٍ قْشْ رَ. دَوُدَ شَ بّيتِبَسٍيٍ نُ نَ عٍ يِ رَ. سّرِيّ كَرَ مْشْ عٍسِدِرَ سِ نَن نُ نَ عٍ شَ يَرٍرَتِ رَ.

\VS{37}عٍ تٌ دُلٌنيِ نَادّ لِ، عٍ نَشَ تٍ دَوُدَ شَ تَا كُي تّتّ كْن نَ. عٍ نَشَ دَنفِ دَوُدَ شَ بَنشِ رَ هَن عٍ سَ يٍ نَادّ لِ سٌفٍتٍدٍ بِرِ.


\par }{\PP \VS{38}نَ حَمَ قِرِن ندٍ نَشَ سِفَ كْولَ مَ. ﭑ نَشَ بِرَ عٍ قْشْ رَ تّتّ كْن نَ، مُشُ نُن حَمَ دْنشْي. مُشُ نَشَ مِنِ يِرٍ مَكَنتَشِ رَ نَشَن شِلِ تَامِ فَندٍ، مُشُ نَشَ سِفَ هَن تّتّ عِفبٌدٍ.

\VS{39}مُشُ نَشَ مِنِ عٍقِرَ مِ نَادّ رَ، نَادّ قٌرِ، يّشّ نَادّ، شَنَنّلِ يِرٍ مَكَنتَشِ، مٍيَ يِرٍ مَكَنتَشِ، هَن مُشُ يّشّييْرّ نَادّ لِ. مُشُ نَشَ تِ فٍيلِ نَادّ يَ رَ.


\par }{\PP \VS{40}نَ حَمَ قِرِنيِ نَشَ تِ عَلَ شَ بَنشِ كُي. ﭑ تَن نُن كِيتِسَيٍ نُ نَ، نُن

\VS{41}سّرّشّدُبّيٍ عٍلِيَكِن، مَاسٍيَ، مِنيَمِن، مِكٍ، عٍلِيٌوٍنَيِ، سَكَرِ، نُن شَنَنِيَ. قٍرِيٍ قَن نُ نَ عٍ يِ رَ.

\VS{42}سّرّشّدُبّيٍ مَاسٍيَ، سٍمَيَ، عٍلٍيَسَرِ، عُسِ، يٍهٌشَنَن، مَلَكِيَ، عٍلَمَ، نُن عٍسٍرِ قَن نُ نَ. يِسِرَشَيَ نَن نُ نَ بّيتِبَيٍ شَ مَنفّ رَ.


\par }{\PP \VS{43}حَمَ نَشَ سّرّشّ فبٍفبٍ بَ سّيوّ كُي بَرِ مَ عٍ مَرِفِ عَلَ نُ بَرَ عٍ رَ سّيوَ. فِنّيٍ نُن دِ مّيٍ قَن نُ سّيوَشِ. نَ حّلّشِنيِ شُي نَشَ سِفَ يِرٍ مَكُيٍ.


\par }{\PP \VS{44}نَ لْشْي مُشُ نَشَ شّمّيٍ سُفَندِ نَشٍيٍ بِلِيٍ كَنتَمَ، سّرّشّ بٌفِسٍ سِنفٍيٍ نُن قَرِلّ رَفَتَمَ دّننَشّ. يِ شّمّيٍ لَن نّ عٍ شَ سَنسِ بٌفِ سِنفٍيٍ شُن لَن، نَشٍيٍ قِشِ سّرّشّدُبّيٍ نُن لٍوِكَيٍ مَ، كٍلِقٍ شّيٍ مَ عَلْ عَ سّبّشِ كِتَابُي كُي كِ نَشّ. يُدَيَكَيٍ نُ بَرَ حّلّشِن سّرّشّدُبّيٍ نُن لٍوِكَيٍ شَ وَلِ رَ.

\VS{45}عٍ نَشَ عٍ مَرِفِ عَلَ شَ وَلِ رَبَ عَ قَن يِ رَ. عٍ تَن، بّيتِبَيٍ، نُن نَادّ مَكَنتّيٍ نُ عٍ رَ سّنِيّنمَ عَلْ دَوُدَ نُن عَ شَ دِ سُلٍمَنِ عَ مَسٍنشِ كِ نَشّ.

\VS{46}دَوُدَ نُن عَسَقِ شَ وَشَتِ، بّيتِبَ مَنفّيٍ نُ نَ نَشٍيٍ نُ عَلَ مَتْشْمَ سُوكِيٍ نُن تَنتُييٍ رَ.

\VS{47}سٌرٌبَبٍلِ نُن نٍهٍمِ شَ وَشَتِ، عِسِرَيِلَ بِرِن نُ بَلٌي سٌمَ بّيتِبَيٍ، نَادّ مَكَنتّيٍ، لٍوِكَيٍ، سّرّشّدُبّيٍ، نُن هَرُنَ شَ دِيٍ يِ رَ لْشْي بِرِن.




\par }\Chap{13}{\SH نٍهٍمِ شَ وَلِ دْنشْي
\par }
{\PP \VerseOne{1}عٍ نُ نَ تَوُرٍتَ مُنسَ شَرَنقٍ حَمَ بّ تّمُي نَشّ، عٍ نَشَ يِ سّبّلِ تٌ، «عَمٌنِكَ نُن مٌوَبَكَ مُ دَشَ عٍ شَ سٌ عَلَ شَ مِشِيٍ يَ مَ،

\VS{2}بَرِ مَ عٍ مُ قَ تَامِ نُن يٍ رَ عِسِرَيِلَكَيٍ رَلَندٍ عٍ شَ بِيَاسِ كُي، عٍ كْبِرِ قِ بَلَمِ نَن مَ، عَ شَ قَ عِسِرَيِلَكَيٍ دَنكَ. كْنْ مُشُ مَرِفِ عَلَ نَشَ نَ دَنكّ مَقِندِ بَرَكّ رَ.»

\VS{3}عٍ تٌ نَ مّ، عٍ نَشَ سِ فبّتّ مِشِ بِرِن كٍرِ عِسِرَيِلَكَيٍ يَ مَ.


\par }{\PP \VS{4}بٍينُ نَ شَ رَبَ، سّرّشّدُبّ عٍلِيَسِبُ نَن نُ نَ بِلِيٍ شُنيِ رَ مُشُ مَرِفِ عَلَ شَ بَنشِ كُي. عَ بَرِبٌورٍ ندٍ نَن نُ لَنشِ تٌبِيَ مَ.

\VS{5}عَ نُ بَرَ بِلِ بٍلٍبٍلٍ سٌ عَ يِ رَ يِ سٍ بِرِن نَفَتَمَ دّننَشّ؛ مّنفِ، سُرَيِ، هْرْ مْبَنشِ عِسٍيٍ، مّنفِ قَرِلّ، وّنِ نّينّ، نُن تُرٍ، نَشٍيٍ قِمَ لٍوِكَيٍ، بّيتِبَيٍ، نُن نَادّ مَكَنتّيٍ مَ.

\VS{6}نَ بِرِن نَبَ تّمُي نَشّ، ﭑ مُ نُ نَ دَرِ سَلَمُ، بَرِ مَ ﭑ نُ بَرَ فبِلٍن بَبِلْن مَنفّ عَتَسَكَسِ يِرٍ، عَ شَ مَنفّيَ حّ تٌنفٌ سَشَن نُن قِرِن ندٍ رَ. نَ حّ تٌ حْن، مَنفّ نَشَ تِن

\VS{7}ﭑ بّحِندٍ، ﭑ شَ فبِلٍن دَرِ سَلَمُ. ﭑ تٌ نَا لِ، ﭑ نَشَ عٍلِيَسِبُ شَ وَلِ كٌبِ تٌ بِلِ سٌقٍ رَ تٌبِيَ يِ رَ، عَلَ شَ بَنشِ كُي.

\VS{8}نَ قٍ نَشَ ﭑ بْحّ رَحَاشُ ﭑ مَ. ﭑ نَشَ تٌبِيَ شَ سٍ بِرِن وٌلِ تَندٍ.

\VS{9}ﭑ نَشَ عٍ يَامَرِ عٍ شَ نَ بِلِيٍ رَ سّنِيّن، ﭑ قَ عَلَ شَ بَنشِ سٍيٍ رَ سٌ نَا، عَلْ سّرّشّيٍ نُن سُرَيِ.


\par }{\PP \VS{10}ﭑ نَشَ عَ مّ قَن، سٍ نَشٍيٍ لَن عٍ شَ قِ لٍوِكَيٍ مَ، عٍ مُ نُ نَ قِشِ عٍ مَ. لٍوِكَيٍ نُن بّيتِبَيٍ، نَشٍيٍ نُ لَنشِ عٍ شَ عَلَ شَ وَلِ رَبَ، نٍيٍ نُ بَرَ سِفَ عٍ شَ شّيٍ رَوَلِدٍ.

\VS{11}ﭑ نَشَ سْنشْي رَتٍ كِيتِسَيٍ مَ، ﭑ قَ عٍ مَشْرِن، «وٌ عَلَ شَ بَنشِ رَبّحِنشِ مُنقٍ رَ؟» ﭑ نَشَ لٍوِكَيٍ نُن بّيتِبَيٍ مَلَن، ﭑ قَ عٍ رَفبِلٍن عٍ شَ وَلِ رَ.

\VS{12}نَ تّمُي كْرّ يُدَيَكَ بِرِن نَشَ قَ مّنفِ قَرِلّ، وّنِ نّينّ، نُن تُرٍ رَ، عَ شَ مَلَن بِلِيٍ كُي.

\VS{13}ﭑ نَشَ سٍلٍمِيَ سّرّشّدُبّ تِ، عَ شَ نَ بِلِيٍ مَكَنتَ، عَ نُن سّرِيّ كَرَ مْشْ سَدْكِ، لٍوِكَ ثّدَيَ، سَبُدُ شَ دِ هَنَن، مَتَنِيَ شَ مَمَدِ. ﭑ نَ مِشِيٍ سُفَندِشِ نّ بَرِ مَ تِنشِن مِشِيٍ نَن نُ نَ عٍ رَ. عَ نُ لَن نّ عٍ شَ نَ سٍيٍ عِتَشُن عٍ نفَشَكٍرٍنيِيٍ مَ.


\par }{\PP \VS{14}ﭑ مَرِفِ عَلَ، عِ نَشَ نّيمُ ﭑ مَ نَ شَ قٍ رَ. عِ شَ رَتُ ﭑ مَ، ﭑ وَلِ تِنشِنشِ نَشَن نَبَ عِ شَ هْرْ مْبَنشِ نُن سَلِ شَ قٍ رَ.


\par }{\PP \VS{15}نَ تّمُي ﭑ نَشَ يُدَيَكَ ندٍيٍ تٌ وَلِ كُي مَلَبُي لْشْي. عٍ سَنسِ بٌفِ بُندُ مَ، عٍ مّنفِ شَبَمَ، عٍ عَ بَكِمَ سٌقَلٍ قَرِ، عٍ مَن وّنِ بٌفِ، وّنِ، شْرّ، نُن كٌتٍ فبّتّ بَكِمَ، عٍ عَ شَنِن دَرِ سَلَمُ مَلَبُي لْشْي، عٍ شَ عَ مَتِ. ﭑ نَشَ نَ تْنيِ دْشْ عٍ مَ سّنبّ رَ.

\VS{16}تِرٍكَ نَشٍيٍ سَبَتِشِ دَرِ سَلَمُ، عٍ قَن نُ قَمَ نّ يّشّيٍ نُن كٌتٍ مْولِ بِرِن نَ دَرِ سَلَمُ، عٍ شَ عَ مَتِ مَلَبُي لْشْي يُدَيَكَيٍ مَ.

\VS{17}ﭑ نَشَ سْنشْي رَتٍ يُدَيَ كُنتِفِيٍ مَ يِ كِ، «وٌ نَ مُنسٍ رَبَقٍ؟ وٌ نَ بِنيّ نَن بَقٍ مَلَبُي لْشْي مَ؟

\VS{18}وٌ بَبَيٍ قَن نُ نَ نَن نَبَمَ. نَ نَن عَ نِيَشِ وٌن مَرِفِ عَلَ نَشَ وٌن حَشَنكَتَ، عَ يِ تَا كَنَ. وٌ نَ عَ شَ شْنّ شُن مَسَقٍ، بَرِ مَ وٌ مُ مَلَبُي لْشْي بِنيَشِ.»


\par }{\PP \VS{19}نَ تّمُي ﭑ نَشَ يَامَرِ قِ، كْي سٌ تّمُي، بٍينُ مَلَبُي لْشْي شَ عَ لِ، دَرِ سَلَمُ نَادّيٍ شَ بَلَن هَن مَلَبُي لْشْي شَ بَ عَ رَ. ﭑ مَن نَشَ ﭑ مَ وَلِكّ سّفّتَلَ ندٍيٍ دْشْ نَادّيٍ رَ، عٍ نَشَ تِن كٌتٍ يٌ شَ سٌ مَلَبُي لْشْي.

\VS{20}عَ بَرَ سَنيَ كٍرٍن، شَ نَ مُ عَ رَ قِرِن لِ، يُلّيٍ مَكِتِ سَمَ دَرِ سَلَمُ قَرِ مَ، تّتّ سّيتِ مَ.

\VS{21}ﭑ نَشَ نَ تْنيِ قَن دْشْ عٍ مَ يِ وْيّنيِ رَ، «وٌ كْي رَدَنفِمَ تّتّ سّيتِ مَ مُنقٍ رَ؟ شَ وٌ نَ رَبَ كْرّ، ﭑ بّلّشّ وٌ لِمَ نّ.» كَقِ نَ دَنفِ، عٍ مُ قَ مَلَبُي لْشْي سْنْن.


\par }{\PP \VS{22}ﭑ نَشَ عَ قَلَ لٍوِكَيٍ بّ، عٍ شَ عٍ يّتّ رَ سّنِيّن، عٍ شَ قَ نَادّيٍ مَكَنتَدٍ، عَلَكٌ مِشِيٍ شَ مَلَبُي لْشْي بِنيَ.

\par }{\PP ﭑ مَرِفِ عَلَ، عِ شَ رَتُ ﭑ مَ وَلِ مَ، عِ مَن شَ ﭑ كَنتَ عِ شَ قٌنِسِرٍيَ كُي.


\par }{\PP \VS{23}نَ وَشَتِ، ﭑ نَشَ يُوِقِ ندٍيٍ تٌ نَشٍيٍ بَرَ فِنّيٍ دْشْ نَشٍيٍ كٍلِ عَسِدٌدِ، عَمٌنِ، نُن مٌوَبَ بْشِ مَ.

\VS{24}عٍ شَ دِ ندٍيٍ نُ عَسِدٌدِ شُي قَلَمَ، شَ نَ مُ عَ رَ سِ فبّتّ شُي، عٍ مُ يُدَيَ شُي قَلَمَ.

\VS{25}ﭑ نَشَ نَ قَن تْنيِ دْشْ عٍ مَ، ﭑ قَ عٍ دَنكَ. ﭑ نَشَ مِشِ ندٍيٍ بْنبْ، ﭑ عٍ شُنسّشّ مَتَلَ. ﭑ نَشَ قَ عٍ رَكَلِ عَلَ شِلِ رَ، «وٌ نَشَ وٌ شَ دِ فِنّيٍ قِ عٍ شَ دِ شّمّيٍ مَ، وٌ قَن نَشَ عٍ شَ دِ فِنّيٍ دْشْ وٌ يّتّ بّ، شَ نَ مُ عَ رَ وٌ شَ دِيٍ بّ.

\VS{26}نَ قٍ شَ مُ عَ نِيَشِ عِسِرَيِلَ مَنفّ سُلٍمَنِ قِندِشِ يُنُبِتْي رَ؟ عَ مَنِيّ يٌ مُ نُ نَ دُنِحَ سِيٍ يَ مَ. عَلَ نَشَ عَ شَنُ، عَ مَن عَ قِندِ عِسِرَيِلَ مَنفّ رَ. كْنْ سِ فبّتّ فِنّيٍ نَشَ عَ رَ سٌ يُنُبِ قٍ كُي.

\VS{27}وٌ قَن وَ مَ نَ يُنُبِ مْولِ نَن نَبَقٍ؟ وٌ وَ مَ قِندِقٍ تِنشِنتَرٍيٍ نَن نَ وٌن مَرِفِ عَلَ بّ، فِنّيٍ قُتِقٍ رَ سِ فبّتّيٍ يَ مَ؟»


\par }{\PP \VS{28}عٍلِيَسِبُ سّرّشّدُبّ كُنتِفِ شَ دِ يٌيَدَ نَن نُ نَ سَنبَلَتِ شٌرٌنكَ بِتَنيِ رَ. ﭑ نَشَ عَ رَبٌلٌ.


\par }{\PP \VS{29}ﭑ مَرِفِ عَلَ، عِ شَ رَتُ ﭑ مَ قٍ مَ، بَرِ مَ عٍ بَرَ سّرّشّدُبّ وَلِ مَنْشْ، عٍ مَن بَرَ سّرّشّدُبّيٍ نُن لٍوِكَيٍ شَ سَاتّ كَنَ.


\par }{\PP \VS{30}ﭑ نَشَ سِ فبّتّ مِشِ بِرِن كٍرِ سّرّشّدُبّيٍ نُن لٍوِكَيٍ يَ مَ، ﭑ نَشَ عٍ تِ عٍ شَ وَلِ رَ.

\VS{31}ﭑ مَن نَشَ يٍفٍ قِ سّرّشّدُبّيٍ مَ سَلِ تّمُي نُن بْشِ دَشَمُي سِنفٍ سّرّشّ بَ تّمُي.

\par }{\PP ﭑ مَرِفِ عَلَ، عِ شَ رَتُ ﭑ مَ قٍ مَ عِ شَ قٌنِسِرٍيَ كُي.

\par }\end{RTL}
