\begin{RTL}
\NormalFont\ShortTitle{عَننَبِ سَكَرِ}

{\MT عَننَبِ سَكَرِ شَ كِتَابُي

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عَلَ نَشَ عَننَبِ سَكَرِ شّي دَرِ سَلَمُ ثٍرِ سٍ مَنفّ دَرِيُسِ شَ وَشَتِ. عِسِرَيِلَكَيٍ نُ بَرَ حّ تٌنفٌ سٌلٌقٍرٍ رَبَ كٌنيِيَ كُي ثٍرِ سٍ بْشِ مَ عٍ شَ كُيٍ بَتُي شَ قٍ رَ، كْنْ عَلَ نَشَ عَ نِيَ دَرِيُسِ شَ عٍ بّحِن فبِلٍنقٍ رَ عِسِرَيِلَ بْشِ مَ. عٍ تٌ مّننِ لِ عٍ شَ تَايٍ نُن عَلَ شَ هْرْ مْلِنفِرَ بَنشِ بِرِن نُ بَرَ كَنَ. عٍ نَشَ وَلِ سُشُ نٍيٍ يَءِلَنقٍ رَ، كْنْ عٍ يَشُييٍ نَشَ عٍ تْورْ. نَ كُي عَلَ نَشَ عَننَبِ سَكَرِ نُن عَننَبِ هَفٍ شّي دَرِ سَلَمُ عَلَكٌ عٍ شَ عِسِرَيِلَكَيٍ رَلِمَنِيَ.

\par }{\IP عَننَبِ سَكَرِ شَ مَسٍنيِ قْلْمَ لَامَتُنيِ سٌلٌمَسَشَن نَن مَ، نَشٍيٍ عَ مَسٍنمَ عَ عَلَ قَمَ نّ عِسِرَيِلَكَيٍ مَلِدٍ عٍ شَ وَلِ كُي. عَ مَن عَ مَسٍنمَ عَ عَلَ قَمَ نّ سِيٍ حَشَنكَتَدٍ نَشٍيٍ نَ عَ شَ حَمَ تْورْقٍ. عَلَ لِمَنِيَ قِمَ نّ عَ شَ مِشِيٍ مَ عَننَبِ سَكَرِ شَ مَسٍنيِ سَابُي رَ.

\par }{\IP عِسِرَيِلَ شَ شُننَكٍلِ مُ قِندِ مَ قٍ قَنيِ رَ عٍ تَن فبَنسَن بّ. دُنِحَ نَ عَ تٌ عَلَ مّينِمَ عِسِرَيِلَ مَ كِ نَشّ، عٍ قَن دَنشَنِيَمَ نّ عَلَ مَ، عٍ بِرَ عِسِرَيِلَكَيٍ قْشْ رَ. عَلَ عِسِرَيِلَكَ ندٍ رَكٍلِمَ نَشَن مِسَالِمَ سّرّشّدُبّ كُنتِفِ رَ. نَ شّمّ قِندِ مَ عِسِرَيِلَ مَنفّ شُنفبٍ نَن نَ، عَلَ شَ مِشِ سُفَندِشِ، نَشَن عٍ شُن تِمَ عَلَ شَ كِرَ مَ.

\par }{\IP يِ سَاتّ عَلَ نَشَن تٌنفٌشِ عِسِرَيِلَ بّ عَ قِندِ مَ نّ لْننِ بٍلٍبٍلٍ رَ تٌ مِشِيٍ بّ. عَلَ وَ مَ نّ دُنِحَ بِرِن شَ بِرَ عَ شَ سّرِيّ قْشْ رَ، عٍ شَ لَ عَلَ شَ شَنُنتٍيَ رَ عَلَكٌ عٍ شَ كِسِ سْتْ. شَ عَ سَ لِ عَدَ مَدِيٍ تٌندِ مَ عَلَ شَ مَلِ رَ، عٍ سَرٍ حَاشِ سْتْمَ نّ عٍ حّرّ كِ شَ قٍ رَ. عَلَ وَ مَ مِشِ رَكِسِقٍ. نَ نَن عَ رَ عَ نَشَ مَرَكِسِمَ شّي وٌن مَ عَلَكٌ لَنيِ شَ لُ عَلَتَلَ نُن عَدَ مَ تَفِ. عَلَ شَ نَ سْونّيَ وٌن بِرِن بّ، وٌن قَن شَ تِن نَ رَ. عَمِنَ.

\par }{\MT عَننَبِ سَكَرِ شَ كِتَابُي



\par }\ChapOne{1}{\SH لَامَتُنيِ سِنفٍ؛ فبِلٍنقٍ عَلَ مَ
\par }
{\PP \VerseOne{1}دَرِيُسِ شَ مَنفّيَ حّ قِرِن ندٍ كِكٍ سٌلٌمَسَشَن ندٍ كُي، عَلَتَلَ نَشَ عَ مَسٍن عَننَبِ سَكَرِ بّ، بّرّكَيَ شَ دِ، عِدٌ شَ مَمَدِ قَنيِ، عَ نَشّ،

\VS{2}«عَلَتَلَ بَرَ شْنْ وٌ بٍنبَيٍ مَ.

\VS{3}كْنْ، عِ شَ عَ قَلَ، مَنفّ عَلَتَلَ شَ مَسٍنيِ نَن يَ؛ ‹ﭑ تَن مَنفّ عَلَتَلَ بَرَ عَ قَلَ وٌ بّ، وٌ شَ فبِلٍن ﭑ مَ. نَ تّمُي ﭑ قَن فبِلٍنمَ نّ وٌ مَ.

\VS{4}وٌ نَشَ لُ عَلْ وٌ بٍنبَيٍ. سِنفٍ نَمِحْنمّيٍ نُ بَرَ عَ مَسٍن عٍ بّ، «مَنفّ عَلَتَلَ شَ مَسٍنيِ نَن يَ، وٌ فبِلٍن وٌ شَ قٍ حَاشِيٍ نُن وٌ شَ كّوَلِ حَاشِيٍ قْشْ رَ.» كْنْ عٍ مُ عٍ تُلِ مَتِ ﭑ مَ مَسٍنيِ رَ، عٍ مُ ﭑ شُي سُشُ. ﭑ تَن عَلَتَلَ شَ مَسٍنيِ نَن نَ كِ.

\VS{5}وٌ بٍنبَيٍ نَ مِندٍن؟ نَمِحْنمّيٍ فٌ؟ عٍ مُ قَشَمَ شّ؟

\VS{6}ﭑ مَ مَسٍنيِ نُن ﭑ مَ سّرِيّ، عَ مُ وٌ بٍنبَيٍ لِشِ؟›»

\par }{\PP عَ تٌ فّ نَ مَسٍنيِ رَ، حَمَ نَشَ تُوبِ، عٍ قَ عَ قَلَ عٍ بٌورٍ بّ، «مَنفّ عَلَتَلَ بَرَ وٌن مَ قٍ رَبَشِيٍ سَرٍ رَفبِلٍن وٌن مَ.»


\par }{\PP \VS{7}كِكٍ قُ نُن كٍرٍن ندٍ شِ مْشْحّن نُن نَانِ ندٍ، سٍبَتِ كِكٍ، دَرِيُسِ شَ مَنفّيَ حّ قِرِن ندٍ، عَلَتَلَ نَشَ عَ مَسٍن عَننَبِ سَكَرِ بّ، بّرّكَيَ شَ دِ، عِدٌ شَ مَمَدِ،

\VS{8}«تٌ كْي رَ ﭑ بَرَ يِ لَامَتُنيِ تٌ. شّمّ ندٍ نُ نَ سٌي فبٍيلِ قَرِ، عَ نُ تِشِ مِرِتِ وُرِيٍ تَفِ قٌلٍ كُي. سٌي فبٍيلِيٍ، سٌي قْورّيٍ، نُن سٌي قِيشّيٍ نُ نَ عَ شَنبِ رَ.

\VS{9}ﭑ نَشَ عَ مَشْرِن، ‹ﭑ مَرِفِ، مُنسٍ نَ يٍيٍ تَن نَ؟› مَلٍكّ نَشَن نُ وْيّنمَ ﭑ نَ، عَ نَشَ عَ قَلَ، ‹ﭑ عَ مَسٍنمَ نّ عِ بّ.›

\VS{10}مِشِ نَشَن نُ تِشِ مِرِتِ وُرِيٍ تَفِ، عَ نَشَ عَ قَلَ، ‹عَلَتَلَ شَ شّيرَيٍ نَن عٍ رَ نَشٍيٍ دُنِحَ عِحّرّ مَ.›

\VS{11}عٍ نَشَ دّنتّفّ سَ عَلَتَلَ شَ مَلٍكّ بّ نَشَن نُ تِشِ مِرِتِ وُرِيٍ تَفِ، ‹مُشُ بَرَ دُنِحَ بِرِن عِحّرّ، دُنِحَ مِشِ بِرِن رَشَرَشِ، عٍ نَ بْحّسَ كُي.›

\VS{12}عَلَتَلَ شَ مَلٍكّ نَشَ عَ قَلَ، ‹مَنفّ عَلَتَلَ، عِ قَمَ كِنِكِنِدٍ دَرِ سَلَمُ نُن يُدَيَ شَ تَايٍ مَ مُن تّمُي؟ عِ شْنْشِ عٍ مَ كَبِ حّ تٌنفٌ سٌلٌقٍرٍ.›

\VS{13}عَلَتَلَ نَشَ نَ مَلٍكّ رَلِمَنِيَ، عَ عَ مَدُندُ، مَلٍكّ نَشَن نُ وْيّنمَ ﭑ نَ.»


\par }{\PP \VS{14}«نَ مَلٍكّ نَشَ عَ قَلَ ﭑ بّ، ‹عِ شَ عَ قَلَ، مَنفّ عَلَتَلَ شَ مَسٍنيِ نَن يَ؛ دَرِ سَلَمُ نُن سِيٌن رَقَن ﭑ مَ. ﭑ مُ تِنمَ عٍ شَ بِرَ شَنُنتٍنيِ فبّتّ قْشْ رَ.

\VS{15}ﭑ بَرَ شْنْ سِ فبّتّيٍ مَ نَشٍيٍ حْشْ عَ مَ تْورّ يٌ مُ نْمَ عٍ لِدٍ. سِنفٍ ﭑ نُ شْنْشِ دٌندٌرٌنتِ ﭑ مَ حَمَ مَ، كْنْ سِيٍ تَن بَرَ ندٍ سَ ﭑ مَ حَمَ شَ تْورّ شُن مَ.›»


\par }{\PP \VS{16}«نَ نَن عَ رَ، عَلَتَلَ نَشَ عَ مَسٍن، ‹ﭑ مَن كِنِكِنِمَ نّ دَرِ سَلَمُ مَ، ﭑ مَن ﭑ مَ بَنشِ تِمَ نّ. لُوتِ عِبّندُنمَ نّ دَرِ سَلَمُ تَا شُن مَ عَلَكٌ نَ شَ مَنِيَ، نَ تَا مَن شَ فبِلٍن تِ رَ.› مَنفّ عَلَتَلَ شَ مَسٍنيِ نَن نَ كِ.

\VS{17}عِ مَن شَ عَ قَلَ، ‹مَنفّ عَلَتَلَ شَ مَسٍنيِ نَن يَ؛ هَرِفٍ مَن لُمَ ﭑ مَ تَايٍ كُي، ﭑ مَن سِيٌن مَدُندُ مَ نّ، ﭑ مَن دَرِ سَلَمُ سُفَندِ مَ نّ.›»




\par }\Chap{2}{\SH لَامَتُنيِ قِرِن ندٍ؛ قٍرِيٍ نُن شَبُييٍ
\par }
{\PP \VerseOne{1}ﭑ نَشَ يِ لَامَتُنيِ تٌ؛ ﭑ بَرَ قٍرِ نَانِ تٌ.

\VS{2}ﭑ بَرَ مَلٍكّ مَشْرِن، نَشَن نُ وْيّنمَ ﭑ نَ، «مُنسٍ نَ يٍيٍ رَ؟» عَ نَشَ ﭑ يَابِ، «سّنبّمَيٍ نَن يٍيٍ رَ نَشٍيٍ يُدَيَ، عِسِرَيِلَ، نُن دَرِ سَلَمُ رَيٍنسٍنشِ.»


\par }{\PP \VS{3}نَ تّمُي، عَلَتَلَ نَشَ شَبُي نَانِ مَسٍن ﭑ بّ.

\VS{4}ﭑ نَشَ مَشْرِنيِ تِ، «يٍيٍ قَشِ مُنسٍ رَبَدٍ بٍ؟» عَ نَشَ ﭑ يَابِ، «يِ قٍرِ نَانِ مِسَالِشِ سّنبّمَيٍ نَن نَ نَشٍيٍ يُدَيَ رَيٍنسٍنشِ مِشِ يٌ مُ نْ عَ شُنيِ رَكٍلِدٍ. كْنْ يِ شَبُييٍ قَشِ عٍ مَفَاشُدٍ نّ، عٍ سِ فبّتّ سّنبّمَيٍ رَبِرَ، نَشٍيٍ كٍلِشِ يُدَيَ بْشِ شِلِ مَ عَلَكٌ عٍ شَ يُدَيَكَيٍ رَيٍنسٍن.»


\par }{\SH لَامَتُنيِ سَشَن ندٍ؛ مَنِيَ لُوتِ
\par }
{\PP \VS{5}ﭑ نَشَ يِ لَامَتُنيِ تٌ؛ شّمّ ندٍ نُ نَ، مَنِيَ لُوتِ نُ سُشُشِ عَ يِ رَ.

\VS{6}ﭑ نَشَ عَ مَشْرِن، «عِ سِفَ مِندٍن؟» عَ نَشَ ﭑ يَابِ، «ﭑ دَرِ سَلَمُ نَن مَنِيَقٍ، عَلَكٌ ﭑ شَ عَ فبٌي نُن عَ كُيّيَ كٌلٌن.»


\par }{\PP \VS{7}مَلٍكّ نَشَن نُ وْيّنمَ ﭑ نَ، عَ نَشَ سِفَ يَرٍ، مَلٍكّ فبّتّ نَشَ قَ عَ رَلَندٍ.

\VS{8}عَ نَشَ عَ قَلَ عَ بّ، «عِ فِ، سَ عَ قَلَ يِ سّفّتَلَ بّ، عَ دَرِ سَلَمُكَيٍ نُن شُرُ سٍيٍ قَمَ نّ وُيَدٍ هَن تّتّ مُ نْ عٍ رَبِلِندٍ سْنْن.»

\VS{9}عَلَتَلَ شَ مَسٍنيِ نَن يَ؛ «ﭑ تَن يَتِ عٍ مَكَنتَمَ نّ. ﭑ لُمَ نّ عٍ بّ عَلْ تّتّ تّ دَاشِ، ﭑ مَ نْرّ قَ لُ عٍ تَفِ.»


\par }{\PP \VS{10}عَلَتَلَ شَ مَسٍنيِ نَن يَ؛

\par }{\Q «وٌ وٌ فِ، وٌ وٌ فِ!

\par }{\Q وٌ شَ كٍلِ حَمَنّ مَ نَشَن نَ كْولَ مَ.»

\par }{\Q عَلَتَلَ شَ مَسٍنيِ نَن يَ؛

\par }{\Q «سِنفٍ ﭑ نُ بَرَ وٌ رَيٍنسٍن يّ دُنِحَ مَ.


\par }{\Q \VS{11}سِيٌن مِشِيٍ، وٌ وٌ فِ.

\par }{\Q وٌ تَن نَشٍيٍ نَ بَبِلْن،

\par }{\Q وٌ شَ كٍلِ نَا.»


\par }{\Q \VS{12}مَنفّ عَلَتَلَ نَشَ عَ مَسٍن ﭑ بّ،

\par }{\Q عَ نَشَن شّيشِ بِنيّ كُي،

\par }{\Q قٍ قَلَقٍ يِ سِيٍ شَ قٍ رَ نَشٍيٍ وٌ تْورْشِ؛

\par }{\Q «نَشَن عَ بّلّشّ دِنمَ وٌ رَ،

\par }{\Q عَ لُشِ نّ عَلْ نَ كَنيِ بَرَ عَ بّلّشّ دِن عَلَ رَ.»


\par }{\Q \VS{13}ﭑ نَ كٍلِ عٍ شِلِ مَ،

\par }{\Q عٍ قِندِ عٍ شَ كٌنيِيٍ شَ كٌنيِيٍ رَ.

\par }{\Q نَ كُي وٌ عَ كٌلٌنمَ نّ

\par }{\Q عَ مَنفّ عَلَتَلَ نَن ﭑ شّيشِ.


\par }{\BB \par }
{\Q \VS{14}«دَرِ سَلَمُكَيٍ، وٌ وٌ شُي عِتٍ سّيوّ كُي،

\par }{\Q بَرِ مَ ﭑ قَمَ نّ لُدٍ وٌ تَفِ.»

\par }{\Q عَلَتَلَ شَ مَسٍنيِ نَن نَ كِ.


\par }{\Q \VS{15}سِ وُيَشِ قَمَ نّ عَلَتَلَ مَ نَ لْشْي،

\par }{\Q عٍ قَ قِندِ ﭑ مَ حَمَ رَ.

\par }{\Q ﭑ لُمَ نّ وٌ تَفِ،

\par }{\Q وٌ قَ عَ كٌلٌن

\par }{\Q عَ مَنفّ عَلَتَلَ نَن ﭑ شّيشِ وٌ مَ.


\par }{\Q \VS{16}يُدَيَ مَن قِندِ مَ عَلَتَلَ فبٍ نَن نَ

\par }{\Q عَ شَ بْشِ سّنِيّنشِ كُي.

\par }{\Q عَ مَن قَمَ نّ دَرِ سَلَمُ سُفَندِدٍ.


\par }{\Q \VS{17}عَدَ مَدِ بِرِن شَ عَ سَبَرِ عَلَتَلَ بّ،

\par }{\Q عَ نَ كٍلِقٍ عَ شَ يِرٍ سّنِيّنشِ.




\par }\Chap{3}{\SH لَامَتُنيِ نَانِ ندٍ؛ سّرّشّدُبّ كُنتِفِ
\par }
{\PP \VerseOne{1}عَ نَشَ سّرّشّدُبّ كُنتِفِ يٌسُوٍ مَسٍن ﭑ بّ، عَ نُ تِشِ عَلَتَلَ شَ مَلٍكّ يَ عِ. سٍنتَنّ نُ تِشِ عَ يِرٍقَنيِ مَ عَ شَ عَ تْوحّفّ.

\VS{2}عَلَتَلَ نَشَ عَ قَلَ سٍنتَنّ بّ، «ﭑ تَن، عَلَتَلَ نَشَن دَرِ سَلَمُ سُفَندِشِ، ﭑ بَرَ عَ قَلَ عِ بّ سٍنتَنّ، عِ سَبَرِ! يٍفٍ شُنتُنيِ شَ مُ نَ يِ شّمّ رَ نَشَن بَشِ تّ دّ عِ؟»


\par }{\PP \VS{3}يٌسُوٍ نُ تِشِ مَلٍكّ يَ عِ، دُفِ نْشْشِ نَن نُ رَفٌرٌشِ عَ مَ.

\VS{4}مَلٍكّ نَشَ عَ قَلَ عَ بٌورٍيٍ بّ نَشٍيٍ نُ تِشِ يٌسُوٍ سّيتِ مَ، «وٌ دُفِ نْشْشِيٍ بَ عَ مَ.» عَ مَن نَشَ عَ قَلَ يٌسُوٍ بّ، «عَ مَتٌ، ﭑ بَرَ عِ شَ يُنُبِ بَ، ﭑ بَرَ دُفِ تٌقَنيِيٍ رَفٌرٌ عِ مَ.»

\VS{5}ﭑ نَشَ عَ قَلَ، «وٌ شَ شُنيِ رَتٌقَن سٍ سّنِيّنشِ دْشْ عَ شُنيِ مَ.» عٍ نَشَ شُنيِ رَتٌقَن سٍ سّنِيّنشِ دْشْ عَ شُنيِ مَ، عٍ نَشَ دُفِيٍ رَفٌرٌ عَ مَ. عَلَتَلَ شَ مَلٍكّ نُ تِشِ نَا.


\par }{\PP \VS{6}عَلَتَلَ شَ مَلٍكّ نَشَ يِ مَسٍنيِ تِ يٌسُوٍ بّ،

\VS{7}«مَنفّ عَلَتَلَ شَ مَسٍنيِ نَن يَ؛ شَ عِ حّرّ ﭑ مَ كِرَيٍ شْن، شَ عِ ﭑ مَ يَامَرِيٍ سُشُ، عِ قَمَ نّ ﭑ مَ بَنشِ رَحّرّدٍ، عِ قَ ﭑ مَ تّتّ مَكَنتَدٍ. نَ تّمُي عِ يِرٍ سْتْمَ نّ بٍ يٍيٍ تَفِ.

\VS{8}سّرّشّدُبّ كُنتِفِ يٌسُوٍ، عِ تَن نُن نَشٍيٍ دْشْشِ عِ يَ عِ، وٌ وٌ تُلِ مَتِ. وٌ بَرَ قِندِ مِسَالِ رَ. ﭑ قَمَ ﭑ مَ كٌنيِ شّيدٍ، نَشَن شِلِ ‹سَلٌنيِ.›

\VS{9}وٌ شَ فّمّ مَتٌ ﭑ نَشَن دْشْشِ يٌسُوٍ يَ عِ. يَ سٌلٌقٍرٍ نَ نَ فّمّ كٍرٍنيِ مَ. ﭑ سّبّلِ تِمَ نّ عَ مَ، ﭑ مَن قَ يِ بْشِ شَ يُنُبِ بَ لْشْي كٍرٍن كُي.» مَنفّ عَلَتَلَ شَ مَسٍنيِ نَن نَ كِ.

\VS{10}«نَ لْشْي، وٌ وٌ بٌورٍ شِلِمَ نّ، وٌ شَ لُ يِرٍ كٍرٍن وٌ شَ وّنِ بِلِ نُن شْرّ بِلِ بُن مَ.» مَنفّ عَلَتَلَ شَ مَسٍنيِ نَن نَ كِ.




\par }\Chap{4}{\SH لَامَتُنيِ سُولِ ندٍ؛ لَنثُي دْشْ سٍ
\par }
{\PP \VerseOne{1}مَلٍكّ نَشَن نُ وْيّنمَ ﭑ نَ، عَ نَشَ قَ ﭑ نَشُنُدٍ، عَلْ عٍ مِشِ رَشُنُمَ كِ نَشّ شِشْلِ مَ.

\VS{2}عَ نَشَ ﭑ مَشْرِن، «عِ مُنسٍ تٌشِ؟» ﭑ نَشَ عَ يَابِ، «ﭑ لَنثُي دْشْ سٍ شّيمَ دَاشِ نَن تٌشِ، بِتِرّ نَ عَ شُنتَفِ، تُرٍ رَ عَ كُي. لَنثُي سٌلٌقٍرٍ فبَكُشِ عَ مَ، تُرٍ فٌرٌدٍ سٌلٌقٍرٍ، تُرٍ رَ سٌمَ نَ لَنثُي سٌلٌقٍرٍيٍ كُي.

\VS{3}عٌلِوِ وُرِ بِلِ قِرِن تِشِ تُرٍ بِتِرّ سّيتِ قِرِنيِيٍ مَ، كٍرٍن عَ يِرٍقَنيِ مَ، كٍرٍن عَ كْولَ مَ.»

\VS{4}ﭑ نَشَ مَلٍكّ مَشْرِن، نَشَن نُ وْيّنمَ ﭑ نَ، «ﭑ مَرِفِ، مُنسٍ نَ يٍيٍ رَ؟»

\VS{5}عَ نَشَ عَ قَلَ ﭑ بّ، «عِ مُ عَ كٌلٌن؟» ﭑ نَشَ عَ يَابِ؛ «ﭑ مَرِفِ، ﭑ مُ عَ كٌلٌن.»

\VS{6}نَ تّمُي عَ نَشَ عَ مَسٍن ﭑ بّ، «عَلَتَلَ شَ مَسٍنيِ نَن يَ، عَ نَشَن تِشِ سٌرٌبَبٍلِ بّ، ‹وٌ سّنبّ مُ نْمَ سٍسٍ رَ. ﭑ تَن نَن شَشِلِ نْمَ عَ رَبَدٍ.› مَنفّ عَلَتَلَ شَ مَسٍنيِ نَن يَ.»


\par }{\PP \VS{7}«فٍيَ شُنفبٍ نَشَن نَ سٌرٌبَبٍلِ يَ رَ، ﭑ نَ قِندِ مَ نّ قِيلِ رَ. عَ قَمَ نّ فّمّ قَنيِ رَ مِنِدٍ بَنشِ تِ سٍ رَ، حَمَ قَ عَ قَلَ عٍ شُي عِتٍشِ رَ، ‹عَلَ شَ هِننّ عَ رَ، عَلَ شَ هِننّ عَ رَ!›»


\par }{\PP \VS{8}عَلَتَلَ نَشَ يِ مَسٍنيِ تِ ﭑ بّ،

\VS{9}«سٌرٌبَبٍلِ بَرَ يِ بَنشِ تِ قْلْ، عَ مَن عَ رَحْنمَ نّ.» نَ كُي وٌ عَ كٌلٌنمَ نّ عَ مَنفّ عَلَتَلَ نَن ﭑ شّيشِ وٌ يِرٍ.

\VS{10}ندٍ يٌمَ قٍ قْلّ شُرِ مَ؟ حَمَ نَ وَلِ سٍ تٌ سٌرٌبَبٍلِ بّلّشّ، عٍ حّلّشِنمَ نّ.

\par }{\PP مَلٍكّ نَشَ عَ قَلَ ﭑ بّ، «نَ لَنثُي سٌلٌقٍرٍ قِندِشِ عَلَتَلَ يَيٍ نَن نَ نَشٍيٍ دُنِحَ عِحّرّ مَ.»

\VS{11}ﭑ نَشَ عَ مَشْرِن عَ مَ، «مُنسٍ نَ نَ عٌلِوِ وُرِ بِلِ قِرِنيِ رَ، نَشٍيٍ نَ لَنثُي دْشْ سٍ يِرٍقَنيِ مَ نُن عَ كْولَ مَ؟»

\VS{12}ﭑ مَن نَشَ عَ مَشْرِن عَ مَ، «مُنسٍ نَ نَ عٌلِوِ سَلٌنيِ قِرِنيِيٍ رَ، نَشٍيٍ نَ تُرٍ فٌرٌدٍ شّيمَ دَاشِ قِرِنيِيٍ سّيتِ مَ، عٌلِوِ تُرٍ دَنفِمَ نَشٍيٍ كُي؟»

\VS{13}عَ نَشَ عَ قَلَ ﭑ بّ، «عِ مُ عَ كٌلٌن عٍ نَشٍيٍ مِسَالِشِ؟» ﭑ نَشَ عَ يَابِ، «ﭑ مَرِفِ، ﭑ مُ عَ كٌلٌن.»

\VS{14}عَ نَشَ عَ قَلَ ﭑ بّ، «مِشِ قِرِن نَن عٍ رَ عَلَ نَشٍيٍ سُفَندِشِ، عَ تُرٍ عِقِلِ عٍ شُنيِيٍ مَ، عٍ شَ وَلِ دُنِحَ بِرِن مَرِفِ بّ.»




\par }\Chap{5}{\SH لَامَتُنيِ سٍننِ ندٍ؛ دَنكّ كّيدِ
\par }
{\PP \VerseOne{1}ﭑ مَن نَشَ لَامَتُنيِ تٌ نَشَن قِندِشِ كّيدِ مَكُنتَنشِ رَ كٌورٍ مَ.

\VS{2}مَلٍكّ نَشَ ﭑ مَشْرِن، «عِ مُنسٍ تٌشِ؟» ﭑ نَشَ عَ يَابِ، «ﭑ كّيدِ مَكُنتَنشِ نَن تٌشِ كٌورٍ مَ، عَ كُيَ نْنفْن يَ مْشْحّن، عَ عِفبٌ نْنفْن يَ قُ.»

\VS{3}عَ نَشَ عَ قَلَ ﭑ بّ، «دَنكّ سّبّشِ نَ كّيدِ مَ نَشَن مَسٍنشِ بْشِ يِرٍ بِرِن. عَ سّبّشِ مُحّتِ نُن مِشِيٍ نَن بّ، نَشٍيٍ عٍ كَلِمَ وُلٍ رَ، عٍ بِرِن قَمَ نّ كٍرِدٍ يِ بْشِ مَ.

\VS{4}مَنفّ عَلَتَلَ شَ مَسٍنيِ نَن يَ، ‹ﭑ يِ دَنكّ رَ سٌمَ نّ مُحّتِيٍ شَ بَنشِيٍ كُي، عَ نُن مِشِ نَشٍيٍ عٍ كَلِمَ ﭑ شِلِ رَ كْنْ عٍ قَ وُلٍ قَلَ. نَ دَنكّ لُمَ نّ عٍ شَ بَنشِيٍ كُي هَن عَ بِرِن كَنَ.›»


\par }{\SH لَامَتُنيِ سٌلٌقٍرٍ ندٍ؛ فِنّ نَ بُسَلِ كُي
\par }
{\PP \VS{5}مَلٍكّ نَشَن نُ وْيّنمَ ﭑ نَ، عَ نَشَ مَكْرّ ﭑ نَ، عَ قَ عَ قَلَ ﭑ بّ، «عَ مَتٌ نَشَن نَ مِنِقٍ يَكْسِ.»

\VS{6}ﭑ نَشَ عَ مَشْرِن، «مُنسٍ عَ رَ؟» عَ نَشَ ﭑ يَابِ، «بُسَلِ نَن عَ رَ، حَمَ شَ قٍ حَاشِيٍ نَ نَشَن كُي.»

\VS{7}دّرَكٌتٍ بِنيٍ تٌ بَ عَ دّ رَ، عَ نَشَ عَ تٌ فِنّ ندٍ دْشْشِ عَ كُي.

\VS{8}مَلٍكّ نَشَ عَ قَلَ ﭑ بّ، «قٍ حَاشِ مِسَالِ نَن يِ فِنّ رَ.» عَ مَن نَشَ فِنّ رَدِن بُسَلِ كُي، عَ قَ عَ دّ رَكٌتٌ دّرَكٌتٍ بِنيٍ رَ.


\par }{\PP \VS{9}ﭑ تٌ ﭑ يَ رَكٍلِ، ﭑ نَشَ فِنّ قِرِن تٌ. فَبُتٍنيِ فبٌنفبٌي دَاشِيٍ نُ نَ عٍ مَ، عٍ نُ نَ حّرّقٍ كٌورٍ مَ. عٍ نَشَ نَ بُسَلِ تٌنفٌ، عٍ عَ شَنِن كٌورٍ مَ.

\VS{10}ﭑ نَشَ مَلٍكّ مَشْرِن، نَشَن نُ وْيّنمَ ﭑ نَ، «عٍ نَ بُسَلِ شَنِنقٍ مِندٍن؟»

\VS{11}عَ نَشَ ﭑ يَابِ، «عٍ نَ عَ شَنِنقٍ بَبِلْن بْشِ نَن مَ، عٍ بَنشِ تِمَ عَ بّ دّننَشّ، عَ شَ لُ نَا.»




\par }\Chap{6}{\SH لَامَتُنيِ سٌلٌمَسَشَن ندٍ؛ سْورِ رَفِسٍ نَانِ
\par }
{\PP \VerseOne{1}ﭑ مَن نَشَ لَامَتُنيِ تٌ. سْورِ رَفِسٍ نَانِ نُ نَ مِنِقٍ فٍيَ قِرِنيِيٍ لٌنفٌرِ رَ. نَ فٍيَيٍ نُ يَءِلَنشِ يْشُي نَن نَ.

\VS{2}سٌي فبٍيلِيٍ نَن نُ نَ سْورِ رَفِسٍ سِنفٍ بّندُنقٍ، سٌي قْورّيٍ نَن نُ نَ سْورِ رَفِسٍ قِرِن ندٍ بّندُنقٍ،

\VS{3}سٌي قِيشّيٍ نَن نُ نَ سْورِ رَفِسٍ سَشَن ندٍ بّندُنقٍ، سٌي مَكَتُنشِيٍ نَن نُ نَ سْورِ رَفِسٍ نَانِ ندٍ بّندُنقٍ.

\VS{4}ﭑ نَشَ مَلٍكّ مَشْرِن، نَشَن نُ وْيّنمَ ﭑ نَ، «ﭑ مَرِفِ، مُنسٍ يٍيٍ رَ؟»


\par }{\PP \VS{5}مَلٍكّ نَشَ ﭑ يَابِ، «قٌيٍ نَانِ نَن عٍ رَ، دُنِحَ مَرِفِ نَ نَشٍيٍ رَ مِنِقٍ.

\VS{6}سٌي قْورّيٍ سِفَمَ حَمَنّ كْولَ نَن مَ، سٌي قِيشّيٍ سِفَمَ حَمَنّ سٌفٍفٌرٌدٍ نَن مَ، سٌي مَكَتُنشِيٍ سِفَمَ حَمَنّ يِرٍقَنيِ نَن مَ.»

\VS{7}يِ سٌي سّنبّمَيٍ تٌ نُ وَ مَ سِفَقٍ دُنِحَ عِحّرّدٍ، مَلٍكّ ندٍ نَشَ عَ قَلَ عٍ بّ، «وٌ سِفَ بْشِ عِحّرّدٍ.» عٍ نَشَ كٍلِ كٍرٍن نَ.

\VS{8}عَلَ نَشَ عَ قَلَ ﭑ بّ عَ شُي عِتٍشِ رَ، «عِ بَرَ عَ مَتٌ، نَشٍيٍ سِفَشِ حَمَنّ كْولَ مَ، عٍ بَرَ ﭑ وَشْنقٍ رَبَ نَا.»


\par }{\SH يٌسُوٍ شَ مَنفّيَ
\par }
{\PP \VS{9}عَلَتَلَ شَ مَسٍنيِ نَن يَ؛

\VS{10}«شٍلٍدَيِ، تٌبِيَ، نُن يّدَيَ نَ قَ كٍلِقٍ كٌنيِيَ كُي بَبِلْن بْشِ مَ، عِ شَ عٍ شَ قَنفَدَ مَيٍ رَ سُشُ. نَ لْشْي عِ شَ سِفَ سٌقٌنِ شَ دِ يٌسِيَ يِرٍ

\VS{11}نَ فبٍتِ نُن نَ شّيمَ رَ. عِ شَ مَنفّيَ تْنشُمَ رَقَلَ نَ رَ، عِ قَ عَ دْشْ سّرّشّدُبّ كُنتِفِ يٌسُوٍ شُن مَ، يٍهٌسَدَكِ شَ دِ.

\VS{12}عِ شَ عَ قَلَ عَ بّ، ‹مَنفّ عَلَتَلَ شَ مَسٍنيِ نَن يَ؛ يِ مِشِ نَشَن شِلِ «سَلٌنيِ.» نَ سَلٌنيِ بُلَمَ نّ، عَ قَ عَلَتَلَ شَ هْرْ مْبَنشِ تِ.

\VS{13}عَ تَن نَن عَلَتَلَ شَ هْرْ مْبَنشِ تِمَ، مَنفّيَ تْنشُمَ لُمَ نّ عَ يِ، عَ دْشْ عَ شَ كِبَنيِ كُي، عَ حَمَ يَمَرِ. سّرّشّدُبّ ندٍ قَن دْشْمَ نّ عَ شَ كِبَنيِ كُي. بْحّسَ لُ عٍ قِرِنيِ تَفِ.›

\VS{14}مَنفّيَ تْنشُمَ لُمَ نّ عَلَتَلَ شَ هْرْ مْبَنشِ كُي هٍلٍمِ، تٌبِيَ، يّدَيَ، نُن سٌقٌنِ شَ دِ هٍنِ يِ رَ.»


\par }{\PP \VS{15}«مِشِ نَشٍيٍ مَكُيَ، نٍيٍ قَمَ نّ عَلَتَلَ شَ هْرْ مْبَنشِ تِدٍ. نَ كُي وٌ عَ كٌلٌنمَ نّ عَ مَنفّ عَلَتَلَ نَن ﭑ شّيشِ وٌ مَ. نَ بِرِن قَمَ نّ رَبَدٍ شَ وٌ وٌ مَرِفِ عَلَتَلَ شُي سُشُ عَ قَنيِ رَ.»




\par }\Chap{7}{\SH سُنيِ
\par }
{\PP \VerseOne{1}دَرِيُسِ شَ مَنفّيَ حّ نَانِ ندٍ، كِسِلٍوِ كِكٍ سٌلٌمَنَانِ ندٍ، شِ نَانِ ندٍ لْشْي، عَلَتَلَ نَشَ مَسٍنيِ تِ عَننَبِ سَكَرِ بّ.

\VS{2}بٍتٍلِكَيٍ نُ بَرَ سَرٍ سٍرِ نُن رٍفٍمِ مٍلٍكِ نُن عٍ شَ مِشِيٍ شّي عَلَتَلَ مَشَندِدٍ.

\VS{3}عٍ مَن شَ مَنفّ عَلَتَلَ شَ سّرّشّدُبّيٍ، نَشٍيٍ نُ نَ هْرْ مْبَنشِ كُي، عَ نُن نَمِحْنمّيٍ مَشْرِن، «مُشُ لَن مُشُ شَ مُشُ وَ شُي رَ مِنِ كِكٍ سُولِ ندٍ رَ، مُشُ شَ سُنيِ سُشُ عَلْ مُشُ عَ رَبَشِ حّ وُيَشِيٍ رَ كِ نَشّ؟»


\par }{\PP \VS{4}مَنفّ عَلَتَلَ نَشَ مَسٍنيِ تِ ﭑ بّ يِ كِ،

\VS{5}«حَمَ نُن سّرّشّدُبّيٍ مَشْرِن ﭑ بّ، ‹وٌ تٌ نُ سُنيِ سُشُمَ سُننُنيِ كُي نَ كِكٍ سُولِ ندٍيٍ نُن نَ كِكٍ سٌلٌقٍرٍ ندٍيٍ حّ تٌنفٌ سٌلٌقٍرٍ بُن مَ، وٌ نُ سُنمَ ﭑ تَن نَن بّ؟

\VS{6}وٌ تٌ نُ وٌ دّفٍمَ نُن وٌ وٌ مِنمَ، وٌ مُ عَ رَبَشِ وٌ يّتّ شَ بّ؟

\VS{7}عَلَتَلَ مُ نَ مَسٍنيِ مْولِ تِ عَ شَ نَمِحْنمّ سِنفٍيٍ سَابُي شَ رَ، دَرِ سَلَمُ نُن عَ رَبِلِنيِ نُ سَبَتِشِ بْحّسَ كُي تّمُي نَشّ؟ نَ تّمُي، مِشِيٍ نُ نَ نٍفٍوِ نُن سٍقٍلَ بْشِ مَ.›»


\par }{\PP \VS{8}عَلَتَلَ نَشَ مَسٍنيِ تِ عَننَبِ سَكَرِ بّ يِ كِ،

\VS{9}«مَنفّ عَلَتَلَ شَ مَسٍنيِ نَن يَ؛ ‹وٌ شَ كِيتِ سَ تِنشِنيِ كُي. وٌ شَ هِننّ وٌ بٌورٍ رَ كِنِكِنِ كُي.

\VS{10}وٌ نَشَ كَاحّ فِنّيٍ، كِرِدِيٍ، بْشِ شْحّيٍ، نُن سٍتَرٍيٍ تْورْ. وٌ نَشَ نَتّ حَاشِ تٌنفٌ وٌ بْحّ كُي وٌ بٌورٍيٍ شَ قٍ رَ.›

\VS{11}كْنْ عٍ مُ تِن نَ مَسٍنيِ رَ، عٍ نَشَ عٍ كٌبٍ سٌ، عٍ مُ عٍ تُلِ مَتِ نَ رَ.

\VS{12}عٍ بْحّيٍ نَشَ شْرْشْ عَلْ دِيَمَن، عٍ نَشَ تٌندِ مَنفّ عَلَتَلَ شَ سّرِيّ سُشُدٍ، عَ شَشِلِ سّنِيّنشِ نُ بَرَ نَشَن نَسَنبَ نَمِحْنمّ سِنفٍيٍ مَ. نَ نَن عَ رَ مَنفّ عَلَتَلَ نَشَ شْنْ عٍ مَ عَ بٍلٍبٍلٍ رَ.

\VS{13}عَ تٌ عٍ شِلِ، عٍ نَشَ تٌندِ عَ شُي سُشُدٍ. يَكْسِ، شَ عٍ تَن بَرَ عَ شِلِ، عَ مُ عٍ شَ مَشَندِ سُشُمَ دٍ.» مَنفّ عَلَتَلَ شَ مَسٍنيِ نَن يَ،

\VS{14}«ﭑ عٍ رَيٍنسٍن نّ سِيٍ بِرِن يَ مَ عٍ مُ نَشٍيٍ كٌلٌن. عٍ تٌ كٍلِ عٍ شَ بْشِ مَ، دّننَشّ نُ بَرَ رَبّحِن، مِشِ يٌ مُ دَنفِمَ دّننَشّ، مِشِ يٌ مُ سِفَمَ دّننَشّ. بْشِ قَنيِ قِندِ فبَلٌي بْشِ رَ عٍ تَن نَن سَابُي رَ.»




\par }\Chap{8}{\SH عَلَ شَ لَايِدِ دَرِ سَلَمُ شَ قٍ رَ
\par }
{\PP \VerseOne{1}مَنفّ عَلَتَلَ شَ مَسٍنيِ نَن يَ؛

\VS{2}مَنفّ عَلَتَلَ نَشَ عَ مَسٍن، «ﭑ مُ وَ مَ ﭑ قِرِن ندٍ شْن سِيٌن. ﭑ مَ حَمَ شَ قٍ شْرْشْ ﭑ مَ كِ قَنيِ.»

\VS{3}عَلَتَلَ نَشَ عَ مَسٍن، «ﭑ مَن قَمَ نّ سِيٌن، ﭑ شَ لُ وٌ تَفِ دَرِ سَلَمُ. دَرِ سَلَمُ قَمَ نّ شِلِدٍ ‹تَا نْندِلَ.› مَنفّ عَلَتَلَ شَ فٍيَ قَمَ نّ شِلِدٍ ‹فٍيَ سّنِيّنشِ.›»


\par }{\PP \VS{4}مَنفّ عَلَتَلَ شَ مَسٍنيِ نَن يَ؛ «شّمْشِيٍ نُن حّلّشّقٌرِيٍ مَن لُمَ نّ دَرِ سَلَمُ مَلَن يِرٍ، يِسُشُوُرِ سُشُ عٍ يِ عٍ شَ سِمَيَ شْننَكُيٍ شَ قٍ رَ.

\VS{5}دِ مّدِيٍ قَن لُمَ نّ بٍرٍ رَ تَا مَلَندٍيٍ.»


\par }{\PP \VS{6}مَنفّ عَلَتَلَ شَ مَسٍنيِ نَن يَ، «هَلِ عَ قَ قِندِ تّرّننَ رَ يِ وَشَتِ حَمَ دْنشْي بّ، مَنفّ عَلَتَلَ مُ نْمَ كَابَدٍ نَ قٍ مَ.»


\par }{\PP \VS{7}مَنفّ عَلَتَلَ شَ مَسٍنيِ نَن يَ، «ﭑ نَن ﭑ مَ حَمَ رَكِسِمَ نّ حَمَنّيٍ مَ نَشٍيٍ كٍلِمَ سٌفٍتٍدٍ نُن سٌفٍفٌرٌدٍ.

\VS{8}ﭑ عٍ رَفبِلٍنمَ نّ دَرِ سَلَمُ. عٍ قِندِ مَ نّ ﭑ مَ حَمَ رَ، ﭑ قَن قِندِ عٍ مَرِفِ عَلَ رَ نْندِ نُن تِنشِنيِ كُي.»


\par }{\PP \VS{9}مَنفّ عَلَتَلَ شَ مَسٍنيِ نَن يَ، «وٌ وٌ سّنبّ سٌ، وٌ تَن نَشٍيٍ نُ بَرَ يِ مَسٍنيِ مّ نَمِحْنمّيٍ سَابُي رَ مَنفّ عَلَتَلَ شَ بَنشِ كْورِن تّمُي نَشّ. وٌ وٌ سّنبّ سٌ عَلَكٌ يِ بَنشِ شَ حْن.

\VS{10}بٍينُ نَ وَلِ شَ قْلْ، وَلِ سَرٍ يٌ مُ نُ نَ وَلِكّيٍ بّ. هَلِ نِنفٍيٍ مُ دٌنسٍ سْتْ عٍ شَ وَلِ كُي. وَلِ بِرِن مُ نُ نْمَ سْونّيَدٍ، بَرِ مَ ﭑ نُ بَرَ يَشُيحَ رَ مِنِ مِشِيٍ تَفِ.

\VS{11}كْنْ يَكْسِ ﭑ مُ يِ حَمَ دْنشْي تْورْ مَ عَلْ سِنفٍ.» مَنفّ عَلَتَلَ شَ مَسٍنيِ نَن نَ كِ.


\par }{\PP \VS{12}«بْحّسَ لُمَ نّ بْشِ مَ. وّنِ بِلِيٍ بٌفِمَ نّ، بْشِ دَشَمُي رَ مِنِمَ نّ، تُنّ يٍ قَمَ نّ. ﭑ نَ بِرِن سٌمَ نّ يِ حَمَ دْنشْي يِ رَ عٍ كّ رَ.

\VS{13}سِنفٍ يُدَيَ بْنسْي نُن عِسِرَيِلَ بْنسْي قِندِ نّ دَنكّ رَ سِيٍ تَفِ، كْنْ يَكْسِ، ﭑ تٌ وٌ رَكِسِ، وٌ قِندِ مَ نّ عٍ بّ سَابُي رَ عٍ بَرَكّ سْتْ. وٌ نَشَ فَاشُ، وٌ وٌ سّنبّ سٌ.»


\par }{\PP \VS{14}مَنفّ عَلَتَلَ شَ مَسٍنيِ نَن يَ، «وٌ بٍنبَيٍ تٌ ﭑ نَشْنْ، ﭑ نَشَ نَتّ تٌنفٌ ﭑ شَ وٌ حَشَنكَتَ. ﭑ مُ تِن فبِلٍندٍ نَ نَتّ قْشْ رَ.

\VS{15}كْنْ يَكْسِ ﭑ بَرَ نَتّ تٌنفٌ، ﭑ شَ قٍ قَنيِ رَبَ وٌ بّ، دَرِ سَلَمُ نُن يُدَيَ بْنسْي. وٌ نَشَ فَاشُ.

\VS{16}وٌ شَ يِ مَسٍنيِ رَبَتُ؛ وٌ شَ نْندِ قَلَ وٌ بٌورٍ بّ، وٌ شَ كِيتِ سَ نْندِ نُن تِنشِنيِ كُي.

\VS{17}حَاشُيحَ نَشَ لُ وٌ بْحّ كُي وٌ بٌورٍيٍ مَبِرِ. وٌ نَشَ وٌ كَلِ وُلٍ كُي، بَرِ مَ نَ قٍ مْولِ مُ رَقَن ﭑ مَ.» مَنفّ عَلَتَلَ شَ مَسٍنيِ نَن نَ كِ.


\par }{\PP \VS{18}مَنفّ عَلَتَلَ شَ مَسٍنيِ نَن يَ،

\VS{19}«مَنفّ عَلَتَلَ نَشَ عَ مَسٍن وٌ سُنيِ نَشٍيٍ سُشُمَ كِكٍ نَانِ ندٍ، كِكٍ سُولِ ندٍ، كِكٍ سٌلٌقٍرٍ ندٍ، نُن كِكٍ قُ ندٍ رَ، نٍيٍ شَ قِندِ سَلِ سّيوّ دَاشِيٍ رَ. نْندِ نُن بْحّسَ شَ رَقَن وٌ مَ.»


\par }{\PP \VS{20}مَنفّ عَلَتَلَ شَ مَسٍنيِ نَن يَ، «مِشِ فبٍفبٍ قَمَ نّ قَدٍ كٍلِقٍ حَمَنّ فبّتّيٍ مَ.

\VS{21}مِشِيٍ لُمَ سِفَ رَ يِرٍ فبّتّ عٍ سَ عَ قَلَ مّننِكَيٍ بّ، ‹وٌن شّي مَنفّ عَلَتَلَ مَشَندِدٍ، وٌن بِرِن نَ عَ رَ.›

\VS{22}سّنبّمَ وُيَشِيٍ كٍلِقٍ حَمَنّ فبّتّيٍ مَ، عٍ قَمَ نّ مَنفّ عَلَتَلَ قٍندٍ دَرِ سَلَمُ، عٍ عَ مَشَندِ.»


\par }{\PP \VS{23}مَنفّ عَلَتَلَ شَ مَسٍنيِ نَن يَ، «نَ لْشْييٍ حَمَنّ فبّتّيٍ مِشِ قُ قَمَ نّ كَنكَندٍ يُوِقِ كٍرٍن مَ، عٍ قَ عَ قَلَ عَ بّ، ‹وٌن بِرِن نَ عَ رَ، بَرِ مَ مُشُ بَرَ عَ كٌلٌن عَلَ نَ وٌ قّ مَ.›»




\par }\Chap{9}{\SH سِ فبّتّيٍ شَ كِيتِ
\par }
{\PP \VerseOne{1}عَلَتَلَ بَرَ مَسٍنيِ شْرْشْي تِ

\par }{\Q شَدَرَكِ شَ بْشِ شَ قٍ رَ.

\par }{\Q نَ مَسٍنيِ بَرَ دَ مَسِ تَا قَن لِ.

\par }{\Q عَلَتَلَ فبٍ نَن عَدَ مَدِ بِرِن نَ،

\par }{\Q عِسِرَيِلَ بْنسْييٍ قَن عَ فبٍ.


\par }{\Q \VS{2}نَ مَسٍنيِ بَرَ شَمَتَ تَا لِ،

\par }{\Q نَشَن نَ دَ مَسِ نَانِنيِ مَبِرِ.

\par }{\Q عَ بَرَ تِرٍ نُن سِدْن قَن لِ،

\par }{\Q هَلِ لْننِلَيٍ نَن تٌ عٍ رَ.


\par }{\Q \VS{3}تِرٍ بَرَ تَا مَكَنتَشِ تِ،

\par }{\Q عَ شَ فبٍتِ بَرَ فبٌ عَلْ مّيّنيِ،

\par }{\Q عَ شَ شّيمَ بَرَ فبٌ عَلْ بٌورَ.


\par }{\Q \VS{4}كْنْ مَرِفِ نَ بِرِن بَمَ نّ عَ يِ،

\par }{\Q عَ عَ شَ تّتّ رَدِن بَا مَ، عَ قَ تَا فَن.


\par }{\Q \VS{5}عَسِكَلْن نَ نَ تٌ،

\par }{\Q عَ قَن لُمَ نّ فَاشُي كُي.

\par }{\Q فَسَ نُن عٍكِرٌن قَن فَاشُمَ نّ،

\par }{\Q عٍ سّرّنمَ نّ بَرِ مَ عٍ شَ شُننَكٍلِ بَرَ قِندِ يَافِ رَ.

\par }{\Q فَسَ مَنفّ قَشَمَ نّ،

\par }{\Q مِشِ يٌ مُ لُمَ عَسِكَلْن سْنْن.


\par }{\Q \VS{6}سِ مَسُنبُشِ قَمَ نّ سَبَتِدٍ عَسِدٌدِ.

\par }{\Q «ﭑ قِلِسِتَكَيٍ شَ يّتّ عِفبٌحَ رَفٌرٌ مَ نّ.


\par }{\Q \VS{7}ﭑ قَشّ تِقٍ حْنمَ نّ مّننِ.»

\par }{\Q حَمَ دْنشْي قَمَ نّ بِرَدٍ مُشُ مَرِفِ عَلَ قْشْ رَ.

\par }{\Q عٍ سَبَتِمَ نّ يُدَيَ شَبِلّيٍ يَ مَ.

\par }{\Q عٍكِرٌن لُمَ نّ عَلْ يٍبُسُ.


\par }{\Q \VS{8}«ﭑ نَ ﭑ مَ بَنشِ كَنتَ مَ نّ،

\par }{\Q عَلَكٌ سْورِ فَلِ يٌ نَشَ عَ كَنَ.

\par }{\Q نَشَن قَمَ، نَشَن دَنفِمَ،

\par }{\Q عٍ مُ نْمَ سٍسٍ رَ،

\par }{\Q بَرِ مَ يَكْسِ ﭑ حّنفِ سَشِ عَ شْن مَ.»


\par }{\BB \par }
{\Q \VS{9}سِيٌنكَيٍ، وٌ شَ حّلّشِن.

\par }{\Q دَرِ سَلَمُكَيٍ، وٌ شَ وٌ شُي عِتٍ سّيوّ كُي.

\par }{\Q وٌ شَ مَنفّ نَ قَقٍ وٌ يِرٍ.

\par }{\Q عَ تِنشِن. عَ كِسِشِ.

\par }{\Q عَ مُ عَ يّتّ عِفبٌمَ،

\par }{\Q عَ سٌمَ تَا كُي سٌقَلٍ نَن قَرِ،

\par }{\Q سٌقَلٍ شّمّمَ، سٌقَلٍ فِنّمَ شَ دِ.


\par }{\Q \VS{10}«ﭑ سْورِ رَفِسٍ بَمَ نّ عٍقِرَ مِ بْشِ مَ،

\par }{\Q ﭑ سٌييٍ بَمَ نّ دَرِ سَلَمُ.

\par }{\Q فٍرٍ سٌ شَلِيٍ مُ لُمَ نَا.»

\par }{\Q عَ بْحّسَ نَن مَسٍنمَ سِيٍ بّ.

\par }{\Q عَ شَ مَنفّيَ شُنفبٌمَ نّ يِرٍ بِرِن،

\par }{\Q كٍلِقٍ بَا شُنفبٍ مَ، عَ سَ دْشْ شُرٍ شُنفبٍ رَ.


\par }{\Q \VS{11}«ﭑ بَرَ وٌ شَ مِشِ سُشُشِيٍ شُن سَرَ

\par }{\Q وٌن مَ سَاتّ شَ قٍ رَ

\par }{\Q نَشَن شِرِشِ سّرّشّ وُلِ دَاشِ رَ.

\par }{\Q عٍ نُ نَ قٍ شْرْشْي كُي،

\par }{\Q عَلْ مِشِ نَشٍيٍ رَفٌرٌشِ كْلْنيِ ندٍ كُي، يٍ مُ نَ نَشَن كُي.


\par }{\Q \VS{12}وٌ شَ فبِلٍن تَا مَكَنتَشِ كُي،

\par }{\Q وٌ تَن فٍيلِمَنِ نَشٍيٍ شَشِلِ تِشِ ﭑ نَ.

\par }{\Q تٌ ﭑ شَ عَ قَلَ وٌ بّ،

\par }{\Q ﭑ وٌ هَرِفٍ رَفبِلٍنمَ نّ وٌ مَ،

\par }{\Q ﭑ مَن قَ عَ شُنمَسَ.


\par }{\Q \VS{13}يُدَيَ قِندِ مَ نّ ﭑ مَ شَلِ رَ.

\par }{\Q عٍقِرَ مِ لُمَ نّ عَلْ ﭑ مَ تَنبّيٍ.

\par }{\Q سِيٌنِكَيٍ قِندِ مَ نّ ﭑ مَ سْورِيٍ رَ

\par }{\Q فِرّكِكَيٍ شِلِ مَ.

\par }{\Q ﭑ مَ سَنتِدّفّمَ نَن عِ رَ.»


\par }{\BB \par }
{\Q \VS{14}عَلَتَلَ عَ يّتّ مَكّنّنمَ نّ عٍ بّ،

\par }{\Q عَ شَ تَنبّ لُ عَلْ سٍيَمَكْنيِ.

\par }{\Q مَرِفِ عَلَتَلَ سَرَ قٍمَ نّ،

\par }{\Q عَ لُ عَلْ تُرُننَادّ.


\par }{\Q \VS{15}مَنفّ عَلَتَلَ عٍ مَكَنتَمَ نّ.

\par }{\Q عٍ شَ فٍرٍ سٌسٍيٍ كَنَرِ رَبَمَ نّ،

\par }{\Q عٍ وُلِ عِقِلِ عَلْ سّرّشّدُبّيٍ

\par }{\Q نَشَن شُرُ سٍ كْن نَشَبَمَ،

\par }{\Q عٍ قَ نَ وُلِ كَسَن سّرّشّبَدٍ مَ.


\par }{\Q \VS{16}عٍ مَرِفِ عَلَتَلَ عٍ رَكِسِمَ نّ نَ لْشْي،

\par }{\Q عَلْ شُرُ سٍ دّ مَدٌنيِ عَ شَ شُرُ سٍيٍ كَنتَمَ كِ نَشّ.

\par }{\Q عَلَ شَ حَمَ لُمَ نّ عَلْ دِيَمَن نَشَن يَنبَمَ بْشِ مَ.


\par }{\Q \VS{17}عٍ تٌقَنمَ نّ، عٍ رَيَبُ.

\par }{\Q بَلٌي قَنيِ سّفّتَلَيٍ شُنفبٌمَ نّ،

\par }{\Q مِنسٍ قَنيِيٍ سُنفبُتُنيِيٍ رَيَبُ.




\par }\Chap{10}{\SH عَلَ شَ هِننّ
\par }
{\Q \VerseOne{1}وٌ شَ عَلَتَلَ مَشَندِ حّمّ تّمُي.

\par }{\Q عَلَتَلَ قَمَ نّ تُنّ بٍلٍبٍلٍ رَ وٌ بّ،

\par }{\Q عَلَكٌ وٌ شَ شّيٍ شَ قَن.


\par }{\Q \VS{2}كُيٍيٍ وُلٍ قَلَمَ،

\par }{\Q سٍمَتٌييٍ مُ نْندِ تٌمَ،

\par }{\Q عٍ شِيٍيٍ قَسَرِ مَ وُلٍ رَ،

\par }{\Q عٍ شَ مَدُندُي قُقَقُ نَ عَ رَ.

\par }{\Q نَ بِرِن بَرَ عَ نِيَ حَمَ شَ لْي عَلْ شُرُ سٍيٍ.

\par }{\Q عٍ نَ تْورّ كُي بَرِ مَ شُرُ سٍ دّ مَدٌنيِ مُ نَ عٍ بّ.


\par }{\Q \VS{3}ﭑ بَرَ شْنْ نَ شُرُ سٍ دّ مَدٌنيِيٍ مَ.

\par }{\Q ﭑ عٍ شَ يَرٍرَتِيٍ حَشَنكَتَمَ نّ.

\par }{\Q يُدَيَ لُمَ نّ عَلْ مَنفّ عَلَتَلَ شَ شُرُ سٍيٍ،

\par }{\Q عَ مّينِمَ نّ عٍ مَ.

\par }{\Q عٍ قَمَ نّ بِنيّ سْتْدٍ،

\par }{\Q عَلْ سْورِ مَنفّ شَ سٌي.


\par }{\Q \VS{4}مِشِ ندٍ كٍلِمَ نّ يُدَيَ

\par }{\Q نَشَن مِسَالِمَ فّمّ رَ بَنشِ تِشِ نَشَن قَرِ،

\par }{\Q نَشَن مِسَالِمَ وُرِ رَ كِرِ بَنشِ شِرِشِ نَشَن نَ،

\par }{\Q نَشَن مِسَالِمَ شَلِ فٍرٍ سٌسٍ رَ.

\par }{\Q مَنفّ بِرِن قَتَنشِ يُدَيَ بْنسْي نَن نَ.


\par }{\Q \VS{5}يُدَيَكَيٍ قِندِ مَ نّ سّنبّمَيٍ رَ،

\par }{\Q نَشٍيٍ عٍ يَشُييٍ مَبٌرٌنمَ فٍرٍ كُي،

\par }{\Q بَرِ مَ عَلَتَلَ نَ عٍ قّ مَ.

\par }{\Q عٍ يَشُييٍ شَ سٌي رَفِمَيٍ لُمَ نّ يَافِ كُي.


\par }{\BB \par }
{\Q \VS{6}«ﭑ يُدَيَ بْنسْي شُن نَكٍلِمَ نّ،

\par }{\Q ﭑ يُسُقُ بْنسْي رَكِسِ،

\par }{\Q ﭑ عٍ شَ تَايٍ يَءِلَن،

\par }{\Q بَرِ مَ ﭑ بَرَ كِنِكِنِ عٍ مَ.

\par }{\Q عٍ قَمَ نّ لُدٍ عَلْ ﭑ مُ عٍ رَبّحِن.

\par }{\Q عٍ مَرِفِ عَلَتَلَ نَن ﭑ نَ،

\par }{\Q ﭑ عٍ شَ دُبَ سُشُمَ نّ.


\par }{\Q \VS{7}عٍقِرَ مِ بْنسْي قَن قِندِ مَ نّ سّنبّمَيٍ رَ.

\par }{\Q عٍ سّيوَ مَ نّ دَنفِقٍ سِيسِلَيٍ رَ.

\par }{\Q عٍ شَ دِيٍ نَ بِرِن تٌمَ نّ، عٍ قَن حّلّشِن.

\par }{\Q عٍ بِرِن بْحّ سّيوَ مَ نّ عَلَتَلَ شَ قٍ رَ.


\par }{\Q \VS{8}ﭑ نَن ﭑ مَ حَمَ مَشِلِمَ نّ،

\par }{\Q ﭑ شَ عٍ شُن سَرَ،

\par }{\Q عٍ شَ وُيَ دَنفِقٍ سِنفٍ رَ.


\par }{\Q \VS{9}هَلِ ﭑ تٌ عٍ رَيٍنسٍنشِ سِيٍ يَ مَ،

\par }{\Q عٍ عٍ رَتُمَ نّ ﭑ مَ قٍ مَ يِرٍ مَكُيٍ.

\par }{\Q عٍ تَن نُن عٍ شَ دِيٍ كِسِمَ نّ،

\par }{\Q عٍ مَن قَ فبِلٍن عٍ شْنيِ.


\par }{\Q \VS{10}ﭑ عٍ رَقَمَ نّ كٍلِقٍ مِسِرَ بْشِ مَ،

\par }{\Q ﭑ عٍ مَلَن كٍلِقٍ عَسِرِيَ بْشِ مَ.

\par }{\Q ﭑ مَن فَلَدِ نُن لِبَن بْشِ قِمَ نّ عٍ مَ،

\par }{\Q كْنْ عٍ كْنتِ دَنفِمَ نّ نَ بِرِن نَ.


\par }{\Q \VS{11}عٍ شَ تْورّ بَرَ لُ عَلْ بَا مْرْنيِيٍ،

\par }{\Q كْنْ عَلَ نَ مْرْنيِيٍ رَفٌرٌ مَ نّ.

\par }{\Q نِلِ شُرٍ بَرَ عَ نِيَ عٍ شَ لُ كٌنيِيَ كُي،

\par }{\Q كْنْ نَ شُرٍ بَرَ شْرِ.

\par }{\Q عَسِرِيَ شَ يّتّ عِفبٌحَ فٌرٌ مَ نّ،

\par }{\Q مِسِرَ شَ مَنفّيَ حْن.


\par }{\Q \VS{12}ﭑ تَن نَن عٍ سّنبّ سٌمَ،

\par }{\Q عٍ قَمَ نّ حّرّدٍ ﭑ شِلِ رَ.»

\par }{\Q عَلَتَلَ شَ مَسٍنيِ نَن نَ كِ.




\par }\Chap{11}{\SH شُرُ سٍ دّ مَدٌنيِيٍ
\par }
{\Q \VerseOne{1}لِبَن بْشِ، عِ شَ وُرِ بِرِن قَمَ نّ فَندٍ.


\par }{\Q \VS{2}وٌ قَمَ نّ وَدٍ وٌ شُي عِتٍشِ رَ،

\par }{\Q بَرِ مَ سِثِرّ، سّدِرِ، نُن كٌندٍ بِلِيٍ قَمَ نّ بِرَدٍ.

\par }{\Q بَسَن وٌندِ بٍلٍبٍلٍ بَرَ كَنَ.


\par }{\Q \VS{3}شُرُ سٍ دّ مَدٌنيِيٍ وَ مَ نّ،

\par }{\Q بَرِ مَ قِيلِ بَرَ كَنَ.

\par }{\Q يّتّيٍ شَاحّمَ نّ،

\par }{\Q بَرِ مَ يُرُدّن قْتْنيِ بَرَ كَنَ.


\par }{\Q \VS{4}ﭑ مَرِفِ عَلَتَلَ عَ مَسٍن نّ،

\par }{\Q «وٌ شَ شُرُ سٍيٍ دّ مَدٌن،

\par }{\Q نَشٍيٍ قَمَ قَشَدٍ.


\par }{\Q \VS{5}مِشِ نَشٍيٍ عٍ سَرَ مَ

\par }{\Q عٍ قَمَ نّ عٍ كْن نَشَبَدٍ كِنِكِنِتَرٍحَ كُي.

\par }{\Q نَشٍيٍ عٍ مَتِمَ عٍ عَ قَلَمَ نّ،

\par }{\Q ‹عَلَ تَنتُ. ﭑ بَرَ بَننَ.›

\par }{\Q شُرُ سٍ دّ مَدٌنيِيٍ مُ كِنِكِنِمَ عٍ مَ.»


\par }{\Q \VS{6}عَلَتَلَ شَ مَسٍنيِ نَن يَ؛

\par }{\Q «ﭑ قَن مُ كِنِكِنِمَ يِ حَمَ مَ.

\par }{\Q ﭑ بَرَ عٍ بِرِن لُ عٍ بٌورٍ يِ رَ،

\par }{\Q عٍ شَ مَنفّ يِ رَ،

\par }{\Q عَلَكٌ حَمَ شَ حَشَنكَتَ.

\par }{\Q ﭑ مُ مِشِ يٌ رَتَنفَمَ نَ مَ.»


\par }{\BB \par }
{\PP \VS{7}نَ كُي ﭑ نَشَ شُرُ سٍيٍ تْورْشِ دّ مَدٌن، نَشٍيٍ نُ لَنشِ عٍ شَ قَشَ. ﭑ نَشَ يِسُشُوُرِ قِرِن تٌنفٌ. ﭑ نَشَ كٍرٍن شِلِ سَ «هِننّ،» بٌورٍ «لَنيِ.» ﭑ نَشَ شُرُ سٍيٍ دّ مَدٌن.

\VS{8}ﭑ نَشَ شُرُ سٍ دّ مَدٌنيِ سَشَن كٍرِ كِكٍ كٍرٍن بُن، بَرِ مَ عٍ مُ رَقَنشِ ﭑ مَ سْنْن، ﭑ قَن مُ رَقَنشِ عٍ مَ.

\VS{9}ﭑ نَشَ عَ قَلَ شُرُ سٍيٍ بّ، «ﭑ مُ وٌ دّ مَدٌنمَ سْنْن. نَشَن لَن عَ شَ قَشَ، عَ شَ قَشَ. نَشَن لَن عَ شَ سِفَ، عَ شَ سِفَ. نَشَن لَن عَ شَ لُ بٍ، عَ شَ عَ بٌورٍ قَشَ.»

\VS{10}ﭑ نَشَ ﭑ مَ يِسُشُوُرِ تٌنفٌ نَشَن شِلِ «هِننّ،» ﭑ نَشَ عَ عِفِرَ. نَ مِسَالِشِ سَاتّ نَن نَ نَشَن شِرِشِ ﭑ تَن نُن سِيٍ بِرِن تَفِ. نَ سَاتّ بَرَ كَنَ.

\VS{11}ﭑ تٌ نَ كَنَ شُرُ سٍيٍ تْورْشِ يَ شْرِ، عٍ نَشَ عَ كٌلٌن ﭑ نُ بَرَ عَلَتَلَ شَ مَسٍنيِ قَلَ.

\VS{12}ﭑ نَشَ عَ قَلَ عٍ بّ، «شَ عَ وٌ كّنّن، وٌ ﭑ مَ وَلِ سَرٍ قِ ﭑ مَ، شَ نَ مُ عَ رَ وٌ عَ لُ نَ.» عٍ نَشَ كْبِرِ كٌلٍ تٌنفٌ سَشَن قِ ﭑ مَ وَلِ سَرٍ رَ.

\VS{13}عَلَتَلَ نَشَ عَ قَلَ ﭑ بّ، «شَ عٍ ﭑ مَ وَلِ تِدٍ تٌمَ نَ كِ نّ، عَ سَرٍ مُ فبٌ، عَ وْلّ. قّحّ يَءِلَنمَ شَ نَ تٌنفٌ.» ﭑ نَشَ نَ كْبِرِ كٌلٍ تٌنفٌ سَشَن تٌنفٌ، ﭑ نَشَ عٍ وْلّ عَلَتَلَ شَ بَنشِ كُي مِشِ ندٍ بّ نَشَن قّحّيٍ يَءِلَنمَ.

\VS{14}نَ دَنفِ شَنبِ، ﭑ نَشَ ﭑ مَ يِسُشُوُرِ عِفِرَ نَشَن نُ شِلِ «لَنيِ،» بَرِ مَ لَنيِ مُ نَ يُدَيَ نُن عِسِرَيِلَ تَفِ سْنْن.


\par }{\PP \VS{15}عَلَتَلَ نَشَ عَ قَلَ ﭑ بّ، «عِ مَن شَ شُرُ سٍ دّ مَدٌنيِ شَشِلِتَرٍ شَ وَلِسٍيٍ تٌنفٌ.

\VS{16}ﭑ شُرُ سٍ دّ مَدٌنيِ رَكٍلِمَ نّ يِ بْشِ مَ نَشَن مُ عَ حّنفِ سَمَ شُرُ سٍيٍ شْن مَ. شَ شُرُ سٍ كٍرٍن بَرَ لْي، عَ مُ سِفَمَ عَ قٍندٍ. شَ كٍرٍن بَرَ مَشْنْ، عَ مُ عَ دَندَنمَ. شَ كٍرٍن بَرَ شُنفبٌ قْلْ، عَ عَ سُبٍ بِرِن دٌنمَ نّ هَن عَ عَ تٌرٍ لِ.»


\par }{\BB \par }
{\Q \VS{17}«حَشَنكَتّ نَ شُرُ سٍ دّ مَدٌنيِ حَاشِ بّ،

\par }{\Q نَشَن شُرُ سٍيٍ رَبّحِنمَ.

\par }{\Q سَنتِدّفّمَ شَ عَ بّلّشّ سّفّ،

\par }{\Q عَ شَ عَ يَ سْشْ.

\par }{\Q عَ بّلّشّ نَشَ نْ قٍقٍ رَ،

\par }{\Q عَ يَ نَشَ قٍ يٌ تٌ.»




\par }\Chap{12}{\SH يُدَيَ شَ شُننَكٍلِ
\par }
{\Q \VerseOne{1}عَلَتَلَ بَرَ مَسٍنيِ شْرْشْي تِ عِسِرَيِلَ شَ قٍ رَ.

\par }{\Q عَلَتَلَ شَ مَسٍنيِ نَن يَ،

\par }{\Q نَشَن كٌورٍ نُن بْشِ دَاشِ،

\par }{\Q نَشَن شَشِلِ سٌ عَدَ مَدِ يِ رَ؛


\par }{\Q \VS{2}«ﭑ قٍ شُنفبٍ رَبَمَ نّ دَرِ سَلَمُ بّ،

\par }{\Q دُنِحَ سِيٍ تَفِ.

\par }{\Q مِشِ نَ قَ دَرِ سَلَمُ فٍرٍدٍ،

\par }{\Q ﭑ كَابَنَكٌ رَبَمَ نّ يُدَيَ بّ.


\par }{\Q \VS{3}نَ لْشْي، ﭑ دَرِ سَلَمُ قِندِ مَ نّ فّمّ بِنيٍ رَ سِ بِرِن بّ.

\par }{\Q نَشَن كَتَمَ نَ عِتٍقٍ رَ،

\par }{\Q نَ كَنيِ مَشْنْمَ نّ.

\par }{\Q دُنِحَ سِ بِرِن مَلَنمَ نّ عَ شِلِ مَ.»


\par }{\Q \VS{4}عَلَتَلَ شَ مَسٍنيِ نَن يَ؛

\par }{\Q «نَ لْشْي، ﭑ سْورِ نُن عَ شَ سٌي رَدَشُمَ نّ.

\par }{\Q ﭑ نٍيٍ قِندِ دْنشُي رَ.

\par }{\Q ﭑ يُدَيَ بْنسْي مَتٌمَ نّ،

\par }{\Q ﭑ نَن ﭑ حّنفِ سَ عٍ شْن مَ.


\par }{\Q \VS{5}يُدَيَ مَنفّيٍ عَ قَلَمَ نّ عٍ بْحّ كُي،

\par }{\Q ‹دَرِ سَلَمُكَيٍ سّنبّ فبٌشِ

\par }{\Q عٍ مَرِفِ عَلَتَلَ نَن سَابُي رَ.›


\par }{\Q \VS{6}نَ لْشْي، ﭑ يُدَيَ مَنفّيٍ لُمَ نّ

\par }{\Q عَلْ تّ وٌلٍنشِ يٍفٍ شْورَ،

\par }{\Q شَ نَ مُ عَلْ تّ نَ دِن سّشّ رَ.

\par }{\Q عٍ قَمَ نّ سِ بِرِن هَلَكِدٍ نَشَن نَ عٍ رَبِلِنيِ.

\par }{\Q دَرِ سَلَمُ مُ كَنَمَ.


\par }{\Q \VS{7}عَلَتَلَ يُدَيَ تَايٍ نَن سِنفٍ رَكِسِمَ،

\par }{\Q عَلَكٌ دَوُدَ شَبِلّ نُن دَرِ سَلَمُكَيٍ

\par }{\Q شَ بِنيّ نَشَ دَنفِ يُدَيَ مِشِيٍ رَ.


\par }{\Q \VS{8}نَ لْشْي، عَلَتَلَ دَرِ سَلَمُكَيٍ مَكَنتَمَ نّ.

\par }{\Q عَلَ عَ نِيَمَ نّ مِشِ تَفَنشِ شَ دَوُدَ سّنبّ سْتْ.

\par }{\Q دَوُدَ شَبِلّ سّنبّ فبٌمَ نّ عَلَ سَابُي رَ.

\par }{\Q عَلَتَلَ شَ مَلٍكّ عَ حّرّ مَ نّ عٍ يَ رَ.


\par }{\Q \VS{9}نَ لْشْي، ﭑ سِ بِرِن هَلَكِمَ نّ

\par }{\Q نَشٍيٍ دَرِ سَلَمُ فٍرٍ مَ.


\par }{\BB \par }
{\Q \VS{10}ﭑ هِننّ نُن كِنِكِنِ لُمَ نّ

\par }{\Q دَوُدَ شَبِلّ نُن دَرِ سَلَمُكَيٍ شَشِلِ مَ.

\par }{\Q عٍ قَمَ نّ عٍ يَ رَقِندِدٍ ﭑ مَ، عٍ ﭑ تَن نَشَن سْشْشِ.

\par }{\Q عٍ سُننُنمَ نّ ﭑ مَ قٍ رَ،

\par }{\Q عَلْ مِشِ نَشَن شَ دِ سِنفٍ بَرَ قَشَ.

\par }{\Q عٍ عٍ وَ شُي رَ مِنِمَ نَ كِ نّ.


\par }{\Q \VS{11}نَ لْشْي، سُننُنيِ فبٌمَ نّ دَرِ سَلَمُ،

\par }{\Q عَلْ هَدَدَ رِ مْن سُننُنشِ مٍفِدٌ فُلُنبَ كُي كِ نَشّ.


\par }{\Q \VS{12}حَمَ بِرِن سُننُنمَ نّ شَبِلّ كِ مَ.

\par }{\Q دَوُدَ شَبِلّ لُمَ نّ عَ شَتِ مَ.

\par }{\Q نَتَن شَبِلّ قَن لُمَ نّ عَ شَتِ مَ.

\par }{\Q شّمّيٍ نُن فِنّيٍ مُ سُننُنمَ يِرٍ كٍرٍن.


\par }{\Q \VS{13}لٍوِ شَبِلّ لُمَ نّ عَ شَتِ مَ.

\par }{\Q سِمٍيِ شَبِلّ لُمَ نّ عَ شَتِ مَ.

\par }{\Q شّمّيٍ نُن فِنّيٍ مُ سُننُنمَ يِرٍ كٍرٍن.


\par }{\Q \VS{14}شَبِلّ بِرِن لُمَ نّ عَ شَتِ مَ.»




\par }\Chap{13}{\SH حَمَ سّنِيّنشِ
\par }
{\Q \VerseOne{1}نَ لْشْي، دُلٌنيِ مِنِمَ نّ

\par }{\Q نَشَن نْمَ دَوُدَ شَبِلّ نُن دَرِ سَلَمُكَيٍ

\par }{\Q يُنُبِ بَدٍ.


\par }{\Q \VS{2}مَنفّ عَلَتَلَ شَ مَسٍنيِ نَن يَ؛

\par }{\Q «نَ لْشْي، ﭑ كُيٍيٍ شِلِ بَمَ نّ وٌ دّ كُي،

\par }{\Q وٌ نّيمُ عٍ مَ.

\par }{\Q ﭑ عٍ شَ نَمِحْنمّيٍ نُن عٍ شَ سّنِيّنتَرٍحَ كٍرِ مَ نّ.


\par }{\Q \VS{3}شَ مِشِ ندٍ سُو سَمَ نَمِحْنمّ مَسٍنيِ تِدٍ،

\par }{\Q عَ نفَ نُن عَ بَبَ نَشَن عَ بَرِشِ عٍ عَ قَلَمَ عَ بّ،

\par }{\Q ‹عِ شَ قَشَ، بَرِ مَ عِ بَرَ وُلٍ قَلَ عَلَتَلَ شِلِ رَ.›

\par }{\Q عَ نفَ نُن عَ بَبَ نَشَن عَ بَرِشِ،

\par }{\Q عٍ عَ سْشْمَ نّ نَ مَسٍنيِ شَ قٍ رَ.


\par }{\Q \VS{4}نَ لْشْي، نَمِحْنمّيٍ بِرِن يَافِمَ نّ

\par }{\Q عٍ شَ مَسٍنيِيٍ شَ قٍ رَ.

\par }{\Q عٍ مُ نَمِحْنمّ دُفِ رَفٌرٌ مَ عٍ مَ سْنْن

\par }{\Q عَلَكٌ عٍ شَ مِشِ مَدَشُ.


\par }{\Q \VS{5}عٍ بِرِن عَ قَلَمَ نّ،

\par }{\Q ‹نَمِحْنمّ مُ ﭑ نَ.

\par }{\Q كَبِ ﭑ دِ مّدِ تّمُي ﭑ شّ نَن تُن سَقٍ.›


\par }{\Q \VS{6}كْنْ عٍ عَ مَشْرِنمَ نّ،

\par }{\Q ‹مُنسٍ نَ يِ نَرِ رَ عِ بّلّشّيٍ مَ؟›

\par }{\Q عَ عٍ يَابِمَ نّ؛

\par }{\Q ‹ﭑ شَنُنتٍنيِ نَن ﭑ مَشْنْشِ.›»


\par }{\BB \par }
{\Q \VS{7}«سَنتِدّفّمَ، كٍلِ ﭑ مَ شُرُ سٍ دّ مَدٌنيِ شِلِ مَ،

\par }{\Q كٍلِ مِشِ شِلِ مَ نَشَن نَ ﭑ سّيتِ مَ.»

\par }{\Q مَنفّ عَلَتَلَ شَ مَسٍنيِ نَن يَ؛

\par }{\Q «سَنتِدّفّمَ، شُرُ سٍ دّ مَدٌنيِ قَشَ،

\par }{\Q يّشّييٍ رَيٍنسٍن يّ.

\par }{\Q ﭑ قَمَ نّ يّشّييْرّيٍ حَشَنكَتَدٍ.»


\par }{\Q \VS{8}عَلَتَلَ شَ مَسٍنيِ نَن يَ؛

\par }{\Q «حَمَ دْشْ قِرِن قَشَمَ نّ،

\par }{\Q كْنْ عَ دْشْ سَشَن ندٍ بَلٌمَ نّ.


\par }{\Q \VS{9}ﭑ نَ دْشْ سَشَن ندٍ سَمَ نّ تّ عِ،

\par }{\Q ﭑ عٍ رَشُنُ عَلْ فبٍتِ.

\par }{\Q ﭑ شَ عٍ مَتٌ عَلْ شّيمَ.

\par }{\Q عَ نَ ﭑ مَشَندِ، ﭑ عَ شَ دُبَ سُشُمَ نّ.

\par }{\Q ﭑ قَمَ نّ عَ مَسٍندٍ، ‹ﭑ مَ حَمَ نَن يَ،›

\par }{\Q عَ قَن عَ مَسٍن، ‹عَلَتَلَ نَن مُشُ مَرِفِ عَلَ رَ.›»




\par }\Chap{14}{\SH عَلَتَلَ قَ لْشْي
\par }
{\PP \VerseOne{1}عَلَتَلَ شَ لْشْي قَقٍ.

\par }{\Q وٌ يَشُييٍ وٌ هَرِفٍ عِتَشُنمَ نّ عٍ بٌورٍ مَ وٌ يَ شْرِ.


\par }{\Q \VS{2}ﭑ سِ بِرِن مَلَنمَ نّ دَرِ سَلَمُ فٍرٍ شِلِ مَ.

\par }{\Q عٍ سٌمَ نّ تَا كُي، عٍ بَنشِ كَنَ، عٍ دُتُن فِنّيٍ مَ.

\par }{\Q عٍ حَمَ سّيتِ شَنِنمَ نّ كٌنيِيَ كُي،

\par }{\Q عٍ بٌورٍ سّيتِ لُ تَا كُي.


\par }{\BB \par }
{\Q \VS{3}عَلَتَلَ كٍلِمَ نّ عَ سَ نَ سِيٍ فٍرٍ عَ فٍرٍ كِ مَ.


\par }{\Q \VS{4}نَ لْشْي عَلَ تِمَ نّ عٌلِوِ فٍيَ قَرِ،

\par }{\Q نَشَن نَ دَرِ سَلَمُ يَ رَ سٌفٍتٍدٍ مَبِرِ.

\par }{\Q عٌلِوِ فٍيَ عِبْو مَ نّ عَ تَفِ،

\par }{\Q كٍلِقٍ سٌفٍتٍدٍ هَن سٌفٍفٌرٌدٍ.

\par }{\Q فُلُنبَ لُمَ نّ فٍيَ قِرِن تَفِ،

\par }{\Q كٍرٍن نَ كْولَ مَ، كٍرٍن نَ يِرٍقَنيِ مَ.


\par }{\Q \VS{5}نَ تّمُي وٌ وٌ فِمَ نّ فُلُنبَ كُي

\par }{\Q ﭑ مَ فٍيَيٍ تَفِ هَن عَسٍلِ.

\par }{\Q وٌ وٌ فِمَ نّ عَلْ وٌ وٌ فِشِ بْشِ شَ سّرّنيِ يَ رَ كِ نَشّ،

\par }{\Q يُدَيَ مَنفّ يُسِيَ شَ وَشَتِ.

\par }{\Q نَ تّمُي ﭑ مَرِفِ عَلَتَلَ قَمَ نّ،

\par }{\Q عَ نُن عَ شَ سّنِيّنتْييٍ رَ.


\par }{\Q \VS{6}نَ لْشْي، نَءِيَلَنيِ مُ لُمَ دُنِحَ مَ،

\par }{\Q يَنبَسٍيٍ شُنُمَ نّ.


\par }{\Q \VS{7}يَنيِ نُن كْي مُ نَ نَ لْشْي.

\par }{\Q عَلَتَلَ نَن نَ لْشْي مْولِ كٌلٌن.

\par }{\Q كْنْ نُنمَرٍ تّمُي نَءِيَلَنمَ نّ.


\par }{\BB \par }
{\Q \VS{8}نَ لْشْي، كِسِ يٍ مِنِمَ نّ دَرِ سَلَمُ،

\par }{\Q سّيتِ تٍ سٌفٍتٍدٍ بَا مَبِرِ،

\par }{\Q سّيتِ فٌرٌ سٌفٍفٌرٌدٍ بَا مَبِرِ.

\par }{\Q عَ مِنِمَ نّ سٌفٍ قُرٍ نُن حّمّ تّمُي.


\par }{\Q \VS{9}عَلَتَلَ نَن قِندِ مَ دُنِحَ بِرِن مَنفّ رَ.

\par }{\Q نَ لْشْي، عَلَتَلَ نَن كٍرٍن قَمَ بَتُدٍ،

\par }{\Q عَ شِلِ نَن فبَنسَن قَلَمَ.


\par }{\Q \VS{10}دَرِ سَلَمُ بْشِ رَبِلِنيِ بِرِن

\par }{\Q قِندِ مَ نّ مّرّ رَ،

\par }{\Q كٍلِقٍ فٍبَ، سَ دْشْ رِ مْن نَ،

\par }{\Q دَرِ سَلَمُ يِرٍقَنيِ مَ.

\par }{\Q دَرِ سَلَمُ شَ قٍ عِتٍمَ نّ، عَ شَ نْي قَ يٍنسٍن يّ

\par }{\Q كٍلِقٍ بُنيَمِن نَادّ مَ، سَ دْشْ نَادّ سِنفٍ رَ،

\par }{\Q هَن تُنشُي نَادّ، هَن شَنَنّلِ كٌورٍ بَنشِ،

\par }{\Q هَن مَنفّ شَ وّنِ يَءِلَندٍ.


\par }{\Q \VS{11}مِشِيٍ سَبَتِمَ نّ تَا كُي،

\par }{\Q عٍ مُ هَلَكِمَ سْنْن.

\par }{\Q دَرِ سَلَمُ لُمَ نّ بْحّسَ كُي.


\par }{\BB \par }
{\Q \VS{12}عَلَتَلَ قَمَ نّ قُرٍ حَاشِ سِندٍ سِيٍ مَ

\par }{\Q نَشٍيٍ دَرِ سَلَمُ فٍرٍشِ.

\par }{\Q عٍ قَتٍ كِرِ بِرِن بْرْ مَ نّ بٍينُ عٍ شَ قَشَ.

\par }{\Q عٍ يَيٍ بْرْ مَ نّ عٍ يَ يِلِ كُي،

\par }{\Q عٍ نّنيِ بْرْ مَ نّ عٍ دّ كُي.


\par }{\Q \VS{13}نَ لْشْي، عَلَتَلَ مِشِيٍ يَ عِسٌمَ نّ،

\par }{\Q عٍ عٍ بٌورٍ سُشُ، عٍ عٍ بٌورٍ بْنبْ.


\par }{\Q \VS{14}يُدَيَكَيٍ فٍرٍ تِمَ نّ دَرِ سَلَمُ.

\par }{\Q عٍ نَاقُلِ بَمَ نّ سِيٍ يِ رَ نَشٍيٍ نَ عٍ رَبِلِنيِ،

\par }{\Q شّيمَ، فبٍتِ، نُن دُفِ فبٍفبٍ.


\par }{\Q \VS{15}نَ قُرٍ حَاشِ مْولِ ندٍ قَن سِنمَ نّ شُرُ سٍ بِرِن مَ؛

\par }{\Q سٌييٍ، سٌقَلٍيٍ، حْشْمّيٍ.


\par }{\BB \par }
{\Q \VS{16}دَرِ سَلَمُ يَشُي نَشٍيٍ مُ قَشَشِ نَ كُي،

\par }{\Q نٍيٍ لُمَ نّ تٍ رَ حّ بِرِن مَنفّ عَلَتَلَ بَتُدٍ،

\par }{\Q عٍ شَ بَفٍ تِ سَلِ رَبَ نَ.


\par }{\Q \VS{17}شَ دُنِحَ شَبِلّ ندٍ تٌندِ سِفَدٍ دَرِ سَلَمُ

\par }{\Q مَنفّ عَلَتَلَ بَتُدٍ،

\par }{\Q تُنّ مُ سِنمَ عٍ شَ بْشِ مَ.


\par }{\Q \VS{18}شَ مِسِرَ شَبِلّ ندٍ تٌندِ سِفَدٍ،

\par }{\Q تُنّ مُ فٌرٌ مَ مّننِ.

\par }{\Q عَلَتَلَ شَ قُرٍ حَاشِ نَن نَ كِ،

\par }{\Q عَ نَشَن نَفٌرٌ سِيٍ مَ،

\par }{\Q نَشٍيٍ تٌندِشِ سِفَدٍ بَفٍ تِ سَلِ رَبَدٍ.


\par }{\Q \VS{19}عَلَتَلَ مِسِرَ نُن سِ بِرِن حَشَنكَتَمَ نَ كِ نّ،

\par }{\Q نَشٍيٍ تٌندِ سِفَدٍ بَفٍ تِ سَلِ رَبَدٍ.


\par }{\BB \par }
{\Q \VS{20}نَ لْشْي، بِرِن قِندِ مَ عَلَتَلَ فبٍ نَن نَ.

\par }{\Q عَ قَمَ نّ سّبّدٍ تْلْنيِيٍ مَ نَشٍيٍ فبَكُشِ سٌييٍ رَ،

\par }{\Q «عَلَتَلَ فبٍ.»

\par }{\Q تُندٍ نَشٍيٍ سُبٍ فبَنسَن حِنمَ

\par }{\Q عَلَتَلَ شَ هْرْ مْبَنشِ كُي،

\par }{\Q نٍيٍ سّنِيّنمَ نّ عَلْ يِرَبَسٍيٍ

\par }{\Q نَشٍيٍ رَوَلِمَ سّرّشّبَدٍ سّيتِ مَ.


\par }{\Q \VS{21}تُندٍ بِرِن نَشٍيٍ نَ دَرِ سَلَمُ نُن يُدَيَ،

\par }{\Q نٍيٍ بِرِن سّنِيّنمَ نّ،

\par }{\Q نٍيٍ بِرِن قِندِ مَ نّ مَنفّ عَلَتَلَ فبٍ رَ.

\par }{\Q مِشِ بِرِن نَشٍيٍ قَمَ سّرّشّ بَدٍ،

\par }{\Q نٍيٍ قَمَ نّ تُندٍ ندٍيٍ رَ عَلَكٌ عٍ شَ كُرِ سٌ.

\par }{\Q نَ لْشْي، كَنَان كَاقِرِ يٌ مُ سٌمَ

\par }{\Q مَنفّ عَلَتَلَ شَ بَنشِ كُي.

\par }\end{RTL}
