\begin{RTL}
\NormalFont\ShortTitle{رُتِ شَ تَرُشُي}

{\MT رُتِ شَ تَرُشُي

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP يِ كِتَابُي قِندِشِ تَرُشُي دِ نَن نَ فِنّ قِرِن شَ قٍ رَ. فِنّ ندٍ نُن عَ شَ مْرِ نَن كٍلِ عٍ شْنيِ عِسِرَيِلَ بْشِ مَ، عٍ تُنُ مٌوَبَ بْشِ مَ. مّننِ، نَ شّمّ نُن عَ شَ دِ شّمّ قِرِنيِيٍ نَشَ قَشَ. نَ كَاحّ فِنّ نُن عَ شَ دِيٍ شَ فِنّيٍ نَشَ لُ نَا عٍ كٍرٍن سٍتَرٍحَ كُي. عَ رَحْنيِ، نَ كَاحّ فِنّ نَشَ نَتّ تٌنفٌ عَ شَ فبِلٍن عَ شْنيِ. عَ شَ مَمَدِ رُتِ نَشَ بِرَ عَ قْشْ رَ شَنُنتٍيَ شَ قٍ رَ. عٍ تٌ سٌ عِسِرَيِلَ بْشِ مَ عٍ شَ سُننُنيِ كُي، عَلَتَلَ نَشَ كَابَنَكٌي ندٍ رَبَ نَشَن عَ مَسٍنمَ عَ تْورْ مِشِيٍ شَنُمَ. عَ نَشَ مّينِ نَ فِنّ قِرِنيِيٍ مَ عَ قَنيِ رَ، عَلَكٌ عٍ نَشَ لُ سٍتَرٍحَ كُي عٍ كٍرٍنيِ مَ.

\par }{\IP يِ تَرُشُي نْمَ لِمَنِيَ قِدٍ تٌ مِشِيٍ مَ، نَشٍيٍ نْمَ عَ مَحْشُندٍ عَ عَلَ بَرَ نّيمُ عٍ مَ. شَ مِشِ بِرَ عَلَ قْشْ رَ، عٍ عَ سَفٌ رَبَمَ، عَلَ مُ نّيمُمَ عٍ مَ قٍقٍ مَ. تْورّ ندٍ نْمَ عٍ لِدٍ، كْنْ عَلَتَلَ نْمَ نَ تْورّ مَقِندِ قٍ قَنيِ رَ. يِ تَرُشُي قْلّ مَكِنِكِنِ، كْنْ عَ رَحْنيِ عَ عَلَ سّنبّ نُن عَ شَ شَنُنتٍيَ مَسٍنمَ وٌن بّ. عَلَ شَ وٌن مَلِ نَ كٌلٌندٍ وٌن مَ دُنِحّءِفِرِ كُي. عَمِنَ.

\par }{\MT رُتِ شَ تَرُشُي



\par }\ChapOne{1}{\SH عٍلِمٍلٍكِ شَ دٍنبَيَ تُنُقٍ مٌوَبَ
\par }
{\PP \VerseOne{1}عَلَتَلَ شَ كِيتِسَيٍ شَ وَشَتِ، كَامّ دِن نّ عِسِرَيِلَ بْشِ رَ. شّمّ ندٍ نَشَ كٍلِ بّتّلّيمُ، نَشَن نُ نَ يُدَيَ بْشِ مَ. عَ نَشَ تُنُ مٌوَبَ بْشِ مَ، عَ تَن، عَ شَ فِنّ، نُن عَ شَ دِ قِرِنيِيٍ.

\VS{2}نَ شّمّ شِلِ عٍلِمٍلٍكِ، عَ شَ فِنّ نٌوٍ مِ، عَ شَ دِيٍ، مَشَلْن نُن كِلِيٌن. عٍ قَتَن عٍقَرَتَ شَبِلّ نَن مَ. عٍ نَشَ سَ سَبَتِ مٌوَبَ بْشِ مَ.


\par }{\PP \VS{3}نَ تّمُي نٌوٍ مِ شَ مْرِ عٍلِمٍلٍكِ نَشَ قَشَ. نٌوٍ مِ نَشَ لُ نَا قَ، عَ نُن عَ شَ دِ قِرِنيِيٍ.

\VS{4}نَ دِ قِرِنيِيٍ نَشَ مٌوَبَ فِنّيٍ دْشْ. فِنّ سِنفٍ شِلِ عٌرٌثَ، عَ قِرِن ندٍ رُتِ. عٍ نَشَ لُ مّننِ هَن حّ قُ.

\VS{5}نَ شَنبِ مَشَلْن نُن كِلِيٌن قَن نَشَ قَشَ. نٌوٍ مِ نَشَ لُ نَا قَ عَ كٍرٍن. شّمّ مُ نَ، دِ مُ نَ.


\par }{\PP \VS{6}نٌوٍ مِ تٌ عَ مّ عَ عَلَتَلَ بَرَ عَ شَ حَمَ مَلِ بَلٌي قٍ رَ،

\VS{7}نٌوٍ مِ نُن عَ شَ دِيٍ شَ فِنّ قِرِنيِيٍ نَشَ كٍلِ مٌوَبَ بْشِ مَ، عٍ نُ سَبَتِشِ دّننَشّ. عٍ تٌ كِرَ لِ نَشَن سِفَمَ يُدَيَ بْشِ مَ،

\VS{8}نٌوٍ مِ نَشَ عَ قَلَ عَ شَ دِيٍ شَ فِنّيٍ بّ، «وٌ شَ فبِلٍن وٌ نفَيٍ شْنيِ. عَلَتَلَ شَ هِننّ وٌ رَ، عَلْ وٌ عَ رَبَشِ ﭑ تَن نُن ﭑ مَ دِيٍ بّ كِ نَشّ.

\VS{9}عَلَتَلَ شَ شّمّ قِ وٌ مَ، وٌ سَبَتِمَ نَشَن شْن بْحّسَ كُي.» نٌوٍ مِ نَشَ قِندِفِلِن عٍ مَ، كِنِكِنِ نَشَ عٍ رَوَ.


\par }{\PP \VS{10}عٍ نَشَ عَ قَلَ عَ بّ، «عَدٍ، نَ مُ لَنمَ. وٌن بِرِن شَ سِفَ عِ بْنسْي يِرٍ.»

\VS{11}نٌوٍ مِ نَشَ عٍ يَابِ، «ﭑ مَ مَمَدِيٍ، وٌ شَ فبِلٍن. مُنقٍ رَ وٌ وَ مَ بِرَقٍ ﭑ قْشْ رَ؟ ﭑ تَن نْمَ دِ فبّتّيٍ بَرِدٍ سْنْن وٌ دْشْمَ نَشٍيٍ شْن؟

\VS{12}ﭑ مَ مَمَدِيٍ، قٌ وٌ شَ فبِلٍن وٌ شْنيِ. ﭑ بَرَ قٌرِ. ﭑ مُ نْمَ شّمّ فبّتّ سْتْدٍ سْنْن. هَلِ ﭑ سَ شّمّ فبّتّ سْتْ تٌ، ﭑ قَ دِ بَرِ تٌ كْي رَ،

\VS{13}وٌ نْمَ نَ دِ مّمّدٍ هَن عَ مْ وٌ قَ دْشْ عَ شْن مَ؟ وٌ نْمَ نَ رَ؟ ﭑ مَ مَمَدِيٍ، وٌ مُ نْمَ نَ رَ. نَ شْرْشْ. وٌ نْمَ تٌندِدٍ شّمّ فبّتّ بّ، هَن ﭑ مَ دِيٍ مْ؟ عَلَتَلَ نَشَن نَفِرِشِ ﭑ مَ، عَ شْرْشْ دَنفِقٍ وٌ شَ تْورّ رَ. عَلَتَلَ بَرَ ﭑ تْورْ كِ قَنيِ.»


\par }{\PP \VS{14}نَ كُي عٌرٌثَ نُن رُتِ مَن نَشَ وَ قْلْ. عٌرٌثَ نَشَ قِندِفِلِن نٌوٍ مِ مَ، عَ قَ فبِلٍن عَ شْنيِ، كْنْ رُتِ تَن نَشَ كَنكَن نٌوٍ مِ مَ.

\VS{15}نٌوٍ مِ نَشَ عَ قَلَ عَ بّ، «رُتِ، عٌرٌثَ بَرَ فبِلٍن عَ شَ مِشِيٍ شْنيِ. عَ بَرَ فبِلٍن عَ شَ دِينّ مَ. عِ تَن قَن، عِ شَ بِرَ عَ قْشْ رَ.»

\VS{16}رُتِ نَشّ، «عِ نَشَ ﭑ كَرَشَن ﭑ شَ فبِلٍن عِ قْشْ رَ. عِ نَشَ ﭑ كٍرِ. عِ نُ سِفَ دّدّ، ﭑ قَن سِفَمَ مّننِ نّ. وٌن سَبَتِمَ نّ يِرٍ كٍرٍن. عِ شَ مِشِيٍ قِندِ مَ ﭑ مَ مِشِيٍ نَن نَ. عِ مَرِفِ عَلَ قِندِ مَ ﭑ قَن مَرِفِ نَن نَ.

\VS{17}ﭑ لُمَ عِ سّيتِ مَ هَن عِ قَشَ، ﭑ قَ رَفَتَ عِ شَ فَبُرِ سّيتِ مَ. شَ ﭑ عِ بّحِن، عَلَتَلَ شَ عِ هَاكّ مِنِ ﭑ عِ. سَيَ فبَنسَن شَ وٌن نَقَتَن.»


\par }{\PP \VS{18}نٌوٍ مِ تٌ عَ كٌلٌن، رُتِ شَ نَتّ مُ مَسَرَ مَ، عَ نَشَ دُندُ.

\VS{19}عٍ قِرِن نَشَ تِ كِرَ شْن مَ هَن بّتّلّيمُ. عٍ تٌ سٌ تَا كُي، حَمَ نَشَ تّرّننَ عٍ تٌقٍ رَ. فِنّيٍ نُ قَ مَشْرِنيِ تِ، «نٌوٍ مِ نَن يَ؟»

\VS{20}نٌوٍ مِ نُ قَ عٍ يَابِ، «ﭑ مُ شِلِمَ نٌوٍ مِ سْنْن. وٌ شَ ﭑ شِلِ مَرَ، بَرِ مَ عَلَ سّنبّمَ بَرَ ﭑ مَ دُنِحّءِفِرِ رَشْرْشْ ﭑ مَ.» («نٌوٍ مِ» وَ مَ عَ قَلَقٍ نّ «عَ حْشُن.» «مَرَ» وَ مَ عَ قَلَقٍ نّ «عَ شْنْ.»)

\VS{21}«ﭑ سِفَ سِفَمَ، ﭑ نُن قٍ قَنيِ نَن سِفَ، كْنْ عَلَتَلَ بَرَ ﭑ نَفبِلٍن ﭑ بّلّشّ عِفٍلِ رَ. مُنقٍ رَ وٌ ﭑ شِلِمَ نٌوٍ مِ؟ عَلَتَلَ سّنبّمَ بَرَ تِ ﭑ كَنكٍ، عَ بَرَ حَشَنكَتّ دْشْ ﭑ مَ.»


\par }{\PP \VS{22}نٌوٍ مِ فبِلٍن عَ شْنيِ نَ كِ نّ، عَ تَن نُن عَ شَ دِ شَ فِنّ رُتِ مٌوَبَكَ. عٍ سٌشِ بّتّلّيمُ قُندٍن مَنِيّ شَبَ تّمُي نّ.




\par }\Chap{2}{\SH بٌو سُ رُتِ مَلِقٍ
\par }
{\PP \VerseOne{1}سّنبّمَ ندٍ نُ نَ عِسِرَيِلَ بْشِ مَ، نَشَن شِلِ بٌو سُ. عَ قَتَن عٍلِمٍلٍكِ شَبِلّ نَن نَ.

\VS{2}رُتِ مٌوَبَكَ نَشَ عَ قَلَ نٌوٍ مِ بّ، «ﭑ وَ مَ سِفَقٍ شّ مَ قُندٍن مَنِيّ دْنشْييٍ مَتٌنفٌدٍ. تّمُندٍ ﭑ شّ كَنيِ ندٍ تٌمَ نَشَن هِننّمَ ﭑ نَ.» نٌوٍ مِ نَشّ، «عَوَ ﭑ مَ مَمَدِ، عِ ﭑ لِمَ بٍ.»


\par }{\PP \VS{3}رُتِ نَشَ سِفَ قُندٍن مَنِيّ دْنشْييٍ مَتٌنفٌدٍ شّ وَلِكّيٍ شَنبِ رَ. عَلَتَلَ نَشَ عَ رَفِرِ، عَ شَ عَ شُن تِ بٌو سُ، عٍلِمٍلٍكِ شَبِلّ مِشِ ندٍ شَ شّ رَ.

\VS{4}نَ وَشَتِ بٌو سُ نُ بَشِ سٌدٍ كٍلِ بّتّلّيمُ. عَ نَشَ عَ شَ وَلِكّيٍ شّيبُ، «وٌ نُ وَلِ، عَلَتَلَ شَ وٌ رَتَنفَ.» عٍ نَشَ عَ رَتِن، «عَمِنَ، عَلَتَلَ شَ بَرَكّ قِ عِ قَن مَ.»

\VS{5}بٌو سُ نَشَ مَشْرِنيِ تِ وَلِكّيٍ شُنيِ مَ، «ندٍ نَ نَ سُنفبُتُنيِ رَ؟»

\VS{6}عَ نَشَ عَ يَابِ، «نَ سُنفبُتُنيِ مٌوَبَكَ نَ عَ رَ، نَشَن قَ نٌوٍ مِ مَتِدٍ كٍلِ مٌوَبَ بْشِ مَ.

\VS{7}عَ مَيَندِ نَن تِ عَ شَ قُندٍن مَنِيّ دْنشْييٍ مَتٌنفٌ وَلِكّيٍ شَنبِ رَ. كَقِ عَ قَ فّيسّفّ، هَن يَكْسِ عَ نَ وَلِقٍ، قٌ عَ تٌ عَ مَلَبُقٍ يِ كِ بَفٍ بُن مَ.»


\par }{\PP \VS{8}نَ تّمُي بٌو سُ نَشَ عَ قَلَ رُتِ بّ، «ﭑ مَ دِ، عِ تُلِ مَتِ. عِ شَ لُ بٍ ﭑ مَ وَلِكّ فِنّيٍ شَنبِ رَ. هَلِ عِ مُ سِفَ شّ فبّتّ مَ قُندٍن مَنِيّ دْنشْييٍ مَتٌنفٌدٍ.

\VS{9}عٍ نَ سِفَ شّ نَشَن مَ، عِ قَن شَ بِرَ عٍ قْشْ رَ. ﭑ بَرَ حُنفُي لُ ﭑ مَ شّمّيٍ مَ، عٍ نَشَ عِ تْورْ. شَ يٍ شْلِ عِ سُشُ، عِ شَ سِفَ يٍ مِندٍ، وَلِكّيٍ شَ يٍ نَشَن سَشِ قّحّ كُي.»


\par }{\PP \VS{10}رُتِ نَشَ عَ عِفٌرٌ بْشِ مَ حّلّشِنيِ سَابُي رَ، عَ قَ عَ قَلَ، «ﭑ تَن، بٍكَ مُ ﭑ نَ، كْنْ عِ بَرَ هِننّ ﭑ نَ. عِ هِننّشِ ﭑ نَ مُنقٍ رَ؟»

\VS{11}بٌو سُ نَشَ عَ يَابِ، «مِشِيٍ بَرَ عَ قَلَ ﭑ بّ، عِ نَشَن نَبَشِ عِ مَمَ بّ كَقِ عِ شَ مْرِ نَشَ قَشَ. عٍ نَشّ، عِ بَرَ عِ بَبَ يٌ، عِ نفَ يٌ، نُن عِ بَرِدٍ، عِ بَرَ عَ بِرِن بّحِن، عِ قَ سِفَ مِشِيٍ شْنيِ عِ مُ دّننَشّ كٌلٌن.

\VS{12}عَلَ شَ عِ بَرَايِ. عِسِرَيِلَ مَرِفِ عَلَ شَ عِ سَرٍ رَكَمَلِ، عِ شَشِلِ تِشِ مَرِفِ نَشَن نَ.»

\VS{13}رُتِ نَشَ عَ قَلَ بٌو سُ بّ، «ﭑ مَ مَنفّ، عِ بَرَ هِننّ ﭑ نَ، عِ بَرَ ندٍ بَ ﭑ مَ تْورّ رَ. عِ شَ وْيّنيِ بَرَ سٌ ﭑ تَن عِ شَ كٌنيِ بْحّ كُي، نَ بِنيّ فبٌ ﭑ تَن بّ.»


\par }{\PP \VS{14}عٍ دّفٍ وَشَتِ بٌو سُ نَشَ عَ قَلَ رُتِ بّ، «قَ بٍ، عِ شَ تَامِ نُن بْرّ ندٍ دٌن.» رُتِ نَشَ دْشْ وَلِكّيٍ قّ مَ. بٌو سُ نَشَ قُندٍن مَنِيّ فِلِنشِ ندٍ سٌ عَ يِ رَ. عَ نَشَ نَ دٌن هَن عَ لُفَ، عَ قَ عَ دْنشْي رَفَتَ.

\VS{15}عَ مَن تٌ سِفَ قُندٍن مَنِيّ مَتٌنفٌدٍ، بٌو سُ نَشَ يَامَرِ قِ عَ شَ وَلِكّيٍ مَ. عَ نَشّ، «هَلِ عَ سٌ عَ شَبَتَرٍ قَن شْورَ، وٌ نَشَ سْنشْ عَ مَ.

\VS{16}وٌ نَ قُندٍن مَنِيّ رَشِرِ، وٌ شَ ندٍ لُ نَا، عَ شَ نَ قَن مَتٌنفٌ. هَلِ وٌ مُ سٍسٍ قَلَ عَ بّ.»


\par }{\PP \VS{17}رُتِ نَشَ وَلِ هَن نُنمَرٍ. عَ تٌ فّ وَلِدٍ، عَ نَشَ قُندٍن مَنِيّ بْنبْ، عَ كٌنبٌ يَ قِرِن نَن سْتْ.

\VS{18}رُتِ تٌ سٌ نَ بِرِن نَ تَا كُي، عَ نَشَ عَ مَسٍن نٌوٍ مِ بّ. عَ دٌنسٍ نَشَن دٌن بٌو سُ يِرٍ، عَ نَشَ نَ دْنشْي قَن سٌ نٌوٍ مِ يِ رَ.

\VS{19}نٌوٍ مِ نَشَ رُتِ مَشْرِن، «عِ وَلِشِ شّ مُندُن مَ تٌ؟ عِ يِ قُندٍن مَنِيّ مَتٌنفٌشِ مِندٍن؟ عَلَ شَ نَ مِشِ بَرَايِ نَشَن هِننّشِ عِ رَ.» رُتِ نَشَ عَ بِرِن يَ مَشَرَن عَ مَمَ بّ. عَ مَن نَشَ عَ قَلَ، «مِشِ نَشَن ﭑ مَلِشِ، عَ شِلِ نّ بٌو سُ.»

\VS{20}نٌوٍ مِ نَشَ عَ قَلَ عَ شَ دِ شَ فِنّ بّ، «عَلَ شَ عَ بَرَايِ، عَلَ نَشَن مُ عَ شَ سَاتّ قَنيِ كَنَمَ، عَ قَ هِننّ عَ شَ مِشِيٍ رَ نَشٍيٍ نَ دُنِحَ عَ نُن نَشٍيٍ نَ عَلِفِيَمَ. يِ شّمّ لَنشِ وٌن شَبِلّ مِشِ ندٍ نَن مَ. وٌن شَبِلّ رَتَنفَمَ نَن عَ رَ.»


\par }{\PP \VS{21}رُتِ مٌوَبَكَ نَشَ عَ يَابِ، «نَ شّمّ نَشّ، عَ ﭑ شَ وَكِلِ عَ شَ وَلِكّيٍ قْشْ رَ هَن قُندٍن مَنِيّ شَبّ شَ بَ عَ رَ.»

\VS{22}نٌوٍ مِ نَشَ عَ قَلَ عَ شَ دِ شَ فِنّ بّ، «ﭑ مَ دِ، عَ لَنمَ عِ شَ بِرَ عَ شَ وَلِكّ فِنّيٍ قْشْ رَ، عَلَكٌ مِشِ يٌ نَشَ عِ تْورْ شّ فبّتّيٍ مَ.»


\par }{\PP \VS{23}نَ كُي رُتِ نَشَ لُ بٌو سُ شَ وَلِكّ فِنّيٍ قْشْ رَ هَن قُندٍن مَنِيّ نُن مّنفِ مَنِيّ شَبّ نَشَ حْن. رُتِ سَبَتِ نٌوٍ مِ شْنيِ، نَ كِ نّ.




\par }\Chap{3}{\SH رُتِ نُن بٌو سُ شَ لَنيِ
\par }
{\PP \VerseOne{1}نٌوٍ مِ نَشَ عَ قَلَ عَ شَ دِ شَ فِنّ بّ، عَ نَشّ، «رُتِ، ﭑ وَ مَ عِ شَ شّمّ تَا قَنيِ سْتْ.

\VS{2}عِ عَ كٌلٌن، بٌو سُ، عِ سَ وَلِشِ نَشَن شْنيِ نُن عَ شَ وَلِكّ فِنّيٍ رَ، وٌن شَبِلّ نَن عَ رَ. تٌ نُنمَرٍ رَ، بٌو سُ سِفَمَ لٌنيِ مَ قُندٍن مَنِيّ بْنبْدٍ.

\VS{3}عِ نَشَن نَبَمَ، عِ شَ عِ يَءِلَن عَ قَنيِ رَ. عِ شَ عِ مَشَ، عِ لَبُندّ سَ عِ مَ، عِ عِ مَشِرِ دُفِ قَنيِ رَ. نَ تّمُي عِ شَ سِفَ لٌنيِ يِرٍ. عِ عِ يَ مَنْشُن بٌو سُ مَ هَن عَ شَ فّ عَ دّفٍدٍ.

\VS{4}عَ نَ سٌ عَ سَدٍ، عِ شَ عَ مَتٌ عَ سَشِ دّننَشّ. عَ نَ شِ، عِ شَ عَ شَ دُفِ بَ عَ سَنيِيٍ مَ، عِ عِ سَ عَ سَن لَبٍ رَ. عَ قَمَ عِ رَبَقٍ قَلَدٍ عِ بّ.»

\VS{5}رُتِ نَشَ عَ يَابِ، «عَوَ، ﭑ عَ بِرِن نَبَمَ نّ عَلْ عِ عَ قَلَشِ كِ نَشّ.»


\par }{\PP \VS{6}نَ تّمُي رُتِ نَشَ سِفَ نَ لٌنيِ مَ. عَ مَمَ نَشَن قَلَشِ عَ بّ، عَ نَشَ نَ رَبَ.

\VS{7}بٌو سُ تٌ فّ عَ دّفٍدٍ، عَ نَشَ عَ سَ قُندٍن مَنِيّ كُرُشِ قّ مَ حّلّشِنيِ كُي. رُتِ نَشَ عَ مَسٌ عَ رَ دْيِن دْيِن، عَ دُفِ بَ عَ سَنيِيٍ مَ، عَ قَ عَ سَ عَ سَن لَبٍ رَ.

\VS{8}كْي تَفِ، بٌو سُ نَشَ شُنُ، عَ نَشَ فِنّ تٌ عَ سَن لَبٍ رَ.

\VS{9}عَ نَشَ عَ مَشْرِن، «ندٍ عَ رَ؟» رُتِ نَشَ عَ يَابِ، «عِ شَ كٌنيِ نَن ﭑ نَ. ﭑ شِلِ رُتِ. ﭑ قَشِ نّ، شَ عِ نْمَ ﭑ قُتِدٍ، بَرِ مَ مُشُ شَبِلّ رَتَنفَمَ نَ عِ رَ.»


\par }{\PP \VS{10}بٌو سُ نَشَ عَ مَسٍن عَ بّ، «ﭑ مَ دِ، عَلَ شَ عِ بَرَايِ. يِ هِننّ قَن عِ شَ هِننّ سِنفٍ بّ، بَرِ مَ عِ مُ سِفَشِ سّفّتَلَ سٍ كَنيِ قْشْ رَ، عِ مُ سِفَشِ سّفّتَلَ سٍتَرٍ قْشْ رَ.

\VS{11}ﭑ مَ دِ، شَنمّرِ يٌ نَشَ لُ عِ يِ رَ. ﭑ عَ بِرِن نَبَمَ نّ عِ بّ عِ نَشَن مَشْرِنشِ، بَرِ مَ حَمَ بِرِن عَ كٌلٌن فِنّ قَنيِ نَن عِ رَ.

\VS{12}عِ بَرَ نْندِ قَلَ. ﭑ تَن، وٌ شَبِلّ رَتَنفَمَ نَن ﭑ نَ، كْنْ شَبِلّ رَتَنفَمَ فبّتّ نَ نَشَن مَكْرّ عِ رَ ﭑ تَن بّ.

\VS{13}كْي رَدَنفِ بٍ تٌ. فّيسّفّ، شَ نَ مِشِ تِن عِ رَتَنفَدٍ، عَوَ. شَ عَ مُ تِن، ﭑ تَن عِ رَتَنفَمَ نّ. ﭑ بَرَ ﭑ كَلِ عَلَتَلَ رَ! عِ شَ شِ بٍ هَن كُيٍ شَ عِبَ.»


\par }{\PP \VS{14}رُتِ نَشَ عَ سَ بٌو سُ سَن لَبٍ رَ هَن سُبَشّ مَ. عَ نَشَ كٍلِ بٍينُن سٌفٍ شَ تٍ، بَرِ مَ بٌو سُ مُ نُ وَ مَ مِشِ شَ عَ كٌلٌن يِ فِنّ نُ نَ لٌنيِ مَ.

\VS{15}عَ نَشَ عَ قَلَ عَ بّ، «عِ شَ مَقٍلٍنيِ تٌنفٌ، عَ دّ سُشُ.» رُتِ تٌ عَ شَ مَقٍلٍنيِ دّ سُشُ، بٌو سُ نَشَ قُندٍن مَنِيّ كٌنبٌ يَ كٍرٍن سَ عَ كُي. بٌو سُ نَشَ رُتِ رَتٍ نَ كٌتٍ مَ، رُتِ قَ سِفَ تَا كُي.


\par }{\PP \VS{16}عَ نَشَ فبِلٍن عَ مَمَ نٌوٍ مِ شْنيِ. نٌوٍ مِ نَشَ عَ مَشْرِن، «ﭑ مَ مَمَدِ، قٍ بَرَ دَنفِ عَ قَنيِ رَ؟» رُتِ نَشَ عَ يَ مَشَرَن بٌو سُ نَشَن بِرِن نَبَشِ عَ بّ.

\VS{17}عَ نَشّ، «عَ بَرَ يِ قُندٍن مَنِيّ كٌنبٌ يَ كٍرٍن قِ ﭑ مَ. عَ نَشّ ﭑ بّ، ‹عِ مُ فبِلٍنمَ عِ مَمَ شْنيِ عِ بّلّشّ عِفٍلِ.›»

\VS{18}نٌوٍ مِ نَشَ عَ قَلَ عَ بّ، «ﭑ مَ مَمَدِ، عِ شَ لُ بٍ هَن وٌن شَ عَ كٌلٌن يِ قٍ رَحْنمَ كِ نَشّ. نَ شّمّ مُ عَ رَشَرَ مَ، قٌ يِ قٍ شَ يَءِلَن تٌ يَتِ نّ.»




\par }\Chap{4}{\SH بٌو سُ رُتِ قُتِقٍ
\par }
{\PP \VerseOne{1}بٌو سُ نَشَ سِفَ تَا نَادّ رَ، تَاكَيٍ مَلَنمَ دّننَشّ، عَ دْشْ. نَ شَبِلّ رَتَنفَمَ، بٌو سُ نُ نَشَن شَ قٍ قَلَمَ، نَ نَشَ قَ. بٌو سُ نَشَ عَ قَلَ عَ بّ، «ﭑ بَ، قَ عِ مَفٌرٌ بٍ.» عَ نَشَ قَ، عَ دْشْ.

\VS{2}بٌو سُ مَن نَشَ عَ قَلَ تَا كُنتِفِ قُ بّ، «وٌ قَ، وٌ وٌ مَفٌرٌ بٍ.» عٍ تٌ دْشْ،

\VS{3}بٌو سُ نَشَ عَ مَسٍن نَ شَبِلّ رَتَنفَمَ بّ، «نٌوٍ مِ، نَشَن كٍلِشِ مٌوَبَ، عَ وَ مَ عٍلِمٍلٍكِ شَ بْشِ مَتِقٍ. عِ عَ كٌلٌن، عٍلِمٍلٍكِ وٌن تَارَ نَ عَ رَ.

\VS{4}ﭑ نُ وَ مَ عِ شَ كٌلٌن سْتْ نَ قٍ مَ، عِ شَ نَ بْشِ شُن سَرَ تَاكَيٍ نُن تَا كُنتِفِيٍ يَ شْرِ. شَ عِ نْمَ عَ شُن سَرَدٍ، عِ شَ عَ رَبَ. شَ عِ مُ نْمَ نَ رَ، عَ قَلَ ﭑ بّ، عَلَكٌ ﭑ شَ عَ كٌلٌن، بَرِ مَ مِشِ فبّتّ مُ نْمَ عَ شُن سَرَدٍ قٌ عِ شَ عِ شُي قِ. ﭑ تَن نَن عِ شَنبِ رَ.» نَ شّمّ نَشَ عَ يَابِ، «ﭑ عَ شُن سَرَ مَ نّ.»


\par }{\PP \VS{5}نَ تّمُي بٌو سُ نَشَ يِ وْيّنيِ سَ نَ قَرِ، عَ نَشّ، «عِ نّ يِ بْشِ سَرَ مَ لْشْي نَشّ نٌوٍ مِ نُن رُتِ مٌوَبَكَ مَ، عِ مَن شَ نَ كَاحّ فِنّ قَن دْشْ، عَلَكٌ قَشَمِشِ شِلِ نَشَ لْي نَ بْشِ شُن مَ.»

\VS{6}نَ شَبِلّ رَتَنفَمَ نَشَ عَ يَابِ، «نَ كُي ﭑ مُ نْمَ عَ شُن سَرَدٍ، شَ نَ مُ عَ رَ ﭑ يّتّ كّ كَنَمَ نّ. عِ شَ عَ شُن سَرَ، ﭑ تَن مُ نْمَ.»

\VS{7}سِنفٍ رَ عِسِرَيِلَ بْشِ مَ، شَ مِشِ ندٍ نُ وَ مَ لَنيِ شِرِقٍ، قٌ عَ شَ سَنكِرِ بَ، عَ شَ عَ سٌ عَ بٌورٍ يِ رَ. نَ نَن عَ مَسٍنمَ لَنيِ بَرَ فّ شِرِدٍ.

\VS{8}نَ كُي، نَ شَبِلّ رَتَنفَمَ تٌ عَ قَلَ بٌو سُ بّ، «عِ شَ نَ بْشِ شُن سَرَ عِ يّتّ بّ،» عَ نَشَ عَ شَ سَنكِرِ بَ، عَ عَ سٌ بٌو سُ يِ رَ.


\par }{\PP \VS{9}نَ دَنفِ شَنبِ بٌو سُ نَشَ عَ مَسٍن تَا كُنتِفِيٍ نُن حَمَ بّ، «وٌ بَرَ قِندِ سٍيدٍيٍ رَ تٌ. عٍلِمٍلٍكِ، كِلْن، نُن مَشَلْن شَ سٍيٍ، ﭑ بَرَ عٍ بِرِن سَرَ نٌوٍ مِ مَ.

\VS{10}مَشَلْن شَ فِنّ، رُتِ مٌوَبَكَ، ﭑ بَرَ نَ قَن دْشْ عَلَكٌ قَشَمِشِ شِلِ نَشَ لْي عَ شَ بْشِ شُن مَ، عَ شَبِلّ نُن عَ شَ تَا مِشِيٍ نَشَ نّيمُ عَ شَ قٍ مَ. تٌ وٌ بَرَ قِندِ يِ قٍ سٍيدٍيٍ رَ.»

\VS{11}حَمَ نُن كُنتِفِيٍ نَشَ عَ يَابِ، «مُشُ بَرَ تِن قِندِدٍ سٍيدٍيٍ رَ! مُشُ بَرَ عَلَتَلَ مَشَندِ يِ فِنّ بّ نَشَن سٌقٍ عِ شْنيِ.

\par }{\Q عَلَتَلَ شَ عَ لُ عَلْ رَشٍلٍ نُن لٍيَ نَشٍيٍ بَرَ دِيٍ سْتْ،

\par }{\Q عٍ قِندِ عِسِرَيِلَ حَمَ رَ.

\par }{\Q عَلَتَلَ شَ سّنبّ قِ عِ مَ عٍقَرَتَ شَبِلّ يَ مَ.

\par }{\Q عَلَتَلَ شَ شِلِ شُنفبٍ قِ عِ مَ بّتّلّيمُ تَا كُي.


\par }{\Q \VS{12}عَلَتَلَ شَ دِ فبٍفبٍ قِ عِ مَ يِ سُنفبُتُنيِ سَابُي رَ.

\par }{\Q عَلَتَلَ شَ وٌ شَ دِيٍ قِندِ دٍنبَيَ رَ عَلْ ثٍرٍ سِ شَ دٍنبَيَ،

\par }{\Q ثٍرٍ سِ نَشَن تَمَرِ بَرِشِ يُدَ بّ.»


\par }{\PP \VS{13}نَ تّمُي، بٌو سُ نَشَ رُتِ شَ قُتِ شِرِ. عٍ تٌ لُ يِرٍ كٍرٍن، عَلَتَلَ نَشَ عَ رَفِرِ رُتِ شَ تّفّ، عَ دِ سْتْ.

\VS{14}نَ كُي فِنّيٍ نَشَ عَ قَلَ نٌوٍ مِ بّ، «عَلَ تَنتُ، بَرِ مَ عَلَتَلَ بَرَ شَبِلّ رَتَنفَمَ قِ عِ مَ. عِسِرَيِلَكَيٍ شَ تَنتُي رَ سِفَ عَلَ مَ!

\VS{15}يِ دِ قَمَ مّينِدٍ عِ مَ، عَ عِ كَنتَمَ عِ شَ حّلّشّقٌرِحَ كُي. عِ شَ مَمَدِ رُتِ، نَشَن يِ دِ سْتْشِ عِ بّ، عَ قَن عِ شَنُمَ، عَ تِدٍ فبٌ عِ بّ دَنفِ دِ سٌلٌقٍرٍ رَ.»


\par }{\PP \VS{16}نٌوٍ مِ نَشَ نَ دِيْرّ تٌنفٌ، عَ عَ سَ عَ كَنكٍ مَ، عَ قِندِ عَ مّينِمَ رَ.

\VS{17}نٌوٍ مِ دْشْبٌورٍ فِنّيٍ نَشَ شِلِ سَ يِ دِيْرّ شُن مَ، عَ قَلَقٍ رَ، «نٌوٍ مِ بَرَ دِ سْتْ، عَ شِلِ عٌبٍدٌ.» عٌبٍدٌ شَ دِ نَن يِسَيِ رَ. يِسَيِ شَ دِ نَن دَوُدَ رَ.


\par }{\PP \VS{18}ثٍرٍ سِ شَ تَرُشُي نَن يَ؛

\par }{\Q ثٍرٍ سِ نَشَ هٍسٍرٌن سْتْ.


\par }{\Q \VS{19}هٍسٍرٌن نَشَ رَ مِ سْتْ.

\par }{\Q رَ مِ نَشَ عَمِنَدَبٌ سْتْ.


\par }{\Q \VS{20}عَمِنَدَبٌ نَشَ نَشَسٌن سْتْ.

\par }{\Q نَشَسٌن نَشَ سَلِمٌن سْتْ.


\par }{\Q \VS{21}سَلِمٌن نَشَ بٌو سُ سْتْ.

\par }{\Q بٌو سُ نَشَ عٌبٍدٌ سْتْ.


\par }{\Q \VS{22}عٌبٍدٌ نَشَ يِسَيِ سْتْ.

\par }{\Q يِسَيِ نَشَ دَوُدَ سْتْ.

\par }\end{RTL}
