\begin{RTL}
\NormalFont\ShortTitle{عَننَبِ يٌوٍلِ}

{\MT عَلَ شَ مَسٍنيِ عَننَبِ يٌوٍلِ بّ

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP يِ كِتَابُي كُي عَلَ مَسٍنيِ ندٍ تِمَ عِسِرَيِلَ حَمَ بّ عَننَبِ يٌوٍلِ سَابُي رَ. عَ نَشّ عِسِرَيِلَكَيٍ شَ يُنُبِيٍ بَرَ عَ نِيَ عَلَ شَ حَشَنكَتّ حَاشِ دْشْ عٍ مَ. يِ حَشَنكَتّ مِسَالِشِ سْورِ فَلِ مَفَاشُي نَن نَ، كْنْ عَ قِندِشِ كَامّ شُنفبٍ نَن نَ عَلَتَلَ نَشَن نَدِنشِ عِسِرَيِلَ بْشِ رَ. كَتٌي تٌ شّ بِرِن كَنَ، عِسِرَيِلَ نَشَ لُ كَامّ كُي، عَلَ قَ عَ مَسٍن عٍ بّ نَ قَتَنشِ عٍ شَ يُنُبِيٍ نَن مَ.

\par }{\IP كْنْ عَلَتَلَ تٌ مُ تِن عَ شَ حَمَ شُن نَكَنَدٍ تُن عٍ شَ يُنُبِيٍ شَ قٍ رَ، عَ مَن نَشَ لَايِدِ تٌنفٌ عٍ بّ عَ قَمَ عٍ مَلِدٍ. عَ نَ رَبَ عَ شَشِلِ سّنِيّنشِ نَن سَابُي رَ عَ نَشَن نَفٌرٌ مَ مِشِ مْولِ بِرِن مَ نَشَن وَ مَ بِرَقٍ عَ قْشْ رَ. كِسِ نَن نَ كِ عَلَ نُ وَ مَ نَشَن قِقٍ عَ شَ حَمَ مَ.

\par }{\IP نَ مَسٍنيِ دَنفِ شَنبِ، عَلَ وْيّنيِ مْولِ فبّتّ نَن مَسٍنمَ دُنِحَ سِيٍ بّ نَشٍيٍ نُ بَرَ عِسِرَيِلَ تْورْ عَ حَاشِ رَ. عَ نَشّ عَ قَمَ عٍ مَكِيتِدٍ عٍ شَ يُنُبِيٍ شَ قٍ رَ، عٍ قَ حَشَنكَتّ شْرْشْي سْتْدٍ.

\par }{\IP يِ مَسٍنيِ سَشَنيِ قِندِ مَ نْندِ هَفِفّ نَن نَ عِبُنَدَ مَ بِرِن بّ. عَلَتَلَ بَرَ عَ شَ سّرِيّ رَفٌرٌ دُنِحَ مَ عَ شَ نَمِحْنمّيٍ سَابُي رَ. شَ مِشِ تٌندِ بِرَدٍ عَلَ وَشْنقٍ قْشْ رَ، نَ قِندِ مَ قٍ شْرْشْي نَن نَ عٍ بّ. كْنْ شَ عٍ فبِلٍنمَ عَلَ مَ، عَ مُ تٌندِ مَ عٍ كِدٍ، عَ عٍ شَ يُنُبِ شَقَرِ. نَ كِسِ قِندِشِ كَابَنَكٌي بٍلٍبٍلٍ نَن نَ عَلَ نَشَن نَبَمَ مِشِيٍ بّ نَشٍيٍ بْحّ وَ مَ مَكْرّقٍ عَلَ رَ. عَلَ شَ وٌن مَلِ نَ كِسِ سْتْقٍ! عَمِنَ.

\par }{\MT عَلَ شَ مَسٍنيِ عَننَبِ يٌوٍلِ بّ



\par }\ChapOne{1}{\SH عِسِرَيِلَ شَ بْشِ شَ كَنَرِ
\par }
{\PP \VerseOne{1}مَسٍنيِ نَن يِ كِ عَلَتَلَ نَشَن مَسٍن ثٍتُوٍلِ شَ دِ يٌوٍلِ بّ؛


\par }{\Q \VS{2}قٌرِيٍ، وٌ يِ قٍ رَ مّ،

\par }{\Q بْشِكَيٍ، وٌ وٌ تُلِ مَتِ.

\par }{\Q يِ قٍ مْولِ بَرَ رَبَ نُ وٌ شَ وَشَتِ،

\par }{\Q شَ نَ مُ وٌ بٍنبَيٍ شَ وَشَتِ؟


\par }{\Q \VS{3}وٌ يِ يَ مَشَرَن وٌ شَ دِيٍ بّ،

\par }{\Q وٌ شَ دِيٍ قَن شَ عَ يَ مَشَرَن عٍ فبٍ دِيٍ بّ،

\par }{\Q عٍ فبٍ دِيٍ قَن شَ عَ يَ مَشَرَن عٍ فبٍ دِيٍ بّ عٍ قَمَ نَشٍيٍ بَرِدٍ.


\par }{\Q \VS{4}كُلِيٍ نَشَن لُ، كَتٌي شُنشُرِيٍ بَرَ نَ دٌن.

\par }{\Q كَتٌي شُنشُرِيٍ نَشَن لُ، كَتٌي شُنفبٍيٍ بَرَ نَ دٌن.

\par }{\Q كَتٌي شُنفبٍيٍ نَشَن لُ، كَتٌي مْولِ فبّتّيٍ قَن بَرَ نَ دٌن.


\par }{\BB \par }
{\Q \VS{5}وٌ تَن سِيسِلَيٍ، وٌ شُنُ، وٌ شَ وَ.

\par }{\Q بٍيرٍ مِنيِيٍ، وٌ شَ وٌ شُي عِتٍ،

\par }{\Q بَرِ مَ وٌ مُ قَمَ وّنِ نّينّ سْتْدٍ سْنْن.


\par }{\Q \VS{6}حَمَنّ سّنبّمَ ندٍ نَشَن شَ مِشِ كْنتِ مُ كٌلٌن،

\par }{\Q نَ بَرَ دِن ﭑ مَ بْشِ رَ.

\par }{\Q عَ حِنيِيٍ لُشِ نّ عَلْ يّتّ حِنيِ،

\par }{\Q عَ بَنفَنيِيٍ لُشِ نّ عَلْ يّتّ فِنّ بَنفَنيِيٍ.


\par }{\Q \VS{7}عَ بَرَ ﭑ مَ وّنِ شّيٍ كَنَ،

\par }{\Q عَ ﭑ مَ شْرّ بِلِيٍ عِبٌلٌن.

\par }{\Q عَ بَرَ عٍ كٌبٌلٍ بَ هَن عٍ سَلٌنيِ بَرَ قِيشّ قْين.


\par }{\BB \par }
{\Q \VS{8}وٌ شَ وَ عَلْ سُنفبُتُنيِ نَشَن شَ شّمّ بَرَ قَشَ.


\par }{\Q \VS{9}عَلَتَلَ شَ سّرّشّدُبّيٍ سُننُنشِ،

\par }{\Q بَرِ مَ هَدِيَ دٌنسٍ مُ نَ عَلَتَلَ شَ بَنشِ كُي سْنْن.


\par }{\Q \VS{10}شّيٍ بَرَ كَنَ، بْشِ قَن نَ سُننُنيِ كُي،

\par }{\Q بَرِ مَ دٌنسٍ شُن بَرَ رَكَنَ، وّنِ نُن تُرٍ مُ نَ.


\par }{\Q \VS{11}شّ سَيٍ وَ مَ نّ، وّنِ سَنسِ سِيٍ سُننُنمَ نّ،

\par }{\Q بَرِ مَ نَشَن بِرِن بٌفِشِ شّيٍ مَ، نَ بِرِن بَرَ كَسَرَ.


\par }{\Q \VS{12}وّنِ بِلِيٍ بَرَ شَرَ، شْرّ بِلِيٍ بَرَ لْشْسِن.

\par }{\Q وّنِ بِلِيٍ، تُفِ بِلِيٍ، مَنفٌي بِلِيٍ، نٍيٍ بِرِن بَرَ شَرَ.

\par }{\Q مِشِيٍ شَ حّلّشِنيِ بَرَ حْن.


\par }{\BB \par }
{\Q \VS{13}نَ كُي عَ لَنمَ وٌ تَن سّرّشّدُبّيٍ،

\par }{\Q وٌ شَ سُننُنيِ دُفِ رَفٌرٌ وٌ مَ.

\par }{\Q وٌ تَن نَشٍيٍ سّرّشّ فَنمَ سّرّشّبَدٍ قَرِ، وٌ شَ وَ.

\par }{\Q وٌ شَ كْي رَدَنفِ نِمِسّ كُي، وٌ تَن نَشٍيٍ وَلِمَ ﭑ مَرِفِ عَلَ بّ،

\par }{\Q بَرِ مَ هَدِيَ دٌنسٍ بَرَ حْن عَلَ شَ بَنشِ كُي.


\par }{\Q \VS{14}وٌ شَ سُنيِ سُشُ، وٌ شَ سَلِ رَبَ.

\par }{\Q وٌ شَ قٌرِيٍ نُن حَمَ مَلَن وٌ مَرِفِ عَلَتَلَ شَ بَنشِ كُي،

\par }{\Q وٌ قَ عَ مَشَندِ وٌ بْحّ بِرِن نَ.


\par }{\BB \par }
{\Q \VS{15}عَلَتَلَ شَ لْشْي شْرْشْي بَرَ مَكْرّ.

\par }{\Q عَ قَمَ نّ كَنَرِ بٍلٍبٍلٍ تِدٍ عَلَ سّنبّمَ شِلِ رَ.


\par }{\BB \par }
{\Q \VS{16}وٌ مُ عَ تٌشِ وٌن مَ دٌنسٍ بَرَ حْن،

\par }{\Q سّيوّ نُن حّلّشِنيِ مُ نَ عَلَ شَ بَنشِ يِرٍ سْنْن؟


\par }{\Q \VS{17}سَنسِ شْرِيٍ بَرَ شَرَ بّندّ بُن مَ.

\par }{\Q سَنسِ شْرِيٍ رَفَتَدٍيٍ بَرَ بِرَ، دٌنسٍ بَرَ حْن.


\par }{\Q \VS{18}شُرُ سٍيٍ وَ مَ دٌنسٍ قٍ رَ.

\par }{\Q يّشّي تْورْ مَ بَرِ مَ حٌوفٍ مُ نَ.


\par }{\Q \VS{19}عَلَتَلَ، ﭑ عِ تَن نَن مَشَندِ مَ،

\par }{\Q بَرِ مَ تّ بَرَ قِيلِيٍ نُن بُرُنيِ فَن.


\par }{\Q \VS{20}هَلِ بُرُنيِ سُبٍيٍ يَ تِشِ عِ رَ،

\par }{\Q بَرِ مَ شُرٍيٍ بَرَ شْرِ، تّ بَرَ قِيلِيٍ فَن.




\par }\Chap{2}{\SH مَرِفِ شَ لْشْي بَرَ مَكْرّ
\par }
{\Q \VerseOne{1}وٌ سَرَيٍ قٍ ﭑ مَ فٍيَ سّنِيّنشِ سِيٌنِ قَرِ!

\par }{\Q بْشِكَيٍ بِرِن شَ سّرّن فَاشُي رَ،

\par }{\Q بَرِ مَ عَلَتَلَ شَ لْشْي نَ قَقٍ، عَ بَرَ مَكْرّ.


\par }{\Q \VS{2}دِ مِ نُن كُيٍ عِقْورّ لْشْي نَن عَ رَ.

\par }{\Q عَ لُشِ نّ عَلْ كُندَ نُن نُشُي عِقْورّ نَشَن دِنمَ فٍيَ رَ،

\par }{\Q عَلْ سُبَشّ نَءِيَلَنيِ يٍنسٍنمَ كِ نَشّ.

\par }{\Q حَمَ سّنبّمَ بٍلٍبٍلٍ قَمَ نّ،

\par }{\Q نَشَن مَنِيّ مُ تٌشِ تّمُي دَنفِشِ،

\par }{\Q عَ مَن مُ تٌمَ تّمُي نَشَن سَ قَمَ.


\par }{\Q \VS{3}تّ سَشِ عٍ يَ رَ، تّ سَشِ عٍ شَنبِ رَ.

\par }{\Q بْشِ نَشَن نَ عٍ يَ رَ، عَ تٌقَن عَلْ سَنسِ يِرٍ عَلَ نَشَن دَاشِ عَدَ مَ بّ،

\par }{\Q كْنْ عٍ نَ دَنفِ، نَ بْشِ قَ قِندِ فبٍنفبٍرٍنيِ مَفَاشُشِ يِرٍ رَ.

\par }{\Q عٍ عَ بِرِن كَنَ!


\par }{\BB \par }
{\Q \VS{4}عٍ لُشِ عَلْ سٌي فَلِيٍ، سْورِيٍ دْشْشِ نَشٍيٍ قَرِ.


\par }{\Q \VS{5}عٍ تُفَنمَ نّ عَلْ سْورِ رَفِسٍيٍ نَشٍيٍ فٌرٌ مَ فٍيَيٍ تَفِ.

\par }{\Q عٍ شُي مَنِيَ تّ وُندُي شُي رَ نَشَن سّشّ فَنمَ.

\par }{\Q عٍ مَنِيَ سْورِ فَلِ سّنبّمَ رَ نَشَن تِشِ فٍرٍ كِ مَ.


\par }{\Q \VS{6}مِشِيٍ نَ عٍ تٌ، فَاشُي لُمَ نّ عٍ سُشُ رَ، عٍ يَتَفِيٍ بِرِن عِقْورْ.


\par }{\Q \VS{7}عٍ عٍ فِمَ نّ عَلْ حَلَمَيٍ،

\par }{\Q عٍ تٍمَ تَا تّتّ مَ عَلْ كٌرٌفبَيٍ.

\par }{\Q كَنكَن سِفَ عَ شَ كِرَ رَ، عٍ مُ عٍ بَمَ كِرَ مَ قٍوٌ.


\par }{\Q \VS{8}عٍ مُ دِنمَ عٍ بٌورٍ رَ،

\par }{\Q كَنكَن بِرَشِ عَ شَ كِرَ نَن قْشْ رَ.

\par }{\Q هَلِ عٍ فٍرٍقَيٍ تِ عٍ يَ رَ، عٍ سٌمَ نّ نٍيٍ رَ عٍ شَ سَقّ مُ كَنَ.


\par }{\Q \VS{9}عٍ دِنمَ نّ تَا رَ، عٍ عٍ فِمَ نّ تّتّ قَرِ.

\par }{\Q عٍ تٍمَ نّ بَنشِيٍ قَرِ، عٍ سٌ وُندّرِيٍ رَ عَلْ مُحّتِيٍ.


\par }{\BB \par }
{\Q \VS{10}بْشِ سّرّنمَ نّ عٍ يَ رَ، كٌورٍ عَ عِمَشَ.

\par }{\Q سٌفٍ نُن كِكٍ عِقْورْ مَ نّ، تُنبُييٍ مُ يَنبَمَ سْنْن.


\par }{\Q \VS{11}عَلَتَلَ عَ شُي رَ مِنِمَ نّ عَ شَ فٍرٍ سٌي يَ رَ.

\par }{\Q عٍ وُيَ، عٍ عَ شَ يَامَرِ سُشُ سّنبّ رَ.

\par }{\Q عَلَتَلَ شَ لْشْي شُنفبٍ مَفَاشُ.

\par }{\Q ندٍ نْمَ نَ لْشْي رَشَندٍ؟


\par }{\BB \par }
{\Q \VS{12}عَلَتَلَ شَ مَسٍنيِ نَن يَ،

\par }{\Q «وٌ شَ وٌ يّتّ رَفبِلٍن ﭑ مَ يَكْسِ.

\par }{\Q وٌ شَ نَ رَبَ وٌ حَنِفٍ قِيشّ رَ،

\par }{\Q سُنيِ رَ، وَ رَ، نُن مَيَندِ رَ!


\par }{\Q \VS{13}وٌ نَشَ وٌ شَ دُفِيٍ عِبْو سُننُنيِ كُي،

\par }{\Q وٌ شَ وٌ بْحّ نَن مَسَرَ.

\par }{\Q وٌ شَ وٌ يّتّ رَفبِلٍن وٌ مَرِفِ عَلَتَلَ مَ،

\par }{\Q بَرِ مَ عَ هِننّمَ نّ وٌ رَ، عَ كِنِكِنِ وٌ مَ،

\par }{\Q عَ مُ شْنْمَ مَقُرٍن، عَ شَ مِشِ شَنُي فبٌ،

\par }{\Q عَ فبِلٍنمَ عَ شَ فبَلٌي قْشْ رَ.


\par }{\Q \VS{14}ندٍ عَ كٌلٌن شَ عَ مُ عَ شَ نَتّ مَسَرَ مَ،

\par }{\Q شَ عَ مُ دِحّمَ، عَ قٍ قَنيِ رَبَ وٌ بّ؟

\par }{\Q نَ تّمُي وٌ قَمَ نّ دٌنسٍ نُن مِنسٍ هَدِيَ رَ وٌ مَرِفِ عَلَتَلَ بّ.


\par }{\Q \VS{15}وٌ شَ سَرَيٍ قٍ سِيٌنِ!

\par }{\Q وٌ شَ سُنيِ سُشُ، وٌ سَلِ شُنفبٍ رَبَ.


\par }{\Q \VS{16}وٌ شَ حَمَ مَلَن سّنِيّنيِ كُي.

\par }{\Q وٌ شَ قٌرِيٍ، دِ مّيٍ، نُن دِيْرّيٍ شِلِ.

\par }{\Q شّمّ نَشَن بَرَ فِنّ دْشْ، عَ تَن نُن عَ شَ فِنّ شَ لُ نَ مَلَنيِ كُي.


\par }{\Q \VS{17}سّرّشّدُبّيٍ، وٌ تَن نَشٍيٍ وَلِمَ عَلَتَلَ بّ،

\par }{\Q وٌ شَ وٌ مَوَ عَلَ بّ سّرّشّبَدٍ نُن هْرْ مْبَنشِ تَفِ،

\par }{\Q عَ قَلَقٍ رَ، ‹عَلَتَلَ، عِ شَ عِ شَ حَمَ رَتَنفَ.

\par }{\Q عِ نَشَ عِ كّ تٌنفٌمَيٍ رَيَافِ،

\par }{\Q عٍ شَ قِندِ مَيٍلٍ سٍ رَ حَمَنّيٍ بّ،

\par }{\Q مِشِ قَ عَ قَلَ، عٍ مَرِفِ عَلَ نَ مِندٍن؟›»


\par }{\BB \par }
{\Q \VS{18}عَلَتَلَ وَ مَ عَ شَ حَمَ شَ لُ عَ يِ رَ.

\par }{\Q عَ كِنِكِنِمَ عٍ مَ.


\par }{\Q \VS{19}عَلَتَلَ بَرَ عَ شَ حَمَ يَابِ،

\par }{\Q عَ بَرَ عَ مَسٍن عَ شَ حَمَ بّ؛

\par }{\Q «ﭑ دٌنسٍ، وّنِ، نُن تُرٍ قِمَ نّ وٌ مَ هَن وٌ وَ سَ.

\par }{\Q ﭑ مُ لُمَ سِيٍ شَ وٌ رَيَافِ سْنْن.


\par }{\Q \VS{20}ﭑ وٌ يَشُييٍ مَكُيَمَ نّ وٌ رَ، نَشٍيٍ كٍلِمَ كْولَ مَ،

\par }{\Q ﭑ عٍ رَدِن فبٍنفبٍرٍن يِرٍ دّننَشّ كَنَشِ.

\par }{\Q عٍ شَ فٍرٍ سٌي نَشٍيٍ تِمَ يَرٍ، ﭑ نٍيٍ مَدُلَمَ سٌفٍتٍدٍ بَا نَن شْورَ،

\par }{\Q نَشٍيٍ تِمَ شَنبِ، ﭑ نٍيٍ تَن مَدُلَمَ سٌفٍفٌرٌدٍ بَا نَن شْورَ.

\par }{\Q عٍ بْرْ شِرِ مِنِ، عَ دِن يِرٍ بِرِن نَ.»

\par }{\BB \par }
{\Q عَلَتَلَ بَرَ كَابَنَكٌي رَبَ!


\par }{\Q \VS{21}عِسِرَيِلَ بْشِ، هَلِ عِ مُ فَاشُ!

\par }{\Q عِ شَ حّلّشِن، عِ شَ لُ سّيوّ كُي،

\par }{\Q بَرِ مَ عَلَتَلَ قٍ شُنفبٍيٍ رَبَمَ.


\par }{\Q \VS{22}بُرُنيِ سُبٍيٍ، هَلِ وٌ مُ فَاشُ،

\par }{\Q بَرِ مَ حٌوفٍ مَن فبِلٍنمَ نّ قِيلِ مَ،

\par }{\Q سَنسِ بِلِيٍ مَن بٌفِمَ نّ،

\par }{\Q شْرّ بِلِيٍ نُن وّنِ بِلِيٍ قَن دَشَمُي رَ مِنِمَ نّ.


\par }{\Q \VS{23}وٌ تَن سِيٌنِ حَمَ، وٌ شَ سّيوَ،

\par }{\Q وٌ شَ حّلّشِن وٌ مَرِفِ عَلَتَلَ شِلِ رَ،

\par }{\Q بَرِ مَ عَ تُنّ قَنيِ رَقَمَ نّ وٌ بّ،

\par }{\Q عَ تُنّ فبٍفبٍ رَفٌرٌ مَ نّ وٌ بّ عَ وَشَتِ مَ،

\par }{\Q عَلْ عَ نُ عَ رَبَمَ كِ نَشّ عَ سِنفٍ.


\par }{\Q \VS{24}لٌنيِيٍ رَقٍمَ نّ سَنسِ شْرِ رَ،

\par }{\Q قِقَيٍ رَقٍمَ نّ وّنِ نّينّ نُن تُرٍ رَ.


\par }{\BB \par }
{\Q \VS{25}ﭑ وٌ شَ دَشَمُي حْشْي قِمَ نّ،

\par }{\Q ﭑ مَ فٍرٍ سٌي سّنبّمَيٍ نَشَن كَنَ،

\par }{\Q ﭑ مَ فٍرٍ سٌي نَشٍيٍ لَنشِ كُلِيٍ، كَتٌي، نُن كَتٌي مَنِيّيٍ مَ،

\par }{\Q ﭑ نَشٍيٍ رَ سَنبَ وٌ شِلِ مَ.


\par }{\Q \VS{26}وٌ قَمَ نّ وٌ دّفٍدٍ هَن وٌ لُفَ.

\par }{\Q وٌ ﭑ مَتْشْمَ نّ، ﭑ تَن وٌ مَرِفِ عَلَ،

\par }{\Q نَشَن بَرَ كَابَنَكٌي رَبَ وٌ بّ.

\par }{\Q ﭑ مَ حَمَ مُ رَيَرَبِمَ سْنْن.


\par }{\Q \VS{27}نَ كُي وٌ عَ كٌلٌنمَ نّ عَ ﭑ نَ عِسِرَيِلَ قْشْ رَ،

\par }{\Q عَ ﭑ تَن نَن نَ وٌ مَرِفِ عَلَتَلَ رَ،

\par }{\Q عَ عَلَ فبّتّ مُ نَ.

\par }{\Q ﭑ مَ حَمَ مُ رَيَرَبِمَ سْنْن.




\par }\Chap{3}{\SH عَلَتَلَ شَشِلِ رَفٌرٌقٍ دُنِحَ مَ
\par }
{\Q \VerseOne{1}نَ دَنفِ شَنبِ، ﭑ نَ ﭑ شَشِلِ رَفٌرٌ مَ نّ مِشِ بِرِن مَ.

\par }{\Q وٌ شَ دِ شّمّيٍ نُن دِ فِنّيٍ نَمِحْنمّحَ رَبَمَ نّ،

\par }{\Q وٌ شَ قٌرِيٍ شِيٍيٍ سَمَ نّ،

\par }{\Q لَامَتُنيِيٍ فٌرٌ مَ نّ وٌ شَ قٌنِكٍيٍ مَ.


\par }{\Q \VS{2}ﭑ نَ ﭑ شَشِلِ رَفٌرٌ مَ نّ كٌنيِ شّمّيٍ نُن كٌنيِ فِنّيٍ مَ.


\par }{\Q \VS{3}ﭑ تْنشُمَيٍ رَ مِنِمَ نّ كٌورٍ نُن بْشِ مَ،

\par }{\Q نَشٍيٍ قِندِ مَ وُلِ، تّ، نُن تُورِ رَ.


\par }{\Q \VS{4}سٌفٍ دِ مِمَ نّ، كِكٍ مَسَرَ مَ نّ عَ قِندِ وُلِ رَ،

\par }{\Q بٍينُن مَرِفِ شَ لْشْي شُنفبٍ مَفَاشُشِ شَ عَ لِ.


\par }{\Q \VS{5}نَ كُي، نَشَن يٌ نَ عَلَتَلَ شِلِ، نَ كَنيِ كِسِمَ نّ.

\par }{\Q مِشِ كِسِشِيٍ لُمَ نّ سِيٌنِ نُن دَرِ سَلَمُ،

\par }{\Q عَلْ عَلَتَلَ عَ مَسٍنشِ كِ نَشّ.

\par }{\Q عَلَتَلَ كِسِ رَفِرِشِ نَشٍيٍ مَ، نٍيٍ لُمَ نّ كِسِ مِشِيٍ دْنشْي يَ مَ.




\par }\Chap{4}{\SH عَلَ سِيٍ مَكِيتِمَ نّ
\par }
{\Q \VerseOne{1}نَ تّمُي، ﭑ نَ يُدَ نُن دَرِ سَلَمُ رَفبِلٍن عٍ شْنيِ،


\par }{\Q \VS{2}ﭑ سِ بِرِن مَلَنمَ نّ يٍهٌسَقَتِ فُلُنبَ كُي.

\par }{\Q مّننِ ﭑ عٍ مَكِيتِمَ نّ ﭑ مَ حَمَ عِسِرَيِلَ شَ قٍ رَ،

\par }{\Q نَشٍيٍ قِندِشِ ﭑ كّ تٌنفٌمَيٍ رَ.

\par }{\Q دُنِحَ سِ نَشٍيٍ رَيٍنسٍن يّ حَمَنّيٍ مَ،

\par }{\Q عٍ ﭑ مَ بْشِ عِتَشُن عٍ بٌورٍ مَ،


\par }{\Q \VS{3}عٍ ﭑ مَ حَمَ رَبَ عٍ سَفٌ رَ.

\par }{\Q عٍ شّمّ دِ مّيٍ مَتِ لَنفٌيحَ سَرٍ رَ،

\par }{\Q عٍ فِنّ دِ مّيٍ مَتِ بٍيرٍ سَرٍ رَ عَلَكٌ عٍ شَ سِيسِ.


\par }{\PP \VS{4}«وٌ تَن تِرٍكَيٍ، سِدْنكَيٍ، نُن قِلِسِتَكَيٍ، وٌ وَ مَ مُنسٍ شْن مَ ﭑ بّ؟ وٌ وَ مَ وٌ فبٍ نَن حْشْقٍ ﭑ مَ؟ شَ نَ نَ عَ رَ، ﭑ وٌ سَرٍ قِمَ نّ وٌ شَ وَلِ رَ مَقُرٍن مَقُرٍن.

\VS{5}وٌ بَرَ ﭑ مَ شّيمَ نُن ﭑ مَ فبٍتِ تٌنفٌ ﭑ مَ هْرْ مْبَنشِ كُي، وٌ قَ عَ رَ سٌ وٌ شَ كُيٍ بَنشِيٍ كُي.

\VS{6}وٌ بَرَ يُدَكَيٍ نُن دَرِ سَلَمُكَيٍ مَتِ فِرّكِكَيٍ مَ، عَلَكٌ عٍ شَ مَكُيَ عٍ شْنيِ رَ.»


\par }{\PP \VS{7}«ﭑ عٍ رَ مَشَمَ نّ عَلَكٌ عٍ شَ كٍلِ يِرٍ وٌ عٍ مَتِشِ دّننَشّ، ﭑ قَ وٌ سَرٍ قِ وٌ شَ وَلِ حَاشِ رَ.

\VS{8}ﭑ وٌ شَ دِ شّمّيٍ نُن دِ فِنّيٍ مَتِمَ نّ يُدَكَيٍ مَ، عَلَكٌ عٍ قَن شَ عٍ مَتِ سٍبَكَيٍ مَ نَشٍيٍ مَكُيَ وٌ رَ.» عَلَتَلَ شَ مَسٍنيِ نَن نَ كِ.


\par }{\BB \par }
{\Q \VS{9}«وٌ يِ قَلَ دُنِحَ سِيٍ بّ؛

\par }{\Q ‹وٌ شَ قٍ يَءِلَن فٍرٍ شِلِ مَ،

\par }{\Q وٌ شَ وٌ شَ سْورِيٍ مَلَن.

\par }{\Q فٍرٍ سٌي بِرِن شَ عٍ مَسٌ، عٍ شَ فٍرٍ رَكٍلِ!


\par }{\Q \VS{10}وٌ شَ وٌ شَ كٍرِيٍ يَءِلَن سَنتِدّفّمَيٍ رَ،

\par }{\Q وٌ شَ وٌ شَ وْرْتّيٍ قَن يَءِلَن تَنبّيٍ رَ.

\par }{\Q سّنبّتَرٍ شَ عَ قَلَ، «ﭑ سّنبّ فبٌ!»


\par }{\Q \VS{11}وٌ شَ قَ بٍ،

\par }{\Q وٌ تَن سِ نَشٍيٍ نَ مُشُ رَبِلِنيِ.›»

\par }{\BB \par }
{\Q عَلَتَلَ، عِ شَ سْورِيٍ رَفٌرٌ مّننِ قَ!


\par }{\BB \par }
{\Q \VS{12}سِيٍ شَ كٍلِ، عٍ شَ مَلَن يٍهٌسَقَتِ فُلُنبَ كُي،

\par }{\Q بَرِ مَ ﭑ عٍ بِرِن مَكِيتِمَ نّ.


\par }{\Q \VS{13}وٌ شَ وْرْتّيٍ تٌنفٌ، بَرِ مَ شّ بَرَ مْ!

\par }{\Q وٌ شَ وّنِ بٌفِ بُندُ، بَرِ مَ عٍ بَرَ فبٌ يّ،

\par }{\Q مِشِيٍ شَ حَاشُحَ شَ قٍ رَ.


\par }{\BB \par }
{\Q \VS{14}حَمَيٍ، وٌ شَ فٌرٌ كِيتِسَ فُلُنبَ كُي،

\par }{\Q بَرِ مَ عَلَتَلَ شَ لْشْي بَرَ مَكْرّ نَا.


\par }{\Q \VS{15}سٌفٍ نُن كِكٍ دِ مِمَ نّ،

\par }{\Q تُنبُييٍ مُ يَنبَمَ سْنْن.


\par }{\Q \VS{16}عَلَتَلَ قَمَ نّ عَ شَاحّ شُي رَ مِنِدٍ كٍلِقٍ سِيٌنِ،

\par }{\Q عَ شُي مَفَاشُشِ مِنِمَ نّ كٍلِقٍ دَرِ سَلَمُ.

\par }{\Q كٌورٍ نُن بْشِ سّرّنمَ نّ،

\par }{\Q كْنْ عَلَتَلَ قِندِشِ كَنتَرِ نَن نَ عَ شَ حَمَ بّ،

\par }{\Q عَ قِندِ يِرٍ مَكَنتَشِ رَ عِسِرَيِلَ بّ.


\par }{\Q \VS{17}نَ كُي، وٌ عَ كٌلٌنمَ عَ ﭑ تَن نَن وٌ مَرِفِ عَلَتَلَ رَ،

\par }{\Q نَشَن يِفِيَشِ ﭑ مَ فٍيَ سّنِيّنشِ سِيٌنِ قَرِ.

\par }{\Q دَرِ سَلَمُ قِندِ مَ يِرٍ سّنِيّنشِ نَن نَ،

\par }{\Q سِ فبّتّيٍ مُ مّننِ فٍرٍ مَ سْنْن.


\par }{\BB \par }
{\Q \VS{18}نَ لْشْي، وّنِ نّينّ نُن شِحّ فبٌمَ نّ فٍيَيٍ مَ.

\par }{\Q يٍ تٌمَ نّ يُدَيَ بِرِن مَ،

\par }{\Q يٍ دُلٌنيِ بُلَمَ نّ عَلَتَلَ شَ بَنشِ كُي،

\par }{\Q عَ فٌرٌ كَسِيَ فُلُنبَ كُي.


\par }{\Q \VS{19}كْنْ مِسِرَ بْشِ لُمَ نّ كَنَ رَ،

\par }{\Q عٍدٌن قِندِ فبٍنفبٍرٍنيِ رَ فبَلٌي شَ قٍ رَ،

\par }{\Q عٍ نَشَن دْشْ يُدَكَيٍ مَ عٍ قَشَقٍ رَ قُقَقُ.


\par }{\Q \VS{20}كْنْ حَمَ سَبَتِمَ نّ يُدَيَ نُن دَرِ سَلَمُ وَشَتِ بِرِن.


\par }{\Q \VS{21}ﭑ عٍ شَ يُنُبِ شَقَرِ مَ نّ عٍ نُ بَرَ نَشَن نَبَ.

\par }{\Q ﭑ تَن عَلَتَلَ، ﭑ يِفِيَمَ سِيٌنِ نّ.

\par }\end{RTL}
