\begin{RTL}
\NormalFont\ShortTitle{سَمُوٍلِ ١}

{\MT عَلَ شَ مَسٍنيِ سِنفٍ عَننَبِ سَمُوٍلِ بّ

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عِسِرَيِلَ بْنسْي قُ نُن قِرِنيِيٍ تٌ مِنِ مِسِرَ شَ كٌنيِيَ بُن مَ، عَننَبِ مُنسَ نَن نُ قِندِشِ عٍ شَ يَرٍرَتِ رَ. عَ لُ نّ عٍ يَ مَ هَن عٍ سٌ كَنَان بْشِ مَ، عَلَ نَشَن لَايِدِشِ عٍ بّ. نَ تّمُي عٍ نُ بِرَ مَ عَننَبِ يٌسُوٍ قْشْ رَ. عَ شَ وَشَتِ دَنفِ شَنبِ، عِسِرَيِلَ بْنسْي بِرِن نُ نَ عٍ شَتِ مَ. كْنْ عٍ يَشُييٍ تٌ كَتَ عٍ تْورْدٍ، عَلَ نَشَ «كِيتِسَيٍ» رَ مِنِ نَشٍيٍ نُ لُمَ عٍ مَلِ رَ نَ وَشَتِ شْرْشْييٍ بُن مَ.

\par }{\IP يِ تّمُي سّرّشّدُبّ ندٍ نُ نَ سِلٌ، عَلَ شَ سَاتّ كَنكِرَ نُ رَفَتَمَ دّننَشّ. عَ بْحّ نُ قَنشِ، كْنْ عَ شَ دِيٍ مُ نُ لُمَ عَلَ شَ سّرِيّ شَ كِرَ شْن مَ عَلْ عٍ بَبَ. نَ كُي عَلَتَلَ نَشَ عَ نِيَ سَمُوٍلِ شَ قِندِ نَمِحْنمّ رَ عِسِرَيِلَ بّ، نَشَن نْمَ عٍ رَتَنفَدٍ عٍ يَشُييٍ مَ. كْنْ حَمَ تَن نُ وَ مَ مَنفّ ندٍ شْن مَ نَشَن نُ لُشِ عَلْ حَمَنّ فبّتّيٍ شَ مَنفّ، نَشَن قِندِ سْورِ فَلِ شُنيِ رَ.

\par }{\IP حَمَ وَشْنقٍ مُ نُ رَقَنشِ سَمُوٍلِ مَ، كْنْ عَلَ نَشَ تِن نَ رَ، عَ قَ سْلُ تِ مَنفّ رَ عِسِرَيِلَ شُن مَ. كْنْ عَ مُ بُ سْلُ نَشَ قِندِ عَلَ مَتَندِلَ رَ. نَ كُي سَمُوٍلِ نَشَ عَ قَلَ عَ بّ عَ مِشِ فبّتّ قِندِ مَ نّ مَنفّ رَ عَ حْشْي رَ.

\par }{\IP دَوُدَ شَ تَرُشُي قْلْشِ نَ كِ نّ. عَلَ نَشَ دَوُدَ مَسٍن سَمُوٍلِ بّ، عَ شَ عَ رَكٌلٌن عَ قِندِ مَ نّ عِسِرَيِلَ مَنفّ رَ سْلُ دَنفِ شَنبِ. عَ سّفّتَلَ تّمُي، دَوُدَ نَشَ لُ سْلُ سّيتِ مَ، عَ عَ مَلِ قٍ وُيَشِ كُي. كْنْ سْلُ تٌ عَ كٌلٌن عَ عَلَ قَمَ مَنفّيَ قِدٍ دَوُدَ نَن مَ، عَ نَشَ قٍ بِرِن نَبَ عَلَكٌ عَ شَ عَ قَشَ. كْنْ دَوُدَ تٌ قِندِ عَلَ شَ مِشِ تِنشِنشِ نَن نَ، عَ مُ مَنفّ سْلُ يٍلٍبُ. عَ نُ شَنُنتٍيَ مَسٍنمَ سْلُ بّ، بَرِ مَ عَ نَشّ عَلَتَلَ نَن عَ سُفَندِشِ مَنفّ رَ عَ شَ حَمَ شُن مَ.

\par }{\IP نَ تِنشِنيِ يَتِ قِندِشِ مِسَالِ نَن نَ وٌن بِرِن بّ. عَلَ تٌ قِندِ عِبُنَدَ مَ مَرِفِ رَ، عَ لَنمَ وٌن بِرِن شَ بِرَ عَ شُي قْشْ رَ. هَلِ دُنِحَ مَنفّيٍ لَن عٍ شَ نَ كٌلٌن. عَلَ نْمَ مِشِيٍ قِندِدٍ حَمَ يَرٍرَتِيٍ رَ، كْنْ شَ عٍ بَ عَلَ شَ كِرَ شْن مَ، عٍ شَ قٍ مُ سْونّيَمَ. دَوُدَ قِندِشِ عِسِرَيِلَ مَنفّ شُنفبٍ نَن نَ بَرِ مَ عَ نُ حّرّ مَ عَلَ شَ سّرِيّ نَن شْن.

\par }{\IP عَننَبِ سَمُوٍلِ تٌ دَوُدَ تِ عِسِرَيِلَ مَنفّ رَ، عَ نَشَ مَسٍنيِ فبّتّ تِ نَشَن تِدٍ فبٌ وٌن بّ هَن تٌ لْشْي. عَ نَشّ عَلَ شَ مَنفّ شُنفبٍ قَمَ مِنِدٍ دَوُدَ بْنسْي يَ مَ. نَ مِشِ قِندِشِ عَلَ شَ مِشِ سُفَندِشِ نَن نَ، نَشَن مَ قٍ قَلَشِ عِنيِلَ عِسَ كُي. عَلَ شَ وٌن مَلِ بِرَقٍ عَ شَ مَنفّيَ قْشْ رَ عَبَدَن. عَمِنَ.

\par }{\MT عَلَ شَ مَسٍنيِ سِنفٍ عَننَبِ سَمُوٍلِ بّ



\par }\ChapOne{1}{\SH سَمُوٍلِ بَرِ كِ
\par }
{\PP \VerseOne{1}شّمّ ندٍ نُ نَ رَ مَتَيِمِ تَا كُي، سٌقِمُ يِرٍ، عٍقِرَ مِ فٍيَ لٌنفٌرِ، نَشَن شِلِ عٍلٍكَنَ. عٍقِرَ مِ بْنسْي نَن نُ عَ رَ، قَتَنقٍ عَ بٍنبَ سُقُ، تٌهُ، نُن عٍلِهُ رَ. يٍرٌشَمَ شَ دِ نَن نُ عَ رَ.

\VS{2}عَ فِنّ قِرِن نَن دْشْ؛ عَنِ نُن ثٍنِننَ. ثٍنِننَ نُ بَرَ دِيٍ بَرِ، كْنْ دِ يٌ مُ نُ نَ عَنِ تَن يِ رَ.

\VS{3}حّ يٌ حّ عٍلٍكَنَ نُ كٍلِمَ عَ شْنيِ، عَ سِفَ سِلٌ، عَ شَ عَلَتَلَ مَنفّ شُنفبٍ بَتُ، عَ سّرّشّ بَ عَ بّ. عٍلِ شَ دِ قِرِنيِيٍ، شٌقِنِ نُن قِنٍشَسِ، نَن نُ نَ عَلَتَلَ شَ سّرّشّدُبّيٍ رَ مّننِ نَ تّمُي.


\par }{\PP \VS{4}عٍلٍكَنَ نّ عَ شَ سّرّشّ بَمَ، عَ نُ دَرِشِ سّرّشّ سُبٍ ندٍ قِ رَ عَ شَ فِنّ ثٍنِننَ نُن نَ شَ دِيٍ مَ.

\VS{5}كْنْ عَ نُ نَشَن قِمَ عَ شَ فِنّ عَنِ تَن مَ، نَ فبٌ بٌورٍ فبٍ بّ. عَ نُ نَ رَبَمَ نّ بَرِ مَ عَنِ نُ رَقَن عَ مَ كِ قَنيِ رَ، هَلِ عَلَتَلَ تٌ مُ نُ دِ قٍ رَفِرِ نَ مَ.

\VS{6}عَ سِينَ نُ عَ مَيٍلٍمَ تّمُي بِرِن عَ شَ دِبَرِتَرٍحَ شَ قٍ رَ.

\VS{7}حّ يٌ حّ، عَنِ نّ تٍمَ عَلَتَلَ بَتُ بَنشِ، عَ سِينَ ثٍنِننَ نُ عَ مَيٍلٍمَ هَن عَ نُ تٌندِ عَ دّفٍدٍ، عَ بْنبْ وَ تُن نَ.

\VS{8}عَ شَ مْرِ عٍلٍكَنَ نُ عَ مَشْرِن، «مُنقٍ رَ، عِ تٌندِ مَ عِ دّفٍدٍ، عِ نُ قَ وَ؟ مُنقٍ رَ عِ نِمِسَشِ؟ ﭑ تَن مُ عِ وَ سَ دَنفِ دِ قُ رَ؟»


\par }{\PP \VS{9}يِ بِيَاسِ تَن، عٍلٍكَنَ شَ مِشِيٍ تٌ فّ عٍ دّفٍدٍ نُن عٍ مِندٍ سِلٌ، عَنِ تَن نَشَ كٍلِ عٍ يَ مَ، عَ سِفَ عَلَتَلَ بَتُ بَنشِ. عٍلِ سّرّشّدُبّ نُ مَفٌرٌشِ نَا عَ شَ دْشْسٍ مَ نَادّ قّ مَ.

\VS{10}عَنِ بْحّ تٌ مَحَاشُشِ عَ رَ، عَ نَشَ عَلَتَلَ مَشَندِ يَيٍ فبٍفبٍ رَ.

\VS{11}نَ كُي عَ نَشَ لَايِدِ تٌنفٌ عَلَتَلَ بّ عَ قَلَقٍ رَ، «عَلَتَلَ مَنفّ شُنفبٍ، شَ عِ سَ عِ يَ رَفٌرٌ عِ شَ كٌنيِ فِنّ شَ يَافِ مَ، شَ عِ سَ رَتُ ﭑ مَ، شَ عِ مُ نّيمُ عِ شَ كٌنيِ فِنّ مَ، شَ عِ دِ شّمّ كٍرٍن قِ عِ شَ كٌنيِ فِنّ مَ، ﭑ نَ قِمَ نّ عِ مَ عَ شَ سِمَيَ بِرِن كُي، عَ شُنيِ مُ بِمَ قٍوٌ.»


\par }{\PP \VS{12}عَ شَ عَلَ مَشَندِ شْن تٌ كُيَ، عٍلِ نَشَ عَنِ رَكْرْ سِ عَ دّ رَ مَشَمَ،

\VS{13}كْنْ شُي يٌ مُ مِنِمَ. عَنِ نُ وْيّنقٍ عَ بْحّ نَن مَ، كْنْ عٍلِ تَن حْشْ عَ مَ عَ عَ سِيسِشِ نّ.

\VS{14}نَ كُي عَ نَشَ عَ قَلَ عَ بّ، «عِ لُمَ يِ سِيسِ كُي هَن مُن تّمُي؟ سَ نَ رَبَ يِرٍ فبّتّ!»

\VS{15}عَنِ نَشَ عَ يَابِ، «ﭑ مَرِفِ، ﭑ مُ وّنِ مِنشِ، ﭑ مُ بٍرٍ مِنشِ. ﭑ نَ ﭑ مَ كْنتْقِلِ نَن مَسٍنقٍ عَلَتَلَ بّ.

\VS{16}عِ نَشَ ﭑ مَحْشُن سِيسِلَ رَ. ﭑ مَ تْورّ شَ فبٌي نَن عَ نِيَشِ، ﭑ نَ ﭑ بْحّ مَ قٍ مَسٍنقٍ عَلَتَلَ بّ.»

\VS{17}عٍلِ نَشَ عَ يَابِ، «عَوَ، سِفَ بْحّسَ كُي. عِسِرَيِلَ مَرِفِ عَلَ شَ عِ شَ مَشَندِ سُشُ.»

\VS{18}عَنِ نَشَ عَ قَلَ عَ بّ، «عِ شَ هِننّ ﭑ تَن عِ شَ كٌنيِ فِنّ رَ.» نَ دَنفِ شَنبِ، عَ نَشَ عَ دّفٍ، عَ بْحّ نَشَ رَقَن عَ مَ، عَ يَتَفِ نَشَ مَسَرَ.

\VS{19}نَ كُيٍ عِبَ، عٍلٍكَنَ نُن عَ شَ دٍنبَيَ نَشَ كُرُن. عٍ تٌ فّ سَلِدٍ، عٍ نَشَ فبِلٍن عٍ شْنيِ رَ مَ.

\par }{\PP نَ دَنفِ شَنبِ، عٍلٍكَنَ نُن عَ شَ فِنّ عَنِ نَشَ كَقُ، عَلَتَلَ قَ رَتُ عَ شَ قٍ مَ.

\VS{20}عَنِ نَشَ تّيفّ، عَ قَ دِ شّمّ بَرِ، عَ عَ شِلِ سَ سَمُوٍلِ، نَشَن نُ وَ مَ عَ قَلَقٍ، «عَلَتَلَ بَرَ عَ مّ.» عَ نَ شِلِ سَشِ نّ عَ شُن مَ بَرِ مَ عَ نُ عَ قَلَمَ عَ يّتّ مَ، «ﭑ يِ دِ مَشَندِشِ عَلَتَلَ نَن مَ.»


\par }{\PP \VS{21}نَ حّ عِفبِلٍنيِ عٍلٍكَنَ نُن عَ شَ دٍنبَيَ مَن نَشَ تٍ سِلٌ سّرّشّ بَدٍ عَلَتَلَ بّ، عَ مَن شَ عَ شَ لَايِدِ رَكَمَلِ.

\VS{22}كْنْ عَنِ تَن مُ تٍ. عَ نَشَ عَ قَلَ عَ شَ مْرِ بّ، «ﭑ شَ مَمّ تِ هَن دِيْرّ دّ بَ تّمُي، ﭑ قَ عَ شَنِن سِلٌ عَ دّنتّفّدٍ عَلَتَلَ بّ، عَ شَ لُ نَا كٍرٍنيِ رَ.»

\VS{23}عَ شَ مْرِ نَشَ عَ يَابِ، «نَشَن نَقَن عِ مَ، نَ رَبَ. لُ بٍ هَن عَ دّ بَ تّمُي. عَلَتَلَ شَ عَ شَ مَسٍنيِ رَكَمَلِ.» نَ كُي عَنِ نَشَ لُ بَنشِ هَن عَ شَ دِ دّ بَ تّمُي.


\par }{\PP \VS{24}عَ تٌ سَمُوٍلِ دّ بَ، عَ نَشَ عَ شَنِن سِلٌ عَلَتَلَ بَتُ بَنشِ، عَ نُن تُرَ حّ سَشَن دَاشِ، قَرِن كِلٌ قُ، نُن وّنِ. نَ تّمُي عَ شَ دِيْرّ نُ شُرُن.

\VS{25}عٍ نَشَ تُرَ كْن نَشَبَ سّرّشّ رَ، عٍ قَ دِيْرّ دّنتّفّ عٍلِ بّ.

\VS{26}عَنِ نَشَ عَ قَلَ عَ بّ، «ﭑ مَرِفِ، عِ هَاكّ تٌ ﭑ بّ. فِنّ نَشَن قَ بٍ عَلَتَلَ مَشَندِدٍ عِ يَ شْرِ، ﭑ تَن نَن نُ عَ رَ.

\VS{27}ﭑ نُ عَ مَشَندِقٍ يِ دِ شّمّ نَن مَ قٍ رَ. عَلَتَلَ بَرَ ﭑ مَ مَشَندِ سُشُ.

\VS{28}ﭑ تَن قَن وَ مَ عَ قِقٍ عَلَتَلَ مَ، عَ شَ لُ عَلَتَلَ سَفٌي عَ شَ سِمَيَ بِرِن كُي.» نَ دَنفِ شَنبِ، عٍ نَشَ سُيِدِ عَلَتَلَ بّ.




\par }\Chap{2}{\SH عَنِ شَ سُوكِ
\par }
{\PP \VerseOne{1}نَ كُي، عَنِ يِ سُوكِ نَن بَ عَلَتَلَ بّ،

\par }{\Q «عَلَتَلَ بَرَ ﭑ بْحّ رَ سّيوَ،

\par }{\Q عَ بَرَ ﭑ شُن نَكٍلِ.

\par }{\Q ﭑ دّ بَرَ مَقُلُن ﭑ يَشُييٍ شِلِ مَ،

\par }{\Q ﭑ سّيوَشِ عَلَتَلَ شَ مَلِ شَ قٍ رَ.


\par }{\Q \VS{2}عَلَتَلَ شَ سّنِيّنيِ مَنِيّ مُ نَ.

\par }{\Q عَلَ فبّتّ يٌ مُ نَ، بَقٍ عَ تَن نَ.

\par }{\Q سّنبّمَ يٌ مُ نَ عَلْ وٌن مَرِفِ عَلَ.


\par }{\Q \VS{3}وٌ نَشَ وٌ يّتّ عِفبٌ،

\par }{\Q نَ وْيّنيِ مْولِ نَشَ مِنِ وٌ دّ عِ،

\par }{\Q بَرِ مَ عَلَتَلَ، عَلَ نَن عَ رَ نَشَن قٍ بِرِن كٌلٌن،

\par }{\Q نَشَن مِشِ شَ وَلِ بِرِن مَنِيَمَ سِكٍيلِ رَ.


\par }{\Q \VS{4}فٍرٍ سٌ سّنبّمَيٍ شَ شَلِ عِفِرَ مَ نّ،

\par }{\Q كْنْ يّتّ مَفٌرٌي سّنبّ سْتْمَ.


\par }{\Q \VS{5}نَشٍيٍ سِنفٍ نُ لُفَشِ،

\par }{\Q نٍيٍ نُ وَلِمَ نّ عَلَكٌ عٍ شَ تَامِ سَرٍ سْتْ،

\par }{\Q كْنْ نَشٍيٍ نُ كَامّشِ،

\par }{\Q نٍيٍ تَن بَرَ وَ سَ.

\par }{\Q فِنّ دِبَرِتَرٍ دِ سٌلٌقٍرٍ بَرِ مَ نّ،

\par }{\Q كْنْ دِبَرِ بَرَ قِندِ دِبَرِتَرٍ رَ.


\par }{\Q \VS{6}عَلَتَلَ نَن مِشِ قَشَمَ،

\par }{\Q عَ تَن نَن مِشِ بَلٌمَ.

\par }{\Q عَ مِشِ رَ سِفَمَ عَلِفِيَمَ،

\par }{\Q عَ تَن نَن مِشِ رَكٍلِمَ قَشّ مَ.


\par }{\Q \VS{7}عَلَتَلَ نَن كٍرٍن مِشِ رَبَننَمَ،

\par }{\Q عَ تَن نَن مِشِ رَقُشَرِ مَ.

\par }{\Q عَ مِشِ عِتٍمَ،

\par }{\Q عَ تَن نَن مِشِ عِفٌرٌ مَ.


\par }{\Q \VS{8}عَ مِسِكِينّ بَمَ عَ شَ سٍتَرٍحَ كُي،

\par }{\Q عَ نِيَ عَ شَ دْشْ كُنتِفِيٍ تَفِ بِنيّ رَ.

\par }{\Q عَلَتَلَ نَن فبٍ نَ دُنِحَ تُنشُنيِيٍ رَ،

\par }{\Q عَ بْشِ عِتَلَشِ عٍ تَن نَن قَرِ.


\par }{\Q \VS{9}عَ حْشْ سَمَ نّ عَ بَتُلَيٍ حّرّ كِ شْن مَ،

\par }{\Q كْنْ مِشِ كٌبِيٍ تَن لْيمَ نّ دِ مِ كُي.

\par }{\Q مِشِ يٌ مُ فٍينِمَ عَ يّتّ سّنبّ رَ.


\par }{\Q \VS{10}عَلَتَلَ مَتَندِلَيٍ شَ قٍ كَنَمَ نّ.

\par }{\Q فَلَنيِ بُلَمَ عٍ تَن نَن شِلِ مَ.

\par }{\Q عَلَتَلَ بْشِ بِرِن مَكِيتِمَ نّ.

\par }{\Q عَ سّنبّ قِمَ نّ عَ شَ مَنفّ سُفَندِشِ مَ،

\par }{\Q عَ قَ عَ شَ مَسِيهُ سّنبّ فبٌ.»


\par }{\PP \VS{11}نَ دَنفِ شَنبِ، عٍلٍكَنَ نَشَ فبِلٍن عَ شْنيِ رَ مَ. عَ نَشَ عَ شَ دِ سَمُوٍلِ لُ عَلَتَلَ شَ وَلِ رَ عٍلِ سّرّشّدُبّ قّ مَ.


\par }{\SH عٍلِ شَ دِيٍ شَ وَلِ حَاشِ
\par }
{\PP \VS{12}قُيَنتٍ نَن نُ نَ عٍلِ شَ دِيٍ رَ، نَشٍيٍ مُ نُ بِرَ مَ عَلَتَلَ قْشْ رَ.

\VS{13}يِ سّرّشّدُبّيٍ نُ وَلِمَ يِ كِ نّ حَمَ رَ؛ مِشِيٍ تٌ نُ قَمَ سّرّشّ بَدٍ، عٍ نّ سّرّشّ سُبٍ حِنمَ، سّرّشّدُبّ شَ وَلِكّ نُ سُبٍ سْشْسٍ بٍلٍبٍلٍ

\VS{14}رَفٌرٌ مَ نّ تُندٍ كُي، شَ نَ مُ سٍ حِن سٍ فبّتّ كُي، عَ نُ نَشَن يٌ سْشْ، عَ عَ رَتٍ، عَ نَ سٌمَ سّرّشّدُبّ نَن يِ رَ. عٍ نُ نَ مْولِ رَبَمَ عِسِرَيِلَكَيٍ بِرِن نَ نَشٍيٍ نُ قَمَ سِلٌ.

\VS{15}وَشَتِ ندٍيٍ بٍينُن شُرُ سٍ تُرٍ فَن تّمُي شَ قْلْ، سّرّشّدُبّ شَ وَلِكّ نُ عَ قَلَمَ نّ سّرّشّ كَنيِ بّ، «بٍينُن عِ شَ نَ سُبٍ فَن، عِ شَ ندٍ سٌ ﭑ يِ رَ سّرّشّدُبّ بّ. عَ مُ وَ مَ سُبٍ فَنشِ شْن.»

\VS{16}شَ سّرّشّ كَنيِ عَ يَابِ، «عَ لَنمَ تُرٍ شَ فَن سِندٍن. نَ دَنفِ شَنبِ، عِ نَ وَ نَشَن شْن، عِ شَ نَ تٌنفٌ.» سّرّشّدُبّ شَ وَلِكّ نُ عَ يَابِمَ نّ، «ﭑ تٌندِ. شَ عِ مُ تِن، ﭑ عَ تٌنفٌمَ سّنبّ نَن نَ.»

\VS{17}نَ كُي، عٍلِ شَ دِيٍ نُ يُنُبِ حَاشِ نَن سْتْمَ عَلَتَلَ رَ، بَرِ مَ عٍ مُ نُ بِنيّ يٌ سَشِ سّرّشّيٍ مَ نَشٍيٍ نُ بَمَ عَ بّ.


\par }{\PP \VS{18}سَمُوٍلِ نُ عَلَتَلَ شَ وَلِ رَبَمَ نّ، دٌنمَ كُيٍ سّرّشّدُبّ دَاشِ رَفٌرٌشِ عَ مَ.

\VS{19}حّ يٌ حّ عَ نفَ نُن عَ بَبَ نُ قَمَ سِلٌ سّرّشّ بَدٍ. عَ نفَ نُ عَ سَنبَمَ فُبَ دِ رَ.

\VS{20}عٍلِ نُ عَلَ مَشَندِ مَ نّ عٍلٍكَنَ نُن عَ شَ فِنّ بّ عَ قَلَقٍ رَ، «عَلَتَلَ شَ عَ رَفِرِ عِ شَ فِنّ شَ دِ فبّتّيٍ بَرِ عِ بّ دِ حْشْي رَ عَ نَشَن قِشِ عَلَتَلَ مَ.» نَ دَنفِ شَنبِ، عٍلٍكَنَ نُن عَنِ نَشَ فبِلٍن عٍ شْنيِ.

\VS{21}عَلَتَلَ نَشَ هِننّ عَنِ رَ، عَ قَ دِ شّمّ سَشَن نُن دِ فِنّ قِرِن بَرِ. نَ تّمُي سَمُوٍلِ نُ نَ مْقٍ عَلَتَلَ يَ عِ.


\par }{\PP \VS{22}عٍلِ سّرّشّدُبّ نَشَن نُ بَرَ قٌرِ كِ قَنيِ رَ، عَ نَشَ عَ كٌلٌن عَ شَ دِيٍ نُ نَ قٍ حَاشِ رَبَقٍ عِسِرَيِلَكَيٍ رَ. عٍ نُن فِنّ نَشٍيٍ نُ وَلِ رَبَمَ هْرْ مْلِنفِرَ سٌدٍ دّ رَ، عٍ نُ يّنّ رَبَمَ نٍيٍ يّتّ يَتِ رَ.

\VS{23}عٍلِ نَشَ عَ شَ دِيٍ مَشْرِن، «مُنقٍ رَ وٌ يِ مْولِ رَبَمَ؟ حَمَ بِرِن وٌ شَ وَلِ كٌبِ نَن قَلَقٍ ﭑ بّ.

\VS{24}ﭑ مَ دِيٍ، وٌ شَ بَ نَ مْولِ رَبَقٍ. ﭑ نَشَن مّقٍ وٌ شُن، عَ مُ قَن قٍوٌ. وٌ عَلَتَلَ شَ حَمَ رَ مُرُتَمَ نّ عَ شَ سّرِيّ مَ.

\VS{25}شَ مِشِ يُنُبِ رَبَ عَ بٌورٍ رَ، عَلَ نَن عَ مَكِيتِمَ، كْنْ شَ مِشِ سَ يُنُبِ رَبَ عَلَتَلَ رَ، ندٍ شَرِ سَمَ نَ كَنيِ بّ؟» كْنْ عٍلِ شَ دِيٍ مُ تِن عٍ تُلِ مَتِدٍ عٍ بَبَ رَ، بَرِ مَ عَلَ سَفٌ نَ نُ عَ رَ عٍ شَ قَشَ.


\par }{\PP \VS{26}نَ قٌنِكٍ سَمُوٍلِ نُ نَ مْقٍ عَ قَنيِ رَ. عَ نُ رَقَن عَلَ مَ، عَ نُ رَقَن مِشِيٍ مَ.


\par }{\PP \VS{27}لْشْي ندٍ نَمِحْنمّ ندٍ نَشَ قَ عٍلِ يِرٍ، عَ عَ قَلَ عَ بّ، «عَلَتَلَ شَ مَسٍنيِ نَن يَ؛ ﭑ مُ ﭑ يّتّ مَسٍن شّ عِ بٍنبَيٍ بّ مِسِرَ، عٍ نُ نَ قِرَوُنَ شَ يَامَرِ بُن مَ تّمُي نَشّ؟

\VS{28}ﭑ تَن نَن عِ بٍنبَ سُفَندِ عِسِرَيِلَ بْنسْي بِرِن تَفِ، عَ شَ قِندِ سّرّشّدُبّ رَ ﭑ مَ هْرْ مْلِنفِرَ كُي، عَ شَ تٍ ﭑ مَ سّرّشّ فَندٍ، عَ شَ سُرَيِ فَن سّرّشّ رَ، عَ نُن عَ شَ سّرّشّدُبّ دٌنمَ كُيٍ رَفٌرٌ عَ مَ ﭑ يَ عِ. عِسِرَيِلَ عٍ شَ سّرّشّ فَنشِ نَشَن بِرِن قِمَ ﭑ مَ، ﭑ عَ بِرِن قِ عِ بٍنبَ بْنسْي نَن مَ.»


\par }{\PP \VS{29}«مُنقٍ رَ وٌ ﭑ مَ هَدِيَيٍ نُن ﭑ مَ سّرّشّيٍ يٍلٍبُمَ، ﭑ نَشٍيٍ يَمَرِشِ عٍ شَ بَ ﭑ بّ ﭑ مَ بَنشِ كُي؟ مُنقٍ رَ عِ عِ شَ دِيٍ بِنيَشِ دَنفِ ﭑ تَن نَ، عَلَكٌ وٌ شَ وٌ يّتّ رَبْرْفّ هَدِيَ سِنفٍيٍ رَ، ﭑ مَ حَمَ عِسِرَيِلَ نَشٍيٍ بَشِ؟

\VS{30}نَ كُي، ﭑ تَن عِسِرَيِلَ مَرِفِ عَلَتَلَ شَ مَسٍنيِ نَن يَ؛ سِنفٍ ﭑ نُ بَرَ لَايِدِ تٌنفٌ وٌ بّ، وٌ شَ دٍنبَيَ نُن وٌ بٍنبَيٍ شَ دٍنبَيَ شَ ﭑ مَ وَلِ رَبَ، كْنْ يَكْسِ ﭑ بَرَ نَ نَتّ مَسَرَ، بَرِ مَ ﭑ مِشِ نَن بِنيَمَ نَشَن ﭑ بِنيَ، كْنْ نَشٍيٍ تَن ﭑ مَبٍرٍ مَ، ﭑ يَافِ نَن دُ سُمَ عٍ شُن.

\VS{31}ﭑ قَمَ نّ عِ تَن نُن عِ شَ دٍنبَيَ سّنبّ شُن نَكَنَدٍ، شّمْشِ يٌ مُ تٌمَ وٌ يَ مَ.

\VS{32}عِسِرَيِلَ شَ قٍ نَ تٍ، عِ قَمَ تْورّ سْتْدٍ ﭑ مَ بَنشِ شَ قٍ رَ. عِ شَ مِشِيٍ مُ سِمَيَ شْنكُيٍ سْتْمَ سْنْن.

\VS{33}عِ شَ مِشِ ندٍ لُمَ ﭑ مَ سّرّشّبَدٍ شَ وَلِ كُي، كْنْ نَ قِندِ مَ يَيٍ نُن تْورّ نَن نَ عِ بّ. عِ شَ مِشِيٍ مُ سِمَيَ شْنكُيٍ سْتْمَ.»


\par }{\PP \VS{34}«قٍ نَشَن عِ شَ دِ قِرِنيِيٍ سْتْمَ، نَ نَن قِندِ مَ عِ بّ تْنشُمَ رَ؛ شٌقِنِ نُن قِنٍشَسِ بِرِن قَشَمَ لْشْي كٍرٍن نّ.

\VS{35}ﭑ سّرّشّدُبّ تِنشِنشِ ندٍ قٍنمَ، نَشَن ﭑ بْحّ نُن ﭑ شَشِلِ وَشْنقٍ رَبَمَ. ﭑ بْنسْي قِمَ نّ عَ مَ نَشَن حّرّ مَ مَسِيهُ يَ عِ، ﭑ نَشَن سُفَندِ مَ.

\VS{36}عِ بْنسْي مِشِيٍ قَمَ نّ عٍ مَفٌرٌدٍ عَ بُن مَ، عَلَكٌ عٍ شَ كْبِرِ دِ سْتْ، شَ نَ مُ، دٌنسٍ دِ. عٍ قَمَ عَ قَلَدٍ عَ بّ، ‹سّرّشّدُبّ وَلِ ندٍ قِ ﭑ مَ، عَلَكٌ ﭑ شَ ﭑ بَلٌي ندٍ سْتْ.›»




\par }\Chap{3}{\SH عَلَتَلَ سَمُوٍلِ شِلِقٍ
\par }
{\PP \VerseOne{1}نَ قٌنِكٍ سَمُوٍلِ نُ نَ عَلَتَلَ شَ وَلِ رَبَقٍ عٍلِ قّ مَ. نَ تّمُي عَلَتَلَ مُ نُ وْيّنمَ مِشِيٍ بّ عَ فبٍ رَ، عَ شَ لَامَتُنيِيٍ قَن مُ نُ وُيَ.

\VS{2}كْي ندٍ رَ عٍلِ سّرّشّدُبّ نُ سَشِ عَ شَ كٌنكٌي كُي. عَ يَيٍ مُ نُ سٍ تٌمَ عَ قَنيِ رَ، عَ فبٍ مُ نُ لُشِ عَ شَ قِندِ دْنشُي رَ.

\VS{3}عَلَ شَ لَنثُي مُ نُ شُبٍنشِ سِندٍن. سَمُوٍلِ تَن نُ عَ سَشِ عَلَتَلَ شَ بَنشِ كُي، سَاتّ كَنكِرَ نُ نَ دّننَشّ.

\VS{4}عَلَتَلَ نَشَ سَمُوٍلِ شِلِ. سَمُوٍلِ نَشَ عَ رَتِن، «ﭑ تَن نَن يَ.»

\VS{5}نَ كُي عَ نَشَ سِفَ عَ فِ رَ عٍلِ يِرٍ، عَ عَ قَلَ عَ بّ، «ﭑ بَرَ قَ عِ شَ شِلِ مَ.» عٍلِ نَشَ عَ يَابِ، «عَدٍ، ﭑ مُ عِ شِلِ دٍ. سِفَ، عِ عِ سَ.» سَمُوٍلِ نَشَ فبِلٍن، عَ سَ عَ سَ.


\par }{\PP \VS{6}عَلَتَلَ مَن نَشَ سَمُوٍلِ شِلِ. سَمُوٍلِ نَشَ كٍلِ، عَ سِفَ عٍلِ يِرٍ، عَ عَ قَلَ عَ بّ، «عِ تٌ ﭑ شِلِ، ﭑ بَرَ قَ» عٍلِ نَشَ عَ يَابِ، «عَدٍ، ﭑ مُ عِ شِلِ. سِفَ، عِ سَ عِ سَ.»

\VS{7}سَمُوٍلِ مُ نُ عَلَتَلَ كٌلٌنشِ سِندٍن، بَرِ مَ هَن نَ تّمُي عَلَتَلَ مُ نُ وْيّن عَ بّ.

\VS{8}عَلَتَلَ مَن نَشَ سَمُوٍلِ شِلِ عَ سَشَن ندٍ. سَمُوٍلِ نَشَ كٍلِ، عَ سِفَ عٍلِ يِرٍ، عَ عَ قَلَ عَ بّ، «عِ تٌ ﭑ شِلِ، ﭑ بَرَ قَ.» نَ كُي عٍلِ نَشَ عَ قَهَامُ عَ عَلَتَلَ نَن نَ قٌنِكٍ شِلِقٍ.

\VS{9}عٍلِ نَشَ عَ قَلَ سَمُوٍلِ بّ، «فبِلٍن عِ سَ عِ سَ. عِ نَ نَ شُي مّ سْنْن، عِ شَ عَ رَتِن، ‹عَلَتَلَ، وْيّن. عِ شَ كٌنيِ دِ عَ تُلِ مَتِمَ عِ رَ.›» سَمُوٍلِ نَشَ فبِلٍن، عَ سَ عَ سَ عَ سَدٍ.

\VS{10}عَلَتَلَ نَشَ قَ عَ يِرٍ، عَ مَن نَشَ عَ شِلِ، «سَمُوٍلِ، سَمُوٍلِ.» سَمُوٍلِ نَشَ عَ رَتِن، «عَلَتَلَ، وْيّن. عِ شَ كٌنيِ دِ عَ تُلِ مَتِشِ عِ رَ.»


\par }{\PP \VS{11}عَلَتَلَ نَشَ عَ مَسٍن سَمُوٍلِ بّ، «ﭑ قَمَ نّ قٍ ندٍ رَبَدٍ عِسِرَيِلَ، نَشَن مِشِيٍ دّ عِشَرَ مَ.

\VS{12}نَ لْشْي، ﭑ نَشَن بِرِن قَلَشِ عٍلِ شَ دٍنبَيَ شَ قٍ رَ، ﭑ عَ بِرِن نَكَمَلِمَ نّ، كٍلِقٍ عَ قْلّ هَن عَ رَحْنيِ.

\VS{13}ﭑ بَرَ عَ قَلَ عَ بّ، عَ ﭑ قَمَ نّ عَ شَ دٍنبَيَ حَشَنكَتَدٍ عَبَدَن عَ شَ يُنُبِ شَ قٍ رَ. عَ نُ عَ كٌلٌن عَ عَ شَ دِيٍ نَ ﭑ مَبٍرٍقٍ، كْنْ عَ تَن مُ تْنيِ دْشْ عٍ مَ.

\VS{14}نَ نَن عَ رَ، ﭑ بَرَ ﭑ كَلِ عٍلِ شَ دٍنبَيَ شَ قٍ رَ، شُنسَرٍ يٌ مُ نَ عٍ بّ. سّرّشّ نُن هَدِيَ مُ نْمَ عٍ شَ يُنُبِيٍ شَقَرِدٍ.»


\par }{\PP \VS{15}سَمُوٍلِ نَشَ عَ سَ هَن فّيسّفّ، عَ قَ عَلَتَلَ شَ بَنشِ نَادّيٍ رَبِ. سَمُوٍلِ نُ فَاشُشِ عَ شَ لَامَتُنيِ يَبَدٍ عٍلِ بّ،

\VS{16}كْنْ عٍلِ نَشَ عَ شِلِ، عَ عَ قَلَ عَ بّ، «ﭑ مَ دِ سَمُوٍلِ.» سَمُوٍلِ نَشَ عَ رَتِن، «ﭑ نَ بٍ.»

\VS{17}عٍلِ نَشَ عَ مَشْرِن، «عَلَتَلَ مُنسٍ مَسٍنشِ عِ بّ؟ عِ نَشَ سٍسٍ نْشُن ﭑ مَ. شَ عِ وْيّن كٍرٍن نْشُن ﭑ مَ، عَلَ شَ نَ سَرٍ رَفبِلٍن عِ مَ، عَ قَ ندٍ سَ نَ قَرِ.»

\VS{18}نَ كُي، سَمُوٍلِ نَشَ عَلَ شَ مَسٍنيِ بِرِن نَدَنفِ عٍلِ مَ، عَ مُ سٍسٍ نْشُن عَ مَ. عٍلِ نَشَ عَ قَلَ، «عَلَتَلَ نَن عَ رَ. عَ شَ عَ سَفٌ رَبَ.»


\par }{\PP \VS{19}سَمُوٍلِ نُ نَ مْقٍ، عَلَتَلَ قَن نُ نَ عَ قْشْ رَ. عَ مُ عَلَتَلَ شَ مَسٍنيِ يٌ رَبّحِنشِ.

\VS{20}كٍلِقٍ دَنَ هَن بٍرِ سٍيبَ، عِسِرَيِلَ بِرِن نَشَ عَ كٌلٌن عَ سَمُوٍلِ قِندِشِ عَلَتَلَ شَ نَمِحْنمّ نَن نَ.

\VS{21}عَلَتَلَ نُ لُمَ مِنِ رَ سَمُوٍلِ مَ سِلٌ، عَ عَ شَ مَسٍنيِ تِ عَ بّ.




\par }\Chap{4}{\SH سَاتّ كَنكِرَ لْيقٍ
\par }
{\PP \VerseOne{1}نَ وَشَتِ سَمُوٍلِ نُ عَلَتَلَ شَ مَسٍنيِ كَوَندِ مَ عِسِرَيِلَكَيٍ بِرِن بّ.

\par }{\PP عِسِرَيِلَكَيٍ نَشَ مِنِ قِلِسِتَكَيٍ فٍرٍدٍ. عٍ نَشَ يٌنكِن عٍبٍنٍسٍرِ، قِلِسِتَكَيٍ نَشَ سَ يٌنكِن عَقٍكِ.

\VS{2}قِلِسِتَكَيٍ نَشَ مِنِ عَ فٍرٍ كِ مَ عِسِرَيِلَكَيٍ يَ عِ. نَ فٍرٍ كُي عٍ نَشَ عِسِرَيِلَكَيٍ بْنبْ، عٍ مِشِ وُلُ نَانِ قَشَ.

\VS{3}سْورِيٍ تٌ فبِلٍن يٌنكِن يِرٍ، عِسِرَيِلَ قٌرِيٍ نَشَ مَشْرِنيِ تِ، «مُنقٍ رَ عَلَتَلَ عَ لُشِ قِلِسِتَكَيٍ شَ وٌن بْنبْ تٌ؟ وٌن شّي سِلٌ عَلَتَلَ شَ سَاتّ كَنكِرَ تٌنفٌدٍ. عَ شَ لُ وٌن تَفِ، عَ شَ قَ وٌن نَكِسِ وٌن يَشُييٍ مَ.»


\par }{\PP \VS{4}عٍ نَشَ مِشِيٍ شّي سِلٌ عَلَتَلَ شَ سَاتّ كَنكِرَ تٌنفٌدٍ، نَشَن دْشْشِ مَلٍكّ سَوُرّ قِرِنيِيٍ تَفِ. عٍلِ شَ دِ قِرِنيِيٍ شٌقِنِ نُن قِنٍشَسِ نَشَ نَ سَاتّ كَنكِرَ مَتِ هَن عِسِرَيِلَكَيٍ نُ يٌنكِنشِ دّننَشّ.

\VS{5}عَلَتَلَ شَ سَاتّ كَنكِرَ تٌ سٌ يٌنكِندٍ، عِسِرَيِلَكَيٍ نَشَ عٍ شُي عِتٍ هَن بْشِ قَ سّرّن.

\VS{6}قِلِسِتَكَيٍ تٌ نَ مّ، عٍ نَشَ عَ قَلَ، «مُنسٍ نَ يِ شُي فبٍ رَ نَشَن تٍقٍ عِسِرَيِلَكَيٍ شْنيِ يِ كِ؟» عٍ تٌ عَ كٌلٌن عَ عَلَتَلَ شَ سَاتّ كَنكِرَ بَرَ قَ عِسِرَيِلَكَيٍ يٌنكِندٍ،

\VS{7}عٍ نَشَ فَاشُ، بَرِ مَ عٍ نُ عَ قَلَمَ، «عَلَ بَرَ قَ عٍ يِرٍ. حَشَنكَتّ نَ وٌن بّ، نَشَن مَنِيّ مُ تٌشِ سِندٍن.

\VS{8}حَشَنكَتّ نَ وٌن بّ. ندٍ وٌن كَنتَمَ يِ عَلَ سّنبّمَيٍ مَ؟ عَلَيٍ نَن يِ كِ نَشٍيٍ فبَلٌي مْولِ بِرِن دْشْ مِسِرَكَيٍ مَ فبٍنفبٍرٍنيِ مَ.

\VS{9}قِلِسِتَكَيٍ، وٌن شَ لِمَنِيَ، وٌن شَ لُ عَلْ شّمّ سّنبّمَيٍ، عَلَكٌ عِسِرَيِلَكَيٍ نَشَ نْ وٌن نَ عَلْ وٌن تَن نْشِ عٍ رَ كِ نَشّ. وٌن شَ قِندِ شّمّ سّنبّمَيٍ رَ، وٌن شَ فٍرٍ سٌ!»


\par }{\PP \VS{10}قِلِسِتَكَيٍ نَشَ فٍرٍ تِ، عٍ نَشَ عِسِرَيِلَكَيٍ بْنبْ هَن عٍ فِ عٍ سِفَ عٍ شْنيِ. نَ لْشْي كَسَرّ نَشَ فبٌ. عِسِرَيِلَكَ مِشِ وُلُ تٌنفٌ سَشَن نَشَ قَشَ نَ فٍرٍ كُي.

\VS{11}قِلِسِتَكَيٍ نَشَ عَلَ شَ سَاتّ كَنكِرَ سُشُ، عٍ قَ عٍلِ شَ دِ قِرِنيِيٍ شٌقِنِ نُن قِنٍشَسِ قَشَ.


\par }{\PP \VS{12}نَ لْشْي بُنيَمِن بْنسْي مِشِ ندٍ نَشَ عَ فِ كٍلِقٍ فٍرٍ يِرٍ هَن سِلٌ تَا كُي. عَ شَ دُفِيٍ عِبْوشِ عَ مَ، شُبُتَنيِ سٌشِ عَ شُنيِ بِرِن مَ.

\VS{13}عَ تٌ سٌ، عَ نَشَ عٍلِ لِ، عَ دْشْشِ كِرَ دّ رَ، بَرِ مَ عَ نُ كْنتْقِلِ كُي سَاتّ كَنكِرَ شَ قٍ رَ. شّيرَ قٍ نَشَن تٌ فٍرٍ يِرٍ عَ نَشَ نَ تَفِ رَبَ عَ بّ، تَاكَيٍ نَشَ فبٍلٍفبٍلٍ.

\VS{14}عٍلِ تٌ عٍ فبٍلٍفبٍلٍ شُي مّ، عَ نَشَ مَشْرِنيِ تِ، «مُنقٍ رَ عٍ نَ فبٍلٍفبٍلٍقٍ يِ كِ؟» شّيرَ نَشَ قَ عَ يِرٍ كٍرٍن نَ، عَ نَ شِبَارُ قَلَ عَ بّ.

\VS{15}عٍلِ نُ بَرَ حّ تٌنفٌ سٌلٌمَنَانِ نُن سٌلٌمَسَشَن سْتْ، عَ يَيٍ مُ نُ سٍسٍ تٌمَ سْنْن.

\VS{16}شّيرَ نَشَ عَ قَلَ عٍلِ بّ، «ﭑ قَشِ ﭑ فِ رَ نّ يِ كِ كٍلِقٍ فٍرٍ يِرٍ.» عٍلِ نَشَ عَ مَشْرِن، «ﭑ مَ دِ، مُنسٍ دَنفِشِ نَا؟»

\VS{17}شّيرَ نَشَ عَ يَابِ، «عِسِرَيِلَ عَ فِشِ نّ قِلِسِتَكَيٍ يَ رَ، نٍيٍ بَرَ نْ عٍ رَ عَ قَنيِ رَ. عِ شَ دِ قِرِنيِيٍ قَن بَرَ قَشَ، شٌقِنِ نُن قِنٍشَسِ. قِلِسِتَكَيٍ بَرَ عَلَ شَ سَاتّ كَنكِرَ سُشُ.»

\VS{18}عَ قّقّ عَلَ شَ سَاتّ كَنكِرَ شَ قٍ مّ، عٍلِ نَشَ بِرَ عَ لٍفٍرٍ مَ تَا نَادّ سّيتِ مَ. عَ كٌبٍ نَشَ فِرَ، عَ نَشَ قَشَ، بَرِ مَ شّمْشِ تِرْنشِ نَن نُ عَ رَ. عَ نُ بَرَ قِندِ عِسِرَيِلَ يَرٍرَتِ رَ حّ تٌنفٌ نَانِ بُن مَ.


\par }{\PP \VS{19}عَ شَ دِ قِنٍشَسِ شَ فِنّ نُ قُرُشِ، عَ فبٍ مُ نُ لُشِ عَ شَ دِ بَرِ. عَ تٌ عَ مّ عَ عَلَ شَ سَاتّ كَنكِرَ بَرَ سُشُ، عَ تَنُن نُن عَ شَ مْرِ قَن بَرَ قَشَ، عَ نَشَ عَ قٍلٍن عَ قُرِ مَ شْنّ كُي، عَ دِ بَرِ كٍرٍن نَ.

\VS{20}عَ تٌ نُ نَ قَشّ دّ نَن مَ، فِنّيٍ نَشَ عَ قَلَ عَ بّ، «عِ شَ لِمَنِيَ، عِ دِ شّمّ نَن بَرِشِ.» كْنْ عَ مُ عَ حْشْ يٌ سَشِ نَ وْيّنيِ شْن مَ، عَ مُ عَ يَابِ.

\VS{21}عَ نَشَ دِيْرّ شِلِ سَ عِكَبٌدِ، نَشَن نُ وَ مَ عَ قَلَقٍ، «نْرّ بَرَ حْن عِسِرَيِلَ.» عَ نَ قَلَ نّ بَرِ مَ عَلَتَلَ شَ سَاتّ كَنكِرَ نُ بَرَ سُشُ، عَ شَ مْرِ نُن عَ تَنُن قَن نُ بَرَ قَشَ.

\VS{22}عَ نَشَ عَ قَلَ، «نْرّ بَرَ حْن عِسِرَيِلَ، بَرِ مَ عٍ بَرَ عَلَتَلَ شَ سَاتّ كَنكِرَ سُشُ.»




\par }\Chap{5}{\SH عَلَ شَ سَاتّ كَنكِرَ قِلِسِتَكَيٍ شْنيِ
\par }
{\PP \VerseOne{1}قِلِسِتَكَيٍ نَشَ عَلَ شَ سَاتّ كَنكِرَ سُشُ عٍبٍنٍسٍرِ، عٍ عَ شَنِن عَسِدٌدِ.

\VS{2}عٍ نَشَ عَ شَنِن عٍ شَ كُيٍ شُنفبٍ دَفْن بَتُ بَنشِ، عٍ سَ عَ دْشْ نَ كُيٍ قّ مَ.

\VS{3}نَ كُيٍ عِبَ، عَسِدٌدِكَيٍ نَشَ دَفْن لِ، عَ رَبِرَشِ عَ يَ تَفِ مَ عَلَ شَ سَاتّ كَنكِرَ بُن مَ. عٍ نَشَ عَ رَكٍلِ، عٍ عَ دْشْ عَ دْشْدٍ.


\par }{\PP \VS{4}نَ كُيٍ عِبَ، عٍ مَن نَشَ دَفْن لِ، عَ مَن نَبِرَشِ عَلَ شَ سَاتّ كَنكِرَ بُن مَ، عَ شُنيِ نُن عَ بّلّشّيٍ بٌلٌنشِ، عٍ سَشِ سٌدٍ دّ رَ. كُيٍ فُندِ نُ نَ عَ شَتِ مَ.

\VS{5}نَ نَن عَ رَ، هَن يَكْسِ، دَفْن كُيٍ شَ سّرّشّدُبّيٍ نُن نَشٍيٍ بِرِن سٌمَ دَفْن بَتُ بَنشِ كُي عَسِدٌدِ، عٍ مُ لَن عٍ شَ عٍ سَنيِ تِ نَ سٌدٍ دّ رَ.


\par }{\PP \VS{6}عَلَتَلَ نَشَ عَ سّنبّ رَفٌرٌ عَسِدٌدِكَيٍ مَ، عَ كَسَرّ فبٍفبٍ رَبَ عٍ تَفِ، عَ عَ نِيَ قِيٍ شَ مِنِ عٍ مَ نَ لٌنفٌرِ بِرِن.

\VS{7}عٍ تٌ نَ قٍ تٌ، عٍ نَشَ عَ قَلَ، «عِسِرَيِلَ شَ عَلَ شَ سَاتّ كَنكِرَ مُ لُمَ وٌن شْنيِ، بَرِ مَ عَ نَ وٌن تَن نُن وٌن مَ عَلَ دَفْن حَشَنكَتَقٍ كِ قَنيِ.»

\VS{8}عٍ نَشَ قِلِسِتَكَيٍ كُنتِفِ بِرِن مَلَن، عٍ عٍ مَشْرِن، «وٌن مُنسٍ رَبَمَ عِسِرَيِلَ شَ عَلَ شَ سَاتّ كَنكِرَ رَ؟ عَ شَ شَنِن فَتِ.» عٍ نَشَ عِسِرَيِلَ مَرِفِ عَلَ شَ كَنكِرَ شَنِن فَتِ.

\VS{9}كْنْ نَ دَنفِ شَنبِ، عَلَتَلَ نَشَ عَ سّنبّ رَ مِنِ فَتِكَيٍ مَ، كٍلِقٍ عٍ شَ دِ مّيٍ مَ هَن عَ سَ دْشْ عٍ شَ قٌرِيٍ رَ. نَ قِ حَاشِ نَشَ دِن عٍ بِرِن نَ.


\par }{\PP \VS{10}نَ كُي عٍ نَشَ عَلَ شَ كَنكِرَ شَنِن عٍكِرٌن. عَ تٌ سٌ نَا، عٍكِرٌنكَيٍ نَشَ فبٍلٍفبٍلٍ عَ قَلَقٍ رَ، «عٍ بَرَ عِسِرَيِلَكَيٍ شَ عَلَ شَ كَنكِرَ رَقَ مُشُ شْنيِ، عَلَكٌ عَ شَ مُشُ شَ مِشِيٍ قَشَ.»

\VS{11}عٍ قَن نَشَ قِلِسِتَكَيٍ كُنتِفِيٍ مَلَن، عٍ عَ قَلَ عٍ بّ، «وٌ شَ عِسِرَيِلَكَيٍ شَ عَلَ شَ كَنكِرَ رَفبِلٍن عَ يِرٍ، عَلَكٌ عَ نَشَ مُشُ شَ مِشِيٍ قَشَ.» نَ تَا بِرِن نُ بَرَ كْنتْقِلِ نَ قَشّ شَ قٍ رَ. عَلَ نُ بَرَ عَ سّنبّ مَسٍن عٍ بّ.

\VS{12}مِشِ نَشٍيٍ مُ نُ قَشَ، قِ حَاشِ نَشَ دْشْ نٍيٍ مَ. حَمَ شَ مَشَندِ نَشَ تٍ هَن كٌورٍ مَ.




\par }\Chap{6}{\SH عَلَ شَ سَاتّ كَنكِرَ فبِلٍنقٍ
\par }
{\PP \VerseOne{1}عَلَتَلَ شَ سَاتّ كَنكِرَ كِكٍ سٌلٌقٍرٍ نَن نَبَ قِلِسِتَكَيٍ شَ بْشِ مَ.

\VS{2}نَ تّمُي عٍ نَشَ عٍ شَ سّرّشّدُبّيٍ نُن عٍ سٍمَتٌي مَلَن، عٍ عٍ مَشْرِن، «عَ لَنمَ مُشُ شَ مُنسٍ رَبَ عَلَتَلَ شَ سَاتّ كَنكِرَ رَ؟ وٌ نَ رَفبِلٍن كِ قَلَ مُشُ بّ.»

\VS{3}عٍ نَشَ عٍ يَابِ، «شَ وٌ سَ عَلَتَلَ شَ سَاتّ كَنكِرَ رَفبِلٍن عَ يِرٍ، وٌ نَشَ عَ رَفبِلٍن يّتّ رَفبِلٍن سّرّشّ شَنبِ. قٌ وٌ شَ وٌ شُنسَرٍ بَ، عَلَكٌ وٌ شَ يَلَن، وٌ مَن شَ عَ كٌلٌن قٍ نَشَن عَ نِيَشِ عَ عَ سّنبّ مُ فبِلٍنشِ وٌ قْشْ رَ.»


\par }{\PP \VS{4}قِلِسِتَكَيٍ نَشَ مَشْرِنيِ تِ، «عَ لَنمَ مُشُ شَ مُنسٍ بَ يّتّ رَفبِلٍن سّرّشّ رَ عَ بّ؟» عٍ نَشَ عٍ يَابِ، «وٌ شَ سٍ سُولِ يَءِلَن شّيمَ رَ نَ قِ حَاشِ مِسَالِ رَ. وٌ مَن شَ سٍ سُولِ فبّتّ يَءِلَن شّيمَ رَ حّنّ مِسَالِ رَ. نَ شَسَبِ نَن لَنشِ قِلِسِتَ مَنفّ سُولِيٍ شَسَبِ مَ، فبَلٌي رَفٌرٌشِ نَشٍيٍ شَ بْشِ مَ.

\VS{5}وٌ نَ فّ نَ قِ حَاشِ مِسَالِ يَءِلَندٍ شّيمَ رَ، عَ نُن نَ حّنّ شّيمَ دَاشِ نَشٍيٍ حّنّ مِسَالِشِ وٌ شَ بْشِ كَسَرَ نَشٍيٍ شَ قٍ رَ، وٌ شَ عِسِرَيِلَ مَرِفِ عَلَ مَتْشْ. تّمُندٍ عَ شَ شْنّ ندٍ بَمَ وٌ تَن، وٌ شَ كُيٍيٍ، نُن وٌ شَ بْشِ مَ.

\VS{6}وٌ نَشَ وٌ شَشِلِ شْرْشْ عَلْ مِسِرَكَيٍ نُن عٍ شَ قِرَوُنَ. وٌ مَحْشُن حَشَنكَتّ مَ عَلَ نَشَن دْشْ عٍ مَ هَن عٍ عِسِرَيِلَكَيٍ كٍرِ عٍ شْنيِ عٍ سِفَ.

\VS{7}يَكْسِ، وٌ شَ سَرّتِ نّينّ يَءِلَن. وٌ نِنفٍ دِنفّ قِرِن تٌنفٌ، وُرِ سِنفٍ مُ نُ سَ نَشٍيٍ كْن، وٌ عٍ شِرِ سَرّتِ رَ. وٌ شَ عٍ شَ دِيٍ رَفبِلٍن بَنشِ.

\VS{8}وٌ نَ فّ نَ وَلِ رَ، وٌ شَ عَلَتَلَ شَ سَاتّ كَنكِرَ بَكِ سَرّتِ قَرِ. نَ سٍ يَءِلَنشِيٍ شّيمَ رَ، نَشٍيٍ قِندِشِ وٌ يّتّ رَفبِلٍن سّرّشّ رَ، وٌ شَ نٍيٍ سَ كَنكِرَ لَنمَ ندٍ كُي، وٌ نَ كَنكِرَ بَكِ بٌورٍ قّ مَ. نَ دَنفِ شَنبِ، وٌ شَ نَ نِنفٍيٍ نُن نَ سَرّتِ بّحِن، عٍ شَ سِفَ عٍ يّتّ رَ.

\VS{9}شَ عٍ عٍ شُن تِ عِسِرَيِلَ بْشِ نَن نَ بٍتِ سٍمٍسِ بِرِ رَ، نَ قِندِ مَ تْنشُمَ نَن نَ عَ عَ عَلَتَلَ نَن يِ فبَلٌي رَفٌرٌشِ وٌن مَ، كْنْ شَ عٍ مُ سِفَ نَ بِرِ، نَ قَن قِندِ مَ تْنشُمَ نَن نَ عَ يِ فبَلٌي مُ كٍلِشِ عَلَتَلَ شَ مَ، عَ عِلَنشِ نّ عَ رَ تُن.»


\par }{\PP \VS{10}قِلِسِتَكَيٍ نَ نَن نَبَ. عٍ نَشَ نِنفٍ دِنفّ قِرِن تٌنفٌ، عٍ عٍ شِرِ سَرّتِ رَ، عٍ نَ نِنفٍيٍ شَ دِيٍ مَبَلَن كُلّ كُي.

\VS{11}عٍ نَشَ عَلَتَلَ شَ سَاتّ كَنكِرَ بَكِ سَرّتِ كُي، عَ نُن كَنكِرَ بٌورٍ، حّنّ شّيمَ دَاشِ نُن عٍ شَ قِ مِسَالِ يَءِلَنشِ شّيمَ رَ نُ نَ نَشَن كُي.

\VS{12}نَ نِنفٍ دِنفّيٍ نَشَ تِ كِرَ شْن مَ نَشَن سِفَمَ بٍتِ سٍمٍسِ بِرِ. عٍ نَشَ بِرَ نَ كِرَ كٍرٍنيِ قْشْ رَ عٍ شُي رَ مِنِ رَ. عٍ مُ سِفَ كْولَ مَ، عٍ مُ سِفَ يِرٍقَنيِ مَ. قِلِسِتَ مَنفّيٍ نَشَ بِرَ عٍ قْشْ رَ هَن بٍتِ سٍمٍسِ نَانِنيِ رَ.


\par }{\PP \VS{13}بٍتِ سٍمٍسِكَيٍ نُ نَ قُندٍنيِ مَنِيّ شَبَقٍ فُلُنبَ كُي. عٍ تٌ عَلَتَلَ شَ سَاتّ كَنكِرَ تٌ قَ رَ، عٍ نَشَ سّيوَ.

\VS{14}سَرّتِ نَشَ تِ يٌسُوٍ بٍتِ سٍمٍسِكَ شَ شّ مَ. فّمّ شُنفبٍ نُ نَ مّننِ. عٍ نَشَ سَرّتِ وُرِ عِبْو، عٍ نَ نِنفٍيٍ بَ سّرّشّ فَن دَاشِ رَ عَلَتَلَ بّ.

\VS{15}لٍوِ بْنسْي مِشِيٍ نَشَ عَلَتَلَ شَ سَاتّ كَنكِرَ رَفٌرٌ، نُن نَ كَنكِرَ، نَشَن نُ دْشْشِ عَ قّ مَ، شّيمَ سٍيٍ نُ نَ نَشَن كُي. عٍ نَشَ نٍيٍ دْشْ نَ فّمّ شُنفبٍ قَرِ. نَ لْشْي بٍتِ سٍمٍسِكَيٍ نَشَ سّرّشّ فَن دَاشِيٍ نُن سّرّشّ مْولِ فبّتّيٍ بَ عَلَتَلَ بّ.

\VS{16}قِلِسِتَ مَنفّ سُولِيٍ تٌ نَ بِرِن تٌ، عٍ نَشَ فبِلٍن عٍكِرٌن نَ لْشْي كٍرٍنيِ.


\par }{\PP \VS{17}قِلِسِتَكَيٍ نُ بَرَ سٍ سُولِ يَءِلَن شّيمَ رَ نَشٍيٍ مِسَالِشِ نَ قِ حَاشِ رَ. عٍ نٍيٍ قِ عٍ يّتّ رَفبِلٍن سّرّشّ نَن نَ عَلَتَلَ بّ، كٍرٍن عَسِدٌدِ بّ، كٍرٍن فَسَ بّ، كٍرٍن عَسِكَلْن بّ، كٍرٍن فَتِ بّ، كٍرٍن عٍكِرٌن بّ.

\VS{18}حّنّ شّيمَ دَاشِ كٍرٍن كٍرٍن، عٍ نَ نَن بَ قِلِسِتَ مَنفّيٍ شَ تَا سُولِ بّ، عَ نُن عٍ شَ دَاشَيٍ بّ نَشٍيٍ نَ فّمّ شُنفبٍ لِمَ، عَلَتَلَ شَ سَاتّ كَنكِرَ دْشْ نَشَن قَرِ، يٌسُوٍ بٍتِ سٍمٍسِكَ شَ شّ يِرٍ.


\par }{\PP \VS{19}عَلَتَلَ نَشَ مِشِ تٌنفٌ سٌلٌقٍرٍ قَشَ بٍتِ سٍمٍسِ حَمَ مِشِ وُلُ تٌنفٌ سُولِ يَ مَ، بَرِ مَ عٍ نُ بَرَ سَاتّ كَنكِرَ رَبِ، عٍ عَ كُي مَتٌ. تَا بِرِن نَشَ سُننُن نَ فبَلٌي شَ قٍ رَ، عَلَتَلَ نَشَن نَفٌرٌشِ عٍ مَ.

\VS{20}بٍتِ سٍمٍسِكَيٍ نَشَ عَ قَلَ، «ندٍ نْمَ تِدٍ عَلَتَلَ يَ عِ، نَشَن قِندِشِ عَلَ سّنِيّنشِ رَ؟ وٌن يِ كَنكِرَ مَكُيَمَ وٌن نَ مِندٍن؟»

\VS{21}عٍ نَشَ شّيرَيٍ شّي كِرِيَتِ يٍيَرِ مِ عَ قَلَقٍ رَ، «قِلِسِتَكَيٍ بَرَ قَ عَلَتَلَ شَ سَاتّ كَنكِرَ رَ. وٌ قَ عَ شَنِن وٌ شْنيِ.»




\par }\Chap{7}{\SH عِسِرَيِلَكَيٍ فبِلٍنقٍ عَلَ مَ
\par }
{\PP \VerseOne{1}كِرِيَتِ يٍيَرِ مِ شّمّيٍ نَشَ قَ عَلَتَلَ شَ سَاتّ كَنكِرَ تٌنفٌدٍ، عٍ عَ شَنِن عَبِنَدَبٌ شْنيِ فٍيَ ندٍ قَرِ. عٍ نَشَ عَ شَ دِ شّمّ عٍلٍيَسَرِ قِندِ عَ كَنتَمَ رَ.

\VS{2}عَلَتَلَ شَ سَاتّ كَنكِرَ حّ مْشْحّن نَن نَبَ كِرِيَتِ يٍيَرِ مِ. نَ تّمُي عِسِرَيِلَ حَمَ نُ وَ مَ فبِلٍنقٍ عَلَتَلَ مَ.

\VS{3}سَمُوٍلِ نَشَ عَ قَلَ عِسِرَيِلَكَيٍ بّ، «شَ وٌ وَ مَ وٌ يّتّ رَفبِلٍنقٍ عَلَتَلَ مَ وٌ بْحّ بِرِن نَ، وٌ شَ عَسَتَرٌتِ كُيٍ نُن كُيٍ فبّتّيٍ بَ وٌ تَفِ، وٌ عَلَتَلَ كٍرٍن بَتُ. نَ تّمُي، عَ وٌ رَكِسِمَ نّ قِلِسِتَكَيٍ مَ.»

\VS{4}نَ كُي، عِسِرَيِلَكَيٍ نَشَ بَلِ كُيٍيٍ نُن عَسَتَرٌتِ كُيٍيٍ بَ عٍ تَفِ، عٍ قَ عَلَتَلَ كٍرٍن بَتُ.


\par }{\PP \VS{5}سَمُوٍلِ نَشَ عٍ يَمَرِ، «عِسِرَيِلَكَ بِرِن شَ مَلَن مِسِثَ، ﭑ شَ عَلَتَلَ مَشَندِ وٌ بّ.»

\VS{6}عِسِرَيِلَكَيٍ نَشَ عٍ مَلَن مِسِثَ سَمُوٍلِ شَ يَامَرِ بُن مَ. عٍ نَشَ يٍ بَ، عٍ عَ عِقِلِ عَلَتَلَ يَ عِ سُنيِ كُي. مّننِ عٍ نَشَ عَ قَلَ، «مُشُ بَرَ يُنُبِ رَبَ عَلَتَلَ رَ.»


\par }{\PP \VS{7}قِلِسِتَ مَنفّيٍ تٌ عَ مّ عَ عِسِرَيِلَكَيٍ مَلَنشِ مِسِثَ، عٍ نَشَ سِفَ عٍ فٍرٍدٍ. عِسِرَيِلَكَيٍ نَشَ فَاشُ عٍ يَ رَ،

\VS{8}عٍ عَ قَلَ سَمُوٍلِ بّ، «عِ نَشَ مُشُ رَبّحِن. عِ شَ مُشُ مَرِفِ عَلَتَلَ مَكُلَ مُشُ بّ، عَ شَ مُشُ رَتَنفَ قِلِسِتَكَيٍ مَ.»

\VS{9}سَمُوٍلِ نَشَ يّشّي يْرّ كٍرٍن بَ سّرّشّ فَن دَاشِ رَ عَلَتَلَ بّ، عَ عَ مَكُلَ عِسِرَيِلَ شَ قٍ رَ. عَلَتَلَ نَشَ عَ شَ مَشَندِ سُشُ.


\par }{\PP \VS{10}سَمُوٍلِ نُ نَ سّرّشّ بَقٍ عَلَتَلَ بّ تّمُي نَشّ، قِلِسِتَكَيٍ نَشَ عِسِرَيِلَكَيٍ فٍرٍ، كْنْ عَلَتَلَ نَشَ فَلَنيِ شُي رَ مِنِ عَ بٍلٍبٍلٍ رَ عٍ شِلِ مَ. نَ كُي قِلِسِتَكَيٍ نَشَ فَاشُ، عِسِرَيِلَكَيٍ قَ نْ عٍ رَ.

\VS{11}عِسِرَيِلَكَيٍ نَشَ قِلِسِتَكَيٍ كٍرِ مِسِثَ، عٍ عٍ بْنبْ هَن بٍتِ كَرَ.

\VS{12}سَمُوٍلِ نَشَ فّمّ ندٍ تٌنفٌ، عَ نَشَ عَ سَ مِسِثَ نُن سٍينِ تَفِ عَ قَلَقٍ رَ، «عَلَتَلَ مُشُ مَلِ نّ هَن بٍ.»

\VS{13}قِلِسِتَكَيٍ رَيَافِ نَ كِ نّ، عٍ مُ قَ عِسِرَيِلَ بْشِ مَ سْنْن. عَلَتَلَ نَشَ عَ سّنبّ مَسٍن قِلِسِتَكَيٍ بّ سَمُوٍلِ شَ سِمَيَ بُن مَ.

\VS{14}قِلِسِتَكَيٍ تَا نَشٍيٍ بَ عِسِرَيِلَكَيٍ يِ رَ، عٍ نَشَ فبِلٍن عِسِرَيِلَ مَ، كٍلِقٍ عٍكِرٌن هَن فَتِ. نَ تّمُي لَنيِ نَشَ لُ عِسِرَيِلَ نُن عَمٌرِكَيٍ تَفِ.


\par }{\PP \VS{15}سَمُوٍلِ قِندِ نّ عِسِرَيِلَ يَرٍرَتِ رَ عَ شَ سِمَيَ بِرِن كُي.

\VS{16}حّ يٌ حّ، عَ نُ بِيَاسِ ندٍ رَبَمَ سِفَقٍ رَ بٍتٍلِ، فِلِفَلِ، نُن مِسِثَ عَلَكٌ عَ شَ عِسِرَيِلَكَيٍ رَحّرّ.

\VS{17}نَ بِيَاسِ دَنفِ شَنبِ عَ نُ فبِلٍنمَ نّ عَ شْنيِ رَ مَ، عَ قِندِ مّننِكَيٍ قَن شَ مَنفّ رَ. عَ سّرّشّبَدٍ يَءِلَن عَلَتَلَ بّ نَ تَا كُي.




\par }\Chap{8}{\SH عِسِرَيِلَ وَ مَ مَنفّ شُنفبٍ شْن
\par }
{\PP \VerseOne{1}سَمُوٍلِ تٌ قٌرِ، عَ نَشَ عَ شَ دِيٍ قِندِ كِيتِسَيٍ رَ عِسِرَيِلَ شُن مَ.

\VS{2}عَ شَ دِ شّمّ سِنفٍ شِلِ نّ يٌوٍلِ، عَ قِرِن ندٍ شِلِ عَبِيَ. عٍ تَن نَن نُ نَ كِيتِسَيٍ رَ بٍرِ سٍيبَ.

\VS{3}سَمُوٍلِ شَ دِ شّمّيٍ مُ بِرَ عٍ بَبَ شَ مِسَالِ قْشْ رَ. كْبِرِ نُ رَقَن عٍ مَ، عٍ مُ نُ كِيتِ سَمَ تِنشِنيِ رَ.

\VS{4}نَ كُي عِسِرَيِلَ كُنتِفِيٍ نَشَ عٍ مَلَن، عٍ سِفَ سَمُوٍلِ شْنيِ رَ مَ.

\VS{5}عٍ نَشَ عَ قَلَ عَ بّ، «عِ بَرَ قٌرِ، عِ شَ دِ شّمّيٍ مُ بِرَقٍ عِ شَ مِسَالِ قْشْ رَ. كِيتِسَ ندٍ دْشْ مُشُ شُن مَ نَشَن قِندِ مَ مُشُ شَ مَنفّ شُنفبٍ رَ، عَلْ حَمَنّ بٌورٍيٍ عَ رَبَمَ كِ نَشّ.»

\VS{6}سَمُوٍلِ تٌ عٍ شَ مَسٍنيِ مّ، عَ قَلَقٍ رَ، «مَنفّ ندٍ سٌ مُشُ يِ رَ نَشَن مُشُ مَكِيتِمَ،» نَ قٍ مُ رَقَن عَ مَ. نَ كُي عَ نَشَ عَلَتَلَ مَشَندِ.

\VS{7}عَلَتَلَ نَشَ سَمُوٍلِ يَابِ، «عِ تُلِ مَتِ حَمَ شُي رَ. عٍ مُ مّيشِ عِ تَن شَ رَ، عٍ مّيشِ ﭑ تَن نَن نَ. عٍ مُ تِنمَ سْنْن ﭑ شَ قِندِ عٍ شَ مَنفّ رَ.

\VS{8}عٍ نَشَن نَبَقٍ عِ رَ، عٍ نَ نَن تُن نَبَقٍ كَبِ ﭑ سَ عٍ رَ مِنِ مِسِرَ هَن تٌ. عٍ بَرَ مّي ﭑ نَ، عٍ شَ عَلَ فبّتّيٍ بَتُ.

\VS{9}يَكْسِ، عِ تُلِ مَتِ عٍ شُي رَ، كْنْ عِ شَ عٍ رَكٌلٌن عَ قَنيِ رَ مَنفّ قَمَ عٍ يَمَرِدٍ كِ نَشّ.»


\par }{\PP \VS{10}سَمُوٍلِ نَشَ عَلَتَلَ شَ مَسٍنيِ بِرِن نَدَنفِ حَمَ مَ، نَشٍيٍ نُ وَ مَ مَنفّ شْن.

\VS{11}عَ نَشّ، «مَنفّ نَشَن قَمَ دْشْدٍ وٌ شُن مَ، عَ وٌ شَ دِ شّمّيٍ نَن قِندِ مَ عَ شَ سْورِيٍ نُن عَ شَ سٌي رَفِيٍ رَ. ندٍيٍ نُ عٍ يِ عَ رَفِسٍ يَ رَ.

\VS{12}ندٍيٍ قِندِ مَ يَرٍرَتِيٍ نَن نَ مِشِ وُلُ شُن مَ، شَ نَ مُ عَ رَ مِشِ تٌنفٌ سُولِ. ندٍيٍ عَ شَ شّيٍ بُشَمَ، ندٍيٍ عَ شَ شّيٍ شَبَمَ. ندٍيٍ فٍرٍ سٌسٍ نُن سْورِ رَفِسٍيٍ يَءِلَنمَ.

\VS{13}عَ وٌ شَ دِ فِنّيٍ نَن قِندِ مَ عَ شَ لَبُندّ يَءِلَنيِيٍ رَ، عَ شَ كُرِ سٌمَيٍ، عَ نُن عَ شَ تَامِفَنيِيٍ.

\VS{14}عَ وٌ شَ وّنِ سَنسِ قَنيِيٍ نُن وٌ شَ عٌلِوِ وُرِ قَنيِيٍ تٌنفٌ، عَ عٍ سٌ عَ شَ مِشِيٍ يِ رَ.

\VS{15}عَ وٌ شَ سَنسِيٍ قَرِلّ نُن وٌ شَ وّنِ قَرِلّ تٌنفٌمَ نّ، عَ عَ قِ عَ شَ وَلِكّيٍ نُن عَ شَ مِشِيٍ مَ.

\VS{16}عَ وٌ شَ وَلِكّ قَنيِيٍ، وٌ شَ قٌنِكٍيٍ، نُن وٌ شَ سٌقَلٍيٍ تٌنفٌمَ نّ عَ يّتّ شَ وَلِ شَ قٍ رَ.

\VS{17}عَ وٌ شَ شُرُ سٍ قَرِلّ بَمَ نّ، عَ وٌ قَن قِندِ عَ شَ كٌنيِيٍ رَ.

\VS{18}نَ لْشْي وٌ دّ رَوَ مَ نّ عَلَتَلَ بّ مَنفّ شَ قٍ رَ وٌ نَشَن سُفَندِشِ، كْنْ عَ مُ وٌ يَابِمَ.»


\par }{\PP \VS{19}حَمَ مُ تِن عٍ تُلِ مَتِدٍ سَمُوٍلِ شَ مَسٍنيِ رَ. عٍ نَشَ عَ يَابِ، «عَدٍ! مَنفّ شَ دْشْ مُشُ شُن مَ،

\VS{20}مُشُ قَن شَ لُ عَلْ حَمَنّ بٌورٍ نَ كِ نَشّ. مُشُ شَ مَنفّ شَ مُشُ يَمَرِ، عَ شَ تِ مُشُ يَ رَ فٍرٍيٍ كُي.»

\VS{21}سَمُوٍلِ تٌ حَمَ شُي مّ، عَ نَشَ عَ مَدَنفِ عَلَتَلَ بّ.

\VS{22}عَلَتَلَ نَشَ سَمُوٍلِ يَابِ، «عِ تُلِ مَتِ عٍ رَ. عِ مَنفّ دْشْمَ نّ عٍ شُن مَ.» سَمُوٍلِ نَشَ عَ قَلَ عِسِرَيِلَ حَمَ بّ، «بِرِن شَ فبِلٍن عٍ شَ تَا كُي.»




\par }\Chap{9}{\SH سْلُ سُفَندِقٍ مَنفّ رَ
\par }
{\PP \VerseOne{1}شّمّ سّنبّمَ ندٍ نُ نَ بُنيَمِن بْنسْي يَ مَ، عَ شِلِ كِسُ. عَ بٍنبَيٍ نَن يِ كِ؛ عَبِيّلِ، سٍرٌرِ، بٍكٌرَتِ، نُن عَقِيَ.

\VS{2}عَ شَ دِ شّمّ فبَنفبَلَنيِ ندٍ نُ نَ نَشَن شِلِ سْلُ. عَ نُ رَيَبُ عِسِرَيِلَكَ بِرِن بّ، عَ مَن نُ كُيَ دَنفِ عٍ بِرِن نَ.

\VS{3}لْشْي ندٍ كِسُ شَ سٌقَلٍ لَنمَيٍ نَشَ لْي، عَ نَشَ عَ قَلَ عَ شَ دِ شّمّ سْلُ بّ، «كٌنيِ كٍرٍن تٌنفٌ، عِ سَ ﭑ مَ سٌقَلٍ لَنمَيٍ قٍن.»


\par }{\PP \VS{4}عٍ نَشَ مِنِ عٍقِرَ مِ فٍيَيٍ رَ، عٍ سَلِسَ بْشِ عِحّرّ، كْنْ عٍ مُ سٌقَلٍيٍ تٌ. عٍ نَشَ بُنيَمِن بْنسْي شَ بْشِ قَن عِحّرّ، كْنْ عٍ مُ عٍ تٌ.

\VS{5}عٍ تٌ سٌ سُقُ بْشِ مَ، سْلُ نَشَ عَ قَلَ عَ شَ كٌنيِ بّ نَشَن نُ بِرَشِ عَ قْشْ رَ، «وٌن فبِلٍن، عَلَكٌ ﭑ بَبَ نَشَ كْنتْقِلِ وٌن مَ قٍ رَ، دَنفِ سٌقَلٍيٍ شَ قٍ رَ.»

\VS{6}نَ كٌنيِ نَشَ عَ يَابِ، «عَلَ شَ مِشِ بِنيّ ندٍ نَ يِ تَا كُي، نَشَن شَ مَسٍنيِ كَمَلِمَ تّمُي بِرِن. وٌن شَ عَ مَشْرِن عَ شَ سْونّيَ كِرَ مَسٍن وٌن بّ.»

\VS{7}سْلُ نَشَ عَ قَلَ عَ شَ كٌنيِ بّ، «مِشِ نْمَ سِفَدٍ عَلَ شَ مِشِ مَ عَ بّلّشّ عِفٍلِ رَ؟ هَلِ تَامِ كٍرٍن مُ نَ وٌن مَ فبْنقْي كُي. سٍسٍ مُ نَ وٌن يِ رَ، وٌن نَشَن قِمَ عَلَ شَ مِشِ مَ. وٌن نَ رَبَمَ دِ؟»

\VS{8}عَ شَ كٌنيِ نَشَ عَ يَابِ، «كْبِرِ دِ نَ ﭑ يِ رَ وٌن نَشَن قِمَ عَلَ شَ مِشِ مَ، عَلَكٌ عَ شَ سْونّيَ كِرَ مَسٍن وٌن بّ.»

\VS{9}نَ وَشَتِ، عِسِرَيِلَكَ نَشٍيٍ نُ وَ مَ مَشْرِنيِ تِقٍ عَلَتَلَ مَ عٍ نُ عَ قَلَمَ، «وٌن شَ سِفَ سٍمَتٌي يِرٍ.» تٌ نَ سٍمَتٌي شِلِ قَلَمَ نَمِحْنمّ.


\par }{\PP \VS{10}سْلُ نَشَ عَ قَلَ عَ شَ كٌنيِ بّ، «عَوَ، وٌن شّي.» عٍ نَشَ سِفَ نَ تَا كُي، نَ عَلَ شَ مِشِ نُ نَ دّننَشّ.

\VS{11}عٍ تٌ سٌ نَا، عٍ نَشَ فِنّدِ مّدِيٍ لِ كِرَ شْن، عٍ سِفَقٍ يٍ بَدٍ. عٍ نَشَ عٍ مَشْرِن، «سٍمَتٌي نَ بٍ؟»

\VS{12}فِنّدِ مّدِيٍ نَشَ عٍ يَابِ، «عِيٌ، عَ بَشِ سٌدٍ يَكْسِ، كْنْ وٌ شُلُن دٍ، بَرِ مَ عَ قَشِ سّرّشّ بَدٍ حَمَ نَن بّ فٍيَ قَرِ.

\VS{13}شَ وٌ سٌمَ تَا كُي يَكْسِ، وٌ عَ لِمَ نّ نَا بٍينُن عَ شَ تٍ فٍيَ قَرِ سّرّشّ شْلِدٍ. حَمَ مُ عَ دّفٍمَ عَ شَنبِ، قٌ عَ شَ سّرّشّ دُبَ بٍينُن مِشِيٍ شَ عَ شْلِ. وٌ تٍ يَكْسِ. وٌ عَ لِمَ نَا.»


\par }{\PP \VS{14}عٍ تٌ سٌ تَا كُي، سَمُوٍلِ نَشَ مِنِ عٍ رَلَندٍ سِفَقٍ رَ فٍيَ قَرِ.

\VS{15}بٍينُن سْلُ شَ قَ، عَلَتَلَ نُ بَرَ عَ قَلَ سَمُوٍلِ بّ،

\VS{16}«تِنَ، يِ وَشَتِ، ﭑ بُنيَمِن بْنسْي مِشِ ندٍ شّيمَ عِ يِرٍ. عِ شَ تُرٍ سَ عَ شُنيِ مَ عَ مَسٍنقٍ رَ عَ عَ شَ قِندِ ﭑ مَ عِسِرَيِلَ حَمَ مَنفّ رَ. عَ قَمَ ﭑ مَ حَمَ رَكِسِدٍ قِلِسِتَكَيٍ مَ. ﭑ بَرَ ﭑ مَ حَمَ شُي مّ.»


\par }{\PP \VS{17}سَمُوٍلِ تٌ سْلُ تٌ، عَلَتَلَ نَشَ عَ قَلَ عَ بّ، «ﭑ شّمّ نَشَن شَ قٍ قَلَ عِ بّ، عَ تَن نَن يِ كِ. يَامَرِ لُمَ عَ يِ رَ ﭑ مَ حَمَ شُن نَ.»

\VS{18}سْلُ نَشَ عَ مَسٌ سَمُوٍلِ رَ تَا سٌدٍ دّ رَ، عَ نَشَ عَ قَلَ عَ بّ، «يَندِ، سٍمَتٌي شَ بَنشِ مَسٍن مُشُ بّ.»

\VS{19}سَمُوٍلِ نَشَ عَ يَابِ، «سٍمَتٌي نَ ﭑ تَن نَن نَ. وٌن شّي فٍيَ قَرِ. وٌن بِرِن شَ وٌن دّفٍ يِرٍ كٍرٍن. تِنَ ﭑ عِ شَ كْنتْقِلِ بَمَ عِ مَ، ﭑ قَ عِ بّحِن.

\VS{20}عِ نَشَ كْنتْقِلِ عِ شَ سٌقَلٍ لَنمَيٍ شَ قٍ رَ نَشٍيٍ لْيشِ كَبِ شِ سَشَن. سٍسٍ مُ عٍ تٌشِ، عٍ بَرَ تٌ. نَشَن تِدٍ فبٌ عِسِرَيِلَ، عَ قِندِ مَ ندٍ فبٍ رَ؟ عِ تَن شَ مُ عَ رَ، عَ نُن عِ بَبَ شَ دٍنبَيَ بِرِن؟»

\VS{21}سْلُ نَشَ عَ قَلَ عَ بّ، «بُنيَمِنكَ نَن ﭑ نَ. مُشُ تَن شَ مُ شُرُن بْنسْي بِرِن بّ عِسِرَيِلَ؟ مُشُ شَبِلّ قَن مُ شُرُن شَبِلّ بِرِن بّ بُنيَمِن بْنسْي تَفِ؟ مُنقٍ رَ عِ وْيّنمَ ﭑ بّ يِ كِ؟»


\par }{\PP \VS{22}سَمُوٍلِ نَشَ سْلُ نُن عَ شَ كٌنيِ رَ سٌ بَنشِ كُي، عَ نَشَ بِنيّ مَفٌرٌدٍ سٌ عٍ يِ رَ مِشِ شِلِشِ تٌنفٌ سَشَن تَفِ.

\VS{23}سَمُوٍلِ نَشَ عَ قَلَ كُرِ سٌمَ بّ، «قَ دٌنسٍ رَ ﭑ نُ نَشَن مَ عِ شَ عَ سَ عَ شَتِ مَ.»

\VS{24}كُرِ سٌمَ نَشَ قَ سُبٍ تَبٍ رَ، عَ عَ دْشْ سْلُ يَ عِ. سَمُوٍلِ نَشَ عَ قَلَ سْلُ بّ، «يِ سُبٍ دٌن، نَشَن سَشِ عَ شَتِ مَ عِ بّ، ﭑ تٌ يِ مَلَنيِ مَشِلِ.» نَ لْشْي، سْلُ نُن سَمُوٍلِ نَشَ عٍ دّفّ يِرٍ كٍرٍن.

\VS{25}نَ دَنفِ شَنبِ، عٍ نَشَ فٌرٌ كٍلِقٍ فٍيَ قَرِ، عٍ سٌ تَا كُي. عٍ نَشَ لُ يِرٍ كٍرٍن بَنشِ قَرِ، بٍرٍدٍ نُ نَ دّننَشّ.


\par }{\PP \VS{26}نَ كُيٍ عِبَ سُبَشّ، عٍ نَشَ كٍلِ. سَمُوٍلِ نَشَ سْلُ شِلِ بَنشِ قَرِ مَ، عٍ شَ عٍ بٌورٍ تٌ. عَ نَشَ عَ قَلَ عَ بّ، «كٍلِ، ﭑ شَ عِ مَتِ كِرَ شْن.» سْلُ نَشَ كٍلِ، عٍ نَشَ مِنِ كِرَ مَ، عَ تَن نُن سَمُوٍلِ.

\VS{27}عٍ تٌ مِنِ تَا قَرِ مَ، سَمُوٍلِ نَشَ عَ قَلَ سْلُ بّ، «عَ قَلَ عِ شَ كٌنيِ بّ، عَ شَ دَنفِ يَرٍ.» كٌنيِ تٌ دَنفِ يَرٍ، سَمُوٍلِ نَشَ عَ قَلَ سْلُ بّ، «تِ بٍ، عَلَكٌ ﭑ شَ عَلَتَلَ شَ مَسٍنيِ ندٍ قَلَ عِ بّ.»




\par }\Chap{10}{\SH سْلُ تِقٍ مَنفّ رَ
\par }
{\PP \VerseOne{1}سَمُوٍلِ نَشَ تُرٍ بِتِرّ كٍرٍن تٌنفٌ، عَ عَ سُرُ سُرُ سْلُ شُنيِ. عَ نَشَ عَ سُنبُ، عَ عَ قَلَ عَ بّ، «عَلَتَلَ بَرَ عِ سُفَندِ، عَ عِ شَ قِندِ مَنفّ رَ عَ شَ حَمَ كّ تٌنفٌمَ شُن مَ.

\VS{2}عِ نَ كٍلِ بٍ تٌ، عِ مِشِ قِرِن لِمَ رَشٍلٍ فَبُرِ قّ مَ بُنيَمِن بْنسْي نَانِنيِ رَ، يِرٍ ندٍ نَشَن شِلِ سٍلٍسَ. عٍ قَمَ عَ قَلَدٍ عِ بّ، ‹وٌ سِفَ سٌقَلٍ لَنمَ نَشٍيٍ قٍندٍ، عٍ بَرَ تٌ. يَكْسِ عِ بَبَ قَ كْنتْقِلِشِ وٌ تَن نَن مَ قٍ رَ. عَ نَشّ، «ﭑ مَ دِ تٌمَ دِ كْرّ؟»›

\VS{3}عِ نَ كٍلِ مّننِ، عِ سِفَ هَن عِ سَ سٌ تَبٌرٌ، وُرِ بٍلٍبٍلٍ نَ دّننَشّ. عِ شّمّ سَشَن لِمَ نَ نَشٍيٍ نَ تٍقٍ عَلَ مَشَندِدٍ بٍتٍلِ. سِ سَشَن نَ شّمّ كٍرٍن يِ رَ، تَامِ سَشَن نَ شّمّ قِرِن ندٍ يِ رَ، وّنِ نَ شّمّ سَشَن ندٍ يِ رَ.

\VS{4}عٍ نَ عِ شّيبُ، عٍ تَامِ قِرِن قِمَ عِ مَ.

\VS{5}عِ نَ كٍلِ مّننِ، عِ سِفَ فِبٍيَ عٍلٌهِمُ، قِلِسِتَكَيٍ شَ سْورِ فَلِ ندٍ نَ دّننَشّ. عِ نَ سٌ تَا كُي، عِ نَمِحْنمّ فَلِ ندٍ لِمَ، نَشٍيٍ فٌرٌقٍ فٍيَ قَرِ عٍ بّيتِ بَقٍ عَلَ بّ كْرَيٍ، مَشَسٍيٍ، نُن شُلٍ رَ.

\VS{6}عَلَتَلَ شَشِلِ رَفٌرٌ مَ نّ عِ مَ، وٌ بِرِن نَن عَلَتَلَ شَ شّيرَ عِبَمَ، عِ قِندِ مَ مِشِ نّينّ نَن نَ.

\VS{7}نَ تْنشُمَ نَ رَبَ عِ بّ، عِ شَ قٍ رَبَ نَشَن نَ عِ بْحّ مَ، بَرِ مَ عَلَتَلَ نَ عِ قْشْ رَ.

\VS{8}نَ دَنفِ شَنبِ، عِ شَ فٌرٌ فِلِفَلِ ﭑ يَ رَ. ﭑ نَ عِ لِ نَا، ﭑ قَمَ نّ سّرّشّ فَن دَاشِيٍ نُن شَنُنتٍيَ سّرّشّيٍ بَدٍ. عِ شَ ﭑ مَمّ شِ سٌلٌقٍرٍ، بٍينُن ﭑ شَ عِ يِرٍ لِ، ﭑ قَ عِ رَكٌلٌن عَ لَنمَ عِ شَ نَشَن نَبَ.»


\par }{\PP \VS{9}سْلُ قّقّ كٍلِ سَمُوٍلِ شُن مَ، عَلَتَلَ نَشَ عَ شَشِلِ مَسَرَ، نَ تْنشُمَ بِرِن نَشَ رَبَ عَ بّ نَ لْشْي يَتِ.

\VS{10}عٍ تٌ سٌ فِبٍيَ، عٍ نَشَ نَمِحْنمّ فَلِ لِ نَا. عَلَتَلَ شَشِلِ نَشَ فٌرٌ سْلُ مَ، عَ قَ مَسٍنيِ تِ عَلَ شِلِ رَ عٍ تَفِ.

\VS{11}عَ كٌلٌنمَيٍ تٌ عَ تٌ عَ سْلُ بَرَ نَمِحْنمّ مَسٍنيِ تِ، عٍ نَشَ عَ قَلَ عٍ بٌورٍ بّ، «مُنسٍ كِسُ شَ دِ سْتْشِ؟ سْلُ قَن بَرَ قِندِ نَمِحْنمّ رَ؟»

\VS{12}مِشِ ندٍ نَشَ مَشْرِنيِ تِ عٍ يَ مَ، «ندٍ نَ عٍ كَرَ مْشْ رَ؟» نَ كُي يِ تَالِ قَلَ قْلْ نَ لْشْي نّ، «سْلُ قَن بَرَ قِندِ نَمِحْنمّ رَ؟»


\par }{\PP \VS{13}عَ تٌ فّ عَلَتَلَ شَ مَسٍنيِ تِدٍ، عَ نَشَ تٍ فٍيَ قَرِ.

\VS{14}سْلُ سْشْ نَشَ سْلُ نُن عَ شَ كٌنيِ مَشْرِن، «وٌ تَن سِفَ مِندٍن؟» سْلُ نَشَ عَ يَابِ، «مُشُ سِفَشِ سٌقَلٍ لَنمَيٍ نَن قٍندٍ، كْنْ مُشُ مُ عٍ تٌ. نَ نَن عَ رَ، مُشُ نَشَ سِفَ سَمُوٍلِ يِرٍ.»

\VS{15}عَ سْشْ نَشّ، «سَمُوٍلِ نَشَن قَلَ وٌ بّ، عَ قَلَ ﭑ بّ.»

\VS{16}سْلُ نَشَ عَ سْشْ يَابِ، «عَ عَ قَلَ نّ مُشُ بّ، عَ سٌقَلٍ لَنمَيٍ بَرَ تٌ.» كْنْ سْلُ مُ سٍسٍ مَسٍن مَنفّيَ شَ قٍ رَ، سَمُوٍلِ نَشَن قَلَ عَ بّ.


\par }{\PP \VS{17}سَمُوٍلِ نَشَ حَمَ بِرِن مَشِلِ مِسِثَ عَلَتَلَ يَ عِ،

\VS{18}عَ عَ قَلَ عٍ بّ، «عِسِرَيِلَ مَرِفِ عَلَتَلَ يِ نَن مَسٍنشِ، ‹ﭑ تَن نَن عِسِرَيِلَ رَ مِنِ مِسِرَ بْشِ رَ، ﭑ وٌ بَ عٍ بّلّشّ. ﭑ بَرَ وٌ رَتَنفَ وٌ يَشُييٍ مَ.›

\VS{19}كْنْ تٌ وٌ تَن بَرَ وٌ مَرِفِ عَلَ بّحِن، نَشَن وٌ رَتَنفَ فبَلٌي نُن كْنتْقِلِيٍ مَ. وٌ نَشّ، ‹مَنفّ ندٍ دْشْ مُشُ شُن مَ!› عَوَ، وٌ شَ تِ عَلَتَلَ يَ عِ وٌ بْنسْي كِ مَ، وٌ شَبِلّ كِ مَ.»


\par }{\PP \VS{20}سَمُوٍلِ تٌ فّ عِسِرَيِلَ بْنسْي بِرِن مَسٍندٍ عَلَ بّ، بُنيَمِن بْنسْي نَشَ سُفَندِ.

\VS{21}عَ تٌ فّ بُنيَمِن بْنسْي مَسٍندٍ عَ شَبِلّ كِ مَ، مَتِرِ شَبِلّ نَشَ سُفَندِ. نَ مَتِرِ شَبِلّ يَ مَ، كِسُ شَ دِ سْلُ نَشَ سُفَندِ، كْنْ عَ مُ نُ نَ عٍ يَ مَ. عٍ نَشَ عَ قٍن، عٍ مُ عَ تٌ.

\VS{22}عٍ نَشَ عَلَتَلَ مَشْرِن، «سْلُ نَ بٍ؟» عَلَتَلَ نَشَ عٍ يَابِ، «عَ نْشُنشِ كٌتٍيٍ لٌنفٌرِ رَ.»

\VS{23}عٍ نَشَ سِفَ عٍ فِ رَ، عٍ سَ عَ سُشُ نَا، عٍ عَ تِ حَمَ بِرِن يَ عِ. عَ نُ كُيَ عٍ بِرِن بّ.

\VS{24}سَمُوٍلِ نَشَ عَ قَلَ حَمَ بِرِن بّ، «وٌ بَرَ عَ تٌ، عَلَتَلَ نَشَن سُفَندِشِ؟ عَ مَنِيّ مُ نَ حَمَ تَفِ.» عٍ بِرِن نَشَ حّلّشِنيِ شُي رَ مِنِ، عٍ عَ قَلَ، «كِسِ نَ مَنفّ بّ.»


\par }{\PP \VS{25}سَمُوٍلِ نَشَ سّرِيّ سّبّ مَنفّيَ شَ قٍ رَ، عَ نَ سّبّلِ سَ عَلَتَلَ يَ عِ. نَ دَنفِ شَنبِ، عَ نَشَ حَمَ رَفبِلٍن عَ شْنيِ.

\VS{26}سْلُ قَن نَشَ فبِلٍن عَ شْنيِ فِبٍيَ. كُنتِفِ ندٍيٍ نَشَ عَ مَتِ، عَلَتَلَ نَشٍيٍ بْحّ يَ رَقِندِ عَ مَ.

\VS{27}قُيَنتٍ ندٍيٍ قَن نُ نَ، نَشٍيٍ نُ عَ قَلَمَ، «يِ شّمّ نَن وٌن نَكِسِمَ؟» عٍ نَشَ يٌ عَ مَ، عٍ مُ قَ بُحَ يٌ رَ عَ شْن مَ، كْنْ سْلُ مُ سٍسٍ قَلَ نَ قٍ مَ.




\par }\Chap{11}{\SH سْلُ شَ فٍرٍ سِنفٍ
\par }
{\PP \VerseOne{1}عَمٌنِ مَنفّ نَشَسَ نَشَ يٌنكِن يَبّسِ تَا يَ رَ فَلَدِ بْشِ مَ. يَبّسِكَيٍ نَشَ عَ قَلَ عَ بّ، «وٌن شَ سَاتّ شِرِ، مُشُ شَ لُ عِ سَفٌي.»

\VS{2}نَشَسَ عَمٌنِكَ نَشَ عٍ يَابِ، «وٌن نْمَ سَاتّ شِرِدٍ، كْنْ قٌ وٌ شَ تِن ﭑ شَ وٌ يِرٍقَنيِ يَ كَنَ، عَلَكٌ يَافِ شَ دُ سُ عِسِرَيِلَ بِرِن شُن نَ.»

\VS{3}يَبّسِ كُنتِفِيٍ نَشَ عَ قَلَ عَ بّ، «شِ سٌلٌقٍرٍ قِ مُشُ مَ، عَلَكٌ شّيرَيٍ شَ سِفَ عِسِرَيِلَ تَا بِرِن. شَ مِشِ يٌ مُ نْمَ مُشُ رَتَنفَدٍ، مُشُ لُمَ عِ سَفٌي.»


\par }{\PP \VS{4}شّيرَيٍ نَشَ سِفَ فِبٍيَ سْلُ شْنيِ. عٍ تٌ فّ دّنتّفّ سَدٍ، حَمَ بِرِن نَشَ وَ عَ شْرْشْي رَ.

\VS{5}نَ تّمُي، سْلُ نَشَ قَ كٍلِقٍ شّ مَ عَ شَ نِنفٍيٍ قْشْ رَ. عَ نَشَ مَشْرِنيِ تِ، «مُنقٍ رَ حَمَ نَ وَقٍ يِ مْولِ رَ؟» عٍ نَشَ يَبّسِكَيٍ شَ مَسٍنيِ دّنتّفّ عَ بّ.

\VS{6}سْلُ تٌ نَ مّ، عَلَتَلَ شَشِلِ نَشَ فٌرٌ عَ مَ، عَ بْحّ نَشَ تٍ سّنبّ رَ.

\VS{7}عَ نَشَ نِنفٍ قِرِن تٌنفٌ، عَ عٍ عِبٌلٌن عَ شُنتُن شُنتُنيِ رَ. عَ نَشَ نَ شُنتُنيِيٍ رَ سَنبَ عِسِرَيِلَ تَا بِرِن مَ نَ شّيرَيٍ سَابُي رَ، عَ قَلَقٍ رَ، «شَ نَشَن يٌ مُ بِرَ سْلُ نُن سَمُوٍلِ قْشْ رَ، نَ كَنيِ شَ نِنفٍيٍ قَن نَبَمَ يِ كِ نّ.» عَلَتَلَ شَ يَرَفَاشُي نَشَ فٌرٌ عِسِرَيِلَكَيٍ مَ، عٍ بِرِن نَشَ تٍ فٍرٍ شِلِ مَ لَنيِ كُي.

\VS{8}سْلُ نَشَ عٍ كْنتِ بٍسٍكِ. عِسِرَيِلَ شّمّ شَسَبِ لَن مِشِ وُلُ كّمّ سَشَن نَن مَ. يُدَ بْنسْي شّمّ لَن مِشِ وُلُ تٌنفٌ سَشَن.

\VS{9}عٍ نَشَ عَ قَلَ شّيرَيٍ بّ، «وٌ سَ عَ قَلَ يَبّسِكَيٍ بّ فَلَدِ بْشِ مَ، ‹تِنَ، سٌفٍ نَ شْنْ، وٌ شُن قَمَ رَكٍلِدٍ.›» شّيرَيٍ تٌ نَ شِبَارُ مَسٍن يَبّسِ حَمَ بّ، عٍ نَشَ حّلّشِن كِ قَنيِ رَ.

\VS{10}نَ كُي يَبّسِ حَمَ نَشَ عَ قَلَ عَمٌنِكَيٍ بّ، «تِنَ، مُشُ لُمَ وٌ سَفٌي، وٌ وٌ وَشْنيِ رَبَمَ نّ مُشُ رَ.»


\par }{\PP \VS{11}نَ كُيٍ عِبَ، سْلُ نَشَ حَمَ قِندِ فَلِ سَشَن نَ. سُبَشّ عٍ نَشَ سٌ عَمٌنِكَيٍ يٌنكِندٍ، عٍ عٍ بْنبْ هَن يَنيِ تَفِ. مِشِ نَشٍيٍ مُ قَشَ، نٍيٍ نَشَ يٍنسٍن هَن مِشِ قِرِن مُ نْ لُدٍ يِرٍ كٍرٍن.


\par }{\PP \VS{12}حَمَ نَشَ عَ قَلَ سَمُوٍلِ بّ، «ندٍيٍ عَ قَلَ عَ سْلُ مُ نْمَ مَنفّيَ رَبَدٍ وٌن شُن مَ؟ وٌ نَ مِشِيٍ رَ مِنِ، مُشُ شَ عٍ قَشَ.»

\VS{13}كْنْ سْلُ نَشَ عٍ يَابِ، «مِشِ يٌ مُ قَشَمَ تٌ، بَرِ مَ تٌ عَلَتَلَ بَرَ عِسِرَيِلَ رَكِسِ.»

\VS{14}سَمُوٍلِ نَشَ عَ قَلَ حَمَ بّ، «وٌن شّي فِلِفَلِ، عَلَكٌ مَنفّ شَ مَفٌرٌ عَ شَ كِبَنيِ كٍرٍنيِ رَ.»

\VS{15}حَمَ بِرِن نَشَ سِفَ فِلِفَلِ، عٍ نَشَ سْلُ تِ مَنفّ رَ عَلَتَلَ يَ عِ. عٍ نَشَ شَنُنتٍيَ سّرّشّ بَ مّننِ عَلَتَلَ بّ، سْلُ نُن عِسِرَيِلَكَيٍ نَشَ سّيوَ كِ قَنيِ رَ.




\par }\Chap{12}{\SH سَمُوٍلِ شَ مَسٍنيِ دْنشْي
\par }
{\PP \VerseOne{1}سَمُوٍلِ نَشَ عَ مَسٍن عِسِرَيِلَكَيٍ بِرِن بّ، «وٌ عَ كٌلٌن ﭑ بَرَ ﭑ تُلِ مَتِ وٌ رَ، ﭑ نَشَ مَنفّ دْشْ وٌ شُن مَ.

\VS{2}مَنفّ نَن يِ كِ نَشَن تِمَ وٌ يَ رَ. ﭑ تَن بَرَ قٌرِ، ﭑ شُنسّشّ بَرَ قِيشّ، ﭑ مَ دِيٍ نَ وٌ يَ مَ. ﭑ بَرَ تِ وٌ يَ رَ كٍلِقٍ ﭑ قٌنِكٍ تّمُي مَ هَن تٌ.

\VS{3}عَوَ، ﭑ تِشِ وٌ يَ عِ نَ نَن مَ، عَلَكٌ وٌ شَ عَ قَلَ ﭑ بّ عَلَتَلَ نُن مَنفّ سُفَندِشِ يَ شْرِ، شَ عَ سَ لِ ﭑ بَرَ نِنفٍ شَ نَ مُ سٌقَلٍ ندٍ بَ وٌ يِ رَ. وٌ شَ عَ قَلَ شَ ﭑ بَرَ مِشِ ندٍ تْورْ، شَ ﭑ بَرَ مِشِ ندٍ شُن نَكَنَ، شَ ﭑ بَرَ كْبِرِ رَ سُشُ قُنمَيَ رَ. وٌ شَ نَ قَلَ، ﭑ شَ نَ سَرٍ رَفبِلٍن وٌ مَ.»

\VS{4}عٍ نَشَ عَ يَابِ، «عِ مُ مُشُ تْورْ، عِ مُ مُشُ شُن نَكَنَ، عِ مُ كْبِرِ رَ سُشُ مُشُ يِ.»

\VS{5}عَ مَن نَشَ عَ قَلَ عٍ بّ، «عَلَتَلَ نُن عَ شَ مَنفّ سُفَندِشِ نَ سٍيدٍ رَ تٌ لْشْي، وٌ مُ ﭑ نَكْرْ سِشِ سٍسٍ شَ قٍ رَ.» عٍ نَشَ عَ يَابِ، «عَ نَ نَ قٍ سٍيدٍ رَ!»


\par }{\PP \VS{6}سَمُوٍلِ نَشَ عَ مَسٍن حَمَ بّ، «عَلَتَلَ نَن مُنسَ نُن هَرُنَ تِ وٌ شُن مَ، عَ تَن نَن وٌ بٍنبَيٍ رَ مِنِ مِسِرَ بْشِ رَ.

\VS{7}عَوَ يَكْسِ، وٌ تِ عَلَتَلَ يَ عِ، ﭑ شَ وٌ رَتُ قٍ قَنيِيٍ رَ، عَلَ نَشَن نَبَشِ وٌ تَن نُن وٌ بَبَيٍ بّ.

\VS{8}يَشُبَ قَ شَنبِ مِسِرَ، وٌ بَبَيٍ نَشَ عَلَتَلَ شِلِ عَ شَ قَ عٍ مَلِ. عَلَتَلَ نَشَ مُنسَ نُن هَرُنَ شّي وٌ بٍنبَيٍ رَ مِنِدٍ مِسِرَ كُي، عٍ قَ عٍ رَ سَبَتِ يِ بْشِ مَ.

\VS{9}كْنْ عٍ تٌ نّيمُ عٍ مَرِفِ عَلَتَلَ مَ، عَ نَشَ عٍ لُ شَسٌرِ شَ سْورِيٍ شَ مَنفّ سِسٍرَ بّلّشّ. قِلِسِتَكَيٍ نُن مٌوَبَكَيٍ قَن نَشَ عٍ فٍرٍ.

\VS{10}عِسِرَيِلَكَيٍ نَشَ عَ قَلَ عَلَتَلَ بّ، ‹مُشُ بَرَ يُنُبِ رَبَ عَلَتَلَ رَبٌلٌقٍ رَ، مُشُ قَ بَلِ كُيٍ نُن عَسِتٍرٌتِ بَتُ. يَندِ، عِ شَ مُشُ بَ مُشُ يَشُييٍ بّلّشّ. مُشُ عِ بَتُمَ نّ.›

\VS{11}نَ نَن عَ نِيَ، عَلَتَلَ نَشَ يٍرُبَالِ، بٍدَن، يٍقِتٍ، نُن سَمُوٍلِ شّي وٌ بَدٍ وٌ يَشُييٍ يِ رَ نَشٍيٍ نُ وٌ رَبِلِنشِ. نَ كُي وٌ نَشَ لُ بْحّسَ كُي.»


\par }{\PP \VS{12}«وٌ تٌ عَ تٌ عَمٌنِكَيٍ شَ مَنفّ نَشَسَ نَ قَقٍ وٌ فٍرٍدٍ، وٌ نَشَ عَ قَلَ ﭑ بّ، ‹مُشُ وَ مَ مَنفّ شَ تِ مُشُ شُن مَ.› كْنْ وٌ مَرِفِ عَلَتَلَ نَن قِندِشِ وٌ شَ مَنفّ رَ!

\VS{13}عَوَ يَكْسِ، عَلَتَلَ بَرَ مَنفّ ندٍ تِ وٌ شُن نَ، عَلْ وٌ نُ وَ مَ عَ شْن مَ كِ نَشّ.

\VS{14}شَ وٌ سَ فَاشُ عَلَتَلَ يَ رَ، شَ وٌ سَ عَ بَتُ، شَ وٌ سَ وٌ تُلِ مَتِ عَ رَ، شَ وٌ مُ سَ عَ مَتَندِ، شَ وٌ نُن وٌ شَ مَنفّ سَ بِرَ عَلَتَلَ قْشْ رَ، قٍ بِرِن سْونّيَمَ نّ وٌ بّ.

\VS{15}كْنْ شَ وٌ مُ وٌ تُلِ مَتِ عَلَتَلَ رَ، شَ وٌ سَ عَ مَتَندِ، عَلَتَلَ شَ شْنّ فٌرٌ مَ نّ وٌ مَ، عَلْ عَ فٌرٌ وٌ بٍنبَيٍ مَ كِ نَشّ.

\VS{16}يَكْسِ وٌ تِ، وٌ شَ عَ مَتٌ عَلَتَلَ قٍ شُنفبٍ نَشَن نَبَمَ وٌ يَ شْرِ.

\VS{17}مّنفِ شَبَ تّمُي نَن تٌ، كْنْ ﭑ عَلَتَلَ مَشَندِ مَ نّ، عَ شَ تُنّ نُن فَلَنيِ رَبِرَ بْشِ مَ، عَلَكٌ وٌ نْمَ عَ كٌلٌندٍ وٌ بَرَ قٍ حَاشِ رَبَ عَلَتَلَ يَ عِ مَنفّ مَشَندِقٍ عَ مَ.»


\par }{\PP \VS{18}سَمُوٍلِ نَشَ عَلَتَلَ مَشَندِ. نَ لْشْي يَتِ، عَلَتَلَ نَشَ فَلَنيِ نُن تُنّ رَبِرَ بْشِ مَ. حَمَ نَشَ فَاشُ عَلَتَلَ نُن سَمُوٍلِ يَ رَ،

\VS{19}عٍ قَ عَ قَلَ سَمُوٍلِ بّ، «عِ شَ عِ مَرِفِ عَلَتَلَ مَشَندِ مُشُ بّ، عِ شَ كٌنيِ دِيٍ، عَلَكٌ مُشُ نَشَ قَشَ، بَرِ مَ مُشُ بَرَ ندٍ سَ مُشُ شَ يُنُبِيٍ قَرِ، عَ قَلَقٍ رَ، ‹مَنفّ ندٍ تِ مُشُ شُن مَ.›»

\VS{20}سَمُوٍلِ نَشَ عَ قَلَ حَمَ بّ، «هَلِ وٌ مُ هَنمّ. وٌ بَرَ نَ قٍ كٌبِ بِرِن نَبَ، كْنْ وٌ نَشَ مَكُيَ عَلَتَلَ رَ، وٌ شَ عَ شَ يَامَرِيٍ رَبَ وٌ بْحّ بِرِن نَ.

\VS{21}وٌ نَشَ وٌ مَكُيَ عَ رَ، وٌ نَشَ بِرَ قٍ قُقَقُ قْشْ رَ، نَشٍيٍ مُنَقَنيِ يٌ مُ نَ، نَشٍيٍ مُ وٌ مَلِمَ قٍقٍ مَ، بَرِ مَ عَلَ وُلٍ دَاشِيٍ نَن عٍ رَ.

\VS{22}عَلَتَلَ مُ عَ شَ حَمَ رَبٌلٌمَ عَ يّتّ شِلِ شُنفبٍ شَ قٍ رَ، بَرِ مَ عَ بَرَ نَتّ تٌنفٌ وٌ شَ قِندِ عَ شَ حَمَ رَ.

\VS{23}ﭑ مُ بَمَ عَلَتَلَ مَشَندِقٍ وٌ بّ، شَ نَ مُ عَ قِندِ مَ يُنُبِ نَن نَ ﭑ بّ عَلَتَلَ يَ عِ. ﭑ لُمَ وٌ شَرَن نَ قٍ قَنيِ نُن تِنشِنيِ نَن نَ.

\VS{24}ﭑ نَشَن تُن قَلَمَ وٌ بّ، وٌ شَ فَاشُ عَلَتَلَ يَ رَ، وٌ عَ شَ يَامَرِيٍ رَبَ وٌ بْحّ بِرِن نَ. وٌ شَ رَتُ عَ شَ قٍ شُنفبٍيٍ مَ عَ نَشٍيٍ رَبَشِ وٌ يَ عِ.

\VS{25}كْنْ شَ وٌ قٍ كٌبِ رَبَ، وٌ بْنْمَ نّ، وٌ تَن نُن وٌ شَ مَنفّ.»




\par }\Chap{13}{\SH سْلُ شَ يُنُبِ
\par }
{\PP \VerseOne{1}سْلُ نُ بَرَ حّ تٌنفٌ سَشَن سْتْ عَ تٌ قِندِ مَنفّ رَ. عَ شَ مَنفّيَ بُ نّ حّ تٌنفٌ نَانِ نُن قِرِن.

\VS{2}سْلُ نَشَ شّمّ وُلُ سَشَن سُفَندِ سْورِيٍ رَ عِسِرَيِلَ. شّمّ وُلُ قِرِن نُ نَ عَ سّيتِ مَ مِكِمَسِ نُن بٍتٍلِ فٍيَ قَرِ، شّمّ وُلُ كٍرٍن نُ نَ عَ شَ دِ يٌنَتَن سّيتِ مَ فِبٍيَ، بُنيَمِن شْنيِ. عَ نَشَ حَمَ دْنشْييٍ رَفبِلٍن عٍ شْنيِ.

\VS{3}لْشْي ندٍ يٌنَتَن نَشَ قِلِسِتَكَيٍ شَ سْورِيٍ بْنبْ، نَشٍيٍ نُ نَ فٍبَ. قِلِسِتَكَ بٌورٍيٍ نَشَ نَ قٍ مّ. سْلُ نَشَ يَامَرِ قِ قٍرِ شَ قٍ بْشِ بِرِن كُي، عِسِرَيِلَكَيٍ شَ عَ رَ مّ.

\VS{4}عِسِرَيِلَ بِرِن نَشَ عَ مّ عَ سْلُ بَرَ قِلِسِتَكَيٍ شَ سْورِيٍ بْنبْ، عِسِرَيِلَ نَشَ رَحَاشُ قِلِسِتَكَيٍ مَ. عِسِرَيِلَ حَمَ نَشَ مَلَن سْلُ قّ مَ فِلِفَلِ.


\par }{\PP \VS{5}قِلِسِتَكَيٍ قَن نَشَ عٍ مَلَن عِسِرَيِلَ فٍرٍ شِلِ مَ. سْورِ رَفِسٍ وُلُ تٌنفٌ سَشَن نَن نُ نَ عٍ يِ رَ، عَ نُن سٌي رَفِيٍ وُلُ سٍننِ. نَ حَمَ نُ وُيَ عَلْ مّيّنيِ نَشَن نَ بَا دّ رَ. عٍ نَشَ يٌنكِن مِكِمَسِ، بٍتِ عَوٍنِ سٌفٍتٍدٍ.

\VS{6}عِسِرَيِلَ مِشِيٍ بْحّ نَشَ رَحَاشُ عٍ مَ، بَرِ مَ قِلِسِتَكَيٍ نُ بَرَ عٍ رَشّتّن. عٍ نَشَ سِفَ عٍ نْشُن قْنمّيٍ نُن يِلِيٍ كُي فّمّ يِرٍ.

\VS{7}ندٍيٍ نَشَ يُرُدّن شُرٍ عِفِرِ، عٍ سِفَ فَدِ نُن فَلَدِ بْشِ مَ. سْلُ نُ نَ فِلِفَلِ. حَمَ نَشَن نُ نَ عَ قّ مَ، نٍيٍ بِرِن نُ بَرَ فَاشُ كِ قَنيِ رَ.


\par }{\PP \VS{8}سْلُ نَشَ سَمُوٍلِ مَمّ شِ سٌلٌقٍرٍ عَلْ عٍ نُ لَنشِ عَ مَ كِ نَشّ، كْنْ سَمُوٍلِ مُ قَ، حَمَ نَشَ يٍنسٍن قْلْ.

\VS{9}نَ كُي سْلُ نَشَ يَامَرِ قِ، «وٌ قَ سّرّشّ فَن دَاشِ رَ، عَ نُن شَنُنتٍيَ سّرّشّ.» عَ نَشَ نَ سّرّشّ فَن دَاشِ بَ.

\VS{10}عَ تٌ فّ نَ رَ، سَمُوٍلِ نَشَ سٌ. سْلُ نَشَ سِفَ عَ شّيبُدٍ.

\VS{11}سَمُوٍلِ نَشَ عَ مَشْرِن، «عِ مُنسٍ رَبَشِ؟» سْلُ نَشَ عَ يَابِ، «ﭑ تٌ عَ تٌ حَمَ نَ يٍنسٍنقٍ، عِ تَن مُ قَشِ عَ وَشَتِ، عَ نُن مَن قِلِسِتَكَيٍ بَرَ مَلَن مِكِمَسِ،

\VS{12}ﭑ نَشَ عَ مَحْشُن، ‹قِلِسِتَكَيٍ فٌرٌ مَ نّ ﭑ قْشْ رَ فِلِفَلِ، بٍينُن ﭑ شَ عَلَتَلَ مَشَندِ.› نَ نَن عَ رَ، قّيرّ تٌ مُ نَ ﭑ يِ، ﭑ بَرَ سّرّشّ فَن دَاشِ بَ.»

\VS{13}سَمُوٍلِ نَشَ عَ قَلَ سْلُ بّ، «عِ بَرَ شَشِلِتَرٍحَ رَبَ عِ مَرِفِ عَلَتَلَ شَ سّرِيّ مَتَندِقٍ رَ. عَلَتَلَ نُ وَ مَ عِ شَ مَنفّيَ رَ سَبَتِقٍ عِسِرَيِلَ شُن مَ عَبَدَن،

\VS{14}كْنْ يَكْسِ عِ شَ مَنفّيَ بَرَ كَنَ. عَلَتَلَ بَرَ مِشِ فبّتّ قٍن نَشَن بْحّ لَنشِ عَلَ بْحّ مَ. عَ بَرَ نَ كَنيِ تِ مَنفّ رَ عَ شَ حَمَ شُن مَ، بَرِ مَ عِ تَن مُ عَلَتَلَ شَ يَامَرِ رَبَتُشِ.»


\par }{\PP \VS{15}نَ تّمُي سَمُوٍلِ نَشَ كٍلِ فِلِفَلِ، عَ سِفَ فِبٍيَ، بُنيَمِن بْنسْي شَ بْشِ. سْلُ نَشَ عَ شَ سْورِيٍ كْنتِ، عَ قَ لِ شّمّ مِشِ كّمّ سٍننِ نُ نَ عَ يِ رَ.

\VS{16}سْلُ نُن عَ شَ دِ شّمّ يٌنَتَن نَشَ عٍ شَ سْورِيٍ تِ عَ فٍرٍ كِ مَ فٍبَ بُنيَمِن شْنيِ. قِلِسِتَكَيٍ نُ تِشِ مِكِمَسِ.

\VS{17}سْورِ فَلِ سَشَن نَشَ مِنِ قِلِسِتَكَيٍ شَ يٌنكِندٍ. كٍرٍن نَشَ عٍ شُن تِ عٌقَرَ كِرَ رَ، سُوَلِ بْشِ مَبِرِ.

\VS{18}كٍرٍن نَشَ عٍ شُن تِ بٍتِ شٌرٌن كِرَ رَ. كٍرٍن نَشَ عٍ شُن تِ نَانِنيِ كِرَ رَ، نَشَن فٌرٌ مَ سٍبٌيِمَ فُلُنبَ فبٍنفبٍرٍنيِ قّ مَ.


\par }{\PP \VS{19}شَبُي يٌ مُ نُ تٌمَ عِسِرَيِلَ بْشِ بِرِن مَ، بَرِ مَ قِلِسِتَكَيٍ نُ بَرَ يِ تْنيِ دْشْ، «عٍبُرُ مِشِيٍ نَشَ سَنتِدّفّمَ نُن تَنبّ يٌ يَءِلَن.»

\VS{20}عِسِرَيِلَكَيٍ بِرِن نُ سِفَمَ قِلِسِتَكَيٍ نَن شْن مَ، عٍ شَ وَلِسٍيٍ رَلُفَندٍ عَلْ كٍرِيٍ، بْشِ بُشَ سٍيٍ، نُن بٍيرَيٍ.

\VS{21}بْشِ بُشَ سٍ نُن كٍرِ رَلُفَن سَرٍ قِندِشِ فبٍتِ فِرَ مُ سٌلٌمَسَشَن نَن نَ. بٍيرَ نُن سْشْسٍ رَلُفَن سَرٍ قِندِشِ فبٍتِ فِرَ مُ نَانِ نَن نَ.

\VS{22}نَ نَن عَ نِيَ فٍرٍ لْشْي سَنتِدّفّمَ نُن تَنبّ مُ نُ نَ عِسِرَيِلَكَ يٌ يِ رَ، هَلِ سْلُ نُن عَ شَ دِ يٌنَتَن.

\VS{23}قِلِسِتَكَيٍ شَ سْورِ فَلِ ندٍ نَشَ قَ يٌنكِن مِكِمَسِ يَتَفِ.




\par }\Chap{14}{\SH يٌنَتَن شَ فٍرٍ ندٍ
\par }
{\PP \VerseOne{1}لْشْي ندٍ، سْلُ شَ دِ يٌنَتَن نَشَ عَ قَلَ عَ شَ كٌنيِ بّ، نَشَن نُ عَ شَ فٍرٍ سٌسٍيٍ مَشَنِنمَ، «وٌن شَ بٍ عِفِرِ، وٌن شّي قِلِسِتَكَيٍ يٌنكِندٍ.» عَ مُ سٍسٍ قَلَ عَ بَبَ بّ نَ شَ قٍ رَ.

\VS{2}سْلُ نُ نَ فِبٍيَ نَانِنيِ مِفِرٌن وُرِ ندٍ بُن مَ نَشَن شِلِ «فِرٍنَدِ.» شّمّ كّمّ سٍننِ نُ نَ عَ يِ رَ.

\VS{3}عَلَتَلَ شَ سّرّشّدُبّ ندٍ نُ نَ عَ قّ مَ، نَشَن شِلِ عَهِيَ، عَشِتُبَ شَ دِ شّمّ، عِكَبٌدِ شَ نّيفَارِ. عَلَتَلَ شَ سّرّشّدُبّ، عٍلِ شَ دِ شّمّ قِنٍشَسِ نَن شَ دِ شّمّ نُ نَ عِكَبٌدِ رَ. مِشِ يٌ مُ نُ عَ كٌلٌن عَ يٌنَتَن بَرَ سِفَ قِلِسِتَكَيٍ يِرٍ.


\par }{\PP \VS{4}يٌنَتَن نَشَ دَنفِ قَنيٍ قِرِن تَفِ. كٍرٍن نُ شِلِ نّ بْسّسِ، بٌورٍ قَن نُ شِلِ نّ سٍنٍ.

\VS{5}كٍرٍن نُ نَ كْولَ مَ مِكِمَسِ يَ تَفِ، بٌورٍ نُ نَ يِرٍقَنيِ مَ فٍبَ يَ تَفِ.


\par }{\PP \VS{6}يٌنَتَن نَشَ عَ قَلَ عَ شَ كٌنيِ بّ، نَشَن نُ عَ شَ فٍرٍ سٌسٍ مَشَنِنمَ، «وٌن شّي يِ سُننَتَرٍيٍ يِرٍ. تّمُندٍ عَلَتَلَ قٍ ندٍ رَبَمَ وٌن سَابُي رَ، بَرِ مَ عَلَتَلَ نْمَ مَرَكِسِ رَبَدٍ مِشِ شُرُدِ سَابُي رَ، شَ نَ مُ مِشِ وُيَشِ سَابُي رَ.»

\VS{7}عَ شَ كٌنيِ نَشَ عَ يَابِ، «عِ وَشْنقٍ بِرِن نَبَ، هَلِ عِ مُ سِيكّ، وٌن بِرِن نَ شَشِلِ كٍرٍن.»

\VS{8}يٌنَتَن نَشَ عَ قَلَ عَ بّ، «وٌن شّي هَن نَ مِشِيٍ شَ وٌن تٌ.

\VS{9}شَ عٍ عَ قَلَ ‹وٌ تِ مّننِ، مُشُ قَمَ يَ›، وٌن تِمَ مّننِ نّ، وٌن مُ تٍمَ عٍ يِرٍ.

\VS{10}كْنْ شَ عٍ عَ قَلَ، ‹وٌ قَ بٍ›، وٌن تٍمَ نّ، بَرِ مَ عَلَتَلَ بَرَ عٍ سَ وٌن بّلّشّ. نَ نَن قِندِ مَ وٌن بّ تْنشُمَ رَ.»


\par }{\PP \VS{11}عٍ تٌ مِنِ قِلِسِتَكَيٍ مَ، نٍيٍ نَشَ عَ قَلَ، «عِسِرَيِلَكَيٍ نَن يِ كِ. عٍ نَ مِنِقٍ قْنمّ كُي، عٍ نُ عٍ نْشُنشِ دّننَشّ.»

\VS{12}قِلِسِتَكَ نَشٍيٍ يٌنكِنشِ مّننِ، عٍ نَشَ عَ قَلَ يٌنَتَن نُن عَ شَ كٌنيِ بّ، «وٌ قَ بٍ، مُشُ شَ قٍ ندٍ قَلَ وٌ بّ.» يٌنَتَن نَشَ عَ قَلَ عَ شَ كٌنيِ بّ، نَشَن نُ عَ شَ فٍرٍ سٌسٍيٍ شَنِنمَ، «عِ شَ تٍ ﭑ قْشْ رَ، بَرِ مَ عَلَتَلَ بَرَ يِ مِشِيٍ سَ عِسِرَيِلَكَيٍ بّلّشّ.»

\VS{13}يٌنَتَن نَشَ تٍ عَ وُلُمٍن نَ، عَ شَ كٌنيِ نَ عَ شَنبِ رَ. يٌنَتَن نُن عَ شَ كٌنيِ نَشَ نَ قِلِسِتَكَيٍ قَشَ.

\VS{14}نَ فٍرٍ كُي يٌنَتَن نُن عَ شَ كٌنيِ نَشَ مِشِ مْشْحّن نُن ندٍ قَشَ نَ يِرٍ رَشّتّنشِ.

\VS{15}قِلِسِتَكَيٍ بْحّ نَشَ مِنِ يٌنكِندٍ كُي، فَاشُي قَ حَمَ سُشُ نَ لٌنفٌرِ بِرِن. بْشِ يَتِ نَشَ سّرّن. عَلَتَلَ نُ بَرَ عَ رَفَاشُ عَ حَاشِ رَ.


\par }{\PP \VS{16}سْلُ شَ يِرٍ مَكَنتّيٍ، نَشٍيٍ نُ نَ فِبٍيَ، بُنيَمِن بْنسْي شَ بْشِ مَ، نٍيٍ نَشَ قِلِسِتَكَيٍ تٌ عٍ يٍنسٍنقٍ فِ كُي.

\VS{17}سْلُ نَشَ عَ قَلَ سْورِيٍ بّ، «وٌ كْنتِ تِ، وٌن شَ عَ كٌلٌن نَشَن مِنِشِ وٌن يَ مَ.» عٍ تٌ كْنتِ تِ عٍ نَشَ عَ تٌ عَ يٌنَتَن نُن عَ شَ كٌنيِ مُ نَ حَمَ يَ مَ.

\VS{18}عَلَتَلَ شَ سَاتّ كَنكِرَ تٌ نُ نَ عِسِرَيِلَكَيٍ يٌنكِندٍ كُي، سْلُ نَشَ عَ قَلَ عَهِيَ بّ، «قَ عَلَتَلَ شَ سَاتّ كَنكِرَ رَ.»

\VS{19}سْلُ نُ وْيّنمَ سّرّشّدُبّ رَ تّمُي نَشّ، فٍرٍ سْنشْ شُي قَن نُ فبٌمَ نَن تُي قِلِسِتَكَيٍ يٌنكِندٍ. نَ كُي سْلُ نَشَ عَ قَلَ سّرّشّدُبّ بّ، «هَلِ عِ مُ عَلَ مَشَندِ كْرّ.»

\VS{20}سْلُ نَشَ عَ شَ سْورِيٍ شِلِ، عٍ قَ سِفَ فٍرٍ يِرٍ. مّننِ عٍ نَشَ عَ تٌ قِلِسِتَكَيٍ نُ نَ عٍ بٌورٍ سْشْقٍ سَنتِدّفّمَ رَ حَشَسِ دَاشِ.

\VS{21}عِسِرَيِلَكَ ندٍيٍ، نَشٍيٍ نُ نَ قِلِسِتَكَيٍ شَ نْي بُن مَ، نٍيٍ نَشَ قَ سْلُ نُن يٌنَتَن مَبِرِ.

\VS{22}عِسِرَيِلَكَ نَشٍيٍ نُ بَرَ عٍ نْشُن عٍقِرَ مِ فٍيَ لٌنفٌرِ رَ، عٍ بِرِن نَشَ مِنِ قِلِسِتَكَيٍ فٍرٍدٍ عٍ فِ تّمُي.

\VS{23}نَ لْشْي، عَلَتَلَ عِسِرَيِلَ رَكِسِ نّ. فٍرٍ نَشَ لَنتَن يّ هَن بٍتِ عَوٍنِ.


\par }{\PP \VS{24}عِسِرَيِلَكَيٍ نُ نَ تْورّ ندٍ كُي نَ لْشْي، بَرِ مَ سْلُ نُ بَرَ عَ كَلِ حَمَ بّ، «دَنكّ نَ مِشِ بّ، نَشَن عَ دّفٍمَ بٍينُن ﭑ شَ ﭑ فبٍ حْشْ ﭑ يَشُييٍ مَ.» نَ كُي، مِشِ يٌ مُ دٌنسٍ دٌن نَ لْشْي.

\VS{25}حَمَ شَ حّرّ كُي، عٍ نَشَ كُمِ لِ قْتْنيِ ندٍ كُي،

\VS{26}كْنْ مِشِ يٌ مُ عَ نّمُننّمُن سْلُ شَ مَرَكَلِ شَ قٍ رَ.

\VS{27}يٌنَتَن تٌ نَ يِرٍ لِ، عَ قَ كُمِ تٌ، عَ نَشَ عَ شَ يِسُشُوُرِ رَ سِن كُمِ كُي، عَ عَ مَكْن. عَ يَ نَشَ عِيَلَن كٍرٍن نَ. عَ مُ نُ عَ بَبَ شَ مَرَكَلِ مّشِ.

\VS{28}مِشِ ندٍ نَشَ عَ قَلَ عَ بّ، «عِ بَبَ بَرَ حَمَ رَكَلِ عَ قَلَقٍ رَ، ‹دَنكّ نَ مِشِ بّ نَشَن عَ دّفٍمَ تٌ.› نَ نَن عَ تٌشِ حَمَ نَ تْورّ كُي يِ كِ.»

\VS{29}يٌنَتَن نَشَ عَ يَابِ، «ﭑ بَبَ نَ حَمَ تْورْقٍ نّ نَ كِ. وٌ عَ مَتٌ ﭑ يَ عِيَلَنشِ كِ نَشّ، ﭑ تٌ يِ كُمِ كْنشِ.

\VS{30}شَ وٌن مَ سْورِ فَلِ وٌن يَشُييٍ شَ دٌنسٍ ندٍ دٌن تٌ نُ، ندٍ حَن بَرَ سَ قِلِسِتَكَيٍ شَ شُننَكَنّ قَرِ نُ.»


\par }{\PP \VS{31}نَ لْشْي عٍ نَشَ قِلِسِتَكَيٍ بْنبْ، كٍلِقٍ مِكِمَسِ مَ، هَن عَيَلٌن. حَمَ نُ بَرَ تَفَن كِ قَنيِ رَ.

\VS{32}عٍ نَشَ دِن عٍ يَشُييٍ شَ سٍيٍ رَ. عٍ نَشَ يّشّييٍ، سِيٍ، نُن نِنفٍيٍ كْن نَشَبَ كٍرٍن نَ، عٍ قَ عٍ دٌن عَ نُن عٍ وُلِ رَ.

\VS{33}مِشِ ندٍيٍ تٌ عَ قَلَ سْلُ بّ، عَ عَ شَ سْورِيٍ نَ يُنُبِ سْتْقٍ عَلَتَلَ رَ سُبٍ دٌنقٍ عَ وُلِ رَ، سْلُ نَشَ عَ قَلَ حَمَ شَ قٍ رَ، «يَنقَنتٍ نَن عٍ رَ. وٌ قَ فّمّ شُنفبٍ رَ بٍ.

\VS{34}وٌ يٍنسٍن حَمَ تَفِ، وٌ عَ قَلَ عٍ بّ، مِشِ بِرِن شَ قَ عَ شَ نِنفٍ رَ، عَ شَ يّشّي، شَ نَ مُ عَ رَ عَ شَ سِ. عٍ شَ عَ قَشَ بٍ. نَ كُي، عٍ نْمَ عَ دٌندٍ، عٍ مُ يُنُبِ سْتْ عَلَتَلَ رَ سُبٍ دٌنقٍ عَ وُلِ رَ.» كْي رَ، مِشِيٍ بِرِن نَشَ سِفَ مّننِ عٍ شَ شُرُ سٍ رَ، عٍ شَ عَ كْن نَشَبَ نَا.

\VS{35}سْلُ سّرّشّبَدٍ سِنفٍ تِ نّ عَلَتَلَ بّ مّننِ.


\par }{\PP \VS{36}نَ تّمُي سْلُ نَشَ عَ قَلَ، «وٌن شَ بِرَ نَ قِلِسِتَكَيٍ قْشْ رَ تٌ كْي رَ يَتِ. وٌن شَ عٍ تُشُنسَن هَن سُبَشّ، وٌن نَشَ مِشِ كٍرٍن لُ نَ.» سْورِيٍ نَشَ عَ يَابِ، «وٌن شَ عَ رَبَ عَلْ عِ وَ مَ عَ شْن مَ كِ نَشّ.» سّرّشّدُبّ نَشَ عَ قَلَ، «وٌن شَ عَلَ مَشْرِن سِندٍن.»


\par }{\PP \VS{37}نَ كُي سْلُ نَشَ عَلَ مَشْرِن، «عَ لَنمَ ﭑ شَ بِرَ قِلِسِتَكَيٍ قْشْ رَ؟ عِ تَن عٍ سَمَ نّ عِسِرَيِلَ بّلّشّ؟» كْنْ نَ لْشْي، عَلَ مُ عَ يَابِ.

\VS{38}سْلُ نَشَ عَ شَ سْورِ فَلِ شُنيِيٍ شِلِ، عَ عَ قَلَ عٍ بّ، «وٌ شَ عَ مَتٌ يُنُبِ نَشَن نَبَشِ تٌ.

\VS{39}ﭑ بَرَ ﭑ كَلِ عِسِرَيِلَ رَكِسِمَ عَلَتَلَ رَ، هَلِ ﭑ مَ دِ يٌنَتَن نَن عَ رَبَشِ، ﭑ نَ عَ قَشَمَ نّ.» حَمَ بِرِن يَ مَ، مِشِ يٌ مُ عَ يَابِ.

\VS{40}عَ نَشَ عَ قَلَ عِسِرَيِلَ حَمَ بّ، «وٌ تِ مّننِ، ﭑ تَن نُن ﭑ مَ دِ يٌنَتَن، مُشُ تِمَ بٍبِرِ.» حَمَ نَشَ عَ يَابِ، «عِ وَشْنيِ رَبَ.»

\VS{41}نَ تّمُي سْلُ نَشَ عَلَتَلَ مَشَندِ، «عِسِرَيِلَ مَرِفِ عَلَ، كِيتِ سَ مُشُ تَفِ.» عَلَتَلَ نَشَ عَ مَسٍن عَ كِيتِ قَنشِ حَمَ نَن بّ، عَ مُ قَنشِ سْلُ نُن يٌنَتَن بّ.

\VS{42}سْلُ مَن نَشَ عَلَتَلَ مَشَندِ كِيتِ شَ سَ عَ تَن نُن يٌنَتَن تَفِ. نَ كُي كِيتِ مُ قَنشِ يٌنَتَن بّ.


\par }{\PP \VS{43}سْلُ نَشَ عَ شَ دِ يٌنَتَن مَشْرِن، «عِ مُنسٍ رَبَشِ؟» يٌنَتَن نَشَ عَ يَابِ، «ﭑ كُمِ ندٍ نَن كْن، ﭑ نَشَن تٌنفٌ ﭑ مَ يِسُشُوُرِ رَ. ﭑ تَن نَن يِ كِ، عِ شَ ﭑ قَشَ.»

\VS{44}سْلُ نَشَ عَ قَلَ، «عِ نْندِ. يٌنَتَن، عِ شَ قَشَ. شَ ﭑ مُ عِ قَشَ، عَلَ شَ ﭑ حَشَنكَتَ عَ حَاشِ رَ.»

\VS{45}كْنْ سْورِ فَلِ نَشَ عَ قَلَ سْلُ بّ، «عَ لَنمَ يٌنَتَن شَ قَشَ، نَشَن فٍينِ سْتْ عِسِرَيِلَ بّ سّنبّ رَ؟ عَستْقُلَهِ. مُشُ بَرَ مُشُ كَلِ عَلَتَلَ رَ، هَلِ شُنسّشّ كٍرٍن عَ مُ بَمَ عَ شُنيِ رَ، بَرِ مَ يٌنَتَن وَلِشِ تٌ عَلَ شَ مَلِ سَابُي نَن نَ.» عٍ يٌنَتَن رَتَنفَ سْلُ مَ نَ كِ نّ.

\VS{46}سْلُ تٌ فّ قِلِسِتَكَيٍ كٍرِدٍ وَشَتِ ندٍ بُن مَ، عَ نَشَ فبِلٍن عَ شْنيِ. قِلِسِتَكَ نَشٍيٍ لُشِ، عٍ قَن نَشَ سِفَ عٍ شْنيِ.


\par }{\PP \VS{47}سْلُ تٌ قِندِ عِسِرَيِلَ مَنفّ رَ، عَ نَشَ فٍرٍ تِ عَ يَشُييٍ بِرِن بّ؛ مٌوَبَكَيٍ، عَمٌنِكَيٍ، عٍدٌنكَيٍ، سٌبَ مَنفّيٍ، نُن قِلِسِتَكَيٍ.

\VS{48}عَ نَشَ عَمَلّكِكَيٍ بْنبْ سّنبّ رَ، عَ عِسِرَيِلَ بَ مِشِيٍ بّلّشّ نَشٍيٍ نُ عٍ شَ بْشِ تُشُنسَنمَ.


\par }{\PP \VS{49}سْلُ شَ دِ شّمّيٍ نُ شِلِ نّ؛ يٌنَتَن، يِسِوِ، نُن مَلَكِسُوَ. عَ شَ دِ فِنّيٍ نُ شِلِ نّ؛ مٍرَبِ، نُن عَ شَنبِرَتٌي مِكَلِ.

\VS{50}سْلُ شَ فِنّ نُ شِلِ نّ عَشِنٌوَ مَ، عَشِمَاسِ شَ دِ. عَ شَ سْورِ فَلِ مَنفّ نُ قِندِ عَبٍنٍرِ نَن نَ، سْلُ سْشْ نٍرِ شَ دِ.

\VS{51}سْلُ بَبَ كِنسِ نُن عَبٍنٍرِ بَبَ نٍرِ نَن لَنشِ عَبِيّلِ شَ دِيٍ مَ.

\VS{52}سْلُ نُ قِلِسِتَكَ فٍرٍ مَ عَ شَ سِمَيَ بِرِن كُي. سْلُ نُ فبَنفبَلَنيِ سّنبّمَيٍ بِرِن نَسٌ نّ عَ شَ سْورِيٍ يَ مَ.




\par }\Chap{15}{\SH سْلُ شَ تَنتَنيِ
\par }
{\PP \VerseOne{1}سَمُوٍلِ نَشَ عَ قَلَ سْلُ بّ، «عَلَتَلَ ﭑ تَن نَن شّي ﭑ شَ عِ سُفَندِ مَنفّ رَ عَ شَ حَمَ عِسِرَيِلَ شُن مَ. عِ تُلِ مَتِ عَلَتَلَ شَ مَسٍنيِ رَ.

\VS{2}مَنفّ عَلَتَلَ شُي نَن يَ؛ ‹ﭑ بَرَ نَتّ تٌنفٌ عَمَلّكِكَيٍ شَ قٍ رَ، نَشٍيٍ تٌندِ عِسِرَيِلَ شَ دَنفِ عٍ شَ كِرَ شْن كٍلِقٍ رَ مِسِرَ.

\VS{3}يَكْسِ، سِفَ، عٍ رَتْن. عِ نَشَ عٍ سٍسٍ لُ نَا. عِ شَ عٍ شَ شّمّيٍ، عٍ شَ فِنّيٍ، عٍ شَ دِيٍ، عٍ شَ دِيْرّيٍ، عٍ شَ نِنفٍيٍ، عٍ شَ يّشّييٍ، عٍ شَ سِيٍ، عٍ شَ حْشْمّيٍ، عٍ شَ سٌقَلٍيٍ بِرِن قَشَ.›»


\par }{\PP \VS{4}سْلُ نَشَ عَ شَ سْورِ فَلِ مَلَن تٍلَيِمِ. شّمّ مِشِ وُلُ كّمّ قِرِن نَن قَشِ كٍلِقٍ كْولَ مَ، شّمّ مِشِ وُلُ قُ نَن قَشِ كٍلِقٍ يُدَ بْنسْي مَ.

\VS{5}سْلُ نَشَ فَنتَنيِ تٍ قٌلٍ كُي عَمَلّكِكَيٍ شَ تَا قَرِ مَ.

\VS{6}عَ نَشَ عَ قَلَ كٍنِ بْنسْي بّ، «وٌ مِنِ عَمَلّكِكَيٍ تَفِ، عَلَكٌ وٌ نَشَ سْنتْ عٍ يَ مَ، بَرِ مَ وٌ هِننّ نّ عِسِرَيِلَكَيٍ رَ عٍ مِنِشِ مِسِرَ بْشِ رَ تّمُي نَشّ.» كٍنِ بْنسْي نَشَ مِنِ عَمَلّكِكَيٍ يَ مَ.


\par }{\PP \VS{7}سْلُ نَشَ عَمَلّكِكَيٍ بْنبْ كٍلِقٍ هَوِلَ مَ هَن سُرِ سٌدٍ دّ رَ مِسِرَ يَ رَ.

\VS{8}عَ نَشَ عَمَلّكِ مَنفّ عَفَفَ سُشُ، عَ مُ عَ قَشَ، كْنْ عَ نَشَ عَ شَ حَمَ تَن بِرِن سْنتْ سَنتِدّفّمَ رَ.

\VS{9}سْلُ نُن عَ شَ حَمَ مُ تِن عَفَفَ قَشَدٍ. عٍ نَشَ عَ لُ عَ نِي رَ، عَ نُن عَ شَ شُرُ سٍ قَنيِ بْرْفّشِيٍ، عَ شَ يّشّييٍ، عَ شَ سِيٍ، نُن عَ شَ نِنفٍيٍ. عٍ مُ تِن نٍيٍ سْنتْدٍ، كْنْ نَشٍيٍ مُ قَنشِ، عٍ نٍيٍ نَن قَشَ.


\par }{\PP \VS{10}عَلَتَلَ نَشَ يِ مَسٍنيِ تِ سَمُوٍلِ بّ،

\VS{11}«ﭑ نِمِسَشِ سْلُ شَ قٍ رَ ﭑ نَشَن تِشِ مَنفّ رَ، بَرِ مَ عَ بَرَ عَ كٌبٍ سٌ ﭑ نَ، عَ مُ بِرَشِ ﭑ وْيّن شُي قْشْ رَ.» سَمُوٍلِ نَشَ سُننُن كِ قَنيِ، عَ عَلَتَلَ مَكُلَ نَ كْي بِرِن نَ.

\VS{12}عَ نَشَ كٍلِ سُبَشّ مَ، عَ سِفَ سْلُ يِرٍ. مِشِ ندٍ نَشَ عَ قَلَ عَ بّ عَ سْلُ بَرَ سِفَ كَرٍ مٍلٍ فٍيَ قَرِ تْنشُمَ ندٍ تِدٍ. نَ دَنفِ شَنبِ، عَ كٍلِ مّننِ، عَ فٌرٌ فِلِفَلِ.

\VS{13}سَمُوٍلِ تٌ سْلُ يِرٍ لِ، سْلُ نَشَ عَ قَلَ عَ بّ، «عَلَ شَ بَرَكَ سَ عِ مَ. ﭑ بَرَ عَلَتَلَ شَ يَامَرِ رَتِنمّ.»

\VS{14}سَمُوٍلِ نَشَ عَ مَشْرِن، «ﭑ شُرُ سٍ وَ شُي مُندُن مّقٍ يِ كِ؟»

\VS{15}سْلُ نَشَ عَ يَابِ، «حَمَ نَن قَشِ يِ شُرُ سٍيٍ رَ عٍ نَشَن تٌنفٌشِ عَمَلّكِكَيٍ يِ رَ، عَلَكٌ عٍ شَ عٍ بَ سّرّشّ رَ عِ مَرِفِ عَلَتَلَ بّ. مُشُ بَرَ نَ دْنشْي تَن سْنتْ.»


\par }{\PP \VS{16}سَمُوٍلِ نَشَ عَ قَلَ سْلُ بّ، «عَوَ يِرٍ. ﭑ شَ عَلَتَلَ شَ مَسٍنيِ قَلَ عِ بّ عَ نَشَن قِشِ ﭑ مَ يِ كْي رَ.» سْلُ نَشَ عَ قَلَ، «عَوَ، نَ قَلَ ﭑ بّ.»

\VS{17}سَمُوٍلِ نَشَ عَ قَلَ، «عَلَتَلَ مُ عِ تِشِ شّ مَنفّ رَ عِسِرَيِلَ بْنسْي شُن مَ، هَلِ عِ تٌ نُ عَ كٌلٌن مِشِ شُرُدِ نَن عِ رَ؟

\VS{18}عَلَتَلَ عِ شّي نّ، عَ عَ قَلَ عِ بّ، ‹سِفَ عَمَلّكِ يُنُبِتْييٍ سْنتْدٍ. عِ شَ عٍ بِرِن حْن قٍوٌ›.

\VS{19}مُنقٍ رَ عِ مُ عِ تُلِ مَتِشِ عَلَتَلَ شُي رَ؟ مُنقٍ رَ عِ بَفَنشِ نَ سٍيٍ مَ، عِ قٍ حَاشِ رَبَ عَلَتَلَ يَ عِ؟»


\par }{\PP \VS{20}سْلُ نَشَ سَمُوٍلِ يَابِ، «ﭑ بَرَ عَلَتَلَ شُي رَبَتُ عَ قَنيِ رَ. ﭑ بَرَ بِرَ عَ شَ كِرَ قْشْ رَ، عَ ﭑ تِشِ نَشَن شْن مَ. ﭑ قَشِ عَمَلّكِ مَنفّ عَفَفَ نَن تُن نَ، ﭑ بَرَ عَمَلّكِ حَمَ دْنشْي بِرِن سْنتْ.

\VS{21}كْنْ حَمَ بَرَ عَ شَ شُرُ سٍ قَنيِيٍ مَيٍفٍتِ، نٍيٍ شَ قِندِ سّرّشّ قِسَمَنتٍيٍ رَ عِ مَرِفِ عَلَتَلَ بّ فِلِفَلِ.»

\VS{22}سَمُوٍلِ نَشَ عَ يَابِ،

\par }{\Q «عَلَتَلَ حّلّشِنمَ سّرّشّ فَن دَاشِيٍ نُن هَدِيَيٍ نَن نَ بَ،

\par }{\Q كَ عَ حّلّشِنمَ مِشِيٍ نَن نَ نَشٍيٍ عَ شُي رَبَتُمَ؟

\par }{\Q ﭑ شَ عَ قَلَ عِ بّ،

\par }{\Q يَامَرِ رَبَتُقٍ قِسَ سّرّشّ بَقٍ بّ،

\par }{\Q يّتّ مَفٌرٌي قِسَ، يّشّي كٌنتٌنيِ تُرٍ بّ.


\par }{\Q \VS{23}عَلَ شُي مَتَندِقٍ حَاشُ،

\par }{\Q عَلْ سٍمَتٌي شَ وَلِ حَاشُشِ كِ نَشّ.

\par }{\Q عَلَ شَ يَامَرِ مَتَندِقٍ حَاشُ،

\par }{\Q عَلْ كُيٍ بَتُقٍ حَاشُشِ كِ نَشّ.

\par }{\Q عِ تٌ بَرَ عَلَتَلَ شَ يَامَرِ رَبّحِن،

\par }{\Q عَ قَن قَمَ نّ عِ رَبّحِندٍ،

\par }{\Q عَ مَنفّيَ بَ عِ يِ رَ.»


\par }{\PP \VS{24}سْلُ نَشَ عَ قَلَ سَمُوٍلِ بّ، «ﭑ بَرَ يُنُبِ رَبَ. ﭑ بَرَ عَلَتَلَ شَ سّرِيّ كَنَ، ﭑ بَرَ عِ قَن شُي مَتَندِ. ﭑ نُ فَاشُشِ حَمَ نَن يَ رَ، ﭑ نَشَ ﭑ تُلِ مَتِ عٍ رَ.

\VS{25}يَكْسِ ﭑ بَرَ عِ مَيَندِ، دِحّ ﭑ مَ يُنُبِ مَ. عِ نَشَ فبِلٍن ﭑ قْشْ رَ. نَ كُي ﭑ قَن شَ سُيِدِ عَلَتَلَ بّ.»

\VS{26}سَمُوٍلِ نَشَ عَ قَلَ سْلُ بّ، «ﭑ مُ بِرَ مَ عِ قْشْ رَ، بَرِ مَ عِ بَرَ عِ كٌبٍ رَ سٌ عَلَتَلَ شَ مَسٍنيِ رَ، عَلَتَلَ قَن بَرَ عِ رَبّحِن، عَ بَرَ عِسِرَيِلَ مَنفّيَ بَ عِ يِ رَ.»

\VS{27}سَمُوٍلِ تٌ عَ مَقِندِ سِفَقٍ رَ، سْلُ نَشَ عَ شَ دٌنمَ سُشُ، عَ قَ بْو عَ يِ رَ.

\VS{28}سَمُوٍلِ نَشَ عَ قَلَ عَ بّ، «تٌ عَلَتَلَ قَن بَرَ عِسِرَيِلَ مَنفّيَ بَ عِ يِ رَ نَ كِ، عَ عَ قِ عِ بٌورٍ مَ، نَشَن قَن دَنفِ عِ تَن نَ.

\VS{29}عَلَتَلَ نَشَن قِندِشِ عِسِرَيِلَ سّنبّ رَ، عَ مُ وُلٍ قَلَمَ، عَ شَشِلِ مُ مَسَرَ مَ. عِبُنَدَ مَ مُ عَ رَ.»

\VS{30}سْلُ مَن نَشَ عَ قَلَ، «ﭑ بَرَ يُنُبِ رَبَ. يَندِ، ﭑ بَرَ عِ مَشَندِ، عِ شَ ﭑ بِنيَ عِسِرَيِلَ نُن عَ كُنتِفِيٍ يَ عِ. بِرَ ﭑ قْشْ رَ، ﭑ شَ سُيِدِ عِ مَرِفِ عَلَتَلَ بّ.»


\par }{\PP \VS{31}نَ تّمُي سَمُوٍلِ نَشَ بِرَ سْلُ قْشْ رَ. سْلُ نَشَ سُيِدِ عَلَتَلَ بّ.

\VS{32}نَ دَنفِ شَنبِ سَمُوٍلِ نَشَ عَ قَلَ، «وٌ قَ عَمَلّكِ مَنفّ عَفَفَ رَ.» عَفَفَ نَشَ قَ بْحّسَ كُي، بَرِ مَ عَ مَحْشُنشِ نّ عٍ مُ شْنْشِ عَ مَ سْنْن عٍ شَ عَ قَشَ.

\VS{33}سَمُوٍلِ نَشَ عَ قَلَ عَ بّ، «عِ تٌ دِنفّيٍ شَ دِيٍ قَشَ عِ شَ سَنتِدّفّمَ رَ، عِ نفَ قَن شَ دِ بَمَ عَ يِ رَ.» سَمُوٍلِ تٌ نَ قَلَ، عَ نَشَ عَ قَشَ عَلَتَلَ يَ عِ فِلِفَلِ.


\par }{\PP \VS{34}سَمُوٍلِ نَشَ سِفَ رَ مَ. سْلُ قَن نَشَ سِفَ عَ شْنيِ فِبِيَ.

\VS{35}سَمُوٍلِ مُ سْلُ تٌ سْنْن. عَ نَشَ سُننُن سْلُ شَ قٍ رَ. عَلَتَلَ قَن نَشَ نِمِسَ عَ سْلُ قِندِقٍ مَنفّ رَ عِسِرَيِلَ.




\par }\Chap{16}{\SH سَمُوٍلِ دَوُدَ تِقٍ مَنفّ رَ
\par }
{\PP \VerseOne{1}عَلَتَلَ نَشَ عَ مَسٍن سَمُوٍلِ بّ، «عِ سُننُنمَ سْلُ شَ قٍ رَ هَن مُن تّمُي؟ ﭑ بَرَ عَ رَبّحِن، ﭑ بَرَ عِسِرَيِلَ مَنفّيَ بَ عَ يِ. عِ شَ قٍرِ تُرٍ سَسٍ رَقٍ تُرٍ رَ، عِ شَ سِفَ بّتّلّيمُ. ﭑ عِ شّيقٍ يِسَيِ بّتّلّيمُكَ نَن شْنيِ، بَرِ مَ ﭑ بَرَ مَنفّ سُفَندِ عَ شَ دِ شّمّيٍ يَ مَ.»

\VS{2}سَمُوٍلِ نَشَ عَ قَلَ، «ﭑ سِفَمَ دِ؟ سْلُ نَ عَ كٌلٌن، عَ ﭑ قَشَمَ نّ.» عَلَتَلَ نَشَ عَ قَلَ، «عِ شَ نِنفٍ شَنِن عِ شُن مَ، عِ عَ قَلَ، ‹ﭑ قَقٍ يِ سّرّشّ بَدٍ عَلَتَلَ بّ.›

\VS{3}عِ شَ يِسَيِ شِلِ نَ سّرّشّ مَ. نَ تّمُي ﭑ عِ رَكٌلٌنمَ عِ لَن عِ شَ نَشَن نَبَ. عِ قَمَ نّ مِشِ سُفَندِدٍ، ﭑ نَشَن مَسٍنمَ عِ بّ.»


\par }{\PP \VS{4}سَمُوٍلِ نَشَ عَ رَبَ عَلْ عَلَتَلَ عَ قَلَ عَ بّ كِ نَشّ، عَ سِفَ بّتّلّيمُ. تَا قٌرِيٍ تٌ عَ تٌ، عٍ نَشَ فَاشُ. عٍ نَشَ عَ مَشْرِن، «عِ قَشِ قٍ قَنيِ نَن نَ مُشُ بّ؟»

\VS{5}عَ نَشَ عٍ يَابِ، «عِيٌ، ﭑ قَشِ سّرّشّ بَدٍ عَلَتَلَ نَن بّ. وٌ شَ وٌ رَ سّنِيّن، وٌ شَ قَ لَن نَ سّرّشّ بَ مَ.» عَ نَشَ عَ قَلَ يِسَيِ نُن عَ شَ دِيٍ قَن بّ، عٍ قَن شَ عٍ رَ سّنِيّن، عٍ شَ لَن سّرّشّ بَ مَ.


\par }{\PP \VS{6}مِشِيٍ تٌ قَ، سَمُوٍلِ نَشَ يِسَيِ شَ دِ عٍلِيَبِ تٌ. عَ نَشَ عَ مَحْشُن، «مِشِ نَن نَ كِ عَلَتَلَ نَشَن سُفَندِشِ مَنفّ رَ.»

\VS{7}كْنْ عَلَتَلَ نَشَ عَ قَلَ سَمُوٍلِ بّ، «عِ نَشَ مِشِ قَتٍ بّندّ شَ مَتٌ. ﭑ مُ نَ شّمّ سُفَندِشِ. ﭑ يَ مُ تِمَ قٍ رَ، عَدَ مَدِ يَ تِمَ نَشَن نَ. ﭑ تَن مِشِ بْحّ مَ قٍ نَن مَتٌمَ.»


\par }{\PP \VS{8}يِسَيِ نَشَ عَبِنَدَبٌ شِلِ، عَ عَ مَسٍن سَمُوٍلِ بّ. كْنْ سَمُوٍلِ نَشَ عَ قَلَ، «عَلَتَلَ مُ يِ قَن سُفَندِشِ.»

\VS{9}يِسَيِ نَشَ سَنمَ مَسٍن سَمُوٍلِ بّ. كْنْ سَمُوٍلِ نَشَ عَ قَلَ، «عَلَتَلَ مُ يِ قَن سُفَندِشِ.»

\VS{10}يِسَيِ نَشَ عَ شَ دِ سٌلٌقٍرٍيٍ بِرِن مَسٍن سَمُوٍلِ بّ كٍرٍن كٍرٍن، كْنْ سَمُوٍلِ نَشَ عَ قَلَ يِسَيِ بّ، «عَلَتَلَ مُ عٍ سٍسٍ سُفَندِشِ.»


\par }{\PP \VS{11}نَ تّمُي سَمُوٍلِ نَشَ عَ مَشْرِن، «دِ فبّتّ يٌ مُ نَ عِ يِ رَ؟» يِسَيِ نَشَ عَ يَابِ، «دِ مّدِ كٍرٍن نَن قَ لُشِ، كْنْ نَ تَن نَ شُرُ سٍيٍ دّ مَدٌنقٍ.» سَمُوٍلِ نَشَ عَ يَابِ، «عِ شَ مِشِ ندٍ شّي عَ قْشْ رَ، عَ شَ قَ. وٌن مُ سّرّشّ دٌنمَ قٌ عَ شَ قَ.»

\VS{12}يِسَيِ نَشَ مِشِ ندٍ شّي عَ شِلِدٍ. عَ تٌ قَ، سَمُوٍلِ نَشَ عَ تٌ عَ شّمّ تٌقَنيِ نَ نُ عَ رَ. عَ يَ عِيَلَن، عَ قَتٍ بّندّ قَن. عَلَتَلَ نَشَ عَ قَلَ سَمُوٍلِ بّ. «عَ تَن نَن يَ. عِ شَ تُرٍ سَ عَ شُنيِ عَ سُفَندِقٍ رَ.»

\VS{13}سَمُوٍلِ نَشَ قٍرِ تُرٍ سَسٍ تٌنفٌ نَشَن نُ رَقٍشِ تُرٍ رَ، عَ تُرٍ سَ دَوُدَ شُنيِ عَ تَارَيٍ يَ شْرِ. كٍلِقٍ نَ لْشْي، عَلَ شَشِلِ سّنِيّنشِ نَشَ لُ دَوُدَ قْشْ رَ. نَ دَنفِ شَنبِ، سَمُوٍلِ نَشَ فبِلٍن رَ مَ.


\par }{\PP \VS{14}كْنْ عَلَتَلَ شَشِلِ نَشَ فبِلٍن سْلُ قْشْ رَ. عَلَتَلَ نَشَ عَ نِيَ حِننّ ندٍ شَ عَ تْورْ.

\VS{15}سْلُ شَ وَلِكّيٍ نَشَ عَ قَلَ عَ بّ، «عَلَ بَرَ عَ نِيَ حِننّ ندٍ شَ عِ تْورْ.

\VS{16}مُشُ مَرِفِ، عِ شَ يَامَرِ قِ مُشُ مَ، عِ شَ كٌنيِ دِيٍ، مُشُ شَ سَ مِشِ قٍن نَشَن قَتَ كْرَ رَبٍرٍدٍ. حِننّ نَ عِ تْورْ، نَ كَنيِ شَ كْرَ رَبٍرٍ عِ بْحّ سَقٍ رَ.»

\VS{17}سْلُ نَشَ عَ سَفٌ قِ عَ قَلَقٍ رَ، «وٌ سَ نَ مِشِ قٍن ﭑ بّ، نَشَن قَتَ عَ قَنيِ رَ.»


\par }{\PP \VS{18}عَ شَ وَلِكّ ندٍ نَشَ عَ قَلَ، «ﭑ بَرَ يِسَيِ شَ دِ شّمّ تٌ بّتّلّيمُ. عَ كْرَ رَبٍرٍ مَ عَ قَنيِ رَ. فبَنفبَلَنيِ تٌقَنيِ نَ عَ رَ، نَشَن قَتَ فٍرٍ سٌدٍ. عَ وْيّن كِ قَن. عَلَتَلَ شَ بَرَكَتْي نَ عَ رَ.»

\VS{19}سْلُ نَشَ مِشِيٍ شّي يِسَيِ شْن مَ، عَ قَلَقٍ رَ عَ شَ عَ شَ دِ دَوُدَ سٌ عَ يِ رَ، نَشَن نَ شُرُ سٍيٍ دّ مَدٌنقٍ.

\VS{20}يِسَيِ نَشَ تَامِ، وّنِ، نُن سِ بَكِ سٌقَلٍ قَرِ، عَ عَ سٌ عَ شَ دِ دَوُدَ يِ رَ كَتَرَبِ سْلُ مَ.

\VS{21}دَوُدَ نَشَ سِفَ عَ يّتّ دّنتّفّدٍ سْلُ بّ. دَوُدَ نَشَ رَقَن عَ مَ كِ قَنيِ. سْلُ نَشَ عَ قِندِ عَ شَ فٍرٍ سٌسٍ شَنِنمَ رَ.

\VS{22}سْلُ نَشَ شّيرَ تِ يِسَيِ مَ عَ قَلَقٍ رَ عَ بّ، «يَندِ، دَوُدَ شَ لُ ﭑ يِ رَ. عَ رَقَن ﭑ مَ كِ قَنيِ.»

\VS{23}عَلَ تٌ عَ نِيَ حِننّ شَ بِرَ سْلُ قْشْ رَ، دَوُدَ نُ قَ كْرَ رَبٍرٍ هَن سْلُ قِسَ، حِننّ قَ فبِلٍن عَ قْشْ رَ.




\par }\Chap{17}{\SH فٌلِيَتِ شَ فٍرٍ وْيّنيِ
\par }
{\PP \VerseOne{1}قِلِسِتَكَيٍ نَشَ عٍ شَ سْورِيٍ مَلَن فٍرٍ شِلِ مَ عٍقٍسِ دَ مِمِ، سٌكٌ نُن عَسٍكَ تَفِ يُدَيَ بْشِ مَ.

\VS{2}سْلُ نُن عِسِرَيِلَ شَ سْورِيٍ قَن نَشَ عٍ مَلَن، عٍ سَ يٌنكِن تٍرٍبِنتِ فُلُنبَ كُي قِلِسِتَكَيٍ يَ رَ.

\VS{3}قِلِسِتَكَيٍ نُ نَ فٍيَ يِرٍ سّيتِ كٍرٍن، عِسِرَيِلَكَيٍ قَن نُ نَ بٌورٍ سّيتِ، فُلُنبَ نَ عٍ تَفِ.


\par }{\PP \VS{4}قِلِسِتَكَيٍ شَ سّنبّمَ ندٍ نَشَ مِنِ، نَشَن نُ شِلِ فٌلِيَتِ، عَ كُيَ مّتِرِ سَشَن.

\VS{5}سْورِ شُنيِ مَكَنتَسٍ نُ نَ عَ شُن نَ، نَشَن يَءِلَنشِ وُرٍ فبٍيلِ رَ. كَنكٍ مَكَنتَسٍ وُرٍ فبٍيلِ دَاشِ نُ نَ عَ مَ، نَشَن بِنيّ لَنشِ كِلٌ تٌنفٌ سٍننِ مَ.

\VS{6}سَنيِ مَكَنتَسٍ وُرٍ فبٍيلِ دَاشِ نُ نَ عَ سَنيِيٍ مَ، تَنبّ وُرٍ فبٍيلِ دَاشِ قَن نُ فبَكُشِ عَ قَرِ.

\VS{7}عَ شَ تَنبّ نُ يَءِلَنشِ وُرِ كُيٍ رَ نَشَن شُنفبٌ عَلْ مَبْي شَ وُرِ، دُفِ مَسْشْ سٍ. عَ شَ تَنبّ حْي نُ يَءِلَنشِ وُرٍ رَ، عَ شَ بِنيّ كِلٌ سٌلٌقٍرٍ. عَ شَ مَكَنتَسٍ شُنفبٍ نُ نَ مِشِ ندٍ يِ رَ نَشَن نُ تِشِ عَ يَ رَ.


\par }{\PP \VS{8}فٌلِيَتِ نَشَ تِ عِسِرَيِلَ شَ سْورِيٍ يَ رَ، عَ عَ قَلَ عٍ بّ عَ شُي عِتٍشِ رَ، «مُنقٍ رَ وٌ تِشِ فٍرٍ كِ مَ؟ قِلِسِتَكَ نَن ﭑ نَ، سْلُ شَ كٌنيِيٍ نَن وٌ تَن نَ. وٌ مِشِ كٍرٍن سُفَندِ وٌ يَ مَ، عَ شَ قَ، مُشُ قِرِن شَ فٍرٍ.

\VS{9}شَ عَ نْ ﭑ نَ، مُشُ قِندِ وٌ شَ كٌنيِيٍ رَ، مُشُ شَ وَلِ وٌ بّ. كْنْ شَ ﭑ تَن نْ عَ رَ، وٌ قَن قِندِ مُشُ شَ كٌنيِيٍ رَ، وٌ شَ وَلِ مُشُ بّ.»

\VS{10}نَ قِلِسِتَكَ نَشَ عَ قَلَ، «تٌ ﭑ بَرَ يِ فٍرٍ مْولِ تِ وٌ بّ. وٌ مِشِ كٍرٍن سُفَندِ، مُشُ شَ قَ فٍرٍ.»

\VS{11}سْلُ نُن عِسِرَيِلَ شَ سْورِيٍ تٌ نَ مَسٍنيِ مّ، عٍ نَشَ فَاشُ كِ قَنيِ رَ.


\par }{\PP \VS{12}دَوُدَ بَبَ قِندِشِ يِسَيِ عٍقِرَ مِكَ نَن نَ، نَشَن نُ نَ بّتّلّيمُ يُدَ بْنسْي شَ بْشِ مَ. دِ شّمّ سٌلٌمَسَشَن نَن نُ نَ عَ يِ رَ. سْلُ شَ وَشَتِ، عَ نُ بَرَ قٌرِ.

\VS{13}يِسَيِ شَ دِ سَشَن سِنفٍيٍ نُ بِرَشِ سْلُ قْشْ رَ فٍرٍ كُي. عٍ شِلِيٍ نَن يَ؛ دِ سِنفٍ عٍلِيَبِ، دِ قِرِن ندٍ عَبِنَدَبٌ، دِ سَشَن ندٍ سَنمَ.

\VS{14}دَوُدَ نَن نُ نَ عٍ بِرِن شَنبِرَتٌي رَ. نَ نَن عَ رَ، دَوُدَ تَارَ سَشَنيِيٍ تٌ سِفَ سْلُ يِرٍ فٍرٍ شَ قٍ رَ،

\VS{15}دَوُدَ نُ لُمَ سِفَ رَ سْلُ يِرٍ، عَ مَن نُ قَ فبِلٍن عَ بَبَ يِسَيِ شْنيِ شُرُ سٍيٍ دّ مَدٌنقٍ رَ بّتّلّيمُ.

\VS{16}شِ تٌنفٌ نَانِ بُن مَ، نَ قِلِسِتَكَ نُ مِنِمَ نّ عِسِرَيِلَكَيٍ يَ عِ فّيسّفّ نُن نُنمَرٍ.


\par }{\PP \VS{17}نَ تّمُي يِسَيِ نَشَ عَ قَلَ دَوُدَ بّ، «يِ دٌنسٍ مَفِلِنشِ نُن يِ تَامِ قُ شَنِن مَقُرٍن عِ تَارَيٍ شْن مَ، عٍ يٌنكِنمَ دّننَشّ.

\VS{18}عِ شَ يِ شِحّ شُتِ قُ قَن شَنِن عٍ شَ يَرٍرَتِ شْن مَ. عِ تَارَيٍ شُن مَتٌ عَ رَ، عِ شَ قَ ﭑ كُنقَ بَ.

\VS{19}عٍ نَ سْلُ نُن عِسِرَيِلَ شَ سْورِ بِرِن قْشْ رَ تٍرٍبِنتِ فُلُنبَ كُي، قِلِسِتَكَيٍ فٍرٍقٍ رَ.»


\par }{\PP \VS{20}دَوُدَ نَشَ كُرُن سُبَشّ مَ. عَ تٌ شُرُ سٍيٍ تَشُ مِشِ ندٍ رَ، عَ نَشَ عَ شَ كٌتٍ تٌنفٌ، عَ سِفَ عَ بَبَ شَ يَامَرِ رَ. عَ تٌ سٌ عِسِرَيِلَ يٌنكِندٍ، عَ عَ لِ نّ سْورِيٍ نُ نَ مِنِقٍ فٍرٍ شِلِ مَ عٍ شُي عِتٍشِ رَ.

\VS{21}عِسِرَيِلَكَيٍ نُن قِلِسِتَكَيٍ نُ تِشِ فٍرٍ كِ مَ عٍ بٌورٍ يَ عِ.

\VS{22}دَوُدَ نَشَ عَ شَ كٌتٍ لُ كٌتٍ كَنتّ يِ رَ، عَ قَ عَ فِ عَ سِفَ سْورِيٍ يِرٍ. عَ قّقّ سٌ، عَ نَشَ عَ تَارَيٍ شّيبُ.

\VS{23}عٍ نُ وْيّنقٍ تّمُي نَشّ، قِلِسِتَكَيٍ شَ سّنبّمَ نَشَ مِنِ. فَدِكَ نَن نُ عَ رَ، نَشَن نُ شِلِ فٌلِيَتِ. عَ نَشَ عَ شَ مَسٍنيِ كٍرٍنيِ تِ دَوُدَ يَ شْرِ.

\VS{24}عِسِرَيِلَكَيٍ تٌ نَ سّنبّمَ تٌ، عٍ نَشَ عٍ مَفبِلٍن عٍ شَنبِ شَنبِ مَ فَاشُي بّ.

\VS{25}عٍ نُ عَ قَلَ عٍ بٌورٍ بّ، «وٌ بَرَ عَ تٌ مِنِ رَ؟ عَ قَشِ عِسِرَيِلَ نَن تُن مَبٍرٍدٍ. شَ عِسِرَيِلَكَ ندٍ سَ نْ يِ قَشَدٍ، سْلُ نَاقُلِ فبٍفبٍ نَن قِمَ نَ كَنيِ مَ، عَ عَ شَ دِ فِنّ قَن قِ عَ مَ، عَ مَن دُوتِ قٍ بَمَ نّ عَ شَ دٍنبَيَ شُن مَ عِسِرَيِلَ بْشِ مَ.»


\par }{\PP \VS{26}دَوُدَ نَشَ مِشِ ندٍيٍ مَشْرِن عَ قّ مَ، «نَشَن نَ يِ قِلِسِتَكَ قَشَ عَ قَ يَافِ بَ عِسِرَيِلَ مَ، مُنسٍ رَبَمَ نَ كَنيِ بّ؟ ثٍ، ندٍ نَ يِ قِلِسِتَكَ فَانتَرٍ رَ، نَشَن نَ عَلَ كِسِ كَنيِ شَ سْورِيٍ مَبٍرٍقٍ؟»

\VS{27}حَمَ نَشَ عَ يَابِ، عٍ قٍ قَلَ عَ بّ نَشَن نَبَمَ مِشِ بّ نَشَن نَ قِلِسِتَكَ قَشَمَ.

\VS{28}دَوُدَ تَارَ عٍلِيَبِ تٌ نَ وْيّنيِ مّ، عَ نَشَ شْنْ عَ شُنيَ مَ. عَ نَشَ عَ قَلَ عَ بّ، «مُنسٍ عِ رَقَشِ بٍ؟ عِ شُرُ سٍيٍ لُشِ ندٍ يِ رَ فبٍنفبٍرٍنيِ مَ؟ ﭑ عِ كٌلٌن عَ قَنيِ رَ. يّتّ عِفبٌي نَن عِ رَ، عِ تَن قُيَنتٍ. عِ قَشِ سُنبُدٍ فٍرٍ نَن نَ؟»

\VS{29}دَوُدَ نَشَ عَ قَلَ، «ﭑ مُنسٍ رَبَشِ؟ ﭑ مُ مَشْرِنيِ شَ تُن تِشِ؟»

\VS{30}نَ كُي عَ نَشَ عَ كٌبٍ سٌ عَ تَارَ رَ، عَ مَن نَشَ مِشِ فبّتّ مَشْرِن نَ قٍ مَ. عٍ قَن نَشَ نَ يَابِ كٍرٍنيِ قَلَ عَ بّ.


\par }{\PP \VS{31}نَ مِشِيٍ تٌ دَوُدَ شَ مَسٍنيِ قَلَ سْلُ بّ، سْلُ نَشَ عَ شِلِ.

\VS{32}دَوُدَ نَشَ عَ قَلَ سْلُ بّ، «مِشِ يٌ نَشَ فَاشُ يِ قِلِسِتَكَ يَ رَ. ﭑ تَن يَتِ، عِ شَ كٌنيِ، ﭑ عَ فٍرٍ مَ نّ.»

\VS{33}سْلُ نَشَ عَ يَابِ، «عِ مُ نْمَ يِ قِلِسِتَكَ فٍرٍدٍ. دِ مّدِ نَن عِ رَ. عَ تَن بَرَ مْ فٍرٍ قٍ كُي كَبِ عَ قٌنِكٍ تّمُي.»

\VS{34}دَوُدَ نَشَ عَ قَلَ سْلُ بّ، «ﭑ تَن عِ شَ كٌنيِ، ﭑ تَن نَن ﭑ بَبَ شَ شُرُ سٍيٍ دّ مَدٌنمَ رَ. وُلَ سُبٍ عَلْ يّتّ نَ قَ ﭑ مَ شُرُ سٍ ندٍ سُشُدٍ،

\VS{35}ﭑ عَ كٍرِ مَ نّ، ﭑ عَ بْنبْ هَن ﭑ نَ شُرُ سٍ بَ عَ دّ عِ. شَ عَ عَ يَ رَقِندِ ﭑ مَ، ﭑ عَ سُشُمَ عَ كْن شَبٍ نَن مَ، ﭑ عَ قَشَ.

\VS{36}عِ شَ كٌنيِ تٌ قَتَ يّتّ نُن وُلَءِ سُبٍ بْنبْدٍ نَ كِ، ﭑ نَ مْولِ قَن نَبَمَ نّ يِ قِلِسِتَكَ سُننَتَرٍ رَ، بَرِ مَ عَ عَلَ كِسِ كَنيِ شَ سْورِيٍ مَبٍرٍ مَ.»

\VS{37}دَوُدَ مَن نَشَ عَ قَلَ، «عَلَتَلَ نَشَن ﭑ نَتَنفَ يّتّ نُن وُلَءِ سُبٍ مَ، عَ قَمَ ﭑ نَتَنفَدٍ يِ قِلِسِتَكَ قَن مَ.» نَ كُي، سْلُ نَشَ عَ يَابِ، «سِفَ، عَلَتَلَ شَ لُ عِ سّيتِ مَ.»


\par }{\PP \VS{38}سْلُ نَشَ عَ شَ مَكَنتَ سٍيٍ رَفٌرٌ دَوُدَ مَ، عَ شَ سْورِ شُنيِ مَكَنتَسٍ وُرٍ فبٍيلِ دَاشِ، عَ نُن عَ كَنكٍ مَكَنتَسٍ.

\VS{39}دَوُدَ نَشَ سْلُ شَ سَنتِدّفّمَ رَفٌرٌ عَ تّي كُي، نَشَن نُ شِرِشِ عَ تَفِ، كْنْ عَ قّقّ حّرّ قْلْ عَ مُ نْ، بَرِ مَ عَ مُ دَرِشِ نَ مْولِ رَ. نَ كُي عَ نَشَ عَ قَلَ سْلُ بّ، «ﭑ مُ نْمَ سِفَدٍ يِ كَنتَ سٍيٍ رَ ﭑ مَ، بَرِ مَ ﭑ مُ دَرِشِ عَ رَ.» دَوُدَ نَشَ نَ كَنتَ سٍيٍ بِرِن بَ عَ مَ.

\VS{40}عَ نَشَ عَ شَ يِسُشُوُرِ تٌنفٌ، عَ فّمّ مَنْشُنشِ سُولِ قٍن قٌلٍ كُي، عَ عٍ سَ عَ شَ فبْنقْي كُي. عَ نَشَ سِفَ نَ قِلِسِتَكَ شِلِ مَ، عَ شَ لَاتِ سُشُشِ عَ يِ رَ.


\par }{\PP \VS{41}قِلِسِتَكَ نَشَ عَ مَكْرّ دَوُدَ رَ، عَ شَ كَنكٍ مَكَنتَسٍ شُنفبٍ شَنِنمَ تِشِ عَ يَ رَ.

\VS{42}عَ تٌ دَوُدَ تٌ، عَ قٌنِكٍ تٌقَنيِ نَ عَ رَ، عَ نَشَ يٌ عَ مَ.

\VS{43}قِلِسِتَكَ نَشَ عَ قَلَ دَوُدَ بّ، «ثٍ، بَرٍ نَن ﭑ نَ، عِ تٌ قَمَ ﭑ فٍرٍدٍ وُرِ رَ؟» عَ نَشَ دَوُدَ دَنكَ عَ شَ عَلَيٍ شِلِ رَ،

\VS{44}عَ قَ عَ قَلَ عَ بّ، «قَ بٍ، ﭑ عِ سُبٍ سٌمَ شْنِيٍ يِ رَ نَشٍيٍ حّرّ مَ كٌورٍ مَ، عَ نُن سُبٍيٍ نَشٍيٍ نَ وُلَ عِ.»


\par }{\PP \VS{45}دَوُدَ نَشَ عَ يَابِ، «عِ تَن قَقٍ ﭑ فٍرٍدٍ سَنتِدّفّمَ نُن تَنبّ مْولِ قِرِن نَن نَ. ﭑ تَن عِ فٍرٍ مَ عِسِرَيِلَ شَ سْورِيٍ مَرِفِ عَلَتَلَ نَن شِلِ رَ، عِ نَشَن مَبٍرٍ مَ.

\VS{46}تٌ عَلَتَلَ عِ سَمَ نّ ﭑ بّلّشّ. ﭑ عِ بْنبْمَ نّ، ﭑ عِ شُنيِ بٌلٌن، ﭑ قِلِسِتَكَيٍ بِنبِ قِمَ نّ شْنِيٍ نُن سُبٍ شَاحّيٍ مَ. نَ تّمُي، دُنِحَ بِرِن عَ كٌلٌنمَ نّ عَ عَلَ نَ عِسِرَيِلَ قْشْ رَ.

\VS{47}يِ حَمَ بِرِن قَمَ عَ كٌلٌندٍ عَ عَلَتَلَ مُ مِشِ رَكِسِمَ سَنتِدّفّمَ نُن تَنبّ سَابُي رَ. مِشِ كِسِمَ عَلَتَلَ نَن سَابُي رَ، نَشَن وٌ سَمَ مُشُ بّلّشّ.»


\par }{\PP \VS{48}قِلِسِتَكَ تٌ سِفَ قْلْ دَوُدَ مَ، دَوُدَ نَشَ عَ فِ كٍرٍن نَ عٍ نُن قِلِسِتَكَ شَ نَرَلَن.

\VS{49}عَ نَشَ عَ بّلّشّ رَفٌرٌ عَ شَ فبْنقْي كُي، عَ فّمّ كٍرٍن تٌنفٌ، عَ وٌلِ عَ شَ لَاتِ رَ. فّمّ نَشَ نَ قِلِسِتَكَ فْنْ عَ تِفِ مَ، عَ عَ شُن كٌنكٌتَ بْو. عَ نَشَ بِرَ عَ يَتَفِ مَ بْشِ.

\VS{50}دَوُدَ سّنبّ فبٌ قِلِسِتَكَ بّ نَ كِ نّ، عَ عَ قَشَ لَاتِ نُن فّمّ كٍرٍن ثٍتِ رَ سَنتِدّفّمَ شَنبِ.

\VS{51}دَوُدَ نَشَ عَ فِ عَ سِفَ نَ قِلِسِتَكَ سَشِ دّننَشّ، عَ قِلِسِتَكَ شَ سَنتِدّفّمَ بَ عَ تّي عِ، عَ عَ قَشَ عَ رَ، عَ عَ شُنيِ بٌلٌن عَ دّ عِ.

\par }{\PP قِلِسِتَكَيٍ تٌ عَ تٌ عٍ شَ سّنبّمَ بَرَ قَشَ، عٍ نَشَ عٍ فِ.

\VS{52}عِسِرَيِلَكَيٍ نُن يُدَكَيٍ نَشَ عٍ شُي رَ مِنِ، عٍ قَ قِلِسِتَكَيٍ كٍرِ فُلُنبَ قْلّ، هَن عٍكِرٌن تَا نَادّ رَ. قِلِسِتَكَ بِنبِيٍ نُ سَشِ كِرَ شْن كٍلِقٍ سَارَيِمِ هَن فَتِ نُن عٍكِرٌن.

\VS{53}عِسِرَيِلَكَيٍ تٌ فّ قِلِسِتَكَيٍ كٍرِدٍ كِرَ شْن مَ، عٍ نَشَ فبِلٍن نٍيٍ يٌنكِندٍ، عٍ عٍ شَ سٍيٍ شَنِن.

\VS{54}دَوُدَ نَشَ نَ قِلِسِتَكَ شُنيِ شَنِن دَرِ سَلَمُ، عَ عَ شَ فٍرٍ سٌسٍ رَفَتَ عَ يّتّ شَ كِرِ بَنشِ كُي.


\par }{\PP \VS{55}سْلُ تٌ دَوُدَ تٌ سِفَقٍ رَ نَ قِلِسِتَكَ فٍرٍدٍ، عَ نَشَ عَ شَ سْورِ مَنفّ عَبٍنٍرِ مَشْرِن، «ندٍ شَ دِ نَ يِ سّفّتَلَ رَ؟» عَبٍنٍرِ نَشَ عَ يَابِ، «مَنفّ، ﭑ مُ نَ كٌلٌن قٍوٌ.»

\VS{56}مَنفّ نَشَ عَ يَمَرِ، «عِ شَ عَ كٌلٌن نَشَن شَ دِ نَ يِ سّفّتَلَ رَ.»

\VS{57}دَوُدَ تٌ فبِلٍن كٍلِقٍ نَ قِلِسِتَكَ قَشَدٍ، عَبٍنٍرِ نَشَ عَ شَنِن سْلُ يِرٍ. قِلِسِتَكَ شُنيِ نُ سُشُشِ دَوُدَ بّلّشّ.

\VS{58}سْلُ نَشَ عَ قَلَ عَ بّ، «ﭑ مَ دِ، ندٍ نَ عِ بَبَ رَ؟» دَوُدَ نَشَ عَ يَابِ، «عِ شَ كٌنيِ يِسَيِ بّتّلّيمُكَ شَ دِ نَن ﭑ نَ.»




\par }\Chap{18}{\SH يٌنَتَن نُن دَوُدَ شَ سَاتّ
\par }
{\PP \VerseOne{1}دَوُدَ نُن سْلُ تٌ فّ دّ مَسَرَدٍ، يٌنَتَن نَشَ قِندِ دَوُدَ شَنُنتٍنيِ رَ. يٌنَتَن نُ عَ شَنُشِ عَلْ عَ يّتّ يَتِ.

\VS{2}نَ لْشْي سْلُ نَشَ كَنكَن دَوُدَ مَ، عَ مُ تِن عَ شَ فبِلٍن عَ بَبَ شْنيِ.

\VS{3}يٌنَتَن نُن دَوُدَ نَشَ سَاتَ، بَرِ مَ دَوُدَ نُ رَقَن عَ مَ عَلْ عَ يّتّ يَتِ.

\VS{4}يٌنَتَن نَشَ عَ شَ دٌنمَ شُنفبٍ بَ عَ مَ، عَ عَ رَفٌرٌ دَوُدَ مَ، عَ نُن عَ شَ سَنتِدّفّمَ، عَ شَ شَلِ، نُن عَ شَ بّلّتِ.

\VS{5}سْلُ دَوُدَ رَ سَنبَ دّدّ فٍرٍ سٌدٍ، دَوُدَ نُ فٍينِمَ نّ. نَ نَن عَ تٌ سْلُ نَشَ عَ قِندِ عَ شَ سْورِيٍ شُنيِ رَ. نَ قٍ نَشَ رَقَن حَمَ مَ، عَ نُن سْلُ شَ مِشِيٍ يَتِ.


\par }{\PP \VS{6}سْورِيٍ نُ فبِلٍنمَ تّمُي نَشّ كٍلِقٍ فٍرٍ سٌدٍ، دَوُدَ فٌلِيَتِ قَشَ فٍرٍ نَشَن كُي، عِسِرَيِلَ فِنّيٍ نَشَ مِنِ سْلُ رَلَندٍ. عٍ نُ سِفِ سَمَ مَشَسٍ مْولِ ندٍيٍ رَ، عٍ نُ قَرٍ بٌرٌنمَ، عٍ نُ عٍ شُي عِتٍمَ سّيوّ كُي.

\VS{7}نَ سِفِيٍ كُي فِنّيٍ نُ عَ قَلَمَ،

\par }{\Q «سْلُ بَرَ مِشِ وُلُ وُلُ بْنبْ،

\par }{\Q كْنْ دَوُدَ تَن مِشِ وُلُ وُلُ دْشْ قُ نَن بْنبْشِ.»


\par }{\MM \VS{8}سْلُ نَشَ شْنْ كِ قَنيِ رَ نَ سِفِ شَ قٍ رَ. عَ نَشَ عَ قَلَ، «عٍ نَشّ دَوُدَ بَرَ وُلُ قُ بْنبْ، ﭑ تَن بَرَ وُلُ كٍرٍن بْنبْ. عَ فبٍ مُ لُشِ عَ شَ ﭑ مَ مَنفّيَ سْتْ.»

\VS{9}كٍلِقٍ نَ لْشْي مَ، سْلُ بْحّ نَشَ رَحَاشُ عَ مَ دَوُدَ شَ قٍ رَ.


\par }{\PP \VS{10}نَ كُيٍ عِبَ، عَلَ نَشَ عَ نِيَ حِننّ شَ بِرَ سْلُ قْشْ رَ، عَ مَسٍنيِ تِ عَلْ نَمِحْنمّ. عَ شَ تَنبّ نُ سُشُشِ عَ يِ رَ. دَوُدَ نُ نَ كْرَ رَبٍرٍقٍ عَ بّ، عَلْ عَ دَرِشِ عَ رَ كِ نَشّ تّمُي بِرِن.

\VS{11}سْلُ نَشَ عَ شَ تَنبّ عِتٍ، عَ قَ عَ قَلَ، «ﭑ دَوُدَ مَبَنبَنمَ نّ بَنشِ كَنكٍ.» عَ نَشَ كَتَ سَنيَ قِرِن، كْنْ دَوُدَ نَشَ كٍلِ تَنبّ يَ عِ.

\VS{12}سْلُ مُ نُ سُو سَشِ دَوُدَ رَ سْنْن، بَرِ مَ عَلَتَلَ نُ نَ دَوُدَ قْشْ رَ، عَ فبِلٍن سْلُ تَن قْشْ رَ.


\par }{\PP \VS{13}سْلُ نَشَ دَوُدَ قِندِ سْورِ وُلُ كٍرٍن مَنفّ رَ، عَلَكٌ عَ شَ عَ مَكُيَ عَ رَ. دَوُدَ نُن عَ شَ سْورِيٍ نُ لُمَ سِفَ رَ فٍرٍ سٌدٍ، دَوُدَ نُ قَ فبِلٍن

\VS{14}شُننَكٍلِ كُي، بَرِ مَ عَلَتَلَ نُ نَ عَ قْشْ رَ.

\VS{15}سْلُ تٌ عَ تٌ قٍ بِرِن سْونّيَشِ دَوُدَ بّ، عَ نَشَ لُ فَاشُي كُي عَ يَ رَ.

\VS{16}كْنْ دَوُدَ نُ رَقَن عِسِرَيِلَ نُن يُدَ بْنسْي مَ، بَرِ مَ عَ نُ تِمَ عٍ يَ رَ نَ فٍرٍ بِرِن كُي.


\par }{\PP \VS{17}لْشْي ندٍ سْلُ نَشَ عَ قَلَ دَوُدَ بّ، «ﭑ مَ دِ فِنّ سِنفٍ نَن يَ، عَ شِلِ مٍرَبِ. ﭑ بَرَ عَ قِ عِ مَ. عِ شَ سْورِ وَلِ تُن نَبَ ﭑ بّ عَلَتَلَ شَ فٍرٍيٍ كُي.» سْلُ نُ عَ قَلَمَ عَ بْحّ كُي، «هَلِ ﭑ مُ عَ قَشَ ﭑ يّتّ رَ، ﭑ شَ عَ لُ قِلِسِتَكَيٍ شَ نَ رَبَ ﭑ بّ.»

\VS{18}دَوُدَ نَشَ سْلُ يَابِ، «ندٍ نَ ﭑ تَن نَ؟ ﭑ بَبَ شَبِلّ شُرُن عِسِرَيِلَ بْنسْي يَ مَ، ﭑ تَن شَ قِندِ مَنفّ بِتَنيِ رَ؟»

\VS{19}وَشَتِ تٌ عَ لِ عَ نُ لَنمَ سْلُ شَ دِ فِنّ مٍرَبِ شَ قِ دَوُدَ مَ، سْلُ نَشَ عَ قِ مٍشٌلَكَ عَدِرِيٍلِ مَ.


\par }{\PP \VS{20}سْلُ شَ دِ فِنّ مِكَلِ نُ دَوُدَ شَنُشِ. عٍ تٌ نَ قَلَ سْلُ بّ، نَ نَشَ رَقَن عَ مَ.

\VS{21}سْلُ نُ عَ قَلَمَ عَ يّتّ مَ، «ﭑ شَ عَ قِ عَ مَ، عَلَكٌ عَ شَ قِندِ فَنتَنيِ رَ عَ بّ، قِلِسِتَكَيٍ شَ عَ قَشَ.» نَ كُي سْلُ مَن نَشَ عَ قَلَ دَوُدَ بّ، «تٌ عِ شَ قِندِ ﭑ بِتَنيِ رَ.»


\par }{\PP \VS{22}سْلُ نَشَ يَامَرِ قِ عَ شَ مِشِيٍ مَ، «وٌ عَ قَلَ دَوُدَ بّ فُندٌ رَ، ‹عِ بَرَ رَقَن مَنفّ نُن عَ شَ مِشِ بِرِن مَ. عِ شَ تِن قِندِدٍ مَنفّ بِتَنيِ رَ.›»

\VS{23}سْلُ شَ مِشِيٍ تٌ نَ قَلَ دَوُدَ بّ، عَ نَشَ عٍ يَابِ، «وٌ تَن بّ، قٍ شُرِ نَن عَ رَ قِندِقٍ مَنفّ بِتَنيِ رَ؟ سٍتَرٍ نَ ﭑ تَن نَ، نَشَن تِدٍ مُ فبٌ قٍوٌ.»

\VS{24}سْلُ شَ وَلِكّيٍ نَشَ نَ دّنتّفّ سَ سْلُ بّ.

\VS{25}سْلُ نَشَ عٍ يَمَرِ، «وٌ عَ قَلَ دَوُدَ بّ، ‹مَنفّ مُ وَ مَ سٍسٍ شْن كٌتٍ رَ قٌ عِ شَ قِلِسِتَكَ شّمّ كّمّ سٌلِ شَبَ، عِ قَ عٍ رَ بٍ، عَلَكٌ عَ شَ عَ فبٍ حْشْ عَ يَشُييٍ مَ.›» نَ كُي سْلُ نُ وَ مَ قِلِسِتَكَ شَ دَوُدَ قَشَ.

\VS{26}سْلُ شَ وَلِكّيٍ تٌ عَ شَ مَسٍنيِ تِ دَوُدَ بّ، نَ قٍ نَشَ عَ كّنّن، عَ نَشَ عَ مَحْشُن نَ نْمَ عَ نِيَدٍ عَ شَ قِندِ مَنفّ بِتَنيِ رَ. بٍينُن لْشْي دْنشْي شَ عَ لِ،

\VS{27}دَوُدَ نُن عَ شَ سْورِيٍ نَشَ سَ قِلِسِتَكَ شّمّ كّمّ قِرِن قَشَ. دَوُدَ نَشَ عٍ سٌلِ شَبَ، عَ قَ نَ شَسَبِ كَمَلِشِ رَ مَنفّ شْن مَ، عَلَكٌ عَ شَ قِندِ مَنفّ بِتَنيِ رَ. نَ تّمُي سْلُ نَشَ عَ شَ دِ فِنّ مِكَلِ قِ دَوُدَ مَ، عَ شَ قِندِ عَ شَ فِنّ رَ.


\par }{\PP \VS{28}سْلُ نُ بَرَ عَ كٌلٌن عَلَتَلَ نَ دَوُدَ قْشْ رَ. سْلُ شَ دِ فِنّ مِكَلِ نُ دَوُدَ شَنُشِ.

\VS{29}سْلُ نُ فَاشُشِ دَوُدَ يَ رَ، عَ عَ قِندِ عَ يَشُي رَ عَبَدَن.

\VS{30}قِلِسِتَ كُنتِفِيٍ نُ فٍرٍ تِمَ عِسِرَيِلَ بّ، كْنْ دَوُدَ نُ عٍ بْنبْمَ دَنفِقٍ سْلُ شَ سْورِيٍ بِرِن نَ. نَ كُي عَ نَشَ شِلِ شُنفبٍ سْتْ.




\par }\Chap{19}{\SH يٌنَتَن دَوُدَ مَلِقٍ
\par }
{\PP \VerseOne{1}سْلُ نَشَ عَ قَلَ عَ شَ دِ يٌنَتَن نُن عَ شَ مِشِيٍ بّ، عَ عٍ شَ دَوُدَ قَشَ. كْنْ دَوُدَ نُ رَقَن يٌنَتَن مَ كِ قَنيِ.

\VS{2}نَ نَن عَ رَ، يٌنَتَن نَشَ سَ نَ قٍ يَبَ دَوُدَ بّ، «ﭑ بَبَ وَ مَ عِ قَشَقٍ. عِ شَ مّينِ عِ يّتّ مَ تِنَ فّيسّفّ. عِ شَ عِ نْشُن.

\VS{3}تِنَ ﭑ نَن ﭑ بَبَ مَتِمَ دَاشَ عِ عِ نْشُنمَ دّننَشّ. ﭑ عِ شَ قٍ قَلَمَ عَ بّ، ﭑ شَ عَ نَتّ كٌلٌن، عَلَكٌ ﭑ شَ نَ قَلَ عِ بّ.»

\VS{4}يٌنَتَن نَشَ دَوُدَ شُن مَقَلَ عَ بَبَ سْلُ بّ، عَ قَلَقٍ رَ، «مَنفّ، عِ نَشَ يُنُبِ سْتْ عِ شَ كٌنيِ دَوُدَ شَ قٍ رَ، بَرِ مَ عَ مُ قٍ حَاشِ يٌ رَبَشِ عِ رَ. عَ هِننّشِ نّ عِ رَ تُن.

\VS{5}عَ مُ فَاشُ قَشّ يَ رَ، عَلَكٌ عَ شَ نَ قِلِسِتَكَ قَشَ. نَ كُي عَلَتَلَ نَشَ عِسِرَيِلَ شُن نَكٍلِ. عِ قَن بَرَ نَ تٌ، عِ قَن بَرَ حّلّشِن نَ شَ قٍ رَ. مُنقٍ رَ يَكْسِ عِ وَ مَ يُنُبِ رَبَقٍ، مِشِ نِي بَقٍ رَ تْوحّفّ كُي؟ مُنقٍ رَ عِ وَ مَ دَوُدَ قَشَقٍ نَ كِ تُن؟»

\VS{6}سْلُ نَشَ عَ شَ دِ يٌنَتَن شُي رَ مّ عَ قَنيِ رَ. عَ نَشَ عَ كَلِ عَلَتَلَ رَ، عَ دَوُدَ مُ قَشَمَ.

\VS{7}يٌنَتَن نَشَ دَوُدَ شِلِ، عَ نَ بِرِن تَفِ رَبَ عَ بّ. عَ نَشَ دَوُدَ شَنِن سْلُ يِرٍ، دَوُدَ مَن نَشَ وَلِ سْلُ بّ عَلْ عَ دَرِشِ عَ رَ كِ نَشّ.


\par }{\PP \VS{8}فٍرٍ مَن نَشَ بِرَ عِسِرَيِلَ نُن قِلِسِتَ تَفِ. دَوُدَ نَشَ مِنِ قِلِسِتَكَيٍ فٍرٍدٍ، عَ نَشَ عٍ بْنبْ عَ قَنيِ رَ، عٍ قَ عٍ فِ.

\VS{9}لْشْي ندٍ عَلَ نَشَ عَ نِيَ حِننّ شَ بِرَ سْلُ قْشْ رَ. عَ نُ دْشْشِ عَ شْنيِ، تَنبّ سُشُشِ عَ يِ رَ. دَوُدَ نُ نَ كْرَ رَبٍرٍقٍ.

\VS{10}سْلُ نَشَ عَ شَ شَلِ وٌلِ دَوُدَ مَ، عَ شَ عَ سْشْ بَنشِ كَنكٍ. دَوُدَ نَشَ تَنبّ دّ مَبَ، تَنبّ نَشَ سْرْن بَنشِ كَنكٍ. دَوُدَ نَشَ عَ فِ، عَ عَ نْشُن نَ كْي رَ.


\par }{\PP \VS{11}سْلُ نَشَ مِشِيٍ شّي دَوُدَ شْنيِ، عٍ شَ عَ شَ قٍ كٌلٌن، عَلَكٌ عٍ شَ عَ قَشَ فّيسّفّ. كْنْ عَ شَ فِنّ نَشَ عَ قَلَ عَ بّ، «شَ عِ مُ عِ فِ، عٍ عِ قَشَمَ نّ.»

\VS{12}عَ شَ فِنّ نَشَ عَ رَفٌرٌ وُندّرِ رَ، عَ نَشَ عَ فِ. عَ رَتَنفَشِ نَ كِ نّ.

\VS{13}نَ دَنفِ شَنبِ، مِكَلِ نَشَ وُرِ مَسٌلِشِ سَ دَوُدَ شَ سَدٍ مَ، عَ دُفِ قٍلٍن عَ شُن مَ، عَ سِ كِرِ سَ عَ شُنسَسٍ قَرِ.

\VS{14}سْلُ تٌ مِشِيٍ شّي دَوُدَ سُشُدٍ، عَ شَ فِنّ نَشَ عَ قَلَ عٍ بّ، «عَ مُ يَلَنشِ.»

\VS{15}سْلُ مَن نَشَ عٍ شّي عَلَكٌ عٍ شَ دَوُدَ فُندِ تٌ. عَ نَشَ عَ قَلَ عٍ بّ، «وٌ شَ قَ عَ رَ عَ شَ سَدٍ مَ.»

\VS{16}شّيرَيٍ تٌ قَ، عٍ نَشَ عَ لِ وُرِ مَسٌلِشِ نَن نَ سَدٍ مَ، سِ كِرِ سَشِ شُنسَسٍ قَرِ.

\VS{17}سْلُ نَشَ عَ شَ دِ مِكَلِ مَشْرِن، «عِ ﭑ يَنقَشِ يِ كِ مُنقٍ رَ؟ عِ عَ نِيَشِ مُنقٍ رَ ﭑ يَشُي شَ عَ فِ؟» مِكَلِ نَشَ عَ يَابِ، «عَ عَ قَلَ نّ ﭑ بّ، شَ عِ مُ عَ لُ ﭑ شَ سِفَ، ﭑ عِ قَشَمَ نّ.»


\par }{\PP \VS{18}دَوُدَ عَ فِ نَ كِ نّ، عَ سِفَ سَمُوٍلِ يِرٍ رَ مَ. عَ نَشَ دّنتّفّ سَ عَ بّ سْلُ نَشَن نَبَشِ عَ رَ. نَ دَنفِ شَنبِ، دَوُدَ نُن سَمُوٍلِ نَشَ سِفَ، عٍ سَ لُ نَيٌتِ.

\VS{19}مِشِ ندٍ نَشَ سْلُ رَكٌلٌن عَ دَوُدَ سَ نَ نَيٌتِ، رَ مَ مَبِرِ.

\VS{20}سْلُ نَشَ مِشِيٍ شّي دَوُدَ سُشُدٍ، كْنْ عٍ نَشَ نَمِحْنمّيٍ تٌ كِرَ رَ سَمُوٍلِ قْشْ رَ. شّيرَيٍ تٌ مِشِيٍ تٌ مَسٍنيِ تِقٍ عَلَ شِلِ رَ، عَلَ شَشِلِ نَشَ فٌرٌ عٍ قَن مَ، عٍ قَن نَشَ سٌ نَ مَسٍنيِ مْولِ تِدٍ.

\VS{21}عٍ تٌ نَ دّنتّفّ سْلُ بّ، عَ نَشَ مِشِ فبّتّيٍ شّي، كْنْ نٍيٍ قَن نَشَ سٌ مَسٍنيِ تِقٍ عَلَ شِلِ رَ. عَ نَشَ مِشِيٍ شّي عَ سَشَن ندٍ، كْنْ نٍيٍ قَن نَشَ سٌ مَسٍنيِ تِقٍ عَلَ شِلِ رَ.


\par }{\PP \VS{22}نَ دَنفِ شَنبِ سْلُ يّتّ يَتِ نَشَ سِفَ رَ مَ. عَ تٌ كْلْنيِ لِ سٍكُ تَا كُي، عَ نَشَ مِشِيٍ مَشْرِن، «دَوُدَ نُن سَمُوٍلِ نَ مِندٍن؟» عٍ نَشَ عَ يَابِ، عَ عٍ سَ نَ نَيٌتِ، رَ مَ مَبِرِ.

\VS{23}عَ نَشَ نَيٌتِ كِرَ سُشُ رَ مَ مَبِرِ، كْنْ عَلَ شَشِلِ نَشَ فٌرٌ عَ مَ كِرَ شْن. عَ نَشَ مَسٍنيِ تِ عَلَ شِلِ رَ هَن نَيٌتِ، رَ مَ مَبِرِ.

\VS{24}عَ قَن نَشَ دٌنمَ رَتٍ عَ مَ، عَ قَ مَسٍنيِ تِ عَلَ شِلِ رَ سَمُوٍلِ يَ شْرِ. عَ نَشَ عَ قٍلٍن بْشِ مَ دٌنمَ مُ عَ مَ. عَ نَشَ لُ نَ كِ نَ يَنيِ نُن نَ كْي بِرِن. يِ تَالِ مِنِشِ نَ قٍ نَن كُي، «سْلُ قَن بَرَ قِندِ نَمِحْنمّيٍ رَ بَ؟»




\par }\Chap{20}{\SH يٌنَتَن نُن دَوُدَ شَ سَاتّ
\par }
{\PP \VerseOne{1}دَوُدَ نَشَ كٍلِ نَمِحْنمّيٍ يِرٍ رَ مَ تَا كُي، عَ سِفَ يٌنَتَن تٌدٍ، عَ سَ عَ مَشْرِن، «ﭑ مُنسٍ رَبَشِ ﭑ شَ هَاكّ سْتْ عِ بَبَ رَ؟ ﭑ مُنسٍ نِيَشِ عَ رَ، عَ وَ مَ ﭑ قَشَقٍ نَشَن مَ؟»

\VS{2}يٌنَتَن نَشَ عَ يَابِ، «عَدٍ، ﭑ بَبَ مُ عِ قَشَمَ. عَ مُ سٍسٍ رَبَمَ عَ مُ عَ قَلَ ﭑ بّ، عَ قِندِ قٍ شُرِ رَ، عَ قِندِ قٍ شُنفبٍ رَ. ﭑ بَبَ مُ قٍقٍ نْشُنمَ ﭑ مَ. عَ مُ قٍقٍ رَبَمَ عَ مُ عَ قَلَ ﭑ بّ.»

\VS{3}دَوُدَ نَشَ عَ قَلَ عَ بّ، «عِ بَبَ عَ كٌلٌن، عَ ﭑ نَقَن عِ مَ. عَ نَشّ، ‹ﭑ مُ يِ قَلَمَ يٌنَتَن بّ، شَ نَ مُ عَ تْورْ مَ نّ.› كْنْ ﭑ بَرَ ﭑ كَلِ عَلَ رَ، سَن تٌنفٌ كٍرٍن مُ نَ ﭑ تَن نُن قَشّ تَفِ.»


\par }{\PP \VS{4}يٌنَتَن نَشَ عَ قَلَ دَوُدَ بّ، «عِ نُ وَ نَشَن يٌ شْن، ﭑ نَ نَن نَبَمَ.»

\VS{5}دَوُدَ نَشَ عَ يَابِ، «كِكٍ نّينّ سَلِ سّرّشّ نَن تِنَ. عَ لَنمَ نّ ﭑ نُن مَنفّ شَ مُشُ دّفٍ يِرٍ كٍرٍن. عَ لُ ﭑ شَ سِفَ، ﭑ شَ ﭑ نْشُن دَاشَ، هَن عَ شِ سَشَن ندٍ لْشْي نُنمَرٍ.

\VS{6}شَ عَ ﭑ مَ قٍ مَشْرِن، عَ قَلَ عَ بّ، ‹دَوُدَ ﭑ مَشَندِ نّ، عَ ﭑ شَ دِحّ عَ مَ، عَ شَ سِفَ عَ شْنيِ بّتّلّيمُ، عَ شَ لَن عَ شَبِلّ مَ نَشَن سّرّشّ بَمَ نَا حّ يٌ حّ.›

\VS{7}شَ عَ عِ يَابِ، ‹نَ قَن،› عَوَ، بْحّسَ نَ ﭑ بّ، عِ شَ كٌنيِ. كْنْ شَ عَ شْنْ نَ قٍ مَ، عِ بَرَ عَ كٌلٌن نَتّ نَ عَ يِ، عَ وَ مَ ﭑ تْورْقٍ مَ.

\VS{8}عِ شَ ﭑ شُن مَقَلَ نَ كِ نّ، بَرِ مَ وٌن بَرَ سَاتّ شِرِ عَلَتَلَ يَ عِ. شَ عِ هَاكّ نَن ﭑ مَ، عِ يّتّ شَ ﭑ قَشَ، هَلِ عِ مُ ﭑ شَنِن عِ بَبَ يِرٍ.»


\par }{\PP \VS{9}يٌنَتَن نَشَ عَ كَلِ دَوُدَ بّ، «شَ ﭑ عَ كٌلٌن ﭑ بَبَ وَ مَ عِ قَشَقٍ، ﭑ نَ قَلَمَ نّ عِ بّ.»

\VS{10}دَوُدَ نَشَ عَ قَلَ يٌنَتَن بّ، «شَ عِ بَبَ قَ عِ يَابِ عَ شْنّ رَ، ندٍ ﭑ نَكٌلٌنمَ؟»

\VS{11}يٌنَتَن نَشَ عَ يَابِ، «وٌن شَ سِفَ بُرُنيِ.» عٍ تٌ مّننِ لِ،

\VS{12}يٌنَتَن نَشَ عَ قَلَ دَوُدَ بّ، «ﭑ بَرَ ﭑ كَلِ عِسِرَيِلَ مَرِفِ عَلَتَلَ رَ، تِنَ شَ نَ مُ تِنَ بٌرَ يِ وَشَتِ، ﭑ نَن ﭑ بَبَ مَشْرِنمَ ﭑ شَ عَ كٌلٌن نَشَن نَ عَ بْحّ مَ عِ شَ قٍ رَ. شَ قٍ قَنيِ نَ عَ رَ، ﭑ عِ رَكٌلٌنمَ.

\VS{13}كْنْ شَ عَ سَ لِ عَ وَ مَ عِ تْورْقٍ نّ، ﭑ مُ قَ نَ قَلَ عِ بّ، عَلَتَلَ شَ ﭑ يّتّ تْورْ، عَ شَ ندٍ سَ عَ شُن مَ. نَ تّمُي، ﭑ عَ لُمَ نّ عِ شَ سِفَ بْحّسَ كُي، عَلَتَلَ شَ لُ عِ قْشْ رَ، عَلْ عَ نُ نَ ﭑ بَبَ قْشْ رَ كِ نَشّ.

\VS{14}عِ شَ هِننّ ﭑ نَ عَلَتَلَ شَ هِننّ رَ ﭑ مَ دُنِحّءِفِرِ بِرِن كُي. ﭑ قَشَ شَنبِ،

\VS{15}عِ نَشَ بَ هِننّقٍ ﭑ مَ دٍنبَيَ رَ، هَلِ عَلَتَلَ عِ يَشُي بِرِن بَ نّ يِ دُنِحَ بّندّ قُحِ قَرِ.»

\VS{16}يٌنَتَن نَشَ سَاتّ تٌنفٌ دَوُدَ بْنسْي بّ، عَ قَ عَ قَلَ، «عَلَتَلَ شَ دَوُدَ فبٍ حْشْ عَ يَشُييٍ مَ.»

\VS{17}يٌنَتَن مَن نَشَ دَوُدَ رَكَلِ عَ شَ شَنُنتٍيَ شَ قٍ رَ، بَرِ مَ يٌنَتَن دَوُدَ شَنُ نّ عَلْ عَ عَ يّتّ شَنُ كِ نَشّ.


\par }{\PP \VS{18}يٌنَتَن نَشَ عَ قَلَ عَ بّ، «تِنَ نَن نَ كِكٍ نّينّ سَلِ رَ. عٍ نَ عَ تٌ عِ مُ نَ، عٍ قَمَ نّ عِ شَ قٍ مَشْرِندٍ.

\VS{19}عَ شِ سَشَن ندٍ، عِ شَ سِفَ عِ سَ عِ نْشُن دّننَشّ عٍسٍلِ فّمّ شَنبِ رَ، يِ قٍ تٌ قْلْ.

\VS{20}ﭑ شَلِ سَشَن نَن وٌلِمَ عِ مَبِرِ رَ، عَلْ ﭑ وَ مَ سٍ ندٍ نَن بُنقٍ.

\VS{21}نَ تّمُي، ﭑ دِدِ شّيمَ نّ شَلِيٍ قٍندٍ. شَ ﭑ عَ قَلَ عَ بّ، ‹شَلِيٍ نَ عِ سّيتِ مَ،› نَ قِندِ مَ تْنشُمَ نَن نَ عِ بّ عَ عِ نَشَ فَاشُ، بَرِ مَ هّرِ نَن تُن نَ عِ بّ. عَلَ تَنتُ.

\VS{22}كْنْ، شَ ﭑ سَ عَ قَلَ دِدِ بّ، ‹شَلِيٍ نَ عِ يَ رَ ثٌن،› نَ قِندِ مَ تْنشُمَ نَن نَ عِ بّ عِ شَ عِ فِ، بَرِ مَ عَلَ نَن عَ نِيَشِ عِ شَ سِفَ.

\VS{23}عَلَتَلَ نَن نَ وٌن مَ سَاتّ سٍيدٍ رَ.»

\VS{24}دَوُدَ نَشَ عَ نْشُن قْتْنيِ كُي.

\par }{\PP كِكٍ نّينّ سَلِ تٌ عَ لِ، مَنفّ سْلُ نَشَ عَ مَفٌرٌ تٍيبِلِ رَ، عَ شَ عَ دّفٍ.

\VS{25}عَ نَشَ دْشْ بَنشِ بِلِ كَنكٍ، عَلْ عَ دَرِشِ عَ رَ كِ نَشّ. يٌنَتَن نَشَ دْشْ عَ يَ رَ، عَبٍنٍرِ نَشَ دْشْ عَ قّ مَ. كْنْ دَوُدَ تَن مُ نُ نَ عَ دْشْدٍ.

\VS{26}نَ لْشْي سْلُ مُ سٍسٍ قَلَ دَوُدَ شَ قٍ رَ، بَرِ مَ عَ حْشْ عَ مَ عَ مُ قَشِ عَ شَ سّنِيّنتَرٍحَ شَ قٍ نَن مَ.

\VS{27}نَ كُيٍ عِبَ، كِكٍ نّينّ سَلِ شِ قِرِن ندٍ، سْلُ تٌ عَ تٌ دَوُدَ مُ قَ، عَ نَشَ يٌنَتَن مَشْرِن، «ﭑ مَ دِ، مُنقٍ رَ يِسَيِ شَ دِ مُ قَشِ عَ دّفٍدٍ شٌرٌ، عَ مُ قَ تٌ؟»

\VS{28}يٌنَتَن نَشَ سْلُ يَابِ، «دَوُدَ ﭑ مَيَندِ نّ، ﭑ شَ دِحّ عَ مَ، عَ شَ سِفَ بّتّلّيمُ.

\VS{29}عَ نَشَ عَ قَلَ ﭑ بّ، ‹يَندِ، عَ لُ، ﭑ شَ سِفَ لَندٍ ﭑ شَبِلّ شَ سّرّشّ مَ. ﭑ تَارَ بَرَ ﭑ شِلِ. عِ شَ تِن ﭑ شَ سِفَ ﭑ نفَشَكٍرٍنيِيٍ يِرٍ.› نَ نَن عَ رَ، دَوُدَ مُ نَ بٍ تٌ مَنفّ شَ تٍيبِلِ رَ.»


\par }{\PP \VS{30}نَ تّمُي سْلُ نَشَ شْنْ عَ شَ دِ يٌنَتَن مَ، عَ عَ قَلَ عَ بّ، «فِنّ مَتَندِلَ شَ دِ نَن عِ رَ. عِ حْشْ عَ مَ عَ ﭑ مُ عَ كٌلٌن عَ عِ نَ يِسَيِ شَ دِ نَن بّ؟ عِ شَ يَافِ نَن نَ كِ، عَ نُن عِ نفَ!

\VS{31}عِ مُ عَ كٌلٌن عَ قَننِ يِسَيِ شَ دِ نَ دُنِحَ، شَشِلِ سَ يٌ مُ نَ عِ بّ عِ شَ مَنفّيَ شَ قٍ رَ؟ عِ شَ مِشِ ندٍ شّي عَ سُشُدٍ. عَ لَنمَ عَ شَ قَشَ.»

\VS{32}يٌنَتَن نَشَ عَ بَبَ سْلُ يَابِ، «مُنقٍ رَ عَ لَنمَ عَ شَ قَشَ؟ عَ مُنسٍ رَبَشِ؟»

\VS{33}سْلُ تٌ عَ شَ تَنبّ عِتٍ عَ شَ دِ شِلِ مَ، يٌنَتَن نَشَ عَ كٌلٌن عَ عَ بَبَ نُ وَ مَ دَوُدَ قَشَقٍ نّ.

\VS{34}عَ نَشَ كٍلِ عَ شْنْشِ رَ، عَ مُ سٍسٍ دٌن نَ كِكٍ نّينّ سَلِ شِ قِرِن ندٍ. عَ بْحّ نُ رَحَاشُشِ عَ مَ دَوُدَ نُن عَ يّتّ كَن مَ يَافِ شَ قٍ رَ.


\par }{\PP \VS{35}نَ كُيٍ عِبَ، يٌنَتَن نَشَ سِفَ دَاشَ يِرٍ ندٍ، عَ نُن دَوُدَ نُ لَنشِ نَشَن مَ. عَ نَشَ دِ مّدِ ندٍ قَن شَنِن نَا.

\VS{36}عَ نَشَ عَ قَلَ عَ بّ، عَ نَشّ، «ﭑ نَ شَلِ وٌلِ، عِ فِ، عِ سَ قَ عَ رَ.» دِ مّدِ نَشَ عَ فِ قْلْ، يٌنَتَن قَ شَلِ وٌلِ عَ يَ رَ ثٌن.

\VS{37}دِ مّدِ تٌ شَلِ يِرٍ لِ، يٌنَتَن نَشَ عَ شُي عِتٍ عَ قَلَقٍ رَ، «شَلِ مَكُيَ مّننِ رَ ثٌن!»

\VS{38}عَ مَن نَشَ سْنشْ عَ رَ، عَ نَشّ، «عِ شُلُن، عِ نَشَ تِ دٍ!» يٌنَتَن شَ دِ مّدِ نَشَ شَلِيٍ مَتٌنفٌ، عَ قَ عَ رَ عَ مَرِفِ شْن مَ.

\VS{39}عَ مُ نُ سٍسٍ كٌلٌن نَ قٍ كُي، كْنْ دَوُدَ نُن يٌنَتَن تَن نَشَ عٍ بٌورٍ قَهَامُ.

\VS{40}يٌنَتَن نَشَ عَ شَ شَلِ نُن عَ شَ تَنبّيٍ سٌ دِ مّدِ يِ رَ، عَ عَ قَلَ عَ بّ، «يِ سٍيٍ شَنِن تَا كُي.»

\VS{41}دِ مّدِ تٌ سِفَ، دَوُدَ نَشَ مِنِ كْولَ مَبِرِ، عَ قَ عَ يَتَفِ رَقٍلٍن بْشِ سَنيَ سَشَن. عٍ نَشَ قِلِنقِلِن عٍ بٌورٍ مَ، عٍ قَ وَ، عَ فبٍنفبٍنيِ دَوُدَ.

\VS{42}يٌنَتَن نَشَ عَ قَلَ دَوُدَ بّ، «وٌن بَرَ سَاتّ شِرِ. عَلَتَلَ نَ سٍيدٍ رَ وٌن تَن نُن وٌن بْنسْييٍ تَفِ عَبَدَن. يَكْسِ، عِ شَ سِفَ بْحّسَ كُي.»




\par }\Chap{21}{\SH دَوُدَ شَ فِ
\par }
{\PP \VerseOne{1}نَ دَنفِ شَنبِ، دَوُدَ نَشَ سِفَ نٌبٌ، يٌنَتَن نَشَ فبِلٍن تَا كُي.

\VS{2}دَوُدَ تٌ نٌبٌ لِ، عَ نَشَ سِفَ سّرّشّدُبّ عَشِمٍلٍكِ شْنيِ. عَ تٌ دَوُدَ تٌ، عَ نَشَ فَاشُ، عَ قَ عَ مَشْرِن، «عِ كٍرٍن نَن عَ رَ؟ مِشِ يٌ مُ نَ عِ قْشْ رَ؟»

\VS{3}دَوُدَ نَشَ عَشِمٍلٍكِ يَابِ، عَ نَشّ، «مَنفّ نَن ﭑ شّيشِ، كْنْ عَ عَ قَلَ ﭑ بّ، عَ مِشِ يٌ نَشَ عَ كٌلٌن عَ ﭑ شّيشِ قٍ نَشَن مَ. ﭑ بَرَ عَ قَلَ ﭑ مَ سْورِيٍ بّ، عٍ شَ ﭑ نَرَلَن يِرٍ ندٍ.

\VS{4}دٌنسٍ ندٍ نَ نَ؟ تَامِ سُولِ سٌ ﭑ يِ رَ، شَ نَ مُ دٌنسٍ فبّتّ.»

\VS{5}سّرّشّدُبّ نَشَ عَ يَابِ، «تَامِ يٌ مُ نَ ﭑ يِ رَ، قٌ تَامِ سّنِيّنشِ نَشَن بَشِ سّرّشّ رَ. عِ شَ سْورِيٍ نْمَ نَ دٌندٍ شَ عَ سَ لِ عٍ نُن فِنّيٍ مُ سَشِ يِرٍ كٍرٍن يِ سَشَنيِ.»


\par }{\PP \VS{6}دَوُدَ نَشَ عَ قَلَ عَ بّ، «تْنيِ حَن دْشْشِ مُشُ مَ فِنّ قٍ رَبَقٍ مَ مُشُ سِفَمَ فٍرٍ سٌدٍ تّمُي نَشّ. ﭑ مَ سْورِيٍ مَرَ سّنِيّنيِ رَبَمَ عٍ نّ سِفَمَ دّدّ. يِ بِيَاسِ تِدٍ تٌ فبٌ بِيَاسِ فبّتّيٍ بّ، عٍ بِرِن سّنِيّنشِ كِ قَنيِ رَ.»

\VS{7}نَ كُي سّرّشّدُبّ نَشَ سّرّشّ تَامِ سٌ عَ يِ رَ، بَرِ مَ تَامِ فبّتّ يٌ مُ نُ نَ. نَ سّرّشّ تَامِ نُ مَسَرَ مَ تَامِ نّينّ رَ لْشْي بِرِن عَلَتَلَ يَ عِ.

\VS{8}نَ لْشْي سْلُ شَ مِشِ ندٍ نُ نَ مّننِ سَلِ شَ قٍ رَ. عٍدٌنكَ نَن نُ عَ رَ، نَشَن شِلِ دٌوٍفٍ، نَشَن قِندِشِ سْلُ شَ شُرُ سٍ كَنتّيٍ شُنيِ رَ.


\par }{\PP \VS{9}دَوُدَ نَشَ عَ قَلَ عَشِمٍلٍكِ بّ، عَ نَشّ، «تَنبّ يٌ مُ نَ عِ يِ رَ، شَ نَ مُ سَنتِدّفّمَ؟ ﭑ تٌ فبَتَشِ مَنفّ شَ شّيرَيَ شَ قٍ رَ، ﭑ مُ قَشِ ﭑ مَ سَنتِدّفّمَ نُن ﭑ مَ فٍرٍ سٌسٍ رَ.»

\VS{10}سّرّشّدُبّ نَشَ عَ يَابِ، «فٌلِيَتِ قِلِسِتَكَ شَ سَنتِدّفّمَ نَ بٍ، عِ نَشَن قَشَ عٍلَ فُلُنبَ كُي. عَ مَقِلِنشِ دُفِ ندٍ كُي، عَ سَشِ سّرّشّدُبّيٍ شَ دٌنمَ شَنبِ رَ. شَ عِ وَ مَ عَ شْن، عَ تٌنفٌ. فبّتّ مُ نَ بٍ.» دَوُدَ نَشَ عَ قَلَ، «عَ سٌ ﭑ يِ رَ، عَ مَنِيّ يٌ مُ نَ.»


\par }{\PP \VS{11}نَ لْشْي دَوُدَ نَشَ كٍلِ، عَ عَ فِ سْلُ يَ رَ. عَ نَشَ سِفَ فَتِ مَنفّ عَكِسِ شْنيِ.

\VS{12}عَكِسِ شَ مِشِيٍ نَشَ عَ قَلَ عَ بّ، «عِسِرَيِلَ مَنفّ دَوُدَ شَ مُ يِ كِ، نَشَن شَ قٍ قَلَمَ، ‹سْلُ بَرَ مِشِ وُلُ وُلُ قَشَ. دَوُدَ تَن بَرَ مِشِ وُلُ وُلُ دْشْ قُ قَشَ›؟»


\par }{\PP \VS{13}دَوُدَ تٌ نَ قٍ مّ، عَ نَشَ فَاشُ كِ قَنيِ فَتِ مَنفّ عَكِسِ يَ رَ.

\VS{14}نَ كُي عَ نَشَ عَ نِيَ حَمَ شَ عَ مَحْشُن دَشُي رَ. عَ نَشَ دَشُحَ رَبَ عٍ تَفِ، عَ سٍ كٌرِن نَادّ مَ، عَ دّيٍ نُ فٌرٌ عَ دّ شَبٍ مَ.

\VS{15}عَكِسِ نَشَ عَ قَلَ عَ شَ مِشِيٍ بّ، عَ نَشّ، «وٌ مُ عَ تٌشِ عَ قِندِشِ دَشُي نَن نَ يِ كِ. وٌ قَشِ يِ شّمّ رَ ﭑ شْن مَ مُنقٍ رَ؟

\VS{16}ﭑ هَيِ نَ دَشُي مَ ﭑ شْنيِ؟ يِ مِشِ مْولِ شَ سٌ ﭑ مَ بَنشِ كُي؟»




\par }\Chap{22}{\SH سْلُ عَشِمٍلٍكِ حَشَنكَتَقٍ
\par }
{\PP \VerseOne{1}دَوُدَ نَشَ سَ عَ نْشُن عَدُلَمَ قْنمّ كُي. عَ تَارَيٍ نُن عَ بَرٍنيِيٍ تٌ نَ كٌلٌن، عٍ نَشَ سِفَ عَ قْشْ رَ.

\VS{2}مِشِ نَشٍيٍ نُ نَ تْورّ ندٍ كُي عَلْ دٌنِ كَنيِيٍ، عٍ نَشَ لُ عَ قّ مَ، عٍ عَ قِندِ عٍ شَ مَنفّ رَ. مِشِ كّمّ نَانِ حْندْن نُ نَ عَ قْشْ رَ.


\par }{\PP \VS{3}دَوُدَ نَشَ كٍلِ مّننِ، عَ نَشَ سِفَ مِسِثَ مٌوَبَ بْشِ مَ. عَ نَشَ عَ قَلَ مٌوَبَ مَنفّ بّ، عَ نَشّ، «يَندِ، عَ لُ ﭑ بَبَ نُن ﭑ نفَ شَ سَبَتِ بٍ سِندٍن، هَن ﭑ شَ عَ كٌلٌن عَلَتَلَ وَ مَ نَشَن شْن ﭑ بّ.»

\VS{4}دَوُدَ نَشَ عَ شَ مِشِيٍ شَنِن نَ مَنفّ شْنيِ، عٍ نَشَ لُ مّننِ دَوُدَ قّ مَ.

\VS{5}عَننَبِ فَدِ نَشَ عَ قَلَ دَوُدَ بّ، عَ نَشّ، «عِ نَشَ لُ يِ مَنفّ شْنيِ. عِ شَ فبِلٍن يُدَيَ.» دَوُدَ نَشَ كٍلِ، عَ سٌ شّرّتِ قْتْنيِ يِرٍ.


\par }{\PP \VS{6}سْلُ تٌ دَوُدَ نُن عَ قْشِرَبِرّيٍ شَ شِبَارُ مّ، عَ نُ نَ فِبٍيَ، تَمَرٍ بِلِ بُن مَ، فٍيَ قَرِ. عَ شَ تَنبّ نُ سُشُشِ عَ يِ رَ، عَ شَ مِشِيٍ نُ نَ عَ قّ مَ.

\VS{7}عَ نَشَ عَ قَلَ عٍ بّ، عَ نَشّ، «وٌ وٌ تُلِ مَتِ، وٌ تَن بُنيَمِن بْنسْييٍ. يِسَيِ شَ دِ قَمَ نّ وّنِ يِرٍيٍ نُن شّيٍ قِدٍ وٌ مَ؟ عَ وٌ قِندِ سْورِ وُلُ شُنيِيٍ رَ، شَ نَ مُ سْورِ كّمّ شُنيِيٍ رَ؟

\VS{8}وٌ بِرِن بَرَ ﭑ يَنقَ. مِشِ يٌ مُ ﭑ نَكٌلٌنشِ ﭑ مَ دِ نُن يِسَيِ شَ دِ بَرَ سَاتّ شِرِ. وٌ مُ كِنِكِنِ ﭑ مَ، وٌ مُ عَ قَلَ ﭑ بّ ﭑ مَ دِ وَ مَ ﭑ مَ كٌنيِ شُنيِ عِكٍلِقٍ ﭑ شِلِ مَ، عَلَكٌ نَ شَ فَنتَنيِ سَ ﭑ يَ رَ عَلْ عَ قَ نَ كِ نَشّ يِ كِ تٌ.»


\par }{\PP \VS{9}سْلُ شَ شُرُ سٍ كَنتّيٍ شُنيِ، عٍدٌنكَ دٌوٍفٍ، نَ نَشَ عَ قَلَ سْلُ بّ، «ﭑ تَن يِسَيِ شَ دِ تٌ نّ نٌبٌ، عَشِتُبَ شَ دِ عَشِمٍلٍكِ شْنيِ.

\VS{10}عَشِمٍلٍكِ نَشَ عَلَتَلَ مَشَندِ عَ بّ، عَ دٌنسٍيٍ سٌ عَ يِ رَ، عَ نُن فٌلِيَتِ قِلِسِتَكَ شَ سَنتِدّفّمَ.»


\par }{\PP \VS{11}مَنفّ نَشَ شّيرَيٍ شّي سّرّشّدُبّ عَشِمٍلٍكِ شِلِدٍ، عَ نُن عَ شَ دٍنبَيَ نُن سّرّشّدُبّ نَشٍيٍ بِرِن نُ نَ نٌبٌ. عٍ تٌ قَ مَنفّ يِرٍ،

\VS{12}سْلُ نَشَ عَ قَلَ عٍ بّ، عَ نَشّ، «عَشِتُبَ شَ دِ، عِ تُلِ مَتِ ﭑ نَ.» عَ نَشَ عَ يَابِ، «ﭑ مَرِفِ، ﭑ تُلِ مَتِشِ عِ رَ.»

\VS{13}سْلُ نَشّ، «مُنقٍ رَ عِ يَنقّ مَشِرِشِ ﭑ شُن مَ، وٌ تَن نُن يِسَيِ شَ دِ؟ مُنقٍ رَ عِ تَامِ نُن سَنتِدّفّمَ سٌشِ عَ يِ رَ، عِ مَن قَ عَلَتَلَ مَشَندِ عَ بّ، عَلَكٌ عَ شَ عَ يَ رَقِندِ ﭑ مَ، عَ شَ فَنتَنيِ تٍ ﭑ بّ عَلْ عَ قَ نَ كِ نَشّ يِ كِ تٌ.»


\par }{\PP \VS{14}عَشِمٍلٍكِ نَشَ وْيّنيِ تٌنفٌ، عَ نَشّ، «ندٍ تِنشِن عِ بِتَنيِ دَوُدَ بّ عِ شَ مِشِيٍ يَ مَ؟ ندٍ شَ بِنيّ دَنفِمَ عَ رَ عِ شَ بَنشِ كُي؟

\VS{15}ﭑ بَرَ عَلَتَلَ مَشَندِ عَ بّ سَنيَ وُيَشِ. مَنفّ، عِ نَشَ يِ كَلَمُي سَ عِ شَ كٌنيِ نُن عَ شَ دٍنبَيَ شُن مَ، بَرِ مَ ﭑ مُ سٍسٍ كٌلٌن يِ قٍ كُي.»

\VS{16}مَنفّ نَشَ عَ قَلَ، «عَشِمٍلٍكِ، ﭑ عِ تَن نُن عِ شَ دٍنبَيَ قَشَمَ تٌ.»

\VS{17}مَنفّ نَشَ عَ قَلَ عَ شَ سْورِيٍ بّ، نَشٍيٍ نُ تِشِ عَ قّ مَ، عَ عٍ شَ عَلَتَلَ شَ سّرّشّدُبّيٍ قَشَ، بَرِ مَ عٍ مُ عَ رَكٌلٌن عَ دَوُدَ نَ فِقٍ عَ مَ. كْنْ سْورِيٍ تَن مُ تِن نَ رَبَدٍ.


\par }{\PP \VS{18}نَ كُي مَنفّ نَشَ عَ قَلَ دٌوٍفٍ بّ، «عِ تَن شَ يِ سّرّشّدُبّيٍ قَشَ.» عَوَ دٌوٍفٍ عٍدٌنكَ نَشَ عٍ قَشَ. نَ لْشْي عَ مِشِ تٌنفٌ سٌلٌمَسَشَن نُن سُولِ نَن قَشَ، سّرّشّدُبّ دٌنمَ رَفٌرٌشِ نَشٍيٍ مَ.

\VS{19}عَ نَشَ عٍ شَ تَا مِشِيٍ قَن قَشَ سَنتِدّفّمَ رَ، شّمّيٍ يٌ، فِنّيٍ يٌ، دِ مّيٍ يٌ، دِيْرّيٍ يٌ. هَلِ نِنفٍيٍ بَ، سٌقَلٍيٍ بَ، يّشّييٍ بَ، عٍ نَشَ عٍ بِرِن قَشَ سَنتِدّفّمَ رَ.


\par }{\PP \VS{20}عَشِمٍلٍكِ شَ دِ شّمّ عَبِيَتَرِ، عَشِتُبَ شَ مَمَدِ، نَ نَن كٍرٍن نْ عَ فِدٍ. عَ نَشَ سِفَ عَلَكٌ عَ شَ بِرَ دَوُدَ قْشْ رَ.

\VS{21}عَ نَشَ عَ قَلَ دَوُدَ بّ عَ سْلُ بَرَ عَلَتَلَ شَ سّرّشّدُبّيٍ قَشَ.

\VS{22}دَوُدَ نَشَ عَ يَابِ، «نَ لْشْي ﭑ نُ بَرَ عَ مَحْشُن عَ دٌوٍفٍ عٍدٌنكَ قَمَ نّ ﭑ مَ قٍ قَلَدٍ سْلُ بّ. ﭑ تَن نَن عَ نِيَشِ عِ شَ مِشِيٍ شَ قَشَ.

\VS{23}هَلِ عِ مُ فَاشُ. لُ ﭑ سّيتِ مَ، بَرِ مَ نَشَن وَ مَ ﭑ قَشَقٍ، عَ وَ مَ عِ قَن قَشَقٍ. عِ نَ كَنتَرِ نَن كُي ﭑ قّ مَ.»




\par }\Chap{23}{\SH دَوُدَ فِقٍ
\par }
{\PP \VerseOne{1}عٍ نَشَ قَ عَ قَلَ دَوُدَ بّ، عَ قِلِسِتَكَيٍ بَرَ دِن كٍيِلَ تَا رَ، عَ عٍ نَ عٍ شَ بَلٌي مُحَقٍ لٌنيِيٍ يِرٍ.

\VS{2}دَوُدَ نَشَ عَلَتَلَ مَشْرِن، عَ نَشّ، «ﭑ نْمَ نّ قِلِسِتَكَيٍ رَ؟» عَلَتَلَ نَشَ عَ يَابِ، «سِفَ، عِ شَ كٍيِلَ رَتَنفَ قِلِسِتَكَيٍ مَ.»

\VS{3}كْنْ دَوُدَ شَ مِشِيٍ نَشَ عَ قَلَ عَ بّ، «هَلِ بٍ يُدَيَ بْشِ، وٌن بَرَ فَاشُ. وٌن مُ سُو سَمَ سِفَدٍ كٍيِلَ قِلِسِتَكَيٍ فٍرٍدٍ.»

\VS{4}دَوُدَ مَن نَشَ عَلَتَلَ مَشْرِن نَ شَ قٍ رَ. عَلَتَلَ نَشَ عَ يَابِ، «كٍلِ، عِ شَ سِفَ كٍيِلَ، بَرِ مَ ﭑ بَرَ قِلِسِتَكَيٍ سَ عِ سَفٌي.»

\VS{5}نَ كُي دَوُدَ نُن عَ شَ سْورِيٍ نَشَ سِفَ نَا قِلِسِتَكَيٍ فٍرٍدٍ. عٍ نَشَ عٍ بْنبْ، عٍ قَ عٍ شَ فْورّيٍ تٌنفٌ. دَوُدَ كٍيِلَكَيٍ رَتَنفَ نَ كِ نّ.


\par }{\PP \VS{6}عَشِمٍلٍكِ شَ دِ عَبِيَتَرِ تٌ سِفَ دَوُدَ يِرٍ كٍيِلَ، عَ نُ بَرَ سّرّشّدُبّ كَنكٍ رَشُنمَسٍ شَنِن نَا.


\par }{\PP \VS{7}عٍ تٌ عَ قَلَ سْلُ بّ، عَ دَوُدَ بَرَ سٌ كٍيِلَ تَا كُي، سْلُ نَشَ عَ قَلَ، «عَلَ بَرَ عَ سَ ﭑ بّلّشّ، بَرِ مَ دَوُدَ بَرَ عَ يّتّ بَلَن كٍيِلَ تَا كُي نَادّ شْرْشْييٍ شَنبِ رَ.»

\VS{8}سْلُ نَشَ عَ شَ سْورِيٍ شِلِ، عٍ شَ فٌرٌ نَا دَوُدَ نُن عَ شَ سْورِيٍ رَبِلِندٍ.


\par }{\PP \VS{9}دَوُدَ تٌ سْلُ وَشْنقٍ حَاشِ كٌلٌن، عَ نَشَ عَ قَلَ عَبِيَتَرِ سّرّشّدُبّ بّ، عَ شَ قَ سّرّشّدُبّ كَنكٍ رَشُنمَسٍ رَ.

\VS{10}دَوُدَ نَشَ عَلَتَلَ مَشْرِن، «عِسِرَيِلَ مَرِفِ عَلَتَلَ، ﭑ تَن عِ شَ كٌنيِ دِ بَرَ عَ كٌلٌن عَ سْلُ وَ مَ قَقٍ كٍيِلَ، عَ شَ قَ يِ تَا كَنَ ﭑ تَن نَن مَ قٍ رَ.

\VS{11}كٍيِلَ مَنفّيٍ ﭑ سٌمَ نّ عَ يِ رَ؟ سْلُ قَمَ نّ بٍ عَلْ ﭑ عَ مّشِ كِ نَشّ؟ عِسِرَيِلَ مَرِفِ عَلَتَلَ، عِ شَ نَ مَسٍن ﭑ بّ.» عَلَتَلَ نَشَ عَ يَابِ، «سْلُ قَمَ نّ.»

\VS{12}دَوُدَ مَن نَشَ عَ مَشْرِن، «كٍيِلَ مَنفّيٍ ﭑ سٌمَ نّ سْلُ يِ رَ، ﭑ تَن نُن ﭑ مَ سْورِيٍ؟» عَلَتَلَ نَشَ عَ يَابِ، «عٍ وٌ سَمَ نّ عَ سَفٌي.»

\VS{13}نَ كُي دَوُدَ نُن عَ شَ مِشِيٍ نَشَ كٍلِ كٍيِلَ، مِشِ كّمّ سٍننِ حْندْن، عٍ سِفَ يِرٍ فبّتّ. مِشِيٍ تٌ عَ قَلَ سْلُ بّ، عَ دَوُدَ بَرَ عَ فِ كٍيِلَ، سْلُ نَشَ نَ فٍرٍ لُ نَ.


\par }{\PP \VS{14}دَوُدَ نَشَ لُ سِقِ فبٍنفبٍرٍنيِ مَ فٍيَيٍ يِرٍ. سْلُ نُ عَ قٍنمَ، كْنْ عَلَ مُ عَ سَ عَ بّلّشّ عِ.

\VS{15}دَوُدَ نَشَ عَ تٌ، سْلُ نُ نَ عَ قٍنقٍ، عَ شَ عَ قَشَ. دَوُدَ نُ نَ شٌرٍ سَ، سِقِ فبٍنفبٍرٍنيِ مَ.

\VS{16}لْشْي ندٍ يٌنَتَن نَشَ سِفَ شٌرٍ سَ دَوُدَ رَلِمَنِيَدٍ.

\VS{17}عَ نَشَ عَ قَلَ عَ بّ، «هَلِ عِ مُ فَاشُ، ﭑ بَبَ سْلُ مُ عِ مَسْتْمَ قٍوٌ. عِ قِندِ مَ نّ عِسِرَيِلَ مَنفّ رَ، ﭑ تَن لُمَ عِ سّيتِ مَ. ﭑ بَبَ سْلُ نَ كٌلٌن.»

\VS{18}نَ كُي عٍ نَشَ سَاتّ شِرِ عَلَتَلَ يَ عِ. دَوُدَ نَشَ لُ شٌرٍ سَ، يٌنَتَن نَشَ فبِلٍن عَ شْنيِ.


\par }{\PP \VS{19}سِقِكَيٍ نَشَ سِفَ سْلُ يِرٍ فِبٍيَ، عٍ سَ عَ قَلَ عَ بّ، «دَوُدَ نْشُنشِ فبٍنفبٍرٍنيِ يِرٍقَنيِ مَ شَكِلَ فٍيَيٍ مَبِرِ.

\VS{20}مَنفّ، شَ عِ وَ مَ عَ شْن، عِ شَ فٌرٌ نَا. مُشُ عَ سَمَ نّ عِ سَفٌي.»

\VS{21}سْلُ نَشَ عٍ يَابِ، «عَلَتَلَ شَ بَرَكّ سَ وٌ شَ قٍ، بَرِ مَ وٌ بَرَ كِنِكِنِ ﭑ مَ.

\VS{22}وٌ سِفَ سِندٍن، وٌ مَن شَ عَ مَتٌ كِ قَنيِ رَ. وٌ شَ عَ كٌلٌن عَ نَ دّننَشّ، وٌ مَن شَ عَ كٌلٌن ندٍ نَ عَ قْشْ رَ. مِشِ نَ عَ رَ نَشَن كْوتَ كِ قَنيِ.

\VS{23}وٌ نَ فّ عَ نْشُندٍ كٌلٌندٍ، وٌ شَ نَ قَلَ ﭑ بّ عَلَكٌ وٌن بِرِن شَ سِفَ. شَ عَ نَ يُدَيَ بْشِ مَ، ﭑ عَ قٍنمَ نّ يِرٍ بِرِن هَن ﭑ عَ تٌمَ تّمُي نَشّ.»


\par }{\PP \VS{24}سِقِكَيٍ نَشَ فبِلٍن عٍ شْنيِ سْلُ يَ رَ. دَوُدَ نُن عَ شَ مِشِيٍ نُ نَ مَيٌن فبٍنفبٍرٍنيِ مَ كْولَ مَبِرِ.

\VS{25}سْلُ نُن عَ شَ مِشِيٍ نَشَ مِنِ دَوُدَ قٍندٍ. دَوُدَ تٌ نَ كٌلٌن، عَ نَشَ سِفَ قَنيٍ يِرٍ مَيٌن فبٍنفبٍرٍنيِ مَ. سْلُ تٌ نَ مّ، عَ نَشَ بِرَ دَوُدَ قْشْ رَ مّننِ.

\VS{26}سْلُ نُ حّرّ مَ فٍيَ سّيتِ مَ، دَوُدَ قَن نُ حّرّ مَ فٍيَ بٌورٍ سّيتِ مَ، فُلُنبَ نُ نَ عٍ تَفِ. دَوُدَ نُ عَ فِقٍ عَ سّنبّ رَ، كْنْ سْلُ شَ مِشِيٍ نُ نَ عَ رَشّتّنقٍ.


\par }{\PP \VS{27}نَ تّمُي شّيرَ ندٍ نَشَ قَ سْلُ يِرٍ، عَ عَ قَلَ عَ بّ، «عِ شَ قَ كٍرٍن نَ. قِلِسِتَكَيٍ مَن بَرَ دِن عِسِرَيِلَ بْشِ رَ!»

\VS{28}نَ كُي سْلُ نَشَ فبِلٍن دَوُدَ قْشْ رَ نَ قِلِسِتَكَيٍ شَ قٍ رَ. نَ نَن عَ نِيَ، عٍ نَشَ مّننِ شِلِ سَ سٍلَ هَمَلٍكٌتٌ. نَ نَن نَ كِ «قَتَن قَنيٍ.»




\par }\Chap{24}{\SH دَوُدَ تٌندِقٍ سْلُ قَشَدٍ مَ
\par }
{\PP \VerseOne{1}دَوُدَ نَشَ سِفَ عٍن فٍدِ فٍيَ يِرٍ.

\VS{2}سْلُ تٌ فبِلٍن كٍلِقٍ قِلِسِتَكَيٍ فٍرٍدٍ، مِشِيٍ نَشَ عَ قَلَ عَ بّ، عَ دَوُدَ نَ عٍن فٍدِ فبٍنفبٍرٍنيِ مَ.

\VS{3}سْلُ نَشَ سْورِ وُلُ سَشَن تٌنفٌ، نَشٍيٍ قَتَ فٍرٍ سٌدٍ دَنفِ عِسِرَيِلَكَيٍ بِرِن نَ، عٍ نَشَ مِنِ دَوُدَ نُن عَ شَ مِشِيٍ قٍندٍ، هَن عٍ سَ سٌ قَنيٍيٍ لٌنفٌرِ رَ.

\VS{4}سْلُ نَشَ دَنفِ فْورّيٍ يِرٍ، نَشٍيٍ نُ نَ كِرَ دّ رَ. عَ نَشَ سٌ قْنمّ كُي عَ شَ يٍ رَقِلِ. عَ مُ عَ كٌلٌن دَوُدَ نُن عَ شَ مِشِيٍ قَن نُ نَ نَ قْنمّ كُي.

\VS{5}دَوُدَ شَ مِشِيٍ نَشَ عَ قَلَ عَ بّ، «عَلَتَلَ بَرَ يِ لْشْي قِ عِ مَ. عَ شَ مَسٍنيِ بَرَ كَمَلِ عَ قَلَقٍ رَ، ‹ﭑ تَن نَن عِ يَشُي سَمَ عِ بّلّشّ، عَلَكٌ عِ شَ عِ سَفٌ رَبَ عَ رَ.›» نَ تّمُي دَوُدَ نَشَ عَ مَسٌ دْيِندْيِن سْلُ شَنبِ رَ، عَ قَ عَ شَ بُرُ مُسِ سّيتِ شَبَ.


\par }{\PP \VS{6}دَوُدَ تٌ فّ نَ رَبَدٍ، عَ نَشَ نِمِسَ سْلُ شَ بُرُ مُسِ سّيتِ شَبَقٍ مَ.

\VS{7}عَ نَشَ عَ قَلَ عَ شَ مِشِيٍ بّ، «عَلَتَلَ شَ ﭑ نَتَنفَ نَ قٍ مْولِ مَ. ﭑ بَرَ نَ رَبَ ﭑ مَرِفِ رَ، عَلَتَلَ نَشَن سُفَندِشِ مَنفّ رَ.»

\VS{8}دَوُدَ نَشَ تْنيِ دْشْ عَ شَ سْورِيٍ مَ سْلُ فٍرٍقٍ رَ. سْلُ نَشَ مِنِ قْنمّ كُي، عَ سِفَ.


\par }{\PP \VS{9}دَوُدَ قَن نَشَ مِنِ قْنمّ كُي، عَ قَ سْلُ شِلِ عَ شُي عِتٍشِ رَ، «ﭑ مَ مَنفّ، ﭑ مَرِفِ!» سْلُ تٌ عَ كٌبٍ رَتٌ، دَوُدَ نَشَ عَ شُنيِ قٍلٍن بْشِ مَ، عَ سُيِدِ عَ بّ.

\VS{10}دَوُدَ نَشَ عَ قَلَ سْلُ بّ، عَ نَشّ، «مُنقٍ رَ عِ تُلِ مَتِمَ مِشِيٍ شَ وْيّنيِيٍ رَ، نَشٍيٍ عَ قَلَمَ، عَ ﭑ تَن مُ وَ مَ عِ شَ قٍ قَنيِ شْن مَ؟

\VS{11}تٌ لْشْي عَلَتَلَ بَرَ عِ سَ ﭑ سَفٌي قْنمّ كُي. ﭑ مَ مِشِيٍ بَرَ عَ قَلَ ﭑ بّ، عَ ﭑ شَ عِ قَشَ، كْنْ ﭑ بَرَ تٌندِ. ﭑ بَرَ عَ قَلَ، ‹ﭑ مُ ﭑ مَرِفِ فٍرٍ مَ، عَلَتَلَ نَشَن سُفَندِشِ مَنفّ رَ.›

\VS{12}عِ بَرَ عَ تٌ سٍ نَشَن نَ ﭑ بّلّشّ؟ ﭑ بَرَ عِ شَ بُرُ مُسِ سّيتِ شَبَ. ﭑ نُ نْمَ عِ قَشَدٍ، كْنْ ﭑ مُ عَ رَبَ. نَ كُي عِ نْمَ عَ كٌلٌندٍ قٍ حَاشِ يٌ مُ نَ ﭑ قُرِ كُي عِ شَ قٍ رَ. ﭑ مُ وَ مَ عِ مَتَندِقٍ، ﭑ مُ وَ مَ هَاكّ شْن، كْنْ عِ تَن نَ بِرَقٍ ﭑ قْشْ رَ، عِ شَ ﭑ قَشَ.»


\par }{\PP \VS{13}«عَلَتَلَ شَ وٌن مَكِيتِ. عَلَتَلَ شَ ﭑ فبٍ حْشْ. ﭑ تَن مُ عِ قَشَمَ قٍوٌ.

\VS{14}قٌرِيٍ عَ قَلَمَ، ‹حَاشُحَ كٍلِمَ مِشِ حَاشِيٍ نَن مَ.› نَ كُي ﭑ شَ عَ قَلَ عِ بّ، ﭑ تَن مُ عِ قَشَمَ قٍوٌ.

\VS{15}عِ تَن عِسِرَيِلَ مَنفّ، عِ وَ مَ ندٍ فٍرٍقٍ؟ عِ نَ بِرَقٍ ندٍ قْشْ رَ؟ مِشِ شُرُدِ نَشَن تِدٍ مُ دَنفِ بَرٍ قَشَشِ رَ، شَ نَ مُ عَ رَ نِمَسٍ شُنشُرِ؟

\VS{16}عَلَتَلَ شَ وٌن قِرِن مَكِيتِ. عَ شَ نْندِ قِ ﭑ مَ، عَ شَ ﭑ نَتَنفَ عِ بّلّشّ.»


\par }{\PP \VS{17}دَوُدَ تٌ فّ نَ مَسٍنيِ تِدٍ، سْلُ نَشَ عَ قَلَ عَ بّ، عَ نَشّ، «عِ تَن نَن يَتِ شُي عَ رَ، ﭑ مَ دِ دَوُدَ؟» سْلُ نَشَ وَ قْلْ.

\VS{18}عَ قَ عَ قَلَ دَوُدَ بّ، عَ نَشّ، «عِ تِنشِن ﭑ تَن بّ، بَرِ مَ عِ بَرَ ﭑ مَ قٍ كٌبِ مَسَرَ قٍ قَنيِ رَ.

\VS{19}تٌ تَن عِ بَرَ عِ شَ مَرَقَنيِ مَسٍن ﭑ بّ. عَلَتَلَ نُ بَرَ ﭑ سَ عِ سَفٌي، عِ قَ تٌندِ ﭑ قَشَدٍ.

\VS{20}شَ مِشِ عَ يَشُي مَسْتْ، عَ بّحِنمَ بْحّسَ كُي؟ عَلَتَلَ شَ عِ سَرٍ قِ عِ نَشَن نَبَشِ ﭑ بّ تٌ لْشْي.

\VS{21}ﭑ عَ كٌلٌن عِ قَمَ نّ قِندِدٍ مَنفّ رَ، عِسِرَيِلَ قَمَ شَندٍ عِ شَ مَنفّيَ بُن مَ.

\VS{22}عِ شَ عِ كَلِ عَلَ شِلِ رَ، عَ عِ مُ ﭑ بْنسْي سْنتْمَ ﭑ قَشَ شَنبِ، عِ مَن مُ ﭑ شِلِ كَنَمَ ﭑ مَ مِشِيٍ تَفِ.»


\par }{\PP \VS{23}دَوُدَ تٌ عَ كَلِ سْلُ بّ، سْلُ نَشَ فبِلٍن عَ شْنيِ، دَوُدَ نُن عَ شَ مِشِيٍ نَشَ سِفَ كَنتَرِ يِرٍ.




\par }\Chap{25}{\SH نَبَلِ نُن دَوُدَ شَ فَلَنبُي
\par }
{\PP \VerseOne{1}سَمُوٍلِ تٌ لَاشِرَ، عِسِرَيِلَ بِرِن نَشَ مَلَن عَ شَ حْنقٍ مَ، عٍ شَ عَ رَفَتَ عَ شْنيِ رَ مَ. نَ تّمُي دَوُدَ نَشَ فٌرٌ ثَرَن فبٍنفبٍرٍنيِ مَ.

\VS{2}كُنتِفِ ندٍ نُ نَ مَيٌن، نَشَن مَ يّشّ وُلُ سَشَن نُن سِ وُلُ كٍرٍن نُ نَ كَرٍ مٍلٍ. عَ نُ سِفَشِ عَ شَ نَ يّشّييٍ شَبٍ مَبِدٍ.

\VS{3}نَ شّمّ نُ شِلِ نّ نَبَلِ، عَ شَ فِنّ شِلِ عَبِفَيِلِ. فِنّ شَشِلِمَ نَن نُ عَ رَ، نَشَن تٌقَن كِ قَنيِ. كْنْ عَ شَ مْرِ شَشِلِ نُ شْرْشْ، عَ نُ لُمَ قٍ حَاشِ رَبَ رَ. كَلٍبِ بْنسْي نَن عَ رَ.


\par }{\PP \VS{4}دَوُدَ نَشَ عَ مّ فبٍنفبٍرٍنيِ مَ عَ نَبَلِ نَ عَ شَ يّشّييٍ شَبٍ مَبِقٍ.

\VS{5}عَ نَشَ عَ شَ مِشِ قُ شّي، عَ قَلَقٍ رَ، «وٌ سِفَ نَبَلِ يِرٍ، وٌ شَ عَ شّيبُ ﭑ بّ. وٌ شَ يِ مَسٍنيِ تِ ﭑ شِلِ رَ، وٌ نَشّ،

\VS{6}‹عَلَ شَ قٍ بِرِن سْونّيَ عِ بّ، عِ تَن نُن عِ شَ دٍنبَيَ.

\VS{7}مُشُ عَ مّشِ نّ، عَ عِ شَ وَلِكّيٍ نَ عِ شَ يّشّييٍ شَبٍ شَبَقٍ. كَبِ عِ شَ شُرُ سٍ كَنتّيٍ قَشِ كَرٍ مٍلٍ، مُشُ نُ نَ عٍ قْشْ رَ بْحّسَ كُي. سٍسٍ مُ بَشِ عٍ يِ رَ نَ وَشَتِ بُن مَ.

\VS{8}عِ شَ عِ شَ مِشِيٍ مَشْرِن شَ نْندِ نَ عَ رَ. نَ كُي عِ شَ هِننّ ﭑ مَ مِشِيٍ رَ يِ شُلُن لْشْي. عِ شَ مُشُ كِ عِ نْمَ نَشَن نَ، بَرِ مَ مُشُ قِندِشِ عِ شَ كٌنيِيٍ نَن نَ، نَشٍيٍ بِرَ مَ عِ شَ دِ دَوُدَ قْشْ رَ.›»


\par }{\PP \VS{9}دَوُدَ شَ شّيرَيٍ تٌ سٌ نَا، عٍ نَشَ عَ شَ شّيرَيَ عِبَ نَبَلِ بّ عَ شِلِ رَ، عٍ مُ سٍسٍ سَ نَ قَرِ.

\VS{10}نَبَلِ نَشَ شّيرَيٍ يَابِ، عَ نَشّ، «ندٍ نَ دَوُدَ رَ، ندٍ نَ يِسَيِ شَ دِ رَ؟ كٌنيِ فبٍفبٍ نَ نَ تٌ، نَشٍيٍ عٍ فِمَ عٍ مَرِفِ مَ.

\VS{11}وٌ وَشِ نّ ﭑ شَ ﭑ مَ تَامِ نُن ﭑ مَ سُبٍ تٌنفٌ، ﭑ نَشٍيٍ قٍنشِ ﭑ مَ وَلِكّيٍ بّ، ﭑ شَ نَ سٌ مِشِيٍ يِ رَ ﭑ مُ نَشٍيٍ كٍلِدٍ يَتِ كٌلٌن؟»


\par }{\PP \VS{12}دَوُدَ شَ شّيرَيٍ نَشَ فبِلٍن. عٍ تٌ سٌ، عٍ نَشَ نَ بِرِن دّنتّفّ.

\VS{13}دَوُدَ نَشَ عَ قَلَ عَ شَ سْورِيٍ بّ، عَ نَشّ، «وٌ شَ وٌ شَ سَنتِدّفّمَ شِرِ وٌ تَفِ.» عٍ نَشَ نَ رَبَ. دَوُدَ قَن نَشَ عَ شَ سَنتِدّفّمَ تٌنفٌ، عَ عَ شِرِ عَ تَفِ. مِشِ كّمّ نَانِ حْندْن نَشَ بِرَ عَ قْشْ رَ، مِشِ كّمّ قِرِن نَشَ لُ كٌتٍيٍ سَن نَ.


\par }{\PP \VS{14}نَبَلِ شَ وَلِكّ ندٍ نَشَ سَ نَ قٍ يَبَ عَ شَ فِنّ عَبِفَيِلِ بّ، عَ نَشّ، «دَوُدَ بَرَ شّيرَيٍ شّي وٌن مَرِفِ مَ كٍلِ فبٍنفبٍرٍنيِ مَ، عٍ شَ عَ شّيبُ، كْنْ عَ مُ عٍ رَ سّنّشِ عَ قَنيِ رَ قٍوٌ.

\VS{15}كَبِ مُشُ نَ بُرُنيِ، نَ مِشِيٍ قٍ قَنيِ نَن نَبَ مُشُ بّ. عٍ مُ مُشُ تْورْ، عٍ مُ سٍسٍ بَ مُشُ يِ.

\VS{16}عٍ بَرَ مُشُ كَنتَ كْي نُن يَنيِ مُشُ شَ شُرُ سٍ دّمَدٌنيِ وَلِ كُي.

\VS{17}عِ شَ عَ مَتٌ عِ نْمَ نَشَن نَبَدٍ، شَ نَ مُ عَ رَ وٌن مَرِفِ نُن عَ شَ دٍنبَيَ قَمَ قٍ حَاشِ سْتْدٍ. عِ شَ مْرِ شَشِلِ شْرْشْ، عَ مُ مِشِ يٌ شَ مَرَ سِ مّمَ.»


\par }{\PP \VS{18}عَ شَ فِنّ عَبِفَيِلِ نَشَ تَامِ كّمّ قِرِن تٌنفٌ، عَ نُن وّنِ كُندِ قِرِن، يّشّي فَنشِ سُولِ، كَابّ فَنشِ بُسَلِ قِرِن، تَمَرٍ مْولِ ندٍ سُشُي كّمّ، نُن شْرّ شَرَشِ شُتِ كّمّ قِرِن. عَ نَشَ نَ كٌتٍ بَكِ سٌقَلٍ قَرِ.

\VS{19}عَ نَشَ عَ قَلَ عَ شَ كٌنيِيٍ بّ، «وٌ سِفَ يَرٍ، ﭑ قَقٍ.» عَ مُ سٍسٍ قَلَ عَ شَ مْرِ نَبَلِ بّ.

\VS{20}عَ نَشَ بَكِ سٌقَلٍ قَرِ، عَ فٌرٌ فٍيَ مَ. دَوُدَ نُن عَ شَ سْورِيٍ قَن نُ نَ فٌرٌقٍ، عٍ قَ نَرَلَن نَ فِنّ رَ.

\VS{21}دَوُدَ نُ بَرَ عَ قَلَ عَ شَ مِشِيٍ بّ، عَ نَشّ، «ﭑ بَرَ نَبَلِ شَ شُرُ سٍيٍ مَكَنتَ قُقَقُ فبٍنفبٍرٍنيِ مَ. سٍسٍ مُ بَشِ عَ شَ نَاقُلِ رَ، كْنْ عَ نَشَ ﭑ مَ وَلِ قَنيِ سَرٍ مَسَرَ قٍ حَاشِ رَ.

\VS{22}شَ عَ سَ لِ ﭑ مُ نَبَلِ شَ شّمّ بِرِن قَشَ بٍينُن تِنَ فّيسّفّ، عَلَ شَ ﭑ حَشَنكَتَ عَ حَاشِ رَ.»


\par }{\PP \VS{23}عَبِفَيِلِ تٌ سَ دَوُدَ تٌ، عَ نَشَ فٌرٌ مَقُرٍن سٌقَلٍ قَرِ، عَ سُيِدِ دَوُدَ بّ.

\VS{24}عَ تٌ بِرَ عَ سَنيِ بُن مَ، عَ نَشَ عَ قَلَ عَ بّ، «ﭑ مَرِفِ، عِ شَ عِ هَاكّ تٌ ﭑ بّ. عِ شَ عِ تُلِ مَتِ ﭑ تَن، عِ شَ كٌنيِ فِنّ شُي رَ.

\VS{25}عِ نَشَ عِ تُلِ مَتِ نَبَلِ شُي رَ. شَشِلِتَرٍ نَن عَ رَ، عَلْ عَ شِلِ ‹نَبَلِ› عَ مَسٍنمَ كِ نَشّ. عَ دَشُحَ نَن تُن قَلَمَ. ﭑ تَن مُ عِ شَ شّيرَيٍ تٌشِ.

\VS{26}عَلَ تٌ عِ رَتَنفَ نِي بَقٍ مَ، عَ تٌ عِ رَتَنفَ عِ فبٍحْشْقٍ مَ، عَلَ شَ عَ نِيَ عِ يَشُييٍ شَ لُ عَلْ نَبَلِ. عَلَ بّ، عِ تَن بّ، نَشٍيٍ وَ مَ قٍ حَاشِ رَبَقٍ عِ تَن نَ، نٍيٍ بِرِن شَ لُ عَلْ نَبَلِ.»


\par }{\PP \VS{27}«يَكْسِ، ﭑ تَن عِ شَ كٌنيِ فِنّ قَشِ بُحَ نَشَن نَ، نَ شَ عِتَشُن عِ قْشِرَبِرّيٍ مَ.

\VS{28}يَندِ، عِ شَ دِحّ مُشُ مَ. عَلَتَلَ شَ عِ بْنسْي سَبَتِ، بَرِ مَ عَلَ شَ فٍرٍ سٌي نَن عِ رَ. عَلَ شَ عِ رَتَنفَ قٍ حَاشِ بِرِن مَ.

\VS{29}عِ مَرِفِ عَلَتَلَ شَ عِ نِي رَتَنفَ عِ يَشُييٍ مَ. عَلَتَلَ شَ عِ يَشُييٍ مَكُيَ عِ رَ ثٌن.

\VS{30}عَلَتَلَ نَ فّ هِننّدٍ عِ رَ، عَ عِ قِندِ عِسِرَيِلَ مَنفّ رَ، عَلْ عَ لَايِدِشِ عِ بّ كِ نَشّ،

\VS{31}عَ مُ لَنمَ عِ بْحّ شَ تْورْ قٍ ندٍ مَ عِ نَشَن نَبَشِ، عَلْ مِشِ نِي بَقٍ قُقَقُ عِ فبٍحْشْ قٍ رَ. عَلَتَلَ نَ فّ هِننّدٍ عِ رَ، عِ رَتُ ﭑ مَ.»


\par }{\PP \VS{32}دَوُدَ نَشَ عَ قَلَ عَبِفَيِلِ بّ، عَ نَشّ، «تَنتُي نَ عِسِرَيِلَ مَرِفِ عَلَتَلَ بّ، نَشَن عِ شّيشِ ﭑ يِرٍ تٌ.

\VS{33}عَلَ تَنتُ عِ شَشِلِ قَنيِ شَ قٍ رَ، عَلَ شَ بَرَكَ سَ عِ شَ قٍ، عِ تَن نَشَن ﭑ نَتَنفَشِ فبَلٌي رَبَقٍ مَ عَلَكٌ ﭑ شَ كِسِ.

\VS{34}ﭑ شَ عَ قَلَ عِ بّ عِسِرَيِلَ مَرِفِ عَلَتَلَ شِلِ رَ، نَشَن ﭑ نَتَنفَشِ قٍ كٌبِ رَبَقٍ مَ، شَ عِ مُ عِ شُلُن قَقٍ رَ ﭑ يِرٍ نُ، بٍيمَنُن كُيٍ شَ عِيَلَن، نَبَلِ شَ شّمّ بِرِن بَرَ قَشَ نُ.»

\VS{35}عَبِفَيِلِ دَوُدَ سَنبَ سٍيٍ نَشٍيٍ رَ، دَوُدَ نَشَ عٍ رَ سُشُ، عَ قَ عَ قَلَ عَ بّ، «فبِلٍن عِ شْنيِ بْحّسَ كُي. ﭑ بَرَ فّ عِ شُي سُشُدٍ.»


\par }{\PP \VS{36}عَبِفَيِلِ تٌ نَبَلِ يِرٍ لِ، عَ نَشَ عَ تٌ عَ نَ شُلُنيِ شُنفبٍ تِقٍ حّلّشِنيِ كُي، عَ سِيسِشِ قٍوٌ. عَ مُ سٍسٍ قَلَ عَ شَ مْرِ بّ هَن فّيسّفّ.

\VS{37}نَ كُيٍ عِبَ، سِيسِ تٌ بَ نَبَلِ قَتٍ عِ، عَ شَ فِنّ نَشَ دّنتّفّ سَ عَ بّ، عَ قَ فَاشُ كِ قَنيِ رَ.

\VS{38}شِ قُ حْندْن دَنفِ شَنبِ، عَلَتَلَ نَشَ نَبَلِ قَشَ.


\par }{\PP \VS{39}دَوُدَ تٌ نَبَلِ قَشَ قٍ مّ، عَ نَشَ عَ قَلَ، «تَنتُي نَ عَلَتَلَ بّ، نَشَن ﭑ نَتَنفَ نَبَلِ شَ شَشِلِتَرٍحَ مَ عَلَكٌ ﭑ نَشَ حَاشُحَ رَبَ. عَلَتَلَ بَرَ نَبَلِ شَ حَاشُحَ سَرٍ رَفبِلٍن عَ مَ.» دَوُدَ نَشَ شّيرَيٍ شّي، عٍ شَ سَ عَ قَلَ عَبِفَيِلِ بّ، عَ شَ قِندِ عَ شَ فِنّ رَ.

\VS{40}عٍ تٌ سِفَ كَرٍ مٍلٍ نَ قَلَدٍ عَ بّ،

\VS{41}عَ نَشَ عَ يَتَفِ قٍلٍن بْشِ مَ، عَ قَ عَ قَلَ، «ﭑ مَرِفِ دَوُدَ، عِ شَ كٌنيِ فِنّ نَن ﭑ نَ، نَشَن مُ تٌندِ مَ عِ شَ وَلِكّيٍ سَنيِيٍ مَشَدٍ.»


\par }{\PP \VS{42}عَبِفَيِلِ نَشَ كٍلِ كٍرٍن نَ، عَ تٍ سٌقَلٍ قَرِ، عَ بِرَ دَوُدَ شَ شّيرَيٍ قْشْ رَ، عَ نُن فِنّ دِ مّدِ سُولِ. نَ كِ عَ نَشَ قِندِ دَوُدَ شَ فِنّ رَ.

\VS{43}دَوُدَ نُ بَرَ عَشِنٌوَ مَ يِسِرٍيلِكَ قَن دْشْ.

\VS{44}سْلُ نُ بَرَ عَ شَ دِ فِنّ مِكَلِ، دَوُدَ شَ فِنّ سِنفٍ، قِ لَيِسَ شَ دِ ثَلِتِ فَلِمُكَ مَ.




\par }\Chap{26}{\SH دَوُدَ تٌندِقٍ سْلُ قَشَدٍ عَ قِرِن ندٍ
\par }
{\PP \VerseOne{1}سِقِكَيٍ نَشَ سِفَ سْلُ يِرٍ، عٍ سَ عَ قَلَ عَ بّ، عَ دَوُدَ نْشُنشِ شَكِلَ فٍيَيٍ قَرِ فبٍنفبٍرٍنيِ يَ رَ.

\VS{2}سْلُ نَشَ عِسِرَيِلَ سْورِ قَنيِ وُلُ سَشَن شَنِن سِقِ فبٍنفبٍرٍنيِ مَ دَوُدَ قٍندٍ.

\VS{3}عٍ نَشَ يٌنكِن شَكِلَ فٍيَيٍ يِرٍ، فبٍنفبٍرٍنيِ يَ رَ كِرَ دّ رَ. دَوُدَ تَن نُ نَ فبٍنفبٍرٍنيِ مَ. عَ تٌ عَ مّ عَ سْلُ نَ عَ قٍنقٍ فبٍنفبٍرٍنيِ مَ،

\VS{4}عَ نَشَ قٍ رَبّنيِيٍ شّي. نَ كُي عَ نَشَ عَ كٌلٌن عَ سْلُ بَرَ قَ.

\VS{5}نَ تّمُي، دَوُدَ نَشَ سِفَ سْلُ يٌنكِندٍ. عَ نَشَ يِرٍ تٌ سْلُ نُن عَ شَ سْورِيٍ شُنيِ عَبٍنٍرِ، نٍرِ شَ دِ، نُ شِقٍ دّننَشّ عٍ شَ سْورِيٍ تَفِ.


\par }{\PP \VS{6}دَوُدَ نَشَ عَشِمٍلٍكِ شِتِكَ نُن سٍرُيَ شَ دِ عَبِسَيِ، يٌوَبَ شُنيَ، مَشْرِن، «ندٍ ﭑ مَتِمَ سْلُ يِرٍ؟» عَبِسَيِ نَشَ عَ يَابِ، «ﭑ تَن.»

\VS{7}دَوُدَ نُن عَبِسَيِ نَشَ فٌرٌ حَمَ يِرٍ كْي رَ. سْلُ نُ سَشِ حَمَ تَفِ، عَ نَ شِقٍ، عَ شَ تَنبّ سْرْنشِ عَ شُن سَدٍ رَ. عَبٍنٍرِ نُن حَمَ بِرِن سَشِ عَ رَبِلِنيِ.

\VS{8}عَبِسَيِ نَشَ عَ قَلَ دَوُدَ بّ، «عَلَ بَرَ عِ يَشُي سَ عِ بّلّشّ تٌ. عَ لُ ﭑ تَن شَ عَ بَنبَن بْشِ مَ ﭑ مَ تَنبّ رَ سَنمَيَ كٍرٍن. عَ مُ قِندِ مَ قِرِن نَ!»

\VS{9}كْنْ دَوُدَ نَشَ عَ قَلَ عَبِسَيِ بّ، «عِ نَشَ عَ قَشَ! ندٍ نْمَ عَلَتَلَ شَ مِشِ سُفَندِشِ قَشَدٍ، نَ يُنُبِ مُ قَ لُ عَ شُن مَ؟

\VS{10}ﭑ بَرَ عَ قَلَ عِ بّ عَلَتَلَ شِلِ رَ، عَلَتَلَ نَن كٍرٍن نْمَ عَ قَشَدٍ، عَ شَ سِمَيَ كَمَلِمَ تّمُي نَشّ، شَ نَ مُ فٍرٍ ندٍ كُي.

\VS{11}عَلَتَلَ شَ ﭑ نَتَنفَ ﭑ بّلّشّ سَقٍ رَ عَلَتَلَ شَ مِشِ سُفَندِشِ مَ! عَ شَ تَنبّ نُن عَ شَ يٍ كُندِ تٌنفٌ تُن، وٌن شّي.»

\VS{12}نَ كِ دَوُدَ نَشَ سْلُ شَ تَنبّ نُن عَ شَ يٍ كُندِ شَنِن، مِشِ يٌ مُ عٍ تٌ، مِشِ يٌ مُ نَ قٍ كٌلٌن، مِشِ يٌ مُ شُنُ. عَلَتَلَ نُ بَرَ شِ شْلِ تِلِنشِ رَدَنفِ عٍ بِرِن مَ.


\par }{\PP \VS{13}دَوُدَ نَشَ دَنفِ بٌورٍ سّيتِ مَ يِرٍ مَكُيَشِ، عَ سَ تِ فٍيَ شُن تَفِ.

\VS{14}دَوُدَ نَشَ عَ شُي رَ مِنِ حَمَ نُن نٍرِ شَ دِ عَبٍنٍرِ مَ، عَ نَشّ، «عَبٍنٍرِ، عِ مُ ﭑ شُي رَتِنمَ؟» عَبٍنٍرِ نَشَ عَ مَشْرِن، «ندٍ نَ عِ رَ، نَشَن فبٍلٍفبٍلٍقٍ مَنفّ رَ يِ كِ؟»

\VS{15}دَوُدَ نَشَ عَ قَلَ عَبٍنٍرِ بّ، «شّمّ فبَنفبَلَنيِ مُ عِ رَ، نَشَن مَنِيّ مُ نَ عِسِرَيِلَ؟ ثٍ، مُنقٍ رَ عِ مُ قَ عِ شَ مَنفّ كَنتَ، عِ مَرِفِ؟ مِشِ ندٍ سٌ نّ وٌ تَفِ عَ شَ مَنفّ قَشَ.

\VS{16}عِ نَشَن نَبَشِ نَ كِ، نَ مُ قَن. ﭑ شَ عَ قَلَ عِ بّ عَلَتَلَ شِلِ رَ، عَ لَن نّ عِ شَ قَشَ، عِ تٌ مُ وٌ شَ مَنفّ كَنتَشِ، عَلَتَلَ شَ مِشِ سُفَندِشِ. عَ مَتٌ بَ، مَنفّ شَ تَنبّ نُن عَ شَ يٍ كُندِ نَ مِندٍن، نَشٍيٍ نُ نَ عَ شُن سَدٍ رَ؟»


\par }{\PP \VS{17}سْلُ نَشَ دَوُدَ شُي كٌلٌن، عَ نَشَ عَ مَشْرِن، «ﭑ مَ دِ دَوُدَ، عِ شُي نَن نَ كِ؟» دَوُدَ نَشَ عَ يَابِ، «ﭑ مَرِفِ، ﭑ تَن نَن عَ رَ.

\VS{18}مُنقٍ رَ عِ نَ بِرَقٍ ﭑ تَن عِ شَ كٌنيِ قْشْ رَ؟ ﭑ مُنسٍ رَبَشِ، نَشَن مُ رَقَن عِ مَ؟

\VS{19}يَكْسِ، ﭑ مَرِفِ، عِ تُلِ مَتِ ﭑ نَ. شَ عَلَتَلَ نَن عِ بْحّ رَتٍشِ ﭑ مَ، عِ شَ سّرّشّ ندٍ بَ عَلَكٌ عَ شَ دِحّ ﭑ مَ. كْنْ شَ مِشِيٍ نَن عِ بْحّ رَتٍشِ ﭑ مَ، عَلَتَلَ شَ عٍ دَنكَ، بَرِ مَ عٍ وَ مَ ﭑ كٍرِقٍ عَلَتَلَ شَ حَمَ يَ مَ، ﭑ شَ سِفَ عَلَ فبّتّيٍ بَتُدٍ.

\VS{20}ﭑ مُ وَ مَ قَشَقٍ يِرٍ نَشَن مَكُيَ عَلَتَلَ يَ تٌدٍ رَ. عَ لُشِ عَلْ عِ تَن عِسِرَيِلَ مَنفّ نَ دٌندٌلِ دِ ندٍ نَن فٍرٍقٍ، عَلْ عِ نَ شْنِ شُنشُرِ دِ ندٍ نَن قٍنقٍ فٍيَ مَ.»


\par }{\PP \VS{21}سْلُ نَشَ عَ يَابِ، «ﭑ بَرَ هَاكّ سْتْ عِ رَ. دِحّ، ﭑ مَ دِ دَوُدَ، ﭑ مُ قٍ حَاشِ يٌ رَبَمَ عِ رَ سْنْن، بَرِ مَ تٌ تَن عِ بَرَ هِننّ ﭑ نَ. ﭑ شَشِلِتَرٍحَ نَشَن نَبَشِ عِ رَ، عَ مُ قَن.»

\VS{22}دَوُدَ نَشَ عَ يَابِ، «مَنفّ شَ تَنبّ نَن يِ كِ، عِ شَ كٌنيِ ندٍ شَ قَ عَ تٌنفٌ.

\VS{23}عَلَتَلَ مِشِ بِرِن سَرٍ قِمَ عَ شَ تِنشِنيِ نُن عَ شَ كِنِكِنِ نَن مَ. تٌ عَلَتَلَ نُ بَرَ عِ سَ ﭑ بّلّشّ، كْنْ ﭑ مُ تِن عَلَتَلَ شَ مِشِ سُفَندِشِ تْورْدٍ.

\VS{24}عِ نِي تِدٍ تٌ فبٌشِ ﭑ بّ تٌ، تِنَ ﭑ قَن نِي تِدٍ فبٌمَ نّ عَلَتَلَ بّ نَ كِ، عَ ﭑ نَتَنفَمَ نّ تْورّ بِرِن مَ.»

\VS{25}سْلُ نَشَ عَ قَلَ دَوُدَ بّ، «ﭑ مَ دِ دَوُدَ، عَلَتَلَ شَ عِ بَرَايِ. عَلَ شَ عِ شَ قٍ بِرِن سْونّيَ.» دَوُدَ نَشَ سِفَ عَ شَ كِرَ شْن، سْلُ قَن نَشَ فبِلٍن عَ شْنيِ.




\par }\Chap{27}{\SH دَوُدَ سِفَقٍ قِلِسِتَ بْشِ مَ
\par }
{\PP \VerseOne{1}دَوُدَ نَشَ عَ قَلَ عَ يّتّ مَ، عَ نَشّ، «لْشْي ندٍ سْلُ مَن كَتَمَ نّ ﭑ قَشَدٍ. ﭑ شَ ﭑ فِ عَ يَ رَ قِلِسِتَ بْشِ مَ، عَلَكٌ عَ شَ فبِلٍن ﭑ قْشْ رَ عِسِرَيِلَ بْشِ مَ. نَ نَن نْمَ ﭑ بَدٍ عَ بّلّشّ.»

\VS{2}دَوُدَ نُن عَ شَ مِشِ كّمّ سٍننِيٍ نَشَ كٍلِ، عٍ نَشَ سِفَ مَيِ شَ دِ عَكِسِ يِرٍ، نَشَن قِندِشِ فَتِ مَنفّ رَ.

\VS{3}دَوُدَ نَشَ سَبَتِ عَكِسِ شْنيِ فَتِ بْشِ مَ، عَ تَن نُن عَ شَ مِشِ كّمّ سٍننِ، بِرِن نُن عَ شَ دٍنبَيَ. دَوُدَ شَ دٍنبَيَ قَن نُ نَ، عَ شَ فِنّ قِرِنيِيٍ، عَشِنٌوَ مَ يِسِرٍيلِكَ نُن عَبِفَيِلِ كَرٍ مٍلٍكَ، نَبَلِ شَ فِنّ قٌرِ.

\VS{4}سْلُ تٌ عَ كٌلٌن عَ دَوُدَ بَرَ عَ فِ فَتِ، عَ نَشَ فبِلٍن عَ قْشْ رَ.


\par }{\PP \VS{5}دَوُدَ نَشَ عَ قَلَ عَكِسِ بّ، «شَ عَ سَ عِ كّنّن مَنفّ، عِ شَ يِرٍ ندٍ سٌ ﭑ تَن يِ رَ، عِ شَ كٌنيِ دِ، ﭑ لُمَ دّننَشّ. عَ مُ لَنمَ ﭑ تَن عِ شَ كٌنيِ شَ لُ عِ سّيتِ مَ مَنفَتَا كُي.»

\VS{6}نَ لْشْي عَكِسِ نَشَ سِكِلَفَ تَا سٌ عَ يِ رَ. نَ نَن عَ تٌشِ سِكِلَفَ نَشَ قِندِ يُدَ مَنفّيٍ فبٍ رَ هَن تٌ.

\VS{7}دَوُدَ حّ كٍرٍن كِكٍ نَانِ نَن نَبَ قِلِسِتَ بْشِ مَ.


\par }{\PP \VS{8}دَوُدَ نُن عَ شَ سْورِيٍ نُ سِفَمَ فٍسُرِكَيٍ، فِرِ سِكَيٍ، عَمَلّكِكَيٍ فٍرٍدٍ، بَرِ مَ نٍيٍ نُ سَبَتِشِ كٍلِقٍ سُرُ بْشِ مَ هَن مِسِرَ بْشِ مَ كَبِ تّمُي شْنكُيٍ.

\VS{9}دَوُدَ نُ دَرِشِ نَاكَيٍ سْنتْ رَ فِنّيٍ نُن شّمّيٍ، عَ قَ عٍ شَ شُرُ سٍ شُنفبٍيٍ، عٍ شَ شُرُ سٍ لَنمَيٍ، عٍ شَ سٌقَلٍيٍ، عٍ شَ حْشْمّيٍ، نُن عٍ شَ دُفِيٍ، عَ نَ بِرِن شَنِن عَكِسِ يِرٍ.


\par }{\PP \VS{10}عَكِسِ نُ عَ مَشْرِنمَ، «وٌ فٍرٍ سٌ مِندٍن تٌ؟» دَوُدَ نُ عَ يَابِمَ، «يُدَيَ، يٍرَ مٍيلِ، نُن كٍنِ شَ فبٍنفبٍرٍنيِيٍ.»

\VS{11}دَوُدَ نُ نَ مِشِيٍ قَشَمَ نَ نَن مَ، عَلَكٌ عٍ نَشَ نْ سِفَدٍ فَتِ، عٍ سَ دّنتّفّ سَ دَوُدَ شَ قٍ رَبَشِ شَ قٍ رَ. عَ نُ وَلِمَ نَ كِ نّ قِلِسِتَ بْشِ مَ.

\VS{12}نَ كُي عَكِسِ نُ لَشِ دَوُدَ رَ، عَ نُ عَ قَلَمَ، «دَوُدَ بَرَ عَ يّتّ رَحَاشُ عَ شَ حَمَ عِسِرَيِلَ مَ. عَ مُ كٍلِمَ ﭑ شُن مَ عَبَدَن.»




\par }\Chap{28}{\SH سْلُ سِفَقٍ كَرَ مْشْي يِرٍ
\par }
{\PP \VerseOne{1}نَ وَشَتِ، قِلِسِتَكَيٍ نُ بَرَ عٍ شَ سْورِيٍ مَلَن سِفَقٍ رَ عِسِرَيِلَكَيٍ فٍرٍدٍ. عَكِسِ نَشَ عَ قَلَ دَوُدَ بّ، «عِ تَن نُن عِ شَ سْورِيٍ، وٌ شَ ﭑ مَلِ يِ فٍرٍ كُي.»

\VS{2}دَوُدَ نَشَ عَكِسِ يَابِ، «عِ قَمَ عَ كٌلٌندٍ ﭑ نْمَ نَشَن نَبَدٍ.» عَكِسِ نَشَ عَ قَلَ عَ بّ، «ﭑ عِ قِندِ مَ نّ ﭑ مَ كَنتَمَ رَ عَبَدَن.»


\par }{\PP \VS{3}سَمُوٍلِ نُ بَرَ قَشَ. عِسِرَيِلَكَيٍ بِرِن عَ شَ حْنقٍ رَبَ نّ، عَ رَفَتَ رَ مَ، عَ بَرِ تَا كُي. نَ وَشَتِ سْلُ نُ بَرَ تْنيِ دْشْ كَرَ مْشْييٍ شَ وَلِ رَ، نَشٍيٍ نُ وْيّنمَ قَشَمِشِيٍ نُن حِننّيٍ رَ.


\par }{\PP \VS{4}قِلِسِتَكَيٍ نَشَ عٍ مَلَن سُنٍمِ، سْلُ نَشَ عِسِرَيِلَكَيٍ مَلَن فِلِبٌوَ.

\VS{5}سْلُ تٌ قِلِسِتَ حَمَ تٌ، عَ بْحّ نَشَ مِنِ عَ عِ، عَ فَاشُ عَ حَاشِ رَ.

\VS{6}سْلُ نَشَ عَلَتَلَ مَشَندِ، كْنْ عَلَتَلَ مُ عَ يَابِ شِيٍ رَ، عَ مُ عَ يَابِ سّرّشّدُبّ نُن نَمِحْنمّ شُي رَ.


\par }{\PP \VS{7}نَ كُي سْلُ نَشَ عَ شَ مِشِ ندٍيٍ شِلِ، عَ نَشّ، «وٌ سَ فِنّ سٍمَتٌي ندٍ قٍن، نَشَن قَتَ وْيّندٍ مِشِ قَشَشِيٍ رَ، عَلَكٌ عَ شَ ﭑ مَلِ.» سْلُ شَ مِشِيٍ نَشَ عَ يَابِ، «فِنّ ندٍ نَ عٍندٌرِ، نَشَن وْيّنمَ قَشَمِشِيٍ رَ.»

\VS{8}سْلُ تٌ نَ مّ، عَ نَشَ عَ دُفِ مَسَرَ عَلَكٌ مِشِ نَشَ عَ كٌلٌن عَ تَن نَ عَ رَ. عَ تَن نُن مِشِ قِرِن، عٍ نَشَ سِفَ نَ فِنّ يِرٍ كْي رَ. سْلُ نَشَ عَ قَلَ عَ بّ، «سٍ مَتٌ ﭑ بّ قَشَمِشِ ندٍ سَابُي رَ، ﭑ نَشَن شِلِ قَلَمَ عِ بّ.»

\VS{9}فِنّ نَشَ عَ يَابِ، «عِ عَ كٌلٌن سْلُ تْنيِ نَشَن دْشْشِ كَرَ مْشْي وَلِ رَ، نَشٍيٍ وْيّنمَ قَشَمِشِيٍ نُن حِننّيٍ رَ. مُنقٍ رَ عِ نَ فَنتَنيِ تٍقٍ ﭑ بّ، عِ شَ ﭑ قَشَ؟»

\VS{10}سْلُ نَشَ عَ رَكَلِ عَ بّ، «عَلَتَلَ شِلِ رَ، عِ نَشَ كْنتْقِلِ. عَ قِندِ كٌتٍ يٌ رَ، ﭑ تَن نَن عَ تٌنفٌمَ.»


\par }{\PP \VS{11}نَ فِنّ نَشَ عَ مَشْرِن، «عِ وَ مَ وْيّنقٍ قَشَمِشِ مُندُن نَ؟» عَ نَشَ عَ يَابِ، «سَمُوٍلِ.»

\VS{12}فِنّ تٌ سَمُوٍلِ تٌ، عَ نَشَ فبٍلٍفبٍلٍ، عَ قَ عَ قَلَ سْلُ بّ، «مُنقٍ رَ عِ بَرَ ﭑ مَدَشُ؟ عِ تَن نَن يَتِ نَ سْلُ رَ!»

\VS{13}مَنفّ نَشَ عَ قَلَ عَ بّ، «هَلِ عِ مُ فَاشُ! عِ مُنسٍ تٌشِ؟» فِنّ نَشَ عَ قَلَ سْلُ بّ، «عَ لُشِ عَلْ مَلٍكّ ندٍ نَ كٍلِقٍ بْشِ مَ.»

\VS{14}عَ نَشَ عَ مَشْرِن، «عَ لَهَلّ نَ دِ؟» فِنّ نَشَ عَ يَابِ، «شَنقْرِ نَن عَ رَ، بُرُ مُسِ رَفٌرٌشِ عَ مَ.» سْلُ نَشَ عَ كٌلٌن كٍرٍن نَ عَ سَمُوٍلِ نَن عَ رَ. عَ نَشَ عَ تِفِ سِن بْشِ مَ، عَ سُيِدِ.

\VS{15}سَمُوٍلِ نَشَ عَ قَلَ سْلُ بّ، «مُنقٍ رَ عِ ﭑ تْورْشِ، ﭑ شَ مِنِ عِ مَ؟» سْلُ نَشَ عَ يَابِ، «ﭑ نَ كْنتْقِلِ بٍلٍبٍلٍ نَن كُي. قِلِسِتَكَيٍ بَرَ قَ ﭑ فٍرٍدٍ. ﭑ تَن بَرَ عَلَتَلَ شِلِ، كْنْ عَ بَرَ مّي ﭑ نَ، عَ مُ ﭑ يَابِشِ نَمِحْنمّيٍ سَابُي رَ، عَ مُ ﭑ يَابِشِ شِيٍ سَابُي رَ. ﭑ قَ عِ شِلِشِ نَ نَن مَ، عَلَكٌ عِ شَ عَ مَسٍن ﭑ بّ عَ لَنمَ ﭑ شَ نَشَن نَبَ.»


\par }{\PP \VS{16}سَمُوٍلِ نَشَ عَ مَشْرِن، «شَ عَلَتَلَ بَرَ مّي عِ رَ، عَ بَرَ قِندِ عِ فٍرٍقَ رَ، عِ قَ ﭑ تَن مَشْرِنمَ مُنقٍ رَ؟

\VS{17}عَلَتَلَ بَرَ قٍ رَبَ، عَلْ عَ عَ قَلَ عِ بّ كِ نَشّ ﭑ تَن سَابُي رَ. عَ بَرَ مَنفّيَ بَ عِ يِ رَ، عَ عَ سٌ دَوُدَ يِ رَ.

\VS{18}عِ تٌ تٌندِ عَلَتَلَ شُي سُشُدٍ عَمَلّكِ شَ قٍ رَ، عَ نُ شْنْشِ نَشَن مَ، عَلَتَلَ تَن نَ قٍ مْولِ نَن نِيَمَ عِ رَ تٌ.

\VS{19}عَلَتَلَ قَمَ نّ عِ تَن نُن عِسِرَيِلَ سَدٍ قِلِسِتَكَيٍ سَفٌي. تِنَ، عِ تَن نُن عِ شَ دِيٍ بِرِن لُمَ نّ ﭑ قّ مَ بٍ، عَلَتَلَ عِسِرَيِلَ شَ سْورِيٍ سَمَ نّ قِلِسِتَكَيٍ سَفٌي.»


\par }{\PP \VS{20}نَ تّمُي سْلُ نَشَ بِرَ بْشِ فَاشُي رَ سَمُوٍلِ شَ مَسٍنيِ شَ قٍ رَ. عَ سّنبّ يٌ مُ نَ، بَرِ مَ عَ مُ نُ سٍسٍ دٌنشِ نَ لْشْي نُن نَ كْي رَ.

\VS{21}نَ فِنّ تٌ سْلُ شَ فَاشُي تٌ، عَ نَشَ عَ قَلَ عَ بّ، «تٌ تَن ﭑ بَرَ عِ شُي رَتِنمّ، هَلِ نَ نُ نْمَ قِندِدٍ قَشّ رَ ﭑ بّ.

\VS{22}يَكْسِ عِ شَ عِ تُلِ مَتِ ﭑ نَ. عِ شَ تِن ﭑ شَ دٌنسٍ ندٍ قِ عِ مَ، عَلَكٌ عِ شَ نْ سّنبّ سْتْدٍ بِيَاسِ شَ قٍ رَ.»

\VS{23}كْنْ سْلُ مُ تِن، عَ نَشّ، «ﭑ مُ ﭑ دّفٍمَ.» عَ شَ مِشِيٍ نُن نَ فِنّ نَشَ كَرَشَن، عَلَكٌ عَ شَ عَ دّفٍ. عَ رَحْنيِ عَ نَشَ تِن نَ رَ، عَ كٍلِ بْشِ مَ، عَ دْشْ سَدٍ مَ.

\VS{24}فِنّ نَشَ كٍلِ كٍرٍن نَ، عَ نَشَ عَ شَ نِنفٍ لَنمَ بْرْفّشِ قَشَ. عَ نَشَ تَامِ لّبِنِتَرٍ رَقَلَ قَرِن نُن تُرٍ رَ.

\VS{25}عَ نَشَ عَ قِ سْلُ نُن عَ شَ مِشِيٍ مَ، عٍ نَشَ عٍ دّفٍ، عٍ قَ سِفَ نَ كْي يَتِ رَ.




\par }\Chap{29}{\SH دَوُدَ كٍلِقٍ قِلِسِتَكَيٍ يَ مَ
\par }
{\PP \VerseOne{1}قِلِسِتَكَيٍ نَشَ عٍ شَ سْورِيٍ مَلَن عَقٍكِ، عِسِرَيِلَكَيٍ تَن نَشَ عٍ شَ سْورِيٍ مَلَن دُلٌنيِ يِرٍ يِسِرٍيلِ مَبِرِ.

\VS{2}قِلِسِتَكَيٍ شَ سْورِ مَنفّيٍ نُ حّرّ مَ عٍ شَ فَلِيٍ يَ رَ، ندٍيٍ لَنشِ مِشِ كّمّ مَ، ندٍيٍ نُ لَنشِ مِشِ وُلُ مَ. دَوُدَ نُن عَ شَ سْورِيٍ نُ نَ عٍ شَنبِ رَ مَنفّ عَكِسِ سّيتِ مَ.

\VS{3}قِلِسِتَ سْورِ مَنفّيٍ نَشَ عَكِسِ مَشْرِن، «ثٍ، يِ عِسِرَيِلَكَيٍ نَ مُنسٍ رَبَقٍ بٍ؟» عَكِسِ نَشَ عٍ يَابِ، عَ نَشّ، «دَوُدَ نَن عَ رَ، نَشَن نُ قِندِشِ عِسِرَيِلَ مَنفّ سْلُ شَ مِشِ رَ، كْنْ عَ نَ ﭑ قْشْ رَ كَبِ حّ وُيَشِ. هَن يَكْسِ ﭑ مُ قٍ حَاشِ يٌ تٌشِ عَ رَ، كَبِ عَ نَشَ سٌ ﭑ شْنيِ.»


\par }{\PP \VS{4}قِلِسِتَ سْورِ مَنفّيٍ نَشَ شْنْ عَكِسِ مَ نَ شَ قٍ رَ، عٍ قَ عَ قَلَ عَ بّ، «عَ لَنمَ عِ شَ دَوُدَ رَفبِلٍن يِرٍ، عِ دّننَشّ سٌشِ عَ يِ رَ. عَ مُ لَنمَ عَ شَ بِرَ وٌن قْشْ رَ، عَلَكٌ عَ نَشَ وٌن يَنقَ فٍرٍ كُي. نَ يَنقَنتٍيَ مْولِ مُ نْمَ شّ عَ نِيَدٍ سْلُ شَ دِحّ عَ مَ؟

\VS{5}مِشِيٍ نُ سِفِ سَمَ، عٍ قَرٍ بٌرٌن دَوُدَ مَتْشْقٍ رَ. عٍ نُ عَ قَلَ، ‹سْلُ بَرَ مِشِ وُلُ كٍرٍن قَشَ، كْنْ دَوُدَ تَن بَرَ مِشِ وُلُ قُ قَشَ.›»


\par }{\PP \VS{6}عَكِسِ نَشَ دَوُدَ شِلِ، عَ عَ قَلَ عَ بّ، «ﭑ بَرَ ﭑ كَلِ عَلَتَلَ رَ، عِ تِنشِن. ﭑ نُ وَ مَ نّ، وٌن بِرِن شَ سِفَ فٍرٍ كُي، وٌن مَن قَ، بَرِ مَ ﭑ مُ قٍ حَاشِ يٌ تٌشِ عِ رَ. كْنْ عِ مُ رَقَن ﭑ مَ سْورِ مَنفّيٍ مَ.

\VS{7}عِ نَشَن نَبَمَ، عِ شَ فبِلٍن مُشُ قْشْ رَ بْحّسَ كُي، عَلَكٌ قِلِسِتَ سْورِ مَنفّيٍ بْحّ نَشَ رَحَاشُ عٍ مَ.»

\VS{8}دَوُدَ نَشَ عَ مَشْرِن، «ﭑ تَن عِ شَ كٌنيِ، ﭑ مُنسٍ رَبَشِ، نَشَن مُ رَقَنشِ عِ مَ، نَشَن عَ نِيَمَ ﭑ شَ فبِلٍن ﭑ مَرِفِ يَشُييٍ فٍرٍقٍ قْشْ رَ؟»


\par }{\PP \VS{9}عَكِسِ نَشَ دَوُدَ يَابِ، عَ نَشّ، «ﭑ عَ كٌلٌن. عِ رَقَن ﭑ مَ عَلْ عَلَتَلَ شَ شّيرَ، كْنْ قِلِسِتَ سْورِ مَنفّيٍ نَشّ، ‹مُشُ مُ تِنمَ عَ شَ بِرَ مُشُ قْشْ رَ فٍرٍ كُي!›

\VS{10}نَ نَن عَ رَ، تِنَ سُبَشّ عِ تَن نُن عِ شَ مَنفّ شَ سْورِيٍ، نَشٍيٍ قَشِ عِ قْشْ رَ، وٌ شَ فبِلٍن.»

\VS{11}دَوُدَ نُن عَ شَ سْورِيٍ نَشَ كٍلِ سُبَشّ مَ، عٍ فبِلٍن قِلِسِتَ بْشِ مَ. قِلِسِتَكَيٍ تَن نَشَ تٍ يِسِرٍيلِ.




\par }\Chap{30}{\SH دَوُدَ نُن عَمَلّكِكَيٍ شَ فٍرٍ
\par }
{\PP \VerseOne{1}عَ شِ سَشَن ندٍ، دَوُدَ نُن عَ شَ سْورِيٍ تٌ سٌ عٍ شْنيِ سِكِلَفَ، عٍ نَشَ عَ تٌ عَ عَمَلّكِكَيٍ نُ بَرَ سٌ نٍفٍوِ بْشِ مَ، عٍ سِكِلَفَ فَن.

\VS{2}عٍ نَشَ مِشِ بِرِن سُشُ، فِنّيٍ يٌ، شّمّيٍ يٌ، دِ مّيٍ يٌ، عٍ عٍ شَنِن عٍ حِحّ رَ عٍ شُن مَ.

\VS{3}دَوُدَ نُن عَ شَ سْورِيٍ تٌ عٍ شْنيِ لِ، عٍ نَشَ عَ تٌ عٍ شَ تَا نُ فَنشِ، عٍ شَ فِنّيٍ نُن عٍ شَ دِيٍ نُ شَنِنشِ.

\VS{4}نَ كُي، دَوُدَ نُن عَ شَ مِشِيٍ نَشَ وَ هَن عٍ تَفَن.

\VS{5}عَمَلّكِكَيٍ نُ بَرَ دَوُدَ شَ فِنّ قِرِنيِيٍ قَن شَنِن؛ عَشِنٌوَ مَ يِسِرٍيلِكَ، نُن عَبِفَيِلِ كَرٍ مٍلٍكَ، نَبَلِ شَ كَاحّ فِنّ.


\par }{\PP \VS{6}دَوُدَ نَشَ تْورْ كِ قَنيِ، بَرِ مَ حَمَ نُ وَ مَ عَ مَفْنْقٍ. بِرِن بْحّ نُ رَحَاشُشِ عٍ مَ عٍ شَ دِيٍ شَ قٍ رَ، كْنْ دَوُدَ نَشَ لِمَنِيَ عَ شَشِلِ تِقٍ رَ عَ مَرِفِ عَلَتَلَ رَ.

\VS{7}عَ نَشَ عَ قَلَ عَشِمٍلٍكِ شَ دِ عَبِيَتَرِ بّ، عَ نَشّ، «قَ عَلَتَلَ مَشْرِن سٍيٍ رَ.» عَبِيَتَرِ نَشَ قَ عَ رَ دَوُدَ شْن.

\VS{8}دَوُدَ نَشَ عَلَتَلَ مَشْرِن، عَ نَشّ، «شَ ﭑ سِفَ يِ مِشِيٍ قْشْ رَ، ﭑ نْمَ عٍ مَسْتْدٍ؟» عَلَتَلَ نَشَ عَ يَابِ، «عِ شَ سِفَ عٍ قْشْ رَ. عِ قَمَ نّ عٍ مَسْتْدٍ، عِ مَن فبِلٍنمَ نّ عٍ بِرِن نَ.»

\VS{9}دَوُدَ نُن عَ شَ سْورِيٍ مِشِ كّمّ سٍننِ نَشَ سِفَ، عٍ قَ بٍسٌرِ شُرٍ لِ.

\VS{10}مِشِ كّمّ قِرِن نَشَ لُ مّننِ تَفَنيِ شَ قٍ رَ. دَوُدَ نُن مِشِ كّمّ نَانِيٍ نَشَ سِفَ يَرٍ.


\par }{\PP \VS{11}عٍ تٌ مِسِرَكَ ندٍ لِ وُلَ عِ، عٍ نَشَ قَ عَ رَ دَوُدَ يِرٍ. عٍ نَشَ يٍ نُن دٌنسٍ ندٍ سٌ عَ يِ رَ،

\VS{12}عَلْ شْرّ نُن تَمَرٍ مْولِ ندٍ شَرَشِ. عَ تٌ فّ عَ دّفٍدٍ، عَ نَشَ عَ يّتّ كٌلٌن. عَ نُ بَرَ قّيحّن سَشَن نُن كْي سَشَن تِ، عَ مُ عَ دّفٍ، عَ مُ يٍ مِن.

\VS{13}دَوُدَ نَشَ عَ مَشْرِن، «ندٍ شَ مِشِ نَ عِ رَ؟ عِ كٍلِ مِندٍن؟» عَ نَشَ عَ يَابِ، «مِسِرَكَ نَن ﭑ نَ، عَمَلّكِكَ ندٍ شَ كٌنيِ. عَ شِ سَشَن نَن يِ كِ، ﭑ مَرِفِ ﭑ نَبٌلٌشِ، بَرِ مَ ﭑ تٌ مُ يَلَنشِ.

\VS{14}مُشُ كٍرٍتِ نُن كَلٍبِ شَ مِشِيٍ بْنبْ نّ فبٍنفبٍرٍنيِ مَ، يُدَيَ. مُشُ تّ سٌ نّ سِكِلَفَ قَن نَ.»

\VS{15}دَوُدَ نَشَ عَ مَشْرِن، «عِ نْمَ ﭑ شَنِندٍ يِ مِشِيٍ يِرٍ؟» عَ نَشَ عَ يَابِ، «شَ عِ كَلِ عَلَ رَ عَ عِ مُ ﭑ قَشَمَ، عَ عِ مُ ﭑ سَمَ ﭑ مَرِفِ بّلّشّ، ﭑ عِ شَنِنمَ نّ عٍ يِرٍ.»


\par }{\PP \VS{16}نَ كُي، عَ نَشَ عٍ شَنِن عَمَلّكِكَيٍ يِرٍ. عٍ نَشَ عٍ لِ عٍ نُ نَ عٍ دّفٍقٍ، عٍ سِيسِقٍ سٍيٍ رَ عٍ نَشٍيٍ سْتْ فٍرٍ كُي قِلِسِتَ نُن يُدَيَ بْشِ مَ.

\VS{17}دَوُدَ نَشَ عٍ فٍرٍ، كٍلِ فّيسّفّ هَن نُنمَرٍ. مِشِ يٌ مُ نْ عَ فِدٍ، قٌ سّفّتَلَ مِشِ كّمّ نَانِ نَشٍيٍ سِفَ حْشْمّيٍ قَرِ.

\VS{18}عَمَلّكِكَيٍ سٍ نَشٍيٍ سُشُ، دَوُدَ نَشَ عَ بِرِن مَسْتْ، عَ نُن عَ شَ فِنّ قِرِنيِيٍ.

\VS{19}دَوُدَ نَشَ عَ شَ مِشِ بِرِن مَسْتْ، دِ مّيٍ بَ، قٌرِيٍ بَ، عَ نُن عٍ شَ سٍيٍ بِرِن.

\VS{20}دَوُدَ نَشَ عٍ شَ شُرُ سٍ شُنفبٍيٍ نُن عَ لَنمَيٍ تٌنفٌ، مِشِيٍ قَ عَ قَلَ، «سٍيٍ نَن يَ دَوُدَ نَشٍيٍ سْتْ فٍرٍ كُي!»


\par }{\PP \VS{21}دَوُدَ نَشَ فبِلٍن نَ مِشِ كّمّ قِرِنيِيٍ يِرٍ، نَشٍيٍ نُ بَرَ لُ بٍسٌرِ شُرٍ تَفَنيِ شَ قٍ رَ. عٍ نَشَ مِنِ دَوُدَ نُن عَ قْشِرَبِرّيٍ مَ. دَوُدَ نَشَ عَ مَسٌ عٍ رَ، عَ عٍ شّيبُ.

\VS{22}مِشِ كٌبِ ندٍيٍ نَشٍيٍ نُ نَ دَوُدَ شَ سْورِ كّمّ نَانِ يَ مَ، نٍيٍ نَشَ عَ قَلَ، «يِ شّمّ نَشٍيٍ مُ بِرَ وٌن قْشْ رَ فٍرٍ كُي، عَ مُ لَنمَ عٍ شَ سٍسٍ سْتْ، قٌ عٍ شَ دِيٍ نُن عٍ شَ فِنّيٍ. عٍ شَ نٍيٍ تٌنفٌ، عٍ شَ سِفَ.»

\VS{23}دَوُدَ نَشَ عَ قَلَ عٍ بّ، «ﭑ نفَشَكٍرٍنيِيٍ، وٌ نَشَ يِ مْولِ رَبَ سٍيٍ رَ عَلَتَلَ نَشٍيٍ قِشِ وٌن مَ، بَرِ مَ عَ بَرَ وٌن نَتَنفَ، عَ وٌن يَشُييٍ سَ وٌن بّلّشّ.

\VS{24}ندٍ وٌ شُي رَ مّمَ يِ قٍ كُي؟ عَ لَنمَ وٌن شَ سٍ بِرِن عِتَشُن وٌن مَ مِشِيٍ بِرِن نَ، نَشٍيٍ سِفَ فٍرٍ سٌدٍ نُن نَشٍيٍ لُ كٌتٍ سَن نَ.»

\VS{25}نَ لْشْي دَوُدَ نَشَ نَ قِندِ سّرِيّ رَ عِسِرَيِلَ بْشِ بِرِن مَ. هَن تٌ عَ نَ نَ كِ نّ.


\par }{\PP \VS{26}عٍ تٌ سٌ سِكِلَفَ، دَوُدَ نَشَ عٍ سْتْسٍ سّيتِ رَ سَنبَ عَ شَنُنتٍنيِ يُدَ قٌرِيٍ مَ عَ قَلَقٍ رَ، «وٌ مَبِرِ نَن يِ كِ، مُشُ نَشٍيٍ سْتْشِ عَلَتَلَ يَشُييٍ يِ رَ!»

\VS{27}عَ نَشَ نَ سٍيٍ رَ سَنبَ يِ مِشِيٍ مَ نَشٍيٍ نَ فٍرٍ كُي؛ بٍتٍلِكَيٍ، رَ مٌتِكَ نَشٍيٍ نُ نَ فبٍنفبٍرٍنيِ مَ، يَتِرِكَيٍ،

\VS{28}عَرٌوٍرِكَيٍ، سِقِمٌتِكَيٍ، عٍسِتٍمٌوَكَيٍ،

\VS{29}رَكَلِكَيٍ، يٍرَ مٍيلِ مِشِيٍ، كٍنِ مِشِيٍ،

\VS{30}هٌرٌ مَكَيٍ، بٌرِ عَسَنكَيٍ، عَتَكِكَ،

\VS{31}هٍبِرٌنكَيٍ، نُن مِشِ نَشٍيٍ نُ نَ يِرٍ بِرِن دَوُدَ نُن عَ شَ سْورِيٍ سِفَ دّننَشّ.




\par }\Chap{31}{\SH سْلُ شَ قَشّ
\par }
{\PP \VerseOne{1}نَ تّمُي قِلِسِتَكَيٍ نَشَ عِسِرَيِلَ فٍرٍ. عِسِرَيِلَكَيٍ نَشَ عٍ فِ عٍ يَ رَ، مِشِ فبٍفبٍ نَشَ قَشَ فِلِبٌوَ فٍيَ قَرِ.

\VS{2}قِلِسِتَكَيٍ نَشَ سْلُ نُن عَ شَ دِيٍ رَشّتّن، عٍ قَ سْلُ شَ دِيٍ يٌنَتَن، عَبِنَدَبٌ، نُن مَلَكِسُوَ قَشَ.


\par }{\PP \VS{3}فٍرٍ نَشَ نْ سْلُ رَ. شَلِ وٌلِيٍ تٌ سْلُ سْشْ، عَ نُ سّرّنمَ عَ حَاشِ رَ.

\VS{4}سْلُ نَشَ عَ قَلَ عَ شَ سْورِ بّ، نَشَن نُ عَ فٍرٍ سٌسٍ مَشَنِنمَ، عَ نَشّ، «عِ شَ ﭑ قَشَ عِ شَ سَنتِدّفّمَ رَ، عَلَكٌ يِ سُننَتَرٍيٍ نَشَ ﭑ قَشَ شْنّ حَاشِ رَ.» سْلُ شَ سْورِ تٌ مُ تِن نَ رَبَدٍ فَاشُي شَ قٍ رَ، سْلُ نَشَ عَ يّتّ قَشَ عَ شَ سَنتِدّفّمَ رَ.

\VS{5}سْلُ شَ فٍرٍ سٌسٍ مَشَنِنمَ تٌ عَ تٌ سْلُ بَرَ قَشَ، نَ قَن نَشَ عَ يّتّ قَشَ عَ شَ سَنتِدّفّمَ رَ عَ قّ مَ.

\VS{6}سْلُ قَشَ نَ كِ نّ نَ لْشْي، عَ تَن نُن عَ شَ دِ سَشَنيِيٍ، عَ شَ سْورِ نَشَن نُ عَ شَ فٍرٍ سٌسٍ مَشَنِنمَ، نُن عَ شَ سْورِ بِرِن.


\par }{\PP \VS{7}عِسِرَيِلَكَ نَشٍيٍ نُ نَ فُلُنبَ نَاكِرِ مَ، نُن يُرُدّن شُرٍ نَاكِرِ مَ، نٍيٍ نَشَ عَ تٌ عَ عِسِرَيِلَ سْورِيٍ نَ عٍ فِقٍ. عٍ مَن نَشَ عَ تٌ عَ سْلُ نُن عَ شَ دِيٍ بَرَ قَشَ. نَ كُي عٍ نَشَ كٍلِ عٍ شَ تَايٍ شُن مَ، عٍ عٍ فِ. قِلِسِتَكَيٍ نَشَ سَبَتِ عٍ شَ تَايٍ كُي.

\VS{8}نَ كُيٍ عِبَ، قِلِسِتَكَيٍ تٌ سِفَ قَشَ مِشِيٍ شَ سٍيٍ تٌنفٌدٍ، عٍ نَشَ سْلُ نُن عَ شَ دِ سَشَنيِيٍ قُرٍ تٌ فِلِبٌوَ فٍيَ قَرِ.

\VS{9}عٍ نَشَ سْلُ شُنيِ بٌلٌن، عٍ نَشَ عَ شَ فٍرٍ سٌسٍيٍ تٌنفٌ. عٍ نَشَ نَ شِبَارُ مَسٍن قِلِسِتَ بْشِ بِرِن مَ، عٍ شَ كُيٍ بَنشِيٍ نُن عٍ شَ حَمَ يَ مَ.

\VS{10}عٍ نَشَ سْلُ شَ فٍرٍ سٌسٍ رَ سٌ عَسِتَرَتٍ كُيٍ شَ بَنشِ كُي، عٍ نَشَ عَ قُرٍ فبَكُ بٍتِ سَن تّتّ رَ.


\par }{\PP \VS{11}يَبّسِكَيٍ فَلَدِ بْشِ مَ، عٍ تٌ عَ كٌلٌن قِلِسِتَكَيٍ قٍ نَشَن نَبَشِ سْلُ رَ،

\VS{12}عٍ شَ سْورِ فبَنفبَلَنيِيٍ نَشَ حّرّ نَ كْي بِرِن نَ، عٍ قَ سْلُ نُن عَ شَ دِ قُرٍيٍ تٌنفٌ بٍتِ سَن تّتّ رَ، عٍ فبِلٍن يَبّسِ. مّننِ عٍ نَشَ نَ قُرٍيٍ فَن،

\VS{13}عٍ نَشَ عٍ شْرِيٍ رَفَتَ تَمَرٍ بِلِ ندٍ بُن مَ يَبّسِ. عٍ نَشَ سُنيِ سُشُ شِ سٌلٌقٍرٍ بُن مَ.

\par }\end{RTL}
