\begin{RTL}
\NormalFont\ShortTitle{كَوَندِلَ}

{\MT كَوَندِلَ شَ كِتَابُي

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عَننَبِ سُلٍمَنِ يِ كِتَابُي نَن سّبّشِ عَ شَ بَننَيَ، عَ شَ نْي، نُن عَ شَ لْننِ بٍلٍبٍلٍ نَن شَ قٍ رَ. نَ بِرِن قِندِشِ مَسٍنيِ هَفِفّ نَن نَ عَ بّ عَلَتَلَ شَ مَرَفِرِ كُي. عَ نَشَ عَ قَهَامُ نَ بِرِن قِندِشِ «قٍ قُقَقُ» نَن نَ. بِرَقٍ نَ قٍ مْولِ قْشْ رَ، نَ لُشِ عَلْ مِشِ «نَشَن بِرَ مَ قٌيٍ قْشْ رَ.» قٌيٍ نَ نَ، كْنْ عَ سِفَمَ نّ، عَ مُ بُمَ. عَ سُشُقٍ مُ سْونّيَمَ. عَ نَ نَ كِ نّ وٌن مَ دُنِحّءِفِرِ كُي.

\par }{\IP يِ كِتَابُي شَ مَسٍنيِ تِدٍ فبٌ بَرِ مَ تٌ مِشِيٍ مُ تَفَنمَ بِرَدٍ قٍ وُيَشِ قْشْ رَ نَشَن مُ قِندِشِ عَلَتَلَ شَ سّرِيّ رَ. عٍ بِرِن كَتَمَ نّ نَاقُلِ سْتْدٍ. عٍ لْننِ قٍنمَ عَلَكٌ نَ تَن قَن شَ قِندِ كْبِرِ رَ. نَ كِرَ شْن مَ عٍ قٍ مْولِ بِرِن نَبَمَ نَشٍيٍ نْمَ رَقَندٍ عٍ قَتٍ مَ. نَ حّرّ كِ كُي عَدَ مَدِ لُمَ يُنُبِ رَبَ رَ.

\par }{\IP عَلَتَلَ نَشَن مَسٍنمَ وٌن بّ عَننَبِ سُلٍمَنِ سَابُي رَ عَ قِندِشِ يِ نَن نَ؛ عَ لَنمَ عَدَ مَدِ شَ بِرَ عَلَتَلَ شَ سّرِيّ قْشْ رَ يِ دُنِحَ بّندّ قُحِ قَرِ. عَلَ دُنِحَ نَشَن دَاشِ عَ قَن عَدَ مَ بّ، كْنْ عَ مُ لَنمَ عَ شَ قِندِ عَ شَ عَلَ رَ. عَلَتَلَ حّلّشِنيِ قِمَ مِشِ مَ، كْنْ عَ وَ مَ نّ عٍ شَ عَ كٌلٌن عَ تَن نَن قِندِشِ عٍ مَرِفِ رَ. عَ لَنمَ عَدَ مَ شَ دُنِحَ عِفِرِ، عَ يَ تِشِ عَلَ نَن نَ. عَ شَ عَ كٌلٌن دُنِحَ سٍيٍ مُ بُمَ، عٍ لُشِ نّ عَلْ «قٌيٍ» نَشَن لْيمَ يٍن.

\par }{\IP يِ كِتَابُي عَ مَسٍنمَ نّ وٌن بّ عَ لَنمَ وٌن مَرِفِ شَ قِندِ عَلَتَلَ دَالِ مَنفّ نَن نَ، عَ نَشَ قِندِ دَالِ سٍ ندٍ رَ. عَلَ شَ وٌن مَلِ نَ كٌلٌنقٍ رَ وٌن بْحّ كُي. عَمِنَ.

\par }{\MT كَوَندِلَ شَ كِتَابُي



\par }\ChapOne{1}{\SH دُنِحَ قُ نَ عَ رَ!
\par }
{\D \VerseOne{1}دَوُدَ شَ دِ دَرِ سَلَمُ مَنفّ شَ كَوَندِ نَن يَ؛

\par }
{\Q \VS{2}دُنِحَ قِندِشِ قٍ قُقَقُ نَن نَ.

\par }{\Q دُنِحَ قٍيٍ تِدٍ يٌ مُ نَ،

\par }{\Q نَ بِرِن قِندِشِ قُيَن نَن نَ.

\par }{\Q ﭑ تَن كَوَندِلَ شَ مَسٍنيِ نَن نَن كِ.


\par }{\BB \par }
{\Q \VS{3}عَدَ مَدِ فٍينِ مُندُن سْتْمَ عَ شَ وَلِ مَ سٌفٍ بُن مَ؟


\par }{\Q \VS{4}ندٍيٍ قَشَمَ، ندٍيٍ بَرِ مَ، دُنِحَ قَن نَ كّحَ كٍرٍن لْشْي بِرِن.


\par }{\Q \VS{5}سٌفٍ تٍمَ، عَ فٌرٌ مَ، عَ مَن فبِلٍن عَ تٍشِ دّننَشّ.


\par }{\Q \VS{6}قٌيٍ قَن مِنِمَ، عَ سِفَمَ يِرٍقَنيِ مَ، عَ عَ مَقِندِ مَ كْولَ مَ.

\par }{\Q عَ نَ فّ مَقِندِدٍ، عَ مَن فبِلٍن عَ كٍلِدٍ.


\par }{\Q \VS{7}شُرٍ بِرِن شُن تِشِ بَا نَن نَ، كْنْ بَا مُ رَقٍمَ.

\par }{\Q شُرٍيٍ كٍلِمَ دّننَشّ، عٍ مَن فبِلٍنمَ مّننِ نّ.


\par }{\Q \VS{8}قٍ بِرِن حّرّ مَ، عَ مُ تَفَنمَ، عَ مُ مَسَرَ مَ.

\par }{\Q عَدَ مَ يَ مُ وَ سَمَ قٍ مَتٌدٍ،

\par }{\Q عَ تُلِ قَن مُ لُفَمَ قٍ رَ مّدٍ.


\par }{\Q \VS{9}نَشَن بَرَ دَنفِ نُ،

\par }{\Q نَ نَن مَن فبِلٍنمَ عَ رَ.

\par }{\Q نَشَن بَرَ رَبَ نُ، نَ نَن مَن نَبَمَ.

\par }{\Q قٍ نّينّ مُ رَبَمَ دُنِحَ مَ نَشَن حْندْن مُ نُ رَبَ.


\par }{\Q \VS{10}قٍ نّينّ يٌ مُ نَ نَشَن عَ نِيَمَ مِشِ شَ عَ قَلَ،

\par }{\Q «يِ مَتٌ، قٍ نّينّ نَ عَ رَ!»

\par }{\Q ﭑ شَ عَ قَلَ وٌ بّ، نَ قٍ مْولِ حَن نُ نَ بٍينُن وٌن تَن شَ بَرِ.


\par }{\Q \VS{11}حَمَ مُ رَتُمَ قٍ دَنفِشِ مَ،

\par }{\Q قٍ نَشَن سَ قَمَ رَبَدٍ، حَمَ نّيمُمَ نّ نَ قَن نَ.


\par }{\PP \VS{12}ﭑ تَن كَوَندِلَ، ﭑ بَرَ قِندِ مَنفّ رَ عِسِرَيِلَ بْشِ مَ دَرِ سَلَمُ.

\VS{13}ﭑ نَتّ تٌنفٌشِ نّ، قٍ نَشٍيٍ بِرِن نَبَقٍ يِ دُنِحَ مَ، ﭑ شَ عٍ مَتٌ عَ قَنيِ رَ. نَ كُي ﭑ عَ تٌ نّ عَ عَلَ كٌتٍ شْرْشْي نَن سَشِ عَدَ مَدِيٍ قَرِ.

\VS{14}ﭑ بَرَ وَلِ بِرِن مَتٌ نَشَن نَبَمَ يِ دُنِحَ مَ. قُقَقُ نَ عَ بِرِن نَ! بِرَقٍ نَ وَلِ قْشْ رَ، عَ لُشِ نّ عَلْ مِشِ نَ بِرَقٍ قٌيٍ نَن قْشْ رَ.


\par }{\Q \VS{15}نَشَن كُنتِنشِ، نَ مُ نْمَ مَتِنشِندٍ،

\par }{\Q نَشَن لُشِ، نَ مُ نْمَ كَمَلِدٍ.


\par }{\PP \VS{16}ﭑ نَشَ عَ مَحْشُن ﭑ يّتّ مَ، عَ ﭑ تَن بَرَ لْننِ قٍن دَنفِ دَرِ سَلَمُ مَنفّ بِرِن نَ، نَشٍيٍ سِنفٍ قَ ﭑ تَن يَرَ. ﭑ بَرَ لْننِ نُن قٍ كٌلٌنيِ فبٍفبٍ سْتْ دُنِحَ شَ قٍ مَ.

\VS{17}ﭑ نَشَ نَتّ تٌنفٌ ﭑ شَ شَشِلِمَيَ نُن شَشِلِتَرٍحَ قَن مَتٌ. كْنْ ﭑ بَرَ عَ تٌ نَ قَن لُشِ عَلْ بِرَقٍ قٌيٍ نَن قْشْ رَ.


\par }{\Q \VS{18}شَشِلِمَيَ نُن كْنتْقِلِ نَن حّرّ مَ كِرَ كٍرٍن شْن مَ.

\par }{\Q قٍ كٌلٌنيِ فبٌمَ كِ نَشّ، تْورّ قَن فبٌمَ نَ كِ نّ.




\par }\Chap{2}{\SH عَدَ مَدِ وَشْنقٍ
\par }
{\PP \VerseOne{1}ﭑ عَ قَلَ نّ ﭑ يّتّ بّ، «ﭑ شَ حّلّشِنيِ مَتٌ، ﭑ شَ عَ كٌلٌن نَشَن قَن.» ﭑ نَشَ عَ تٌ عَ حّلّشِنيِ قَن مُ بُمَ.

\VS{2}ﭑ نَشَ ﭑ يّتّ مَشْرِن، «يٍلٍقٍ تُن مُ قِندِشِ قٍ كَمَلِشِ رَ. حّلّشِنيِ تِدٍ نَ مُنسٍ رَ؟»

\VS{3}ﭑ نَشَ نَتّ تٌنفٌ ﭑ مَ لْننِ قٍنقٍ كُي، ﭑ شَ حّلّشِنيِ قٍن وّنِ رَ. ﭑ نُ وَ مَ عَ كٌلٌنقٍ مُنسٍ مُنَقَنيِ فبٌ عَدَ مَدِيٍ بّ عٍ شَ دُنِحّءِفِرِ كُي.


\par }{\PP \VS{4}ﭑ نَشَ وَلِ شُنفبٍ ندٍيٍ سُشُ عَلْ بَنشِ تِقٍ نُن شّ سَقٍ.

\VS{5}ﭑ نَشَ يِرٍ تٌقَنيِيٍ يَءِلَن نَاقُلِ كَنيِ عٍ مَلَبُمَ دّننَشّ سَنسِ تٌقَنيِيٍ يَ مَ.

\VS{6}ﭑ نَشَ يٍ يِرٍ فٍ نَشٍيٍ عَ نِيَمَ يٍ شَ سَ ﭑ مَ سَنسِيٍ مَ.

\VS{7}ﭑ نَشَ كٌنيِيٍ سَرَ، نَشٍيٍ بَرَ دِيٍ سْتْ نَشٍيٍ قِندِشِ ﭑ فبٍ رَ، عٍ قَ لُ ﭑ شْنيِ. ﭑ نَشَ شُرُ سٍ فبٍفبٍ سْتْ، دَنفِ دَرِ سَلَمُكَيٍ بِرِن نَ نَشٍيٍ نُ نَ بٍينُ ﭑ شَ بَرِ.

\VS{8}ﭑ نَشَ فبٍتِ، شّيمَ، نُن نَاقُلِ مْولِ بِرِن سْتْ. ﭑ نَشَ يٍلِبَيٍ سْتْ، عَ نُن فِنّ فَلِ عَدَ مَ وَشْنقٍ شَ قٍ رَ.

\VS{9}ﭑ نَشَ قِندِ مِشِ شُنفبٍ رَ دَنفِقٍ دَرِ سَلَمُكَيٍ بِرِن نَ نَشٍيٍ نُ نَ بٍينُ ﭑ شَ بَرِ. ﭑ نَشَ نَ بِرِن نَبَ لْننِ قٍنقٍ رَ.


\par }{\Q \VS{10}ﭑ نَشَ ﭑ وَشْنقٍ مْولِ بِرِن قٍن،

\par }{\Q ﭑ مُ تٌندِ سٍسٍ رَ نَشَن نُ رَقَنشِ ﭑ مَ.

\par }{\Q ﭑ مَ وَلِ يَتِ نُ رَقَنشِ ﭑ مَ،

\par }{\Q نَ نَن قِندِشِ ﭑ مَ فٍينِ رَ.


\par }{\Q \VS{11}كْنْ ﭑ تٌ ﭑ مَ وَلِ بِرِن مَتٌ،

\par }{\Q ﭑ نَشَن نَبَشِ تْورّ كُي،

\par }{\Q ﭑ نَشَ عَ تٌ نَ بِرِن قُقَقُ.

\par }{\Q عَ نُ لُشِ نّ عَلْ مِشِ نَشَن بِرَ مَ قٌيٍ قْشْ رَ

\par }{\Q عَ مُ سٍسٍ سُشُ.


\par }{\BB \par }
{\Q \VS{12}نَ تّمُي ﭑ نَشَ ﭑ حْشْ سَ شَشِلِمَيَ نُن شَشِلِتَرٍحَ شْن مَ.

\par }{\Q نَشَن تِمَ مَنفّ رَ ﭑ حْشْي رَ،

\par }{\Q نَ قَمَ مُنسٍ رَبَدٍ؟


\par }{\Q \VS{13}ﭑ نَشَ عَ تٌ شَشِلِمَيَ قَن دَنفِ شَشِلِتَرٍحَ رَ،

\par }{\Q عَلْ نَءِيَلَنيِ قَن تٌ قَنشِ دِ مِ بّ.


\par }{\Q \VS{14}شَشِلِمَ سٍ تٌمَ عَ يَ رَ،

\par }{\Q شَشِلِتَرٍ تَن عَ حّرّ مَ دِ مِ نَن كُي.

\par }{\Q كْنْ عٍ قِرِن بِرِن قَشَمَ نّ.


\par }{\Q \VS{15}نَ نَن عَ رَ ﭑ نَشَ عَ مَحْشُن،

\par }{\Q شَ ﭑ تَن نُن شَشِلِتَرٍ بِرِن قَشَمَ نّ،

\par }{\Q ﭑ مَ شَشِلِمَيَ تِدٍ قَ نَ مُنسٍ رَ؟

\par }{\Q ﭑ نَشَ عَ قَلَ ﭑ يّتّ بّ، «شَشِلِمَيَ قَن قٍ قُقَقُ نَن عَ رَ.»


\par }{\Q \VS{16}شَشِلِمَ نُن شَشِلِتَرٍ شَ قٍ مُ رَتُمَ مِشِيٍ رَ،

\par }{\Q عٍ نّيمُمَ نّ عٍ قِرِن بِرِن مَ، عٍ قِرِن بِرِن قَشَمَ نّ.


\par }{\PP \VS{17}نَ كُي دُنِحّءِفِرِ نَشَ رَحَاشُ ﭑ مَ، بَرِ مَ ﭑ بَرَ عَ كٌلٌن ﭑ مَ وَلِ مُ بُمَ. عَ لُشِ نّ عَلْ مِشِ نَشَن بِرَ مَ قٌيٍ قْشْ رَ، عٍ مُ عَ سُشُ.

\VS{18}ﭑ مَ وَلِ نَشَ رَحَاشُ ﭑ مَ، بَرِ مَ ﭑ بَرَ عَ كٌلٌن قٌ ﭑ شَ نَ بِرِن لُ مِشِ فبّتّ يِ رَ.

\VS{19}نَ مِشِ قِندِ مَ شَشِلِمَ نَن نَ، كَ شَشِلِتَرٍ رَ؟ ندٍ نْمَ نَ كٌلٌندٍ؟ كْنْ عَ تَن يَتِ نْي سْتْمَ نّ ﭑ مَ وَلِ بِرِن شُن مَ! قٍ قُقَقُ نَن نَ كِ.

\VS{20}نَ كُي ﭑ نَشَ نِمِسَ وَلِ بِرِن شَ قٍ رَ ﭑ نَشَن نَبَ يِ دُنِحَ مَ.


\par }{\PP \VS{21}مِشِ نَشَن وَلِشِ لْننِ نُن قَتّ رَ، عَ قَ نَ وَلِ لُ مِشِ ندٍ يِ رَ نَشَن مُ سٍسٍ رَبَ نَ وَلِ كُي، نَ قِندِشِ قٍ قُقَقُ نَن نَ نَشَن شْرْشْ كِ قَنيِ رَ.

\VS{22}مِشِ فٍينِ مُندُن سْتْمَ عَ شَ وَلِ نُن عَ شَ كَتّ كُي عَ نَشَن نَبَشِ يِ دُنِحَ مَ؟

\VS{23}عَ شَ وَلِ قِندِشِ تْورّ شْرْشْي نَن نَ عَ بّ. هَلِ كْي رَ عَ بْحّ مُ مَلَبُمَ. قٍ قُقَقُ نَن نَ كِ.


\par }{\PP \VS{24}عَ لَنمَ مِشِ شَ عَ دّفٍ، عَ شَ عَ مِن، عَ شَ عَ شَ وَلِ رَبَ سّيوّ كُي. ﭑ بَرَ عَ كٌلٌن نَ بِرِن كٍلِشِ عَلَ نَن مَ.

\VS{25}مِشِ مُ نْمَ عَ دّفٍدٍ، عَ قٍ قَنيِ كٌلٌن شَ عَلَ مُ عَ مَلِ؟

\VS{26}مِشِ نَشَن نَقَن عَلَ مَ، عَلَ عَ كِمَ شَشِلِ قَنيِ، قَهَامُي، نُن سّيوّ نَن نَ. كْنْ شَشِلِتَرٍ تَن، عَلَ عَ نِيَمَ نّ عَ شَ عَ هَرِفٍ بِرِن سٌ مِشِ فبّتّ يِ رَ نَشَن نَقَن عَلَ مَ. يِ قَن قِندِشِ قٍ قُقَقُ نَن نَ، عَلْ مِشِ نَشَن بِرَ مَ قٌيٍ قْشْ رَ.




\par }\Chap{3}{\SH تّمُي نَ قٍ بِرِن مَ
\par }
{\Q \VerseOne{1}تّمُي نَ قٍ بِرِن مَ،

\par }{\Q قٍ بِرِن دُنِحَ مَ، عَ شَ وَشَتِ نَ نَ.


\par }{\Q \VS{2}وَشَتِ ندٍ نَ دِ بَرِقٍ مَ،

\par }{\Q وَشَتِ ندٍ نَ قَشَقٍ مَ.

\par }{\Q وَشَتِ ندٍ نَ سَنسِ سِقٍ مَ،

\par }{\Q وَشَتِ ندٍ نَ سَنسِ شَبَقٍ مَ.


\par }{\Q \VS{3}وَشَتِ ندٍ نَ قَشّ تِقٍ مَ،

\par }{\Q وَشَتِ ندٍ نَ دَندَن تِقٍ مَ.

\par }{\Q وَشَتِ ندٍ نَ سٍ كَنَقٍ مَ،

\par }{\Q وَشَتِ ندٍ نَ سٍ يَءِلَنقٍ مَ.


\par }{\Q \VS{4}وَشَتِ ندٍ نَ وَقٍ مَ،

\par }{\Q وَشَتِ ندٍ نَ يٍلٍقٍ مَ.

\par }{\Q وَشَتِ ندٍ نَ يَيٍ رَ مِنِقٍ مَ،

\par }{\Q وَشَتِ ندٍ نَ قَرٍ بٌرٌنقٍ مَ.


\par }{\Q \VS{5}وَشَتِ ندٍ نَ فّمّيٍ رَيٍنسٍنقٍ مَ،

\par }{\Q وَشَتِ ندٍ نَ فّمّيٍ مَلَنقٍ مَ.

\par }{\Q وَشَتِ ندٍ نَ سُنبُ تِقٍ مَ،

\par }{\Q وَشَتِ ندٍ نَ عَ تِتَرٍيَ مَ.


\par }{\Q \VS{6}وَشَتِ ندٍ نَ سٍ قٍنقٍ مَ،

\par }{\Q وَشَتِ ندٍ نَ عَ لُقٍ مَ.

\par }{\Q وَشَتِ ندٍ نَ سٍ رَفَتَقٍ مَ،

\par }{\Q وَشَتِ ندٍ نَ عَ وْلّقٍ مَ.


\par }{\Q \VS{7}وَشَتِ ندٍ نَ سٍ عِبْوقٍ مَ،

\par }{\Q وَشَتِ ندٍ نَ عَ دّفّقٍ مَ.

\par }{\Q وَشَتِ ندٍ نَ وْيّنقٍ مَ،

\par }{\Q وَشَتِ ندٍ نَ دُندُقٍ مَ.


\par }{\Q \VS{8}وَشَتِ ندٍ نَ شَنُ تِقٍ مَ،

\par }{\Q وَشَتِ ندٍ نَ شْن تِقٍ مَ.

\par }{\Q وَشَتِ ندٍ نَ فٍرٍ سٌقٍ مَ،

\par }{\Q وَشَتِ ندٍ نَ سَاتَقٍ مَ.


\par }{\PP \VS{9}وَلِكّ فٍينِ مُندُن سْتْمَ عَ شَ كَتّ كُي؟

\VS{10}ﭑ بَرَ كٌتٍ تٌ عَلَ نَشَن دْشْشِ عَدَ مَدِيٍ شُن.

\VS{11}عَ بَرَ سٍ بِرِن نَتٌقَن عَ وَشَتِ مَ. عَ بَرَ عَ نِيَ عَدَ مَدِ شَشِلِ شَ سِفَ عَبَدَن قٍ مَ، هَلِ عَ مُ نْ عَلَ شَ وَلِيٍ كٌلٌندٍ كٍلِ عَ قْلّ مَ هَن عَ رَحْنيِ.

\VS{12}ﭑ عَ كٌلٌن قٍقٍ مُ نَ نَشَن قَن عَدَ مَدِ بّ، قٌ عَ سّيوَ، عَ قٍ قَنيِ رَبَ عَ شَ دُنِحّءِفِرِ كُي.

\VS{13}مِشِ عَ دّفٍقٍ، عَ عَ مِن، عَ سّيوَ عَ شَ وَلِ كُي، نَ نَن قِندِشِ عَلَ شَ كِ رَ عَدَ مَدِ بّ.

\VS{14}ﭑ عَ كٌلٌن عَلَ شَ وَلِ بِرِن بُمَ نّ عَبَدَن. سٍسٍ مُ سَمَ عَ شُن مَ، سٍسٍ مُ بَمَ عَ رَ. عَلَ قٍ رَبَمَ نّ عَلَكٌ عَدَ مَدِ شَ فَاشُ عَ يَ رَ.


\par }{\Q \VS{15}نَشَن نَ نَ، نَ حَن نُ نَ نُ.

\par }{\Q نَشَن قَمَ رَبَدٍ، نَ حَن نُ نَ نُ.

\par }{\Q عَدَ مَدِ نَشَن نَبَشِ، عَلَ قَمَ نّ نَ مَكِيتِدٍ.


\par }{\PP \VS{16}ﭑ بَرَ قٍ فبّتّ قَن تٌ يِ دُنِحَ مَ؛

\par }{\Q نْندِ مَقِندِ مَ وُلٍ رَ،

\par }{\Q تِنشِنيِ مَقِندِ مَ تِنشِنتَرٍيَ رَ.


\par }{\Q \VS{17}ﭑ نَشَ عَ مَحْشُن ﭑ شَشِلِ كُي،

\par }{\Q عَلَ تِنشِنتْي نُن تِنشِنتَرٍ مَكِيتِمَ نّ،

\par }{\Q بَرِ مَ قٍ بِرِن عَ وَشَتِ نَ نَ.


\par }{\PP \VS{18}ﭑ مَن نَشَ عَ مَحْشُن ﭑ شَشِلِ كُي، عَلَ نَ مِشِيٍ مَتٌقٍ نّ، عَلَكٌ عٍ شَ عَ كٌلٌن دَالِسٍ نَن لَنشِ عٍ مَ عَلْ وُلَءِ سُبٍيٍ.

\VS{19}عٍ قِرِن بِرِن قَمَ نّ رَحْندٍ يِرٍ كٍرٍن، عٍ قِرِن بِرِن قَشَمَ نّ. عٍ قِرِن بِرِن حّنفِمَ كِ كٍرٍن، عَدَ مَ يٌ سُبٍ يٌ، عٍ بِرِن لَن. قٍ قُقَقُ نَ نَ بِرِن نَ.

\VS{20}عٍ بِرِن سِفَدٍ كٍرٍن. عٍ كٍلِشِ بّندّ نّ، عٍ مَن فبِلٍنمَ بّندّ نّ.

\VS{21}ندٍ عَ كٌلٌن شَ مِشِ قَشَشِ شَشِلِ تٍمَ كٌورٍ نّ، شَ سُبٍ قَشَشِ شَشِلِ فٌرٌ مَ بْشِ نّ؟


\par }{\PP \VS{22}ﭑ عَ كٌلٌن قٍقٍ مُ نَ نَشَن قَن عَدَ مَدِ بّ، قٌ عَ سّيوَ عَ شَ وَلِ كُي. نَ نَن قِندِشِ عَلَ شَ مَرَفِرِ رَ عَدَ مَدِ بّ. ندٍ نْمَ عَ مَسٍندٍ عَ بّ نَشَن قَمَ رَبَدٍ عَ دَنفِ شَنبِ؟




\par }\Chap{4}{\SH قَشَقٍ نُن بَلٌقٍ
\par }
{\PP \VerseOne{1}ﭑ مَن بَرَ ﭑ شَشِلِ رَ سِفَ حَشَنكَتّ بِرِن مَ، نَشَن نَ رَبَقٍ يِ دُنِحَ مَ.

\par }{\Q مِشِ حَشَنكَتَشِ نَ وَقٍ،

\par }{\Q عٍ مَدُندُ مَ يٌ مُ نَ.

\par }{\Q نْي نَ مِشِيٍ بّ نَشٍيٍ نَ عٍ حَشَنكَتَقٍ.

\par }{\Q عٍ مَدُندُ مَ يٌ مُ نَ.


\par }{\Q \VS{2}ﭑ بَرَ عَ مَحْشُن، مِشِ قَشَشِ نَن سّيوَشِ دَنفِقٍ مِشِ بَلٌشِ رَ.


\par }{\Q \VS{3}مِشِ نَشَن مُ بَرِشِ سِندٍن،

\par }{\Q نٍيٍ شَ هّيرِ دَنفِ مِشِ قَشَشِ نُن مِشِ بَلٌشِ رَ،

\par }{\Q بَرِ مَ عٍ مُ حَشَنكَتّ كٌلٌن نَشَن نَ رَبَقٍ يِ دُنِحَ مَ.


\par }{\PP \VS{4}ﭑ بَرَ عَ تٌ، مِشِ وَلِمَ عٍ شُننَكٍلِ قٍنمَ مِلّ كُي. يِ قَن قِندِشِ قٍ قُقَقُ نَن نَ، عَلْ بِرَقٍ قٌيٍ قْشْ رَ.


\par }{\Q \VS{5}شَشِلِتَرٍ عَ بّلّشّيٍ قِندِفِلِنشِ عَ مَ، عَ مُ وَلِمَ،

\par }{\Q هَن عَ شُن نَكَنَ.


\par }{\Q \VS{6}بْحّسَ دٌندٌرٌنتِ قِسَ كَتّ فبٍفبٍ بّ.

\par }{\Q نَ كَتّ لُشِ نّ عَلْ مِشِ نَشَن بِرَ مَ قٌيٍ قْشْ رَ.


\par }{\PP \VS{7}ﭑ بَرَ قٍ قُقَقُ فبّتّ قَن تٌ يِ دُنِحَ مَ.


\par }{\Q \VS{8}شّمّ ندٍ نُ نَ نَشَن نُ نَ عَ كٍرٍنيِ مَ،

\par }{\Q مِشِ يٌ مُ نُ نَ عَ بّ.

\par }{\Q عَ نُ وَلِمَ تّمُي بِرِن، كْنْ عَ مُ وَ سَ عَ شَ نَاقُلِ رَ.

\par }{\Q عَ نَشَ عَ يّتّ مَشْرِن،

\par }{\Q «ﭑ نَ وَلِقٍ تْورّ كُي ندٍ بّ؟»

\par }{\Q يِ مْولِ قَن قِندِشِ قٍ قُقَقُ نَن نَ.


\par }{\BB \par }
{\Q \VS{9}مِشِ قِرِن مَلَنشِ سْونّيَ دَنفِقٍ مِشِ رَ نَشَن لُمَ عَ كٍرٍن.

\par }{\Q نَ قِرِنيِيٍ شَ وَلِ دَنفِ نَ مِشِ كٍرٍنيِ فبٍ رَ.


\par }{\Q \VS{10}شَ عَ سَ لِ كٍرٍن بِرَ، عَ بٌورٍ عَ رَكٍلِمَ نّ.

\par }{\Q كْنْ مِشِ نَشَن بِرَ مَ، عَ مَلِمَ مُ نَ،

\par }{\Q نَ تْورْ مَ نّ عَ حَاشِ رَ.


\par }{\Q \VS{11}نَ مَنِيَشِ مِشِ قِرِن نَن نَ،

\par }{\Q نَشٍيٍ سَشِ عٍ بٌورٍ قّ مَ شِنبٍلِ تّمُي،

\par }{\Q عٍ نُ وُيٍنيِ سْتْ عٍ بٌورٍ سَابُي رَ.

\par }{\Q كْنْ مِشِ نَشَن نَ عَ كٍرٍنيِ مَ، نَ شِنبٍلِ بَمَ دِ؟


\par }{\Q \VS{12}مِشِ حَاشِ نْمَ نّ مِشِ كٍرٍن نَ،

\par }{\Q كْنْ مِشِ قِرِن تَن تِمَ نّ عَ كَنكٍ.

\par }{\Q لُوتِ شْرِ سَشَن مَلَنشِ مُ بٌلٌنمَ مَقُرٍن.


\par }{\PP \VS{13}مِسِكِينّ شَ دِ نَشَن شَشِلِ قَن، عَ سّنبّ فبٌ مَنفّ بّ نَشَن مُ قَتَ مَرَ سِ قَنيِ نُن عَ حَاشِ تَفِ رَ سَدٍ.

\VS{14}نَ مِشِ مْولِ نْمَ مِنِدٍ فٍيلِ كُي، عَ قِندِ مَنفّ رَ. عَ بَرِشِ سٍتَرٍحَ نَن كُي، عَ قَ مَنفّيَ سْتْ.

\VS{15}دُنِحَ مِشِ بِرِن سَشَنيِ نَن نَبَمَ، عِ نَ دَنفِ مِشِ فبّتّ قَ تِ عِ حْشْي رَ.

\VS{16}مِشِ وُيَشِ دَنفِشِ نّ بٍينُن نَ كَنيِ شَ بَرِ. مِشِ نَشٍيٍ قَمَ عَ شَنبِ رَ، عَ شَ قٍ مُ قَمَ رَقَندٍ عٍ مَ. نَ قَن قِندِشِ قٍ قُقَقُ نَن نَ، عَلْ مِشِ نَشَن بِرَقٍ قٌيٍ قْشْ رَ.


\par }{\PP \VS{17}عِ نَ سِفَ سَلِدٍ عَلَ شَ بَنشِ، عِ شَ عِ يّتّ مَتٌ عَ قَنيِ رَ. عِ نَ سِفَ، عِ شَ عِ تُلِ مَتِ مَسٍنيِ رَ نَشَن تِمَ نَا. نَ تِدٍ فبٌ دَنفِقٍ سّرّشّ بَقٍ رَ نَشَن نَبَمَ شَشِلِتَرٍحَ كُي، بَرِ مَ شَشِلِتَرٍيٍ مُ عَ كٌلٌن، عَ عٍ نَ قٍ كٌبِ نَن شُن مَ نَ كِ.




\par }\Chap{5}{\SH لَايِدِ تٌنفٌقٍ عَلَ بّ
\par }
{\Q \VerseOne{1}عِ نَشَ فبَتَ عِ دّ رَبِدٍ وْيّنيِ شِلِ مَ،

\par }{\Q عِ نَشَ فبَتَ لَايِدِ تٌنفٌدٍ عَلَ بّ،

\par }{\Q بَرِ مَ عَلَ تَن نَ كٌورٍ نّ، كْنْ عِ تَن نَ بْشِ نَن مَ.

\par }{\Q عَوَ، عِ شَ وْيّنيِ نَشَ وُيَ.


\par }{\Q \VS{2}عَلْ شِيٍ تٌ كٍلِمَ مَحْشُنيِ فبٍفبٍ مَ،

\par }{\Q شَشِلِتَرٍحَ قَن كٍلِمَ دّ وُيَ نَن مَ.


\par }{\PP \VS{3}شَ عِ بَرَ لَايِدِ تٌنفٌ عَلَ بّ، عِ نَشَ دُفُندِ عَ رَكَمَلِدٍ. شَشِلِتَرٍحَ مُ رَقَن عَلَ مَ. عَ لَنمَ عِ شَ عِ شَ لَايِدِ رَكَمَلِ.

\VS{4}لَايِدِ تٌنفٌتَرٍحَ قِسَ لَايِدِ رَكَمَلِتَرٍحَ بّ.

\VS{5}عِ نَشَ تِن عِ شَ وْيّنيِ شَ قِندِ يُنُبِ رَ. عِ نَشَ عَ قَلَ عَلَ شَ شّيرَ بّ، «ﭑ مُ نُ وَ مَ لَايِدِ يَتِ تٌنفٌقٍ.» نَ قٍ مْولِ عَلَ رَشْنْمَ نّ، عَ عَ نِيَ عِ شَ وَلِ شُن شَ رَكَنَ.

\VS{6}شِيٍ وُيَشِ سَقٍ نُن وْيّنيِ تِقٍ قِندِشِ قٍ قُقَقُ نَن نَ. نَ كُي عَ لَنمَ عِ شَ فَاشُ عَلَ يَ رَ.


\par }{\PP \VS{7}عِ نَشَ تّرّننَ شَ عَ سَ لِ عِ مِشِيٍ تٌمَ تَا كُي نَشٍيٍ قُمَ مِسِكِينّيٍ مَ، عٍ سّرِيّ كَنَ، عٍ كِيتِ حَاشِ سَ تِنشِنتْييٍ مَ. مَنفّ عَ بٌورٍ مَنفّ نَن مَلِمَ، هَن عَ مَنفّيَ شُنفبٍ سْتْ.

\VS{8}عٍ بِرِن فٍينِمَ شّ سَمَيٍ نَن سَابُي رَ، هَلِ مَنفّ شُنفبٍ.


\par }{\Q \VS{9}كْبِرِ رَقَن مِشِ نَشَن مَ، عَ مُ وَ سَمَ.

\par }{\Q بَننَيَ رَقَن نَشَن مَ، عَ نَاقُلِ مُ عَ رَلِمَ.

\par }{\Q قٍ قُقَقُ نَن نَ كِ.


\par }{\BB \par }
{\Q \VS{10}هَرِفٍ فبٌمَ كِ نَشّ، عَ دٌنمَيٍ قَن فبٌمَ نَ كِ نّ.

\par }{\Q نَ كُي مُنَقَنيِ مُندُن نَ هَرِفٍ كَنيِ بّ،

\par }{\Q بَ عَ يَ تِقٍ رَ عَ هَرِفٍ رَ؟


\par }{\BB \par }
{\Q \VS{11}وَلِكّ لُفَ بَ، عَ مُ لُفَ بَ، عَ شِشْلِ قَنيِ رَبَمَ نّ.

\par }{\Q كْنْ بَننَ شَ نَاقُلِ عَ نِيَمَ نّ عَ مُ شِشْلِ قَنيِ رَبَ.


\par }{\Q \VS{12}ﭑ قٍ مَفَاشُشِ ندٍ رَكْرْ سِشِ يِ دُنِحَ مَ؛

\par }{\Q كَنكَنقٍ بَننَيَ مَ هَن عَ بَننَ تْورْ،


\par }{\Q \VS{13}شَ نَ مُ عَ رَ، بَننَيَ لْيقٍ تْورّ ندٍ سَابُي رَ،

\par }{\Q عَ قَ لِ بَننَ شَ دِ مُ كّ سْتْ.


\par }{\Q \VS{14}عَدَ مَدِ مِنِ كِ نَشّ عَ نفَ تّفّ،

\par }{\Q عَ مَن فبِلٍنمَ بّندّ عَ مَفٍلِ رَ نَ كِ نّ.

\par }{\Q عَ مُ سٍسٍ شَنِنمَ عَ شُن مَ عَ نَشَن سْتْ عَ شَ وَلِ كُي.


\par }{\Q \VS{15}يِ قٍ شْرْشْ.

\par }{\Q عَدَ مَدِ قَ كِ نَشّ يِ دُنِحَ مَ،

\par }{\Q عَ مَن سِفَمَ نَ كِ نّ.

\par }{\Q عَ شَ كَتّ قِندِشِ قٍ قُقَقُ نَن نَ.


\par }{\Q \VS{16}عَ دُنِحَ عِفِرِ مَ دِ مِ نَن كُي،

\par }{\Q كْنتْقِلِ، تْورّ، نُن بْحّ مَحَاشُي كُي.


\par }{\PP \VS{17}نَ كُي ﭑ نَشَ عَ قَهَامُ عَ قَن عَدَ مَ بّ شَ عَ عَ دّفٍ، عَ عَ مِن، عَ سّيوَ عَ شَ وَلِ رَ، عَ نَشَن نَبَمَ دُنِحَ مَ عَ شَ سِمَيَ كُي، عَلَ نَشَن نَفِرِشِ عَ مَ نَ نَن قِندِشِ عَ شَ فٍينِ رَ.

\VS{18}شَ عَلَ عَ رَفِرِ مِشِ مَ عَ شَ هَرِفٍ سْتْ، عَ قَ سّيوَ نَ رَ هَن عَ وَ سَ، نَ بَرَ قِندِ عَلَ شَ كِ نَن نَ.

\VS{19}نَ كُي، عَ مُ كْنتْقِلِمَ عَ شَ سِمَيَ شَ دُنكٍ شَ قٍ رَ، بَرِ مَ عَلَ بَرَ عَ نِيَ عَ بْحّ شَ لُ سّيوّ كُي تُن.




\par }\Chap{6}{\SH بَننَيَ نُن سّيوّ
\par }
{\PP \VerseOne{1}ﭑ قٍ شْرْشْي فبّتّ نَن تٌ يِ دُنِحَ مَ؛

\VS{2}عَلَ بَننَيَ نُن بِنيّ رَفِرِشِ مِشِ ندٍ مَ هَن عَ وَ سَ نَ بِرِن نَ، كْنْ عَلَ قَ عَ نِيَ عَ مُ شَن عَ يِ، عَ قَ عَ لُ مِشِ فبّتّ يِ رَ. قٍ قُقَقُ نَن نَ كِ نَشَن شْرْشْ عَ فبٍ رَ.


\par }{\PP \VS{3}هَلِ مِشِ دِ كّمّ سْتْ، عَ نَشَ سِمَيَ شْن كُيٍ سْتْ، شَ عَ مُ نْمَ سّيوَدٍ عَ هَرِفٍ رَ، حَمَ مُ قَ عَ رَفَتَ فَبُرِ كُي عَ رَفَتَ كِ مَ، دِيْرّ نَشَن بَشِ عَ نفَ قُرِ، نَ قِسَ نَ كَنيِ بّ.

\VS{4}نَ دِيْرّ مُ قِندِ مَ عَ رَ، عَ كٍلِمَ دِ مِ نَن كُي، عَ شِلِ يَتِ مُ قَلَمَ.

\VS{5}عَ مُ سٌفٍ شَ نَءِيَلَنيِ تٌشِ، عَ مُ سٍسٍ كٌلٌنشِ، كْنْ عَ شَ قٍ قِسَ نَ نَاقُلِ كَنيِ بّ،

\VS{6}هَلِ نَاقُلِ كَنيِ قَ لُ دُنِحَ مَ حّ وُلُ قِرِن سّيوّتَرٍحَ كُي. عٍ بِرِن مُ سِفَمَ عَلِفِيَمَ شّ؟


\par }{\Q \VS{7}مِشِ شَ كَتّ بِرِن نَبَمَ قُرِ قٍ نَن مَ قٍ رَ،

\par }{\Q كْنْ عَ مُ وَ سَمَ قٍوٌ.


\par }{\Q \VS{8}مُنسٍ لُمَ شَشِلِمَ يِ رَ نَشَن مُ نَ شَشِلِتَرٍ يِ رَ؟

\par }{\Q مُنسٍ لُمَ مِسِكِينّ بّ شَ عَ حّرّ كِ قَن عَ بٌورٍ يَ شْرِ؟


\par }{\Q \VS{9}سٍ تٌشِ قِسَ مَحْشُنيِ بّ؟

\par }{\Q قٍ قُقَقُ نَن نَ كِ

\par }{\Q نَشَن لُشِ عَلْ مِشِ نَشَن بِرَقٍ قٌيٍ قْشْ رَ.


\par }{\BB \par }
{\Q \VS{10}دَالِسٍ بِرِن حَن بَرَ شِلِ سْتْ،

\par }{\Q عَدَ مَ نَشَن نُ نَ، عَ حَن بَرَ كٌلٌن.

\par }{\Q عَدَ مَ مُ نْمَ مِشِ رَ نَشَن سّنبّ فبٌ عَ بّ.


\par }{\Q \VS{11}وْيّنيِ نَ فبٌ، قٍ قُقَقُ قَن فبٌمَ نّ.

\par }{\Q عَ مُ مِشِ يٌ مَلِمَ.


\par }{\PP \VS{12}ندٍ عَ كٌلٌن قٍ نَشَن قَن عَدَ مَدِ بّ عَ شَ دُنِحّءِفِرِ كُي، نَشَن دَنفِمَ مَقُرٍن مَقُرٍن عَلْ نِينِ؟ ندٍ نْمَ عَ قَلَدٍ عَ بّ قٍ نَشَن نَبَمَ عَ قَشَ شَنبِ؟




\par }\Chap{7}{\SH شَشِلِ قَنيِ
\par }
{\Q \VerseOne{1}شِلِ قَنيِ قَن دَنفِ لَبُندّ قَنيِ رَ.

\par }{\Q عِ قَشَ لْشْي قَن دَنفِ عِ بَرِ لْشْي رَ.


\par }{\Q \VS{2}سٌقٍ كَاحّ بَنشِ قِسَ سٌقٍ شُلُن بَنشِ بّ،

\par }{\Q بَرِ مَ قَشّ رَفِرِشِ عَدَ مَ بِرِن بّ.

\par }{\Q عَ لَنمَ مِشِ بَلٌشِ شَ رَتُ نَ مَ.


\par }{\Q \VS{3}سُننُنيِ قِسَ يٍلٍ بّ،

\par }{\Q بَرِ مَ مِشِ بْحّ قَنيِ سْتْمَ نّ سُننُنيِ كُي.


\par }{\Q \VS{4}شَشِلِمَ عَ حْشْ رَ سِفَمَ نّ قَشّ مَ،

\par }{\Q شَشِلِتَرٍ تَن نَ يٍلٍقٍ نَن تُي.


\par }{\Q \VS{5}شَشِلِمَ شَ شُرُي قِسَ شَشِلِتَرٍ شَ مَتْشْي بّ.


\par }{\Q \VS{6}شَشِلِتَرٍ شَ يٍلٍ لُشِ نّ

\par }{\Q عَلْ بٌلٍيٍ نَشٍيٍ مَبُلَمَ تُندٍ بُن مَ.

\par }{\Q قٍ قُقَقُ نَن نَ كِ.


\par }{\Q \VS{7}كْبِرِ تِنشِنتَرٍ عَ نِيَمَ نّ شَشِلِمَ شَ قِندِ شَشِلِتَرٍ رَ،

\par }{\Q يٍ دْشْي عَ بْحّ مَقِندِ مَ نّ.


\par }{\BB \par }
{\Q \VS{8}قٍ رَحْنيِ قِسَ عَ قْلّ بّ.

\par }{\Q مِشِ سَبَرِشِ قِسَ يّتّ عِفبٌي بّ.


\par }{\Q \VS{9}عِ بْحّ نَشَ فبَتَ تٍدٍ،

\par }{\Q بَرِ مَ شَشِلِتَرٍيٍ بْحّ نَن تٍمَ.


\par }{\BB \par }
{\Q \VS{10}عِ نَشَ لُ عَ قَلَ رَ، «سِنفٍ دَنفِ يَكْسِ رَ.»

\par }{\Q شَشِلِمَيَ وْيّنيِ مُ نَ نَ رَ.


\par }{\BB \par }
{\Q \VS{11}شَشِلِمَيَ لُشِ نّ عَلْ كّ،

\par }{\Q عَ مُنَقَنيِ نَ دُنِحَ مِشِ بِرِن بّ.


\par }{\Q \VS{12}شَشِلِمَيَ قِندِشِ مِشِ شَ كَنتَرِ نَن نَ،

\par }{\Q كْبِرِ قَن قِندِشِ مِشِ شَ كَنتَرِ نَن نَ،

\par }{\Q كْنْ شَشِلِمَيَ نَن قِسَ،

\par }{\Q بَرِ مَ عَ شَشِلِمَ رَكِسِمَ.


\par }{\Q \VS{13}عَلَ شَ وَلِ مَتٌ.

\par }{\Q عَ نَشَن مَدَلِن، ندٍ نْمَ نَ مَتِنشِندٍ؟


\par }{\Q \VS{14}عِ شَ سّيوَ هّيرِ تّمُي.

\par }{\Q تْورّ تّمُي نَ عَ لِ، عِ شَ رَتُ عَ مَ،

\par }{\Q عَ عَلَ نَن نَ قِرِنيِ بِرِن دَاشِ.

\par }{\Q نَ كُي عَدَ مَدِ مُ نْمَ عَ شَ تِنَ كٌلٌندٍ.


\par }{\BB \par }
{\Q \VS{15}ﭑ مَ سِمَيَ قُقَقُ كُي،

\par }{\Q ﭑ عَ تٌشِ نّ تِنشِنتْي ندٍ قَشَ سِمَيَ دُنكٍ كُي هَلِ عَ تٌ تِنشِنشِ،

\par }{\Q تِنشِنتَرٍ ندٍ بُ دُنِحَ هَلِ عَ تٌ مُ تِنشِن.


\par }{\Q \VS{16}عِ نَشَ عِ يّتّ قِندِ تِنشِنتْي رَ،

\par }{\Q عِ نَشَ عِ يّتّ قِندِ لْننِلَ رَ،

\par }{\Q شَ نَ مُ عَ رَ عِ عِ يّتّ كَنَمَ نّ.


\par }{\Q \VS{17}عِ نَشَ قِندِ تِنشِنتَرٍ رَ،

\par }{\Q شَ نَ مُ عَ رَ عِ قَشَمَ نّ بٍينُ عِ شَ وَشَتِ شَ عَ لِ.


\par }{\Q \VS{18}عَ لَنمَ عِ شَ عِ حْشْ سَ نَ مَرَ سِ قِرِنيِ شْن مَ.

\par }{\Q عَلَ شَ يَرَفَاشُي شَ قٍ سْونّيَمَ نّ نَ بِرِن كُي.


\par }{\BB \par }
{\Q \VS{19}شَشِلِمَ شَ شَشِلِمَيَ عَ سّنبّ فبٌمَ نّ دَنفِ تَا مَنفّ قُ رَ.


\par }{\Q \VS{20}تِنشِنتْي مُ نَ يِ دُنِحَ مَ،

\par }{\Q نَشَن قٍ قَنيِ تُن نَبَمَ، عَ مُ يُنُبِ يٌ رَبَ.


\par }{\BB \par }
{\Q \VS{21}عِ نَشَ عِ تُلِ مَتِ مِشِ شَ وْيّنيِ بِرِن نَ،

\par }{\Q شَ نَ مُ عَ رَ عِ قَمَ عِ شَ كٌنيِ شُي مّدٍ عَ عِ دَنكَمَ،


\par }{\Q \VS{22}عَلْ عِ تَن يَتِ بَرَ عَ رَبَ سَنيَ وُيَشِ مِشِيٍ رَ.


\par }{\Q \VS{23}ﭑ نَ بِرِن عِفبّشِ نّ شَشِلِمَيَ رَ.

\par }{\Q ﭑ نَشَ عَ قَلَ، «ﭑ شَ قِندِ شَشِلِمَ رَ،»

\par }{\Q كْنْ ﭑ مُ نْ.


\par }{\Q \VS{24}شَشِلِمَيَ تَن تِلِن، عَ مَكُيَ وٌن نَ،

\par }{\Q ندٍ نْمَ عَ قَهَامُدٍ؟


\par }{\Q \VS{25}نَ كُي ﭑ نَشَ كَتَ نَ كٌلٌندٍ،

\par }{\Q ﭑ شَ سٌ شَشِلِمَيَ كُي، ﭑ شَ قَهَامُي سْتْ،

\par }{\Q ﭑ شَ عَ كٌلٌن تِنشِنتَرٍيَ قِندِشِ شَشِلِتَرٍحَ نَن نَ،

\par }{\Q شَشِلِتَرٍحَ قَن قِندِشِ دَشُحَ نَن نَ.


\par }{\BB \par }
{\Q \VS{26}ﭑ بَرَ قٍ ندٍ تٌ نَشَن شْنْ دَنفِ قَشّ رَ.

\par }{\Q فِنّ نَ عَ رَ نَشَن قِندِشِ يّلّ رَ،

\par }{\Q نَشَن بْحّ قِندِشِ فَنتَنيِ رَ،

\par }{\Q نَشَن بّلّشّيٍ لُشِ عَلْ لُوتِ بَلَنشِ.

\par }{\Q مِشِ نَشَن نَقَن عَلَ مَ،

\par }{\Q عَ كٍلِمَ نّ نَ فِنّ شُن مَ،

\par }{\Q كْنْ نَ فِنّ يُنُبِتْي نَن مَسْتْمَ.


\par }{\Q \VS{27}ﭑ تَن كَوَندِلَ يِ نَن تٌ ﭑ مَ قٍ مَتٌشِ بِرِن كُي؛


\par }{\Q \VS{28}ﭑ نَشَ شّمّ تِنشِنشِ كٍرٍن تٌ شّمّ وُلُ يَ مَ،

\par }{\Q ﭑ نَشَ عَ قٍن هَن،

\par }{\Q كْنْ ﭑ مُ فِنّ يٌ تٌ حَمَ يَ مَ نَشَن تِنشِن.


\par }{\Q \VS{29}ﭑ يِ نَن فبَنسَن تٌ كْرّ؛

\par }{\Q عَلَ عَدَ مَدِيٍ دَاشِ نّ عٍ تِنشِنشِ،

\par }{\Q كْنْ عٍ تَن نَشَ عٍ يّتّ مَدَشُ.




\par }\Chap{8}{\SH شَشِلِمَيَ نُن مَنفّيَ
\par }
{\Q \VerseOne{1}شَشِلِمَ مَنِيّ مُ نَ.

\par }{\Q ندٍ قَتَ قٍ تِلِنشِ قَتَنقَسِدٍ؟

\par }{\Q شَشِلِمَ يَتَفِ نْرْ مَ عَ شَ شَشِلِمَيَ سَابُي نَن نَ،

\par }{\Q عَ لَهَلّ مَسَرَ مَ نّ.


\par }{\PP \VS{2}ﭑ شَ عَ قَلَ وٌ بّ، عَ لَنمَ وٌ شَ مَنفّ شَ يَامَرِ رَبَتُ، بَرِ مَ وٌ بَرَ وٌ رَكَلِ عَلَ يَ شْرِ.

\VS{3}عِ نَشَ فبَتَ كٍلِدٍ مَنفّ يَ شْرِ. عِ نَشَ تِ قٍقٍ شَنبِ رَ نَشَن مُ قَن. مَنفّ عَ وَشْنقٍ نَن نَبَمَ.

\VS{4}عَ لُ كِ يٌ كِ، نْي نَ مَنفّ نَن يِ. ندٍ نْمَ عَ مَتَندِدٍ؟


\par }{\Q \VS{5}مِشِ نَشَن مَنفّ شَ يَمَرِ رَبَتُمَ،

\par }{\Q قٍ حَاشِ يٌ مُ عَ سْتْمَ.

\par }{\Q شَشِلِمَ عَ حّرّ كِ نُن حّرّ وَشَتِ كٌلٌن.


\par }{\Q \VS{6}قٍ بِرِن لَنمَ عَ شَ رَبَ عَ وَشَتِ نُن عَ كّحَ مَ،

\par }{\Q هَلِ نَ قَ قِندِ مَ قٍ شْرْشْي رَ مِشِ بّ.


\par }{\BB \par }
{\Q \VS{7}مِشِ تٌ مُ عَ كٌلٌن قٍ نَشٍيٍ قَمَ رَبَدٍ،

\par }{\Q ندٍ نْمَ نٍيٍ تَفِ رَبَدٍ عَ بّ؟


\par }{\Q \VS{8}مِشِ يٌ مُ نْمَ عَ حّنفِ يَمَرِدٍ،

\par }{\Q مِشِ يٌ مُ نْمَ عَ قَشَ لْشْي سُفَندِدٍ.

\par }{\Q مِشِ مُ نْمَ كٍلِدٍ فٍرٍ شُن مَ،

\par }{\Q تِنشِنتَرٍيَ مُ قٍ كٌبِ رَبَيٍ بّحِنمَ.


\par }{\PP \VS{9}ﭑ بَرَ يِ بِرِن رَكْرْ سِ دُنِحَ مَ. ﭑ نَشَ مِشِ تٌ عَ نَ عَ بٌورٍ يَمَرِقٍ، عَ قَ عَ يّتّ تْورْ نَ كُي.

\VS{10}ﭑ نَشَ مِشِ حَاشِيٍ تٌ نَشٍيٍ رَفَتَمَ بِنيّ كُي، مِشِيٍ نُ نَشٍيٍ مَتْشْمَ هْرْ مْلِنفِرَ يِرٍ تَا كُي. قٍ قُقَقُ نَن نَ كِ.


\par }{\PP \VS{11}شَ قٍ كٌبِ رَبَيٍ مُ حَشَنكَتّ سْتْ عَ تّمُي، حَمَ قَن قَمَ نّ بِرَدٍ عٍ وَشْنقٍ حَاشِيٍ قْشْ رَ.

\VS{12}ﭑ عَ كٌلٌن هَلِ قٍ كٌبِ رَبَيٍ فبِلٍن قٍ حَاشِ رَبَقٍ رَ هَن سَنمَيَ كّمّ، سْونّيَ تَن نَبَمَ نّ مِشِ بّ نَشَن فَاشُمَ عَلَ يَ رَ، نَشَن لُمَ عَ بَتُ رَ.

\VS{13}كْنْ قٍ مُ سْونّيَمَ مِشِ حَاشِيٍ بّ نَشٍيٍ مُ فَاشُمَ عَلَ يَ رَ، عٍ شَ سِمَيَ شْن مُ كُيَمَ عَلْ مِشِ نِينِ.


\par }{\PP \VS{14}قٍ قُقَقُ فبّتّ نَ نَ يِ دُنِحَ مَ؛ قٍ شْرْشْي نَشَن لَن عَ شَ دْشْ مِشِ حَاشِ مَ، نَ نَن دْشْمَ تِنشِنتْي مَ. قٍ قَنيِ نَشَن لَن عَ شَ رَبَ تِنشِنتْي بّ، نَ نَن نَبَمَ مِشِ حَاشِ بّ. ﭑ شَ عَ قَلَ وٌ بّ، نَ قٍ مْولِ قِندِشِ قٍ قُقَقُ نَن نَ.

\VS{15}نَ كُي عَ لَنمَ عَدَ مَ شَ سّيوَ عَ شَ دُنِحّءِفِرِ كُي. قٍ يٌ مُ نَ نَشَن قِسَ يِ بّ؛ مِشِ لَنمَ عٍ شَ عٍ دّفٍ، عٍ شَ عٍ مِن، عٍ شَ سّيوَ. نَ كِ عَ سّيوَ مَ نّ عَ شَ وَلِ رَ عَ شَ دُنِحّءِفِرِ كُي، عَلَ نَشَن قِشِ عَ مَ دُنِحَ بّندّ قُحِ قَرِ.


\par }{\PP \VS{16}ﭑ تٌ نَتّ تٌنفٌ ﭑ شَ قَهَامُي سْتْ عَدَ مَدِ شَ وَلِ شَ قٍ رَ، عَ نَشَن نَبَمَ كْي نُن يَنيِ،

\VS{17}ﭑ نَشَ عَلَ شَ وَلِ مَتٌ. مِشِ يٌ مُ نْمَ سٌدٍ قٍ بِرِن كُي نَشَن نَبَمَ دُنِحَ مَ. هَلِ عَ كَتَ هَن، عَ مُ عَ كٌلٌنمَ قٍوٌ. هَلِ شَشِلِمَ نَشَن عَ قَلَمَ عَ بَرَ فّ نَ كٌلٌندٍ، عَ مُ نْمَ نَ كٌلٌندٍ يَتِ يَتِ.




\par }\Chap{9}{\SH عَدَ مَدِ مُ يَرٍ كٌلٌن
\par }
{\PP \VerseOne{1}ﭑ تٌ ﭑ مَحْشُن نَ قٍ بِرِن مَ، ﭑ عَ تٌشِ نّ تِنشِنتْييٍ، شَشِلِمَيٍ، نُن عٍ شَ كَتّ بِرِن كٍلِمَ عَلَ نَن مَ. عَدَ مَدِ مُ عَ كٌلٌن عَ قَمَ نَشَن لِدٍ عَ يَرَ، شَنُنتٍيَ شَ نَ مُ عَ رَ شْننَنتٍيَ. نَ بِرِن نَ عَلَ نَن يِ.

\VS{2}عَدَ مَدِ بِرِن سِفَمَ نّ عَلِفِيَمَ. تِنشِنتْي بَ، تِنشِنتَرٍ بَ، سّنِيّنتْي بَ، سّنِيّنتَرٍ بَ، سّرّشّبَ بَ، سّرّشّبَتَرٍ بَ.

\par }{\Q مِشِ قَنيِ بَ، مِشِ حَاشِ بَ

\par }{\Q عٍ بِرِن سِفَمَ نّ عَلِفِيَمَ.

\par }{\Q مِشِ نَشَن لَايِدِ تٌنفٌمَ بَ،

\par }{\Q مِشِ نَشَن مُ سُو سَمَ نَ تٌنفٌدٍ بَ،

\par }{\Q عٍ بِرِن سِفَمَ نّ عَلِفِيَمَ.


\par }{\PP \VS{3}قٍ شْرْشْي نَن يِ كِ قٍ بِرِن يَ مَ دُنِحَ مَ؛ مَرَحْن كِ كٍرٍن نَن نَ نٍيٍ بِرِن بّ. عَدَ مَدِيٍ بْحّ رَقٍشِ قٍ حَاشِ نَن نَ، عٍ وَلِمَ شَشِلِتَرٍحَ نَن نَ عٍ شَ دُنِحّءِفِرِ كُي. نَ دَنفِ شَنبِ، عٍ قَشَمِشِيٍ لِمَ نّ عَلِفِيَمَ.

\VS{4}مِشِ بَلٌشِ فبَنسَن نْمَ عَ شَشِلِ تِدٍ قٍ ندٍ مَ. بَرٍ حِحّ قِسَ يّتّ قَشَشِ بّ.


\par }{\Q \VS{5}نَشٍيٍ بَلٌشِ، نٍيٍ عَ كٌلٌن عَ عٍ قَشَمَ نّ،

\par }{\Q كْنْ مِشِ قَشَشِيٍ تَن مُ قٍقٍ كٌلٌن.

\par }{\Q سَرٍ قِ يٌ مُ نَ عٍ بّ سْنْن،

\par }{\Q عٍ شَ قٍ يَتِ بَرَ نّيمُ مِشِيٍ رَ.


\par }{\Q \VS{6}عٍ شَ شَنُنتٍيَ، عٍ شَ شْننَنتٍيَ، عٍ وَشْنقٍ، نٍيٍ بِرِن بَرَ حْن.

\par }{\Q عٍ تَن فبٍ يٌ مُ نَ يِ دُنِحَ قٍيٍ تَن يَ مَ سْنْن.


\par }{\PP \VS{7}سِفَ، عِ عِ دّفٍ سّيوّ كُي، عِ عِ شَ وّنِ مِن بْحّ قَنيِ كُي. عَلَ وَ مَ نَ نَن شْن عِ بّ.

\VS{8}عِ شَ سٌسٍ قِيشّ رَفٌرٌ عِ مَ، عِ شَ لَبُندّ قَنيِ سَ عِ قَتٍ مَ.

\VS{9}عِ شَ دُنِحَ عِفِرِ سّيوّ كُي وٌ نُن عِ شَنُنتٍنيِ فِنّ. عَلَ بَرَ يِ سِمَيَ نَن قِ عِ مَ. هَلِ عَ تٌ دَنفِمَ عَلْ قٌيٍ، هَلِ عَ شْرْشْ، عَلَ شَ مَرَفِرِ نَ عَ رَ عِ بّ.

\VS{10}عِ نْمَ وَلِ نَشَن نَ، عِ شَ نَ رَبَ عِ سّنبّ بِرِن نَ، بَرِ مَ عِ نَشَن نَبَمَ دُنِحَ مَ، عَلْ وَلِقٍ، قٍ مَتٌقٍ، قٍ قَهَامُقٍ، نُن قٍ كٌلٌنقٍ، نَ سٍسٍ مُ نَ عَلِفِيَمَ عِ سِفَقٍ دّننَشّ.


\par }{\PP \VS{11}ﭑ مَن بَرَ قٍ فبّتّ تٌ يِ دُنِحَ مَ؛

\par }{\Q نَشَن شُلُن دَنفِ عَ بٌورٍ رَ، عَ مُ فبَتَ فٍينِمَ تّمُي بِرِن شّ،

\par }{\Q نَشَن سّنبّ فبٌ دَنفِ عَ بٌورٍ رَ، عَ مُ فٍرٍ فٍينِمَ تّمُي بِرِن شّ،

\par }{\Q نَشَن شَشِلِ قَن عَ بٌورٍ بّ، عَ مُ دٌنسٍ سْتْمَ تّمُي بِرِن شّ،

\par }{\Q نَشَن مَ لْننِ دَنفِ عَ بٌورٍ رَ، عَ مُ نَاقُلِ سْتْمَ تّمُي بِرِن شّ،

\par }{\Q نَشَن شَ قَهَامُي فبٌ عَ بٌورٍ بّ، عَ مُ هِننّ سْتْمَ تّمُي بِرِن شّ.

\par }{\Q عَلَ شَ مَرَفِرِ تَن قٍ بِرِن نَبَمَ عَ وَشَتِ نّ.


\par }{\PP \VS{12}مِشِ يٌ مُ عَ كٌلٌن قٍ قَمَ عَ لِدٍ تّمُي نَشّ؛

\par }{\Q يّشّ سُشُمَ نّ يّلّ شْرْشْي كُي،

\par }{\Q شْنِ سُشُمَ نّ فَنتَنيِ رَ.

\par }{\Q نَ كِ قٍ شْرْشْي عَدَ مَدِ تّرّننَمَ نّ كٍرٍنيِ رَ.


\par }{\PP \VS{13}ﭑ مَن بَرَ يِ شَشِلِمَيَ مِسَالِ تٌ دُنِحَ مَ نَشَن تِدٍ فبٌ.

\VS{14}تَا شُرِ ندٍ نُ نَ، مِشِ مُ نُ فبٌ دّننَشّ. مَنفّ سّنبّمَ ندٍ نَشَ نَ تَا فٍرٍ، عَ قَ تٍدٍ يَءِلَن نَ تَا تّتّ بُنيِ.

\VS{15}نَ تَاكَ ندٍ نُ نَ، نَشَن قِندِشِ سٍتَرٍ شَشِلِمَ رَ. عَ نَشَ نَ تَا رَكِسِ عَ شَ شَشِلِمَيَ سَابُي رَ، كْنْ نَ دَنفِ شَنبِ مِشِ يٌ مُ رَتُ عَ شَ قٍ مَ.

\VS{16}نَ كُي ﭑ نَشّ،

\par }{\Q شَشِلِمَيَ قِسَ حَلَمَيَ بّ،

\par }{\Q كْنْ سٍتَرٍ شَ شَشِلِمَيَ مَبٍرٍ مَ نّ،

\par }{\Q مِشِ مُ عَ شَ مَسٍنيِ سُشُمَ.


\par }{\BB \par }
{\Q \VS{17}شَشِلِمَ شَ مَسٍنيِ رَشَرَشِ رَ مّقٍ،

\par }{\Q نَ قِسَ مَنفّ شَ سْنشْي رَتٍ بّ شَشِلِتَرٍيٍ تَفِ.


\par }{\Q \VS{18}شَشِلِمَيَ قِسَ فٍرٍ سٌسٍيٍ بّ،

\par }{\Q كْنْ يُنُبِتْي كٍرٍن فبَنسَن نْمَ قٍ قَنيِ فبٍفبٍ شُن نَكَنَدٍ.




\par }\Chap{10}{\SH تَالِ وْيّنيِ
\par }
{\Q \VerseOne{1}تُفِتُفِ نَ قَشَ لَبُندّ شُن مَ، لَبُندّ شِرِ كَنَمَ نّ.

\par }{\Q شَشِلِتَرٍحَ نَن شُي مّمَ دَنفِقٍ شَشِلِمَيَ شُي رَ.


\par }{\BB \par }
{\Q \VS{2}شَشِلِمَ بْحّ مَتِنسٍ،

\par }{\Q شَشِلِتَرٍ بْحّ حَاشُ.


\par }{\Q \VS{3}شَشِلِتَرٍ عَ شَ شَشِلِتَرٍحَ مَسٍنمَ نّ بِرِن بّ عَ شَ حّرّ كُي.


\par }{\Q \VS{4}شَ عِ شَ مَنفّ شْنْ عِ مَ، عِ نَشَ كٍلِ عِ شَ وَلِ شُن مَ،

\par }{\Q عِ شَ سَبَرِ قٍ شْرْشْي رَبْرْشْمَ.


\par }{\BB \par }
{\PP \VS{5}ﭑ قٍ شْرْشْي ندٍ قَن تٌشِ يِ دُنِحَ مَ نَشَن كٍلِشِ مَنفّ مَ؛


\par }{\Q \VS{6}عَ نْي قِمَ نّ شَشِلِتَرٍ ندٍ مَ،

\par }{\Q بَننَ ندٍ تَن مُ نْي يٌ سْتْ.


\par }{\Q \VS{7}ﭑ بَرَ كٌنيِ ندٍ تٌ عَ سٌي رَفِمَ،

\par }{\Q مَنفّ ندٍ قَ عَ حّرّ عَ سَنيِ رَ.


\par }{\BB \par }
{\Q \VS{8}يِلِ فٍ نْمَ بِرَدٍ عَ شَ يِلِ فٍشِ كُي،

\par }{\Q مِشِ نَشَن يَلٍ تِمَ تّتّ مَ، بْشِمَسٍ نْمَ نَ قَن شِندٍ.


\par }{\Q \VS{9}مِشِ نَشَن فّمّ مَسٌلِمَ، عَ نْمَ عَ مَشْنْدٍ فّمّ رَ.

\par }{\Q مِشِ نَشَن يٍفٍ بْو مَ، عَ نْمَ عَ مَشْنْدٍ يٍفٍ رَ.


\par }{\Q \VS{10}شَ بٍيرَ كٌلٍ تٌرِشِ، عَ مُ رَلُفَن، نَ عَ نِيَمَ نّ وَلِ شَ شْرْشْ.

\par }{\Q شَشِلِمَيَ شُننَكٍلِ قِمَ مِشِ مَ نَ كِ نّ.


\par }{\Q \VS{11}شَ بْشِمَسٍ مِشِ شِن بٍينُن بْشِمَسٍ سُشُمَ شَ عَ سُشُ،

\par }{\Q مِشِ نَشَن بْشِمَسٍ سُشُمَ، عَ مُ فٍينِمَ.


\par }{\BB \par }
{\Q \VS{12}هِننّ فبٍفبٍ نَ شَشِلِمَ شَ مَسٍنيِ كُي،

\par }{\Q كْنْ شَشِلِتَرٍ تَن شَ وْيّنيِ عَ يّتّ بْنْمَ نّ.


\par }{\Q \VS{13}عَ شَ مَسٍنيِ قْلْمَ لْننِتَرٍحَ رَ،

\par }{\Q عَ رَحْن دَشُحَ رَ.


\par }{\Q \VS{14}شَشِلِتَرٍ شَ وْيّنيِ وُيَ.

\par }{\BB \par }
{\Q عَدَ مَدِ مُ عَ كٌلٌن قٍ نَشَن قَمَ قَدٍ.

\par }{\Q ندٍ عَ رَكٌلٌنمَ قٍ رَ نَشَن قَمَ عَ لِدٍ؟


\par }{\BB \par }
{\Q \VS{15}شَشِلِتَرٍ عَ يّتّ رَتَفَنمَ،

\par }{\Q هَلِ تَا كِرَ، عَ مُ عَ كٌلٌن.


\par }{\BB \par }
{\Q \VS{16}حَشَنكَتّ نَ تَا بّ نَشَن شَ مَنفّ قِندِشِ قٌنِكٍ يْرّ رَ،

\par }{\Q نَشَن شَ كُنتِفِيٍ كُرُنمَ شُلُنيِ تِقٍ رَ.


\par }{\Q \VS{17}حّلّشِنيِ نَ تَا بّ نَشَن شَ مَنفّ قَتَنشِ مَنفّ بْنسْي رَ،

\par }{\Q نَشَن شَ كُنتِفِيٍ عٍ دّفٍمَ عَ وَشَتِ مَ سّنبّ سْتْقٍ رَ، عٍ مُ سِيسِ.


\par }{\BB \par }
{\Q \VS{18}شَ بَنشِ كَنيِ تُننَشْنْ، بَنشِ شُنيِ بِرَ مَ نّ،

\par }{\Q شَ عَ مُ عَ قِندِ تُننَبّشِ رَ، عَ شَ بَنشِ قَمَ نّ مِنِدٍ.


\par }{\Q \VS{19}مِشِ دٌنسٍ رَقَلَمَ نّ عَلَكٌ عَ شَ حّلّشِن،

\par }{\Q عَ وّنِ مِنمَ نّ عَلَكٌ عَ شَ سّيوَ،

\par }{\Q عَ كْبِرِ سْتْمَ نّ عَلَكٌ عَ هَيِ بِرِن شَ قَن.


\par }{\BB \par }
{\Q \VS{20}عِ نَشَ مَنفّ دَنكَ هَلِ عِ شَ مَحْشُنيِ كُي،

\par }{\Q عِ نَشَ بَننَ دَنكَ هَلِ عِ شَ كٌنكٌي كُي،

\par }{\Q بَرِ مَ شْنِ ندٍ عِ شُي شَنِنمَ نّ، عَ نَ قَلَ مِشِ ندٍ بّ.




\par }\Chap{11}{\SH وَكِلِقٍ
\par }
{\PP \VerseOne{1}تَالِ ندٍيٍ نَن يِ كِ؛

\par }{\Q شَ عِ تَامِ وٌلِ يٍ مَ،

\par }{\Q عِ قَمَ نّ عَ مَسْتْدٍ لْشْي ندٍ.


\par }{\Q \VS{2}عِ شَ عِ شَ سْتْسٍ تَشُ مِشِ سٌلٌقٍرٍ رَ، شَ نَ مُ عَ رَ، مِشِ سٌلٌمَسَشَن،

\par }{\Q بَرِ مَ عِ مُ عَ كٌلٌن حَشَنكَتّ نَشَن قَمَ دُنِحَ لِدٍ.


\par }{\Q \VS{3}شَ نُشُي رَقٍشِ يٍ رَ،

\par }{\Q تُنّ قَمَ نّ بِرَدٍ بْشِ مَ.

\par }{\Q شَ وُرِ بِرَ يِرٍ قَنيِ مَ، شَ عَ بِرَ كْولَ مَ،

\par }{\Q عَ لُمَ نَا نّ.


\par }{\Q \VS{4}مِشِ يٌ بْنبْ قٌيٍ رَبّنقٍ رَ، نَ مُ سَنسِ سِمَ.

\par }{\Q مِشِ يٌ بْنبْ نُشُي مَتٌقٍ رَ، نَ مُ قَمَ سَنسِ شَبَدٍ.


\par }{\BB \par }
{\Q \VS{5}عِ مُ حّنفِ نُن شْرِيٍ رَقَلَ كِ كٌلٌن قُرِ فِنّ قُرِ كُي،

\par }{\Q عِ مَن مُ عَلَ دَالِ مَنفّ شَ وَلِ قَن كٌلٌن.


\par }{\BB \par }
{\Q \VS{6}عِ شَ وَكِلِ كٍلِقٍ فّيسّفّ هَن نُنمَرٍ سَنسِ سِقٍ رَ،

\par }{\Q بَرِ مَ عِ مُ عَ كٌلٌن عِ شَ وَلِ مُندُن قَمَ سْونّيَدٍ.


\par }{\BB \par }
{\Q \VS{7}نَءِيَلَنيِ تٌقٍ حْشُن.


\par }{\Q \VS{8}عَ لَنمَ مِشِ شَ سّيوَ عَ شَ سِمَيَ رَ،

\par }{\Q كْنْ عَ نَشَ نّيمُ دِ مِ مَ نَشَن نُ نَ عَ شَ سِمَيَ كُي.

\par }{\Q قٍ نَشَن بِرِن قَمَ، قٍ قُقَقُ نَ عَ رَ.


\par }{\BB \par }
{\Q \VS{9}قٌنِكٍ، عِ شَ حّلّشِن عِ شَ قٌنِكٍيَ كُي،

\par }{\Q عِ سٌندٌنيِ شَ سّيوَ عِ شَ قٌنِكٍيَ وَشَتِ كُي.

\par }{\Q عِ شَ بِرَ عِ بْحّ نُن عِ وَشْنقٍ قْشْ رَ،

\par }{\Q كْنْ عِ شَ عَ كٌلٌن عَ عَلَ عِ مَكِيتِمَ نّ نَ بِرِن مَ.


\par }{\Q \VS{10}نَ كُي كْنتْقِلِ مَكُيَ عِ رَ،

\par }{\Q تْورّ كٍرِ عِ قْشْ رَ.

\par }{\Q قٌنِكٍيَ قِندِشِ قٍ قُقَقُ نَن نَ.




\par }\Chap{12}{\SH قَشّ مَكْرّ
\par }
{\Q \VerseOne{1}عِ شَ رَتُ عِ دَالِ مَرِفِ مَ عِ شَ قٌنِكٍيَ كُي،

\par }{\Q بٍينُن عِ نِمِسَ لْشْي شَ قَ،

\par }{\Q بٍينُن تْورّ وَشَتِ شَ عِ لِ، عِ قَ عَ قَلَ،

\par }{\Q «سّيوّ يٌ مُ نَ ﭑ بّ سْنْن.»


\par }{\Q \VS{2}عِ شَ رَتُ عَ مَ بٍينُن سٌفٍ شَ دِ مِ،

\par }{\Q بٍينُن كِكٍ نُن تُنبُييٍ شَ عِقْورْ،

\par }{\Q بٍينُن نُشُي شَ سِفَ تُنّ بِرَ شَنبِ.


\par }{\BB \par }
{\Q \VS{3}نَ تّمُي بَنشِ كَنتّيٍ سّرّنمَ نّ،

\par }{\Q شّمّ حَلَمَيٍ عٍ قٍلٍنمَ نّ،

\par }{\Q مَالٍ دِنمَيٍ شُرُنمَ نّ،

\par }{\Q مِشِ نَشٍيٍ سٍ عِفبّمَ عٍ لُمَ نّ دِ مِ كُي،


\par }{\Q \VS{4}بَنشِ نَادّيٍ بَلَنمَ نّ،

\par }{\Q مَالٍ دِن شُي دَنمَ نّ،

\par }{\Q شْنِ شُي دُندُ مَ نّ نَشَن نُ مِشِيٍ رَشُنُمَ،


\par }{\Q \VS{5}شّمّ قَمَ نّ فَاشُدٍ يِرٍ عِتٍشِ رَ،

\par }{\Q عٍ قَمَ نّ فَاشُدٍ قٍ شْرْشْي رَ كِرَ شْن مَ،

\par }{\Q شّمْشِ شُنسّشّ قَمَ نّ قِيشّدٍ،

\par }{\Q كَتٌي بَمَ نّ كَسَرّ تِقٍ،

\par }{\Q سٍرِ مُ دَندَنيِ تِمَ سْنْن.

\par }{\BB \par }
{\Q نَ تّمُي مِشِ سِفَمَ نّ عَ شَ لِنفِرَ دْنشْي،

\par }{\Q وَ شُي مِنِمَ نّ كِرَيٍ شْن مَ.


\par }{\Q \VS{6}نَ رَبَمَ نّ بٍينُن فبٍتِ شَ بٌلٌن،

\par }{\Q بٍينُن شّيمَ تْنبِلِ شَ كَنَ،

\par }{\Q بٍينُن قّحّ شَ عِبْو دُلٌنيِ مَ،

\par }{\Q بٍينُن يٍ بّندُن سٍ شَ كَنَ كٌلٌنيِ يِرٍ،


\par }{\Q \VS{7}بٍينُن عَدَ مَدِ شَ فبِلٍن بّندّ عَ دَاشِ نَشّ،

\par }{\Q عَ نِي قَن شَ فبِلٍن عَلَ مَ نَشَن عَ رَ سٌ عَ قَتٍ عِ.


\par }{\BB \par }
{\Q \VS{8}ﭑ تَن كَوَندِلَ شَ عَ قَلَ وٌ بّ،

\par }{\Q «قٍ قُقَقُ نَن نَ نَ بِرِن نَ. عَ بِرِن لُشِ نّ عَلْ قٌيٍ!»


\par }{\BB \par }
{\PP \VS{9}وٌ شَ عَ كٌلٌن يِ كَوَندِلَ قِندِشِ شَشِلِمَ نَن نَ، نَشَن بَرَ حَمَ شَرَن. عَ بَرَ تَالِيٍ مَتٌ، عَ عٍ يَءِلَن.

\VS{10}يِ كَوَندِلَ كَتَ نّ عَ شَ مَسٍنيِ قَنيِيٍ نُن سّبّلِ تِنشِنشِيٍ سْتْ نَشٍيٍ نْندِ مَسٍنمَ.

\VS{11}شَشِلِمَيٍ شَ مَسٍنيِيٍ لُشِ نّ عَلْ وُرِ رَ مٍلُشِ نَشٍيٍ شُرُ سٍيٍ رَحّرّ مَ. نَ مَسٍنيِيٍ مَلَنشِ لُشِ نّ عَلْ لَنتُمَ نَشٍيٍ مَبَنبَنشِ وُرِ مَ. نَ بِرِن قَتَنشِ شُرُ سٍ دّ مَدٌنيِ كٍرٍن نَن نَ.


\par }{\PP \VS{12}ﭑ مَ دِ، نَشَن دَنفِ نَ مَسٍنيِيٍ رَ، عِ شَ عِ يّتّ رَتَنفَ نَ مَ. دَنيِ مُ نَ سّبّلِ يَءِلَنقٍ مَ. شَرَنيِ فبٍفبٍ مِشِ رَتَفَنمَ نّ.


\par }{\Q \VS{13}عَ بِرِن شُندُ سُشِ يِ مَسٍنيِ نَن نَ؛

\par }{\Q وٌن شَ فَاشُ عَلَ يَ رَ، وٌن شَ عَ شَ يَامَرِيٍ رَبَتُ،

\par }{\Q بَرِ مَ عَدَ مَدِ شَ وَلِ لَنمَ عَ شَ قِندِ نَ نَن نَ.


\par }{\Q \VS{14}وٌن شَ فَاشُ عَلَ يَ رَ بَرِ مَ عَ تَن نَن مِشِ شَ وَلِ بِرِن مَكِيتِمَ،

\par }{\Q هَلِ قٍ نَشَن بِرِن نْشُنشِ،

\par }{\Q عَ قِندِ عَ قَنيِ رَ بَ، عَ قِندِ عَ حَاشِ رَ بَ.

\par }\end{RTL}
