\begin{RTL}
\NormalFont\ShortTitle{يُدَيَ مَنفّيٍ ٢}

{\MT يُدَيَ مَنفّيٍ شَ تَرُشُي سّنِيّنشِ قِرِن ندٍ

\par }{\IMT مَسٍنيِ ندٍ يِ كِتَابُي شَ قٍ رَ

\par }{\IP عِسِرَيِلَ قِندِشِ عَلَ شَ حَمَ نَن نَ. عٍ شَ تَرُشُي نْمَ لْننِ بٍلٍبٍلٍ قِدٍ تٌ مِشِيٍ مَ، بَرِ مَ نَ كُي وٌن نْمَ عَ كٌلٌندٍ عَ لَن عَلَ شَ كٌنيِيٍ شَ عٍ حّرّ كِ نَشّ. نَ تَرُشُي تٌمَ كِتَابُي نَانِ كُي. قِرِن شِلِ «عِسِرَيِلَ مَنفّيٍ شَ تَرُشُي،» يِ بٌورٍ قَن قِرِن شِلِ «يُدَيَ مَنفّيٍ شَ تَرُشُي.» سِنفٍ، عِسِرَيِلَ نُ لَنشِ سِ كٍرٍن نَن مَ، كْنْ سّيتِ كٍرٍن نَشَ سٌ كُيٍ بَتُقٍ، عٍ نَشَ قِندِ عِسِرَيِلَ حَمَ رَ، بٌورٍ سّيتِ نَشَ قِندِ يُدَيَ حَمَ رَ. مَنفّ بِرِن شَ تَرُشُي سّبّشِ «عِسِرَيِلَ مَنفّيٍ شَ تَرُشُي» قِرِنيِ كُي. «يُدَيَ مَنفّيٍ شَ تَرُشُي» قِرِنيِ يُدَيَ مَنفّيٍ شَ قٍ نَن فبَنسَن مَسٍنمَ.

\par }{\IP «يُدَيَ مَنفّيٍ شَ تَرُشُي» كِتَابُي قِرِن ندٍ قْلْمَ دَوُدَ شَ دِ سُلٍمَنِ شَ مَنفّيَ شَ تَرُشُي نَن مَ. سُلٍمَنِ نَشَ بِرَ عَ بَبَ حّرّ كِ قْشْ رَ. عَ نَشَ حَمَ يَمَرِ لْننِ رَ، عَ مَن نَشَ عَلَ بَتُ سْوبّ رَ. عَلَ نَشَ تِن سُلٍمَنِ شَ عَ شَ هْرْ مْبَنشِ تِ دَرِ سَلَمُ.

\par }{\IP سُلٍمَنِ تٌ قَشَ، عَ شَ دِ رٌبٌوَ مِ نَشَ تِ عَ حْشْي رَ. رٌبٌوَ مِ نَشَ عَ تُلِ مَتِ عَ لَنقَنمَيٍ شَ مَرَ سِ رَ نَشٍيٍ بَرَ عَ نِيَ عِسِرَيِلَكَيٍ بْحّ شَ رَحَاشُ عٍ مَ. عِسِرَيِلَ بْنسْي قُ نَشَ مِنِ رٌبٌوَ مِ شَ يَامَرِ بُن مَ، عٍ يٍرٌبٌوَ مِ تِ عٍ شَ مَنفّ رَ. رٌبٌوَ مِ شَ مَنفّيَ شِلِ نّ يُدَيَ، يٍرٌبٌوَ مِ شَ مَنفّيَ شِلِ نّ عِسِرَيِلَ.

\par }{\IP مَنفّ نَشٍيٍ تِشِ رٌبٌوَ مِ دَنفِ شَنبِ، ندٍيٍ قِندِشِ مَنفّ قَنيِيٍ نَن نَ، نَشٍيٍ بِرَ عَلَ شَ سّرِيّ قْشْ رَ. كْنْ ندٍيٍ مُ تِن عَلَ شَ كِرَ رَ، عٍ قَ كُيٍ بَتُ، عٍ مِشِ تْورْ. نَ كُي عَلَ نَشَ عٍ حَشَنكَتَ سِ فبّتّيٍ سَابُي رَ نَشٍيٍ قَ عٍ فٍرٍدٍ. يُدَيَكَيٍ تٌ نَ تْورّ تٌ، عٍ نَشَ فبِلٍن عَلَ مَ، عَلَ قَن نَشَ عٍ تٌنفٌ، عَ عٍ مَلِ نْدٍ عٍ يَشُييٍ رَ. مَنفّ قَنيِيٍ نُن مَنفّ حَاشِيٍ نُ قَ مَسَرَ عٍ بٌورٍ تَفِ. نَ مْولِ نَشَ بُ حّ كّمّ سَشَن حّ تٌنفٌ سٌلٌقٍرٍ نُن قِرِن. عَ رَحْنيِ عَلَ نَشَ عَ لُ عِسِرَيِلَ نُن يُدَيَ يَشُييٍ شَ نْ عٍ رَ، عٍ عٍ شَنِن كٌنيِيَ كُي عَسِرِيَ نُن بَبِلْن بْشِ مَ.

\par }{\IP يِ تَرُشُي مَكِنِكِنِ، بَرِ مَ عَ عَ مَسٍنمَ وٌن بّ مِشِ نَشَن نَ هّيرِ كُي، عٍ نْمَ عَلَ رَبٌلٌدٍ، نَ قَ قِندِ كٌنيِيَ شْرْشْي رَ عٍ بّ. عَلَ شَ وٌن نَتَنفَ نَ مَ. عِسِرَيِلَ حَمَ شَ قِندِ مِسَالِ رَ وٌن بّ. شَ وٌن لُمَ عَلَ شَ كِرَ شْن مَ، وٌن مَ دُنِحّءِفِرِ قَنمَ نّ، كْنْ شَ وٌن تٌندِ مَ نَ رَ، وٌن تْورّ فبَنسَن نَن سْتْمَ. عَلَ شَ نَ لْننِ رَ سٌ وٌن شَشِلِ كُي. عَمِنَ

\par }{\MT يُدَيَ مَنفّيٍ شَ تَرُشُي سّنِيّنشِ قِرِن ندٍ



\par }\ChapOne{1}{\SH سُلٍمَنِ شَ مَنفّيَ قْلّ
\par }
{\R عِسِرَيِلَ مَنفّيٍ عِ ٣‏؛١ ٬ ١٥

\par }{\PP \VerseOne{1}دَوُدَ شَ دِ سُلٍمَنِ شَ مَنفّيَ نُ مَبَنبَنشِ عَ قَنيِ رَ، بَرِ مَ عَ مَرِفِ عَلَتَلَ نُ نَ عَ سّيتِ مَ، عَ نُ عَ شَ قٍ مَتٍ.

\VS{2}نَ تّمُي سُلٍمَنِ نَشَ عِسِرَيِلَ حَمَ بِرِن شِلِ، مِشِ وُلُ شُنيِيٍ، مِشِ كّمّ شُنيِيٍ، كِيتِسَيٍ، عِسِرَيِلَ يَرٍرَتِيٍ، عَ نُن دٍنبَيَ شُنيِ بِرِن.

\VS{3}سُلٍمَنِ نُن حَمَ نَشَ سِفَ فَبَيٌن، يِرٍ عِتٍشِ كِرِ بَنشِ نَرَلَندٍ نُ نَ دّننَشّ، عَلَتَلَ شَ كٌنيِ مُنسَ نُ بَرَ نَشَن يَءِلَن فبٍنفبٍرٍنيِ مَ.

\VS{4}دَوُدَ نُ بَرَ عَلَتَلَ شَ سَاتّ كَنكِرَ تَن شَنِن دَرِ سَلَمُ، عَ عَ دْشْ كِرِ بَنشِ ندٍ كُي عَ نُ بَرَ نَشَن تِ. سِنفٍ، نَ كَنكِرَ نُ نَ كِرِيَتِ يٍيَرِ مِ نّ.

\VS{5}سّرّشّبَدٍ يْشُي دَاشِ، عُرِ شَ دِ بّسَلّلِ، شُرُ شَ مَمَدِ، نُ بَرَ نَشَن يَءِلَن، نَ نُ نَ عَلَتَلَ شَ هْرْ مْلِنفِرَ يَ رَ. سُلٍمَنِ نُن حَمَ نَشَ سِفَ عَلَتَلَ وَشْنقٍ قٍندٍ مّننِ.

\VS{6}سُلٍمَنِ نَشَ تٍ نَ سّرّشّبَدٍ يْشُي دَاشِ قّ مَ، عَلَتَلَ يَ شْرِ، كِرِ بَنشِ نَرَلَندٍ نَ دّننَشّ، عَ قَ سّرّشّ فَن دَاشِ وُلُ كٍرٍن بَ.


\par }{\PP \VS{7}نَ كْي رَ، عَلَ نَشَ مِنِ سُلٍمَنِ مَ، عَ عَ مَسٍن عَ بّ، «عِ وَ مَ سٍ نَشَن شْن، عَ قَلَ ﭑ بّ، ﭑ شَ عَ قِ عِ مَ.»

\VS{8}سُلٍمَنِ نَشَ عَلَ يَابِ، «عِ بَرَ هِننّ ﭑ بَبَ دَوُدَ رَ، عِ بَرَ ﭑ تِ مَنفّ رَ عَ حْشْي رَ.

\VS{9}يَكْسِ، ﭑ مَرِفِ عَلَتَلَ، عِ نَشَن مَسٍن ﭑ بَبَ دَوُدَ بّ، عِ شَ عَ رَكَمَلِ، بَرِ مَ عِ بَرَ ﭑ تِ حَمَ شُن مَ نَشَن فبٌ عَلْ شُبٍ.

\VS{10}ﭑ بَرَ عِ مَشَندِ يَكْسِ، عِ شَ لْننِ نُن قٍ كٌلٌنيِ قِ ﭑ مَ، عَلَكٌ ﭑ شَ نْ يِ حَمَ رَحّرّدٍ. شَ نَ مُ عَ رَ ندٍ نْمَ يِ حَمَ فبٍفبٍ رَحّرّدٍ؟»


\par }{\PP \VS{11}عَلَ نَشَ عَ مَسٍن سُلٍمَنِ بّ، «يِ نَن قَشِ عِ سٌندٌنيِ مَ. عِ مُ بَننَيَ مَشَندِ، شَ نَ مُ عَ رَ نَاقُلِ، شَ نَ مُ عَ رَ بِنيّ. عِ مُ ﭑ مَشَندِ ﭑ شَ عِ شْننَنتٍيٍ قَشَ. عِ مُ ﭑ مَشَندِ ﭑ شَ عِ شَ سِمَيَ شْن نَكُيَ. عِ لْننِ نُن قٍ كٌلٌنيِ نَن مَشَندِشِ، عَلَكٌ عِ شَ ﭑ مَ حَمَ رَحّرّ، ﭑ عِ تِشِ نَشٍيٍ شُن مَ.

\VS{12}نَ نَ عَ رَ ﭑ بَرَ عِ شَ مَشَندِ سُشُ. ﭑ لْننِ نُن قٍ كٌلٌنيِ قِمَ نّ عِ مَ، ﭑ مَن بَننَيَ، نَاقُلِ، نُن بِنيّ سَمَ نَ قَرِ دَنفِقٍ مَنفّ بِرِن نَ نَشٍيٍ سِنفٍ تِ عَ نُن نَشٍيٍ تِمَ عِ دَنفِ شَنبِ.»

\VS{13}نَ كُي، سُلٍمَنِ نَشَ كٍلِ فَبَيٌن يِرٍ عِتٍشِ، كِرِ بَنشِ نَرَلَندٍ نُ نَ دّننَشّ، عَ فبِلٍن دَرِ سَلَمُ، عَ عِسِرَيِلَ رَحّرّ.


\par }{\PP \VS{14}سُلٍمَنِ نَشَ سْورِ رَفِسٍيٍ نُن سٌي رَفِيٍ مَلَن. سْورِ رَفِسٍ وُلُ كٍرٍن كّمّ نَانِ، نُن سٌي رَفِ وُلُ قُ نُن قِرِن نَن نُ نَ مَنفَتَا رَ دَرِ سَلَمُ نُن تَا مَكَنتَشِ فبّتّيٍ كُي.

\VS{15}مَنفّ نَشَ عَ نِيَ فبٍتِ نُن شّيمَ شَ وُيَ دَرِ سَلَمُ دَنفِقٍ فّمّ شْرِ رَ. وُرِ قَنيِ نَشَن شِلِ سّدِرِ، نَ نَشَ وُيَ دَنفِقٍ سِكٌمٌرٌ وُرِ رَ نَشٍيٍ نَ سٍقٍلَ بْشِ مَ.

\VS{16}سُلٍمَنِ نُ سٌي سَرَ مَ مِسِرَ نُن كٌوَ بْشِ نَن مَ. مَنفّ شَ يُلّيٍ نَن نُ سِفَمَ عٍ سَرَدٍ عَ بّ.

\VS{17}عٍ سْورِ رَفِسٍ سَرَ فبٍتِ كِلٌ سٌلٌقٍرٍ رَ، عٍ سٌي سَرَ فبٍتِ كِلٌ كٍرٍن نُن عَ تَفِ رَ. عٍ نَ مْولِ سَرَ شِتِ نُن سِرِيَ مَنفّيٍ قَن بّ.


\par }{\PP \VS{18}سُلٍمَنِ نَشَ يَامَرِ قِ عَ هْرْ مْبَنشِ شَ تِ عَلَتَلَ بّ، مَنفّ بَنشِ شَ تِ عَ تَن قَن بّ.




\par }\Chap{2}{\SH عَلَ شَ هْرْ مْبَنشِ تِقٍ
\par }
{\R عِسِرَيِلَ مَنفّيٍ عِ ٥‏؛١ ٬ ١٢

\par }{\PP \VerseOne{1}سُلٍمَنِ نَشَ شّمّ وُلُ تٌنفٌ سٌلٌقٍرٍ يَمَرِ عٍ شَ قِندِ كٌتٍ شَنِنيِيٍ رَ. عَ مَن نَشَ شّمّ وُلُ تٌنفٌ سٌلٌمَسَشَن تٌنفٌ فّمّ مَسٌلِيٍ رَ، نَشٍيٍ وَلِمَ فٍيَ مَ. عَ مَن نَشَ شّمّ وُلُ سَشَن كّمّ سٍننِ سْتْ وَلِ شُنيِيٍ رَ.

\VS{2}سُلٍمَنِ نَشَ شّيرَ شّي تِرٍ مَنفّ شِرَ مِ شْن، عَ شَ سَ عَ قَلَ عَ بّ، «تّمُي دَنفِشِ عِ بَرَ سّدِرِ وُرِ رَ سَنبَ ﭑ بَبَ دَوُدَ مَ عَلَكٌ عَ شَ عَ شَ بَنشِ تِ.

\VS{3}يَكْسِ ﭑ قَقٍ هْرْ مْبَنشِ تِدٍ ﭑ مَرِفِ عَلَتَلَ بّ، سّرّشّيٍ بَمَ دّننَشّ. مّننِ سُرَيِ قَمَ فَندٍ سّرّشّ رَ، تَامِ سّرّشّ سَمَ تٍيبِلِ مَ عَلَ بّ، سّرّشّ فَن دَاشِ بَمَ فّيسّفّ نُن نُنمَرٍ بِرِن، سَلِ رَبَمَ مَلَبُي لْشْييٍ رَ، كِكٍ نّينّيٍ رَ، نُن سَلِ شُنفبٍيٍ رَ. يِ سّرِيّ مُ كَنَمَ عِسِرَيِلَ بْشِ مَ عَبَدَن.

\VS{4}ﭑ هْرْ مْبَنشِ نَشَن تِمَ، عَ لَن عَ شَ قِندِ بَنشِ شُنفبٍ نَن نَ، بَرِ مَ مُشُ مَرِفِ عَلَ دَنفِ عَلَيٍ بِرِن نَ.

\VS{5}ندٍ نْمَ بَنشِ تِدٍ عَلَ بّ، نَشَن شَ فبٌي دَنفِمَ كٌورٍ شَ فبٌي رَ؟ ﭑ تَن نَشَن يَ، ﭑ مُ نْمَ هْرْ مْبَنشِ تِدٍ عَ بّ. ﭑ نْمَ نَشَن فبَنسَن نَ، ﭑ يِرٍ ندٍ يَءِلَنمَ سّرّشّ فَن دَاشِ بَمَ عَ بّ دّننَشّ.»


\par }{\PP \VS{6}«يَكْسِ، مِشِ قَنيِ ندٍ رَ سَنبَ ﭑ مَ، نَشَن قَتَ شّيمَ، فبٍتِ، يْشُي، نُن وُرٍ رَوَلِدٍ. عَ شَ قَتَ فّسّ فبٍيلِ نُن عَ قْورّ رَوَلِدٍ، عَ مَن شَ قَتَ سٍ مَسٌلِدٍ. عَ شَ قَ يُدَيَ نُن دَرِ سَلَمُ، عَ شَ كَقُ ﭑ مَ وَلِكّ قَنيِيٍ مَ، ﭑ بَبَ دَوُدَ نَشٍيٍ سُفَندِشِ.

\VS{7}عِ شَ لِبَن وُرِ بِلِيٍ رَ سَنبَ ﭑ مَ عَلْ سّدِرّ، سِثِرِ، نُن سَنتَلِ. ﭑ عَ كٌلٌن عِ شَ وَلِكّيٍ قَتَ لِبَن وُرِ بٌلٌندٍ. ﭑ مَ وَلِكّيٍ قَن سِفَمَ نّ عٍ مَلِدٍ.

\VS{8}عٍ وُرِ فبٍفبٍ قٍنمَ نّ ﭑ بّ، بَرِ مَ ﭑ هْرْ مْبَنشِ نَشَن تِمَ، عَ لَنمَ عَ شَ شُنفبٌ، عَ شَ تٌقَن.

\VS{9}ﭑ سَرٍ نَشَن قِمَ عِ شَ وُرِ بٌلٌنيِيٍ مَ نَ نَن يَ؛ مّنفِ مَنِيّ بُسَلِ وُلُ تٌنفٌ سٌلٌمَسَشَن، قُندٍنيِ مَنِيّ بُسَلِ وُلُ تٌنفٌ سٌلٌمَسَشَن، وّنِ قِقَ وُلُ سُولِ، نُن تُرٍ قِقَ وُلُ سُولِ.»


\par }{\PP \VS{10}تِرٍ مَنفّ شِرَ مِ نَشَ سُلٍمَنِ يَابِ بَتَاشّ رَ، «عَلَتَلَ نَن عِ تِشِ مَنفّ رَ عَ شَ شَنُنتٍيَ شَ قٍ رَ عَ شَ حَمَ بّ.»

\VS{11}عَ مَن نَشَ عَ قَلَ، «تَنتُي نَ عِسِرَيِلَ مَرِفِ عَلَتَلَ بّ، نَشَن كٌورٍ نُن بْشِ دَاشِ. عَ بَرَ دِ شّمّ قِ دَوُدَ مَ نَشَن شَ لْننِ نُن شَشِلِ فبٌ، نَشَن نْمَ بَنشِ تِدٍ عَلَتَلَ بّ عَ نُن مَنفّ بَنشِ عَ يّتّ كَن بّ.

\VS{12}يَكْسِ، ﭑ بَرَ شُرَ مَبِ شّي عِ يِرٍ. عَ قَتَ وَلِدٍ كِ قَنيِ رَ.

\VS{13}عَ نفَ كٍلِشِ دَنَ بْنسْي نّ، تِرٍكَ نَن نَ عَ بَبَ رَ. عَ قَتَ شّيمَ، فبٍتِ، يْشُي، وُرٍ، فّمّ، نُن وُرِ رَوَلِدٍ، عَ نُن فّسّ فبٍيلِ نُن عَ قْورّ رَوَلِدٍ. عَ دُفِيٍ كٌلٌن. عَ قَتَ سٍ بِرِن مَسٌلِدٍ عِ وَ مَ نَشٍيٍ شْن. عَ كَقُمَ عِ شَ وَلِكّيٍ مَ وَلِ كُي، عَ نُن ﭑ مَرِفِ عِ بَبَ دَوُدَ شَ وَلِكّيٍ مَ.

\VS{14}عِ نَشَن قَلَ مّنفِ مَنِيّ، قُندٍنيِ مَنِيّ، تُرٍ، نُن وّنِ شَ قٍ رَ، عِ شَ نَ رَبَ.

\VS{15}عِ وَ مَ لِبَن وُرِ شَسَبِ نَشَن شْن مَ، مُشُ نَ سّفّمَ نّ، مُشُ مَن عٍ مَشَنِنمَ نّ كُنكُييٍ كُي بَا مَ هَن يَقَ. مّننِ عِ نْمَ عٍ رَتٍدٍ دَرِ سَلَمُ.»


\par }{\PP \VS{16}سُلٍمَنِ نَشَ مِشِيٍ كْنتِ نَشٍيٍ نُ نَ عِسِرَيِلَ بْشِ مَ، كْنْ عٍ مُ قِندِ عِسِرَيِلَكَيٍ رَ. عَ بَبَ دَوُدَ قَن نُ بَرَ نَ مْولِ رَبَ. نَ مِشِ شَسَبِ نُ لَنشِ مِشِ وُلُ كّمّ تٌنفٌ سُولِ نُن سَشَن كّمّ سٍننِ نَن مَ.

\VS{17}يِ مِشِيٍ يَ مَ عَ نَشَ شّمّ وُلُ تٌنفٌ سٌلٌقٍرٍ يَمَرِ عٍ شَ قِندِ كٌتٍ شَنِنيِيٍ رَ. عَ مَن نَشَ شّمّ وُلُ تٌنفٌ سٌلٌمَسَشَن تٌنفٌ فّمّ مَسٌلِيٍ رَ، نَشٍيٍ وَلِمَ فٍيَ مَ. عَ مَن نَشَ شّمّ وُلُ سَشَن كّمّ سٍننِ سْتْ وَلِ شُنيِيٍ رَ نَشٍيٍ مِشِيٍ رَوَلِمَ.




\par }\Chap{3}{\SH هْرْ مْبَنشِ وَلِ قْلْقٍ
\par }
{\R عِسِرَيِلَ مَنفّيٍ عِ ٦‏؛١ ٬ ٣٨

\par }{\PP \VerseOne{1}سُلٍمَنِ نَشَ عَلَتَلَ شَ بَنشِ تِ قْلْ دَرِ سَلَمُ، مٌرِيَ فٍيَ قَرِ، عَ بَبَ دَوُدَ دّننَشّ سُفَندِ، يٍبُسُكَ عٌرٌنَن شَ لٌنيِ قَرِ.

\VS{2}عَ نَشَ وَلِ قْلْ عَ شَ مَنفّيَ حّ نَانِ، كِكٍ قِرِن، شِ قِرِن ندٍ لْشْي مَ.

\VS{3}سُلٍمَنِ عَلَ شَ بَنشِ تِ يِ شَسَبِ نَن نَ؛ عَ شَ كُيّ نْنفْن يَ تٌنفٌ سٍننِ، عَ شَ فبٌي نْنفْن يَ مْشْحّن.

\VS{4}عَ يَتَفِ بُنتُنيِ شَ فبٌي نْنفْن يَ مْشْحّن، عَلْ بَنشِ شَ فبٌي نَ كِ نَشّ. عَ شَ مَءِتٍ قَن قِندِ نْنفْن يَ كّمّ مْشْحّن نَن نَ. سُلٍمَنِ نَشَ عَ كُي بِرِن يَءِلَن شّيمَ تِنسٍ رَ.

\VS{5}عَ نَشَ بَنشِ كُي بَنبَن سِثِرّ وُرِ رَ، عَ قَ عٍ رَشُنمَ شّيمَ تِنسٍ رَ، تُفِ قّنسّ دّنبّشِ مَسٌلِشِ عٍ مَ.

\VS{6}عَ مَن نَشَ عٍ رَشُنمَ فّمّ تٌقَنيِيٍ رَ، عَ نُن شّيمَ رَ نَشَن كٍلِ ثَرَوَيِمِ بْشِ مَ.

\VS{7}عَ نَشَ بَنشِ بِرِن مَسٌ شّيمَ رَ، عَ عَ مَسٌ بَنشِ كِنكِيٍ مَ، نَادّيٍ مَ، نَادّ فبَنيِيٍ مَ، نُن عَ سّيتِيٍ مَ. عَ مَن نَشَ مَلٍكّ مِسَالِ يَءِلَن بَنشِ كَنكٍيٍ مَ.


\par }{\PP \VS{8}عَ نَشَ عَ يِرٍ سّنِيّنشِ قِسَمَنتٍ تِ. عَ شَ كُيّ نْنفْن يَ مْشْحّن، عَلْ هْرْ مْبَنشِ قَن شَ فبٌي تٌ قِندِشِ نْنفْن يَ مْشْحّن نَ. عَ نَشَ عَ مَسٌ شّيمَ تِنسٍ قَنيِ رَ نَشَن شَسَبِ نُ لَنشِ كِلٌ كّمّ قِرِن كِلٌ نَانِ مَ.

\VS{9}عَ نَشَ شّيمَ كِلٌ سٍننِ قِندِ لَنتُمَ رَ. عَ مَن نَشَ كٌنكٌي قَن نَشُنمَ شّيمَ رَ نَشٍيٍ نَ كٌورٍ.


\par }{\PP \VS{10}عَ نَشَ مَلٍكّ قِرِن يَءِلَن يِرٍ سّنِيّنشِ قِسَمَنتٍ كُي بَقَتَ رَشُنُشِ رَ، عَ قَ عَ مَسٌ شّيمَ رَ.

\VS{11}مَلٍكّيٍ فَبُتٍنيِيٍ شَ كُيّ نُ لَنشِ نْنفْن يَ مْشْحّن نَن مَ. مَلٍكّ سِنفٍ كْولَ فَبُتٍنيِ شَ كُيّ نْنفْن يَ سُولِ، عَ يِرٍ سّنِيّنشِ سّيتِ لِشِ. عَ يِرٍقَنيِ فَبُتٍنيِ بٌورٍ مَلٍكّ فَبُتٍنيِ لِشِ. نَ فَبُتٍنيِ قَن لَنشِ نْنفْن يَ سُولِ نَن مَ.

\VS{12}مَلٍكّ قِرِن ندٍ يِرٍقَنيِ فَبُتٍنيِ شَ كُيّ نْنفْن يَ سُولِ، عَ يِرٍ سّنِيّنشِ سّيتِ لِشِ. عَ كْولَ فَبُتٍنيِ بٌورٍ مَلٍكّ فَبُتٍنيِ لِشِ.

\VS{13}نَ مَلٍكّ قِرِنيِ فَبُتٍنيِيٍ شَ كُيّ نُ لَنشِ نْنفْن يَ مْشْحّن نَن مَ. عٍ تِشِ عٍ سَنيِيٍ شُن نَ، عٍ يَتَفِ رَقِندِشِ بَنشِ مَ.

\VS{14}عَ نَشَ دُفِ تٌقَنيِ فبَكُ نَ، نَشَن نَفبٍيلِشِ نُن عَ رَقْورْشِ، مَلٍكّ ثِرِنتِيٍ مَسْشْشِ عَ مَ.


\par }{\PP \VS{15}عَ نَشَ فّمّ قِرِن تِ بَنشِ يَتَفِ، عٍ شَ مَءِتٍ نْنفْن يَ تٌنفٌ سَشَن نُن سُولِ. عٍ شُنتَفِيٍ مَسٌلِشِ، نَ مَسٌلِ شَ كُيّ نْنفْن يَ سُولِ.

\VS{16}نَ فّمّ شُنتَفِ مَسٌلِشِيٍ مَنِيَ لُوتِ دّنبّشِيٍ رَ، كْوبّ بٌفِ مَنِيّ كّمّ رَقَلَشِ فبَكُشِ عٍ رَ.

\VS{17}عَ نَشَ نَ فّمّ قِرِنيِ تِ بَنشِ يَتَفِ، كٍرٍن نَ كْولَ مَ، بٌورٍ نَ يِرٍقَنيِ مَ. نَشَن نَ يِرٍقَنيِ مَ نَ شِلِ يَكِن، نَشَن نَ كْولَ مَ نَ شِلِ بٌو سُ.




\par }\Chap{4}{\SH هْرْ مْبَنشِ سٍ سّنِيّنشِيٍ
\par }
{\R عِسِرَيِلَ مَنفّيٍ عِ ٧‏؛٢٣ ٬ ٥١

\par }{\PP \VerseOne{1}عَ نَشَ يْشُي سّرّشّبَدٍ يَءِلَن، نَشَن شَ كُيّ نْنفْن يَ مْشْحّن لِمَ، عَ عِفبٌي نْنفْن يَ مْشْحّن، عَ عِتٍ نْنفْن يَ قُ.


\par }{\PP \VS{2}عَ نَشَ يٍ سَسٍ شُنفبٍ دِفِلِنشِ يَءِلَن يْشُي رَ. عَ دّ شَ مَءِفبٌي نْنفْن يَ قُ، عَ عِتٍ نْنفْن يَ سُولِ، عَ شَ مَرَدِفِلِنيِ نْنفْن يَ تٌنفٌ سَشَن.

\VS{3}نَ يٍ سَسٍ دّ رَبِلِنيِ بُنيِ مَسٌلِشِ مَنِيَ نِنفٍيٍ رَ، نَشٍيٍ دْشْشِ عٍ بٌورٍ رَ. نِنفٍ قُ نَ نْنفْن يَ كٍرٍن مَ، سُولِ عَ قَرِ، سُولِ عَ بُن. نِنفٍيٍ يٌ، يٍ سَسٍ يٌ، نَ بِرِن يَءِلَنشِ عَ بٌورٍ نَن نَ كٍرٍنيِ رَ.

\VS{4}نَ يٍ سَسٍ نُ دْشْشِ نِنفٍ فبّتّ قُ نُن قِرِن قَرِ. سَشَن يَ رَقِندِشِ كْولَ مَ، سَشَن يَ رَقِندِشِ سٌفٍفٌرٌدٍ مَ، سَشَن يَ رَقِندِشِ يِرٍقَنيِ مَ، سَشَن يَ رَقِندِشِ سٌفٍتٍدٍ مَ. نَ يٍ سَسٍ نَشَن نُ شِلِ «بَا» نُ دْشْشِ نَ نِنفٍيٍ قَرِ، عٍ يَ رَقِندِشِ تَندٍ مَ.

\VS{5}نَ يٍ سَسٍ شَ دّ رَبِنيّ سُشُ كٍرٍن. عَ دّ كِرِ مَسٌلِشِ مَنِيَ سَنسِ قُفٍ تٌقَنيِ رَ. يٍ قِقَ كّمّ سٌلٌقٍرٍ قِقَ تٌنفٌ سُولِ نُ نْمَ سَدٍ عَ كُي.


\par }{\PP \VS{6}عَ مَن نَشَ يٍ سَسٍ قُ فبّتّ يَءِلَن عَلَكٌ عٍ شَ شُرُ سٍ سّرّشّ فَن دَاشِيٍ مَشَ مّننِ. سُولِ نُ دْشْشِ هْرْ مْبَنشِ يِرٍقَنيِ مَ، سُولِ نُ دْشْشِ عَ كْولَ مَ. سّرّشّدُبّيٍ تَن نُ عٍ مَشَمَ يٍ نَن نَ، نَشَن نُ نَ نَ يٍ سَسٍ شُنفبٍ كُي، نَشَن نُ شِلِ «بَا.»


\par }{\PP \VS{7}عَ نَشَ لَنثُي دْشْسٍ قُ يَءِلَن شّيمَ رَ، عَلْ عَ نُ سّبّشِ كِ نَشّ. عَ نَشَ عٍ دْشْ هْرْ مْبَنشِ كُي، سُولِ يِرٍقَنيِ مَ، سُولِ كْولَ مَ.


\par }{\PP \VS{8}عَ نَشَ تٍيبِلِ قُ قَن يَءِلَن، عَ عٍ دْشْ هْرْ مْبَنشِ كُي، سُولِ يِرٍقَنيِ مَ، سُولِ كْولَ مَ. عَ نَشَ ثْوتِ تٌقَنيِ كّمّ يَءِلَن شّيمَ رَ.


\par }{\PP \VS{9}عَ نَشَ سّرّشّدُبّيٍ شَ تّتّ يَءِلَن، عَ نُن تّتّ شُنفبٍ فبّتّ نُن عَ نَادّيٍ. عَ نَشَ نَادّيٍ مَسٌ يْشُي رَ.

\VS{10}نَ يٍ سَسٍ دِفِلِنشِ شُنفبٍ نَشَن شِلِ «بَا،» عَ دْشْشِ هْرْ مْبَنشِ يِرٍقَنيِ سٌفٍتٍدٍ بِرِ.

\VS{11}شُرَ مِ نَشَ تُندٍيٍ، سُشُمّيٍ، نُن ثْوتِيٍ قَن يَءِلَن. نَ كُي، شُرَ مِ نَشَ فّ مَنفّ سُلٍمَنِ شَ وَلِيٍ رَ عَلَ شَ هْرْ مْبَنشِ شَ قٍ رَ. نَ وَلِيٍ نَن يَ؛

\VS{12}فّمّ تٌقَنيِ تِشِ قِرِن، عٍ شُنتَفِيٍ مَسٌلِشِ عَلْ لُوتِ دّنبّشِيٍ،

\VS{13}كْوبّ بٌفِ مَنِيّ كّمّ نَانِ فبَكُشِ عٍ رَ، سَقّ قِرِن نَ كَنكَن شُنتَفِ عَ لُوتِيٍ مَ،

\VS{14}يٍ سَسٍيٍ نُن عٍ دْشْسٍيٍ،

\VS{15}يٍ سَسٍ شُنفبٍ نَشَن شِلِ «بَا،» نِنفٍ قُ نُن قِرِن نَشٍيٍ نَ يٍ سَسٍ شُنفبٍ بُن مَ،

\VS{16}تُندٍيٍ، نُن سُشُمّيٍ. يِ سٍيٍ بِرِن، شُرَ مَبِ نَشٍيٍ يَءِلَن مَنفّ سُلٍمَنِ بّ، عَلَتَلَ شَ بَنشِ شَ قٍ رَ، عٍ بِرِن يَءِلَنشِ يْشُي قَنيِ نَن نَ.

\VS{17}مَنفّ نُ نَ يْشُي رَشُنُمَ يُرُدّن مّرّ نَن مَ، سُكْتِ نُن سَرَتَن تَفِ.

\VS{18}سُلٍمَنِ يْشُي نَشَن نَوَلِشِ نَا، عَ بِنيّ شَسَبِ مُ نْمَ كٌلٌندٍ.


\par }{\PP \VS{19}سُلٍمَنِ نُ بَرَ سٍ بِرِن يَءِلَن عَلَ شَ بَنشِ بّ؛ سّرّشّبَدٍ شّيمَ دَاشِ، تٍيبِلِيٍ تَامِ سّرّشّ سَمَ دّننَشّ،

\VS{20}لَنثُي نُن عٍ دْشْسٍ شّيمَ دَاشِيٍ نَشٍيٍ دّشّمَ يِرٍ سّنِيّنشِ كُي سّرِيّ كِ مَ،

\VS{21}قُفٍيٍ، لَنثُييٍ، سُشُمّ شّيمَ تِنسٍ دَاشِيٍ،

\VS{22}قِنّيٍ، ثْوتِ تٌقَنيِيٍ، ثِلٍتِيٍ، كٌلٌثْوتِ شّيمَ قَنيِ دَاشِيٍ، نَادّيٍ شّيمَ دَاشِ نَشٍيٍ نُ نَ يِرٍ سّنِيّنشِ قِسَمَنتٍ سٌدٍ دّ رَ، نُن هْرْ مْبَنشِ سٌدٍ دّ رَ.




\par }\Chap{5}{\SH هْرْ مْبَنشِ رَبِقٍ
\par }
{\R عِسِرَيِلَ مَنفّيٍ عِ ٨‏؛١ ٬ ١٣

\par }{\PP \VerseOne{1}سُلٍمَنِ تٌ فّ عَلَتَلَ شَ هْرْ مْبَنشِ تِدٍ، عَ نَشَ سٍ بِرِن نَسٌ عَ كُي عَ بَبَ دَوُدَ نَشٍيٍ قِشِ عَلَ مَ، فبٍتِ، شّيمَ، عَ نُن سٍ مْولِ بِرِن. عَ نَشَ عٍ سَ نَاقُلِ رَفَتَدٍ عَلَ شَ بَنشِ كُي.


\par }{\PP \VS{2}نَ تّمُي، سُلٍمَنِ نَشَ عِسِرَيِلَ قٌرِيٍ، بْنسْي شُنيِيٍ، نُن عِسِرَيِلَ دٍنبَيَ شُنيِيٍ، مَشِلِ عَلَكٌ عٍ شَ تٍ عَلَتَلَ شَ سَاتّ كَنكِرَ رَ كٍلِقٍ سِيٌن، دَوُدَ شَ تَا.

\VS{3}عِسِرَيِلَكَ بِرِن نَشَ عٍ مَلَن مَنفّ يِرٍ عَلَكٌ عٍ شَ كِكٍ سٌلٌقٍرٍ ندٍ سَلِ رَبَ.

\VS{4}عِسِرَيِلَ قٌرِيٍ بِرِن تٌ مّننِ لِ، لٍوِكَيٍ نَشَ سَاتّ كَنكِرَ تٌنفٌ،

\VS{5}عٍ عَ شَنِن عَ نُن عَلَ شَ كِرِ بَنشِ نَرَلَندٍ، عَ نُن سٍ سّنِيّنشِ نَشٍيٍ نُ نَ عَ كُي. لٍوِ سّرّشّدُبّيٍ نَن نَ وَلِ رَبَشِ.


\par }{\PP \VS{6}مَنفّ سُلٍمَنِ نُن عِسِرَيِلَ حَمَ، نَشٍيٍ بِرِن نُ مَشِلِشِ، نَشَ تِ سَاتّ كَنكِرَ يَ رَ. عٍ نَشَ شُرُ سٍ لَنمَيٍ نُن عَ شُنفبٍ فبٍفبٍ بَ سّرّشّ رَ، نَشَن كْنتِ مُ نْمَ كٌلٌندٍ.

\VS{7}سّرّشّدُبّيٍ نَشَ عَلَتَلَ شَ سَاتّ كَنكِرَ دْشْ عَ دْشْدٍ، عَلَ شَ هْرْ مْبَنشِ كُي، يِرٍ سّنِيّنشِ قِسَمَنتٍ. عٍ عَ دْشْ مَلٍكّيٍ فَبُتٍنيِيٍ بُن مَ.

\VS{8}مَلٍكّيٍ فَبُتٍنيِيٍ نُ عِتَلَشِ سَاتّ كَنكِرَ نُن عَ مَشَنِن سٍيٍ شُن مَ.

\VS{9}سَاتّ كَنكِرَ مَشَنِن سٍيٍ قِندِشِ وُرِ كُيٍيٍ نَن نَ، نَشٍيٍ نُ مِنِمَ يِرٍ سّنِيّنشِ قِسَمَنتٍ كُي، كْنْ عٍ مُ نُ نْمَ تٌدٍ هْرْ مْبَنشِ تَندٍ مَ. هَن تٌ سَاتّ كَنكِرَ نَ مّننِ.

\VS{10}سٍسٍ مُ نُ نَ نَ سَاتّ كَنكِرَ كُي، قٌ نَ وَلَشّ قِرِنيِ عَننَبِ مُنسَ نَشٍيٍ سَ عَ كُي. عَ نَ رَبَ شٌرٍبٍ فٍيَ يِرٍ، نّ عَلَتَلَ سَاتّ شِرِ لْشْي، عِسِرَيِلَكَيٍ مِنِ تّمُي مِسِرَ.


\par }{\PP \VS{11}نَ تّمُي سّرّشّدُبّيٍ نَشَ مِنِ يِرٍ سّنِيّنشِ كُي. سّرّشّدُبّ نَشٍيٍ نُ نَ نَ شُندّ كُي، عٍ بِرِن نُ بَرَ سّنِيّن.

\VS{12}لٍوِكَ بّيتِبَيٍ، عَسَقِ، هٍمَن يٍدُتُن، عٍ شَ دِيٍ، نُن عٍ نفَشَكٍرٍنيِيٍ، عٍ بِرِن مَشِرِشِ دُفِ قَنيِ فّسّ قُتِ دَاشِ رَ. عٍ نُ نَ سّرّشّبَدٍ سٌفٍتٍدٍ بِرِ، مَشَسٍيٍ نُن كْرَيٍ نُ نَ عٍ يِ رَ. سّرّشّدُبّ مِشِ كّمّ مْشْحّن قَن نُ نَ عٍ سّيتِ مَ، عٍ سَرَيٍ قٍمَ.

\VS{13}سَرَ قٍيٍ نُن بّيتِبَيٍ نَشَ كَقُ عٍ بٌورٍ مَ عَلَتَلَ مَتْشْدٍ عٍ شَ سَرَيٍ، مَشَسٍيٍ، نُن كْرَيٍ شُي رَ. عٍ نَشَ عَلَتَلَ تَنتُ يِ مَسٍنيِ رَ، «عَلَ شَ هِننّ فبٌ، عَ شَ قٌنِسِرٍيَ مُ حْنمَ عَبَدَن!» نَ تّمُي، نُشُي نَشَ عَلَتَلَ شَ بَنشِ رَقٍ.

\VS{14}سّرّشّدُبّيٍ مُ نْ لُدٍ نَا عٍ شَ وَلِ رَبَدٍ نَ نُشُي شَ قٍ رَ. عَلَتَلَ شَ نْرّ نُ بَرَ عَ شَ بَنشِ رَقٍ.




\par }\Chap{6}{\SH سُلٍمَنِ شَ مَسٍنيِ
\par }
{\R عِسِرَيِلَ مَنفّيٍ عِ ٨‏؛١٤ ٬ ٢١

\par }{\PP \VerseOne{1}نَ تّمُي سُلٍمَنِ نَشَ عَ مَسٍن، «عَلَتَلَ، عَ قَلَ نّ عَ عَ لُمَ نُشُي مَفَاشُشِ كُي.

\VS{2}ﭑ تَن بَرَ لِنفِرَ تِ عَلَ بّ، عَ لُمَ دّننَشّ عَبَدَن.»


\par }{\PP \VS{3}مَنفّ نَشَ عَ يَ رَقِندِ، عَ دُبَ عِسِرَيِلَ حَمَ بِرِن بّ. عٍ بِرِن نُ تِشِ.

\VS{4}عَ نَشَ عَ مَسٍن، «تَنتُي نَ عِسِرَيِلَ مَرِفِ عَلَتَلَ بّ، نَشَن وْيّن ﭑ بَبَ دَوُدَ بّ عَ كّرّ رَ. عَ قٍ نَشَن بِرِن قَلَ عَ بّ، عَ نَ بِرِن نَكَمَلِشِ نّ.

\VS{5}‹كَقِ ﭑ نَن ﭑ مَ حَمَ رَ مِنِ مِسِرَ بْشِ رَ، ﭑ مُ نُ تَا سُفَندِشِ عِسِرَيِلَ بْنسْييٍ تَفِ ﭑ بَنشِ تِمَ دّننَشّ. ﭑ مَن مُ شّمّ سُفَندِشِ نَشَن قِندِ مَ ﭑ مَ عِسِرَيِلَ حَمَ شَ يَرٍرَتِ رَ.

\VS{6}كْنْ ﭑ دَرِ سَلَمُ نَن سُفَندِشِ، عَلَكٌ ﭑ شِلِ شَ لُ نَا. ﭑ مَن دَوُدَ نَن سُفَندِشِ عَلَكٌ عَ شَ قِندِ ﭑ مَ عِسِرَيِلَ حَمَ شُنيِ رَ.›»


\par }{\PP \VS{7}«ﭑ بَبَ دَوُدَ نَشَ نَتّ تٌنفٌ عَ بْحّ كُي، قٌ عَ شَ بَنشِ تِ عِسِرَيِلَ مَرِفِ عَلَتَلَ بّ.

\VS{8}عَلَتَلَ نَشَ عَ قَلَ ﭑ بَبَ دَوُدَ بّ، ‹عِ تٌ نَتّ تٌنفٌ عِ بْحّ كُي ﭑ مَ بَنشِ شَ قٍ رَ، نَ بَرَ قِندِ حَنِفٍ قَنيِ رَ.

\VS{9}كْنْ عِ تَن شَ مُ نَ بَنشِ تِمَ. عِ شَ دِ نَن تَن نَ تِمَ. عِ نَشَن بَرِشِ، نَ نَن ﭑ مَ بَنشِ تِمَ.›

\VS{10}عَلَتَلَ بَرَ عَ شَ مَسٍنيِ رَكَمَلِ. ﭑ تَن بَرَ تِ ﭑ بَبَ دَوُدَ حْشْي رَ عِسِرَيِلَ مَنفّ كِبَنيِ كُي، عَلْ عَلَتَلَ عَ مَسٍن كِ نَشّ. ﭑ مَن بَرَ بَنشِ تِ عِسِرَيِلَ مَرِفِ عَلَتَلَ بّ.

\VS{11}ﭑ بَرَ عَلَتَلَ شَ سَاتّ كَنكِرَ دْشْ نَا، عَ شَ سَاتّ وَلَشّ نَ نَ كُي. عَ نَ سَاتّ شِرِ عَ نُن عِسِرَيِلَكَيٍ نَن تَفِ.»


\par }{\PP \VS{12}سُلٍمَنِ نَشَ تِ عَلَتَلَ شَ سّرّشّبَدٍ يَ رَ، عِسِرَيِلَ حَمَ بِرِن يَ شْرِ، عَ قَ عَ بّلّشّ عِتَلَ.

\VS{13}سُلٍمَنِ نُ بَرَ تِدٍ يَءِلَن يْشُي رَ تّتّ تَفِ، عَ كُيَ نْنفْن يَ سُولِ، عَ عِفبٌ نْنفْن يَ سُولِ، عَ عِتٍ نْنفْن يَ سَشَن. عَ نَشَ عَ شِنبِ سِن نَا عِسِرَيِلَ حَمَ يَ شْرِ، عَ عَ بّلّشّ عِتَلَ، عَ قَ عَ قَلَ،

\VS{14}«عِسِرَيِلَ مَرِفِ عَلَتَلَ، عِ مَنِيّ مُ نَ كٌورٍ نُن بْشِ مَ. عِ دُفُتّفّشِ عِ شَ سَاتّ نُن عِ شَ هِننّ شَ قٍ رَ عِ شَ كٌنيِيٍ مَبِرِ، نَشٍيٍ حّرّ مَ عِ يَ تٌدٍ رَ عٍ بْحّ قِيشّ رَ.

\VS{15}نَ نَ عَ رَ، تٌ لْشْي عِ بَرَ عِ شَ لَايِدِ رَكَمَلِ عِ شَ كٌنيِ ﭑ بَبَ دَوُدَ بّ.

\VS{16}يَكْسِ، عِسِرَيِلَ مَرِفِ عَلَتَلَ، عِ لَايِدِ نَشَن تٌنفٌشِ عِ شَ كٌنيِ ﭑ بَبَ دَوُدَ بّ، عِ شَ نَ رَكَمَلِ. عِ بَرَ عَ مَسٍن عَ بّ، ‹شَ عِ بْنسْي قّنتّن عٍ حّرّ كِ مَ عَلْ عِ عَ رَبَشِ كِ نَشّ، عٍ نَشَ ﭑ مَ سّرِيّ بِنيَ، مِشِ ندٍ لُمَ نّ عٍ يَ مَ نَشَن لُمَ عِسِرَيِلَ كِبَنيِ كُي عَبَدَن.›

\VS{17}يَكْسِ، عِسِرَيِلَ مَرِفِ عَلَتَلَ، عِ شَ عِ شَ مَسٍنيِ رَكَمَلِ، عِ نَشَن قَلَ عِ شَ كٌنيِ دَوُدَ بّ.»


\par }{\PP \VS{18}«كْنْ عَلَ تَن نْمَ سَبَتِدٍ دُنِحَ بّندّ قُحِ قَرِ عَدَ مَدِيٍ تَفِ؟ كٌورٍ نُن عَ شَ فبٌي شُرُن عِ بّ. ﭑ بَنشِ نَشَن تِشِ عِ بّ عَ شُرُن كٌورٍ بّ. عِ لُمَ مّننِ دِ؟

\VS{19}ﭑ مَرِفِ عَلَتَلَ، عِ شَ عِ شَ كٌنيِ شَ دُبّ سُشُ، عِ شَ عَ شَ مَشَندِ تٌنفٌ، عِ شَ عِ تُلِ مَتِ عِ شَ كٌنيِ وَ شُي رَ.

\VS{20}عِ شَ عِ حّنفِ سَ يِ بَنشِ شْن مَ كْي نُن يَنيِ، بَرِ مَ عِ نَشّ عَ عِ عِ يّتّ مَسٍنمَ بٍ نّ. عِ شَ عِ شَ كٌنيِ شَ مَشَندِ سُشُ يِ بَنشِ كُي.

\VS{21}عِ شَ عِ تُلِ مَتِ عِ شَ كٌنيِ نُن عِ شَ حَمَ وَ شُي رَ، عٍ عِ مَشَندِ مَ بٍ تّمُي نَشّ. كٍلِقٍ كٌورٍ مَ عِ دْشْشِ دّننَشّ، عِ شَ عِ تُلِ مَتِ مُشُ رَ، عِ مَن شَ دِحّ.»


\par }{\PP \VS{22}«شَ مِشِ ندٍ سَ يُنُبِ رَبَ عَ بٌورٍ رَ، عٍ قَ عَ قَلَ عَ بّ عَ شَ مَرَكَلِ ندٍ رَبَ عِ شَ سّرّشّبَدٍ يِرٍ يِ بَنشِ كُي،

\VS{23}عِ شَ نَ قٍ مَتٌ كٍلِقٍ كٌورٍ مَ، عِ شَ كِيتِ سَ تِنشِنيِ رَ عَلَكٌ يُنُبِتْي نُن تِنشِنتْي بِرِن شَ عٍ سَرٍ سْتْ.»


\par }{\PP \VS{24}«شَ عِ شَ حَمَ عِسِرَيِلَ سَ يُنُبِ رَبَ عِ رَ، عٍ يَشُييٍ قَ نْ عٍ رَ نَ شَ قٍ رَ، شَ عٍ تِن عٍ يّتّ رَفبِلٍندٍ عِ مَ، عٍ عِ شِلِ مَتْشْ، عٍ عِ مَشَندِ يِ هْرْ مْبَنشِ كُي،

\VS{25}عِ شَ نَ قٍ مَتٌ كٍلِقٍ كٌورٍ مَ، عِ شَ عِ شَ حَمَ عِسِرَيِلَ شَ يُنُبِيٍ شَقَرِ، عِ قَ عٍ رَفبِلٍن بْشِ مَ، عِ دّننَشّ قِشِ عٍ تَن نُن عٍ بَبَيٍ مَ.»


\par }{\PP \VS{26}«شَ كٌورٍ سَ بَلَن، تُنّ يٌ مُ قَ، بَرِ مَ عٍ بَرَ يُنُبِ رَبَ عِ رَ، شَ عٍ قَ عِ مَشَندِدٍ بٍ، عٍ عِ شِلِ مَتْشْ، عٍ فبِلٍن عٍ شَ يُنُبِ قْشْ رَ عِ عٍ رَيَافِشِ نَشَن مَ،

\VS{27}عِ شَ نَ قٍ مَتٌ كٍلِقٍ كٌورٍ مَ، عِ شَ عِ شَ كٌنيِيٍ، عِ شَ حَمَ عِسِرَيِلَ شَ يُنُبِيٍ شَقَرِ، عِ شَ عِ شَ سّرِيّ قَنيِ مَسٍن عٍ بّ عَلَكٌ عٍ شَ نَ رَحّرّ كِ كٌلٌن، عِ قَ تُنّ رَفٌرٌ عِ شَ بْشِ مَ، عِ نَشَن قِندِ عٍ فبٍ رَ.»


\par }{\PP \VS{28}«شَ كَامّ سَ سِن يِ بْشِ مَ، شَ نَ مُ قُرٍ، شَ نَ مُ بَلٌي كَنّ، شَ نَ مُ فٍرٍ، شَ نَ مُ فبَلٌي فبّتّ،

\VS{29}شَ مِشِ ندٍ سَ عِ مَشَندِ، شَ عِ شَ حَمَ عِسِرَيِلَ عٍ مَوَ عِ بّ، بَرِ مَ عٍ بَرَ عٍ شَ تْورّ سَابُي كٌلٌن عٍ قَ عٍ يَ رَقِندِ يِ بَنشِ مَ عٍ عِ مَشَندِ،

\VS{30}عِ شَ نَ قٍ مَتٌ كٍلِقٍ كٌورٍ مَ عِ مَفٌرٌشِ دّننَشّ، عِ شَ دِحّ، عِ شَ مِشِ بِرِن سَرٍ قِ عَ شَ وَلِ رَ، عِ تَن نَشَن عَدَ مَ بِرِن بْحّ مَ قٍ كٌلٌن. عِ كٍرٍن ثٍتِ نَن عِبُنَدَ مَ بِرِن سٌندٌن مَ قٍ كٌلٌن.

\VS{31}نَ كُي عٍ قَمَ فَاشُدٍ عِ يَ رَ، عٍ عٍ حّرّ عِ شَ كِرَ شْن عٍ شَ سِمَيَ بِرِن كُي يِ بْشِ مَ، عِ نَشَن قِشِ مُشُ بَبَيٍ مَ.»


\par }{\PP \VS{32}«شَ شْحّ ندٍ سَ قَ كٍلِقٍ حَمَنّ فبّتّ مَ، نَشَن مُ قِندِ عِ شَ حَمَ عِسِرَيِلَ مِشِ ندٍ رَ، عَ قَ عِ شِلِ شُنفبٍ نُن عِ سّنبّ شَ قٍ رَ، عَ عِ مَشَندِ يِ بَنشِ كُي،

\VS{33}عِ شَ نَ قٍ مَتٌ كٍلِقٍ كٌورٍ مَ عِ مَفٌرٌشِ دّننَشّ، عِ شَ عَ شَ مَشَندِ سُشُ عَلَكٌ سِ بِرِن شَ فَاشُ عِ شِلِ يَ رَ دُنِحَ، عَلْ عِ شَ حَمَ عِسِرَيِلَ. عٍ شَ عَ كٌلٌن عِ تَن نَن شِلِ مَشَندِ مَ يِ بَنشِ كُي ﭑ نَشَن تِشِ.»


\par }{\PP \VS{34}«شَ عِ شَ حَمَ سَ مِنِ عَ يَشُييٍ فٍرٍدٍ عَلْ عِ عَ قَلَ عٍ بّ كِ نَشّ، شَ عٍ عِ مَشَندِ يِ تَا مَبِرِ رَ عِ دّننَشّ سُفَندِشِ، شَ عٍ عِ مَشَندِ يِ بَنشِ مَبِرِ ﭑ نَشَن تِشِ عِ شِلِ رَ،

\VS{35}عِ شَ نَ قٍ مَتٌ، عِ شَ عٍ شَ دُبّ سُشُ، عِ شَ كِيتِ تِنشِنشِ سَ عٍ بّ.»


\par }{\PP \VS{36}«شَ عٍ سَ يُنُبِ رَبَ عِ رَ، عَلْ عَدَ مَدِ بِرِن دَرِشِ نَشَن نَ، شَ عِ بْحّ تٍ عٍ مَ، عِ قَ عٍ سَ عٍ يَشُييٍ سَفٌي، عٍ قِندِ فٍيلِمَنِيٍ رَ يِرٍ مَكُيٍ، شَ نَ مُ عَ رَ يِرٍ مَكْرّشِ،

\VS{37}شَ عٍ سَ شَشِلِ سْتْ نَ كٌنيِيَ كُي، عٍ قَ عِ مَشَندِ عٍ شَ فٍيلِ كُي، ‹مُشُ بَرَ يُنُبِ رَبَ، مُشُ بَرَ قٍ حَاشِ رَبَ، مُشُ بَرَ كٌبِ،›

\VS{38}شَ عٍ مَن عٍ يّتّ رَفبِلٍن عِ مَ عٍ بْحّ قِيشّ رَ، عٍ نِي بِرِن نَ، عٍ قَ عِ مَشَندِ حَمَنّ مَ كٌنيِيَ كُي، عٍ عٍ يَ رَقِندِ يِ بْشِ مَبِرِ، عِ نَشَن قِشِ عٍ بَبَيٍ مَ، عَ نُن يِ تَا مَبِرِ، عِ نَشَن سُفَندِشِ، عَ نُن يِ بَنشِ مَبِرِ، ﭑ نَشَن تِشِ عِ بّ،

\VS{39}عِ شَ نَ قٍ مَتٌ كٍلِقٍ كٌورٍ مَ عِ مَفٌرٌشِ دّننَشّ، عِ شَ عِ تُلِ مَتِ عٍ شَ مَشَندِ نُن عٍ وَ شُي رَ، عِ شَ كِيتِ تِنشِنشِ سَ عٍ بّ، عِ شَ دِحّ عِ شَ حَمَ مَ نَشَن يُنُبِ رَبَشِ عِ رَ.

\VS{40}يَكْسِ، ﭑ مَرِفِ عَلَ، عِ شَ مُشُ شَ مَشَندِ مَتٌ، عِ شَ عَ رَ مّ، مُشُ نَشَن نَبَشِ يِ بَنشِ كُي.»


\par }{\PP \VS{41}«يَكْسِ ﭑ مَرِفِ عَلَتَلَ، كٍلِ، عِ قَ عِ شَ مَلَبُدٍ، عِ تَن نُن عِ سّنبّ شَ لُ سَاتّ كَنكِرَ قْشْ رَ، عَلَكٌ كِسِ شَ لُ عِ شَ سّرّشّدُبّيٍ بّ، عَلَكٌ عِ شَ دَنشَنِيَتْييٍ شَ لُ هّيرِ كُي، ﭑ مَرِفِ عَلَتَلَ.

\VS{42}ﭑ مَرِفِ عَلَتَلَ عِ نَشَ عِ شَ مِشِ سُفَندِشِ رَبّحِن، عِ شَ رَتُ عِ شَ كٌنيِ دَوُدَ شَ دُفُتّفّحَ مَ.»




\par }\Chap{7}{\SH عَلَ شَ نْرّ فٌرٌقٍ عَ شَ هْرْ مْبَنشِ كُي
\par }
{\R عِسِرَيِلَ مَنفّيٍ عِ ٨‏؛٦٢ ٬ ٦٦

\par }{\PP \VerseOne{1}سُلٍمَنِ تٌ فّ سَلِدٍ، تّ نَشَ فٌرٌ كٍلِ كٌورٍ مَ، عَ سّرّشّ فَن دَاشِ نُن سّرّشّ فبّتّيٍ بِرِن فَن. عَلَتَلَ شَ نْرّ قَن نَشَ هْرْ مْبَنشِ رَقٍ.

\VS{2}سّرّشّدُبّيٍ مُ نْ سٌدٍ عَلَتَلَ شَ بَنشِ كُي، بَرِ مَ عَلَتَلَ شَ نْرّ نُ بَرَ عَ شَ بَنشِ رَقٍ.

\VS{3}عِسِرَيِلَكَيٍ بِرِن تٌ تّ نُن عَلَتَلَ شَ نْرّ تٌ هْرْ مْبَنشِ كُي، عٍ نَشَ عٍ يَتَفِيٍ رَقٍلٍن بْشِ مَ، عٍ قَ عَلَتَلَ مَتْشْ يِ مَسٍنيِ رَ، «عَلَ قَن، عَ شَ قٌنِسِرٍيَ مُ حْنمَ عَبَدَن.»


\par }{\PP \VS{4}مَنفّ نُن حَمَ بِرِن نَشَ سّرّشّ بَ عَلَتَلَ بّ.

\VS{5}مَنفّ سُلٍمَنِ نَشَ نِنفٍ وُلُ مْشْحّن نُن قِرِن بَ سّرّشّ رَ، عَ نُن يّشّي وُلُ كّمّ مْشْحّن. نَ دَنفِ شَنبِ، مَنفّ نُن حَمَ نَشَ عَلَ شَ بَنشِ رَبِ.

\VS{6}سّرّشّدُبّيٍ نُن لٍوِكَيٍ نَشَ تِ عٍ تِدٍ عٍ بٌورٍ يَ رَ. بّيتِبَسٍيٍ، مَنفّ دَوُدَ نُ بَرَ نَشٍيٍ يَءِلَن عَلَتَلَ مَتْشْقٍ رَ، نُ نَ لٍوِ بّيتِبَيٍ يِ رَ. عٍ نَشَ عَلَتَلَ مَتْشْ يِ مَسٍنيِ رَ، «عَلَ شَ قٌنِسِرٍيَ مُ حْنمَ عَبَدَن.» سّرّشّدُبّيٍ تَن نَشَ سَرَيٍ قٍ، عِسِرَيِلَكَيٍ بِرِن قَ كٍلِ، عٍ تِ.


\par }{\PP \VS{7}سُلٍمَنِ نَشَ تّتّ يِرٍ رَ سّنِيّن سّرّشّ رَ عَلَتَلَ شَ هْرْ مْبَنشِ يَ رَ. عَ نَشَ سّرّشّ فَن دَاشِيٍ فَن نَا، عَ نُن شَنُنتٍيَ سّرّشّيٍ نَشٍيٍ قِندِ عَ تُرٍ يِرٍيٍ رَ، بَرِ مَ يْشُي سّرّشّبَدٍ، سُلٍمَنِ نَشَن يَءِلَنشِ، عَ شُرُن نَ سّرّشّيٍ بِرِن بّ.

\VS{8}سُلٍمَنِ نُن عِسِرَيِلَكَيٍ بِرِن سَلِ رَبَ نّ شِ سٌلٌقٍرٍ بُن مَ. حَمَ فبٍفبٍ قَ نّ كٍلِقٍ شَمَتَ هَن مِسِرَ شُرٍ.

\VS{9}عَ شِ سٌلٌمَسَشَن ندٍ، عٍ نَشَ سَلِ شُنفبٍ رَبَ. عٍ نُ بَرَ سّرّشّبَدٍ رَ سّنِيّن شِ سٌلٌقٍرٍ بُن مَ. نَ دَنفِ شَنبِ، عٍ مَن نَشَ سَلِ شِ سٌلٌقٍرٍ فبّتّ بُن مَ.

\VS{10}كِكٍ سٌلٌقٍرٍ ندٍ، شِ مْشْحّن نُن سَشَن لْشْي، سُلٍمَنِ نَشَ حَمَ رَفبِلٍن عٍ شْنيِ. عٍ بِرِن نُ بَرَ سّيوَ عٍ بْحّ كُي قٍ قَنيِ رَ، عَلَتَلَ نَشَن نَبَشِ دَوُدَ، سُلٍمَنِ، نُن عَ شَ حَمَ عِسِرَيِلَ بّ.


\par }{\PP \VS{11}سُلٍمَنِ تٌ فّ عَلَتَلَ شَ بَنشِ نُن عَ شَ مَنفّ بَنشِ وَلِ رَ، عَ تٌ عَ وَشْنقٍ بِرِن نَكَمَلِ نَ وَلِ قِرِنيِ شَ قٍ رَ،

\VS{12}عَلَتَلَ نَشَ مِنِ سُلٍمَنِ مَ كْي رَ، عَ عَ مَسٍن عَ بّ، «ﭑ بَرَ عِ شَ دُبّ سُشُ. يِ بَنشِ بَرَ قِندِ سّرّشّبَدٍ رَ. ﭑ بَرَ نَ نَتّ تٌنفٌ.

\VS{13}ﭑ نَ كٌورٍ بَلَن تّمُي نَشّ، تُنّ مُ قَ، شَ نَ مُ عَ رَ ﭑ نَ كَتٌي يَمَرِ تّمُي نَشّ، عٍ شَ سَ بْشِ تُشُنسَن، شَ نَ مُ عَ رَ ﭑ نَ قَ قُرٍ حَاشِ رَ ﭑ مَ حَمَ مَ،

\VS{14}شَ ﭑ مَ حَمَ، ﭑ شِلِ قَلَشِ نَشَن شُن، نَشَ عٍ مَفٌرٌ، عٍ ﭑ مَشَندِ، عٍ قَ فبِلٍن عٍ شَ وَلِ كٌبِيٍ قْشْ رَ، ﭑ نَن ﭑ تُلِ مَتِمَ نّ عٍ رَ كٌورٍ مَ، ﭑ قَ عٍ شَ يُنُبِيٍ شَقَرِ، ﭑ عٍ شَ بْشِ رَيَلَن.

\VS{15}يَكْسِ ﭑ نَن ﭑ يَيٍ تِمَ نّ يِ يِرٍ رَ. ﭑ نَن ﭑ تُلِ مَتِمَ نّ مَشَندِيٍ رَ نَشٍيٍ رَبَمَ بٍ.

\VS{16}ﭑ بَرَ نَتّ تٌنفٌ ﭑ شِلِ شَ قَلَ بٍ عَبَدَن. ﭑ يَيٍ نُن ﭑ بْحّ مُ كٍلِمَ بٍ.»


\par }{\PP \VS{17}«عِ تَن قَن، شَ عِ حّرّ ﭑ مَ كِرَ شْن مَ عَلْ عِ بَبَ دَوُدَ، عِ قَ ﭑ مَ يَامَرِيٍ، ﭑ مَ سّرِيّ، نُن ﭑ مَ شَرَنيِ سُشُ عَ قَنيِ رَ،

\VS{18}ﭑ عِ شَ مَنفّ كِبَنيِ مَبَنبَنمَ نّ، عَلْ ﭑ عَ رَ سَاتَشِ عِ بَبَ دَوُدَ بّ كِ نَشّ. ﭑ عَ مَسٍن نّ عَ بّ، ‹عِسِرَيِلَ مَنفّيَ مُ بَمَ عِ بْنسْي يِ رَ.›

\VS{19}كْنْ شَ وٌ وٌ كٌبٍ سٌ ﭑ نَ، وٌ قَ فبِلٍن ﭑ مَ سّرِيّ نُن ﭑ مَ يَامَرِيٍ قْشْ رَ، شَ وٌ سَ تُوبِ عَلَ فبّتّيٍ بّ،

\VS{20}ﭑ وٌ تَلَمَ نّ ﭑ مَ بْشِ مَ، ﭑ نَشَن قِشِ وٌ مَ، ﭑ يِ بَنشِ رَكَسَن يّ عِ، ﭑ نَشَن قِندِشِ ﭑ شِلِ قَلَدٍ رَ. نَ تّمُي سِيٍ بِرِن قَمَ نّ يٍلٍدٍ عِسِرَيِلَ شَ قٍ مَ، عٍ يٌ وٌ مَ.

\VS{21}مِشِيٍ نّ دَنفِمَ يِ بَنشِ عِتٍشِ رَ، عٍ دّ عِشَرَ مَ نّ، عٍ عَ قَلَ، ‹عَلَتَلَ يِ بْشِ نُن يِ بَنشِ شَ قٍ رَلْيشِ يِ مْولِ رَ مُنقٍ رَ؟›

\VS{22}عٍ عٍ يَابِمَ نّ، ‹عَلَ يِ بِرِن نِيَشِ عٍ رَ نّ بَرِ مَ عٍ بَرَ فبِلٍن عٍ بَبَيٍ مَرِفِ عَلَتَلَ قْشْ رَ، نَشَن عٍ رَ مِنِ مِسِرَ بْشِ رَ. عٍ بَرَ عٍ تَفِ عِشِرِ عَلَ فبّتّيٍ بَتُقٍ رَ، عٍ تُوبِ عٍ بّ. عٍ يِ تْورّ سْتْشِ نَ نَن مَ.›»




\par }\Chap{8}{\SH سُلٍمَنِ شَ وَلِ فبّتّيٍ
\par }
{\R عِسِرَيِلَ مَنفّيٍ عِ ٩‏؛١٠ ٬ ٢٨

\par }{\PP \VerseOne{1}حّ مْشْحّن بُن مَ، سُلٍمَنِ نَشَ عَلَتَلَ شَ بَنشِ نُن عَ يّتّ بَنشِ تِ.

\VS{2}عَ نَشَ تَايٍ يَءِلَن، شِرَ مِ نَشٍيٍ سٌ عَ يِ رَ، عَ قَ عِسِرَيِلَكَيٍ رَ سَبَتِ نَا.

\VS{3}سُلٍمَنِ نَشَ شَمَتَ سٌبَ فٍرٍ، عَ نْ عَ رَ.

\VS{4}عَ نَشَ تَدِ مٌرٌ تِ فبٍنفبٍرٍنيِ مَ، عَ نُن تَا فبّتّيٍ شَمَتَ بْشِ مَ مَنفّ هَرِفٍ رَفَتَمَ دّننَشّ.

\VS{5}عَ نَشَ بٍتِ شٌرٌن قُفٍ نُن بٍتِ شٌرٌن لَبٍ تِ، عَ نَ تَايٍ مَكَنتَ تّتّ قَنيِيٍ نُن نَادّ شُنفبٍيٍ رَ.

\VS{6}عَ نَشَ بَالَتِ تِ عَ نُن تَا فبّتّيٍ مَنفّ هَرِفٍ رَفَتَمَ دّننَشّ، عَلْ سْورِ رَفِسٍيٍ نُن سٌييٍ. سُلٍمَنِ نَشَ يِرٍ فبٍفبٍ تِ عَ يّتّ بّ دَرِ سَلَمُ، لِبَن، نُن عَ شَ بْشِ بِرِن عَ نَشَن يَمَرِ مَ.


\par }{\PP \VS{7}شِتِكَيٍ، عَمٌرِكَيٍ، ثٍرٍ سِكَيٍ، هِوِكَيٍ، نُن يٍبُسُكَيٍ نَشٍيٍ لُ عِسِرَيِلَ بْشِ مَ، نَشٍيٍ مُ قِندِ عِسِرَيِلَكَيٍ رَ،

\VS{8}عِسِرَيِلَكَيٍ مُ نَشٍيٍ قَشَ، سُلٍمَنِ نَشَ عٍ قِندِ كٌنيِيٍ رَ. هَن تٌ عٍ نَ نَ كِ نّ.

\VS{9}سُلٍمَنِ مُ تِن عِسِرَيِلَكَ يٌ شَ قِندِ كٌنيِ رَ عَ شَ وَلِيٍ شَ قٍ رَ، بَرِ مَ فٍرٍ سٌي نُن سْورِ شُنيِيٍ نَن نُ لَنشِ عٍ تَن مَ، عٍ نُ مّينِمَ عَ شَ سْورِ رَفِسٍيٍ نُن عَ شَ سٌييٍ مَ.

\VS{10}مَنفّ سُلٍمَنِ نَشَ مِشِ كّمّ قِرِن مِشِ تٌنفٌ سُولِ تِ شُنيِيٍ رَ حَمَ شُن.

\VS{11}سُلٍمَنِ نَشَ قِرَوُنَ شَ دِ فِنّ تٌنفٌ دَوُدَ شَ تَا كُي، عَ عَ رَتُنُ بَنشِ فبّتّ كُي، عَ نَشَن تِشِ عَ بّ. عَ نَشَ عَ قَلَ، «ﭑ مَ فِنّ مُ لُمَ عِسِرَيِلَ مَنفّ دَوُدَ شَ بَنشِ كُي، عَلَتَلَ شَ سَاتّ كَنكِرَ نَ دّننَشّ. نَا قِندِشِ يِرٍ سّنِيّنشِ نَن نَ.»


\par }{\PP \VS{12}سُلٍمَنِ نُ سّرّشّ فَن دَاشِيٍ بَمَ عَلَتَلَ بّ، عَ شَ سّرّشّبَدٍ قَرِ نَشَن نُ تِشِ هْرْ مْبَنشِ يَ رَ.

\VS{13}عَ سّرّشّيٍ بَ نّ عَلْ عَننَبِ مُنسَ عَ يَمَرِ كِ نَشّ لْشْ يٌ لْشْ، مَلَبُي لْشْييٍ رَ، كِكٍ نّينّ رَ، نُن سَلِ شُنفبٍ سَشَنيِيٍ رَ حّ يٌ حّ. نٍيٍ قِندِ تَامِ لّبِنِتَرٍ سَلِ، لْشُنيِيٍ سَلِ، نُن بَفٍ تِ سَلِ نَن نَ.


\par }{\PP \VS{14}سُلٍمَنِ نَشَ عَ بَبَ دَوُدَ شَ نَتّيٍ رَكَمَلِ سّرّشّدُبّيٍ نُن لٍوِكَيٍ شَ قٍ رَ. كَنكَن نُ عَ فبٍ وَلِ رَبَمَ. لٍوِكَيٍ نُ عَلَ مَتْشْمَ، عٍ مَن نُ قَ سّرّشّدُبّيٍ مَلِ. نَادّ كَنتّيٍ قَن نَشَ عٍ فبٍ وَلِ رَبَ، كَنكَن نَشَ تِ عَ تِدٍ عَلْ عَلَ شَ مِشِ دَوُدَ عَ يَمَرِ كِ نَشّ.

\VS{15}سّرّشّدُبّيٍ نُن لٍوِكَيٍ مُ مَنفّ شَ يَامَرِ يٌ مَتَندِ، هَلِ عَ نَشَن قَلَ نَاقُلِ شَ قٍ رَ.

\VS{16}سُلٍمَنِ شَ وَلِ بِرِن كَمَلِ نَ كِ نّ، كٍلِقٍ عَلَتَلَ شَ بَنشِ كْورِن لْشْي مَ، عَ سَ دْشْ عَ رَحْنيِ رَ. عَلَتَلَ شَ بَنشِ وَلِ بِرِن رَبَ نّ، عَ كَمَلِ عَ قَنيِ رَ.


\par }{\PP \VS{17}نَ تٌ دَنفِ سُلٍمَنِ نَشَ سِفَ عٍسِيٌن فٍبٍرِ نُن عٍلَتَ بَا دّ رَ عٍدٌن بْشِ مَ.

\VS{18}مَنفّ شِرَ مِ نَشَ كُنكُييٍ نُن عٍ رَحّرّ مَ قَنيِيٍ رَ سَنبَ سُلٍمَنِ مَ. نٍيٍ نَشَ سَ عَ فبٍيٍ شُن مَ عٌقِرِ بْشِ مَ، عَلَكٌ عٍ شَ شّيمَ كِلٌ وُلُ قُ نُن سُولِ كِلٌ كّمّ سَشَن تٌنفٌ مَنفّ سُلٍمَنِ بّ. عٍ نُن مَنفّ سُلٍمَنِ شَ وَلِكّيٍ نَشَ سِفَ نَ رَ سُلٍمَنِ شْن مَ.




\par }\Chap{9}{\SH سٍيبَ مَنفّ فِنّ سِفَقٍ دَرِ سَلَمُ
\par }
{\R عِسِرَيِلَ مَنفّيٍ عِ ١٠‏؛١ ٬ ١٣

\par }{\PP \VerseOne{1}سٍيبَ مَنفّ فِنّ تٌ سُلٍمَنِ شِلِ شَ فبٌي مّ، عَ نَشَ سِفَ دَرِ سَلَمُ مَشْرِنيِ شْرْشْييٍ تِدٍ عَ مَ، عَلَكٌ عَ شَ عَ شَ لْننِ مَتٌ. عَ شَ كُنتِفِيٍ نَشَ عَ مَتِ نَا، عٍ نَشَ لَبُندّ، شّيمَ فبٍفبٍ، نُن فّمّ تٌقَنيِيٍ شَنِن حْشْمّيٍ قَرِ سَنبَسٍيٍ رَ. عَ نَشَ مَشْرِنيِ فبٍفبٍ تِ سُلٍمَنِ مَ.

\VS{2}سُلٍمَنِ نَشَ عَ شَ مَشْرِنيِ بِرِن يَابِ، نَ سٍسٍ مُ نُ شْرْشْ عَ بّ.


\par }{\PP \VS{3}سٍيبَ مَنفّ فِنّ تٌ فّ سُلٍمَنِ شَ لْننِ تٌدٍ، عَ نُن عَ شَ بَنشِ عَ نَشَن تِشِ،

\VS{4}عَ شَ بَلٌي نَشَن سَشِ عَ شَ تٍيبِلِ مَ، عَ شَ وَلِكّيٍ نُن عٍ شَ دُفِ تٌقَنيِيٍ، عَ نُن عَ شَ سّرّشّيٍ عَ نَشٍيٍ بَمَ عَلَتَلَ شَ هْرْ مْبَنشِ كُي، عَ دّ نَشَ عِشَرَ نَ قٍ بِرِن مَ. عَ نَشَ عَ قَلَ مَنفّ بّ،

\VS{5}«ﭑ قٍ نَشٍيٍ بِرِن مّشِ ﭑ مَ بْشِ مَ عِ شَ مَسٍنيِيٍ نُن عِ شَ لْننِ شَ قٍ رَ، نَ بِرِن بَرَ قِندِ نْندِ رَ.

\VS{6}بٍينُن ﭑ شَ بٍ تٌ ﭑ يّتّ رَ، ﭑ مُ نُ لَشِ عٍ شَ مَسٍنيِ رَ. كْنْ يَكْسِ ﭑ بَرَ عَ كٌلٌن عِ شَ لْننِ فبٌ دَنفِقٍ عٍ نَشَن مَسٍنشِ ﭑ بّ. عٍ قٍ نَشَن بِرِن تَفِ رَبَشِ ﭑ بّ عِ شَ قٍ رَ، عِ شِلِ دَنفِ نَ بِرِن نَ.

\VS{7}حّلّشِنيِ نَ عِ شَ مِشِيٍ بّ، حّلّشِنيِ نَ عِ شَ كٌنيِيٍ بّ، بَرِ مَ عٍ نَ عِ سّيتِ مَ تّمُي بِرِن عِ شَ لْننِ رَ مّقٍ رَ.

\VS{8}تَنتُي نَ عِ مَرِفِ عَلَتَلَ بّ، نَشَن هِننّشِ عِ رَ، عَ قَ عِ دْشْ عَ شَ مَنفّ كِبَنيِ كُي، عِ شَ مَنفّيَ رَبَ عَلْ عَ وَ مَ عَ شْن مَ كِ نَشّ. عِ مَرِفِ عَلَ نَ رَبَ نّ بَرِ مَ عِسِرَيِلَ رَقَن عَ مَ، عَ مَن وَ مَ عِسِرَيِلَ شَ بُ تّمُي بِرِن. عَ عِ قِندِ نّ عٍ شَ مَنفّ رَ، عَلَكٌ عِ شَ عٍ يَمَرِ تِنشِنيِ نُن نْندِ رَ.»

\VS{9}عَ نَشَ شّيمَ كِلٌ وُلُ نَانِ قِ مَنفّ مَ، عَ نُن لَبُندّ فبٍفبٍ نُن فّمّ تٌقَنيِيٍ. كَبِ نَ تّمُي، نَ لَبُندّ مْولِ مُ تٌمَ عِسِرَيِلَ، سٍيبَ مَنفّ فِنّ نَشَن قِشِ مَنفّ سُلٍمَنِ مَ.


\par }{\PP \VS{10}شِرَ مِ نُن سُلٍمَنِ شَ وَلِكّ نَشٍيٍ قَ شّيمَ رَ كٍلِقٍ عٌقِرِ بْشِ مَ، نٍيٍ مَن نَشَ قَ وُرِ نُن فّمّ تٌقَنيِيٍ رَ عَ بّ.

\VS{11}مَنفّ نَشَ نَ وُرِ رَوَلِ عَلَتَلَ شَ هْرْ مْبَنشِ سٌدٍ دّيٍ رَ، عَ نُن مَنفّ شَ بَنشِ سٌدٍ دّيٍ رَ. عَ مَن نَشَ نَ وُرِ رَوَلِ كْرَيٍ يَءِلَنقٍ رَ بّيتِبَيٍ بّ. نَ قٍ مْولِ مُ نُ تٌشِ يُدَيَ سِندٍن.

\VS{12}مَنفّ سُلٍمَنِ نَشَ سٍيبَ مَنفّ فِنّ وَشْنسٍ بِرِن سٌ عَ يِ رَ دَنفِقٍ عَ تَن نَشَن سَنبَشِ عَ رَ. نَ شَنبِ، عَ نَشَ فبِلٍن عَ شَ بْشِ مَ، عَ تَن نُن عَ شَ كٌنيِيٍ.


\par }{\SH سُلٍمَنِ شَ بَننَيَ
\par }
{\R عِسِرَيِلَ مَنفّيٍ عِ ١٠‏؛١٤ ٬ ٢٩

\par }{\PP \VS{13}حّ يٌ حّ سُلٍمَنِ نُ شّيمَ كِلٌ وُلُ مْشْحّن نُن قِرِن، كِلٌ كّمّ سٍننِ تٌنفٌ نَانِ نُن نَانِ سْتْمَ،

\VS{14}بَقٍ عَ نُ نَشَن سْتْمَ يُلّيٍ يِ دُوتِ رَ. عَ مَن نُ شّيمَ نُن فبٍتِ سْتْمَ مَنفّيٍ نُن فٌمِنَيٍ رَ عَرَبُ بْشِ مَ.

\VS{15}مَنفّ سُلٍمَنِ نَشَ وُرٍ لٍقَ كّمّ قِرِن مَسٌ شّيمَ رَ، كَنكَن نَقَلَشِ شّيمَ كِلٌ سٌلٌقٍرٍ نَن نَ.

\VS{16}عَ مَن نَشَ وُرٍ لٍقَ شُنشُرِ كّمّ سَشَن مَسٌ شّيمَ رَ، كَنكَن مَسٌشِ شّيمَ كِلٌ سَشَن نَن نَ. عَ نَشَ عٍ فبَكُ بَنشِ كُي، نَشَن شِلِ قَلَمَ لِبَن قْتْن بَنشِ.

\VS{17}مَنفّ نَشَ كِبَنيِ شُنفبٍ يَءِلَن سِلِ حِنيِ رَ، عَ قَ عَ مَسٌ شّيمَ تِنسٍ رَ.

\VS{18}نَ كِبَنيِ تٍ سٍيٍ قِندِشِ شّيمَ نَن نَ، كِبَنيِ نُ نَ يّتّ مَسٌلِشِ قِرِن تَفِ.

\VS{19}يّتّ قُ نُن قِرِن قَن مَسٌلِشِ نُ نَ تٍ سٍيٍ سّيتِيٍ مَ، سٍننِ نَ يِرٍقَنيِ مَ، سٍننِيٍ نَ كْولَ مَ. نَ كِبَنيِ مَنِيّ مُ نُ نَ مَنفَتَا يٌ كُي سِندٍن.

\VS{20}مَنفّ سُلٍمَنِ شَ ثْوتِ بِرِن نُن لِبَن قْتْن بَنشِ شَ ثِلٍتِ بِرِن قِندِشِ شّيمَ نَن نَ. عَ مُ نُ فبٍتِ رَوَلِمَ قٍقٍ مَ.

\VS{21}كُنكُييٍ نُ نَ مَنفّ يِ رَ نَشٍيٍ نُ لُمَ سِفَ رَ تَرَ سِسِ حّ سَشَن يٌ حّ سَشَن شّيمَ، فبٍتِ، سِلِ حِنيِ، كُلٍ، نُن شْنِ تٌقَنيِ تٌنفٌدٍ. شِرَ مِ شَ وَلِكّيٍ نُ عَ مَلِمَ نَ وَلِ كُي.


\par }{\PP \VS{22}مَنفّ سُلٍمَنِ شَ بَننَيَ نُن عَ شَ لْننِ نَشَ فبٌ يّ دَنفِ بْشِ مَنفّ بِرِن نَ.

\VS{23}بْشِ مَنفّ بِرِن نُ وَ مَ سُلٍمَنِ شَ لْننِ رَ مّقٍ عَلَ نَشَن قِشِ عَ مَ.

\VS{24}نٍيٍ بِرِن نُ مَنفّ سَنبَمَ فبٍتِ، شّيمَ، دُفِيٍ، فٍرٍ سٌسٍيٍ، لَبُندّيٍ، سٌي، نُن سٌقَلٍيٍ رَ حّ يٌ حّ.

\VS{25}سٌي نُن سْورِ رَفِسٍ رَفَتَدٍ وُلُ نَانِ نُ نَ سُلٍمَنِ يِ رَ. سْورِ سٌي رَفِ وُلُ قُ نُن قِرِن قَن نُ نَ عَ يِ رَ تَا مَكَنتَشِيٍ نُن دَرِ سَلَمُ كُي، مَنفّ شْنيِ.

\VS{26}مَنفّ بِرِن، كٍلِقٍ شُرٍ شُنفبٍ مَ، سَ دْشْ قِلِسِتَ بْشِ رَ، هَن عَ سَ دْشْ مِسِرَ نَانِنيِ رَ، عٍ بِرِن نُ نَ عَ شَ يَامَرِ بُن مَ.

\VS{27}مَنفّ نَن عَ نِيَ فبٍتِ شَ وُيَ دَرِ سَلَمُ عَلْ فّمّ شْرِ. سّدِرِ وُرِ قَن نَشَ وُيَ عَلْ سِكٌمٌرٌ وُرِ نَ سٍقٍلَ بْشِ مَ كِ نَشّ.

\VS{28}سُلٍمَنِ شَ سٌي نُ كٍلِمَ مِسِرَ نّ نُن بْشِ فبّتّيٍ مَ.


\par }{\SH سُلٍمَنِ شَ قَشّ
\par }
{\R عِسِرَيِلَ مَنفّيٍ عِ ١١‏؛٤١ ٬ ٤٣

\par }{\PP \VS{29}سُلٍمَنِ شَ تَرُشُي دْنشْي، عَ قْلّ نُن عَ رَحْنيِ، سّبّشِ عَننَبِ نَتَن شَ تَرُشُي سّبّشِ كُي، عَ نَ عَننَبِ عَهِيَ سِلٌكَ شَ نَمِحْنمّ مَسٍنيِ سّبّشِ كُي، نُن عَننَبِ عِدٌ شَ لَامَتُنيِ مَسٍنيِ سّبّشِ كُي نٍبَتِ شَ دِ يٍرٌبٌوَ مِ شَ قٍ رَ.

\VS{30}سُلٍمَنِ شَ مَنفّيَ نَشَ بُ حّ تٌنفٌ نَانِ دَرِ سَلَمُ نُن عِسِرَيِلَ شُن مَ.

\VS{31}نَ شَنبِ، سُلٍمَنِ نَشَ لَاشِرَ. عٍ نَشَ عَ رَفَتَ عَ بَبَيٍ سّيتِ مَ عَ بَبَ دَوُدَ شَ تَا كُي. عَ شَ دِ رٌبٌوَ مِ نَشَ تِ عَ حْشْي رَ.




\par }\Chap{10}{\SH عِسِرَيِلَ رٌبٌوَ مِ مَتَندِقٍ
\par }
{\R عِسِرَيِلَ مَنفّيٍ عِ ١٢‏؛١ ٬ ٢٠

\par }{\PP \VerseOne{1}رٌبٌوَ مِ نَشَ سِفَ سِكٍمِ، بَرِ مَ عِسِرَيِلَكَيٍ بِرِن نُ مَلَنشِ نَا نّ، عٍ شَ عَ تِ مَنفّ رَ.

\VS{2}نٍبَتِ شَ دِ يٍرٌبٌوَ مِ تٌ نَ قٍ مّ مِسِرَ بْشِ مَ، عَ عَ فِ دّننَشّ سُلٍمَنِ مَ، عَ نَشَ فبِلٍن عِسِرَيِلَ.

\VS{3}عَ تٌ عِسِرَيِلَ لِ، مِشِ ندٍيٍ نَشَ عَ شِلِ. عَ نُن عِسِرَيِلَكَيٍ بِرِن نَشَ سِفَ رٌبٌوَ مِ يِرٍ، عٍ عَ قَلَ عَ بّ،

\VS{4}«عِ بَبَ مُشُ سُشُ نّ عَلْ كٌنيِيٍ. يَكْسِ تَن، شَ عِ ندٍ بَمَ مُشُ شَ كٌتٍ رَ عِ بَبَ نَشَن دْشْ مُشُ قَرِ، مُشُ قَمَ عِ شَ يَامَرِ رَبَتُدٍ.»

\VS{5}عَ نَشَ عٍ يَابِ، «شِ سَشَن نَ دَنفِ، وٌ شَ قَ.» نَ كُي، حَمَ نَشَ سِفَ.


\par }{\PP \VS{6}مَنفّ رٌبٌوَ مِ نَشَ مَرَ سِ مَشْرِن قٌرِيٍ مَ، نَشٍيٍ نُ نَ عَ بَبَ سُلٍمَنِ قّ مَ عَ شَ سِمَيَ كُي. عَ نَشَ عٍ مَشْرِن، «وٌ مَرَ سِ مُندُن قِمَ ﭑ مَ ﭑ حَمَ يَابِمَ نَشَن نَ؟»

\VS{7}عٍ نَشَ عَ يَابِ، «شَ عِ قٍ قَنيِ رَبَمَ حَمَ بّ، شَ عِ تِن عٍ وَشْنقٍ رَ، شَ عِ وْيّن قَنيِ قَلَ عٍ بّ، عٍ لُمَ نّ عِ شَ يَامَرِ بُن مَ تّمُي بِرِن.»


\par }{\PP \VS{8}كْنْ رٌبٌوَ مِ مُ تِن قٌرِيٍ شَ مَرَ سِ رَ. عَ نَشَ عَ لَنقَنمَيٍ مَشْرِن عَ لَنمَ عَ شَ نَشَن نَبَ.

\VS{9}عَ نَشّ عٍ بّ، «وٌ مَرَ سِ مُندُن قِمَ ﭑ مَ، ﭑ حَمَ يَابِمَ نَشَن نَ، حَمَ نَشَن ﭑ مَيَندِشِ ﭑ شَ ندٍ بَ عٍ شَ كٌتٍ رَ ﭑ بَبَ نَشَن دْشْ عٍ قَرِ.»

\VS{10}عَ لَنقَنمَيٍ نَشَ عَ يَابِ، «عِ شَ يِ حَمَ يَابِ يِ كِ نّ، نَشٍيٍ عِ مَيَندِشِ عِ شَ ندٍ بَ عٍ شَ كٌتٍ رَ عِ بَبَ نَشَن دْشْ عٍ قَرِ. عِ شَ عَ قَلَ عٍ بّ، ‹ﭑ بّلّشّ سٌلٍ لَنمَدِ شُنفبٌ ﭑ بَبَ تَفِ بّ.

\VS{11}يَكْسِ، ﭑ بَبَ شَ كٌتٍ شْرْشْ عَ نَشَن دْشْشِ وٌ مَ، ﭑ نَ عَ شُنمَسَمَ نّ. ﭑ بَبَ وٌ بْنبْ لُشُسِنيِيٍ نَن نَ، كْنْ ﭑ تَن قَمَ وٌ بْنبْدٍ تَلِيٍ نَن نَ.›»


\par }{\PP \VS{12}شِ سَشَن تٌ دَنفِ، يٍرٌبٌوَ مِ نُن حَمَ نَشَ سِفَ رٌبٌوَ مِ يِرٍ، نَشَن نُ بَرَ عَ قَلَ عٍ بّ، «شِ سَشَن نَ دَنفِ، وٌ شَ قَ.»

\VS{13}مَنفّ رٌبٌوَ مِ نَشَ عٍ يَابِ عَ شْرْشْي رَ. عَ مُ قٌرِيٍ شَ مَرَ سِ تٌنفٌ قٍقٍ مَ.

\VS{14}عَ نَشَ عٍ يَابِ عَ لَنقَنمَيٍ شَ مَرَ سِ رَ، «ﭑ بَبَ كٌتٍ شْرْشْي نَشَن دْشْ وٌ شُن مَ، ﭑ نَ شُنمَسَمَ نّ. ﭑ بَبَ وٌ بْنبْ لُشُسِنيِيٍ نَن نَ، كْنْ ﭑ تَن قَمَ وٌ بْنبْدٍ تَلِيٍ نَن نَ.»

\VS{15}نَ كُي، مَنفّ مُ تِن عَ تُلِ مَتِدٍ حَمَ رَ. مَرِفِ عَلَتَلَ نُ بَرَ نَ رَفِرِ عَلَكٌ عَ شَ عَ شَ مَسٍنيِ رَكَمَلِ عَ نَشَن قَلَ نٍبَتِ شَ دِ يٍرٌبٌوَ مِ بّ عَننَبِ عَهِيَ سِلٌكَ سَابُي رَ.


\par }{\PP \VS{16}عِسِرَيِلَكَيٍ تٌ عَ كٌلٌن مَنفّ مُ تِن عَ تُلِ مَتِدٍ عٍ رَ، عٍ نَشَ عَ يَابِ،

\par }{\Q «مُشُ فبٍ سٍ مُندُن نَ دَوُدَ يِ؟

\par }{\Q كّ مُ نَ مُشُ بّ يِسَيِ شَ دِيٍ تَفِ.

\par }{\Q عِسِرَيِلَ شَ فبِلٍن عٍ شْنيِ.

\par }{\Q يَكْسِ دَوُدَ، عِ شَ مّينِ عِ شَ بَنشِ مَ عِ يّتّ رَ.»


\par }{\PP \VS{17}عِسِرَيِلَ بِرِن نَشَ فبِلٍن عٍ شْنيِ. عِسِرَيِلَكَ نَشٍيٍ نُ سَبَتِشِ يُدَيَ تَايٍ كُي، عٍ نَشَ لُ رٌبٌوَ مِ شَ يَامَرِ بُن مَ.

\VS{18}نَ دَنفِ شَنبِ، مَنفّ رٌبٌوَ مِ نَشَ هَدٌرَ مِ شّي، نَشَن حّنفِ نُ سَشِ وَلِ شْرْشْي رَبَقٍ شْن مَ، كْنْ عِسِرَيِلَكَيٍ نَشَ عَ مَفْنْ هَن عَ قَشَ. نَ كُي، مَنفّ رٌبٌوَ مِ نَشَ عَ فِ كٍرٍن نَ سِفَقٍ رَ دَرِ سَلَمُ عَ شَ سْورِ رَفِسٍ كُي.

\VS{19}عِسِرَيِلَ دَوُدَ بْنسْي مَتَندِ نَ كِ نّ. هَن تٌ عٍ مُ لَنشِ.




\par }\Chap{11}{\SH رٌبٌوَ مِ شَ مَنفّيَ
\par }
{\R عِسِرَيِلَ مَنفّيٍ عِ ١٢‏؛٢١ ٬ ٢٤

\par }{\PP \VerseOne{1}رٌبٌوَ مِ تٌ سٌ دَرِ سَلَمُ، عَ نَشَ يُدَ نُن بُنيَمِن بْنسْي سْورِيٍ مَلَن، فٍرٍ سٌي قَنيِ وُلُ كّمّ تٌنفٌ سٌلٌمَسَشَن، عَلَكٌ عٍ شَ عِسِرَيِلَ فٍرٍ، عِسِرَيِلَ شَ فبِلٍن رٌبٌوَ مِ شَ مَنفّيَ بُن مَ.

\VS{2}كْنْ عَلَتَلَ نَشَ عَ مَسٍن عَ شَ مِشِ سٍمَيَ بّ،

\VS{3}«عَ قَلَ سُلٍمَنِ شَ دِ رٌبٌوَ مِ بّ، يُدَيَ مَنفّ، عَ نُن عِسِرَيِلَكَيٍ بِرِن نَشٍيٍ نَ يُدَيَ نُن بُنيَمِن بْشِ مَ،

\VS{4}‹عَلَتَلَ شَ مَسٍنيِ نَن يِ كِ؛ وٌ نَشَ تٍ دٍ، سِفَقٍ رَ وٌ نفَشَكٍرٍنيِيٍ فٍرٍدٍ. وٌ بِرِن شَ فبِلٍن وٌ شْنيِ، بَرِ مَ ﭑ تَن نَن يِ قٍ رَفِرِشِ.›» عٍ نَشَ عَلَتَلَ شَ وْيّنيِ رَبَتُ، عٍ فبِلٍن، عٍ مُ سِفَ يٍرٌبٌوَ مِ فٍرٍدٍ سْنْن.


\par }{\PP \VS{5}رٌبٌوَ مِ نَشَ سَبَتِ دَرِ سَلَمُ، عَ تَا مَكَنتَشِيٍ تِ يُدَيَ،

\VS{6}عَلْ بّتّلّيمُ، عٍتَمِ، تٍكٌوَ،

\VS{7}بٍتِ سُرُ، سٌكٌ، عَدُلَمَ،

\VS{8}فَتِ، مَرٍ سَ، سِقِ،

\VS{9}عَدٌرَيِمِ، لَكِسِ، عَسٍكَ،

\VS{10}سٌرَهَ، عَيَلٌن، نُن هٍبِرٌن. رٌبٌوَ مِ يِ تَا مَكَنتَشِيٍ تِ يُدَيَ نُن بُنيَمِن بْشِ نَن مَ.

\VS{11}عَ نٍيٍ يَءِلَن عَ قَنيِ رَ فٍرٍ كِ مَ. عَ سْورِ شُنيِيٍ لُ نَا، عَ بَلٌي، تُرٍ، نُن وّنِ سٌ عٍ يِ رَ.

\VS{12}وُرٍ لٍقَ نُن تَنبّيٍ نُ نَ عٍ يِ رَ، عٍ سّنبّ نُ فبٌ. يُدَ نُن بُنيَمِن بْنسْييٍ لُ نّ عَ شَ يَامَرِ بُن مَ نَ كِ نّ.


\par }{\PP \VS{13}سّرّشّدُبّيٍ نُن لٍوِكَيٍ نَشَ كٍلِ عٍ شْنيِ عِسِرَيِلَ بْشِ بِرِن مَ، عٍ شَ قَ يُدَيَ، عٍ كَقُ رٌبٌوَ مِ مَ.

\VS{14}لٍوِكَيٍ نُ بَرَ مّي عٍ شَ بَنشِيٍ نُن عٍ هَرِفٍ رَ سِفَقٍ رَ يُدَيَ نُن دَرِ سَلَمُ، بَرِ مَ يٍرٌبٌوَ مِ نُن عَ شَ دِيٍ مُ تِن عٍ شَ سّرّشّدُبّ وَلِ رَبَ عَلَتَلَ بّ.

\VS{15}يٍرٌبٌوَ مِ نُ بَرَ سّرّشّدُبّيٍ تِ كُيٍ بَتُدٍيٍ رَ فٍيَيٍ قَرِ، يّشّي كٌنتٌنيِ نُن نِنفٍ مَسٌلِشِيٍ تِشِ دّننَشّ كُيٍ رَ.

\VS{16}عِسِرَيِلَكَ نَشٍيٍ نُ وَ مَ عٍ مَرِفِ عَلَتَلَ بَتُقٍ، كٍلِقٍ بْنسْي بِرِن، نٍيٍ نَشَ بِرَ لٍوِكَيٍ قْشْ رَ سِفَقٍ رَ دَرِ سَلَمُ، عَلَكٌ عٍ شَ سّرّشّ بَ عٍ بَبَيٍ مَرِفِ عَلَتَلَ بّ.

\VS{17}نَ كُي عٍ نَشَ سُلٍمَنِ شَ دِ رٌبٌوَ مِ شَ مَنفّيَ مَبَنبَن يُدَيَ حّ سَشَن بُن مَ. نَ وَشَتِ كُي، عٍ نَشَ حّرّ دَوُدَ نُن سُلٍمَنِ شَ كِرَ شْن مَ.


\par }{\PP \VS{18}رٌبٌوَ مِ نَشَ يٍرِ مٌتِ شَ دِ فِنّ مَهَلَتَ دْشْ. نَ فِنّ قِندِ دَوُدَ شَ دِ شّمّ يٍرِ مٌتِ، نُن عَ شَ فِنّ عَبِشَيِلِ، شَ دِ فِنّ نَن نَ. عَبِشَيِلِ قِندِ يِسَيِ شَ دِ شّمّ عٍلِيَبِ شَ دِ فِنّ نَن نَ.

\VS{19}مَهَلَتَ نَشَ دِيٍ بَرِ عَ بّ؛ يٍيُسُ، سّمَرَيَ، نُن سَهَمِ.

\VS{20}رٌبٌوَ مِ نَشَ عَبِسَلٌمِ شَ دِ فِنّ مَاكَ قَن دْشْ. مَاكَ نَشَ عَبِيَ، عَتَيِ، سِسَ، نُن سٍلٌمِتِ بَرِ عَ بّ.

\VS{21}عَبِسَلٌمِ شَ دِ فِنّ مَاكَ نُ رَقَن رٌبٌوَ مِ مَ، دَنفِقٍ عَ شَ فِنّيٍ نُن عَ شَ كٌنيِ فِنّيٍ بِرِن نَ. فِنّ قُ نُن سٌلٌمَسَشَن نُن كٌنيِ فِنّيٍ تٌنفٌ سٍننِ نُ نَ عَ يِ رَ. عَ نَشَ دِ شّمّ مْشْحّن نُن سٌلٌمَسَشَن نُن دِ فِنّ تٌنفٌ سٍننِ سْتْ نَ فِنّيٍ رَ.


\par }{\PP \VS{22}رٌبٌوَ مِ نَشَ مَاكَ شَ دِ عَبِيَ قِندِ عَ شَ دِ قِسَمَنتٍ رَ. عَ نُ وَ مَ نَ نَن شَ قِندِ مَنفّ رَ.

\VS{23}عَ نَشَ شَشِلِمَيَ رَبَ، عَ عَ شَ دِ بٌورٍيٍ بِرِن نَسَبَتِ يُدَيَ نُن بُنيَمِن تَا مَكَنتَشِيٍ كُي، عَ قَ بَلٌي نُن فِنّ فبٍفبٍ قٍن عٍ بّ.




\par }\Chap{12}{\SH رٌبٌوَ مِ شَ مَنفّيَ كَنَقٍ
\par }
{\R عِسِرَيِلَ مَنفّيٍ عِ ١٤‏؛٢٥ ٬ ٢٨

\par }{\PP \VerseOne{1}رٌبٌوَ مِ شَ مَنفّيَ تٌ مَبَنبَن، عَ تَن نُن عِسِرَيِلَكَيٍ بِرِن نَشَ عَلَتَلَ شَ سّرِيّ رَبٌلٌ.

\VS{2}نَ بَرَ عَ نِيَ مِسِرَ مَنفّ سِسَكِ شَ دَرِ سَلَمُ فٍرٍ رٌبٌوَ مِ شَ مَنفّيَ حّ سُولِ ندٍ رَ.

\VS{3}سْورِ رَفِسٍ وُلُ كٍرٍن كّمّ قِرِن نُن سٌي رَفِ وُلُ تٌنفٌ سٍننِ نَن نُ نَ عَ يِ رَ. عَ نَشَ كٍلِ مِسِرَ بْشِ مَ عٍ نُن حَمَ فبٍفبٍ رَ، نَشٍيٍ قِندِشِ لِبِيَكَيٍ، سُكِكَيٍ، نُن عٍتِيٌثِكَيٍ رَ.

\VS{4}عَ نَشَ نْ يُدَيَ تَا مَكَنتَشِيٍ رَ، عَ سٌ دَرِ سَلَمُ.


\par }{\PP \VS{5}نَ تّمُي، عَننَبِ سٍمَيَ نَشَ سِفَ رٌبٌوَ مِ يِرٍ. يُدَيَ يَرٍرَتِيٍ قَن نُ نَ نَا، بَرِ مَ عٍ قَ دَرِ سَلَمُ سِسَكِ شَ قٍ نَن نَ. عَ نَشَ عَ قَلَ عٍ بّ، «عَلَتَلَ شَ مَسٍنيِ نَن يَ؛ ‹وٌ بَرَ ﭑ نَبّحِن، ﭑ قَن وٌ رَبّحِنمَ سِسَكِ سَفٌي.›»

\VS{6}عِسِرَيِلَ مَنفّ نُن يَرٍرَتِيٍ نَشَ عٍ مَفٌرٌ عَلَتَلَ بّ، عٍ قَ عَ قَلَ، «عَلَتَلَ تِنشِن.»

\VS{7}عَلَتَلَ تٌ عَ تٌ عٍ بَرَ عٍ مَفٌرٌ عَ بّ، عَ نَشَ عَ مَسٍن سٍمَيَ بّ، «عٍ تٌ بَرَ عٍ يّتّ مَفٌرٌ ﭑ بّ، ﭑ مُ قَمَ عٍ هَلَكِدٍ. عَ فبٍ مُ لُشِ ﭑ شَ عٍ رَكِسِ. ﭑ مَ شْنّ مُ قَمَ لُدٍ دَرِ سَلَمُ مَ سِسَكِ سَابُي رَ.

\VS{8}كْنْ عٍ شَ لُ سِسَكِ شَ نْي بُن مَ سِندٍن، هَن عٍ شَ عَ كٌلٌن، سِ فبّتّيٍ شَ مَنفّيَ رَبَتُقٍ نُن عَلَ شَ مَنفّيَ رَبَتُقٍ، نَشَن قَن.»


\par }{\PP \VS{9}مِسِرَ مَنفّ سِسَكِ نَشَ تٍ دَرِ سَلَمُ فٍرٍدٍ. عَ نَشَ نَاقُلِ بِرِن تٌنفٌ نَشَن نُ نَ عَلَتَلَ شَ بَنشِ نُن مَنفّ شَ بَنشِ كُي. عَ نَشَ وُرٍ لٍقَيٍ قَن تٌنفٌ، سُلٍمَنِ نُ بَرَ نَشٍيٍ مَسٌ شّيمَ رَ.

\VS{10}مَنفّ رٌبٌوَ مِ نَشَ عٍ حْشْي يَءِلَن يْشُي رَ، عَ عٍ تَشُ سْورِ مَنفّيٍ رَ نَشٍيٍ مَنفّ شَ بَنشِ نَادّيٍ مَكَنتَمَ.

\VS{11}مَنفّ نُ سِفَمَ عَلَ شَ بَنشِ كُي تّمُي نَشّ، سْورِيٍ نُ نَ وُرٍ لٍقَيٍ شَنِنمَ عَ مَتِ رَ. عٍ نَ فّ نَ رَ، عٍ مَن نُ قَ عٍ رَفبِلٍن سْورِ بَنشِ كُي.

\VS{12}رٌبٌوَ مِ تٌ بَرَ عَ مَفٌرٌ عَلَتَلَ بّ، عَ مُ فبَلٌي سْتْ عَلَتَلَ شَ شْنّ سَابُي رَ. نَ وَشَتِ عَلَ يَرَفَاشُي قَنيِ ندٍ نُ نَ يُدَيَ.


\par }{\PP \VS{13}مَنفّ رٌبٌوَ مِ مَنفّيَ سْتْشِ تّمُي نَشّ، عَ نُ بَرَ حّ تٌنفٌ نَانِ نُن كٍرٍن سْتْ سِمَيَ رَ. عَ نَشَ عِسِرَيِلَ يَامَرِ حّ قُ نُن سٌلٌقٍرٍ دَرِ سَلَمُ كُي، عَلَتَلَ تَا نَشَن سُفَندِ عِسِرَيِلَ بْنسْي بِرِن يَ مَ، عَلَكٌ عَ شِلِ شَ مَتْشْ نَا. رٌبٌوَ مِ نفَ عَمٌنِكَ نَن نُ عَ رَ، عَ شِلِ نّ نَامَ.

\VS{14}رٌبٌوَ مِ قٍ حَاشِ رَبَ نّ، بَرِ مَ عَ مُ عَلَتَلَ قٍن عَ بْحّ بِرِن نَ.

\VS{15}رٌبٌوَ مِ شَ تَرُشُي، عَ قْلّ نُن عَ رَحْنيِ بِرِن سّبّشِ عَننَبِ سٍمَيَ شَ تَرُشُي كُي، عَ نُن عَننَبِ عِدٌ شَ لَامَتُنيِ مَسٍنيِ سّبّشِ كُي، عَلَكٌ مِشِ شَ عَ كٌلٌن.

\VS{16}رٌبٌوَ مِ تٌ لَاشِرَ، عٍ نَشَ عَ رَفَتَ عَ بَبَيٍ سّيتِ مَ دَوُدَ شَ تَا كُي. عَ شَ دِ عَبِيَ نَشَ تِ عَ حْشْي رَ.




\par }\Chap{13}{\SH عَبِيَ شَ مَنفّيَ
\par }
{\R عِسِرَيِلَ مَنفّيٍ عِ ١٥‏؛١ ٬ ٨

\par }{\PP \VerseOne{1}يٍرٌبٌوَ مِ شَ مَنفّيَ حّ قُ نُن سٌلٌمَسَشَن ندٍ رَ، عَبِيَ نَشَ تِ مَنفّ رَ يُدَيَ.

\VS{2}عَ شَ مَنفّيَ بُ نّ حّ سَشَن دَرِ سَلَمُ. عَ نفَ نُ شِلِ نّ مِكَيَهُ، عُرِيٍلِ فِبٍيَكَ شَ دِ فِنّ. فٍرٍ نَشَ سِن عَبِيَ نُن يٍرٌبٌوَ مِ تَفِ.

\VS{3}عَبِيَ نَشَ فٍرٍ رَكٍلِ، عَ تَن نُن سْورِ قَنيِ شّمّ وُلُ كّمّ نَانِ، كْنْ يٍرٌبٌوَ مِ نَشَ سْورِ قَنيِ شّمّ وُلُ كّمّ سٌلٌمَسَشَن تِ عَ يَ رَ.


\par }{\PP \VS{4}عَبِيَ نَشَ تٍ سّمَرَيِمَ فٍيَ قَرِ، عٍقِرَ مِ فٍيَيٍ مَ، عَ قَ عَ قَلَ، «يٍرٌبٌوَ مِ نُن عِسِرَيِلَكَيٍ، وٌ وٌ تُلِ مَتِ ﭑ نَ.

\VS{5}وٌ مُ عَ كٌلٌن عِسِرَيِلَ مَرِفِ عَلَتَلَ بَرَ عِسِرَيِلَ مَنفّيَ قِ دَوُدَ نُن عَ شَ دِيٍ مَ عَبَدَن؟ نَ سَاتّ مُ نْمَ كَنَدٍ.

\VS{6}كْنْ يٍرٌبٌوَ مِ، نَشَن قِندِشِ دَوُدَ شَ دِ سُلٍمَنِ شَ وَلِكّ نٍبَتِ شَ دِ رَ نَشَ كٍلِ، عَ عَ مَرِفِ مَتَندِ.

\VS{7}مِشِ رَبّحِنشِ ندٍيٍ نَشَ عَ رَبِلِن، عٍ نْي دّرّن رٌبٌوَ مِ مَ، سُلٍمَنِ شَ دِ نَشَن مُ نُ فّشِ مْدٍ، نَشَن شَ مَحْشُنيِ شْن مُ نُ كُيَشِ. نَ كُي رٌبٌوَ مِ مُ نْ عٍ رَ.»


\par }{\PP \VS{8}«يَكْسِ، وٌ تِشِ عَ شَ مَنفّيَ نَن كَنكٍ، عَلَتَلَ نَشَن تَشُشِ دَوُدَ بْنسْي رَ. سْورِ فبٍفبٍ نَ وٌ يِ رَ. نِنفٍ مَسٌلِشِيٍ قَن نَ وٌ يِ رَ، يٍرٌبٌوَ مِ نَشٍيٍ يَءِلَنشِ وٌ بّ شّيمَ رَ. عٍ بَرَ قِندِ وٌ شَ عَلَيٍ رَ.

\VS{9}نَ كُي وٌ بَرَ هَرُنَ شَ دِيٍ رَبٌلٌ، عَلَتَلَ نَشٍيٍ تِشِ سّرّشّدُبّيٍ رَ. وٌ بَرَ وٌ يّتّ قِندِ سّرّشّدُبّيٍ رَ، عَلْ سِ فبّتّيٍ عَ رَبَمَ كِ نَشّ. مِشِ يٌ نَشَن قَمَ تُورَ لَنمَ نُن يّشّي كٌنتٌنيِ سٌلٌقٍرٍ رَ، عَلَكٌ عَ شَ نَ وَلِ رَبَ، وٌ نَ تِمَ سّرّشّدُبّ رَ عَلَ ندٍ بّ نَشَن مُ قِندِشِ عَلَ رَ.»


\par }{\PP \VS{10}«عَلَتَلَ نَن نَ مُشُ تَن مَرِفِ عَلَ رَ. مُشُ مُ عَ رَبٌلٌشِ، مُشُ مَن بَرَ تِن هَرُنَ شَ دِيٍ شَ قِندِ عَلَتَلَ شَ سّرّشّدُبّيٍ رَ، لٍوِكَيٍ قَن شَ عٍ شَ وَلِ رَبَ.

\VS{11}فّيسّفّ يٌ فّيسّفّ، نُنمَرٍ يٌ نُنمَرٍ، مُشُ سّرّشّ فَن دَاشِيٍ بَمَ عَلَتَلَ بّ، مُشُ سُرَيِ فَنمَ سّرّشّ رَ، مُشُ تَامِ سّرّشّ سَمَ عَلَ شَ تٍيبِلِ سّنِيّنشِ قَرِ، مُشُ لَنثُي شّيمَ دَاشِ رَدّشّمَ نُنمَرٍ يٌ نُنمَرٍ، بَرِ مَ مُشُ تَن بِرَ مَ مُشُ مَرِفِ عَلَتَلَ شَ سّرِيّ نَن قْشْ رَ. كْنْ وٌ تَن، وٌ بَرَ عَ رَبٌلٌ.

\VS{12}عَلَ نُن عَ شَ سّرّشّدُبّيٍ نَن نَ مُشُ شُنيِيٍ رَ. سَرَيٍ نَ مُشُ يِ رَ نَشٍيٍ نْمَ شُي شُنفبٍ رَ مِنِدٍ عَلَكٌ فٍرٍ شَ رَ مَشَ وٌ شِلِ مَ. عِسِرَيِلَ شَ دِيٍ، وٌ نَشَ وٌ بَبَيٍ مَرِفِ عَلَتَلَ فٍرٍ. وٌ مُ شُننَكٍلِ سْتْمَ نَ كُي.»


\par }{\PP \VS{13}يٍرٌبٌوَ مِ شَ سْورِيٍ نَشَ يُدَيَكَيٍ بِلِن. ندٍيٍ نُ نَ عٍ يَ رَ، ندٍيٍ نُ نَ عٍ شَنبِ رَ.

\VS{14}يُدَيَكَيٍ تٌ عَ تٌ فٍرٍ نَ عٍ يَ رَ، عَ مَن نَ عٍ شَنبِ رَ، عٍ نَشَ عَلَتَلَ شِلِ عٍ شُي عِتٍشِ رَ، سّرّشّدُبّيٍ قَ سَرَيٍ قٍ.

\VS{15}يُدَيَكَيٍ تٌ عٍ شُي عِتٍ، عَلَتَلَ نَشَ يٍرٌبٌوَ مِ نُن عِسِرَيِلَكَيٍ بْنبْ عَبِيَ نُن يُدَيَكَيٍ يَ شْرِ.

\VS{16}عِسِرَيِلَكَيٍ نَشَ عٍ فِ يُدَيَكَيٍ مَ، عَلَ نَشَ عٍ سَ يُدَيَ سَفٌي.

\VS{17}عَبِيَ نُن عَ شَ حَمَ نَشَ عِسِرَيِلَ شَ سْورِ قَنيِ وُلُ كّمّ سُولِ قَشَ نَ فٍرٍ كُي.

\VS{18}نَ قِندِ نّ يَافِ رَ عِسِرَيِلَكَيٍ بّ. يُدَيَكَيٍ تَن شُن نَكٍلِ نّ، بَرِ مَ عٍ بَبَيٍ مَرِفِ عَلَتَلَ نُ بَرَ عٍ مَلِ.


\par }{\PP \VS{19}عَبِيَ نَشَ بِرَ يٍرٌبٌوَ مِ قْشْ رَ، عَ قَ تَايٍ رَ سُشُ عَ يِ رَ، عَلْ بٍتٍلِ، يٍسَنَ، عٍقٍرٌن، نُن عٍ رَبِلِنيِيٍ.

\VS{20}يٍرٌبٌوَ مِ مُ سّنبّ سْتْ عَبِيَ شَ وَشَتِ. عَلَتَلَ نَن عَ بْنبْ، عَ نَشَ قَشَ.

\VS{21}كْنْ عَبِيَ شَ مَنفّيَ مَبَنبَن نّ عَ قَنيِ رَ. فِنّ قُ نُن نَانِ نُ نَ عَ يِ رَ. عٍ دِ شّمّ مْشْحّن نُن قِرِن بَرِ، نُن دِ فِنّ قُ نُن سٍننِ.


\par }{\PP \VS{22}عَبِيَ شَ تَرُشُي فبّتّيٍ، عَ نَشَن نَبَشِ نُن عَ نَشَن قَلَشِ، عَ سّبّشِ عَننَبِ عِدٌ شَ تَرُشُي سّبّشِ كُي.

\VS{23}عَبِيَ تٌ لَاشِرَ، عٍ نَشَ عَ رَفَتَ عَ بَبَيٍ سّيتِ مَ دَوُدَ شَ تَا كُي. عَ شَ دِ عَسَ نَشَ تِ عَ حْشْي رَ.




\par }\Chap{14}{\SH عَسَ شَ مَنفّيَ
\par }
{\PP \VerseOne{1}عَسَ نَشَ قٍ قَنيِ رَبَ تِنشِنيِ كُي عَ مَرِفِ عَلَتَلَ يَ شْرِ.

\VS{2}عَ نَشَ سّرّشّبَدٍيٍ كَنَ يِرٍ عِتٍشِيٍ كُيٍ نُ بَتُمَ دّننَشّ. عَ مَن نَشَ كُيٍ فّمّيٍ نُن عَسٍرِ وُرِ مَسٌلِشِيٍ كَنَ.

\VS{3}عَ نَشَ عَ قَلَ يُدَ بْنسْي بّ عَ عٍ شَ عٍ بَبَيٍ مَرِفِ عَلَتَلَ قٍن، عٍ شَ عَ شَ سّرِيّ نُن عَ شَ يَامَرِيٍ رَبَتُ.

\VS{4}عَسَ نَشَ كُيٍ بَتُدٍ بِرِن كَنَ يُدَيَ بْشِ مَ، عَ نُن سّرّشّبَدٍيٍ سُرَيِ نُ فَنمَ دّننَشّ كُيٍيٍ بّ. عَ شَ مَنفّيَ لُ نّ بْحّسَ كُي عَ شَ وَشَتِ.

\VS{5}عَ نَشَ تَا مَكَنتَشِيٍ تِ يُدَيَ، بْحّسَ نُ نَ بْشِ بِرِن مَ. فٍرٍ يٌ مُ نُ نَ نَا نَ حّيٍ بُن مَ عَلَتَلَ سَابُي رَ.

\VS{6}عَسَ نَشَ عَ قَلَ يُدَيَكَيٍ بّ، «وٌن شَ يِ تَايٍ يَءِلَن عَلَكٌ عٍ شَ سّنبّ سْتْ. وٌن شَ تّتّيٍ نُن وُرٍ نَادّ تِ. هَن يَ يِ بْشِ قِندِشِ وٌن فبٍ نَن نَ، بَرِ مَ وٌن بَرَ وٌن مَرِفِ عَلَتَلَ قٍن. نَ بَرَ عَ نِيَ وٌن شَ لُ بْحّسَ كُي يِ وَشَتِ.» نَ كُي عٍ نَشَ بْنبْ وَلِ رَ، نَ بِرِن نَشَ سْونّيَ.


\par }{\PP \VS{7}يُدَيَ سْورِ شّمّ وُلُ كّمّ سَشَن نُ نَ عَسَ يِ رَ. وُرٍ لٍقَ شُنفبٍيٍ نُن تَنبّيٍ نُ نَ عٍ يِ رَ. بُنيَمِن سْورِ شّمّ وُلُ كّمّ قِرِن تٌنفٌ سٌلٌمَسَشَن قَن نُ نَ. وُرٍ لٍقَ لَنمَدِيٍ نُن شَلِيٍ نُ نَ عٍ يِ رَ. عٍ بِرِن قِندِ فٍرٍ سٌ حَلَمَيٍ رَ.


\par }{\PP \VS{8}سٍرَ كُسِكَ نَشَ مِنِ عٍ فٍرٍدٍ سْورِ فَلِ رَ. سْورِ رَفِسٍ كّمّ سَشَن نُ نَ عٍ يِ رَ. عٍ نَشَ سِفَ هَن مَرٍ سَ.

\VS{9}عَسَ قَن نَشَ سِفَ نَا عٍ فٍرٍدٍ. عٍ بِرِن نَشَ تِ فٍرٍ كِ مَ سّقَتَ فُلُنبَ مَرٍ سَ مَبِرِ.

\VS{10}عَسَ نَشَ عَ مَرِفِ عَلَتَلَ مَشَندِ، «عَلَتَلَ، عِ مَنِيّ مُ نَ نَشَن نْمَ سّنبّتَرٍ مَلِدٍ سّنبّمَيٍ يَ عِ. مُشُ مَرِفِ عَلَتَلَ، عِ شَ مُشُ مَلِ. مُشُ بَرَ مُشُ شَشِلِ تِ عِ رَ يِ فٍرٍ شُنفبٍ شَ قٍ رَ. عَلَتَلَ عِ تَن نَن نَ مُشُ مَرِفِ عَلَ رَ. عِ نَشَ تِن مِشِ يٌ شَ نْ عِ رَ.»


\par }{\PP \VS{11}عَلَتَلَ نَشَ كُسِكَيٍ بْنبْ عَسَ نُن يُدَيَكَيٍ يَ شْرِ، عٍ نَشَ عٍ فِ.

\VS{12}عَسَ نُن عَ شَ سْورِ فَلِ نَشَ بِرَ عٍ قْشْ رَ هَن فٍرَرَ. كُسِكَ فبٍفبٍ نَشَ قَشَ. عٍ مُ نْ عٍ يّتّ سْتْدٍ سْنْن، بَرِ مَ عَلَتَلَ نُن عَ شَ سّنبّمَيٍ نُ بَرَ فّ عٍ شُن نَكَنَدٍ. يُدَيَكَيٍ نَشَ هَرِفٍ فبٍفبٍ شَنِن.

\VS{13}عٍ نَشَ تَايٍ بِرِن كَنَ فٍرَرَ رَبِلِنيِيٍ، بَرِ مَ مّننِكَيٍ مُ سُو سَ عَلَتَلَ يَ رَ. عٍ نَشَ هَرِفٍ فبٍفبٍ بَ عٍ يِ رَ بَرِ مَ بَننَيَ نُ نَ مّننِ كِ قَنيِ رَ.

\VS{14}عٍ نَشَ شُرُ سٍ كَنيِيٍ قَن سُشُ، عٍ شُرُ سٍيٍ نُن حْشْمّيٍ بَ عٍ يِ رَ، عٍ فبِلٍن دَرِ سَلَمُ.




\par }\Chap{15}{\SH عَسَ كُيٍيٍ كَنَقٍ
\par }
{\PP \VerseOne{1}عَلَ شَشِلِ تٌ فٌرٌ عٌدٍدِ شَ دِ عَسَرَيَ مَ،

\VS{2}عَ نَشَ سِفَ عَسَ يِرٍ، عَ عَ مَسٍن عَ بّ، «عَسَ، يُدَيَكَيٍ، نُن بُنيَمِنكَيٍ، وٌ وٌ تُلِ مَتِ ﭑ نَ. شَ وٌ بِرَ عَلَتَلَ قْشْ رَ، عَ قَن نَ وٌ قْشْ رَ. شَ وٌ عَ قٍن، وٌ عَ تٌمَ نّ. كْنْ شَ وٌ عَ رَبٌلٌ، عَ قَن وٌ رَبٌلٌمَ نّ.

\VS{3}حّ وُيَشِ عِسِرَيِلَ مُ عَلَ حِحّ قٍن. سّرّشّدُبّ مُ نُ نَ نَشَن عٍ شَرَنمَ. سّرِيّ مُ نُ نَ بْشِ مَ.

\VS{4}كْنْ عٍ شَ تْورّ كُي، عٍ نَشَ فبِلٍن عِسِرَيِلَ مَرِفِ عَلَتَلَ مَ. عٍ تٌ عَ قٍن، عَ نَشَ تِن عٍ شَ عَ تٌ.

\VS{5}نَ وَشَتِ مِشِ مُ نُ حّرّ مَ بْحّسَ كُي، بَرِ مَ قٍ شْرْشْي نُ نَ بْشِ بِرِن مَ.

\VS{6}سِيٍ نُ عٍ بٌورٍ فٍرٍ مَ، تَايٍ نُ عٍ بٌورٍ فٍرٍ مَ. عَلَ نَن نَ تْورّ مْولِ بِرِن نِيَشِ عٍ رَ.

\VS{7}كْنْ وٌ تَن، وٌ وٌ سّنبّ سٌ، وٌ وٌ تُننَبّشِ، بَرِ مَ وٌ شَ وَلِ سَرٍ قَمَ نّ رَفبِلٍندٍ وٌ مَ.»


\par }{\PP \VS{8}مَنفّ عَسَ تٌ عَننَبِ عٌدٍدِ شَ نَمِحْنمّ مَسٍنيِ مّ، عَ نَشَ لِمَنِيَ، عَ قَ كُيٍ بِرِن كَنَ يُدَيَ نُن بُنيَمِن بْشِ مَ، عَ نُن عَ تَا نَشٍيٍ مَسْتْ عٍقِرَ مِ فٍيَ يِرٍ. عَ مَن نَشَ عَلَتَلَ شَ سّرّشّبَدٍ يَءِلَن، نَشَن نُ نَ هْرْ مْبَنشِ يَ رَ.

\VS{9}عَ نَشَ يُدَيَكَيٍ نُن بُنيَمِنكَيٍ بِرِن مَلَن، عَ نُن شْحّ نَشٍيٍ كٍلِشِ عٍقِرَ مِ، مَنَسِ، نُن سِمٍيْن بْنسْييٍ شَ بْشِيٍ مَ. كَبِ عٍ نَشَ عَ تٌ مَرِفِ عَلَتَلَ نُ نَ نٍيٍ سّيتِ مَ، شْحّ فبٍفبٍ نَشَ كَقُ عٍ مَ كٍلِقٍ عِسِرَيِلَ بْشِ مَ.

\VS{10}نَ مَلَنيِ رَبَ دَرِ سَلَمُ نّ كِكٍ سَشَن ندٍ عَسَ شَ مَنفّيَ حّ قُ نُن سُولِ ندٍ رَ.

\VS{11}نَ لْشْي عٍ نَشَ شُرُ سٍ شُنفبٍ كّمّ سٌلٌقٍرٍ نُن شُرُ سٍ لَنمَ وُلُ سٌلٌقٍرٍ بَ سّرّشّ رَ عَلَتَلَ بّ. عٍ نٍيٍ سْتْ نَ فٍرٍ نَن كُي.

\VS{12}عٍ نَشَ نَتّ تٌنفٌ عٍ شَ عٍ بَبَيٍ مَرِفِ عَلَتَلَ قٍن عٍ بْحّ نُن عٍ نِي بِرِن نَ.

\VS{13}مِشِ يٌ تٌندِ عِسِرَيِلَ مَرِفِ عَلَتَلَ قٍندٍ، نَ كَنيِ لَن نّ عَ شَ قَشَ، دِ مّدِ يٌ، قٌرِ يٌ، شّمّ يٌ، شَ نَ مُ فِنّ.

\VS{14}عٍ نَشَ عٍ رَكَلِ عَلَتَلَ رَ عٍ شُي عِتٍشِ رَ، عٍ قَ سَرَيٍ نُن قٍرِ قٍ.

\VS{15}يُدَيَكَيٍ بِرِن نَشَ سّيوَ يِ مَرَكَلِ رَ، بَرِ مَ عٍ عَ رَبَشِ عٍ بْحّ بِرِن نَن نَ. عٍ نُ بَرَ عَلَتَلَ قٍن سْوبّ رَ، عَ تَن نَن بَرَ تِن عٍ شَ عَ تٌ. عَلَتَلَ نَشَ بْحّسَ لُ عٍ شَ بْشِ بِرِن مَ.


\par }{\PP \VS{16}مَنفّ عَسَ مَن نَشَ عَ مَمَ مَاكَ تِدٍ مَفٌرٌ، بَرِ مَ عَ نُ بَرَ عَسٍرَ كُيٍ يَءِلَن. عَسَ نَشَ عَ شَ كُيٍ يٍنسٍن، عَ قَ عَ فَن سٍدِرٌن فُلُنبَ كُي.

\VS{17}كْنْ هَلِ عَسَ تٌ نُ بَرَ عَ يّتّ قِ عَلَتَلَ مَ عَ شَ سِمَيَ بِرِن كُي، عَ مُ فّ كُيٍ بَتُدٍيٍ بِرِن كَنَدٍ عِسِرَيِلَ فٍيَيٍ قَرِ.

\VS{18}عَ نَشَ فبٍتِ، شّيمَ، نُن سٍ فبّتّيٍ رَ سٌ عَلَ شَ بَنشِ كُي، عَ تَن نُن عَ بَبَ نَشٍيٍ قِشِ عَلَ مَ.

\VS{19}فٍرٍ يٌ مُ لُ عِسِرَيِلَ بْشِ مَ، هَن عَسَ شَ مَنفّيَ حّ تٌنفٌ سَشَن نُن سُولِ ندٍ.




\par }\Chap{16}{\SH عَسَ شَ مَنفّيَ رَحْنيِ
\par }
{\R عِسِرَيِلَ مَنفّيٍ عِ ١٥‏؛١٦ ٬ ٢٢

\par }{\PP \VerseOne{1}عَسَ شَ مَنفّيَ حّ تٌنفٌ سَشَن نُن سٍننِ ندٍ، عِسِرَيِلَ مَنفّ بَاسَ نَشَ تٍ يُدَيَ فٍرٍدٍ. عَ نَشَ رَ مَ يَءِلَن، عَلَكٌ يُدَيَ مَنفّ عَسَ نُن عَ شَ مِشِيٍ نَشَ قّيرّ سْتْ سٌقٍ رَ مّننِ عٍ شَ عٍ كٍرِ.

\VS{2}عَسَ نَشَ فبٍتِ نُن شّيمَ تٌنفٌ عَلَتَلَ شَ بَنشِ نُن مَنفّ شَ بَنشِ كُي، عَ قَ شّيرَيٍ شّي سِرِيَ مَنفّ بٍن هَدَدَ يِرٍ دَ مَسِ يِ مَسٍنيِ رَ،

\VS{3}«وٌن شَ سَاتّ شِرِ وٌن تَفِ عَلْ ﭑ بَبَ نُن عِ بَبَ عَ رَبَ كِ نَشّ. سَنبَ سٍ نَن يَ، شّيمَ نُن فبٍتِ، سَاتّ كَنَ نَشَن مَ عِ نُن بَاسَ تَفِ، عَلَكٌ عَ شَ مَكُيَ ﭑ نَ.»


\par }{\PP \VS{4}بٍن هَدَدَ نَشَ تِن مَنفّ عَسَ شَ مَسٍنيِ رَ. عَ نَشَ عَ شَ سْورِ شُنيِيٍ شّي عِسِرَيِلَ تَايٍ سُشُدٍ. عٍ نَشَ عِيٌنٌ، دَنَ، نُن عَبٍلِ مَيِمِ سُشُ، عَ نُن تَا فبّتّيٍ بَلٌي نُ رَفَتَمَ دّننَشّ نَقَتَلِ بْشِ مَ.

\VS{5}بَاسَ تٌ نَ قٍ مّ، عَ نَشَ رَ مَ تَا تِقٍ وَلِ عِتِ.

\VS{6}نَ وَلِ تٌ عِتِ، مَنفّ عَسَ نَشَ قَ يُدَيَكَيٍ رَ، عٍ قَ فّمّيٍ نُن وُرِيٍ شَنِن، بَاسَ نُ نَشٍيٍ رَوَلِمَ رَ مَ. عٍ نَشَ نَ بِرِن نَوَلِ فٍبَ نُن مِسِثَ تِقٍ رَ.


\par }{\PP \VS{7}نَ تّمُي عَننَبِ شَنَنِ نَشَ سِفَ يُدَيَ مَنفّ عَسَ شْن، عَ عَ قَلَ عَ بّ، «عِ تٌ عِ شَشِلِ تِ سِرِيَ مَنفّ رَ عِ مَرِفِ عَلَتَلَ حْشْي رَ، سِرِيَ شَ سْورِيٍ بَرَ فّ عٍ يّتّ سْتْدٍ عِ يَ رَ.

\VS{8}كُسِكَيٍ نُن لِبِيَكَيٍ شَ سْورِ فَلِ فبٌ، سْورِ رَفِسٍ نُن سٌي نَ عٍ يِ رَ. كْنْ عَلَتَلَ مُ عٍ سَ عِ سَفٌ شّ عِ عِ شَشِلِ تِ عَ رَ تّمُي نَشّ؟

\VS{9}عَلَتَلَ عَدَ مَدِ بِرِن مَتٌمَ نّ عَلَكٌ عَ شَ عَ كٌلٌن نَشٍيٍ عٍ بْحّ قِشِ عَ مَ. عِ بَرَ لُ عَلْ شَشِلِتَرٍ يِ قٍ كُي. يَكْسِ فٍرٍ لُمَ نّ عِ شَ بْشِ مَ تّمُي بِرِن.»

\VS{10}عَسَ نَشَ شْنْ نَ نَمِحْنمّ مَ، عَ قَ عَ رَ سٌ فٍيلِ كُي، عَ نُن مِشِ فبّتّ نَشٍيٍ مُ رَقَنشِ عَ مَ.


\par }{\PP \VS{11}عَسَ شَ تَرُشُي، عَ قْلّ نُن عَ رَحْنيِ، عَ سّبّشِ يُدَيَ نُن عِسِرَيِلَ مَنفّيٍ شَ تَرُشُي كُي.

\VS{12}عَ شَ مَنفّيَ حّ تٌنفٌ سَشَن نُن سٌلٌمَنَانِ ندٍ، قُرٍ حَاشِ نَشَ عَسَ سُشُ عَ سَنيِيٍ مَ. نَ كُي عَ مُ عَلَتَلَ قٍن، عَ سٍرِبَيٍ فبَنسَن نَن قٍن نَ قُرٍ شَ قٍ رَ.

\VS{13}عَ شَ مَنفّيَ حّ تٌنفٌ نَانِ نُن كٍرٍن ندٍ، عَسَ نَشَ لَاشِرَيَ.

\VS{14}عٍ نَشَ عَ رَفَتَ عَ شَ فَبُرِ فٍشِ كُي دَوُدَ شَ تَا. عٍ نَشَ عَ بّلّ سَدٍ ندٍ مَ، لَبُندّ قَنيِ نُ سَشِ دّننَشّ مَ. سُرَيِ فبٍفبٍ قَن نَشَ فَن عَ قُرٍ بّ.




\par }\Chap{17}{\SH يٍهٌسَقَتِ شَ مَنفّيَ
\par }
{\PP \VerseOne{1}عَسَ شَ دِ يٍهٌسَقَتِ نَشَ تِ مَنفّ رَ عَ بَبَ حْشْي رَ. عَ نَشَ عَ سّنبّ سٌ عِسِرَيِلَ شِلِ مَ.

\VS{2}عَ نَشَ سْورِيٍ لُ يُدَيَ تَا مَكَنتَشِيٍ بِرِن كُي. عَ مَن نَشَ عٍ لُ تَايٍ كُي، عَ بَبَ نُ بَرَ نَشٍيٍ سْتْ يُدَيَ نُن عٍقِرَ مِ بْشِ مَ.

\VS{3}عَلَتَلَ نَشَ يٍهٌسَقَتِ مَلِ، بَرِ مَ عَ نُ حّرّ مَ عَ بَبَ دَوُدَ شَ كِرَ سِنفٍ نَن شْن، عَ مُ بَلِ كُيٍ بَتُ.

\VS{4}عَ نُ عَ بَبَ مَرِفِ عَلَ نَن بَتُمَ، عَ بِرَ عَ شَ يَامَرِيٍ قْشْ رَ، عِسِرَيِلَ مُ نُ تِنمَ نَشٍيٍ رَ.

\VS{5}عَلَتَلَ نَشَ يٍهٌسَقَتِ شَ مَنفّيَ مَبَنبَن، يُدَيَكَيٍ بِرِن نُ قَمَ بُحَيٍ رَ عَ شْن. عَ شَ نَاقُلِ نُن عَ شِلِ قَنيِ نَشَ فبٌ.

\VS{6}عَ بْحّ نَشَ بِرَ عَلَتَلَ قْشْ رَ. عَ نَشَ كُيٍ بَتُدٍيٍ كَنَ يُدَيَ فٍيَيٍ قَرِ، عَ مَن نَشَ عَسٍرِ كُيٍ وُرِ دَاشِيٍ كَنَ نَ.


\par }{\PP \VS{7}عَ شَ مَنفّيَ حّ سَشَن ندٍ، عَ نَشَ عَ شَ كُنتِفِيٍ بٍن شَيِلِ، عَبَدِيَسِ، سَكَرِ، نٍتَنٍيلِ، نُن مِكٍ شّي مِشِيٍ شَرَندٍ يُدَيَ تَايٍ كُي.

\VS{8}لٍوِكَيٍ شِلِيٍ نَن يَ، نَشٍيٍ سِفَ عٍ مَتِدٍ؛ سٍمَيَ، نٍتَنِيَ، سٍبَدَيَ، عَسَهّلِ، سٍمِرَ مٌتِ، يٌنَتَن، عَدٌنِيَ، تٌبِيَ، تٌبٌ عَدٌنِيَ. سّرّشّدُبّيٍ شِلِيٍ نَن يَ، نَشٍيٍ سِفَ عٍ مَتِدٍ؛ عٍلِسَمَ نُن يٍهٌرَ مِ.

\VS{9}عٍ نَشَ عَلَتَلَ شَ كِتَابُي شَنِن عٍ شْن مَ، عٍ شَ تَوُرٍتَ مُنسَ شَرَن مِشِيٍ بّ يُدَيَ تَا بِرِن كُي.


\par }{\PP \VS{10}عَلَتَلَ شَ يَرَفَاشُي نَشَ لُ سِ فبّتّيٍ يِ رَ يُدَيَ رَبِلِنيِ، عٍ مُ يٍهٌسَقَتِ فٍرٍ سْنْن.

\VS{11}قِلِسِتَكَيٍ نَشَ قَ بُحَيٍ نُن دُوتِ رَ يٍهٌسَقَتِ شْن. عَرَبُيٍ قَن نَشَ قَ يّشّي كٌنتٌنيِ وُلُ سٌلٌقٍرٍ كّمّ سٌلٌقٍرٍ رَ، عَ نُن سِكْتّ وُلُ سٌلٌقٍرٍ كّمّ سٌلٌقٍرٍ.

\VS{12}يٍهٌسَقَتِ شَ قٍ نُ تٍمَ عَ قَنيِ رَ. عَ نَشَ يِرٍ مَكَنتَشِيٍ تِ يُدَيَ، عَ نُن تَا فبّتّيٍ بَلٌي رَفَتَمَ دّننَشّ.

\VS{13}بَلٌي فبٍفبٍ نُ نَ عَ يِ رَ يُدَيَ تَايٍ كُي. عَ شَ سْورِيٍ قَن نُ وُيَ دَرِ سَلَمُ.


\par }{\PP \VS{14}نَ سْورِيٍ شَسَبِ نَن يَ عٍ دٍنبَيَ كِ مَ؛ قَتَنقٍ يُدَ بْنسْي رَ، سْورِ وُلُ وُلُ مَنفّ عَدِنَ، عَ نُن عَ شَ سْورِ حَلَمَ مِشِ وُلُ كّمّ سَشَن.

\VS{15}مَنفّ يٍهٌشَنَن نُ نَ عَ سّيتِ مَ، عَ نُن شّمّ وُلُ كّمّ قِرِن شّمّ وُلُ تٌنفٌ سٌلٌمَسَشَن.

\VS{16}سِكِرِ شَ دِ عَمَسِيَ قَن نُ نَ عَ سّيتِ مَ، عَ نُن عَ شَ سْورِ حَلَمَ وُلُ كّمّ قِرِن. عَمَسِيَ نُ بَرَ عَ يّتّ قِ عَلَتَلَ مَ.

\VS{17}قَتَنقٍ بُنيَمِن بْنسْي رَ، سْورِ حَلَمَ عٍلِيَدَ، عَ نُن عَ شَ سْورِ وُلُ كّمّ قِرِن نُ نَ. شَلِيٍ نُن وُرٍ لٍقَيٍ نُ نَ عٍ يِ رَ.

\VS{18}يٍهٌسَبَدِ نُ نَ عَ سّيتِ مَ، عَ نُن عَ شَ سْورِ وُلُ كّمّ وُلُ تٌنفٌ سٌلٌمَسَشَن. فٍرٍ سٌسٍ قَن نُ نَ عٍ يِ رَ.

\VS{19}سْورِيٍ نَن نَ كِ نَشٍيٍ نُ نَ مَنفّ بُن مَ، بَقٍ نَشٍيٍ نُ نَ يُدَيَ تَا مَكَنتَشِيٍ كُي.




\par }\Chap{18}{\SH يٍهٌسَقَتِ نُن عَشَبِ
\par }
{\R عِسِرَيِلَ مَنفّيٍ عِ ٢٢‏؛١ ٬ ٢٨

\par }{\PP \VerseOne{1}يٍهٌسَقَتِ نَشَ بَننَيَ نُن بِنيّ فبٍفبٍ سْتْ. عَ نَشَ سَاتّ شِرِ عٍ نُن عِسِرَيِلَ مَنفّ عَشَبِ تَفِ قُتِ ندٍ سَابُي رَ.

\VS{2}حّ ندٍيٍ تٌ دَنفِ، عَ نَشَ سِفَ عَشَبِ يِرٍ سَمَرِ. عَشَبِ نَشَ شُرُ سٍ لَنمَيٍ نُن عَ شُنفبٍ فبٍفبٍ بَ سّرّشّ رَ عَ بّ نُن عَ شَ مِشِيٍ بّ. عَ نَشَ عَ مَشَندِ عَ شَ بِرَ عَ قْشْ رَ سِفَقٍ رَ رَ مٌتِ فٍرٍدٍ فَلَدِ بْشِ مَ.

\VS{3}عِسِرَيِلَ مَنفّ عَشَبِ نَشَ عَ قَلَ يُدَيَ مَنفّ يٍهٌسَقَتِ بّ، «وٌن بِرِن نَ عَ رَ سِفَقٍ رَ رَ مٌتِ فَلَدِ بْشِ مَ؟» يٍهٌسَقَتِ نَشَ عَ يَابِ، «عِيٌ، عِ تَن يٌ ﭑ تَن يٌ، وٌن بِرِن كٍرٍن. وٌن مَ حَمَيٍ قَن بِرِن كٍرٍن. وٌن بِرِن نَن سِفَمَ فٍرٍ سٌدٍ.»


\par }{\PP \VS{4}يٍهٌسَقَتِ نَشَ عَ قَلَ عِسِرَيِلَ مَنفّ بّ، «يَكْسِ ﭑ بَرَ عِ مَشَندِ، وٌن شَ عَلَتَلَ سَفٌي قٍن يِ قٍ كُي.»

\VS{5}عِسِرَيِلَ مَنفّ نَشَ نَمِحْنمّ كّمّ نَانِ مَلَن، عَ عٍ مَشْرِن، «عَ عَ لَنمَ كَ عَ مُ لَنمَ وٌن شَ سِفَ رَ مٌتِ فٍرٍدٍ فَلَدِ بْشِ مَ؟» عٍ نَشَ عَ يَابِ، «وٌ تٍ، عَلَ قَمَ عٍ سَدٍ عِ سَفٌي مَنفّ.»

\VS{6}كْنْ يٍهٌسَقَتِ نَشَ مَنفّ مَشْرِن، «عَلَتَلَ شَ نَمِحْنمّ ندٍ مُ نَ بٍ، وٌن نْمَ نَشَن مَشْرِندٍ؟»

\VS{7}عِسِرَيِلَ مَنفّ نَشَ يٍهٌسَقَتِ يَابِ، «شّمّ كٍرٍن ثٍتِ نَن بٍ، وٌن نْمَ عَلَتَلَ مَشْرِندٍ نَشَن سَابُي رَ، كْنْ عَ مُ رَقَن ﭑ مَ، بَرِ مَ عَ فبَلٌي قٍ نَن فبَنسَن قَلَمَ ﭑ مَ قٍ رَ. عَ مُ شُن نَكٍلِ قٍ يٌ قَلَمَ ﭑ بّ. عَ شِلِ مِكٍ. يِمِلَ شَ دِ نَ عَ رَ.» يٍهٌسَقَتِ نَشَ عَ قَلَ، «عَ مُ لَنمَ مَنفّ شَ يِ وْيّن مْولِ قَلَ.»

\VS{8}نَ كُي، عِسِرَيِلَ مَنفّ نَشَ عَ شَ بَتُلَ كٍرٍن شِلِ، عَ عَ قَلَ عَ بّ، «قَ يِمِلَ شَ دِ مِكٍ رَ ﭑ بّ كٍرٍن نَ.»


\par }{\PP \VS{9}عِسِرَيِلَ مَنفّ نُن يُدَيَ مَنفّ يٍهٌسَقَتِ نُ دْشْشِ عٍ شَ كِبَنيِيٍ كُي، مَنفّ دٌنمَيٍ رَفٌرٌشِ عٍ مَ. عٍ نُ نَ لٌنيِ مَ، سَمَرِ تَا سٌدٍ دّ رَ. نَمِحْنمّيٍ نُ نَ عٍ شَ مَسٍنيِيٍ تِقٍ عٍ بّ.

\VS{10}كٍنَانَ شَ دِ سٍدٍكِيَ نُ بَرَ قٍرِ وُرٍ دَاشِيٍ يَءِلَن، عَ قَ عَ قَلَ مَنفّيٍ بّ، «عَلَتَلَ شَ مَسٍنيِ نَن يَ؛ وٌ سِرِيَكَيٍ بْنبْمَ يِ قٍرِيٍ نَن نَ هَن عٍ سْنتْ.»

\VS{11}نَمِحْنمّ بِرِن نُ نَ مَسٍنيِ مْولِ نَن قَلَمَ عٍ بّ. عٍ نَشَ عَ قَلَ، «وٌ تٍ رَ مٌتِ فَلَدِ بْشِ مَ. وٌ شُن نَكٍلِ نَن سْتْمَ، عَلَتَلَ قَمَ عٍ سَدٍ مَنفّ سَفٌي.»


\par }{\PP \VS{12}شّيرَ نَشَن سِفَ مِكٍ شِلِدٍ، نَ نَشَ عَ قَلَ عَ بّ، «عِ بَرَ عَ تٌ، نَمِحْنمّ بِرِن بَرَ لَن عٍ شَ قٍ قَنيِ قَلَ مَنفّ بّ. عِ قَن شَ كَتَ، وٌ شُي شَ لُ كٍرٍن، عِ شَ قٍ قَنيِ قَلَ عَ بّ.»

\VS{13}مِكٍ نَشَ عَ قَلَ، «عَلَتَلَ حِحّ نَ عَ رَ. ﭑ مَرِفِ عَلَتَلَ نَ نَشَن يٌ مَسٍن، ﭑ نَ نَن قَلَمَ.»

\VS{14}عَ تٌ مَنفّ يِرٍ لِ، مَنفّ نَشَ عَ قَلَ عَ بّ، «مِكٍ، عَ لَنمَ كَ عَ مُ لَنمَ مُشُ شَ سِفَ فٍرٍ سٌدٍ رَ مٌتِ فَلَدِ بْشِ مَ؟» مِكٍ نَشَ عَ يَابِ، «وٌ تٍ، وٌ شُن نَكٍلِ نَن سْتْمَ. عَلَتَلَ قَمَ عٍ سَدٍ وٌ سَفٌي.»

\VS{15}كْنْ مَنفّ نَشَ فبِلٍن عَ قَلَ رَ عَ بّ، «ﭑ حَن بَرَ عَ قَلَ عِ بّ سَنيَ وُيَشِ، عِ شَ عِ كَلِ نْندِ يَتِ نَن قَلَقٍ رَ ﭑ بّ عَلَتَلَ شِلِ رَ.»

\VS{16}مِكٍ نَشَ عَ يَابِ،

\par }{\Q «ﭑ بَرَ عِسِرَيِلَ بِرِن تٌ

\par }{\Q يٍنسٍنشِ فٍيَيٍ قَرِ،

\par }{\Q عَلْ شُرُ سٍ رَبّحِنشِيٍ.

\par }{\Q عَلَتَلَ شَ مَسٍنيِ نَن يَ؛

\par }{\Q مَرِفِ مُ نَ يِ حَمَ بّ.

\par }{\Q كَنكَن شَ فبِلٍن عَ شْنيِ بْحّسَ كُي.»


\par }{\PP \VS{17}عِسِرَيِلَ مَنفّ نَشَ عَ قَلَ يٍهٌسَقَتِ بّ، «ﭑ مُ عَ قَلَ شّ عِ بّ، عَ مُ نْمَ قٍ قَنيِ مَسٍندٍ ﭑ مَ قٍ رَ، قٌ عَ حَاشِ تُن؟»

\VS{18}نَ تّمُي مِكٍ نَشَ عَ قَلَ، «يَكْسِ، وٌ وٌ تُلِ مَتِ عَلَتَلَ شَ مَسٍنيِ رَ. ﭑ بَرَ عَلَتَلَ تٌ عَ شَ كِبَنيِ كُي، عَ شَ مَلٍكّ فَلِ نُ تِشِ عَ يِرٍقَنيِ نُن عَ كْولَ مَ.

\VS{19}عَلَتَلَ نَشَ عَ قَلَ، ‹ندٍ وَ مَ سِفَقٍ شَشِلِ كٌبِ رَ سٌدٍ عِسِرَيِلَ مَنفّ عَشَبِ شُنيِ، عَ شَ سَ رَ مٌتِ فٍرٍ فَلَدِ بْشِ مَ عَلَكٌ عَ شَ قَشَ؟› ندٍ نَشَ عَ يَابِ شَشِلِ ندٍ رَ، ندٍ قَن نَشَ عَ يَابِ شَشِلِ فبّتّ رَ.

\VS{20}نَ كُي حِننّ ندٍ نَشَ مِنِ، عَ تِ عَلَتَلَ يَ عِ، عَ عَ قَلَ، ‹ﭑ تَن نْمَ نّ عَ رَ.› عَلَتَلَ نَشَ عَ مَشْرِن، ‹دِ؟›

\VS{21}عَ نَشَ عَ يَابِ، ‹ﭑ سِفَمَ نّ، ﭑ قَ وُلٍ قَلَ مَنفّ بّ عَ شَ نَمِحْنمّيٍ سَابُي رَ.› عَلَتَلَ نَشَ عَ قَلَ عَ بّ، ‹عَ مَدَشُ كِ نَن نَ كِ. سِفَ، عِ شَ سَ نَ رَبَ.›

\VS{22}يَكْسِ، عَلَتَلَ بَرَ وُلٍ سَ عِ شَ نَمِحْنمّيٍ دّءِ. عَلَ بَرَ نَتّ حَاشِ تٌنفٌ عِ شَ قٍ رَ.»


\par }{\PP \VS{23}نَ تّمُي، كٍنَانَ شَ دِ سٍدٍكِيَ نَشَ عَ مَسٌ، عَ مِكٍ دّ رَفَرِن، عَ قَ عَ قَلَ، «عَلَتَلَ شَشِلِ مِنِشِ كِرَ مُندُن نَ ﭑ مَ ﭑ شَ وْيّن عِ بّ؟»

\VS{24}مِكٍ نَشَ عَ يَابِ، «عِ قَمَ عَ تٌدٍ عَ قَنيِ رَ، عِ نَ سٌ عِ نْشُنقٍ بَنشِيٍ كُي تّمُي نَشّ.»

\VS{25}عِسِرَيِلَ مَنفّ نَشَ عَ قَلَ، «وٌ مِكٍ تٌنفٌ، وٌ سَ عَ تَشُ تَا شُنيِ عَمٌن، نُن مَنفّ شَ دِ يٌوَ سِ رَ.

\VS{26}وٌ شَ عَ قَلَ، ‹مَنفّ نَشّ وٌ شَ يِ شّمّ سَ فٍيلِ. وٌ نَشَ دٌنسٍ يٌ سٌ عَ يِ رَ قٌ تَامِ شُنتُنيِيٍ نُن يٍ هَن ﭑ فبِلٍنمَ تّمُي نَشّ شَشِلِسَ كُي.›»

\VS{27}مِكٍ نَشَ عَ قَلَ، «شَ عِ فبِلٍن شَشِلِسَ كُي، عَلَتَلَ مُ مَسٍنيِ يٌ تِشِ ﭑ بّ.» عَ مَن نَشَ عَ قَلَ، «حَمَيٍ، وٌ ﭑ شُي سُشُ.»


\par }{\PP \VS{28}عِسِرَيِلَ مَنفّ نُن يُدَيَ مَنفّ يٍهٌسَقَتِ نَشَ تٍ رَ مٌتِ فَلَدِ بْشِ فٍرٍدٍ.

\VS{29}عِسِرَيِلَ مَنفّ نَشَ عَ قَلَ يٍهٌسَقَتِ بّ، «ﭑ نَ سٌ فٍرٍ كُي، ﭑ دٌنمَ فبّتّ رَفٌرٌ مَ نّ ﭑ مَ، كْنْ عِ تَن شَ مَنفّ دٌنمَيٍ رَفٌرٌ عِ مَ.» عِسِرَيِلَ مَنفّ نَشَ دٌنمَ فبّتّ رَفٌرٌ عَ مَ، عٍ قَ سِفَ فٍرٍ سٌدٍ.

\VS{30}سِرِيَ مَنفّ نُ بَرَ سْورِ رَفِسٍ شُنيِيٍ يَامَرِ، «وٌ نَشَ سْورِ لَنمَ نُن عَ شُنفبٍ يٌ فٍرٍ بَقٍ عِسِرَيِلَ مَنفّ رَ.»


\par }{\PP \VS{31}سْورِ رَفِسٍ شُنيِيٍ تٌ يٍهٌسَقَتِ تٌ، عٍ نَشَ عَ قَلَ، «عِسِرَيِلَ مَنفّ نَن نَ كِ.» عٍ نَشَ عَ رَبِلِن عَ فٍرٍ كِ مَ. يٍهٌسَقَتِ نَشَ عَلَ مَشَندِ، عَلَتَلَ قَ عَ دّ مّن. عَلَ نَشَ عٍ مَكُيَ عَ رَ.

\VS{32}سْورِ رَفِسٍ شُنيِيٍ تٌ عَ تٌ عِسِرَيِلَ مَنفّ مُ عَ رَ، عٍ نَشَ فبِلٍن عَ قْشْ رَ.

\VS{33}نَ تّمُي سْورِ ندٍ نَشَ شَلِ وٌلِ، نَ شَلِ نَشَ سَ عَ عِلَن عِسِرَيِلَ مَنفّ عَشَبِ رَ، عَ عَ سْشْ عَ كَنكٍ فبُلِ مَ عَ شَ وُرٍ دٌنمَ دّ قِرِنيِيٍ تَفِ. مَنفّ نَشَ سْورِ رَفِسٍ رَحّرّ مَ يَامَرِ، «فبِلٍن شَنبِ، وٌن شَ مِنِ يِ فٍرٍ كُي. ﭑ بَرَ مَشْنْ.»

\VS{34}فٍرٍ نَشَ شْرْشْ نَ لْشْي بِرِن. عِسِرَيِلَ مَنفّ نَشَ عَ كِلْن عَ شَ سْورِ رَفِسٍ رَ سِرِيَكَيٍ يَ عِ هَن نُنمَرٍ. عَ نَشَ قَشَ سٌفٍ دُلَ تّمُي.




\par }\Chap{19}{\SH يٍهٌسَقَتِ نَ عَلَ شَ مَنفّيَ بُن مَ
\par }
{\PP \VerseOne{1}يُدَيَ مَنفّ يٍهٌسَقَتِ نَشَ فبِلٍن عَ شْنيِ دَرِ سَلَمُ بْحّسَ كُي.

\VS{2}عَننَبِ شَنَنِ شَ دِ يٍهُ نَشَ سِفَ يٍهٌسَقَتِ يِرٍ، عَ عَ قَلَ عَ بّ، «عِ مِشِ كٌبِ مَلِشِ مُنقٍ رَ؟ عَلَتَلَ يَشُي نْمَ رَقَندٍ عِ مَ؟ عَلَتَلَ بَرَ شْنْ عِ مَ نَ قٍ مَ.

\VS{3}كْنْ عِ قَن بَرَ قٍ قَنيِ ندٍيٍ رَبَ عَلْ عَسٍرِ وُرِ مَسٌلِشِيٍ كَنَقٍ بْشِ مَ، عِ مَن بَرَ عَلَ قٍن عِ بْحّ بِرِن نَ.»


\par }{\PP \VS{4}يٍهٌسَقَتِ نَشَ لُ دَرِ سَلَمُ، كْنْ عَ مَن نَشَ بْشِ عِحّرّ كٍلِ بٍرِ سٍبَ، سَ دْشْ عٍقِرَ مِ فٍيَ رَ، عَ قَ مِشِيٍ رَفبِلٍن عٍ بَبَيٍ مَرِفِ عَلَتَلَ مَ.

\VS{5}عَ نَشَ كِيتِسَيٍ دْشْ يُدَيَ تَا مَكَنتَشِ بِرِن كُي.

\VS{6}عَ نَشَ عَ قَلَ كِيتِسَيٍ بّ، «وٌ شَ وٌ حّنفِ سَ وٌ شَ وَلِ شْن مَ عَ قَنيِ رَ، بَرِ مَ وٌ مُ كِيتِ سَمَ مِشِيٍ شَ قٍ شَ رَ، وٌ نَ رَبَمَ عَلَتَلَ نَن بّ. نَ كُي عَلَ لُمَ نّ عَ شَ سّرِيّ مَسٍن نَ وٌ بّ.

\VS{7}يَكْسِ، عَلَتَلَ شَ يَرَفَاشُي شَ لُ وٌ بّ. وٌ شَ وٌ شَ وَلِ رَبَ سْوبّ رَ، بَرِ مَ وٌن مَرِفِ عَلَتَلَ مُ وَ مَ مُحّ شْن، عَ مُ تِنمَ وٌ شَ مِشِ رَقِسَ عَ بٌورٍ بّ، عَ قَن مُ وَ مَ وٌ شَ تِنشِنتَرٍيَ رَبَ كْبِرِ شَ قٍ رَ.»


\par }{\PP \VS{8}يٍهٌسَقَتِ تٌ فبِلٍن دَرِ سَلَمُ، عَ نَشَ لٍوِكَيٍ، سّرّشّدُبّيٍ، نُن عِسِرَيِلَ دٍنبَيَ شُنيِيٍ تِ كِيتِسَيٍ رَ دَرِ سَلَمُ، عَلَكٌ عَلَتَلَ شَ سّرِيّ شَ فٍرٍ رَحْن حَمَ تَفِ.

\VS{9}عَ نَشَ عٍ يَامَرِ، «وٌ شَ وَلِ دُفُتّفّحَ نُن بْحّ قِيشّ رَ عَلَتَلَ شَ يَرَفَاشُي كُي.

\VS{10}وٌ وٌ نفَشَكٍرٍنيِيٍ مَكِيتِمَ تّمُي نَشّ عٍ شْنيِ قَشّتِ قٍ رَ، شَ نَ مُ عَ رَ يَامَرِ ندٍ مَتَندِ قٍ رَ، وٌ شَ نَ بِرِن تَفِ رَبَ عٍ بّ عَ قَنيِ رَ عَلَكٌ عٍ نَشَ يُنُبِ سْتْ عَلَتَلَ مَبِرِ، عَ قَ شْنْ وٌ نُن وٌ نفَشَكٍرٍنيِيٍ مَ. شَ وٌ نَ رَبَمَ عَ رَبَ كِ مَ، وٌ مُ يُنُبِ سْتْمَ.

\VS{11}سّرّشّدُبّ عَمَرَيَ نَن نَ وٌ بِرِن شُن عَلَتَلَ شَ سّرِيّ شَ قٍ رَ. سُمَيِلَ شَ دِ سٍبَدَيَ نَن نَ وٌ بِرِن شُن بْشِ مَنفّ شَ سّرِيّ شَ قٍ رَ. يُدَيَ فٌمِنَ نَن نَ عَ رَ. لٍوِكَيٍ نَن قِندِ وٌ شَ كِيتِسَيٍ رَ. وٌ وٌ سّنبّ سٌ، وٌ شَ وَلِ عَ قَنيِ رَ. عَلَتَلَ شَ قٍ قَنيِ رَبَيٍ مَلِ.»




\par }\Chap{20}{\SH يٍهٌسَقَتِ مٌوَبَكَيٍ فٍرٍقٍ
\par }
{\PP \VerseOne{1}نَ تٌ دَنفِ، مٌوَبَكَيٍ، عَمٌنِكَيٍ، نُن مٍوُنِ نَشَ سِفَ يٍهٌسَقَتِ فٍرٍدٍ.

\VS{2}مِشِ ندٍ نَشَ سِفَ، عَ سَ عَ قَلَ يٍهٌسَقَتِ بّ، «حَمَ شُنفبٍ نَ قَقٍ عِ فٍرٍدٍ كٍلِقٍ بَا نَاكِرِ مَ، سِرِيَ بْشِ مَ. عٍ نَ شَسَسٌن تَمَرِ، عٍ دّننَشّ مَ عٍن فٍدِ.»


\par }{\PP \VS{3}يٍهٌسَقَتِ نَشَ فَاشُ، عَ قَ نَتّ تٌنفٌ عَ شَ عَلَتَلَ مَشَندِ. عَ يُدَيَكَيٍ يَامَرِ عٍ شَ سُنيِ سُشُ نَ شَ قٍ رَ.

\VS{4}يُدَيَكَيٍ نَشَ عٍ مَلَن، عٍ شَ عَلَتَلَ مَشَندِ. مِشِيٍ قَ نَ نَن مَ كٍلِقٍ يُدَيَ تَا بِرِن.

\VS{5}يٍهٌسَقَتِ نَشَ تِ يُدَيَ نُن دَرِ سَلَمُ حَمَ تَفِ، عَلَتَلَ شَ بَنشِ كُي تّتّ نّينّ يَ رَ.

\VS{6}عَ نَشَ عَ مَسٍن، «مُشُ بَبَيٍ مَرِفِ عَلَتَلَ، عِ تَن شَ مُ نَ عَلَ رَ كٌورٍ مَ؟ عِ تَن شَ مُ نَ سِ بِرِن مَ مَنفّ رَ؟ سّنبّ بِرِن كَنيِ مُ عِ تَن شَ رَ؟ عِ نْمَ قٍ بِرِن نَ.

\VS{7}عِ تَن شَ مُ نَ مُشُ مَرِفِ عَلَ رَ، نَشَن يِ بْشِ مِشِيٍ كٍرِشِ عِ شَ حَمَ عِسِرَيِلَ يَ شْرِ؟ عِ تَن شَ مُ نَ مُشُ مَرِفِ عَلَ رَ، نَشَن يِ بْشِ قِشِ عِ شَنُنتٍنيِ عِبُرَهِمَ بْنسْي مَ، عَ شَ لُ عٍ يِ رَ عَبَدَن؟

\VS{8}عٍ نَشَ سَبَتِ بٍ، عٍ نَشَ عِ شَ هْرْ مْبَنشِ قَن تِ بٍ. عٍ بَرَ عَ قَلَ،

\VS{9}‹شَ قٍ شْرْشْي مُشُ لِ، عَلْ فٍرٍ نَشَن قَتَنشِ عَلَ شَ كِيتِ رَ، قُرٍ حَاشِ، شَ نَ مُ عَ رَ كَامّ، مُشُ قَمَ تِدٍ يِ بَنشِ يَ عِ عِ يَ شْرِ، بَرِ مَ عِ شِلِ نَن قَلَمَ بٍ. مُشُ عِ شِلِمَ نّ عَلَكٌ عِ شَ مُشُ دّ مّن مُشُ شَ تْورّ كُي، عِ شَ عِ تُلِ مَتِ مُشُ رَ، عِ شَ مُشُ رَكِسِ.›

\VS{10}يَكْسِ عَمٌنِكَيٍ، مٌوَبَكَيٍ، نُن سٍيِرِ فٍيَ مِشِيٍ، عِ مُ تِن مُشُ بٍنبَيٍ شَ سٌ نَشٍيٍ شْنيِ عٍ مِنِ مِسِرَ بْشِ مَ تّمُي نَشّ، عٍ تَن، مُشُ بٍنبَيٍ مُ نَشٍيٍ سْنتْشِ،

\VS{11}نٍيٍ بَرَ نَ سَرٍ رَفبِلٍن مُشُ مَ، عٍ شَ مُشُ كٍرِ بْشِ مَ عِ دّننَشّ قِشِ مُشُ مَ.

\VS{12}مُشُ مَرِفِ عَلَ، عِ مُ عٍ مَكِيتِمَ شّ؟ مُشُ سّنبّ بَرَ حْن يِ فَلِ يَ عِ نَشَن وَ مَ مُشُ فٍرٍقٍ. مُشُ مَ كٌلٌن مُشُ قٍقٍ نَشَن نَبَمَ، كْنْ مُشُ شَشِلِ تِشِ عِ تَن نَن نَ.»


\par }{\PP \VS{13}يُدَيَكَ بِرِن نَشَ تِ عَلَتَلَ يَ عِ. عٍ شَ مَمَدِيٍ، عٍ شَ دِيٍ، نُن عٍ شَ فِنّيٍ بِرِن نُ نَ نَا.

\VS{14}نَ تّمُي عَلَتَلَ شَشِلِ نَشَ فٌرٌ يَشَسِيٍلِ مَ، سَكَرِ شَ دِ، بّنَيَ شَ دِ، يٍيِيٍلِ شَ دِ، مَتَنِيَ شَ دِ. لٍوِكَ نَن نُ عَ رَ نَشَن كٍلِشِ عَسَقِ شَ دِيٍ يَ مَ.

\VS{15}يٍهٌسَقَتِ نَشَ عَ قَلَ، «يُدَيَكَيٍ، دَرِ سَلَمُكَيٍ، عِ تَن مَنفّ يٍهٌسَقَتِ، وٌ وٌ تُلِ مَتِ ﭑ نَ. عَلَتَلَ شَ مَسٍنيِ نَن يَ؛ ‹وٌ نَشَ فَاشُ، وٌ نَشَ كْنتْقِلِ يِ حَمَ شُنفبٍ يَ رَ، بَرِ مَ وٌ فبٍ فٍرٍ مُ يَ. عَلَ نَن مَ فٍرٍ عَ رَ.

\VS{16}تِنَ وٌ شَ فٌرٌ يِ فٍرٍ شِلِ مَ. عٍ تٍمَ سِسِ مَبِرِ، وٌ قَمَ عٍ لِدٍ فُلُنبَ رَحْنيِ يٍرُوٍلِ فبٍنفبٍرٍنيِ مَ.

\VS{17}هَلِ وٌ مُ عٍ فٍرٍ، وٌ شَ تِ نَ، عٍ يَ رَ، وٌ قَمَ عَ تٌدٍ عَلَتَلَ وٌ رَكِسِمَ كِ نَشّ. يُدَيَ نُن دَرِ سَلَمُ، فَاشُي نُن كْنتْقِلِ نَشَ لُ وٌ يِ رَ تِنَ. وٌ شَ مِنِ تُن، وٌ نُن عَلَتَلَ نَ عَ رَ.›»


\par }{\PP \VS{18}يٍهٌسَقَتِ، يُدَيَكَيٍ، نُن دَرِ سَلَمُكَيٍ بِرِن نَشَ عٍ عِفٌرٌ، عٍ عٍ يَتَفِيٍ رَقٍلٍن بْشِ مَ عَلَتَلَ يَ عِ.

\VS{19}لٍوِكَيٍ، كٍهَتِ شَ دِيٍ نُن كٌرٍ شَ دِيٍ يَ مَ نَشَ كٍلِ، عٍ عِسِرَيِلَ مَرِفِ عَلَتَلَ مَتْشْ عٍ شُي عِتٍشِ رَ.


\par }{\PP \VS{20}حَمَ نَشَ كٍلِ سُبَشّ مَ، عٍ نَشَ سِفَ تٍكٌوَ فبٍنفبٍرٍنيِ مَبِرِ. عٍ نُ مِنِمَ تّمُي نَشّ، يٍهٌسَقَتِ نَشَ تِ عٍ يَ رَ، عَ قَ عَ قَلَ،

\par }{\Q «يُدَيَكَيٍ نُن دَرِ سَلَمُكَيٍ،

\par }{\Q وٌ وٌ تُلِ مَتِ ﭑ نَ.

\par }{\Q وٌ شَ لِمَنِيَ وٌ مَرِفِ عَلَتَلَ سَابُي رَ،

\par }{\Q عَلَكٌ وٌ شَ سّنبّ سْتْ.

\par }{\Q وٌ شَ لِمَنِيَ عَلَ شَ نَمِحْنمّيٍ سَابُي رَ،

\par }{\Q عَلَكٌ وٌ شَ شُن نَكٍلِ سْتْ.»


\par }{\PP \VS{21}نَ شَنبِ، عَ نَشَ وْيّن حَمَ بّ، عٍ شَ عَلَتَلَ شَ بّيتِبَ ندٍيٍ سُفَندِ نَشٍيٍ عَلَتَلَ شَ مَنفّيَ سّنِيّنشِ مَتْشْمَ، سْورِيٍ مِنِمَ تَا كُي تّمُي نَشّ. عٍ نَشَ يِ تَنتُي رَ سِفَ عَلَ مَ، «وٌ عَلَتَلَ مَتْشْ، بَرِ مَ عَ شَ هِننّ بُمَ نّ عَبَدَن.»

\VS{22}عٍ تٌ نَ مَتْشْي قْلْ، عَلَتَلَ نَشَ عَمٌنِكَيٍ، مٌوَبَكَيٍ، نُن سٍيِرِ فٍيَ مِشِيٍ يَ عِسٌ نَشٍيٍ نُ قَشِ يُدَيَ فٍرٍ شِلِ مَ. عٍ نُ قَ عٍ بٌورٍ بْنبْ.

\VS{23}عَمٌنِكَيٍ نُن مٌوَبَكَيٍ نَشَ دِن سٍيِرِ فٍيَ مِشِيٍ رَ، عَلَكٌ عٍ شَ عٍ رَتْن، عٍ شَ عٍ سْنتْ. عٍ تٌ فّ نَ رَ، عٍ نَشَ عٍ بٌورٍ قَن قَشَ قْلْ.


\par }{\PP \VS{24}يُدَيَكَيٍ تٌ سٌ فبٍنفبٍرٍنيِ قْلْدٍ، عٍ نَشَ فَلِ شُنفبٍ تٌ، كْنْ عٍ بِرِن نُ قَشَشِ. بِنبِيٍ فبَنسَن نَن نُ مّننِ. مِشِ كٍرٍن مُ نُ كِسِشِ عٍ يَ مَ.

\VS{25}يٍهٌسَقَتِ نُن عَ شَ حَمَ نَشَ شِ سَشَن نَبَ سْورِ قَشَشِيٍ هَرِفٍ شَنِنقٍ رَ. عٍ نَشَ نَاقُلِ فبٍفبٍ تٌ نَ، هَن عٍ مُ نْ نَ بِرِن شَنِندٍ.

\VS{26}عَ شِ نَانِ لْشْي، عٍ نَشَ سَ عٍ مَلَن بٍرَكَ فُلُنبَ كُي عَلَتَلَ تَنتُدٍ. هَن تٌ عٍ نَ يِرٍ شِلِ قَلَمَ بٍرَكَ نَ نَن مَ.

\VS{27}يُدَيَ نُن دَرِ سَلَمُ سْورِيٍ نَشَ فبِلٍن دَرِ سَلَمُ حّلّشِنيِ كُي يٍهٌسَقَتِ شَ مَنفّيَ بُن مَ. عَلَتَلَ نُ بَرَ عٍ رَ سّيوَ عٍ يَشُييٍ سْنتْقٍ سَابُي رَ.

\VS{28}عٍ تٌ سٌ دَرِ سَلَمُ، عٍ نَشَ سِفَ هَن عَلَتَلَ شَ بَنشِ كُي، كْرَيٍ نُن سَرَيٍ نُ رَبٍرٍ مَ دّننَشّ.

\VS{29}سِ بِرِن تٌ عَ مّ عَ عَلَتَلَ بَرَ عِسِرَيِلَ يَشُييٍ فٍرٍ، عَلَتَلَ شَ يَرَفَاشُي نَشَ لُ عٍ يِ رَ.

\VS{30}يٍهٌسَقَتِ شَ مَنفّيَ نَشَ لُ بْحّسَ كُي عَ مَرِفِ عَلَ سَابُي رَ.


\par }{\SH يٍهٌسَقَتِ شَ مَنفّيَ رَحْنيِ
\par }
{\R عِسِرَيِلَ مَنفّيٍ عِ ٢٢‏؛٤١ ٬ ٥١

\par }{\PP \VS{31}يٍهٌسَقَتِ مَنفّيَ سْتْ يُدَيَ عَ حّ تٌنفٌ سَشَن نُن سُولِ نَن مَ، عَ قَ حّ مْشْحّن نُن سُولِ مَنفّيَ رَبَ دَرِ سَلَمُ. عَ نفَ نُ شِلِ نّ عَسُبَ، سِلِشِ شَ دِ فِنّ.

\VS{32}يٍهٌسَقَتِ نُ حّرّ مَ عَ بَبَ عَسَ شَ كِرَ شْن عَ شَ سِمَيَ بِرِن كُي، عَ لُ عَلَتَلَ شَ تِنشِنيِ كُي.

\VS{33}كْنْ كُيٍ بَتُدٍيٍ مُ نُ فّشِ كَنَدٍ بْشِ كُي فٍيَيٍ قَرِ. حَمَ مُ نُ عٍ بْحّيٍ شِرِشِ عٍ بَبَيٍ مَرِفِ عَلَ رَ سِندٍن.


\par }{\PP \VS{34}يٍهٌسَقَتِ شَ تَرُشُي دْنشْي، عَ قْلّ نُن عَ رَحْنيِ بِرِن سّبّشِ شَنَنِ شَ دِ يٍهُ شَ تَرُشُي كُي، نَشَن تٌمَ عِسِرَيِلَ مَنفّيٍ شَ تَرُشُي كُي.


\par }{\PP \VS{35}نَ تٌ دَنفِ يُدَيَ مَنفّ يٍهٌسَقَتِ نَشَ سَاتّ شِرِ عَ نُن عِسِرَيِلَ مَنفّ عَشَسِيَ تَفِ، نَشَن حّرّ كِ حَاشُ.

\VS{36}عٍ نَشَ كُنكُييٍ يَءِلَن نَشٍيٍ سِفَمَ تَرَ سِسِ. عٍ نَشَ ندٍيٍ يَءِلَن عٍسِيٌن فٍبٍرِ.

\VS{37}نَ كُي، دٌدَوَهُ مَرٍ سَ شَ دِ عَننَبِ عٍلِيٍسٍرِ نَشَ نَمِحْنمّ مَسٍنيِ تِ يٍهٌسَقَتِ بّ، «عِ تٌ سَاتّ شِرِشِ عِ نُن عَشَسِيَ تَفِ، عَلَتَلَ عِ شَ وَلِ كَنَمَ نّ.» نَ نَ عَ تٌ، عَ شَ كُنكُييٍ نَشَ فَن، عٍ مُ سِفَ تَرَ سِسِ.




\par }\Chap{21}{\SH يٍهٌرَ مِ شَ مَنفّيَ
\par }
{\R عِسِرَيِلَ مَنفّيٍ عِِ ٨‏؛١٦ ٬ ٢٤

\par }{\PP \VerseOne{1}يٍهٌسَقَتِ نَشَ لَاشِرَيَ، عٍ نَشَ عَ رَفَتَ عَ بَبَيٍ سّيتِ مَ دَوُدَ شَ تَا كُي. عَ شَ دِ يٌرَ مِ نَشَ تِ عَ حْشْي رَ.

\VS{2}يٌرَ مِ شُنيَيٍ نَن يَ، عِسِرَيِلَ مَنفّ يٍهٌسَقَتِ شَ دِيٍ؛ عَسَرَيَ، يّشِيّلِ، سَكَرِ، عَسَرِيَهُ، مِكَيٍلِ، نُن سّقَتَيَ.

\VS{3}عٍ بَبَ نُ بَرَ هَرِفٍ فبٍفبٍ قِ عٍ مَ، فبٍتِ، شّيمَ، نُن بْشِيٍ عَلْ تَا مَكَنتَشِيٍ يُدَيَ بْشِ مَ. كْنْ عَ نَشَ مَنفّيَ لُ يٌرَ مِ يِ، بَرِ مَ عَ تَن نَن نَ دِ سِنفٍ رَ.


\par }{\PP \VS{4}يٍهٌرَ مِ تٌ تِ عَ بَبَ حْشْي رَ، عَ قَ عَ شَ مَنفّيَ مَبَنبَن، عَ نَشَ عَ شُنيَيٍ بِرِن نُن عِسِرَيِلَ كُنتِفِ ندٍيٍ قَشَ سَنتِدّفّمَ رَ.


\par }{\PP \VS{5}يٍهٌرَ مِ مَنفّيَ سْتْ عَ شَ سِمَيَ حّ تٌنفٌ سَشَن نُن قِرِن نَن مَ، عَ قَ حّ سٌلٌمَسَشَن مَنفّيَ رَبَ دَرِ سَلَمُ.

\VS{6}عَ نَشَ حّرّ عَلْ عِسِرَيِلَ مَنفّيٍ دَرِشِ عَ رَ كِ نَشّ. عَ نَشَ بِرَ عَشَبِ شَ مِسَالِ قْشْ رَ، بَرِ مَ عَ نُ بَرَ عَشَبِ شَ دِ فِنّ دْشْ. عَ نَشَ قٍيٍ رَبَ نَشٍيٍ مُ رَقَن عَلَتَلَ مَ.

\VS{7}كْنْ عَلَتَلَ مُ تِن دَوُدَ بْنسْي بَدٍ مَنفّيَ رَ سَاتّ شَ قٍ رَ، عَ نَشَن تٌنفٌ دَوُدَ بّ، عَ قَلَقٍ رَ مَنفّيَ مُ بَمَ عَ تَن نُن عَ شَ دِيٍ يِ رَ عَبَدَن.


\par }{\PP \VS{8}عَ شَ مَنفّيَ كُي، عٍدٌن نَشَ يُدَيَ شَ مَنفّيَ مَتَندِ، عٍ قَ عٍ يّتّ شَ مَنفّ دْشْ.

\VS{9}يٍهٌرَ مِ نُن عَ شَ سْورِ شُنيِيٍ نَشَ سِفَ سْورِ رَفِسٍيٍ كُي عٍدٌنكَيٍ فٍرٍدٍ. عٍدٌنكَيٍ نَشَ عٍ مَبِلِن كْي رَ، كْنْ يٌرَ مِ نُن عَ شَ سْورِ رَفِسٍيٍ شُنيِيٍ نَشَ نْ عٍ رَ.

\VS{10}هَن تٌ عٍدٌن مُ تِنشِ لُدٍ يُدَيَ شَ يَامَرِ بُن مَ. لِبِنَ قَن نَشَ عَ شَ مَنفّيَ مَتَندِ. نَ بِرِن يٌرَ مِ لِشِ نّ بَرِ مَ عَ نُ بَرَ عَ بَبَيٍ مَرِفِ عَلَتَلَ رَبٌلٌ.


\par }{\PP \VS{11}يٌرَ مِ نَشَ كُيٍ بَتُدٍيٍ يَءِلَن يُدَيَ فٍيَيٍ قَرِ. عَ نَشَ دَرِ سَلَمُكَيٍ نُن يُدَيَكَيٍ رَتَنتَن نَ يَنقَنتٍيَ رَ.

\VS{12}عَننَبِ عٍلِ نَشَ كّيدِ رَ سَنبَ عَ مَ نَشَن عَ قَلَشِ، «عِ بَبَ دَوُدَ مَرِفِ عَلَتَلَ شَ مَسٍنيِ نَن يَ؛ عِ تٌ مُ عِ حّرّشِ عِ بَبَ يٍهٌسَقَتِ نُن يُدَيَ مَنفّ عَسَ شَ كِرَ شْن مَ،

\VS{13}عِ عِ حّرّشِ عِسِرَيِلَ مَنفّيٍ نَن مَ كِرَ شْن، عِ يُدَيَكَيٍ نُن دَرِ سَلَمُكَيٍ رَتَنتَن عَلَ رَبٌلٌقٍ رَ عَلْ عَشَبِ بْنسْي عَ رَبَشِ كِ نَشّ، عِ حَن مَن قَ عِ شُنيَ قَقَشَكٍرٍنيِيٍ قَشَ نَشٍيٍ نُ قِسَ عِ تَن بّ،

\VS{14}عَلَتَلَ قَمَ نّ قُرٍ حَاشِ رَ عِ شَ حَمَ مَ، عَ نُن عِ شَ دِيٍ، عِ شَ فِنّيٍ، عِ شَ شُرُ سٍيٍ،

\VS{15}عَ نُن عِ تَن مَ. نَ قُرٍ حَاشِ شُنمَسَمَ نّ لْشْ يٌ لْشْ عِ قُرِ كُي هَن عَ بُلَ.»


\par }{\PP \VS{16}قِلِسِتَكَيٍ نُن عَرَبُيٍ نَشٍيٍ نُ سَبَتِشِ كُسِكَيٍ قّ مَ، عَلَتَلَ نَشَ نٍيٍ رَكٍلِ يٍهٌرَ مِ فٍرٍ شِلِ مَ.

\VS{17}عٍ نَشَ سِفَ يُدَيَ، عٍ قَ مَنفّ هَرِفٍ بِرِن تٌنفٌ، عَ شَ دِيٍ نُن عَ شَ فِنّيٍ. عٍ نَشَ عَ شَ دِ لَنمَ يٍهٌوَشَسِ فبَنسَن لُ نَ.


\par }{\PP \VS{18}نَ فٍرٍ دَنفِ شَنبِ، عَلَتَلَ نَشَ يٌرَ مِ قُرَ عَ قُرِ مَ، قُرٍ رَ، نَشَن مُ يَلَنمَ.

\VS{19}نَ تْورّ شُن نُ قَ مَسَ لْشْ يٌ لْشْ حّ قِرِن بُن مَ، هَن يٌرَ مِ قُرِ نَشَ بُلَ، عَ قَشَ تْورّ حَاشِ كُي. عَ شَ حَمَ مُ سُرَيِ فَن عَ بّ بِنيّ دَاشِ رَ عَلْ عٍ عَ رَبَشِ عَ بَبَيٍ بّ كِ نَشّ.


\par }{\PP \VS{20}عَ مَنفّيَ سْتْ عَ حّ تٌنفٌ سَشَن نُن قِرِن نَن مَ، عَ قَ حّ سٌلٌمَسَشَن مَنفّيَ رَبَ دَرِ سَلَمُ. عَ تٌ قَشَ، مِشِ يٌ مُ كِنِكِنِ عَ مَ. عٍ نَشَ عَ رَفَتَ دَوُدَ شَ تَا كُي، كْنْ عٍ مُ تِن عَ سَدٍ مَنفّيٍ شَ فَبُرِيٍ يِرٍ.




\par }\Chap{22}{\SH عَشَسِيَ شَ مَنفّيَ
\par }
{\R عِسِرَيِلَ مَنفّيٍ عِِ ٨‏؛٢٥ ٬ ٢٩، ٩‏؛٢٧ ٬ ٢٩

\par }{\PP \VerseOne{1}دَرِ سَلَمُكَيٍ نَشَ يٌرَ مِ شَ دِ لَنمَ عَشَسِيَ تِ يٍهٌرَ مِ حْشْي رَ. عَرَبُيٍ نُ بَرَ عَ شَ دِ بٌورٍيٍ قَشَ. يٌرَ مِ شَ دِ عَشَسِيَ قِندِ يُدَيَ مَنفّ رَ نَ كِ نّ.

\VS{2}عَشَسِيَ مَنفّيَ سْتْ عَ حّ تٌنفٌ نَانِ نُن قِرِن نَن مَ. عَ مَنفّيَ رَبَ دَرِ سَلَمُ حّ كٍرٍن. عَ نفَ نُ شِلِ نّ عَتَلَيَ، عٌمِرِ شَ دِ فِنّ نَن نُ عَ رَ.

\VS{3}عَشَسِيَ قَن نَشَ عَ حّرّ عَشَبِ بْنسْي شَ مِسَالِ مَ، بَرِ مَ عَ نفَ نُ مَرَ سِ حَاشِ نَن قِمَ عَ مَ.

\VS{4}عَ نَشَ قٍيٍ رَبَ نَشٍيٍ مُ رَقَن عَلَتَلَ مَ، عَلْ عَشَبِ بْنسْي عَ رَبَ كِ نَشّ. عَ بَبَ قَشَ شَنبِ، عَشَبِ رَ سِمَيٍ نُ لُمَ عَ رَتَنتَن نَ.


\par }{\PP \VS{5}نَ بَرَ عَ نِيَ عَشَسِيَ شَ بِرَ عِسِرَيِلَ مَنفّ عَشَبِ شَ دِ يٍهٌرَ مِ قْشْ رَ، عٍ شَ سِفَ سِرِيَ مَنفّ شَسَيٍلِ فٍرٍدٍ رَ مٌتِ فَلَدِ بْشِ مَ. سِرِيَكَيٍ نَشَ يٌرَ مِ مَشْنْ نَ فٍرٍ كُي.

\VS{6}سِرِيَكَيٍ تٌ عَ مَشْنْ رَ مَ، يٌرَ مِ نَشَ فبِلٍن يِسِرٍيلِ عَ دَندَندٍ. فٍرٍ تٌ حْن عِسِرَيِلَ نُن سِرِيَ مَنفّ شَسَيٍلِ تَفِ، يُدَيَ مَنفّ يٌرَ مِ شَ دِ عَسَرَيَ نَشَ فٌرٌ يِسِرٍيلِ عَشَبِ شَ دِ يٌرَ مِ شّيبُدٍ، بَرِ مَ عَ نُ مَشْنْشِ عَ حَاشِ رَ.


\par }{\PP \VS{7}عَلَ شَ مَرَفِرِ كُي، عَشَسِيَ تٌ قَ يٌرَ مِ يِرٍ، نَ نَن قِندِ عَشَسِيَ بّ بْنْي رَ. عَ تٌ سٌ نَ، عَ تَن نُن يٍهٌرَ مِ نَشَ مِنِ سِفَقٍ رَ نِمِسِ شَ دِ يٍهُ يِرٍ. عَلَتَلَ نُ بَرَ يٍهُ سُفَندِ عَ شَ عَشَبِ بْنسْي سْنتْ.

\VS{8}يٍهُ نُن عَشَبِ بْنسْي شَ فٍرٍ كُي، يٍهُ نَشَ يُدَيَ كُنتِفِيٍ نُن عَشَسِيَ شَ مَمَدِيٍ لِ نَا، عَ نَشَ عٍ قَشَ. عَشَسِيَ شَ مَمَدِيٍ نُ نَ عَشَسِيَ شَ يَامَرِ نَن بُن مَ.

\VS{9}عٍ نَشَ عَشَسِيَ قٍن، عٍ نَشَ عَ سُشُ سَمَرِ عَ نُ نْشُنشِ دّننَشّ. عٍ نَشَ قَ عَ رَ يٍهُ يِرٍ، عٍ قَ عَ قَشَ. نَ شَنبِ، عٍ نَشَ عَ رَفَتَ، بَرِ مَ عٍ نُ عَ قَلَمَ نّ، «يٍهٌسَقَتِ شَ دِ نَ عَ رَ، نَشَن نُ عَلَتَلَ قٍنمَ عَ بْحّ بِرِن نَ.» عَشَسِيَ شَ مِشِ يٌ مُ نُ نَ نَشَن نْمَ قِندِدٍ مَنفّ رَ.


\par }{\SH مَنفّ فِنّ عَتَلَيَ شَ مَنفّيَ
\par }
{\R عِسِرَيِلَ مَنفّيٍ عِِ ١١‏؛١ ٬ ٣

\par }{\PP \VS{10}عَشَسِيَ نفَ عَتَلَيَ تٌ عَ تٌ عَ شَ دِ بَرَ قَشَ، عَ نَشَ كٍلِ، عَ مَنفّ شَ دِيٍ بِرِن قَشَ يُدَيَ.

\VS{11}كْنْ مَنفّ شَ دِ فِنّ يٍهٌسٍيبَ، نَشَ عَشَسِيَ شَ دِ يٌوَ سِ تٌنفٌ فُندٌ رَ مَنفّ شَ دِيٍ يَ مَ عَتَلَيَ نُ وَ مَ نَشٍيٍ قَشَقٍ، عَ قَ عَ شَنِن فِنّ دِ مَشُرُي ندٍ شْن، عَ دِيْرّ نُن نَ دِ مَشُرُي نْشُن هْرْ مْبَنشِ كٌنكٌي ندٍ كُي. مَنفّ يٍهٌرَ مِ شَ دِ فِنّ يٍهٌسٍيبَ، سّرّشّدُبّ يٍهٌيَدَ شَ فِنّ، عَشَسِيَ شُنيَ فِنّمَ، يٌوَ سِ نْشُن نَ كِ نّ عَتَلَيَ مَ، عَ مُ نْ عَ قَشَدٍ.

\VS{12}عٍ يٌوَ سِ نُن عَ شُرُ مِشِيٍ نْشُن نّ، عَلَتَلَ شَ هْرْ مْبَنشِ كُي حّ سٍننِ بُن مَ. نَ وَشَتِ، عَتَلَيَ نَن نُ بْشِ يَمَرِ مَ.




\par }\Chap{23}{\SH يٌوَ سِ شَ مَنفّيَ
\par }
{\R عِسِرَيِلَ مَنفّيٍ عِِ ١١‏؛٤ ٬ ٢٠

\par }{\PP \VerseOne{1}حّ سٌلٌقٍرٍ ندٍ رَ، يٍهٌيَدَ نَشَ لِمَنِيَ شْرْشْي تٌنفٌ، عَ سَاتّ شِرِ عَ نُن مِشِ كّمّ شُنيِيٍ تَفِ؛ يٍرٌشَمَ شَ دِ عَسَرَيَ، يٍهٌشَنَن شَ دِ سُمَيِلَ، عٌبٍدٌ شَ دِ عَسَرَيَ، عَدَيَ شَ دِ مَاسٍيَ، نُن سِكِرِ شَ دِ عٍلِسَقَتِ.

\VS{2}عَ نَشَ يُدَيَ عِحّرّ، عَ نَشَ لٍوِكَيٍ نُن دٍنبَيَ شُنيِيٍ شَنِن دَرِ سَلَمُ، نَشٍيٍ نُ نَ يُدَيَ تَايٍ كُي.


\par }{\PP \VS{3}نَ حَمَ نَشَ سَاتّ تٌنفٌ مَنفّ بّ عَلَ شَ بَنشِ كُي. يٍهٌيَدَ نَشَ عَ مَسٍن، «مَنفّ شَ دِ نَن يَ. عَ تَن نَن قَمَ مَنفّيَ سْتْدٍ عَلْ عَلَتَلَ عَ مَسٍنشِ كِ نَشّ دَوُدَ بْنسْي شَ قٍ رَ.

\VS{4}وٌ نَشَن نَبَمَ، سّرّشّدُبّيٍ نُن لٍوِكَيٍ نَشٍيٍ وَلِمَ مَلَبُي لْشْي، عَ شُندّ سِنفٍ شَ هْرْ مْبَنشِ سٌدٍ دّيٍ كَنتَ.

\VS{5}شُندّ قِرِن ندٍ شَ لُ مَنفّ بَنشِ كُي. شُندّ سَشَن ندٍ شَ لُ يٍسٌدِ شَ نَادّ رَ. حَمَ تَن قَمَ لُدٍ عَلَتَلَ شَ بَنشِ تّتّ نَن كُي.

\VS{6}مِشِ يٌ نَشَ سٌ عَلَتَلَ شَ بَنشِ كُي، قٌ سّرّشّدُبّيٍ نُن لٍوِكَيٍ نَشٍيٍ وَلِمَ نَا. نٍيٍ نَن نْمَ سٌدٍ، بَرِ مَ سّنِيّنتْييٍ نَن عٍ رَ، كْنْ حَمَ تَن مُ نْمَ سٌدٍ نَا كُي.

\VS{7}لٍوِكَيٍ شَ مَنفّ بِلِن، سَنتِدّفّمَ سُشُشِ عٍ يِ رَ. مِشِ يٌ نَشَن كَتَمَ عَ شَ سٌ نَ بَنشِ كُي، وٌ عَ قَشَ. وٌ شَ لُ مَنفّ سّيتِ مَ عَ سٌ تّمُي نُن عَ مِنِ تّمُي.»


\par }{\PP \VS{8}لٍوِكَيٍ نُن يُدَيَكَيٍ بِرِن نَشَ بِرَ سّرّشّدُبّ يٍهٌيَدَ شَ يَامَرِ قْشْ رَ. كَنكَن نَشَ بِرَ عَ شَ شُندّ قْشْ رَ، نَشَن سٌمَ بَنشِ كُي مَلَبُي لْشْي نُن نَشَن مِنِمَ نَ لْشْي. سّرّشّدُبّ يٍهٌيَدَ مُ تِن شُندّ يٌ شَ بَ نَ وَلِ كُي.

\VS{9}سّرّشّدُبّ يٍهٌيَدَ نَشَ تَنبّيٍ نُن وُرٍ لٍقَ شُنفبٍيٍ نُن عَ لَنمَيٍ سٌ مِشِ كّمّ شُنيِيٍ يِ رَ. نَ تَنبّيٍ نُن مَكَنتَ سٍيٍ نُ قِندِشِ مَنفّ دَوُدَ نَن فبٍ رَ، نَشّيٍ نُ رَفَتَشِ عَلَ شَ بَنشِ كُي.

\VS{10}عَ نَشَ حَمَ بِرِن تِ عَ يِرٍ، عٍ شَ فٍرٍ سٌسٍ نَ عٍ يِ رَ، كٍلِقٍ بَنشِ يِرٍقَنيِ مَ، سَ دْشْ بَنشِ كْولَ رَ، كٍلِقٍ سّرّشّبَدٍ مَ، سَ دْشْ بَنشِ كَنكٍ رَ، عَلَكٌ عٍ شَ مَنفّ بِلِن.

\VS{11}عٍ نَشَ مَنفّ شَ دِ رَ مِنِ كّنّ مَ، عٍ مَنفّ تْنشُمَ سَ عَ شُن مَ، عٍ عَلَ شَ سَاتّ سّبّشِ سٌ عَ يِ رَ، عٍ تُرٍ سُرُ سُرُ عَ شُنيِ مَ، عٍ قَ عَ مَسٍن عٍ شُي عِتٍشِ رَ، «سِمَيَ شَ لُ مَنفّ بّ!»


\par }{\PP \VS{12}عَتَلَيَ تٌ حَمَ شُي مّ مَنفّ مَتْشْ رَ عَ عِتٍشِ رَ،

\VS{13}عَ نَشَ حَمَ سَفَتَ عَلَ شَ هْرْ مْبَنشِ. مّننِ، عَ نَشَ مَنفّ تٌ، عَ تِشِ هْرْ مْبَنشِ سَنيِيٍ سّيتِ مَ سٌدٍ دّ رَ، يَرٍرَتِيٍ نُن سَرَ قٍيٍ تِشِ عَ سّيتِ مَ، يُدَيَ حَمَ سّيوَشِ، سَرَيٍ نُ قٍمَ، بّيتِبَيٍ نُ بّيتِ بَمَ كْرَيٍ شُييٍ رَ. عَتَلَيَ نَشَ عَ شَ دٌنمَ عِبْو شْنّ كُي، عَ قَ عَ قَلَ، «يَنقَنتٍيَ، يَنقَنتٍيَ!»


\par }{\PP \VS{14}نَ تّمُي، سّرّشّدُبّ يٍهٌيَدَ نَشَ سْورِ كّمّ شُنيِيٍ رَ مِنِ، عَ قَ عٍ يَامَرِ، «وٌ شَ عَ رَ مِنِ بٍ كُي، وٌ شَ عَ قَشَ سَنتِدّفّمَ رَ. نَشَن يٌ بِرَ مَ عَ قْشْ رَ، وٌ نَ كَنيِ قَن قَشَ.» سّرّشّدُبّ نُ بَرَ عَ قَلَ، «وٌ نَشَ عَ قَشَ عَلَتَلَ شَ بَنشِ كُي دٍ.»

\VS{15}عٍ نَشَ عَ سُشُ مَنفّ شَ بَنشِ نَادّ رَ نَشَن شِلِ «سٌي نَادّ،» عٍ قَ عَ قَشَ مّننِ.


\par }{\PP \VS{16}يٍهٌيَدَ نَشَ سَاتّ تٌنفٌ، عَ تَن يٌ، حَمَ يٌ، مَنفّ يٌ، عٍ بِرِن شَ قِندِ عَلَتَلَ شَ حَمَ رَ.

\VS{17}حَمَ بِرِن نَشَ سٌ بَلِ كُيٍ شَ بَنشِ كُي، عٍ قَ نَ كُيٍيٍ نُن سّرّشّبَدٍيٍ كَنَ. عٍ نَشَ بَلِ شَ سّرّشّدُبّ مَتَن سُشُ، عٍ عَ قَشَ سّرّشّبَدٍ يِرٍ.

\VS{18}يٍهٌيَدَ نَشَ سّرّشّدُبّيٍ نُن لٍوِكَيٍ يَامَرِ عٍ شَ عَلَتَلَ شَ بَنشِ وَلِ سُشُ عَلْ دَوُدَ نُ بَرَ عَ قَلَ عٍ بّ كِ نَشّ. عٍ بِرِن نُ عِتَشُنشِ شُندّ كِمَ، عٍ شَ سّرّشّ فَن دَاشِ بَ عَلَتَلَ بّ عَلْ عَ سّبّشِ تَوُرٍتَ مُنسَ كُي كِ نَشّ. دَوُدَ نُ بَرَ عَ قَلَ نَ بِرِن شَ رَبَ تَنتُي نُن بّيتِ رَ.

\VS{19}يٍهٌيَدَ نَشَ يِرٍ كَنتّيٍ تِ هْرْ مْبَنشِ نَادّيٍ رَ عَلَكٌ مِشِ سّنِيّنتَرٍ يٌ نَشَ سٌ مّننِ.

\VS{20}عَ نَشَ سْورِ كّمّ شُنيِيٍ، كُنتِفِيٍ، يَرٍرَتِيٍ، نُن حَمَ بِرِن مَشِلِ عٍ شَ مَنفّ مَتِ كٍلِقٍ عَلَتَلَ شَ هْرْ مْبَنشِ، هَن مَنفّ شَ بَنشِ. عٍ نَشَ مَنفّ رَ سٌ نَادّ شُنفبٍ رَ، عٍ قَ عَ دْشْ مَنفّ كِبَنيِ كُي.

\VS{21}حَمَ بِرِن نَشَ سّيوَ، تَا نَشَ لُ بْحّسَ كُي، عَتَلَيَ قَشَ شَنبِ سَنتِدّفّمَ رَ.




\par }\Chap{24}{\SH يٍهٌوَ سَ عَلَ شَ هْرْ مْبَنشِ يَءِلَنقٍ
\par }
{\R عِسِرَيِلَ مَنفّيٍ عِِ ١٢‏؛١ ٬ ١٧

\par }{\PP \VerseOne{1}يٍهٌوَ سَ مَنفّيَ سْتْ عَ شَ سِمَيَ حّ سٌلٌقٍرٍ نَن مَ، عَ قَ حّ تٌنفٌ نَانِ مَنفّيَ رَبَ دَرِ سَلَمُ. عَ نفَ شِلِ سِبِيَ، بٍرِ سٍيبَكَ نَن نُ عَ رَ.

\VS{2}سّرّشّدُبّ يٍهٌيَدَ شَ وَشَتِ، يٍهٌوَ سَ نَشَ لُ تِنشِنيِ كُي عَلَتَلَ يَ عِ.

\VS{3}يٍهٌيَدَ نَشَ فِنّ قِرِن قٍن يٌوَ سِ بّ. عَ دِ شّمّيٍ نُن دِ فِنّيٍ سْتْ نَ كُي.


\par }{\PP \VS{4}نَ تٌ دَنفِ، يٌوَ سِ نَشَ عَ حَنِفٍ عَ شَ عَلَتَلَ شَ بَنشِ يَءِلَن.

\VS{5}عَ نَشَ سّرّشّدُبّيٍ نُن لٍوِكَيٍ مَلَن، عَ عَ قَلَ عٍ بّ، «وٌ سِفَ يُدَيَ تَايٍ كُي نُن عِسِرَيِلَ بْشِ مَ حّ يٌ حّ كْبِرِ مَلَندٍ، عَلَكٌ وٌ شَ وٌ مَرِفِ عَلَ شَ بَنشِ يَءِلَن. وٌ شَ فبَتَ يِ وَلِ رَ.» كْنْ لٍوِكَيٍ مُ عَ سُشُ سْوبّ رَ.


\par }{\PP \VS{6}مَنفّ نَشَ سّرّشّدُبّ كُنتِفِ يٍهٌيَدَ شِلِ، عَ عَ مَشْرِن، «مُنقٍ رَ عِ مُ لٍوِكَيٍ كَرَشَنشِ عٍ شَ دُوتِ مَشِلِ يُدَيَ نُن دَرِ سَلَمُ، عَلْ عَلَتَلَ شَ كٌنيِ مُنسَ عَ يَمَرِ كِ نَشّ، نُن عِسِرَيِلَ حَمَ قَن تِن عَ رَ كِ نَشّ عَلَ شَ هْرْ مْلِنفِرَ شَ قٍ رَ، سٍيدٍحْشْيَ نَ دّننَشّ؟»

\VS{7}عَتَلَيَ، مَنفّ فِنّ حَاشِ نُن عَ شَ دِيٍ نُ بَرَ سٍ سّنِيّنشِيٍ بِرِن بَ عَلَتَلَ شَ بَنشِ كُي، عٍ شَ نٍيٍ رَوَلِ بَلِ كُيٍيٍ بّ.

\VS{8}نَ كُي، مَنفّ نَشَ عَ قَلَ عَ كَنكِرَ شَ يَءِلَن، عَ شَ دْشْ عَلَتَلَ شَ بَنشِ نَادّ رَ تَندٍ.

\VS{9}مَرَكٌلٌنيِ نَشَ تِ يُدَيَ نُن دَرِ سَلَمُ، عَ كَنكَن لَن عَ شَ قَ كْبِرِ رَ عَلَتَلَ بّ، عَلْ عَلَتَلَ شَ كٌنيِ مُنسَ نُ بَرَ عِسِرَيِلَ يَامَرِ عَ رَ كِ نَشّ فبٍنفبٍرٍنيِ مَ.

\VS{10}كُنتِفِيٍ نُن حَمَ بِرِن نَشَ تِن نَ رَ، عٍ نَشَ قَ كْبِرِ رَ، عٍ عَ سَ كَنكِرَ كُي هَن عَ عَ رَقٍ.

\VS{11}كَنكِرَ تٌ رَقٍ كْبِرِ رَ، عٍ نَشَ عَ شَنِن لٍوِكَيٍ شْنمَ عَلَكٌ نٍيٍ شَ عَ كُي عِقٍ كٌلٌن مَنفّ شِلِ رَ. مَنفّ شَ سّبّلِ تِ نُن سّرّشّدُبّ كُنتِفِ قّ مَتِ نَشَ كَنكِرَ عِبَ. عٍ تٌ فّ، عٍ مَن نَشَ كَنكِرَ دْشْ عَ دْشْدٍ. عٍ نُ نَ رَبَمَ نّ لْشْ يٌ لْشْ. كْبِرِ فبٍفبٍ نَشَ سْتْ نَ كُي.

\VS{12}مَنفّ نُن يٍهٌيَدَ نُ نَ كْبِرِ سٌمَ وَلِكّ شُنيِيٍ نَن يِ رَ، عٍ شَ نُ وَلِكّيٍ سَرٍ قِ عَ رَ. وَلِكّيٍ نُ نَ نَشٍيٍ فّمّ مَسٌلِمَ، نَشٍيٍ كَمُدّرِ وَلِ رَبَمَ، نَشٍيٍ وُرٍ نُن يْشُي رَوَلِمَ عَلَتَلَ شَ بَنشِ يَءِلَنقٍ رَ.

\VS{13}وَلِ نَشَ سْونّيَ وَلِكّيٍ وَكِلِ سَابُي رَ. عَلَ شَ هْرْ مْبَنشِ نَشَ فبِلٍن عَ شَ تٌقَنيِ سِنفٍ مَ، ندٍ نَشَ سَ عَ سّنبّ شُن مَ.

\VS{14}عٍ تٌ فّ نَ وَلِ رَ، عٍ نَشَ كْبِرِ دْنشْي رَفبِلٍن مَنفّ نُن يٍهٌيَدَ مَ. مَنفّ نَشَ سٍ فبّتّيٍ يَءِلَن نَ كْبِرِ رَ، نَشٍيٍ نُ رَوَلِمَ عَلَتَلَ شَ بَنشِ كُي، عَلْ فبٍتِ ثْوتِ نُن شّيمَ ثْوتِ، عَ نُن يِرَبَسٍيٍ نَشٍيٍ نُ رَوَلِمَ سّرّشّ فَن دَاشِ بَقٍ رَ. سّرّشّ فَن دَاشِيٍ نُ بَمَ عَلَتَلَ شَ بَنشِ كُي يٍهٌيَدَ شَ سِمَيَ بِرِن كُي.


\par }{\PP \VS{15}يٍهٌيَدَ شَ سِمَيَ تٌ كَمَلِ عَ قَنيِ رَ، عَ نَشَ لَاشِرَيَ. عَ شَ سِمَيَ نُ بَرَ سِفَ هَن حّ كّمّ حّ تٌنفٌ سَشَن.

\VS{16}عٍ نَشَ عَ رَفَتَ دَوُدَ شَ تَا كُي بْشِ مَنفّيٍ قّ مَ، بَرِ مَ عَ نُ بَرَ قٍ قَنيِ رَبَ عِسِرَيِلَ بْشِ مَ عَلَ نُن عَ شَ بَنشِ بّ.


\par }{\PP \VS{17}يٍهٌيَدَ تٌ قَشَ، يُدَيَ كُنتِفِيٍ نَشَ قَ مَنفّ يِرٍ، عٍ قَ عٍ قٍلٍن بْشِ مَ عَ بُن مَ. نَ كُي، مَنفّ نَشَ عَ تُلِ مَتِ عٍ شَ مَرَ سِ رَ.

\VS{18}عٍ نَشَ عٍ بَبَيٍ مَرِفِ عَلَتَلَ شَ بَنشِ رَبّحِن، عٍ قَ تُوبِ عَسٍرِ كُيٍيٍ بّ. عَلَتَلَ نَشَ شْنْ يُدَيَ نُن دَرِ سَلَمُ مَ عٍ شَ يُنُبِيٍ شَ قٍ رَ.


\par }{\PP \VS{19}عَلَتَلَ نَشَ نَمِحْنمّيٍ شّي عٍ شْن عَ شَ سّرِيّ رَ، كْنْ عٍ مُ تِن عٍ تُلِ مَتِدٍ نَ مَسٍنيِ رَ.

\VS{20}عَلَ شَشِلِ نَشَ لُ سّرّشّدُبّ يٍهٌيَدَ شَ دِ سَكَرِ مَ، عَ قَ عَ مَسٍن حَمَ بّ، «عَلَ شَ مَسٍنيِ نَن يَ؛ مُنقٍ رَ وٌ نَ ﭑ تَن عَلَتَلَ شَ سّرِيّ مَتَندِقٍ؟ وٌ شَ قٍ يٌ مُ سْونّيَمَ، بَرِ مَ وٌ بَرَ ﭑ تَن عَلَتَلَ رَبّحِن. ﭑ قَن قَمَ وٌ رَبّحِندٍ نَ نَن مَ.»

\VS{21}نَ كُي، حَمَ نَشَ نَتّ تٌنفٌ عٍ شَ سَكَرِ يَنقَ. نَ نَشَ عَ نِيَ مَنفّ شَ يَامَرِ قِ عٍ شَ سَكَرِ مَفْنْ فّمّ رَ عَلَتَلَ شَ بَنشِ تّتّ كُي هَن عَ شَ قَشَ.

\VS{22}مَنفّ يٌوَ سِ نُ بَرَ نّيمُ سَكَرِ بَبَ يٍهٌيَدَ شَ هِننّ مَ، عَ نَشَن نَبَ عَ بّ. عَ سَكَرِ قَشَ. بٍينُ سَكَرِ شَ قَشَ عَ يِ نَن مَسٍن، «عَلَتَلَ شَ عِ قْشِ تٌ، عَ شَ عِ سَرٍ رَفبِلٍن عِ مَ.»


\par }{\PP \VS{23}حّ كٍرٍن تٌ دَنفِ، سِرِيَ سْورِ فَلِ نَشَ يٌوَ سِ فٍرٍ. عٍ نَشَ سٌ يُدَيَ نُن دَرِ سَلَمُ، عٍ نَشَ كُنتِفِ بِرِن قَشَ، عٍ قَ عٍ هَرِفٍ شَنِن دَ مَسِ مَنفّ شْن مَ.

\VS{24}سِرِيَ سْورِيٍ مُ نُ وُيَ، كْنْ عَلَتَلَ نَن يُدَيَ سْورِ فَلِ شُنفبٍ سَ عٍ سَفٌي، بَرِ مَ يُدَيَكَيٍ نُ بَرَ عٍ بَبَيٍ مَرِفِ عَلَتَلَ رَبّحِن. عَلَ سِرِيَكَيٍ رَوَلِ نّ عَلَكٌ يٌوَ سِ شَ حَشَنكَتَ.

\VS{25}سِرِيَكَيٍ نُ بَرَ يٌوَ سِ مَشْنْ فٍرٍ كُي. عٍ نَشَ فبِلٍن عٍ شْنيِ، يٌوَ سِ تَن نُ تْورْقٍ نَ تّمُي عَ شَ سَدٍ مَ. عَ شَ وَلِكّيٍ نَشَ نَتّ تٌنفٌ عٍ شَ عَ قَشَ، بَرِ مَ عَ نُ بَرَ سّرّشّدُبّ يٍهٌيَدَ شَ دِ قَشَ. عٍ نَشَ عَ قَشَ عَ شَ سَدٍ مَ. حَمَ نَشَ يٌوَ سِ رَفَتَ دَوُدَ شَ تَا كُي، كْنْ عٍ مُ تِن عَ رَفَتَدٍ مَنفّيٍ شَ فَبُرِيٍ يِرٍ.

\VS{26}مِشِيٍ شِلِيٍ نَن يَ نَشٍيٍ يٌوَ سِ يَنقَ؛ عَمٌنِكَ سِمٍيَتَ شَ دِ سَبَدِ، نُن مٌوَبَكَ سِمِرِتِ شَ دِ يٌسَبَدِ.

\VS{27}قْلْ عَ شَ دِيٍ شِلِيٍ مَ، نَمِحْنمّ مَسٍنيِ وُيَشِيٍ نَشٍيٍ تِ عَ شَ قٍ رَ، عَ سَ دْشْ عَلَ شَ بَنشِ وُلِ رَ عَ نَشَن نَبَ، نَ بِرِن سّبّشِ مَنفّيٍ شَ تَرُشُي كُي. عَ شَ دِ عَمَسِيَ نَشَ تِ عَ حْشْي رَ.




\par }\Chap{25}{\SH عَمَسِيَ شَ مَنفّيَ
\par }
{\R عِسِرَيِلَ مَنفّيٍ عِِ ١٤‏؛١ ٬ ٢٠

\par }{\PP \VerseOne{1}عَمَسِيَ مَنفّيَ سْتْ عَ شَ سِمَيَ حّ مْشْحّن نُن سُولِ نَن مَ، عَ قَ حّ مْشْحّن نُن سٌلٌمَنَانِ مَنفّيَ رَبَ دَرِ سَلَمُ. عَ نفَ نُ شِلِ نّ يٍهٌوَدِن. دَرِ سَلَمُكَ نَن نُ عَ رَ.

\VS{2}عَمَسِيَ نَشَ حّرّ عَلَتَلَ شَ تِنشِنيِ رَ، كْنْ عَ مُ عَ رَبَ عَ بْحّ بِرِن نَ.

\VS{3}عَ شَ مَنفّيَ تٌ مَبَنبَن، عَ نَشَ وَلِكّيٍ قَشَ نَشٍيٍ عَ بَبَ قَشَ عَ شَ مَنفّيَ كُي.

\VS{4}كْنْ عَ مُ نَ وَلِكّيٍ شَ دِيٍ تَن قَشَ، بَرِ مَ عَلَتَلَ شَ يَامَرِ سّبّشِ تَوُرٍتَ مُنسَ كُي، «بَبَ مُ لَن عَ شَ قَشَ عَ شَ دِ شَ يُنُبِ شَ قٍ رَ. دِ قَن مُ لَن عَ شَ قَشَ عَ بَبَ شَ يُنُبِ شَ قٍ رَ. كَنكَن لَن عَ شَ قَشَ عَ يّتّ نَن مَ يُنُبِ شَ قٍ رَ.»


\par }{\PP \VS{5}عَمَسِيَ نَشَ يُدَيَكَيٍ مَلَن، عَ قَ عٍ تِ عٍ شَبِلّ كِ مَ. عَ نَشَ مِشِ وُلُ شُنيِيٍ نُن مِشِ كّمّ شُنيِيٍ سُفَندِ يُدَ نُن بُنيَمِن بْنسْي بّ. عَ تٌ شّمّ كْنتِ نَشٍيٍ نُ بَرَ فّ حّ مْشْحّن سْتْدٍ، عَ نَشَ شّمّ وُلُ كّمّ سَشَن سْتْ نَشٍيٍ قَتَ تَنبّ نُن وُرٍ لٍقَ رَ فٍرٍ كُي.

\VS{6}عَ مَن نَشَ كْبِرِ قِ عِسِرَيِلَ سْورِ حَلَمَ مِشِ وُلُ كّمّ مَ عَلَكٌ نٍيٍ شَ سَ عٍ شُن.


\par }{\PP \VS{7}عَلَ شَ مِشِ ندٍ نَشَ قَ، عَ قَ عَ قَلَ عَ بّ، «مَنفّ، عِ نَشَ عِسِرَيِلَ سْورِ فَلِ شَنِن، بَرِ مَ عَلَتَلَ مُ عِسِرَيِلَ نُن عٍقِرَ مِ بْنسْي بّ.

\VS{8}شَ عِ عٍ شَنِن فٍرٍ سٌدٍ، هَلِ عِ فٍرٍ سٌ عَ مْولِ بِرِن نَ، عَلَ قَمَ نّ عِ لُدٍ عِ يَشُييٍ سَفٌي. سّنبّ نَ عَلَ نَن يِ رَ مِشِ مَلِقٍ رَ شَ نَ مُ عَ رَ مِشِ رَلْو سِقٍ رَ.»

\VS{9}عَمَسِيَ نَشَ عَ قَلَ عَلَ شَ مِشِ بّ، «ﭑ حَن بَرَ فبٍتِ كِلٌ وُلُ سَشَن كِلٌ كّمّ نَانِ سٌ عٍ يِ رَ.» عَلَ شَ مِشِ نَشَ عَ يَابِ، «عَلَتَلَ نْمَ عِ كِدٍ دَنفِقٍ نَ رَ.»

\VS{10}نَ كُي، عَمَسِيَ نَشَ عٍقِرَ مِ سْورِيٍ رَفبِلٍن عٍ شْنيِ. عٍ نَشَ فبِلٍن عٍ شْنيِ، كْنْ عٍ بْحّ نُ تٍشِ يُدَيَ شِلِ مَ.


\par }{\PP \VS{11}عَمَسِيَ نَشَ عَ سّنبّ سٌ، عَ قَ عَ شَ سْورِ فَلِ رَحّرّ فٍرٍ كُي. عٍ نَشَ سٍيِرِكَ وُلُ قُ قَشَ فُلُنبَ كُي قْشْي حِنمَ دّننَشّ.

\VS{12}يُدَيَ سْورِيٍ نَشَ سٍيِرِكَ وُلُ قُ فبّتّ سُشُ، عٍ نَشَ عٍ شَنِن فٍلٍنيِ قَرِ، عٍ قَ عٍ رَدِن يّ، عٍ قَشَ.


\par }{\PP \VS{13}عٍقِرَ مِكَيٍ، عَمَسِيَ نَشٍيٍ رَفبِلٍن عٍ شْنيِ، نٍيٍ نَشَ بَفَن يُدَيَ تَايٍ مَ كٍلِقٍ سَمَرِ مَ، سَ دْشْ بٍتِ شٌرٌن نَ. عٍ نَشَ مِشِ وُلُ سَشَن قَشَ، عٍ قَ مّننِكَيٍ هَرِفٍ شَنِن عٍ شُن مَ.


\par }{\PP \VS{14}عَمَسِيَ تٌ فّ عٍدٌنكَيٍ بْنبْدٍ، عَ نَشَ قَ عٍ بٍنبَ سٍيِرِ شَ كُيٍيٍ رَ، عَ عٍ قِندِ عَ شَ عَلَيٍ رَ. عَ نَشَ عٍ بَتُ، عَ سُرَيِ فَن عٍ بّ سّرّشّ رَ.

\VS{15}نَ كُي عَلَتَلَ نَشَ شْنْ عَمَسِيَ مَ، عَ قَ نَمِحْنمّ شّي عَ يِرٍ عَ قَلَقٍ رَ، «مُنقٍ رَ عِ يِ سِيٍ شَ كُيٍيٍ بَتُشِ، نَشٍيٍ مُ نُ نْمَ عٍ شَ حَمَ رَتَنفَدٍ عِ مَ؟»

\VS{16}عَ تٌ نَ وْيّنيِ قَلَ عَ بّ، عَمَسِيَ نَشَ عَ مَشْرِن، «مُشُ بَرَ عِ تِ مَنفّ رَ سِمَ رَ؟ يِ مَسٍنيِ لُ نَ، شَ عِ مُ وَ مَ فبَلٌي شْن.» نَمِحْنمّ نَشَ عَ شَ مَسٍنيِ رَحْن، «ﭑ بَرَ عَ كٌلٌن عَلَ بَرَ نَتّ تٌنفٌ عَ شَ عِ سْنتْ، بَرِ مَ عِ بَرَ كُيٍيٍ بَتُ، عِ مَن بَرَ تٌندِ ﭑ مَ مَرَ سِ رَ مّدٍ.»


\par }{\PP \VS{17}عَمَسِيَ تٌ فّ مَرَ سِ قٍندٍ مِشِ فبّتّيٍ رَ، عَ نَشَ شّيرَيٍ شّي عِسِرَيِلَ مَنفّ يٌوَ سِ مَ، يٍهٌوَشَسِ شَ دِ، «قَ، وٌن شَ قَ فٍرٍ.»

\VS{18}عِسِرَيِلَ مَنفّ يٌوَ سِ نَشَ عَ يَابِ، «لِبَن تُنبٍ دِ نَشَ شّيرَ شّي لِبَن سّدِرِ وُرِ شُنفبٍ مَ عَ قَلَقٍ رَ، ‹عِ شَ دِ فِنّ قِ ﭑ مَ دِ مَ.› نَ دَنفِ شَنبِ لِبَن وُلَءِ سُبٍ ندٍ نَشَ تُنبٍ مَبٌرٌن.

\VS{19}عِ نَشّ عِ بَرَ نْ عٍدٌن نَ. عِ بَرَ عِ يّتّ عِفبٌ نَ قٍ مَ. عِ نَشَن نَبَمَ، عِ شَ لُ عِ شْنيِ. مُنقٍ رَ عِ وَ مَ حَشَنكَتّ قٍنقٍ؟ عِ قَمَ بِرَدٍ، عِ تَن نُن يُدَ بْنسْي!»


\par }{\PP \VS{20}عَلَ نَشَ عَ نِيَ عَمَسِيَ شَ تٌندِ نَ وْيّنيِ رَ، بَرِ مَ عَ نُ وَ مَ عَ لُقٍ عَ يَشُييٍ سَفٌي عَ شَ عٍدٌن كُيٍ بَتُي شَ قٍ رَ.

\VS{21}عِسِرَيِلَ مَنفّ يٌوَ سِ نَشَ تٍ يُدَيَ مَنفّ عَمَسِيَ فٍرٍدٍ. نَ فٍرٍ نَشَ رَبَ بٍتِ سٍمٍسِ يُدَيَ بْشِ مَ.

\VS{22}عِسِرَيِلَ نَشَ نْ يُدَيَ رَ، يُدَيَكَيٍ بِرِن نَشَ عٍ فِ عٍ سٌ عٍ شْنيِ.

\VS{23}عِسِرَيِلَ مَنفّ يٌوَ سِ نَشَ يُدَيَ مَنفّ عَمَسِيَ قِندِ فٍيلِمَنِ رَ بٍتِ سٍمٍسِ. عَ نَشَ عَ شَنِن دَرِ سَلَمُ، عَ مّننِ تّتّ كَنكٍ يَ كّمّ رَبِرَ كٍلِقٍ عٍقِرَ مِ نَادّ مَ، سَ دْشْ تُشُي نَادّ رَ.

\VS{24}عَ نَشَ شّيمَ، فبٍتِ، نُن يِرَبَسٍ بِرِن تٌنفٌ عَلَ شَ بَنشِ كُي، عٌبٍدٌ عٍدٌن حّنفِ نُ سَشِ نَشٍيٍ شْن مَ. عَ مَن نَشَ مَنفّ شَ نَاقُلِ تٌنفٌ عَ شَ بَنشِ كُي. عَ نَشَ مِشِ ندٍيٍ قَن تٌنفٌ، عَ فبِلٍن سَمَرِ.


\par }{\PP \VS{25}عِسِرَيِلَ مَنفّ يٌوَ سِ، يٍهٌوَشَسِ شَ دِ تٌ قَشَ، يُدَيَ مَنفّ، يٌوَ سِ شَ دِ عَمَسِيَ شَ مَنفّيَ شْن مَن نَشَ كُيَ حّ قُ نُن سُولِ.

\VS{26}عَمَسِيَ شَ تَرُشُي، عَ قْلّ نُن عَ رَحْنيِ بِرِن سّبّشِ يُدَيَ نُن عِسِرَيِلَ مَنفّيٍ شَ تَرُشُي كُي.

\VS{27}عَلَتَلَ تٌ عَمَسِيَ رَبّحِن، يَنقّ نَشَ عَ سُشُ دَرِ سَلَمُ. عَ نَشَ عَ فِ عَ سِفَ لَكِسِ، كْنْ مِشِ ندٍيٍ نَشَ سِفَ عَ قْشْ رَ، عٍ عَ قَشَ مّننِ.

\VS{28}عٍ نَشَ عَ قُرٍ شَنِن سٌييٍ قَرِ، عٍ عَ رَفَتَ عَ بَبَيٍ قّ مَ يُدَيَ مَنفَتَا.




\par }\Chap{26}{\SH عٌسِيَسِ شَ مَنفّيَ
\par }
{\R عِسِرَيِلَ مَنفّيٍ عِِ ١٤‏؛٢١ ٬ ٢٢، ١٥‏؛١ ٬ ٧

\par }{\PP \VerseOne{1}يُدَيَكَيٍ نَشَ عٌسِيَسِ تِ مَنفّ رَ عَ بَبَ عَمَسِيَ حْشْي رَ. عَ نُ بَرَ حّ قُ نُن سٍننِ سْتْ نَ وَشَتِ.

\VS{2}عَ بَبَ تٌ تَا مَسَرَ، عٌسِيَسِ نَشَ عٍلَتَ تَا رَ سٌ يُدَيَ شَ مَنفّيَ بُن مَ.

\VS{3}عٌسِيَسِ مَنفّيَ سْتْ عَ حّ قُ نُن سٍننِ نَن مَ، عَ قَ حّ تٌنفٌ سُولِ نُن قِرِن مَنفّيَ رَبَ دَرِ سَلَمُ. عَ نفَ نُ شِلِ نّ يٍكٌلِيَ. دَرِ سَلَمُكَ نَن نُ عَ رَ.

\VS{4}عَ حّرّ نّ عَلَتَلَ شَ تِنشِنيِ كُي عَلْ عَ بَبَ عَمَسِيَ.


\par }{\PP \VS{5}عٌسِيَسِ نَشَ عَلَ يَرَفَاشُييَ مَتِنكَن عَننَبِ سَكَرِ سَابُي رَ. عَلَتَلَ نُ لُمَ شَشِلِ قَنيِ قِ رَ سَكَرِ مَ لَامَتُنيِيٍ كُي. عٌسِيَسِ شَ قٍ بِرِن نَشَ سْونّيَ، بَرِ مَ عَ نُ عَلَتَلَ وَشْنقٍ قٍنمَ.

\VS{6}عَ تٌ سِفَ قِلِسِتَكَيٍ فٍرٍدٍ، عَ نَشَ فَتِ، يَبِنٍ، نُن عَسِدٌدِ تّتّيٍ رَبِرَ. عَ نَشَ تَايٍ تِ عَسِدٌدِ بْشِ مَ قِلِسِتَكَيٍ يَ مَ.

\VS{7}عَلَ نَشَ عَ مَلِ قِلِسِتَكَيٍ فٍرٍدٍ، عَ نُن عَرَبُيٍ نَشٍيٍ نُ سَبَتِشِ فُرُ بَلِ، عَ نُن مَيٌنكَيٍ.

\VS{8}مَيٌنكَيٍ نَشَ دُوتِ بَ عٌسِيَسِ بّ، نَشَن سّنبّ شَ فبٌي نُ بَرَ كٌلٌن هَن مِسِرَ بْشِ مَ.

\VS{9}عَ نَشَ كٌورٍ بَنشِ سّنبّمَيٍ تِ دَرِ سَلَمُ تُشُي نَادّ نُن فُلُنبَ نَادّ شُن مَ.

\VS{10}عَ نَشَ يِرٍ مَكَنتَدٍيٍ تِ دَاشَ. عَ نَشَ كْلْنيِيٍ قَن فٍ نَ، بَرِ مَ شُرُ سٍ فبٍفبٍ نُ نَ عَ يِ رَ. عَ شَ وَلِكّيٍ نُ وَلِمَ نَا مّرّ قَنيِيٍ مَ، ندٍيٍ قَن نُ مّينِمَ نَا وّنِ بِلِيٍ مَ كَرٍ مٍلٍ فٍيَيٍ قَرِ. بْشِ رَوَلِقٍ نُ رَقَن عَ مَ.

\VS{11}سْورِ فَلِ نُ نَ عٌسِيَسِ يِ رَ، نَشٍيٍ نُ نَ مَنفّ شَ مِشِ شَنَنِيَ شَ يَامَرِ بُن مَ. سّبّلِتِ يٍيِيٍلِ نُن يَرٍرَتِ مَاسٍيَ نُ بَرَ نَ فَلِ عِتَشُن عَ شُندّ كِ مَ.

\VS{12}دٍنبَيَ كَنيِ مِشِ وُلُ قِرِن كّمّ سٍننِ نَن نُ يِ سْورِ حَلَمَيٍ رَحّرّ مَ.

\VS{13}سْورِ حَلَمَ وُلُ كّمّ سَشَن نُن سٌلٌقٍرٍ كّمّ سُولِ نُ نَ نَا، نَشٍيٍ نُ مَنفّ مَلِمَ عَ يَشُييٍ فٍرٍدٍ.

\VS{14}عٌسِيَسِ نَشَ وُرٍ لٍقَيٍ، تَنبّيٍ، تُندٍ لّبّرّيٍ، تَبٍ مَكٌتٌ سٍيٍ، شَلِيٍ، نُن لَاتِيٍ سٌ عٍ يِ رَ.

\VS{15}شَشِلِمَ ندٍيٍ نَشَ عَ مَلِ شَلِيٍ نُن فّمّ شُنفبٍ وٌلِ سٍيٍ يَءِلَندٍ دَرِ سَلَمُ. عٍ نَشَ عٍ دْشْ يِرٍ عِتٍشِيٍ قَرِ. نَ بَرَ عَ نِيَ عَ شَ شِلِ فبٍ سْتْ هَن يِرٍ مَكُيٍ. عَلَ نُ عَ مَلِمَ نَ بِرِن كُي عَلَكٌ عَ شَ سّنبّ سْتْ.


\par }{\PP \VS{16}كْنْ عَ شَ مَنفّيَ تٌ فّ مَبَنبَندٍ، عَ نَشَ عَ يّتّ عِفبٌ. عَ نَشَ عَ مَرِفِ عَلَتَلَ شَ سّرِيّ رَبّحِن، عَ سٌ عَلَتَلَ شَ هْرْ مْبَنشِ كُي سُرَيِ فَندٍ سّرّشّبَدٍ قَرِ.

\VS{17}سّرّشّدُبّ، عَسَرَيَ نَشَ بِرَ عَ قْشْ رَ، عَ نُن عَلَتَلَ شَ سّرّشّدُبّ تٌنفٌ سٌلٌمَسَشَن.

\VS{18}يِ شّمّ فبَنفبَلَنيِيٍ نَشَ يِ وْيّنيِ شْرْشْي قَلَ عٌسِيَسِ بّ، «سُرَيِ فَنقٍ سّرّشّ رَ نَ مُ قِندِ عِ تَن عٌسِيَسِ شَ وَلِ رَ. سّرّشّدُبّيٍ نَن مَ وَلِ نَ رَ. هَرُنَ شَ دِيٍ سُفَندِشِ نّ عَلَ بّ عٍ شَ نَ وَلِ رَبَ. عِ تَن شَ مِنِ هْرْ مْبَنشِ كُي، بَرِ مَ عِ بَرَ عَلَ شَ سّرِيّ مَتَندِ. نَ قٍ مُ قِندِ مَ شُن نَكٍلِ رَ عِ بّ مَرِفِ عَلَتَلَ يَ عِ.»

\VS{19}عٌسِيَسِ بْحّ نَشَ تٍ سّرّشّدُبّيٍ شِلِ مَ. سُرَيِ سَ سٍ نُ نَ عَ بّلّشّ عِ. كُنّ نَشَ مِنِ عَ تِفِ مَ كٍرٍن نَ سّرّشّدُبّيٍ يَ شْرِ، عَلَتَلَ شَ هْرْ مْبَنشِ كُي، سُرَيِ فَنمَ سّرّشّبَدٍ نَشَن مَ.

\VS{20}سّرّشّدُبّ عَسَرَيَ نُن عَ بٌورٍيٍ تٌ نَ كُنّ تٌ عَ تِفِ مَ، عٍ نَشَ عَ رَ مِنِ تَندٍ مَقُرٍن. عَ تَن قَن يّتّ يَتِ نَشَ فبَتَ مِنِقٍ رَ، بَرِ مَ عَلَتَلَ نُ بَرَ عَ بْنبْ.

\VS{21}مَنفّ عٌسِيَسِ نَشَ قِندِ كُنّ كَنيِ رَ، هَن عَ قَشَ تّمُي. عَ نَشَ لُ بَنشِ ندٍ كُي عَ كٍرٍنيِ مَ، بَرِ مَ كُنّ كَنيِ مُ لَن عَ شَ سٌ عَلَتَلَ شَ بَنشِ كُي. عَ شَ دِ يٌتَمِ نَشَ مَنفّيَ سْتْ، عَ قَ لُ مَنفّ بَنشِ كُي، عَ حَمَ يَامَرِ.


\par }{\PP \VS{22}عٌسِيَسِ شَ تَرُشُي دْنشْييٍ، عَ قْلّ نُن عَ رَحْنيِ، عَ بِرِن سّبّشِ عَمٌسُ شَ دِ عَننَبِ عٍسَيِ شَ كِتَابُي كُي.

\VS{23}عٌسِيَسِ تٌ لَاشِرَيَ، عٍ نَشَ عَ رَفَتَ فَبُرِ كُي مَنفّيٍ شَ بْشِ ندٍ مَ، بَرِ مَ عٍ نُ عَ قَلَمَ نّ، «كُنّ كَنيِ نَ عَ رَ.» عَ شَ دِ يٌتَمِ نَشَ تِ مَنفّ رَ عَ حْشْي رَ.




\par }\Chap{27}{\SH يٌتَمِ شَ مَنفّيَ
\par }
{\R عِسِرَيِلَ مَنفّيٍ عِِ ١٥‏؛٣٢ ٬ ٣٨

\par }{\PP \VerseOne{1}يٌتَمِ مَنفّيَ سْتْ عَ حّ مْشْحّن نُن سُولِ نَن مَ، عَ قَ حّ قُ نُن سٍننِ مَنفّيَ رَبَ دَرِ سَلَمُ. عَ نفَ نُ شِلِ يٍرُ سَ، سَدْكِ شَ دِ فِنّ.

\VS{2}عَ حّرّ نّ عَلَتَلَ شَ تِنشِنيِ كُي. عَ بِرَ نّ عَ بَبَ عٌسِيَسِ شَ مِسَالِ قْشْ رَ، كْنْ عَ تَن مُ سٌ عَلَتَلَ شَ هْرْ مْبَنشِ كُي سّرّشّ دُبَمَ دّننَشّ. نَ وَشَتِ حَمَ تَن مُ نُ عَ شَ وَلِ حَاشِ لُمَ.


\par }{\PP \VS{3}يٌتَمِ نَشَ عَلَتَلَ شَ هْرْ مْبَنشِ نَادّ ندٍ يَءِلَن، نَشَن نُ نَ قُفٍ رَ. عَ مَن نَشَ بَنشِ فبٍفبٍ تِ عٌقٍلِ تّتّ كُي.

\VS{4}عَ نَشَ تَايٍ تِ يُدَيَ فٍيَيٍ يِرٍ، عَ نُن كٌورٍ بَنشِيٍ وٌندِيٍ كُي.

\VS{5}عَ نَشَ عَمٌنِ مَنفّ فٍرٍ، عَ نْ عَ رَ. عَمٌنِكَيٍ نَشَ يِ دُوتِ قِ حّ سَشَن بُن مَ؛ فبٍتِ كِلٌ وُلُ سَشَن كّمّ نَانِ، مّنفِ مَنِيّ بُسَلِ وُلُ تٌنفٌ نَانِ، قُندٍنيِ مَنِيّ بُسَلِ وُلُ تٌنفٌ نَانِ.

\VS{6}يٌتَمِ نَشَ سّنبّ سْتْ عَ قَنيِ رَ، بَرِ مَ عَ بَرَ حّرّ عَ مَرِفِ عَلَتَلَ شَ كِرَ شْن مَ.


\par }{\PP \VS{7}يٌتَمِ شَ تَرُشُي دْنشْييٍ، عَ شَ فٍرٍيٍ نُن عَ شَ وَلِيٍ، نٍيٍ بِرِن سّبّشِ عِسِرَيِلَ نُن يُدَيَ مَنفّيٍ شَ تَرُشُي كُي.

\VS{8}عَ مَنفّيَ سْتْ عَ حّ مْشْحّن نُن سُولِ نَن مَ، عَ قَ حّ قُ نُن سٍننِ مَنفّيَ رَبَ دَرِ سَلَمُ.

\VS{9}يٌتَمِ تٌ لَاشِرَيَ، عٍ نَشَ عَ رَفَتَ دَوُدَ شَ تَا كُي. عَ شَ دِ عَشَسِ نَشَ تِ عَ حْشْي رَ.




\par }\Chap{28}{\SH عَشَسِ شَ مَنفّيَ
\par }
{\R عِسِرَيِلَ مَنفّيٍ عِِ ١٦‏؛١ ٬ ٩

\par }{\PP \VerseOne{1}عَشَسِ مَنفّيَ سْتْ عَ حّ مْشْحّن نَن مَ، عَ قَ حّ قُ نُن سٍننِ مَنفّيَ رَبَ دَرِ سَلَمُ. عَ مُ لُ عَلَتَلَ شَ تِنشِنيِ كُي، عَلْ عَ بَبَ عَ رَبَ كِ نَشّ.

\VS{2}عَ نَشَ حّرّ عِسِرَيِلَ مَنفّيٍ قْشِ، عَ بَلِ كُيٍيٍ يَءِلَن يْشُي رَ.

\VS{3}عَ نَشَ سُرَيِ فَن سّرّشّ رَ هِنٌمَ شَ دِيٍ شَ فُلُنبَ كُي. عَ مَن نَشَ عَ شَ دِيٍ فَن تّ رَ، عٍ شَ قِندِ سّرّشّ رَ. عَلَتَلَ سِيٍ نَشٍيٍ كٍرِشِ عِسِرَيِلَ، عٍ نُ نَ قٍ رَهَرَ مُشِ مْولِيٍ نَن نَبَمَ.

\VS{4}عَشَسِ نَشَ سُرَيِ فَن، عَ مَن نَشَ سّرّشّ بَ كُيٍ بَتُدٍيٍ فٍيَيٍ قَرِ، نُن وُرِ بِلِ شِندٍيٍ بُن مَ.


\par }{\PP \VS{5}عَ مَرِفِ عَلَتَلَ نَشَ عَ سَ سِرِيَ مَنفّ بّلّشّ عِ، نَشَن عِسِرَيِلَ شُن نَكَنَ، عَ عٍ قِندِ فٍيلِمَنِيٍ رَ، عَ عٍ شَنِن دَ مَسِ. نَ كُي عِسِرَيِلَ مَنفّ لُ نّ عَ شَ نْي بُن، عَ تْورْ هَن.

\VS{6}رٍ مَلِيَهُ شَ دِ ثٍكَ نَشَ يُدَيَ سْورِ حَلَمَ وُلُ كّمّ مْشْحّن قَشَ لْشْي كٍرٍن كُي، بَرِ مَ عٍ نُ بَرَ عٍ بَبَيٍ عَلَتَلَ رَبّحِن.

\VS{7}عٍقِرَ مِ سْورِ حَلَمَ سِكِرِ نَشَ مَنفّ شَ دِ مَاسٍيَ، مَنفّ شَ فٌمِنَ عَسِرِكَمَ، نُن مَنفّ شَ سْورِ يَرٍرَتِ عٍلٍكَنَ بِرِن قَشَ.

\VS{8}عِسِرَيِلَكَيٍ نَشَ مِشِ وُلُ كّمّ قِرِن سُشُ فٍيلِمَنِيٍ رَ عٍ نفَشَكٍرٍنيِيٍ يَ مَ، فِنّيٍ، دِ شّمّيٍ، نُن دِ فِنّيٍ. عٍ مَن نَشَ هَرِفٍ فبٍفبٍ قَن تٌنفٌ، عٍ عَ شَنِن سَمَرِ.


\par }{\PP \VS{9}عَلَتَلَ شَ نَمِحْنمّ ندٍ نُ نَ مّننِ نَشَن شِلِ عٌدٍدِ. عَ نَشَ مِنِ سْورِيٍ يَ رَ نَشٍيٍ نُ نَ فبِلٍنقٍ سَمَرِ. عَ نَشَ عَ مَسٍن عٍ بّ، «وٌ بَبَيٍ مَرِفِ عَلَتَلَ نُ شْنْشِ نّ يُدَيَكَيٍ مَ، نَ نَن عَ تٌشِ وٌ عٍ مَسْتْشِ. كْنْ وٌ بَرَ نَشَن نَبَ عٍ رَ، نَ بَرَ فبٌ يّ هَن عَ بَرَ كٌورٍ لِ.

\VS{10}يَكْسِ وٌ وَ مَ يُدَ شَ دِيٍ نُن دَرِ سَلَمُ شَ دِيٍ شَ قِندِ وٌ شَ كٌنيِيٍ رَ. كْنْ وٌ تَن فٌ؟ وٌ مُ عَ كٌلٌن وٌ قَن بَرَ يُنُبِ سْتْ وٌ مَرِفِ عَلَتَلَ رَ؟

\VS{11}يَكْسِ وٌ وٌ تُلِ مَتِ ﭑ نَ. وٌ شَ يِ فٍيلِمَنِيٍ رَفبِلٍن عٍ شْنيِ، وٌ نفَشَكٍرٍنيِيٍ، بَرِ مَ عَلَتَلَ بَرَ شْنْ وٌ مَ.»


\par }{\PP \VS{12}عٍقِرَ مِ كُنتِفِ ندٍيٍ يٍهٌشَنَن شَ دِ عَسَرَيَ، مٍسِلٍمٌتِ شَ دِ بٍرٍكِيَ، سَلُمُ شَ دِ يٍشِسِكِيَ، نُن شَدَلَيِ شَ دِ عَمَسَ، نَشَ كٍلِ سْورِ فَلِ شُنيِيٍ شِلِ مَ.

\VS{13}عٍ نَشَ عَ قَلَ عٍ بّ، «وٌ نَشَ يِ فٍيلِمَنِيٍ رَ سٌ بٍ كُي، بَرِ مَ نَ قَمَ نّ عَ نِيَدٍ وٌن شَ يُنُبِ سْتْ عَلَتَلَ رَ. وٌ وَ مَ نّ وٌن مَ يُنُبِيٍ شُن شَ مَسَ؟ عَلَتَلَ حَن شْنْشِ عِسِرَيِلَ مَ.»

\VS{14}نَ كُي سْورِيٍ نَشَ فٍيلِمَنِيٍ نُن هَرِفٍ بّحِن، عٍ نَشَن سْتْ فٍرٍ كُي. عٍ نَ بِرِن نَبَ كُنتِفِيٍ نُن حَمَ نَن يَ شْرِ.

\VS{15}نَ كُنتِفِ نَشٍيٍ شِلِيٍ سّبّشِ، نٍيٍ نَشَ نَ هَرِفٍ يَ مَ تٌ، دُفِ نُن سَنكِرِ نَشَن نُ نَ، عٍ نَشَ نٍيٍ قِندِ فٍيلِمَنِ مَفٍلِيٍ شَ سٌسٍيٍ رَ. عٍ نَشَ بَلٌي نُن مِنسٍ سٌ عٍ يِ رَ، عٍ سٍرِ سَ عٍ شَ قِيٍ رَ. نَ تّمُي عٍ نَشَ عٍ رَ سٌ يٍرِكٌ، تُفِ تَا، عٍ نفَشَكٍرٍنيِيٍ يِرٍ. نَشٍيٍ مُ نْ عٍ حّرّدٍ، عٍ نَشَ نٍيٍ تَن شَنِن سٌقَلٍيٍ قَرِ. عٍ تٌ فّ نَ رَ، عٍ نَشَ فبِلٍن سَمَرِ.


\par }{\PP \VS{16}نَ وَشَتِ، مَنفّ عَشَسِ نَشَ سِرِيَ مَنفّ مَشَندِ عَ شَ عَ مَلِ.

\VS{17}عٍدٌنكَيٍ نُ بَرَ قَ يُدَيَكَيٍ فٍرٍدٍ، عٍ مِشِ ندٍيٍ سُشُ، عٍ عٍ شَنِن.

\VS{18}قِلِسِتَكَيٍ قَن نُ بَرَ تَايٍ فٍرٍ نَشٍيٍ نُ نَ سٍقٍلَ نُن نٍفٍوِ بِرِ يُدَيَ بْشِ مَ. عٍ نَشَ بٍتِ سٍمٍسِ، عَيَلٌن، فٍدٍرٌتِ، سٌكٌ، تِمِنَ، فِمِسٌ، نُن عٍ رَبِلِنيِيٍ سُشُ.

\VS{19}عَلَتَلَ نَن وَ يُدَيَ رَيَافِقٍ، بَرِ مَ عِسِرَيِلَ مَنفّ عَشَسِ نُ بَرَ يُدَيَ يَ عِسٌ عَ شَ يَنقَنتٍيَ رَ عَلَتَلَ بّ.

\VS{20}عَسِرِ مَنفّ تِفِلَتِ ثِلٍسٍرِ تٌ قَ يُدَيَ، عَ مُ تِن عَ مَلِدٍ، عَ نَشَ عَ فٍرٍ.

\VS{21}عَشَسِ نَشَ نَاقُلِ سّيتِ تٌنفٌ عَلَتَلَ شَ بَنشِ، مَنفّ شَ بَنشِ، نُن كُنتِفِيٍ شَ بَنشِ كُي، عَ نَ قِ عَسِرِ مَنفّ مَ، كْنْ نَ مُ عَ نِيَ تِفِلَتِ ثِلٍسٍرِ شَ عَ مَلِ.

\VS{22}هَلِ عَ شَ تْورّ كُي، عَشَسِ مُ فبِلٍن عَلَتَلَ مَ.

\VS{23}عَ نُ سّرّشّ بَمَ دَ مَسِكَيٍ شَ عَلَيٍ بّ، نَشٍيٍ نُ بَرَ نْ عَ رَ. عَ نَشَ عَ قَلَ، «سِرِيَ مَنفّ شَ عَلَيٍ نَن سِرِيَ مَلِشِ، ﭑ قَن سّرّشّ بَمَ نّ عٍ بّ، عَلَكٌ عٍ شَ ﭑ قَن مَلِ.» نَ بِرِن قِندِ تَنتَنيِ نَن نَ عَشَسِ نُن عِسِرَيِلَ بّ.


\par }{\PP \VS{24}عَشَسِ نَشَ عَلَ شَ بَنشِ سٍ سّنِيّنشِيٍ بِرِن كَنَ، عَ عَلَتَلَ شَ بَنشِ نَادّيٍ بَلَن. عَ نَشَ سّرّشّبَدٍيٍ يَءِلَن دَرِ سَلَمُ يِرٍ بِرِن،

\VS{25}عَ مَن نَشَ يِرٍ عِتٍشِيٍ يَءِلَن يُدَيَ تَا بِرِن كُي، عَلَكٌ عٍ شَ سُرَيِ فَن سّرّشّ رَ عَلَ فبّتّيٍ بّ. عَ عَ بَبَيٍ مَرِفِ عَلَتَلَ رَشْنْ نَ كِ نّ عَ حَاشِ رَ.


\par }{\PP \VS{26}عَ شَ تَرُشُي دْنشْي نُن عَ شَ وَلِ بِرِن، عَ قْلّ نُن عَ رَحْنيِ بِرِن سّبّشِ يُدَيَ نُن عِسِرَيِلَ مَنفّيٍ شَ تَرُشُي كُي.

\VS{27}عَشَسِ تٌ لَاشِرَيَ، عٍ نَشَ عَ رَفَتَ دَرِ سَلَمُ تَا كُي، كْنْ عٍ مُ عَ رَفَتَ عِسِرَيِلَ مَنفّيٍ شَ فَبُرِ يِرٍ. عَ شَ دِ شٍسٍكِيَ نَشَ تِ عَ حْشْي رَ.




\par }\Chap{29}{\SH شٍسٍكِيَ شَ مَنفّيَ
\par }
{\R عِسِرَيِلَ مَنفّيٍ عِِ ١٨‏؛١ ٬ ٤

\par }{\PP \VerseOne{1}شٍسٍكِيَ مَنفّيَ سْتْ عَ حّ مْشْحّن نُن سُولِ نَن مَ، عَ قَ حّ مْشْحّن نُن سٌلٌمَنَانِ مَنفّيَ رَبَ دَرِ سَلَمُ. عَ نفَ نُ شِلِ نّ عَبِيَ، سَكَرِ شَ دِ فِنّ.

\VS{2}عَ عَ حّرّ نّ عَلَتَلَ شَ تِنشِنيِ كُي، عَلْ عَ بَبَ دَوُدَ عَ رَبَ كِ نَشّ.


\par }{\PP \VS{3}عَ شَ مَنفّيَ حّ سِنفٍ كِكٍ سِنفٍ كُي، عَ نَشَ عَلَتَلَ شَ بَنشِ نَادّيٍ رَبِ، عَ عٍ يَءِلَن.

\VS{4}عَ نَشَ سّرّشّدُبّيٍ نُن لٍوِكَيٍ مَشِلِ، عَ عٍ مَلَن تّتّ كُي سٌفٍفٌرٌدٍ.

\VS{5}عَ نَشَ عَ مَسٍن عٍ بّ، «لٍوِكَيٍ، وٌ وٌ تُلِ مَتِ ﭑ نَ. وٌ شَ وٌ رَ سّنِيّن، وٌ شَ وٌ بَبَيٍ مَرِفِ عَلَتَلَ شَ بَنشِ رَ سّنِيّن، وٌ شَ سٍ سّنِيّنتَرٍ بِرِن رَ مِنِ عَلَتَلَ شَ هْرْ مْبَنشِ كُي.

\VS{6}وٌن بَبَيٍ نُ بَرَ عَلَتَلَ رَبّحِن، عٍ قٍ كٌبِ رَبَ عٍ مَرِفِ عَلَتَلَ رَ. عٍ نُ بَرَ عٍ كٌبٍ تِ عَلَتَلَ رَ، نُن عَ شَ هْرْ مْبَنشِ رَ.

\VS{7}عٍ نَشَ هْرْ مْبَنشِ نَادّيٍ يَتِ بَلَن. عٍ نَشَ لَنثُييٍ رَشُبٍن، عٍ مُ سُرَيِ نُن سّرّشّ فَن دَاشِ بَ عِسِرَيِلَ مَرِفِ عَلَ بّ يِرٍ سّنِيّنشِ كُي.

\VS{8}نَ كُي، عَلَتَلَ نَشَ شْنْ دَرِ سَلَمُ نُن يُدَيَ مَ، عَ نَا قِندِ فبَلٌي يِرٍ رَ. سِ فبّتّيٍ يٌمَ وٌن مَ عَلْ وٌ عَ تٌشِ كِ نَشّ.

\VS{9}نَ بَرَ عَ نِيَ وٌن بَبَيٍ شَ قَشَ سَنتِدّفّمَ رَ، وٌن مَ فِنّيٍ، نُن وٌن مَ دِ شّمّيٍ نُن فِنّيٍ بَرَ قِندِ فٍيلِمَنِيٍ رَ.

\VS{10}يَكْسِ ﭑ بَرَ عَ حَنِفٍ ﭑ بْحّ كُي وٌن شَ سَاتّ تٌنفٌ عِسِرَيِلَ مَرِفِ عَلَتَلَ بّ، عَلَكٌ عَ شَ شْنّ شَ فبِلٍن وٌن قْشْ رَ.

\VS{11}يَكْسِ ﭑ مَ دِيٍ، وٌ شَ وٌ تُننَبّشِ، بَرِ مَ عَلَتَلَ نَن وٌ سُفَندِشِ، عَلَكٌ وٌ شَ قِندِ عَ شَ كٌنيِيٍ رَ، وٌ شَ سُرَيِ فَن سّرّشّ رَ عَ بّ.»


\par }{\PP \VS{12}نَ كُي يِ لٍوِكَيٍ نَشَ كٍلِ؛ عَمَسَيِ شَ دِ مَشَتِ، عَسَرَيَ شَ دِ يٌوٍلِ، كٍهَتِ شَ دِ ندٍيٍ، مٍرَرِ شَ دِ ندٍيٍ، عَبِدِ شَ دِ كِسِ، يٍهَلٍلٍلِ شَ دِ عَسَرَيَ، فٍرِ سٌن شَ دِ ندٍيٍ، سِمَ شَ دِ يٌوَ، يٌوَ شَ دِ عٍدٍن،

\VS{13}عٍلِسَقَن مَ دِيٍ سِمِرِ نُن يٍيِيٍلِ، عَسَقِ شَ دِيٍ سَكَرِ نُن مَتَنِيَ،

\VS{14}هٍمَن شَ دِيٍ يّشِيّلِ نُن سِمٍيِ، نُن يٍدُتُن شَ دِيٍ سٍمَيَ نُن يُسِيّلِ.


\par }{\PP \VS{15}عٍ تٌ فّ عٍ يّتّ رَ سّنِيّندٍ، عٍ نَشَ عٍ نفَشَكٍرٍنيِيٍ مَلَن، عٍ شَ عَلَتَلَ شَ بَنشِ قَن رَ سّنِيّن عَلَتَلَ شَ سّرِيّ كِ مَ. مَنفّ نُ بَرَ نَ يَامَرِ قِ.

\VS{16}سّرّشّدُبّيٍ نَشَ سٌ عَلَتَلَ شَ بَنشِ كُي عَلَكٌ عٍ شَ نَا رَ سّنِيّن. عٍ سٍ سّنِيّنتَرٍ نَشٍيٍ بِرِن لِ عَلَتَلَ شَ هْرْ مْبَنشِ كُي، نُن عَ تّتّ كُي، لٍوِكَيٍ نَشَ نَ بِرِن تٌنفٌ، عٍ عَ وْلّ عِ سٍدِرٌن فُلُنبَ كُي.

\VS{17}عٍ نَ وَلِ قْلْ كِكٍ شِ سِنفٍ نّ. عَ شِ سٌلٌمَسَشَن ندٍ، عٍ نُ بَرَ فّ مّننِ بِرِن نَسّنِيّندٍ هَن بُنتُنيِ رَ. عٍ مَن وَلِ نّ شِ سٌلٌمَسَشَن هْرْ مْبَنشِ قَن يَتِ رَ سّنِيّندٍ. كِكٍ سِنفٍ شِ قُ نُن سٍننِ ندٍ، عٍ نَشَ فّ نَ وَلِ بِرِن نَ.


\par }{\PP \VS{18}نَ دَنفِ شَنبِ، عٍ نَشَ سِفَ مَنفّ شٍسٍكِيَ يِرٍ، عٍ دّنتّفّ سَ عَ بّ، «مُشُ بَرَ عَلَتَلَ شَ بَنشِ بِرِن نَسّنِيّن، سّرّشّبَدٍ، سّرّشّ فَن دَاشِ بَدٍ نُن عَ يِرَبَسٍيٍ، تٍيبِلِ، تَامِ سّرّشّ سَمَ دّننَشّ، نُن عَ يِرَبَسٍيٍ.

\VS{19}مُشُ بَرَ سٍ بِرِن يَءِلَن، مُشُ بَرَ سٍ بِرِن نَسّنِيّن، مَنفّ عَشَسِ نَشَن كْسّ عَ شَ تِنشِنتَرٍيَ كُي عَ شَ مَنفّيَ وَشَتِ. نَ بِرِن نَ عَلَتَلَ شَ سّرّشّبَدٍ يَ رَ.»


\par }{\PP \VS{20}كُيٍ تٌ عِبَ، مَنفّ شٍسٍكِيَ نَشَ تَا كُنتِفِيٍ مَلَن، عٍ تٍ عَلَتَلَ شَ هْرْ مْبَنشِ.

\VS{21}مَنفّ نَشَ يَامَرِ قِ هَرُنَ شَ دِ سّرّشّدُبّيٍ مَ، عٍ شَ تُورَ سٌلٌقٍرٍ، يّشّي كٌنتٌنيِ سٌلٌقٍرٍ، يّشّييْرّ شّمّمَ سٌلٌقٍرٍ، نُن سِكْتّ سٌلٌقٍرٍ بَ يُنُبِ شَقَرِ سّرّشّ رَ عَلَتَلَ شَ سّرّشّبَدٍ قَرِ.

\VS{22}سّرّشّدُبّيٍ نَشَ تُورَيٍ كْن نَشَبَ، عٍ عٍ وُلِ كَسَن سّرّشّبَدٍ مَ. عٍ نَشَ يّشّي كٌنتٌنيِيٍ كْن نَشَبَ، عٍ عٍ وُلِ كَسَن سّرّشّبَدٍ مَ. عٍ نَشَ يّشّييْرّيٍ كْن نَشَبَ، عٍ عٍ وُلِ كَسَن سّرّشّبَدٍ مَ.

\VS{23}نَ دَنفِ شَنبِ، عٍ نَشَ قَ سِكْتّيٍ رَ نَشٍيٍ قِندِ مَ يُنُبِ شَقَرِ سّرّشّ رَ. مَنفّ نُن حَمَ نَشَ عٍ بّلّشّ سَ عٍ مَ.

\VS{24}سّرّشّدُبّيٍ نَشَ عٍ كْن نَشَبَ، عٍ عٍ وُلِ عِقِلِ سّرّشّبَدٍ مَ يُنُبِ شَقَرِ سّرّشّ رَ عِسِرَيِلَ بِرِن بّ. مَنفّ نُ بَرَ عَ قَلَ عَ نَ سّرّشّ فَن دَاشِ نُن نَ يُنُبِ شَقَرِ سّرّشّ شَ رَبَ عِسِرَيِلَ بِرِن بّ.

\VS{25}مَنفّ نَشَ لٍوِكَيٍ تِ عَلَتَلَ شَ هْرْ مْبَنشِ كُي، بّيتِبَسٍيٍ عَلْ مَشَسٍيٍ نُن كْرَيٍ نُ نَ عٍ يِ رَ، عَلْ دَوُدَ، عَننَبِ فَدِ، نُن عَننَبِ نَتَن نُ بَرَ عَ يَمَرِ كِ نَشّ. عَلَتَلَ شَ يَامَرِ نَن نُ عَ رَ، عَ نَشَن مَسٍنشِ عَ شَ نَمِحْنمّيٍ سَابُي رَ.

\VS{26}لٍوِكَيٍ نَشَ تِ نَا، دَوُدَ شَ بّيتِبَسٍيٍ سُشُشِ عٍ يِ رَ، سّرّشّدُبّيٍ قَن نَشَ تِ نَا، سَرَيٍ نُ نَ عٍ تَن قَن يِ رَ.

\VS{27}شٍسٍكِيَ نَشَ يَامَرِ قِ عٍ شَ سّرّشّ فَن دَاشِ بَ سّرّشّبَدٍ. عٍ تٌ نَ قْلْ، بّيتِبَيٍ قَن نَشَ بّيتِ بَ قْلْ عَلَتَلَ بّ سَرَيٍ شُي نُن عِسِرَيِلَ مَنفّ دَوُدَ شَ بّيتِبَسٍيٍ رَ.

\VS{28}حَمَ بِرِن نَشَ عٍ قٍلٍن بْشِ، بّيتِبَيٍ نَشَ بّيتِ بَ سَرَيٍ شُي هَن نَ سّرّشّ فَن دَاشِ فّ بَدٍ.

\VS{29}عٍ تٌ فّ سّرّشّ فَن دَاشِ بَدٍ، مَنفّ نُن حَمَ نَشَن بِرَ عَ قْشْ رَ، عٍ بِرِن نَشَ عٍ تُوبِ، عٍ عَلَ بَتُ.

\VS{30}نَ دَنفِ شَنبِ، مَنفّ شٍسٍكِيَ نُن عَ شَ كُنتِفِيٍ نَشَ لٍوِكَيٍ يَامَرِ عَ عٍ شَ عَلَتَلَ مَتْشْ دَوُدَ نُن عَننَبِ عَسَقِ شَ بّيتِيٍ رَ. عٍ نَشَ عَلَ مَتْشْ سّيوّ رَ، عٍ قَ عٍ شِن بِ سِن، عٍ عٍ قٍلٍن بْشِ عٍ عَلَ بَتُ.


\par }{\PP \VS{31}نَ تّمُي شٍسٍكِيَ نَشَ عَ مَسٍن، «يَكْسِ، وٌ تٌ نُ قَمَ، سٍ نُ نَ وٌ بّلّشّ عِ عَلَتَلَ بّ، وٌ وٌ مَسٌ، وٌ نُن وٌ شَ سّرّشّيٍ نُن وٌ شَ تَنتُي سّرّشّيٍ رَ عَلَتَلَ شَ هْرْ مْبَنشِ رَ.» حَمَ نَشَ قَ عٍ شَ سّرّشّيٍ رَ، عَ نُن عٍ شَ تَنتُي سّرّشّيٍ رَ. نَشٍيٍ قَن عَ حَنِفٍ عٍ بْحّ قَنيِيٍ كُي، نٍيٍ قَن نَشَ قَ سّرّشّ فَن دَاشِيٍ رَ.

\VS{32}سّرّشّ فَن دَاشِيٍ نَن يَ حَمَ نَشٍيٍ قِ؛ نِنفٍ تٌنفٌ سٌلٌقٍرٍ، يّشّي كٌنتٌنيِ كّمّ، نُن يّشّييْرّ كّمّ قِرِن. نَ بِرِن قِندِ سّرّشّ فَن دَاشِيٍ نَن نَ عَلَتَلَ بّ.

\VS{33}عٍ مَن نَشَ نِنفٍ كّمّ سٍننِ نُن شُرُ سٍ لَنمَ وُلُ سَشَن بَ سّرّشّ رَ.

\VS{34}كْنْ سّرّشّدُبّيٍ تٌ مُ نُ وُيَ، عٍ مُ نْ سّرّشّ فَن دَاشِيٍ بِرِن بَدٍ. نَ كُي، عٍ نفَشَكٍرٍنيِ لٍوِكَيٍ نَشَ عٍ مَلِ نَ وَلِ رَحْندٍ، بٍيمَنُن سّرّشّدُبّ بٌورٍيٍ شَ فّ عٍ يّتّ رَ سّنِيّندٍ. لٍوِكَيٍ نُ بَرَ عَ حَنِفٍ عٍ بْحّيٍ كُي عَ عٍ شَ عٍ يّتّ رَ سّنِيّن مَقُرٍن، دَنفِ سّرّشّدُبّيٍ وَشْنيِ رَ.

\VS{35}سّرّشّ فَن دَاشِ فبٍفبٍ نُ نَ، عَ نُن تُرٍ نَشَن بَمَ شَنُنتٍيَ سّرّشّ رَ، عَ نُن سّرّشّ يٍيرَ مَ نَشَن نُ سَمَ سّرّشّ فَن دَاشِ شُن مَ. نَ كُي، حَمَ مَن نَشَ عَلَتَلَ بَتُ قْلْ عَ شَ بَنشِ كُي.

\VS{36}شٍسٍكِيَ نُن حَمَ بِرِن نَشَ سّيوَ، بَرِ مَ عَلَتَلَ بَرَ نَ وَلِ بِرِن نَفِرِ سْونّيَ رَ.




\par }\Chap{30}{\SH شٍسٍكِيَ سَيَمَلٍكّ دَنفِ سَلِ رَبَقٍ
\par }
{\PP \VerseOne{1}شٍسٍكِيَ نَشَ شّيرَيٍ شّي عِسِرَيِلَ نُن يُدَيَ بِرِن كُي. عَ مَن نَشَ بَتَاشّيٍ سّبّ عٍقِرَ مِكَيٍ نُن مَنَسِكَيٍ مَ، عَلَكٌ عٍ شَ قَ عَلَتَلَ شَ بَنشِ دَرِ سَلَمُ سَيَمَلٍكّ دَنفِ سَلِ رَبَدٍ عِسِرَيِلَ مَرِفِ عَلَتَلَ شَ بِنيّ بُن مَ.

\VS{2}مَنفّ، كُنتِفِيٍ، نُن حَمَ بِرِن نُ بَرَ نَتّ تٌنفٌ دَرِ سَلَمُ عٍ شَ سَيَمَلٍكّ دَنفِ سَلِ رَبَ كِكٍ قِرِن ندٍ.

\VS{3}عٍ مُ نْ نَ رَبَدٍ عَ وَشَتِ، بَرِ مَ سّرّشّدُبّ بِرِن مُ نُ فّشِ عٍ يّتّ رَ سّنِيّندٍ. حَمَ قَن مُ نُ مَلَنشِ دَرِ سَلَمُ.

\VS{4}مَنفّ نُن حَمَ نَشَ تِن نَ نَتّ رَ.

\VS{5}عٍ نَشَ عِسِرَيِلَ بِرِن مَشِلِ، كٍلِقٍ بٍرٍ سٍبَ مَ، سَ دْشْ دَنَ نَ، عَلَكٌ عٍ شَ قَ سَيَمَلٍكّ دَنفِ سَلِ رَبَ دَرِ سَلَمُ عِسِرَيِلَ مَرِفِ عَلَتَلَ شَ بِنيّ بُن مَ. عَ نُ بَرَ بُ حَمَ مُ نَ سَلِ رَبَ عَلْ عَ سّبّشِ كِ نَشّ.


\par }{\PP \VS{6}شّيرَيٍ نَشَ مَنفّ نُن كُنتِفِيٍ شَ بَتَاشّ شَنِن عِسِرَيِلَ نُن يُدَيَ بِرِن. عٍ نَشَ مَنفّ شَ يَامَرِ مَسٍن، «عِسِرَيِلَكَيٍ، وٌ فبِلٍن عَلَتَلَ مَ، عِبُرَهِمَ، عِسِيَفَ، نُن عِسِرَيِلَ مَرِفِ عَلَ، عَلَكٌ عَ قَن شَ فبِلٍن وٌ مَ، عَ وٌ تَن نَشٍيٍ رَتَنفَشِ عَسِرِيَ مَنفّيٍ بّلّشّ عِ.

\VS{7}وٌ نَشَ لُ عَلْ وٌ بَبَيٍ نُن وٌ نفَشَكٍرٍنيِيٍ، نَشٍيٍ نُ بَرَ عٍ بَبَيٍ مَرِفِ عَلَتَلَ رَبّحِن. عَلَ بَرَ فبَلٌي رَفِرِ عٍ مَ، عَلْ وٌ عَ تٌشِ كِ نَشّ.

\VS{8}يَكْسِ، وٌ نَشَ وٌ كٌبٍ تِ عَلَ رَ عَلْ وٌ بَبَيٍ عَ رَبَشِ كِ نَشّ. وٌ وٌ بّلّشّ سٌ عَلَتَلَ يِ رَ، وٌ شَ قَ عَ شَ هْرْ مْبَنشِ، عَ نَشَن نَسّنِيّن وَشَتِ بِرِن بُن مَ. وٌ شَ وٌ مَرِفِ عَلَتَلَ رَبَتُ، عَلَكٌ عَ شَ شْنّ شَ فبِلٍن وٌن قْشْ رَ.

\VS{9}شَ وٌ فبِلٍن عَلَتَلَ مَ، وٌ نفَشَكٍرٍنيِيٍ نُن وٌ شَ دِيٍ هِننّ سْتْمَ نّ مِشِيٍ رَ، نَشٍيٍ عٍ شَنِن كٌنيِيَ كُي. شَ وٌ فبِلٍن وٌ مَرِفِ عَلَتَلَ مَ، عَ قَمَ نّ هِننّدٍ وٌ رَ، عَ مُ نّيمُمَ وٌ مَ.»

\VS{10}شّيرَيٍ نَشَ سِفَ تَايٍ بِرِن عٍقِرَ مِ نُن مَنَسِ بْشِ مَ، هَن سَبُلٌن. كْنْ نَ مِشِيٍ مُ تِن عٍ شَ مَسٍنيِ رَ، عٍ مَن قَ يٌ شّيرَيٍ مَ.

\VS{11}عَسٍرِكَيٍ، مَنَسِكَيٍ، نُن سَبُلٌنكَيٍ ندٍيٍ نَشَ عٍ يّتّ مَفٌرٌ، عٍ سِفَ دَرِ سَلَمُ.

\VS{12}عَلَ نَشَ عَ نِيَ يُدَيَكَيٍ بِرِن شَ كَقُ عٍ بٌورٍ مَ مَنفّ نُن كُنتِفِيٍ شَ يَامَرِ رَبَقٍ رَ عَلْ عَلَتَلَ عَ قَلَ كِ نَشّ.


\par }{\PP \VS{13}حَمَ فبٍفبٍ نَشَ عٍ مَلَن دَرِ سَلَمُ، عَلَكٌ عٍ شَ تَامِ لّبِنِتَرٍ سَلِ رَبَ كِكٍ قِرِن ندٍ.

\VS{14}عٍ نَشَ كٍلِ، عٍ كُيٍ سّرّشّبَدٍ بِرِن كَنَ دَرِ سَلَمُ، عَ نُن سُرَيِ فَندٍيٍ، عٍ قَ نَ بِرِن وْلّ عِ سٍدِرٌن قٌلٍ كُي.

\VS{15}كِكٍ قِرِن ندٍ، شِ قُ نُن نَانِ ندٍ رَ، عٍ نَشَ سَيَمَلٍكّ دَنفِ سَلِ شَ سّرّشّ بَ. سّرّشّدُبّيٍ نُن لٍوِكَيٍ نُ بَرَ يَافِ عٍ شَ سّنِيّنتَرٍحَ شَ قٍ رَ، عٍ قَ عٍ يّتّ رَ سّنِيّن. عٍ نَشَ سّرّشّ فَن دَاشِيٍ بَ عَلَتَلَ شَ بَنشِ كُي.

\VS{16}سّرّشّدُبّيٍ نَشَ تِ عٍ يِرٍ عَلْ عَلَ شَ مِشِ مُنسَ عَ يَمَرِشِ كِ نَشّ تَوُرٍتَ مُنسَ كُي. لٍوِكَيٍ تٌ وُلِ سٌ عٍ يِ رَ، عٍ نَشَ عَ كَسَن سّرّشّبَدٍ مَ.

\VS{17}مِشِ سّنِيّنتَرٍيٍ تٌ نُ وُيَشِ حَمَ يَ مَ، لٍوِكَيٍ نَشَ سَيَمَلٍكّ دَنفِ سَلِ سّرّشّ بَ عٍ بّ، عَلَكٌ عٍ شَ عَ قِ عَلَتَلَ مَ.

\VS{18}مِشِ سّنِيّنتَرٍ وُيَشِيٍ نُ نَ حَمَ يَ مَ كٍلِقٍ عٍقِرَ مِ، مَنَسِ، نُن سَبُلٌن. عٍ بَرَ سَيَمَلٍكّ دَنفِ سَلِ سّرّشّ دٌن، كْنْ نَ مُ رَدَشَشِ عَلَ شَ مَسٍنيِ كُي. نَ نَن عَ تٌ، شٍسٍكِيَ نَشَ عَلَتَلَ مَشَندِ عٍ بّ، «عَلَتَلَ نَشَن قَن، دِحّ

\VS{19}سّنِيّنتَرٍيٍ بِرِن مَ نَشٍيٍ نَ عٍ بَبَيٍ مَرِفِ عَلَ قٍنقٍ عٍ بْحّ كُي.»

\VS{20}عَلَتَلَ نَشَ شٍسٍكِيَ شَ دُبّ سُشُ، عَ دِحّ حَمَ مَ.


\par }{\PP \VS{21}عِسِرَيِلَكَيٍ نَشٍيٍ نُ مَلَنشِ دَرِ سَلَمُ نَشَ تَامِ لّبِنِتَرٍ سَلِ رَبَ شِ سٌلٌقٍرٍ بُن مَ حّلّشِنيِ كُي. لْشْي بِرِن مَ، لٍوِكَيٍ نُن سّرّشّدُبّيٍ نُ عَلَتَلَ مَتْشْمَ عٍ شَ بّيتِبَسٍيٍ رَ عَلَ شَ بِنيّ بُن مَ عٍ سّنبّ بِرِن نَ.

\VS{22}شٍسٍكِيَ نَشَ لٍوِكَيٍ رَلِمَنِيَ، بَرِ مَ عٍ نُ بَرَ عَلَتَلَ شَ وَلِ رَبَ عَ رَبَ كِ مَ. عٍ نَشَ سّرّشّيٍ دٌن شِ سٌلٌقٍرٍ بُن مَ. عٍ مَن نَشَ شَنُنتٍيَ سّرّشّيٍ بَ عٍ بَبَيٍ مَرِفِ عَلَتَلَ بّ.


\par }{\PP \VS{23}حَمَ بِرِن نَشَ لَن عَ مَ، عٍ شَ شِ سٌلٌقٍرٍ فبّتّ سَ نَ سَلِ شُن مَ. عٍ نَشَ نَ رَبَ سّيوّ كُي.

\VS{24}يُدَيَ مَنفّ شٍسٍكِيَ نَشَ تُورَ وُلُ كٍرٍن نُن شُرُ سٍ لَنمَ وُلُ سٌلٌقٍرٍ بَ سّرّشّ رَ. كُنتِفِيٍ قَن نَشَ تُورَ وُلُ كٍرٍن نُن شُرُ سٍ لَنمَ وُلُ قُ بَ سّرّشّ رَ. سّرّشّدُبّ فبٍفبٍ نَشَ عٍ يّتّ رَ سّنِيّن.

\VS{25}يُدَيَ حَمَ، سّرّشّدُبّيٍ، لٍوِكَيٍ، عِسِرَيِلَكَيٍ، نُن شْحّيٍ كٍلِقٍ عِسِرَيِلَ بْشِ مَ، عٍ بِرِن نَشَ سّيوَ.

\VS{26}حّلّشِنيِ فبٍفبٍ نَشَ لُ دَرِ سَلَمُ. نَ قٍ مْولِ نُ بَرَ بَ تٌقٍ دَرِ سَلَمُ كَبِ عِسِرَيِلَ مَنفّ دَوُدَ شَ دِ سُلٍمَنِ شَ وَشَتِ.

\VS{27}سّرّشّدُبّيٍ نُن لٍوِكَيٍ نَشَ كٍلِ، عٍ دُبَ حَمَ بّ. عَلَتَلَ نَشَ نَ دُبّ سُشُ عَ شَ يِرٍ سّنِيّنشِ كُي كٌورٍ مَ.




\par }\Chap{31}{\SH شٍسٍكِيَ عَلَ شَ سّرِيّ مَبَنبَنقٍ
\par }
{\R عِسِرَيِلَ مَنفّيٍ عِِ ١٨‏؛٤

\par }{\PP \VerseOne{1}سَلِ تٌ حْن، عِسِرَيِلَكَيٍ نَشَ سِفَ يُدَيَ تَايٍ كُي، عٍ كُيٍ فّمّ مَسٌلِشِيٍ كَنَ، عٍ عَسٍرَ كُيٍ وُرِ دَاشِيٍ سّفّ، عٍ سّرّشّبَدٍ بِرِن كَنَ نَشٍيٍ نُ نَ فٍيَيٍ قَرِ يُدَيَ، بُنيَمِن، عٍقِرَ مِ، نُن مَنَسِ بْشِ مَ. نَ دَنفِ شَنبِ، عِسِرَيِلَكَيٍ نَشَ فبِلٍن عٍ شْنيِ.

\VS{2}شٍسٍكِيَ نَشَ سّرّشّدُبّيٍ نُن لٍوِكَيٍ تِ كَنكَن شَ وَلِ رَ؛ سّرّشّ فَن دَاشِيٍ بَقٍ، شَنُنتٍيَ سّرّشّيٍ بَقٍ، هْرْ مْبَنشِ وَلِ رَبَقٍ، مَتْشْي نُن تَنتُي بّيتِ بَقٍ عَلَتَلَ بّ، نُن عَلَتَلَ شَ هْرْ مْبَنشِ نَادّ مَكَنتَقٍ.

\VS{3}مَنفّ نَشَ ندٍ بَ عَ هَرِفٍ رَ عَ عَ قِ سّرّشّ فَن دَاشِيٍ رَ نَشٍيٍ بَمَ فّيسّفّ، نُنمَرٍ، مَلَبُي لْشْي، كِكٍ نّينّ، سَلِ شُنفبٍيٍ عَلْ عَ سّبّشِ عَلَتَلَ شَ سّرِيّ كُي كِ نَشّ.

\VS{4}شٍسٍكِيَ نَشَ عَ مَسٍن حَمَ نُن دَرِ سَلَمُكَيٍ بّ، عٍ شَ سّرّشّدُبّيٍ نُن لٍوِكَيٍ مَلِ عٍ شَ هَرِفٍ سْتْ، عَلَكٌ عٍ شَ سّنبّ سْتْ عَلَتَلَ شَ سّرِيّ كُي.

\VS{5}عٍ تٌ نَ مَسٍنيِ مّ، عِسِرَيِلَكَيٍ نَشَ قَرِلّ بَ عٍ شَ سَنسِيٍ بٌفِ سِنفٍيٍ رَ، مّنفِ، وّنِ نّينّ، تُرٍ، كُمِ، نُن دَشَمُي فبّتّيٍ. عٍ نَشَن قِشِ، نَ نُ فبٌ.

\VS{6}عِسِرَيِلَكَيٍ نُن يُدَيَكَيٍ، نَشٍيٍ نُ سَبَتِشِ يُدَيَ تَايٍ كُي نَشَ قَرِلّ بَ عٍ شَ شُرُ سٍ شُنفبٍيٍ نُن عٍ شَ شُرُ سٍ لَنمَيٍ رَ، عٍ مَن نَشَ قَرِلّ بَ سٍ سّنِيّنشِيٍ رَ عٍ نَشٍيٍ قِشِ عٍ مَرِفِ عَلَتَلَ مَ. نَ نَشَ قِندِ كٌتٍ فبٍفبٍ رَ.

\VS{7}عٍ نَشَ نَ كٌتٍ مَلَن قْلْ كِكٍ سَشَن ندٍ رَ، عٍ فّ كِكٍ سٌلٌقٍرٍ ندٍ رَ.

\VS{8}شٍسٍكِيَ نُن كُنتِفِيٍ تٌ نَ كٌتٍ تٌ، عٍ نَشَ عَلَتَلَ نُن عَ شَ حَمَ تَنتُ.

\VS{9}شٍسٍكِيَ نَشَ سّرّشّدُبّيٍ نُن لٍوِكَيٍ مَشْرِن نَ كٌتٍ شَ قٍ مَ.

\VS{10}نَ كُي، سّرّشّدُبّ كُنتِفِ عَسَرَيَ، نَشَن كٍلِشِ سَدْكِ شَبِلّ نَشَ عَ يَابِ، «كَبِ وٌن يِ هَدِيَ قٍ قْلْ عَلَتَلَ شَ بَنشِ كُي، بَلٌي بَرَ فبٌ مُشُ يِ رَ هَن مُشُ مُ نْمَ نَ بِرِن دٌندٍ. نَشَن لُشِ نَ نَن يَ. عَ فبٌ بَرِ مَ عَلَتَلَ بَرَ بَرَكّ سَ عَ شَ حَمَ مَ.»


\par }{\PP \VS{11}شٍسٍكِيَ نَشَ يَامَرِ قِ عٍ شَ كٌنكٌي يَءِلَن عَلَتَلَ شَ بَنشِ كُي. عٍ نَشَ نَ رَبَ.

\VS{12}مِشِيٍ نَشَ قَ هَدِيَيٍ، قَرِلّيٍ، نُن سٍ سّنِيّنشِيٍ رَ، عٍ عَ سَ نَ كٌنكٌي كُي. لٍوِكَ كٌنَنِيَهُ نُن عَ شُنيَ سِمٍيِ نَشَ مّينِ نَ بِرِن مَ.

\VS{13}مَنفّ شٍسٍكِيَ نُن عَلَ شَ بَنشِ يَرٍرَتِ عَسَرَيَ نَشَ مِشِيٍ سُفَندِ نَشٍيٍ لُمَ كٌنَنِيَهُ نُن عَ شُنيَ سِمٍيِ شَ يَامَرِ بُن مَ. نَ مِشِيٍ شِلِيٍ نَن يَ؛ يّشِيّلِ، عَسَرَيَ، نَشَتِ، عَسَهّلِ، يٍرِ مٌتِ، يٌسَبَدِ، عٍلِيٍلِ، يِسِمَكِيَ، مَشَتِ، نُن بّنَيَ.

\VS{14}يِمِنَ شَ دِ لٍوِكَ كٌرٍ، نَشَن نُ سٌفٍتٍدٍ نَادّ مَكَنتَمَ، عَ تَن نَن نُ عَ حّنفِ سَشِ سٍيٍ شْن مَ، مِشِيٍ نَشٍيٍ حَنِفٍشِ عَلَ بّ. عَ نُ نَ سٍ سّنِيّنشِيٍ عِتَشُنمَ.

\VS{15}عٍدٍن، مِنيَمِن، يٌسُوٍ، سٍمَيَ، عَمَرَيَ، نُن سّكَنَيَ نُ كٌرٍ مَلِمَ سٍيٍ عِتَشُندٍ عٍ نفَشَكٍرٍنيِيٍ مَ سّرّشّدُبّيٍ شَ تَايٍ كُي. مِشِ شُنفبٍيٍ نُن مِشِ لَنمَيٍ بَرَ عٍ فبٍ سْتْ عٍ شُندّ كِ مَ.

\VS{16}عٍ نَشَ سٍيٍ عِتَشُن شّمّ دِ مّدِ بِرِن مَ نَشٍيٍ نُ بَرَ فّ حّ سَشَن سْتْدٍ، نَشٍيٍ شِلِيٍ نُ سّبّشِ تَرُشُي كُي، نَشٍيٍ نُ لَنمَ عٍ شَ سّرّشّدُبّ وَلِ رَبَ عَلَتَلَ شَ هْرْ مْبَنشِ كُي عٍ شُندّ كِ مَ.

\VS{17}عٍ نَشَ سٍيٍ عِتَشُن سّرّشّدُبّيٍ مَ، نَشٍيٍ شِلِيٍ نُ سّبّشِ تَرُشُي كُي عٍ شَ دٍنبَيَ كِ مَ. عٍ نَشَ سٍيٍ عِتَشُن لٍوِكَيٍ مَ عٍ شَ وَلِ نُن عٍ شُندّ كِ مَ، نَشٍيٍ نُ بَرَ فّ حّ مْشْحّن سْتْدٍ.

\VS{18}عٍ مَن نَشَ سٍيٍ عِتَشُن عَلَ شَ هْرْ مْبَنشِ وَلِكّ بِرِن مَ، نَشٍيٍ شِلِيٍ نُ سّبّشِ تَرُشُي كُي، عٍ نَشَ عَ عِ تَشُن عٍ شَ مَمَدِيٍ، عٍ شَ فِنّيٍ، عٍ شَ دِ شّمّيٍ نُن عٍ شَ دِ فِنّيٍ مَ.

\VS{19}هَرُنَ شَ دِ سّرّشّدُبّيٍ، نَشٍيٍ نُ نَ دَاشَ، تَا قَرِ مَ، تَاكَ ندٍيٍ نُ بَرَ سُفَندِ نَشٍيٍ سٍيٍ عِتَشُنمَ يِ سّرّشّدُبّيٍ نُن يِ لٍوِكَيٍ مَ، نَشٍيٍ شِلِيٍ نُ سّبّشِ تَرُشُي كُي.


\par }{\PP \VS{20}شٍسٍكِيَ نَ نَن نَبَ يُدَيَ بْشِ مَ. عَ وَلِ نّ هِننّ، تِنشِنيِ، نُن نْندِ كُي عَ مَرِفِ عَلَتَلَ بّ.

\VS{21}عَ شَ وَلِ بِرِن عَ نَشَن نَبَ عَلَ بَتُقٍ شَ قٍ رَ، عَ نُن عَلَ شَ سّرِيّ نُن يَامَرِ شَ قٍ رَ، نَ بِرِن سْونّيَشِ نّ عَ بّ. عَ نَ بِرِن نَبَ عَ بْحّ بِرِن نَن نَ عَلَكٌ عَ شَ عَ مَرِفِ عَلَتَلَ سَفٌي رَبَ.




\par }\Chap{32}{\SH شٍسٍكِيَ شَ مَنفّيَ رَحْنيِ
\par }
{\R عِسِرَيِلَ مَنفّيٍ عِِ ١٨‏؛١٣ ٬ ٣٧، عَننَبِ عٍسَيِ ٣٦‏؛١ ٬ ٢٢

\par }{\PP \VerseOne{1}يِ قٍ تِنشِنشِيٍ دَنفِ شَنبِ، عَسِرِ مَنفّ سٍنَشٍرِبِ نَشَ سٌ يُدَيَ بْشِ مَ، عَ نَشَ تَا مَكَنتَشِيٍ مَبِلِن عَ شَ عٍ سْتْ.

\VS{2}شٍسٍكِيَ تٌ عَ كٌلٌن عَ سٍنَشٍرِبِ وَ مَ دَرِ سَلَمُ فٍرٍقٍ نّ،

\VS{3}عَ نَشَ كُنتِفِيٍ نُن سْورِ حَلَمَيٍ مَشِلِ. عٍ نَشَ نَتّ تٌنفٌ عٍ شَ يٍ بَدٍيٍ دّ سّ نَشٍيٍ نَ تَا قَرِ مَ.

\VS{4}مِشِ فبٍفبٍ نَشَ نَ وَلِ سُشُ، عٍ نَشَ كْلْنيِيٍ دّ سّ، عٍ يٍ كِرَيٍ دّ سّ نَشٍيٍ نُ كٍلِمَ بْشِ بُن مَ. عٍ نَشَ عَ قَلَ، «مُنقٍ رَ وٌن عَ لُمَ عَسِرِ مَنفّيٍ شَ يٍ سْتْ بٍ؟»

\VS{5}شٍسٍكِيَ نَشَ وَلِ سُشُ سّنبّ رَ. عَ نَشَ تّتّ يَءِلَن دّننَشّ نُ كَنَشِ، عَ نَشَ ندٍ سَ عَ شَ مَءِتٍ شُن مَ، هَن عَ سَ سْورِيٍ شَ يِرٍ مَكَنتَشِ لِ، عَ نَشَ تّتّ فبّتّ تِ تّتّ سِنفٍ قَرِ مَ، عَ نَشَ مِلٌ يَءِلَن دَوُدَ شَ تَا كُي، عَ نَشَ فٍرٍ سٌسٍيٍ نُن وُرٍ لٍقَ فبٍفبٍ مَلَن.

\VS{6}عَ نَشَ سْورِ شُنيِيٍ تِ حَمَ شُن، عَ قَ حَمَ مَلَن تَا سٌدٍ دّ رَ. عَ نَشَ عَ مَسٍن عٍ بّ،

\VS{7}«وٌ لِمَنِيَ، وٌ وٌ سّنبّ سٌ. فَاشُي يٌ نَشَ لُ وٌ يِ رَ، وٌ نَشَ كْنتْقِلِ عَسِرِ مَنفّ شَ قٍ رَ، عَ نُن عَ شَ سْورِ فَلِ. نَشَن نَ وٌن سّيتِ مَ نَ فبٌ دَنفِقٍ سٍ بّ نَشَن نَ عَ تَن سّيتِ مَ.

\VS{8}عَدَ مَ سّنبّ فبَنسَن نَن نَ عَ يِ رَ، كْنْ وٌن مَرِفِ عَلَتَلَ نَن نَ وٌن مَلِمَ رَ يِ فٍرٍ كُي.» حَمَ نَشَ عٍ شَشِلِ تِ يُدَيَ مَنفّ شٍسٍكِيَ شَ مَسٍنيِ رَ.


\par }{\PP \VS{9}نَ تٌ دَنفِ، عَسِرِ مَنفّ سٍنَشٍرِبِ نَشَ شّيرَيٍ شّي دَرِ سَلَمُ. نَ تّمُي عَ تَن نُ نَ لَكِسِ فٍرٍقٍ نُن عَ شَ سْورِ بِرِن نَ. عَ نَشَ يِ شّيرَيَ رَ سِفَ يُدَيَ مَنفّ شٍسٍكِيَ مَ، عَ نُن يُدَيَ مِشِيٍ مَ نَشٍيٍ نُ سَبَتِشِ دَرِ سَلَمُ.

\VS{10}«سٍنَشٍرِبِ شَ مَسٍنيِ نَن يَ؛ وٌ شَشِلِ تِشِ مُنسٍ رَ نَشَن عَ نِيَمَ وٌ شَ دْشْ تْورّ كُي دَرِ سَلَمُ؟

\VS{11}شٍسٍكِيَ نَ وٌ مَدَشُقٍ نّ عَ قَلَقٍ رَ، ‹وٌن مَرِفِ عَلَتَلَ قَمَ وٌن نَتَنفَدٍ عَسِرِ مَنفّ بّلّشّ مَ.› عَ وَ مَ نّ وٌ شَ قَشَ كَامّ نُن يٍ شْلِ مَ.

\VS{12}شٍسٍكِيَ يَتِ بَرَ عَلَ بَتُدٍيٍ نُن سّرّشّبَدٍيٍ كَنَ، عَ قَ عَ قَلَ يُدَيَ نُن دَرِ سَلَمُ بّ وٌ شَ وٌ تُوبِ سّرّشّبَدٍ كٍرٍن نَن فبَنسَن بّ، وٌ شَ سُرَيِ فَن مّننِ.

\VS{13}وٌ مُ عَ كٌلٌن شّ مُشُ نَشَن نَبَ سِ فبّتّيٍ رَ، ﭑ تَن نُن ﭑ بَبَيٍ؟ نَ سِيٍ شَ عَلَيٍ بَرَ نْ عٍ رَتَنفَدٍ ﭑ بّلّشّ مَ؟

\VS{14}عَلَ مُندُن نَ سِيٍ يَ مَ، ﭑ بَبَيٍ نَشٍيٍ رَتْن، نَشٍيٍ بَرَ نْ عَ شَ حَمَ رَتَنفَدٍ ﭑ بّلّشّ مَ؟ مُنقٍ رَ وٌ عَ مَحْشُنشِ عَ وٌ شَ عَلَ نْمَ وٌ رَتَنفَدٍ ﭑ مَ؟

\VS{15}وٌ نَشَ عَ لُ شٍسٍكِيَ شَ وٌ مَدَشُ نَ كِ دٍ. وٌ نَشَ لَ عَ رَ، بَرِ مَ سِ شَ عَلَ يٌ مُ نْ عَ شَ حَمَ رَتَنفَدٍ ﭑ بّلّشّ مَ نُن ﭑ بَبَيٍ بّلّشّ مَ. مَنفّيَ يٌ مُ نْ مُشُ رَ. وٌ شَ عَلَيٍ قَن مُ قَمَ وٌ رَتَنفَدٍ ﭑ بّلّشّ مَ.»


\par }{\PP \VS{16}سٍنَشٍرِبِ شَ شّيرَيٍ نَشَ نَ وْيّنيِ مْولِ شُن مَسَ عَلَتَلَ نُن عَ شَ كٌنيِ شٍسٍكِيَ شِلِ مَ.

\VS{17}سٍنَشٍرِبِ نُ بَرَ بَتَاشّ سّبّ نَشَن عِسِرَيِلَ مَرِفِ عَلَتَلَ كٌنبِمَ يِ وْيّنيِ رَ، «سِ فبّتّيٍ شَ عَلَيٍ تٌ مُ نْ عٍ رَتَنفَدٍ ﭑ بّلّشّ مَ، شٍسٍكِيَ شَ عَلَ قَن مُ نْمَ عَ شَ حَمَ رَتَنفَدٍ ﭑ بّلّشّ مَ.»

\VS{18}عٍ نَشَ وْيّن عٍبُرُ شُي رَ دَرِ سَلَمُكَيٍ بّ نَشٍيٍ نُ نَ تّتّ كْن نَ عَلَكٌ فَاشُي شَ لُ عٍ يِ رَ، عٍ شَ تَا مَسْتْ.

\VS{19}عٍ نَشَ دَرِ سَلَمُ مَرِفِ عَلَ مَنِيَ سِ فبّتّيٍ شَ عَلَيٍ رَ، نَشٍيٍ قِندِشِ كُيٍ يَءِلَنشِيٍ رَ.


\par }{\PP \VS{20}مَنفّ شٍسٍكِيَ نُن عَمٌسِ شَ دِ عَننَبِ عٍسَيِ نَشَ عَلَ مَشَندِ قْلْ مَلِ رَ.

\VS{21}نَ كُي عَلَتَلَ نَشَ مَلٍكّ ندٍ شّي عَسِرِ مَنفّ شَ سْورِ حَلَمَيٍ شِلِ مَ، عَ عٍ بِرِن سْنتْ عَ نُن عٍ شَ يَرٍرَتِيٍ. مَنفّ تٌ نَ تٌ، عَ نَشَ فبِلٍن عَ شْنيِ يَافِ كُي. عَ نَشَ سٌ عَ شَ عَلَ شَ بَنشِ كُي، عَ يّتّ شَ دِيٍ نَشَ عَ قَشَ مّننِ سَنتِدّفّمَ رَ.

\VS{22}عَلَتَلَ شٍسٍكِيَ نُن دَرِ سَلَمُكَيٍ رَتَنفَ عَسِرِيَ مَنفّ سٍنَشٍرِبِ بّلّشّ مَ نَ كِ نّ. عَلَ نَشَ عٍ رَتَنفَ عٍ دْشْبٌورٍ بِرِن مَ.

\VS{23}مِشِ فبٍفبٍ نَشَ قَ بُحَ قَنيِيٍ رَ دَرِ سَلَمُ عَلَتَلَ نُن يُدَيَ مَنفّ شٍسٍكِيَ بّ. كٍلِ نَ تّمُي مَ شٍسٍكِيَ شِلِ نَشَ تٍ سِ بِرِن يَ مَ.


\par }{\PP \VS{24}نَ وَشَتِ شٍسٍكِيَ نَشَ قُرَ، عَ فبٍ مُ لُ عَ شَ لَاشِرَيَ. عَ تٌ عَلَتَلَ مَشَندِ، عَلَتَلَ نَشَ عَ شَ دُبّ سُشُ، عَ كَابَنَكٌ رَبَ.

\VS{25}كْنْ شٍسٍكِيَ مُ نَ كَابَنَكٌ كٌلٌن عَلَتَلَ بّ، عَ عَ يّتّ عِفبٌ. نَ نَ عَ رَ عَلَتَلَ نَشَ شْنْ عَ تَن نُن يُدَيَ نُن دَرِ سَلَمُ مَ.

\VS{26}شٍسٍكِيَ نَشَ تُوبِ عَ شَ يّتّ عِفبٌي شَ قٍ رَ. دَرِ سَلَمُكَيٍ قَن نَشَ تُوبِ. نَ كُي عَلَتَلَ شَ شْنّ نَشَ فبِلٍن عٍ قْشْ رَ شٍسٍكِيَ شَ مَنفّيَ بُن مَ.


\par }{\PP \VS{27}شٍسٍكِيَ شَ نَاقُلِ نُن عَ شَ بِنيّ نُ بَرَ فبٌ. فبٍتِ، شّيمَ، فّمّ تٌقَنيِيٍ، سُرَيِ، وُرٍ لٍقَيٍ، نُن سٍ قَنيِ فبّتّيٍ نُ نَ عَ يِ رَ.

\VS{28}بَنشِيٍ قَن نُ نَ عَ يِ رَ، عَ نُ مّنفِ، وّنِ نّينّ، تُرٍ، نُن شُرُ سٍيٍ رَفَتَمَ دّننَشّ.

\VS{29}عَ نَشَ تَايٍ تِ، عَ نَشَ شُرُ سٍ شُنفبٍيٍ نُن عَ لَنمَيٍ فبٍفبٍ سْتْ عَلَ سَابُي رَ.

\VS{30}شٍسٍكِيَ مَن نَشَ فِشٌن دُلٌنيِ دّ سّ قُفٍ رَ، عَلَكٌ نَ يٍ شَ دَنفِ دَوُدَ شَ تَا سٌفٍفٌرٌدٍ مَبِرِ. عَ شَ وَلِ بِرِن سْونّيَ نّ.


\par }{\PP \VS{31}كْنْ بَبِلْن كُنتِفِ ندٍيٍ تٌ قَ شٍسٍكِيَ يِرٍ كَابَنَكٌ شَ قٍ رَ نَشَن نَبَ عَ شَ بْشِ مَ، عَلَ نَشَ عَ رَبٌلٌ عَ يّتّ شَ نَ يَ عِبَ، عَلَكٌ عَ شَ عَ بْحّ مَ قٍ كٌلٌن.


\par }{\PP \VS{32}شٍسٍكِيَ شَ تَرُشُي دْنشْي نُن عَ شَ دُفُتّفّحَ وَلِ، نَ بِرِن سّبّشِ عَمٌسِ شَ دِ عَننَبِ عٍسَيِ شَ لَامَتُنيِ كُي، عَ نُن عِسِرَيِلَ نُن يُدَيَ مَنفّ شَ تَرُشُي كُي.

\VS{33}شٍسٍكِيَ نَشَ لَاشِرَيَ، عٍ عَ رَفَتَ بِنيّ يِرٍ دَوُدَ شَ دِيٍ شَ فَبُرِيٍ يَ مَ. يُدَيَكَيٍ نُن دَرِ سَلَمُكَيٍ بِرِن نَشَ عَ بِنيَ عَ لَاشِرَيَ تّمُي. عَ شَ دِ مَنَسِ نَشَ تِ عَ حْشْي رَ.




\par }\Chap{33}{\SH مَنَسِ شَ مَنفّيَ
\par }
{\R عِسِرَيِلَ مَنفّيٍ عِِ ٢١‏؛١ ٬ ١٨

\par }{\PP \VerseOne{1}مَنَسِ مَنفّيَ سْتْ عَ حّ قُ نُن قِرِن نَن مَ، عَ قَ حّ تٌنفٌ سُولِ نُن سُولِ مَنفّيَ رَبَ دَرِ سَلَمُ.

\VS{2}عَ نَشَ بِرَ قٍ حَاشِيٍ قْشْ رَ عَلْ سِيٍ عَلَتَلَ نَشٍيٍ كٍرِ عِسِرَيِلَكَيٍ يَ رَ.

\VS{3}عَ نَشَ كُيٍ بَتُدٍيٍ يَءِلَن فٍيَيٍ قَرِ، عَ بَبَ شٍسٍكِيَ نَشٍيٍ كَنَ. عَ بَلِ كُيٍيٍ شَ سّرّشّبَدٍيٍ يَءِلَن، عَ عَسٍرِ كُيٍ وُرِ دَاشِيٍ تِ، عَ مَن تُوبِ تُنبُييٍ بّ نَشٍيٍ نَ كٌورٍ مَ.

\VS{4}عَ نَشَ يِ سّرّشّبَدٍ مْولِيٍ تِ عَلَتَلَ شَ بَنشِ كُي، عَلَتَلَ عَ قَلَ دّننَشّ مَ، ﭑ شِلِ قَمَ قَلَدٍ بٍ نّ دَرِ سَلَمُ تّمُي بِرِن.

\VS{5}عَ نَشَ سّرّشّبَدٍيٍ تِ تُنبُييٍ بّ عَلَتَلَ شَ هْرْ مْبَنشِ تّتّ قِرِنيِ كُي.

\VS{6}عَ نَشَ عَ شَ دِيٍ فَن سّرّشّ رَ هِنٌمَ فُلُنبَ كُي. عَ نَشَ دُورٍيَ نُن مَندُرُحَ مْولِ بِرِن نَبَ، عَ سٍمَتٌي نُن مِشِيٍ مَشْرِن نَشٍيٍ قَتَ مِشِ قَشِيٍ رَوْيّندٍ. عَ شَ قٍ حَاشِيٍ شُن نَشَ مَسَ عَلَتَلَ يَ شْرِ هَن عَ شْنْ عَ مَ.


\par }{\PP \VS{7}عَ نَشَ كُيٍ فّمّ مَسٌلِشِ تِ عَلَ شَ بَنشِ كُي عَلَ عَ قَلَ دّننَشّ مَ دَوُدَ نُن عَ شَ دِ سُلٍمَنِ بّ، «ﭑ بَرَ يِ بَنشِ سُفَندِ، ﭑ بَرَ دَرِ سَلَمُ سُفَندِ عِسِرَيِلَ بْنسْي بِرِن يَ مَ، ﭑ شِلِ شَ مَتْشْ بٍ عَبَدَن.

\VS{8}ﭑ مُ عِسِرَيِلَ كٍرِ مَ يِ بْشِ مَ ﭑ نَشَن قِشِ وٌ بَبَيٍ مَ شَ وٌ ﭑ مَ سّرِيّ، ﭑ مَ يَامَرِيٍ، نُن ﭑ مَ شَرَنيِيٍ رَبَتُمَ وٌ نَشَن سْتْ عَننَبِ مُنسَ سَابُي رَ.»

\VS{9}كْنْ مَنَسِ نَشَ يُدَيَ نُن دَرِ سَلَمُ رَلْي، عٍ شَ حَاشُ دَنفِقٍ سِيٍ رَ عَلَتَلَ نَشٍيٍ سْنتْ عٍ يَ رَ.

\VS{10}عَلَتَلَ نَشَ وْيّن مَنَسِ نُن عَ شَ حَمَ بّ، كْنْ عٍ مُ عٍ تُلِ مَتِ عَ رَ.


\par }{\PP \VS{11}نَ نَ عَ رَ، عَلَتَلَ نَشَ عَ نِيَ عَسِرِيَ سْورِ شُنيِيٍ شَ قَ عٍ فٍرٍدٍ. عٍ نَشَ مَنَسِ سُشُ، عٍ يْلْنشْنيِ سَ عَ مَ، عٍ كْنيِ فبَكُ عَ بَنفَنيِ رَ، عٍ عَ شَنِن بَبِلْن بْشِ مَ.

\VS{12}عَ تٌ لُ نَ حَشَنكَتّ كُي، عَ نَشَ عَ مَرِفِ عَلَتَلَ مَشَندِ، عَ عَ يّتّ مَفٌرٌ عَ بَبَيٍ مَرِفِ عَلَ بّ.

\VS{13}عَ تٌ عَ مَشَندِ، عَلَتَلَ نَشَ عَ شَ دُبّ سُشُ، عَ عَ رَفبِلٍن عَ شَ مَنفّيَ دَرِ سَلَمُ. نَ كُي مَنَسِ نَشَ عَ كٌلٌن عَلَتَلَ نَن عَلَ رَ.


\par }{\PP \VS{14}نَ دَنفِ شَنبِ، مَنَسِ نَشَ تّتّ تِ دَوُدَ شَ تَا قَرِ مَ، كٍلِقٍ فِشٌن سٌفٍفٌرٌدٍ مَبِرِ فُلُنبَ كُي، عَ سَ دْشْ تَا نَادّ رَ نَشَن شِلِ «يّشّ نَادّ.» عَ نَشَ عٌقٍلِ فٍيَ مَبِلِن. عَ نَشَ ندٍ سَ تّتّ شَ مَءِتٍ شُن مَ. عَ مَن نَشَ سْورِ شُنيِيٍ لُ يُدَيَ تَا مَكَنتَشِيٍ كُي.


\par }{\PP \VS{15}نَ تّمُي عَ نَشَ كُيٍ بِرِن بَ عَلَتَلَ شَ هْرْ مْبَنشِ كُي، عَ سّرّشّبَدٍيٍ كَنَ عَ نُ بَرَ نَشٍيٍ تِ هْرْ مْبَنشِ تٍنتٍنيِ قَرِ نُن دَرِ سَلَمُ تَا كُي. عَ نَشَ عٍ بِرِن وْلّ عِ تَا قَرِ مَ.

\VS{16}عَ تٌ فّ نَ رَ، عَ نَشَ عَلَتَلَ شَ سّرّشّبَدٍ يَءِلَن، عَ قَ شَنُنتٍيَ سّرّشّ نُن تَنتُي سّرّشّ بَ نَا. عَ نَشَ عَ مَسٍن يُدَيَكَيٍ بّ عٍ شَ عِسِرَيِلَ مَرِفِ عَلَتَلَ رَبَتُ.

\VS{17}حَمَ تَن مُ فبِلٍن كُيٍ بَتُدٍيٍ قْشْ رَ فٍيَيٍ قَرِ، كْنْ عٍ نُ عٍ مَرِفِ عَلَتَلَ نَن فبَنسَن بَتُمَ مّننِيٍ.


\par }{\PP \VS{18}مَنَسِ شَ تَرُشُي دْنشْي، عَ شَ عَلَ مَشَندِ نُن نَمِحْنمّيٍ شَ مَسٍنيِيٍ عِسِرَيِلَ مَرِفِ عَلَتَلَ شِلِ رَ، نَ بِرِن سّبّشِ عِسِرَيِلَ مَنفّيٍ شَ تَرُشُي كُي.

\VS{19}عَ شَ عَلَ مَشَندِ نُن عَلَ نَ سُشُ كِ نَشّ، نَ سّبّشِ هٌسَيِ شَ سّبّلِ كُي. مَنَسِ نَشَن نَبَشِ بٍينُ عَ شَ عَ يّتّ مَفٌرٌ عَلَ بّ، عَ شَ يُنُبِيٍ، عَ شَ يَنقَنتٍيَ، عَ شَ كُيٍ بَتُدٍيٍ فٍيَيٍ قَرِ، عَ شَ عَسٍرِ كُيٍ وُرِ دَاشِيٍ، نُن عَ شَ فّمّ مَسٌلِشِيٍ، نَ بِرِن مَسٍنشِ نَ سّبّلِ كُي.

\VS{20}مَنَسِ نَشَ لَاشِرَيَ، عٍ عَ رَفَتَ عَ شْنيِ. عَ شَ دِ عَمٌن نَشَ تِ عَ حْشْي رَ.


\par }{\SH عَمٌن شَ مَنفّيَ
\par }
{\R عِسِرَيِلَ مَنفّيٍ عِِ ٢١‏؛١٩ ٬ ٢٦

\par }{\PP \VS{21}عَمٌن مَنفّيَ سْتْ عَ حّ مْشْحّن نُن قِرِن نَن مَ، عَ قَ حّ قِرِن مَنفّيَ رَبَ دَرِ سَلَمُ.

\VS{22}عَ نَشَ بِرَ قٍ حَاشِيٍ قْشْ رَ عَلْ عَ بَبَ مَنَسِ، عَ سّرّشّيٍ بَ كُيٍيٍ بّ عَ بَبَ نُ بَرَ نَشٍيٍ يَءِلَن بَتُ سٍ رَ.

\VS{23}عَ مُ عَ مَفٌرٌ عَلَتَلَ بّ عَلْ عَ بَبَ مَنَسِ عَ رَبَ كِ نَشّ. عَمٌن شَ يُنُبِيٍ نَشَ دَنفِ عَ بَبَ فبٍ رَ.

\VS{24}عَ شَ سْورِ شُنيِيٍ نَشَ نَتّ تٌنفٌ، عٍ قَ عَ قَشَ عَ شَ مَنفّ بَنشِ كُي.

\VS{25}كْنْ حَمَ تَن مُ تِن نَ يَنقَنتٍيٍ رَ، عٍ نَشَ عٍ قَن قَشَ. حَمَ نَشَ عَمٌن شَ دِ يٌسِيَ تِ عَ حْشْي رَ.




\par }\Chap{34}{\SH يٌسِيَ شَ مَنفّيَ
\par }
{\R عِسِرَيِلَ مَنفّيٍ عِِ ٢٢‏؛١ ٬ ٢٠، ٢٣‏؛١ ٬ ٢٠

\par }{\PP \VerseOne{1}يٌسِيَ مَنفّيَ سْتْ عَ حّ سٌلٌمَسَشَن نَن مَ، عَ قَ حّ تٌنفٌ سَشَن نُن كٍرٍن مَنفّيَ رَبَ دَرِ سَلَمُ.

\VS{2}عَ عَلَتَلَ وَشْنقٍ تِنشِنشِ رَبَ نّ، عَ حّرّ عَ بَبَ دَوُدَ قْشِ. عَ مُ سِفَ يِرٍقَنيِ مَ، عَ مُ سِفَ كْولَ مَ.


\par }{\PP \VS{3}عَ شَ مَنفّيَ حّ سٌلٌمَسَشَن ندٍ، عَ نَشَ عَ بَبَ دَوُدَ مَرِفِ عَلَ قٍن قْلْ. قٌنِكٍ نَن نُ عَ رَ نَ تّمُي. عَ شَ مَنفّيَ حّ قُ نُن قِرِن ندٍ، عَ نَشَ يُدَيَ نُن دَرِ سَلَمُ رَ سّنِيّن قْلْ. عَ نَشَ كُيٍ بَتُدٍيٍ بَ فٍيَيٍ قَرِ، عَ عَسٍرِ كُيٍ وُرِ دَاشِيٍ كَنَ، عَ كُيٍ يْشُي دَاشِيٍ بَ نَا.

\VS{4}عَ نَشَ يَامَرِ قِ بَلِ كُيٍ شَ سّرّشّبَدٍيٍ شَ كَنَ، سُرَيِ فَنمَ دّننَشّ كُيٍ بّ شَ بَ نَا، عَسٍرِ كُيٍ وُرِ دَاشِيٍ شَ سّفّ، كُيٍ نَشٍيٍ يَءِلَنشِ يْشُي رَ شَ عِلُنتُن. عَ نَشَ نَ كُيٍ عِلُنتُنشِ قُحِ قُنقُن عٍ شَ سّرّشّبَيٍ شَ فَبُرِيٍ قَرِ.

\VS{5}عَ نَشَ كُيٍيٍ شَ سّرّشّدُبّيٍ شْرِيٍ فَن كُيٍ سّرّشّبَدٍيٍ قَرِ، عَلَكٌ يُدَيَ نُن دَرِ سَلَمُ شَ سّنِيّن.

\VS{6}عَ نَشَ سِفَ مَنَسِ، عٍقِرَ مِ، سِمٍيْن، نُن نَقَتَلِ تَايٍ كُي، نُن عٍ شَ يِرٍ كَنَشِيٍ كُي،

\VS{7}عَ قَ سّرّشّبَدٍيٍ نُن عَسٍرِ كُيٍ وُرِ دَاشِيٍ كَنَ. عَ نَشَ كُيٍيٍ عِلُنتُن، عَ سُرَيِ سّرّشّبَدٍيٍ سّفّ عِسِرَيِلَ بْشِ بِرِن مَ. نَ تّمُي عَ نَشَ فبِلٍن دَرِ سَلَمُ.


\par }{\PP \VS{8}يٌسِيَ شَ مَنفّيَ حّ قُ نُن سٌلٌمَسَشَن ندٍ رَ، عَ نَشَ عَسَلِيَ شَ دِ سَقَن، نُن تَا فٌمِنَ مَاسٍيَ، نُن يٌوَشَسَ شَ دِ يٌوَ سّبّلِتِ شّي عَ مَرِفِ عَلَتَلَ شَ بَنشِ يَءِلَندٍ. عَ نُ وَ مَ بْشِ نُن هْرْ مْبَنشِ رَ سّنِيّنقٍ.

\VS{9}عٍ نَشَ سِفَ سّرّشّدُبّ كُنتِفِ شِلِكِيَ يِرٍ، عٍ قَ كْبِرِ سٌ عَ يِ رَ نَشَن نُ بَرَ قِ عَلَ شَ هْرْ مْبَنشِ شَ قٍ رَ. لٍوِكَيٍ نَشٍيٍ قِندِشِ نَادّ كَنتّيٍ رَ نُ بَرَ نَ كْبِرِ مَشِلِ حَمَ مَ، حَمَ نَشَن كٍلِشِ مَنَسِ، عٍقِرَ مِ، عِسِرَيِلَ، يُدَيَ، بُنيَمِن بْشِ مَ، نُن دَرِ سَلَمُ.

\VS{10}عٍ نَشَ نَ كْبِرِ تَشُ عَلَتَلَ شَ بَنشِ وَلِ شُنيِيٍ رَ. عَلَكٌ نٍيٍ شَ نْ كَمُدّرِيٍ، بَنشِتِيٍ نُن وَلِكّ مْولِ بِرِن سَرٍ قِدٍ.

\VS{11}عٍ مَن شَ نْ فّمّ نُن وُرِ سَرَدٍ، عٍ شَ بَنشِ فبّتّيٍ رَكٍلِ يُدَيَ مَنفّيٍ نُ بَرَ نَشٍيٍ لُ عٍ شَ كَنَ.

\VS{12}يِ مِشِيٍ وَلِ نّ سْوبّ رَ لٍوِكَ ندٍيٍ شَ يَامَرِ بُن مَ. نٍيٍ شِلِيٍ نَن يَ؛ مٍرَرِ شَ دِيٍ يَشَتِ نُن عَبَدِيَسِ، نُن كٍهَتِ شَ دِيٍ سَكَرِ نُن مٍسُلَمَ.

\VS{13}يِ لٍوِكَيٍ نَن نُ نَ بّيتِبَ قَنيِيٍ رَ. عٍ نَشَ وَلِ بِرِن مَتٌ. لٍوِكَ فبّتّيٍ نَشَ عٍ حْشْ سَ سّبّلِ تِقٍ نُن نَادّ مَكَنتَقٍ شْنمَ.


\par }{\PP \VS{14}عٍ تٌ نُ كْبِرِ رَ مِنِقٍ، نَشَن نُ بَرَ شَنِن عَلَتَلَ شَ بَنشِ كُي، سّرّشّدُبّ شِلِكِيَ نَشَ سّرِيّ كِتَابُي تٌ عَلَتَلَ نَشَن قِشِ عَننَبِ مُنسَ سَابُي رَ.

\VS{15}شِلِكِيَ نَشَ عَ قَلَ سّبّلِتِ سَقَن بّ، «ﭑ بَرَ تَوُرٍتَ مُنسَ تٌ عَلَتَلَ شَ بَنشِ كُي.» شِلِكِيَ نَشَ نَ كِتَابُي سٌ سَقَن يِ رَ.

\VS{16}سَقَن نَشَ كِتَابُي شَنِن مَنفّ شْن، عَ قَ عَ دّنتّفّ، «عِ يَامَرِ نَشَن قِ، عِ شَ وَلِكّيٍ بَرَ نَ بِرِن نَبَ.

\VS{17}عٍ بَرَ قَ كْبِرِ رَ نَشَن نُ نَ عَلَتَلَ شَ بَنشِ كُي، عٍ نَ سٌ وَلِ شُنيِيٍ يِ رَ عَ نُن مِشِ يِ رَ نَشٍيٍ نَ نَ وَلِ رَبَقٍ.»

\VS{18}سّبّلِتِ سَقَن مَن نَشَ عَ دّنتّفّ مَنفّ بّ، «سّرّشّدُبّ شِلِكِيَ بَرَ كِتَابُي ندٍ سٌ ﭑ يِ رَ.» سَقَن نَشَ نَ رَدَنفِ مَنفّ مَ.

\VS{19}مَنفّ تٌ نَ كِتَابُي شَ مَسٍنيِ مّ، عَ نَشَ عَ يّتّ شَ دُفِيٍ عِبْو سُننُنيِ مَ.


\par }{\PP \VS{20}مَنفّ نَشَ يِ يَامَرِ سٌ شِلِكِيَ، سَقَن شَ دِ عَشِكَمَ، مِكٍ شَ دِ عَبَدٌن، سّبّلِتِ سَقَن، نُن مَنفّ رَ سِ عَسَيَ يِ رَ،

\VS{21}«وٌ سِفَ، وٌ سَ عَلَتَلَ مَشْرِن ﭑ بّ، عَ نُن عِسِرَيِلَكَيٍ نُن يُدَيَكَيٍ بّ، يِ مَسٍنيِ شَ قٍ رَ نَشَن سّبّشِ يِ كِتَابُي كُي وٌ نَشَن تٌشِ. عَلَتَلَ شَ شْنّ فبٌ وٌن شِلِ مَ، بَرِ مَ وٌن بَبَيٍ مُ عَلَتَلَ شَ سّرِيّ رَبَتُ عَلْ عَ سّبّشِ يِ كِتَابُي كُي كِ نَشّ.»


\par }{\PP \VS{22}شِلِكِيَ نُن مَنفّ شَ شّيرَ بٌورٍيٍ نَشَ سِفَ شُلِدَ شْن مَ، سَلُمُ شَ فِنّ. سَلُمُ تٌكٍهَتِ شَ دِ، شَسِرَ شَ مَمَدِ نَن نُ عَ حْشْ سَشِ هْرْ مْبَنشِ دُفِ سّنِيّنشِيٍ شْنمَ. شُلِدَ، نَمِحْنمّ فِنّ نَن نُ عَ رَ. عَ نُ سَبَتِشِ دَرِ سَلَمُ، تَا نّينّ كُي. عٍ نَشَ دّ مَسَرَ عَلْ مَنفّ عَ قَلَ كِ نَشّ.

\VS{23}شُلِدَ نَشَ عَ قَلَ عٍ بّ، «عِسِرَيِلَ مَرِفِ عَلَتَلَ شَ مَسٍنيِ نَن يَ؛ ‹عَ قَلَ مَنفّ بّ نَشَن وٌ شّيشِ،

\VS{24}عَ عَلَتَلَ شَ مَسٍنيِ نَن يَ؛ ﭑ قَمَ حَشَنكَتّ رَ يِ تَا نُن عَ شَ مِشِيٍ بّ، ﭑ دَنكّ رَفٌرٌ مَ نّ نَشٍيٍ شَرَنشِ يُدَيَ مَنفّ بّ يِ كِتَابُي كُي،

\VS{25}بَرِ مَ عٍ بَرَ ﭑ نَبٌلٌ، عٍ بَرَ سُرَيِ فَن سّرّشّ رَ عَلَيٍ فبّتّيٍ بّ. نَ بَرَ عَ نِيَ ﭑ شَ شْنْ عٍ شَ وَلِ مَ. ﭑ مَ شْنّ بَرَ لُ يِ تَا شُن مَ، عَ مُ كٍلِمَ نَا.›

\VS{26}كْنْ وٌ شَ عَ قَلَ مَنفّ بّ نَشَن وٌ شّيشِ عَلَكٌ عَ شَ عَلَتَلَ شَ نَتّ كٌلٌن، عِسِرَيِلَ مَرِفِ عَلَتَلَ نَشَن مَسٍنشِ،

\VS{27}‹عِ بْحّ تٌ بَرَ يِ قٍ سُشُ، عِ قَ عِ مَفٌرٌ ﭑ بّ، عِ عِ تُلِ مَتِ ﭑ وْيّنيِ رَ ﭑ نَشَن قَلَشِ يِ تَا نُن عَ شَ مِشِيٍ شِلِ مَ، عِ قَ عِ شَ دُفِيٍ عِبْو يّتّ مَفٌرٍ كُي، عِ عِ مَوَ ﭑ بّ، نَ بِرِن كُي، ﭑ تَن عَلَتَلَ قَن بَرَ عِ شُي مّ.

\VS{28}ﭑ عِ شَنِنمَ نّ عِ بٍنبَيٍ يِرٍ بْحّسَ كُي. عٍ قَمَ عِ رَفَتَدٍ، عِ يَيٍ مُ يِ تَا نُن عَ شَ مِشِيٍ شَ حَشَنكَتّ تٌمَ.›» عٍ نَشَ نَ دّنتّفّ مَنفّ بّ.


\par }{\PP \VS{29}مَنفّ نَشَ يُدَيَ نُن دَرِ سَلَمُ قٌرِيٍ شِلِ.

\VS{30}عَ نَشَ تٍ عَلَتَلَ شَ بَنشِ يِرٍ، يُدَيَكَيٍ، دَرِ سَلَمُكَيٍ، سّرّشّدُبّيٍ، لٍوِكَيٍ، نُن حَمَ بِرِن، كٍلِقٍ مِشِ مْشِيٍ مَ سَ دْشْ دِ مّيٍ رَ، بِرِن نَشَ بِرَ عَ قْشْ رَ. مَنفّ نَشَ كِتَابُي شَرَن عٍ بّ عَلَ شَ سَاتّ قٍ سّبّشِ نَشَن كُي، عٍ نُ بَرَ نَشَن تٌ عَلَتَلَ شَ بَنشِ كُي.

\VS{31}مَنفّ نَشَ تِ عَ تِدٍ، عَ سَاتّ تٌنفٌ عَلَتَلَ بّ عَ شَ بِرَ عَلَتَلَ شَ سّرِيّ، عَ شَ يَامَرِ، نُن عَ شَ شَرَنيِ بِرِن قْشْ رَ عَ بْحّ نُن عَ نِي بِرِن نَ.

\VS{32}عَ نَشَ يَامَرِ قِ دَرِ سَلَمُكَيٍ، بُنيَمِنكَيٍ، نُن مِشِ بِرِن مَ نَشٍيٍ نُ نَ دَرِ سَلَمُ نَ وَشَتِ، عٍ قَن شَ سَاتّ تٌنفٌ عٍ بَبَيٍ مَرِفِ عَلَ بّ.


\par }{\PP \VS{33}يٌسِيَ نَشَ كُيٍ بَتُي بِرِن دَن سِ فبّتّيٍ نُن عِسِرَيِلَ نُ نَشَن نَبَمَ. عَ نَشَ عِسِرَيِلَكَيٍ بِرِن يَامَرِ عٍ شَ عٍ مَرِفِ عَلَتَلَ رَبَتُ. مَنفّ شَ سِمَيَ بِرِن كُي، حَمَ مُ تِن عٍ بَبَيٍ مَرِفِ عَلَتَلَ رَبٌلٌدٍ.




\par }\Chap{35}{\SH يٌسِيَ سَيَمَلٍكّ دَنفِ سَلِ رَبَقٍ
\par }
{\R عِسِرَيِلَ مَنفّيٍ عِِ ٢٣‏؛٢١ ٬ ٢٣

\par }{\PP \VerseOne{1}يٌسِيَ نَشَ سَيَمَلٍكّ دَنفِ سَلِ رَبَ دَرِ سَلَمُ عَلَتَلَ شَ بِنيّ بُن مَ. عٍ نَشَ نَ سّرّشّ بَ كِكٍ سِنفٍ شِ قُ نُن نَانِ لْشْي.

\VS{2}عَ نَشَ سّرّشّدُبّيٍ تِ عٍ شَ وَلِ رَ عَلَتَلَ شَ بَنشِ كُي. عَ نَشَ عٍ رَلِمَنِيَ.

\VS{3}عَ نَشَ عَ قَلَ لٍوِكَيٍ بّ، نَشٍيٍ نُ عِسِرَيِلَ بِرِن شَرَنمَ، نَشٍيٍ نُ بَرَ سّنِيّن عَلَتَلَ شَ وَلِ شَ قٍ رَ، «وٌ سَاتّ كَنكِرَ سّنِيّنشِ دْشْ سَلِدٍ كُي دَوُدَ شَ دِ سُلٍمَنِ، عِسِرَيِلَ مَنفّ، نَشَن تِشِ. وٌ مُ عَ شَنِنمَ وٌ تُنكِ قَرِ سْنْن. وٌ شَ وَلِ وٌ مَرِفِ عَلَتَلَ نُن عَ شَ حَمَ عِسِرَيِلَ بّ.

\VS{4}وٌ شَ سَلِ قٍ دْشْ عَ دٍنبَيَ نُن عَ شُندّ كِ مَ، عَلْ عِسِرَيِلَ مَنفّ دَوُدَ عَ سّبّشِ كِ نَشّ، عَلْ عَ شَ دِ سُلٍمَنِ عَ يَمَرِشِ كِ نَشّ.

\VS{5}لٍوِكَيٍ، شُندّ يٌ شُندّ عَ دٍنبَيَ كِمَ شَ تِ يِرٍ سّنِيّنشِ كُي وٌ نفَشَكٍرٍنيِ بٌورٍيٍ تِ كِمَ عٍ شَبِلّ كِ مَ.

\VS{6}وٌ لَن نّ وٌ شَ سَيَمَلٍكّ دَنفِ سَلِ سّرّشّ بَ، وٌ وٌ يّتّ رَ سّنِيّن، وٌ نَ رَقَلَ وٌ نفَشَكٍرٍنيِيٍ بّ عَلَتَلَ شَ سّرِيّ كِ مَ، عَننَبِ مُنسَ نَشَن قِشِ وٌ مَ.»


\par }{\PP \VS{7}يٌسِيَ نَشَ يّشّييٍ، يّشّييْرّيٍ، نُن سِيٍ بَ سّرّشّ رَ حَمَ بّ سَيَمَلٍكّ دَنفِ سَلِ شَ قٍ رَ. عَ مَن نَشَ نِنفٍ وُلُ سَشَن بَ عَ هَرِفٍ رَ نَ مِشِ وُلُ تٌنفٌ سَشَن بّ.

\VS{8}عَ شَ كُنتِفِيٍ قَن نَشَ شُرُ سٍيٍ بَ سّرّشّ رَ حَمَ، سّرّشّدُبّيٍ، نُن لٍوِكَيٍ بّ. شِلِكِيَ، سَكَرِ، نُن يّشِيّلِ، عَلَ شَ بَنشِ يَرٍرَتِيٍ نَشَ شُرُ سٍ لَنمَ وُلُ قِرِن كّمّ سٍننِ نُن نِنفٍ كّمّ سَشَن بَ سّرّشّ رَ سّرّشّدُبّيٍ بّ نَ سَلِ تّمُي.

\VS{9}لٍوِكَ شُنيِيٍ، كٌنَنِيَهُ عَ نفَشَكٍرٍنيِيٍ، سٍمَيَ نٍتَنٍيلِ، شَسَبِيَ، يٍيِيٍلِ نُن يٌسَبَدِ نَشَ شُرُ سٍ لَنمَ وُلُ سُولِ نُن نِنفٍ كّمّ سُولِ بَ لٍوِكَيٍ بّ نَ سَلِ تّمُي.


\par }{\PP \VS{10}وَلِ رَبَ يِ كِ نّ؛ سّرّشّدُبّيٍ نُن لٍوِكَيٍ نَشَ تِ عٍ سَنيِ رَ عٍ شُندّيٍ كِ مَ عَلْ مَنفّ عَ يَمَرِشِ كِ نَشّ.

\VS{11}سَيَمَلٍكّ دَنفِ سَلِ سّرّشّ كْن تٌ رَشَبَ، لٍوِكَيٍ نُ عَ وُلِ سٌمَ سّرّشّدُبّيٍ يِ رَ، نٍيٍ نُ قَ نَ وُلِ كَسَن سّرّشّبَدٍ مَ. لٍوِكَيٍ نَ فّ سّرّشّ بُرَدٍ،

\VS{12}عٍ نُ نَ سُبٍ عِتَشُنمَ حَمَ مَ عٍ شَبِلّيٍ كِ مَ. نَشَن قِندِ مَ سّرّشّ فَن دَاشِ رَ عَلَتَلَ بّ، عٍ نُ نَ سَمَ عَ شَتِ مَ عَلْ عَ سّبّشِ تَوُرٍتَ مُنسَ كُي كِ نَشّ. نِنفٍيٍ قَن نَبَ نَ كِ نّ.

\VS{13}عٍ نَشَ سَيَمَلٍكّ دَنفِ سَلِ سّرّشّ فَن تّ رَ عَ سّرِيّ كِ مَ، عٍ مَن دٌنسٍ سّنِيّنشِ فبّتّيٍ حِن تُندٍيٍ كُي، عٍ نَ عِتَشُن حَمَ مَ.

\VS{14}نَ دَنفِ شَنبِ، عٍ نَشَ عٍ فبٍ نُن سّرّشّدُبّيٍ فبٍ حِن. عٍ نُ عَ رَبَمَ نَ كِ نّ، بَرِ مَ هَرُنَ شَ دِ سّرّشّدُبّيٍ نُ سّرّشّ فَن دَاشِيٍ نُن تُرٍ بَمَ سّرّشّ رَ هَن كْي رَ. لٍوِكَيٍ نَن نُ نَ بِرِن نَقَلَمَ هَرُنَ شَ دِ سّرّشّدُبّيٍ بّ.


\par }{\PP \VS{15}عَسَقِ شَ دِ بّيتِبَيٍ نَشَ تِ عٍ تِدٍ عَلْ دَوُدَ، عَسَقِ، هٍمَن، نُن مَنفّ رَ سِ يٍدُتُن عَ يَمَرِ كِ نَشّ. نَادّ كَنتّيٍ قَن نُ نَ عٍ تِدٍ. عٍ مُ نُ كٍلِمَ عٍ وَلِدٍيٍ، بَرِ مَ عٍ نفَشَكٍرٍنيِ لٍوِكَيٍ نُ عٍ فبٍ دٌنسٍ رَقَلَمَ.

\VS{16}نَ لْشْي عَلَتَلَ شَ وَلِ بِرِن نَبَ سَيَمَلٍكّ دَنفِ سَلِ سّرِيّ كِ نَن مَ، عَلَكٌ سّرّشّ فَن دَاشِ شَ بَ عَلَتَلَ شَ سّرّشّبَدٍ قَرِ عَلْ يٌسِيَ عَ يَمَرِ كِ نَشّ.


\par }{\PP \VS{17}عِسِرَيِلَكَ نَشٍيٍ نُ نَ، نٍيٍ نَشَ سَيَمَلٍكّ دَنفِ سَلِ نُن تَامِ لّبِنِتَرٍ سَلِ رَبَ شِ سٌلٌقٍرٍ بُن مَ.

\VS{18}سَيَمَلٍكّ دَنفِ سَلِ يٌ مُ نُ رَبَ نَ كِ عِسِرَيِلَ بْشِ مَ كَبِ عَننَبِ سَمُوٍلِ شَ وَشَتِ. عِسِرَيِلَ مَنفّ يٌ مُ نُ لُ نَ نَشَن نُ بَرَ عَ رَبَ عَلْ يٌسِيَ، سّرّشّدُبّيٍ، لٍوِكَيٍ، يُدَيَكَيٍ، عِسِرَيِلَكَيٍ، نُن دَرِ سَلَمُكَيٍ عَ رَبَشِ كِ نَشّ.

\VS{19}نَ سَيَمَلٍكّ دَنفِ سَلِ رَبَ يٌسِيَ شَ مَنفّيَ حّ قُ نُن سٌلٌمَسَشَن ندٍ نّ.


\par }{\PP \VS{20}نَ دَنفِ شَنبِ، يٌسِيَ تٌ فّ عَلَتَلَ شَ بَنشِ يَءِلَندٍ، مِسِرَ مَنفّ نٍكٌ نَشَ تٍ كَرَكٍمِسِ فٍرٍدٍ، عٍقِرَتِ شُرٍ قّ مَ. يٌسِيَ نَشَ وَ فٍرٍ تِقٍ نٍكٌ بّ.

\VS{21}نٍكٌ نَشَ شّيرَيٍ شّي عَ يِرٍ عَ قَلَقٍ رَ، «يُدَيَ مَنفّ، عِ وَ مَ ﭑ فٍرٍقٍ مُنقٍ رَ؟ ﭑ مُ مِنِشِ عِ تَن شَ فٍرٍدٍ. ﭑ مِنِشِ ﭑ يَشُي ندٍ نَن فٍرٍدٍ، عَلْ عَلَ عَ قَلَ ﭑ بّ كِ نَشّ. عِ نَشَ تِ عَلَ كَنكٍ شَ نَ مُ عَ رَ عِ شُن نَكَنَمَ نّ. مُشُ نُن عَلَ نَ عَ رَ.»

\VS{22}كْنْ يٌسِيَ مُ فبِلٍن عَ شَ نَتّ قْشْ رَ، عَ نَشَ تٌندِ عَ تُلِ مَتِدٍ عَلَ شَ مَسٍنيِ رَ نٍكٌ نَشَن قَلَشِ. عَ نَشَ سِفَ مٍفِدٌ فُلُنبَ فٍرٍ سٌدٍ.

\VS{23}مّننِ سْورِيٍ نَشَ مَنفّ يٌسِيَ سْشْ تَنبّيٍ رَ. عَ نَشَ عَ قَلَ عَ شَ مِشِيٍ بّ، «وٌ ﭑ شَنِن، بَرِ مَ ﭑ مَشْنْشِ عَ حَاشِ رَ.»

\VS{24}يِ فٍرٍ يِرٍ، عَ شَ مِشِيٍ نَشَ عَ رَ مِنِ نَ رَ عَ شَ سْورِ رَفِسٍ كُي. عٍ نَشَ عَ رَدَنفِ عَ شَ سْورِ رَفِسٍ قِرِن ندٍ كُي، عٍ قَ عَ شَنِن دَرِ سَلَمُ. عَ نَشَ لَاشِرَيَ مّننِ، عٍ قَ عَ رَفَتَ عَ بَبَيٍ شَ فَبُرِيٍ قّ مَ. يُدَيَ نُن دَرِ سَلَمُ بِرِن نَشَ لُ سُننُنيِ كُي يٌسِيَ شَ قَشّ شَ قٍ رَ.

\VS{25}عَننَبِ يٍرٍ مِ نَشَ حْنقٍ بّيتِ ندٍ سّبّ يٌسِيَ شَ بِنيّ بُن مَ. هَن تٌ بّيتِبَيٍ نَ بَمَ عِسِرَيِلَ بْشِ مَ، نَ قَن سّبّشِ حْنقٍ بّيتِ بُكِ كُي.


\par }{\PP \VS{26}يٌسِيَ شَ تَرُشُي دْنشْييٍ نُن عَ شَ دُفُتّفّحَ عَلَتَلَ شَ سّرِيّ مَ،

\VS{27}عَ قْلّ نُن عَ رَحْنيِ بِرِن سّبّشِ عِسِرَيِلَ نُن يُدَيَ مَنفّيٍ شَ تَرُشُي كُي.




\par }\Chap{36}{\SH يٍهٌوَشَسِ شَ مَنفّيَ
\par }
{\R عِسِرَيِلَ مَنفّيٍ عِِ ٢٣‏؛٣٠ ٬ ٣٥

\par }{\PP \VerseOne{1}حَمَ نَشَ يٌسِيَ شَ دِ يٍهٌوَشَسِ تِ مَنفّ رَ دَرِ سَلَمُ عَ بَبَ حْشْي رَ.

\VS{2}يٍهٌوَشَسِ مَنفّيَ سْتْ عَ حّ مْشْحّن نُن سَشَن نَن مَ، عَ كِكٍ سَشَن مَنفّيَ رَبَ دَرِ سَلَمُ.


\par }{\PP \VS{3}مِسِرَ مَنفّ نَشَ عَ بَ مَنفّيَ رَ دَرِ سَلَمُ، عَ قَ فبٍتِ كِلٌ وُلُ سَشَن نُن شّيمَ كِلٌ تٌنفٌ سَشَن مَشِلِ عٍ مَ دُوتِ رَ.

\VS{4}مِسِرَ مَنفّ نَشَ يٍهٌوَشَسِ نفَشَكٍرٍنيِ عٍلِيَكِمِ تِ مَنفّ رَ يُدَيَ نُن دَرِ سَلَمُ شُن مَ. عَ نَشَ عٍلِيَكِمِ شِلِ مَسَرَ يٍهٌيَكِمِ رَ. نٍكٌ نَشَ عَ نفَشَكٍرٍنيِ يٍهٌوَشَسِ شَنِن مِسِرَ بْشِ مَ.


\par }{\SH عٍلِيَكِمِ شَ مَنفّيَ
\par }
{\R عِسِرَيِلَ مَنفّيٍ عِِ ٢٣‏؛٣٦ ٬ ٢٤‏؛٧

\par }{\PP \VS{5}عٍلِيَكِمِ مَنفّيَ سْتْ عَ حّ مْشْحّن نُن سُولِ نَن مَ، عَ قَ حّ قُ نُن قِرِن مَنفّيَ رَبَ دَرِ سَلَمُ. عَ نَشَ قٍ حَاشِ رَبَ عَ مَرِفِ عَلَتَلَ يَ شْرِ.

\VS{6}بَبِلْن مَنفّ نٍبُكَدَنسَرِ نَشَ عَ فٍرٍ، عَ قَ يْلْنشْنيِ يْشُي دَاشِ سَ عَ مَ، عَ عَ شَنِن بَبِلْن بْشِ مَ.

\VS{7}نٍبُكَدَنسَرِ نَشَ سٍيٍ بَ عَلَتَلَ شَ هْرْ مْبَنشِ كُي، عَ قَ عٍ شَنِن عَ شْنيِ بَبِلْن.


\par }{\PP \VS{8}يٍهٌيَكِمِ شَ تَرُشُي دْنشْييٍ، عَ شَ قٍ حَاشِيٍ نُن عَ شَ يُنُبِيٍ عَ نَشٍيٍ رَبَشِ، نٍيٍ بِرِن سّبّشِ عِسِرَيِلَ نُن يُدَيَ مَنفّيٍ شَ تَرُشُي كُي. يٍهٌيَكِنِ نَشَ تِ مَنفّ رَ عَ حْشْي رَ.


\par }{\SH يٍهٌيَكِنِ شَ مَنفّيَ
\par }
{\R عِسِرَيِلَ مَنفّيٍ عِِ ٢٤‏؛٨ ٬ ١٧

\par }{\PP \VS{9}يٍهٌيَكِنِ مَنفّيَ سْتْ عَ حّ سٌلٌمَسَشَن نَن مَ، عَ قَ كِكٍ سَشَن شِ قُ مَنفّيَ رَبَ دَرِ سَلَمُ. عَ نَشَ قٍ حَاشِ رَبَ عَ مَرِفِ عَلَتَلَ يَ شْرِ.

\VS{10}نَارَبَ قْلّ، مَنفّ نٍبُكَدَنسَرِ نَشَ عَ شَنِن بَبِلْن، عَ نُن هَرِفٍ نَشَن نُ نَ عَلَتَلَ شَ بَنشِ كُي. عَ نَشَ يٍهٌيَكِمِ نفَشَكٍرٍنيِ سٍدٍكِيَ تِ مَنفّ رَ يُدَيَ نُن دَرِ سَلَمُ شُن مَ.


\par }{\SH سٍدٍكِيَ شَ مَنفّيَ
\par }
{\R عِسِرَيِلَ مَنفّيٍ عِِ ٢٤‏؛١٨ ٬ ٢٥‏؛٢١، عَننَبِ يٍرٍ مِ ٣٩‏؛١ ٬ ١٠، ٥٢‏؛١ ٬ ٢٧

\par }{\PP \VS{11}سٍدٍكِيَ مَنفّيَ سْتْ عَ حّ مْشْحّن نُن كٍرٍن نَن مَ، عَ قَ حّ قُ نُن كٍرٍن مَنفّيَ رَبَ دَرِ سَلَمُ.

\VS{12}عَ نَشَ قٍ حَاشِ رَبَ عَ مَرِفِ عَلَتَلَ يَ شْرِ. عَ مُ عَ يّتّ مَفٌرٌ عَننَبِ يٍرٍ مِ بّ، نَشَن نُ وْيّنمَ عَلَتَلَ شِلِ رَ.


\par }{\PP \VS{13}عَ نَشَ مَنفّ نٍبُكَدَنسَرِ قَن مَتَندِ، نَشَن نُ بَرَ عَ رَكَلِ عَلَ شِلِ رَ. عَ نَشَ عَ كٌبٍ تِ عَلَتَلَ رَ، عَ نَشَ عَ بْحّ بَلَن فبِلٍنقٍ رَ عِسِرَيِلَ مَرِفِ عَلَتَلَ مَ.

\VS{14}سّرّشّدُبّ كُنتِفِيٍ نُن حَمَ نَشَ عَلَتَلَ رَبٌلٌ، عٍ قٍ حَاشِ رَبَ سِ فبّتّ دَرِشِ نَشَن نَ. عٍ نَشَ سّنِيّنتَرٍحَ رَبَ عَلَتَلَ شَ بَنشِ كُي، عَ نُ بَرَ نَشَن نَسّنِيّن.


\par }{\PP \VS{15}عٍ بَبَيٍ مَرِفِ عَلَتَلَ نُ شّيرَيٍ شّيمَ تّمُي بِرِن، بَرِ مَ عَ نُ وَ مَ عَ شَ حَمَ نُن عَ شَ هْرْ مْبَنشِ رَكِسِقٍ.

\VS{16}كْنْ عٍ نَشَ يٌ عَلَ شَ شّيرَيٍ نُن عٍ شَ مَسٍنيِ مَ. عٍ مُ تِن عَلَ شَ نَمِحْنمّيٍ شَ وْيّنيِ رَ قٍقٍ مَ. نَ نَ عَ رَ عَلَتَلَ نَشَ شْنْ عَ شَ حَمَ مَ، هَن نَ شْنّ سٍرِ مُ نَ سْنْن.

\VS{17}نَ كُي عَلَتَلَ نَشَ كَلِدِ مَنفّ شّي عٍ شِلِ مَ، عَ قَ عٍ شَ سّفّتَلَيٍ قَشَ سَلِدٍ كُي. عَلَ نَشَ حَمَ بِرِن سٌ عَ يِ رَ، فِنّيٍ نُن شّمّيٍ، قٌنِكٍيٍ نُن مِشِ مْشِيٍ.

\VS{18}نٍبُكَدَنسَرِ نَشَ سٍ بِرِن بَ عَلَ شَ بَنشِ كُي، عَ لَنمَيٍ نُن عَ شُنفبٍيٍ. عَ نَشَ نَاقُلِ تٌنفٌ عَلَتَلَ نُن مَنفّ نُن عَ شَ كُنتِفِيٍ شَ بَنشِيٍ كُي.

\VS{19}عَ نَشَ عَلَ شَ بَنشِ فَن، عَ دَرِ سَلَمُ تّتّ رَبِرَ. عَ بَنشِ قَنيِيٍ نُن سٍ قَنيِ بِرِن فَن تَا كُي.

\VS{20}نَشٍيٍ مُ قَشَ فٍرٍ كُي، نٍبُكَدَنسَرِ نَشَ نٍيٍ شَنِن بَبِلْن كٌنيِيَ كُي عَ تَن نُن عَ شَ دِيٍ بّ، نٍيٍ لُ نَا نّ هَن ثٍرِ سٍ مَنفّيَ وَشَتِ.

\VS{21}عَلَتَلَ شَ مَسٍنيِ، عَ نَشَن مَسٍنشِ عَننَبِ يٍرٍ مِ سَابُي رَ، عَ كَمَلِشِ نَ كِ نّ. نَ مَسٍنيِ نَن يَ؛

\par }{\Q «بْشِ قَمَ عَ مَلَبُدٍ حّ تٌنفٌ سٌلٌقٍرٍ،

\par }{\Q هَن عَ شَ مَلَبُي وَشَتِ كَمَلِ

\par }{\Q عَ مُ نَشٍيٍ رَبَ فبَلٌي وَشَتِ.»


\par }{\SH سِرُ سِ شَ يَامَرِ
\par }
{\R عَننَبِ عٍسِدِرَ سِ ١‏؛١ ٬ ٤

\par }{\PP \VS{22}ثٍرِ سٍ مَنفّ سِرُ سِ شَ مَنفّيَ حّ سِنفٍ، عَلَتَلَ نَشَ عَ سَ سِرُ سِ شَشِلِ مَ عَلَكٌ عَ شَ نَتّ تٌنفٌ يَامَرِ ندٍ شَ قٍ رَ، عَ مَن شَ نَ مَسٍن، عَ شَ نَ سّبّ عَ شَ مَنفّيَ بِرِن كُي. عَلَتَلَ نُ بَرَ نَ بِرِن مَسٍن عَننَبِ يٍرٍ مِ سَابُي رَ. نَ يَامَرِ نَن يَ؛

\VS{23}«ثٍرِ سٍ مَنفّ سِرُ سِ شَ مَسٍنيِ نَن يَ؛ عَلَتَلَ نَشَن نَ كٌورٍ مَ، نَشَن بَرَ سِ بِرِن سَ ﭑ مَ يَامَرِ بُن مَ، نَ بَرَ عَ مَسٍن ﭑ بّ ﭑ شَ عَ شَ هْرْ مْبَنشِ تِ دَرِ سَلَمُ يُدَيَ بْشِ مَ. نَشٍيٍ كٍلِشِ عَ شَ حَمَ يَ مَ، عٍ شَ تٍ دَرِ سَلَمُ. عٍ مَرِفِ عَلَتَلَ شَ لُ عَ سّيتِ مَ.»

\par }\end{RTL}
